
DIEVŲ 
IEŠKOJIMAS 


Skiriu Lionei Bronei, 
žmonai ir bendražygei 


Dėkoju: 

Audrai Vyčinas iš Dunkano (Britų Kolumbija) 
Mount Prevost mokyklos, tvarkiusiai viso darbo, 
išskyrus IV skyrių „Žmogus ir gyvūnai“, 
kalbą ir stilių. 

Už sudėtingo II skyriaus sutvarkymą dėkoju 
Rev. McIntee, Dunkano Angelų Karalienės 
bažnyčios pastoriui. 


PRATARMĖ 


Neprilygstamame ir didingame šiuolaikinės technologinės 
kultūros raidos etape, kuriame kiekvienas gali naudotis demo- 
kratinėmis laisvės ir gerovės priemonėmis, žmogus yra nepa- 
tenkintas, nesaugus, maištingas, sumišęs ir paklydęs. Atrodo, 
kad labiau nei kada nors anksčiau jis stokoja tikrumo dėl pasi- 
rinkto gyvenimo kelio. 

Teorijų, doktrinų, įvairių filosofinių, socialinių, religinių 
sistemų ir dorovės mokslų gausa šiandien nepadeda individui 
susivokti. Stokodamas aiškumo, jis atsigręžia į antraeilius reiš- 
kinius ir sensacingus įvykius, jo dėmesį traukia nauji daiktai, 
dažniausiai patys naujausi technologiniai produktai. Atrodo, 
kad žmogus save sureikšmina įsigydamas daug šių daiktų, o 
savo pagrindų tyrimą padarydamas nereikalingą. Šitaip indi- 
vidas vengia ieškoti savo pašaukimo, išduoda aukštesnes jėgas, 
kurios reikalauja iš jo egzistencinių pastangų, ieškant idealų ir 
gyvenimo kelio. 

Knyga Dievų ieškojimas ketinama pažadinti šiuolaikinį žmo- 
gų iš kultūrinio snaudulio. Vis sugrįžtant prie žmogaus būties 
prasmės tyrimų, šiuo darbu smulkmeniškai, bet atkakliai ban- 
doma atskleisti vidinę žmogaus esmę ir elgseną kultūriniame 
pasaulyje. Tai daroma nepaliaujamai gilinantis į Vakarų filoso- 
fiją, stengiantis neapsiriboti viena sistema, o prasiskverbti į iki- 
arba pofilosofinę sritį, kuri yra mitinė. Šiuo darbu kreipiamasi 
į žmoniją ne siekiant užsisklęsti praeityje, bet kviečiant į akis-. 
tatą su rytojaus ikifilosofinių, tai yra mitinių, principų laisve. 

A 


LTE mi Lasa AK 5 


ooo 


Pagrindine šio darbo tema siekiama išsiaiškinti svarbiausius šių 
principų bruožus. Šie iki- ir pofilosofiniai principai yra vadina- 
mi dievais. Dabartiniai lai ikaiyra iš esmės bedieviški ir rytojaus 
dievai juos neišvengiamai turi pakeisti. 

Šioje studijoje remiantis Heideggerio filosofija pateikiamas 
grynai filosofinis žmogaus savo pasaulyje supratimas, o remian- 
tis mitine pasaulėvoka pateikiamas savitas būdas numatyti bū- 
simus laikus, kultūrinę rytojaus aušrą, kurią galima numanyti 
iš technologiniam mūsų kultūros etapui būdingos sumaišties, 
nerimo ir irimo. 

Neįprasta iki- ar pofilosofinės minties raiška ir naujas Gam- 
tos suvokimas užima svarbiausią vietą šioje studijoje. Šis „nau- 
jas“ suvokimas kartu yra pats seniausias, juo buvo remiamasi 
jau mūsų kultūros aušroje, bet jis buvo prarastas ir užmirštas, 
atsiradus filosofijai. Todėl tikrosios žmogaus esmės ir laikyse- 
nos tikrovėje supratimas — svarbiausias šio tyrimo uždavinys - 
yra plėtojamas kaip svarbiausio Gamtos įvykio, jos žaismo su- 
pratimas (paklusimas jam, under-standing). Pati žmogaus esmė 
išreiškia jo atsaką į mirgantį Gamtos atsiskleidimo ir paslėpties 
sai 2 

Viso darbo pateikimo stilius neatitinka griežtų mokslinių 
tradicijų ar taisyklių. Taip yra dėl to, kad tyrimo pobūdis yra 
pirmapradiškas. Pirmapradė laikysena yra mitinė ir dėl to neiš- 
vengiamai ikimokslinė arba netgi ikifilosofinė. 


Solt Springo sala 
ir Dunkanas, 
1969-1971 metai 
Dr. Vincas Vyčinas 

Įvadas 


SUMAIŠTIS IR DIEVŲ IEŠKOJIMAS 


Stengiuosi būti savimi, 
Bet kas gi aš esu? — Atspėk! 
Aš nežinau to pats! 


Nekaltinkit manęs, 

Dėl mano nebuvimo savimi, 
O kasesu - 

Aš jau nebežinau! 


O. B. Audronė 


Žmogus yra nuolat susirūpinęs, Jis niekada nesijaučia gerai, 
neskraido ir nebėga kaip debesis vėjyje ar sidabrinis upelis tarp 
plikų uolų, kaip paukštis ore ar elnias laukiniais takais. Žmogus 
visada yra susirūpinęs, paprastas, primityvus, - nuolat pasiklydęs 
savo keliuose. Prieš pradėdamas ką nors daryti, jis turi išspręsti 
asmenines egzistencines problemas. Šios problemos yra jo našta. 

Kartais viskas individualiame žmogaus ar visuomenės gyve- 
nime vyksta sklandžiai ir lengvai, bet taip būna neilgai: žmogus 
ar visuomenė patiria likimo smūgius ir sutrinka. Dažnai ši su- 
maištis yra ne paviršutiniška, ji paveikia ne tik išorinį žmogaus 
gyvenimą, bet išjudina pagrindinius kultūrinės sistemos rams- 
čius. Žmogus, pakildamas iš pražuvusio pasaulio griuvėsių, 
nors pusiau palaidotas savęs kūrimo nuolaužose, pakelia galvą 
akyse spindint klausimams: kas aš esu? Kokia mano gyvenimo 
paskirtis? Kas turi įtakos mano judėjimui mano paties pasauly- 
je? Kas yra mano pasaulis? Varginamas esminių ar principinių 
klausimų, sutrikęs ir susirūpinęs, žmogus susiruošia ieškoti ti- 
krovės jėgų, kurios nebūtų laikinos ir padėtų jam išsivaduoti iš 
trumpalaikių daiktų bei tikslų sumaišties. Kiekviena | žmogaus 
pasaulio krizė išveda jį į dievų ieškojimo taką. 

1. NEŽINOMYBĖ ŽMOGAUS PASAULYJE 


Nuo seniausių laikų, nuo pačios amžių pradžios iki šių die- 
nų, o turbūt taip bus ir ateityje, mes neišmokstame paprasčiau- 
sių dalykų. Tai pastebime skaitydami šventas įvairių kultūrų 
knygas, taip pat tas knygas, kurias parašė protingi įvairių amžių 
žmonės, ir tas, kurias parašė žmonės, patyrę stiprius išgyveni- 
mus ir giliausius jausmus. Ar galime atsakyti į tokius klausimus: 
kas yra mūsų pasaulis? Kokios pagrindinės vyraujančios jėgos 
jame viską tvarko? Jei viskas praeina, ar šios jėgos ir mūsų pa- 
saulis yra amžini? Kas aš esu ir koks mano likimas? Po šimt- 
mečius ir turbūt tūkstantmečius trukusios kultūrinės pažangos 
šiandieninis žmogus gali tik pritarti Goethe's Faustui: „Čia sto- 
viu aš - kvailys!“ 

Jei nuoširdžiai mėgintume atsakyti į pagrindinius klausimus, 
kurie susiję su mūsų pasaulių ir mūsų pačių, kaip terra incogni- 
ta, prasme, atliktume didelį darbą: atrastume, kad pasaulį su 
pamatinėmis veikiančiomis jo jėgomis ir giliausiąjį mūsų „aš“ 
esmingai jai gaubia nežinomybė, Jėgos, veikiančios ir atskleidžian- 
čios visą pasaulį, kartu paveikia ir mūsų dalyvavimą jame, bet 
pačios išlieka pasislėpusios. 

Šiame darbe nesiekiame | išvesti formulės ar universalaus 
postulato, neklystančio recepto ar garantuoto plano, tinkančio 
visiems visų laikų žmonėms. Tokia pastanga, kaip pamatysime, 
viršija žmogaus galimybes. Ji nutolsta nuo pagrindinės tikrovės 
srauto, Būties įvykio, ir net jį sutrikdo. 

Per paskutinius du tūkstančius metų mums buvo perduo- 
ta daug absoliučių sistemų, kurios aiškino viską nuo pradžios 
iki galo. Viena po kitos jos žlugo, išnyko ir vėl kilo, kad žlugtų. 
Žmogus po kiekvienos nesėkmės susirūpinęs pakildavo iš savo 
kūrinių nuolaužų ir vėl eidavo ieškoti dievų, net nežinodamas, 
kaip tai daryti. 

Savo pasaulyje turime daug didingų paminklų: šventyklų, 
skulptūrų, dainų, minčių, muzikos kūrinių ir išradingų techno- 
loginių produktų. Nors nė vienas iš jų nėra amžinas, bet kaip 
permatomas šydas išlieka už visų šių kūrinių esantis fonas, ku- 


—- 

ris (o ne daiktai, esantys paviršiuje!) padeda suprasti pasaulyje 
esančius dalykus ir išsilaikyti jame. Negana to, dėl šio fono ga- 
lime suprasti vienas kitą, būti draugai, formuoti save kaip tautą, 
taip pat ir - susvetimėti, nutolti vienas nuo kito ir laikyti vienas 
kitą priešais. 

Stengdamiesi pažinti pasaulį ieškome, kaip aptikti jame esan- 
čių daiktų foną, kuris maitina šių daiktų šaknis, daro juos pras- 
mingus ir suprantamus. Kaip vėliau pamatysime, tik prasmingi 
daiktai gali būti tikri, - gali būti buviniai (beings). Suvokdami 
savo pasaulį galime suvokti savo esmę. Reikia atkreipti dėmesį į 
tai, kad vidinės savo esmės suvokimas nepasižymi daiktiškuoju 
aiškumu ir tvarumu: mes suvokiame save kaip klaidžiojančius, 
nusidedančius, kylančius arba krentančius. 

Gali ir nebūti baigtos ir tobulos sistemos, kuri pateiktų 
mums išsamų ir detalų pasaulio planą. Sistema visada lieka tik 
sistema gyvenimo fone, kuriame veikdamas ir galvodamas yra 
pats „sistemintojas“; jis klysta, ieško, randa, patiria nesėkmių 
ir pradeda viską iš naujo. Jokiu būdu jis negali būti absoliučiai 
neklystantis. Ir vis dėlto mintyse mąstytojas gali iškelti prieš 
save pasaulio struktūrą. Jis gali tai padaryti, nes jo mintis yra 
ir pasaulio mintis. Pasaulio mintis, aišku, nepateikia savęs kaip 
griausmingas balsas iš viršaus, o ateina mums kaip atsakymas į 
mąstytojo mąstymą, ji yra ir mąstytojo mintis. 

Kultūrinis pasaulis atsiskleidžia mąstytojo mintyse, nes mąs- 
tytojo mintis tam tikru mastu sutampa su visų žmonių minti- 
mis. Mintis neišsiveržia į priekį kaip esanti pati savyje, o pa- 
teikia save per žmogų, kaip per tarpininką. Dėl to ji visada yra 
baigtinė ir niekada nėra absoliuti. 


2. TROBELĖ PRIE NEČAKO 


Joks darbas ar sumanymas įk būti i išsamiai i suplanuotas 


arba užgęsta. Būna taip, kad įsiterpia nenumatyti ar RS 

įvykiai ir tampa plėtojamų projektų dalimi. Planuojantis protas 
daug smulkmenų užmiršta arba dėl susiklosčiusių aplinkybių 
atmeta prasidėjus darbui. Neadekvatus, paremtas jėga ir domi- 
navimu planas įgyvendinamas neišvengiamai pakinta, o dažnai 
ir visiškai perdirbamas, derinantis prie tikrovės. 

Šio darbo tema — dievų ieškojimas. Iš pradžių manėme, kad 
tai būš fam tikros žmonių grupės gyvenimo- -kur motto. Ši grupė 
turėjo ieškoti išeities iš sumaišties ir tvirto pagrindo moderniam 
žmogui. Tai buvo lietuviai, kurie po Antrojo pasaulinio karo 
emigravo į JAV ir Kanadą. Jie bėgo nuo komunistinio režimo, 
kuris netoleravo kultūrų ir bandė formuoti žmonių gyvenimo ir 
mąstymo būdą pagal griežtą doktriną. Ši doktrina kiekvienam 
individui viską detaliai numatė ir paliko tik vieną pasirinkimą - 
aklai paklusti arba tapti liaudies priešu. 

Gyvenimo-kur idėja, kurios esmę sudaro dievų ieškojimas, 
kilo dar mano vaikystėje. Aš gimiau Pensilvanijoje, Pitsber- 
gė, mieste, kuris pasauliui tiekė metalą. Su tėvais išvažiavau į 
Lietuvą, mažą žemės ūkio šalį, mano tėvų ir protėvių žemę ant 
Baltijos jūros kranto, Šiaurės rytų Europoje. Čia, tylioje taikoje, 
nenutolusi nuo Gamtos romybės, gyveno visuomenė, išsaugo- 
jusi si daugelį senojo gyvenimo būdų. Po kelerių metų tapau šios 
"visuomenės nariu. Mano vadovas ir gyvenimo mokytojas tada 
buvo senelis iš. mamos pusės. 

Jis, būdamas XX amžiaus žmogus, sunkiai suvokiamu būdu 
daug geriau nei visa Lietuvos visuomenė išsaugojo senąsias gy- 
venimo vertybes. Jis reiškė tikrą religinę pagarbą širdies ugniai, 
griaustiniui ir žaibui, šulinio, upelio ar ežero vandeniui, lietin- 
giems, vėjuotiėmūs orams, šalčiui ar ramiai saulėkaitai. Jis gerai 
pažinojo augalus, ypač medžius, gerai išmanė ne tik buitines jų 
ypatybes, bet ir stebuklingas bei gydomąsias galias. Jis s pažinojo 
savo žemės dievus, kuriuos žmogus gali aptikti pasislėpusius už 
augalų, gyvūnų ar žmonių. Jo pasaulyje buvo daugybė draugiškų 
ir priešiškų dvasių, jis manė, kad žmogus visada turi būti budrus 
ir pasirengęs s nugyventi savo gyvenimą taip, kad netaptų niekam 


nymu, buvo pavaldūs vi visa sa apimančiai Visagalio Dievo tvarkai. 

Tikrai klystume, laikydami mano senelį atitrūkusiu nuo ti- 
krovės ir kalbančiu su šmėklomis. Jis tvirtai stovėjo ant žemės, 
avėdamas paties pasidirbtais didesnio dydžio batais, - tokiais, 
jog kiekvienas galėjo atpažinti jo pėdsakus sniege ir pasakyti, 
kur „išminčius“ (taip jis buvo vadinamas) nuėjo. Jis žinojo pa- 
grindines ligas ir natūralius jų gydymo būdus. Jis visada būdavo 
kviečiamas prie ligonio ar mirštančiojo lovos, vadovaudavo lai- 
dotuvėms ir vestuvėms. Nesutariantys kaimynai dažnai kreip- 
davosi į jį ir paklusdavo jo nuosprendžiams ir sprendimams. 
Potvynių, miško gaisrų, audrų, epidemijų ar karų metu kiekvie- 
nas klausdavo jo patarimo. 

Senovės Lietuvos laikais tokie kaip mano senelis buvo vadi- 
nami „kriviais“ - vyriausiaisiais Žyniais. Jis buvo žynys ir vado- 
vas, bet žmonių nevaldė, jie klausė jo savo noru. Toliau krivio 
funkcijas aprašysime išsamiau. 

Mano senelis mirė Antrojo pasaulinio karo viduryje, vi- 
siems laikams palikdamas manyje senojo lietuviškojo pasaulio 
įspaudą. Su tokiais atsiminimais sieloje palikau Lietuvą, už- 

«grobtą komunistų. Laikinai paviešėjęs Vakarų Europoje, grį- 
žau į JAV. 

Senasis lietuvių gyvenimo būdas staiga nutrūko prasidėjus 
Antrajam pasauliniam karui. Net jei Lietuva dėl kokių nors pa- 
lankių aplinkybių būtų išvengusi komunistų okupacijos, vis la- 
biau įsigalintis antropocentrinis, demokratinis gyvenimo būdas 
taikiai ir be prievartos neišvengiamai būtų modernizavęs kon- 
servatyvų lietuvių gyvenimą. 

Rūpindamasis savo senelio palikimu, jaučiau pareigą. tęsti 
kultūrinį jo darbą. Greitai supratau, kad atkurti senąjį gyveni- 
mo būdą paprasčiausiai neįmanoma. Taip pat mačiau, kad su- 
mišęs modernaus žmogaus gyvenimo būdas stokoja tvirtumo ir 
stiprumo, būdingo senajam pasauliui, paremtam virš žmogaus 
esančiais principais. Šie principai buvo aukštesni už tuos, ku- 
riuos nustatė žmogus. Senasis gyvenimo būdas turi būti išsau- 
gotas ne kaip savitikslis, 'o kaip pavyzdys, kuriuo galėtų sekti 
modernus žmogus, siekdamas išsivaduoti iš paviršutiniškos su- 
maišties ir ieškodamas ateities dievų. 

Šalta centrinė Britų Kolumbija, pilna neaprėpiamų miškų, 
didelių ežerų ir upių, man buvo panaši į šalį, kurioje viešpa- 
tavo Gamta, dar neužtemdyta antropocentrinio, technologinio 
gyvenimo būdo. Šalia Vanderhofo, ant tyros ir plačios Nečako 
upės kranto, nusprendžiau pamėginti įkurti Lietuvos žmonių 
bendruomenę, kaimelį, pavadinimu Medeinė. Tikėjausi atnau- 
jinti ir skatinti senąjį lietuvių gyvenimo būdą, diegti geresnę 
orientaciją, kuri padėtų įveikti modernaus žmogaus sumaištį ir 
prasilaužti kelią į ateitį - kelią į dievų ieškojimą. 

Kadangi Šiaurės Amerikos lietuviai nepalaikė mano idėjos, 
Medeinės kaimelis taip ir nebuvo įkurtas. Vieną nuostabią 1968 
metų dieną, sėdėdamas savo namelyje ir žiūrėdamas į plačius, 
galingus Nečako vandenis, kuriuose plaukiojo būriai laukinių 
žąsų, supratau, kad čia įmanomas intensyvus gyvenimas-kur. 
Gilus ir juodas dirvožemis šalia Nečako atrodė tinkamas ūki- 
ninkauti. Čia buvo daug puikių tiesių kėnių, medžių, tinkamų 
rąstiniams namams, kokie buvo statomi senovės Lietuvoje. Di- 
delė upė užtikrino gerą aprūpinimą vandeniu, o klimato sąly- 
gos per daug nesiskyrė nuo Lietuvos. Šios aplinkybės buvo labai 
palankios kolonijai, kurioje būtų siekiama išsaugoti lietuvišką 
agrarinį gyvenimo būdą. Kodėl šios idėjos nepalaikė mano 
draugai li lietuviai? - 

"Jie paliko savo gimtinę Lietuvą, norėdami išsaugoti kultūrą, 
kurią galėjo sunaikinti netolerantiškas, nežmoniškas komuniz- 
mas, nesiskaitantis su kitomis kultūromis. Čia, Šiaurės Ameri- 
koje, taip pat buvo didelis pavojus, kad mūsų kultūra visiškai 
susilies su modernia Vakarų demokratijos kultūra. Siekis išsau- 
goti Lietuvos kultūrą visų pirma reiškė norą išsaugoti lietuviš- 
kąjį gyvenimo būdą. Būtent dėl to buvo sumanyta Medeinės 
gyvenvietė. 

Ilgainiui aš suvokiau, kad mano tautiečiai neparėmė Medei- 
nės gyvenvietės idėjos, nes jiems atrodė, kad tai žingsnis atgal, 
į jau praėjusių laikų gyvenimo būdą. Bet tai buvo nesusiprati- 
mas. Jokia gyva kultūra negali sustingti, ji auga ir vystosi visada 
žiūrėdama į priekį. Apsigyvenimas Medeinės gyvenvietėje būtų 
reiškęs 1 ne praeities, o ateities s Dievų, ieškojimą. Kadangi kelias į 

ateitį yra istoriškas, jis implikuoja praeitį. Medeinė nebūtų bu- 
vusi nei žingsnis atgal, nei atsitraukimas į jau praėjusius laikus. 
Jinebūtų paneigusi šiuolaikinio žmogaus atsakomybės ir įsipa- 
reigojimų. Priešingai, vyliausi, kad ši gyvenvietė suteiks tvirtą 
pagrindą tikėjimui ateitimi. Šiuolaikinis gyvenimo srautas, iš 
išorės atrodantis saugus ir triumfuojantis, iš vidaus yra sumišęs, 
esmingai ir paniškai stokojantis tvirtų principų. Išsilaisvinimas 
iš šio srauto suteikia perspektyvą ir padaro žmogų kultūriškai kū- 
rybingą. Tai ir buvo pagrindinis Medeinės gyvenvietės tikslas. 

Gyva kultūra besivystydama atnaujina senuosius gyvenimo 
būdus, bet jie jokiu būdu netolygūs jau išgyventoms fazėms. 
Šiam kultūriniam augimui galime atrasti analogijų gyvūnų 
gyvenime. Pavyzdžiui, ruonis grįžo gyventi į vandenį, iš kurio 
evoliucionavo prieš tūkstantmečius, bet tai nereiškia, kad tapo 
pirmykšte žuvimi ar apskritai žuvimi. 

Lietuvos kultūra priklauso Vakarų kultūrų šeimai. Kartu su 
jomis ji kenčia nuo sumaišties ir principų stokos. Lietuvos kul- 
tūra net iki Antrojo pasaulinio karo išlaikė daug konservatyvių 
bruožų, kurie galėjo padėti įveikti kultūrinę modernaus žmo- 
gaus krizę. 

Medeinė, kaip galimybė atgaivinti senąjį lietuvišką gyveni- 
mą ant Nečako kranto, žmonijai būtų buvusi vieta pamėginti 
ieškoti naujųjų dievų. 

Tą ypatingą saulėtą dieną, žvelgdamas pro savo trobelės lan- 
gą ir taip galvodamas, nusprendžiau, kad, užuot rengus ben- 
druomenę intensyviam gyvenimui su dievais, geriau kreiptis į 
šiuolaikiškus kultūrai artimus žmones ir paskatinti juos ieškoti 
dievų. Taip kilo mintis parašyti knygą, pavadintą Dievų ieško- 
jimas. 


3. PAGRINDINIS ŠIOS KNYGOS METODAS 


Savaime suprantama, kad dabartinis kultūros Iygis toli pra- 
lenkia buvusių kultūrų, taip pat ir mūsų pačių Vakarų kultū- 


(T 


ros, lygį. Žodžiai „savaime suprantama“ čia reiškia neapgalvotą 

nekritišką pritarimą. Šis nepagrįstas pritarimas plačiai paplitu- 
sioms nuomonėms reiškia, kad nėra poreikio jas įrodyti arba 
ištirti jų pagrįstumą. 

Politinėse, mokslinėse, filosofinėse ir religinėse modernios 
Vakarų kultūros aukštybėse yra daug „-izmų“. Socializmas, ko- 
munizmas, nacionalizmas, psichologizmas, idealizmas, katoli- 
cizmas - tai tik keletas iš jų. 

Daugybė „-izmų“ iš pirmo žvilgsnio sudaro tvarkingų ir or- 
ganizuotų kultūros sričių įspūdį, bet nėra visai taip! Kiekvienas 
kruopštesnis šių „-izmų“ nagrinėjimas atskleis juose daug nea- 
pibrėžtumų, abejonių ir klausimų. Svarbiausia, kad skiriasi kie- 
kvieno „-izmo“ autoritetų nuomonės, interpretacijos ir apibrė- 
žimai, - nereikia net skirtingų „-izmų“. Nėra nė vieno autoriteto 
Vakarų kultūroje, kuris aprašytų ir pateiktų savo principus, jų 
kilmę, raidą, dabartinę būklę ir ateities perspektyvas taip, kad 
jie visiškai atitiktų panašius kito iškilaus tos pačios kultūros au- 
toriteto darbus. 

Šiuolaikinio ž žmogaus pasaulis nėra nei tvirtas, nei patikimas. 
Vietojet6 j jis yra painus ir klaidinantis. Ar ž žinome, pavyzdžiui, 
kaip auginti vaikus? Kuris iš ugdymo „-izmų“ suteikia mums 
aiškų metodą ir patikimai nurodo ugdymo etapus, paaiškina 
kiekvieną etapą, panaikindamas visą netikrumą ir nesutarimus 
tarp tėvų? Kuris iš atitinkamų „-izmų“ mus pamokytų ir suteik- 
tų tikrumą dėl mūsų šeimyninio gyvenimo? Ar žinome, kas yra 
vedybinis gyvenimas? Kokia jo reikšmė? Kokie susituokusio 
žmogaus įsipareigojimai, kokia atsakomybė savo partneriui ir 
visuomenei? Kas yra visuomenė, kaimynystė, kas yra tauta? Ko- 
kios yra individo teisės ir pagal kokius principus jos nustato- 
mos? Kokia yra tikroji demokratijos, laisvės ir taikos prasmė? 
Kuris tikėjimas ir kuri bažnyčia yra teisinga? Kas yra tiesa? Kuri 
filosofija yra teisinga? 

Tokių ir panašių klausimų sąrašas gali tęstis ištisus pusla- 
pius, kol pagaliau privalėsime pripažinti, kad mūsų „superkul- 
tūra“ yra labai netvirta, nepatikima, o kiekviena jos sritis yra 
padalyta į daugybę fragmentų ir persmelkta visa apimančios 
painiavos. 

Dievų ieškojimas - tai bandymas apeiti atrodančias tvirtas 
ir patikimas konstrukcijas, kurios stovi ant mūsų kultūros pa- 
matų, ir atskleisti jos užslėptoj gelmėj esančius griuvėsius. Šis 
bandymas unikalus tuo, kad j juo atsisakoma ne tik visų „-izmų“, 
bet ir visų absoliučių požiūrių. Užuot tyrinėjus skirtingas kultū- 
ras, atliekant šį tyrimą nesivadovaujama jokia gerai suplanuota 
sistema ar veiksmingu tyrimo metodu, o tik įsigilinama į pa- 
grindinį kiekvienos kultūros judėjimą. Šis tyrimas yra atviras 
pačios kultūrinės tikrovės metodui ir sistemai. 

Nepaisant to, ką toks pavadinimas gali reikšti, šis darbas nėra 
religinis veikalas. Jis labiau primena bandymą iš naujo atskleisti 
pirmapradės mus supančių daiktų reikšmes, jų tyrumą ir galbūt 
nekaltumą. Taip, atskleidžiant daiktus iš naujo, iš pradžių naujai 
atveriama pirminė nuolat nepagaunamos Gamtos prasmė. 

Technologiniame mūsų pasaulyje Gamta. tapo. tik dideliu 
medžiagų išteklių šaltiniu, laukiančiu kūrybiškai formuojan- 
čios žmogaus rankos, kuri tiksliai sutvarko visus daiktus pagal 
specifines jų kategorijas ir išdėlioja juos pagal teisingą tvarką. 
Gamta, turėdama galingą kūrybinį potencialą, yra laikoma aklų 
priežastingai susijusių jėgų telkinių; tikroji jos esmė ir kūrybin- 
gumas yra visiškai ignoruojami. Būtent šis nuolat aktyvus Gam- 
tos kūrybingumas sukūrė kalnus ir ežerus, medžius, vaisius ir 
gėles, vabzdžius, paukščius ir žvėris. Šis kūrybingumas suteikė 
pagrindą žmogui, istorijai ir kultūrai. Šiandien, labiau negu 
kada nors, Gamtos kūrybingumą uždengia ir užgožia nuosta- 
būs ir didingi žmogaus sukurti technologiniai įrenginiai. 

Dievų. ieškojimas yra veikalas ir apie Gamtą, ir apie. kultū- 
rą. Juo mėginama sugrąžinti Gamtos, kaip pirminio kiekvienos 
kultūros pagrindo, suvokimą. Nors darbe atsisakoma antropo- 
centrinio požiūrio, žmogaus svarba neignoruojama. Gamtos 
žaismas liktų paslėptas, jei ne kultūra. Kultūra neįsivaizduojama 
be žmogaus, bendradarbiaujančio su Gamta, kuri savo ruožtu 
daro poveikį žmogui. Dievų ieškojimas yra ieškojimas Gamtos, 
kultūros, o labiausiai turbūt žmogaus savojo „aš“. 

Nors šios Knygos tema yra kultūra, ji nėra grynai filosofinė. 
Tuo labiau tai nėra kultūros filosofija, jei ši sritis laikoma viena 

iš daugelio sričių, kurias nagrinėja filosofija. Filosofija yra kul- 
tūros įvykis, toks pat kaip poezija, menas ar pats esmingiausias 
įvykis - dievų kultas (mitinės arba gamtinės religijos). 

Kadangi Dievų ieškojimas yra kultūrinis veikalas, jame bus 
dažnos nuorodos į mitinę, filosofinę, psichologinę ir kitas sri- 
tis. Visi šie aspektai nepaverčia šio darbo įvairių sričių pasta- 
bų suma. Priešingai, nors sričių daug, nuosekliai vyraus viena 
tema. Nagrinėjant šią temą - dievų ieškojimą - nebus naudo- 
jami skaičiavimo būdai, logaritminė liniuotė arba objektyvūs, 
nuasmeninti, racionalūs ir loginiai metodai. Čia bus remiamasi 
kasdienių ar rečiau pasitaikančių žmogaus gyvenimo situacijų 
stebėjimo ir tyrinėjimo patirtimi. Trumpai tariant, šis darbas 
bus apie egzistenciją. 

Dievų ieškojimas yra susijęs su žmogaus gyvenimo būdu. Tai 
apima ne tik darbo laiką nuo aštuntos iki septynioliktos valan- 
dos, bet visą dieną iki vidurnakčio ir visą naktį. Ši tema susiju- 
si su žmogaus namais, gatvėmis, keliais ir koridoriais, kuriais 
jis vaikšto. Ja mėginama atskleisti patį pamatinį ir svarbiausią 
žmogaus aktyvumo motyvą; pamatyti, kur yra įsišaknijusios 
visų daiktų esmės ir įvairios žmogaus gyvenimo situacijos; ko- 
kia paties žmogaus ir jo „aš“ buvimo prasmė; iš ko susideda jo 
laimė ir kokia jo mirties prasmė. Trumpai tariant, šis darbas su- 
sijęs su klausimu - kokia žmogaus pasaulio prasmė? 

Šiuo darbu mėginama atskleisti šiuolaikinio Vakarų žmo- 
gaus sutrikimą nežinant, kurį iš daugybės „teisingų“ kelių rink- 
tis; parodyti tai, kad žmogus anksčiau ar vėliau neišvengiamai 
grįš prie kultūrinės epochos, kurioje ištirps dauguma žmogaus 
krizių, nes priartės ateities dievai, o ne nauji žmogaus suplanuo- 
ti projektai. 

Mėginimus parodyti tikrąją kultūriniame mūsų pasauly- 
je vyraujančių antropocentrinių principų reikšmę, numatyti 
mūsų kultūros perspektyvas ir principus netolimoje ateityje 
atskyrėme nuo visų teorijų, doktrinų arba sistemų — nuo visų 
„Žžzmų“ Z dominavimo. Taip daromė ne dėl to, kad ieškome 
originalaus ir tikro atsakymo ar stengiamės būti kitokie. Tai 
principinė nuostata, nes fundamentaliausių kultūros problemų, 

kurias bandome numatyti, akivaizdoje vyraujančios doktrinos 
yra neadekvačios ir klaidingos. 

Minėtus „-izmus“ galima palyginti su žemėlapiu, kuriame 
yra pagrindinės magistralės, einančios iš šiaurės į pietus, ir daug 
smulkių keliukų rytinėje ir vakarinėje dalyse. Kiekvienas „-iz- 
mas“ turi savo pagrindinę magistralę (dievas, materija, žmogus 
ir t. t.), kuri viską paaiškina. Šio darbo žemėlapis pateikia plačią 
neištyrinėtą erdvę be magistralių ir be kelių. Čia yra tik takai ir 
niekur nevedančios takelių pradžios ir pabaigos. Susiliesdami 
su pamatinėmis ir esmingiausiomis mūsų pasaulio“problemo- 
mis veiksime be jokio išankstinio plano. Po kiekvieno sąlyčio su 
šiomis problemomis - vaikščiojimo šiais takeliais ir takais mūsų 
tyrinėjamoje teritorijoje, nuolat slepiamame Gamtos atsisklei- 
dime, jos žaisme - pradėsime pastebėti iškylančius tvarkos kon- 
tūrus. Tai ir yra arba veikiau bus mūsų sistema, kuri negali būti 
ir niekada nebus išgryninta iki absoliučiai skaidrios struktūros; 
tačiau ji bus svarbiausias visiškai aiškiais laikomų dalykų pa- 
grindas. Tada paaiškės, kokie svarbūs, tegu ir neabsoliutūs, tie 
pagrindai, kurie nėra priklausomi nuo ko nors kito. Visa, kas 
yra pagrįsta, laikosi ant to, kas neturi pagrindo - pirminio cha- 
oso, Gamtos. 

Norėčiau paprašyti skaitytoją kantriai skaityti šią knygą, ku- 
ria diagnozuojamas slaptas dabartinės kultūros negalavimas. 
Joje užsimenama apie šio negalavimo išgydymą, nors univer- 
salaus ar absoliutaus recepto, kaip visiškai atgaivinti kultūrą, 
pateikti neįmanoma. 

Atsakymai į svarbiausius klausimus, kuriuos nagrinėjame 
šioje studijoje, nors neišsamūs, bus susiję su giliausiojo žmo- 
gaus „aš“ problema. Šių klausimų plėtojimas kultūros srityje 
bus tolesnio mūsų darbo (Mūsų kultūros agonija) uždavinys. 

I. SENOVĖS ŽMOGAUS PASAULIS 


Kartą šiaurinėje Britų Kolumbijos dalyje aptikau seną rąstų 
namelį, statytą akivaizdžiai patyrusio senų laikų meistro. Šis na- 
mas stovėjo puikioje, didelėje ir sūkuringoje įlankoje, toli nuo 
greitkelių, pasiekiamas tik pėsčiajam, keliaujančiam siauru ta- 
keliu. Čia, po plačiu trobelės stogu, buvo sukrauta puiki rietuvė 
sausų tuopinių malkų. Viduje - didelis pagrindinis kambarys su 
krosnimi, stalu, suolu, lentyna, keliais puodais ir žibaline lem- 
pa. Greta - miegamasis su „pirmųjų kolonistų“ lova (pagaminta 
iš apvalių tuopos šakų su žieve), ir viskas! Ant stalo buvo ranka 
rašytas raštelis: „Kviečiame apsistoti. Prašome gerbti šį menką 
turtą, kuris priklausė kukliam žmogui, atvykusiam čia gyventi, 
kai jam pasidarė sunku. Žmogui, kuris atrado čia prieglobstį, 
šilumą, truputį keptos žuvies, o daugiausiai - šventos ramybės!“ 
Šį neturtingą žmogų, trobelės savininką, matyt, aplinkybės vis 
priversdavo atvykti čia ir taip taupyti. Gali būti, kad šiuo keliu jį 
vedė „šventa ramybė“. 

Neretai aplinkybės atskleidžia atavistinį šiuolaikinio žmogaus 
polinkį į pirmykštį arba senovinį gyvenimo būdą. Pavyzdžiui, 
rytinėje Kanadoje dalyje labai paklausios senos rąstų trobelės. 
Dažniausiai jas perka miesto gyventojai, radę negyvenamas kie- 
no nors ūkiuose. Prieš išrinkdami trobelę jie rūpestingai kreida 
sužymi rąstų išsidėstymą, kad galėtų atstatyti tiksliai taip, kaip 
ji buvo pastatyta. Dažniausiai žmonės stato tokias trobeles savo 
atkampiose, atostogoms skirtose žemėse, apstato jas šimtmečio 
senumo baldais ir pradeda gyventi senovės žmonių gyvenimą. 

Vis daugiau žmonių ilgesingai siekia ankstesnių ir papras- 
tesnių gyvenimo būdų, bet dažniausiai tai būna tik pauzė, stab- 
telėjimas tarp rimtų technologinių sumanymų. Žmogus vadina 
šią veiklą atostogomis arba poilsinėmis kelionėmis. Dažniausiai 
tuo metu neabejojama technologinio pasaulio vystymosi tikru- 
mu, jo tvirtumu ir patikimumu. Polinkis į senovinį gyvenimo 
būdą yra tik poetiška ir romantiška pramoga, kuri šalia techno- 
loginio ir antropocentrinio gyvenimo būdo atrodo nevisavertė, 
atsilikusi, neišsivysčiusi ir nepažangi: tiesiog kažkas tame yra 
patrauklaus. 


1. MODERNIOJI SPECIALIZACIJA IR 
MITINĖS PASAULĖŽIŪROS VIENTISUMAS 


Pažangus gyvenimo būdas dabar reiškia labai riboto akty- 
vumo lavinimą. Tai tapo viena iš daugelio didelio ir sudėtingo 
mechanizmo funkcijų - susitelkimas ties vienu siūleliu moder- 
niojo gyvenimo audinyje. Daugelyje Kanados alaus barų galima 
pamatyti tarnautoją, kuris valo pelenines. Nuo baro atidarymo 
iki uždarymo vėlyvu metu jis tik vaikšto aplink stalus nešinas 
specialiu kibiriuku, į kurį iškrato nuo kiekvieno stalo paimamą 
peleninę. Kitas specialistas - automobilių stovėjimo laiko ti- 
krintojas. Jis kiekvieno didmiesčio gatvėse tikrina automobilių 
stovėjimo laiką nuo ryto iki vakaro kiekvieną dieną, kiekvieną 
mėnesį, kiekvienais metais. Kaip pažangios žmonijos nariai ir 
peleninių. valytojas, ir automobilių stovėjimo laika tikrintojas 
paprastai laikomi esančiais kur kas aukštesnėje kultūrinėje pa= 
kopoje už pirmykštį arba.mitinės pasaulėžiūros žmogų. 

Kartą liftininkas, atvykęs pas brolį valstietį, rado jį tręšiantį 
mėšlu savo žemę. Pasipuošęs šilkiniais marškiniais, spalvingu 
kaklaraiščiu ir maloniai dvelkdamas kvepalais jis prisiartino ir 
šypsodamasis paklausė: „Koks jausmas kratyti mėšlą?“ Jo brolis, 
atsiraitojęs rankoves, raumeningose rankose laikydamas šakes 
su mėšlu, braukdamas prakaitą nuo veido tyliai atsakė: „Jaus- 
mas toks pats kaip darant bet kurį kitą darbą savo žemėje. Tam 

tikra prasme tai yra įdomu, nes aš matau šį darbą susijusį su 
kitais ūkio darbais. Tręšdamas mėšlu galiu lengvai įsivaizduo- 
ti šį juodą dirvožemį, kuris maitina grūdus, pomidorus, uogas, 
dobilus ir kitus žemės augalus. Šis dirvožemis maitina mano 
šeimą, veršiukus, kiaules, žąsis ir vištas. Tręšimas mėšlu susi- 
jęs su kitais mano ūkio darbais, su mano šeima, visuomene, su 
Garnta ir r niekada neįžvelgiamomis j jos jėgomis, kurios kartais 
grūmoja, o kartais džiugina; maža to, tai susiję su Visagaliu, ku- 
rio valdžia siekia už tolimiausių žvaigždžių, o kartu visada yra 
kvapą gniaužiančiai arti.“ 

„Tu visą laiką buvai truputį poetas, - atsakė jam brolis — 
rafinuotas miestietis. - Dėl to likai ūkininkas. Jei būtum toks 
realistiškas kaip aš, eitum labiau civilizuotu gyvenimo keliu, kur 
darbas lengvesnis, o moka geriau.“ 

„Tau ir į tave panašiems civilizuotiems amatininkams užmo- 
kestis yra vienintelis darbo motyvas. Aš neparduočiau sunkaus, 
bet nuostabaus savo pasaulio už jūsų lengvą darbą ir gerą atly- 
gį. Jūs esate maži varžteliai dideliame mechanizme. Kiekvienas 
jūsų veiksmas iš anksto sutvarkytas ir nulemtas, o aš savo pa- 
saulyje esu laisvas.“ 

Nors mano senelį labai vertino jo kaimo gyventojai, miesto 
gyventojai jį dažnai nuvertindavo, o kartais pajuokdavo. Taip 
buva dėl Ta Kad JOS Sonis gyvas išnykusios praeities pa- 
likuonis. Kone su pagarba, dar būdamas vaikas, stebėdavau jį 
darantį vežimo ratus. Ratlankiams jis naudodavo uosį, kietą, bet 
lankstų medį. Stebules darydavo iš sulenktų beržo šakų. Stipinai 
turėjo būti arba iš ąžuolo, arba iš šermukšnio medienos. Labai 
įdomu man buvo stebėti jį darantį alaus ir vyno statines. Kie- 
kviena lenta būdavo išlenkiama per visą ilgį ir plotį taip, kad 
tiksliai susijungtų su kitomis lentomis iš abiejų pusių ir nepra- 
leistų per sandūras vandens. Dugno lentos turėdavo būti įstato- 
mos į vidinę šoninių lentų dalį. Visas gaminys būdavo daromas 
iš medžio, net lankai - iš tvirtų gluosnio atžalų, keliose vietose 
meistriškai apjuosiamų aplink statinę. 

Senelio ūkyje nebuvo darbo, kurio jis nebūtų galėjęs pada- 
ryti, - gerai padaryti. Jis buvo patyręs medžio darbų meistras: 

darė vežimus ir roges, taip pat iš odos meistriškai darė pakink- 
tus, balnus, tautinę avalynę ir kitus reikmenis. Vis dėlto geriausi 
darbai buvo iš medžio. Tai liudijo meistriškai padaryti besisu- 
kantys ratai, audimo staklės, mediniai šaukštai, sodybų vartai, 
vėtrungės ir daugelis kitų daiktų. 

Ne tik ūkio daiktų pasigaminimo įgūdžiai bylojo apie sene- 
lio pasaulio vientisumą. Jis gerai orientavosi situacijose, į kurias 
galėjo pakliūti pats arba kiti kaimo gyventojai. Senelis žinojo, 
kas yra teisinga, tikra, gražu ir šventa, taip pat tai, kas klaidin- 
ga, neteisinga, nepatrauklu ir šventvagiška. Gerai pažinodamas 
savo pasaulio daiktus, žmogaus kelius ir kryžkeles, jis buvo pla- 
čios kultūros žmogus. Jis esmingai skyrėsi nuo tokio speciali- 
zuoto modernaus žmogaus kaip peleninių valytojas, liftininkas 
ar automobilių stovėjimo laiko tikrintojas. 

Giliai įsišakniję pirmapradžiame mitinės pasaulėžiūros, o 
ne suskaldytame į specializacijas pasaulyje, žmonės yra susiję 
su pilnatve, totalumu, visuma, šventumu, o tai reiškia.- su die- 
viškumu. Šį svarbiausią žmogaus aspektą gali pasiekti ne abs- 
trakčiai mėdituojantysis ar samprotaujantysis, O p patiriantysis 
pagrindinių gyvenamojo pasaulio jėgų judėjimą. Tokį žmogų 
supa daiktai, kurie kyla ne iš antropocentrinių (t. y. subjektyvių) 
pagrindų. Šis žmogus susijęs su aplinkiniais žmonėmis, su savo 
šeima, kaimynais, kaimo gyventojais visumos (šventumo), o ne 
antropocentriškumo ryšiais. 

Tiesa, liftininkas gali būti apsiskaitęs ir susipažinęs su reli- 
giniais klausimais, bet dėl siauro veiklos lauko jis ir kultūrinis 
jo pasaulis stokoja pilnumo. Toks žmogus neišvengiamai užda- 
rytas narve, kuriame jo veikla minimali. Jis stokoja atvirumo 
pagrindinėms jo pasaulyje veikiančioms jėgoms (atvirumo die- 
vams). Kaip pamatysime vėliau, tai reiškia ne kultūriškumą, o 
kultūriškumo stoką. Šiandien tik mitinio pasaulio palikuonys 
gali suprasti aukštesniąsias arba dieviškąsias jėgas ir priartėti 
priėjų, darančių įtaką kasdieniam jų gyvenimui. Mitinis žmo- 
gus ir mitinis gyvenimas-kur neįsivaizduojamas be dievų, kurie 
žmogaus gyvenimui-kur ir jo pasaulio pažinimui suteikia visa- 
pusiškumo aspektą (ne tik šventumą). 

Per paskutinius kelis dešimtmečius Vokietijoje pasirodė keli 
romanai, susiję su šiuo metu atokiuose kaimuose gyvenančiais 
prūsais, iki šiol išlaikiusiais kai kurių senovinės ikikrikščioniš- 
kosios lietuviškos kultūros bruožų. Labiausiai dėmesį patraukia 
šie romanų autoriai: „Ernstas Wiechertas, Hermanas Suderman- 
nas ir Agnes Miegel. Dar ir šiandien Prūsijoje Laimos darbais 
laikomos nelaimės, kurias patiria bevaikės prūsų šeimos arba 
žmonės, kurių šeimos suyra, arba tie, kurių meilę sudaužo 
aplinkybės, nesusijusios nė su viena iš pusių. Laima - likimo 
deivė, kuri tvarko ir pakreipia kiekvieno žmogaus gyvenimą. 
Kiekvieną„-kuris..elgiasi neteisingai, baudžia Perkūnas - žaibo 
dievas, prižiūrintis tvarką ir teisingumą. Šis dievas, net ir labai 
grėsmingas per audras ir griausmą, paprastai yra laiminantis 
ir rūpestingas. Vaivorykštėmis, rasa ir švelniais lietumis jis ap- 
dovanoja dirvožemį ir laukus, šitaip siųsdamas žmogui gerovę. 
Žmogus turi griežtai laikytis jo nustatytos tvarkos, kurią palai- 
ko ir žemesnieji. d dievai. Ją stebi ir aiškina tautos dvasininkas, 
krivis. Pagal Perkūno įstatymą, ą, saulė šviečia visiems vienodai. 
Kiekvienas, kuris įstumia savo artimą į tamsą, yra neteisingas ir 
patenka į Perkūno nemalonę. 

Ernstas Wiechertas - senosios kultūros palikuonis, aiš- 
kiai jautęs miško dievybės, viskuo aprūpindavusios senovės 
žmogų (maistu, pastoge, apsauga, padargais ir kitais reikme- 
nimis), globą. Ši dievybė supo žmogų ir medžių ošimu, lyg 
„amžinybės garsu“, žadino stiprų šventumo ir šalia esančios 
dievo rankos jausmą. Kitaip nei senovės prūsai šią dievybę 
Ernstas Wiechertas vadino ne Medeine („medis“ ir lietuvių, 
ir senovės prūsų kalba reiškė tą patį), o „Žaliuoju dievu“. Su 
švelnia meile seniesiems gyvenimo būdams, kuriuos vis dar 
galima pamatyti tarp jo artimųjų, senosios kultūros pėdsakus 
jis vadino „nuostabiu pagonybės švytėjimu“ (schone Glanz des 
Heiden-tums). 

Žmonėms, gyvenantiems mūsų civilizacijos pakraščiuose ir 
išsaugojusiems senąjį gyvenimo būdą, būdingas gyvenimo pil- 
numas, kuriuo nepasižymi fragmentiško ir specializuoto žmo- 
gaus gyvenimas. Gyvenimo pilnumu reiškiasi sunkiai supran- 

tama gamtos įtaka. Ieškodamas ryšio tarp žmogaus gyvenimo 
pilnumo ir gamtos įtakos, 1963 m. nesėkmingai bandžiau įkurti 
Medeinės gyvenvietę Britų "Kolumbijos" šiaurėje. Nostalgiška | 
pagarba nesugadintai pirmapradei gamtai ir vidinis mano pa- 
lankumas nuostabiam pagonybės švytėjimui turbūt buvo pa- 
grindinės varomosios jėgos, lėmusios mano pastangas pradėti 
senovinį gyvenimą ant nuostabaus tyros Nečako'' upės kranto, 
netoli Vanderhofo, Britų Kolumbijoje. 

Mano sumanymas patyrė nesėkmę veikiausiai dėl to, kad 
buvo neteisingai suprastas. Buvo manoma, kad siekiu gyveni- 
mo būdo, pagrįsto kaimietišku ūkininkavimu, o ne miestietišku 
gyvenimu. Tai buvo palaikyta senosios (ikikrikščioniškosios) 
lietuvių kultūros kartojimu. Mano draugai lietuviai klaidingai 
suprato šio sumanymo esmę. Abu paminėti motyvai tebuvo an- 
traciliai. Pagrindinis sumanymo tikslas buvo ieškoti galimybės 
atkurti prarastą kultūrinio gyvenim6/pilnumą, pradingusį tarp 
išplitusių ir sustiprėjusių antropocentrinių principų, kurie su- 
klestėjo technologinėje kultūros fazėje. Mano tėvynainiai visiš- 
kai ignoravo šį tikslą. Gyvenimo pilnumas, kurio ieškojau, labai 
nesiderino su specializuotu technologiniu pasauliu, kuris sutei- 
kė žmogui siaurą tobulumą ir atitraukė nuo jo prasmės šventoje 
gamtos visumoje. 

Prieš viešai pasisakydamas dėl Medeinės kaimo šnekėjausi 
su iniciatyviu žmogumi iš Oregono, kuris buvo įkūręs naujaku- 
rio ūkį Vanderhofo rajone. Prieš atvykdamas į Vanderhofą, jis 
pardavė Oregono ūkį. „Kodėl nepasilikai Oregone ir nevystei 
savo ūkio tenai?“ - paklausiau jo. „Oregone neįmanoma gyven- 
ti ūkiško gyvenimo, lygiai kaip ir visose Jungtinėse Amerikos 
Valstijose. Amerikos ūkininkas šiandien tapo valdytoju. Darbas 
jo ūkyje yra padalintas į daugybę specialybių: melžimas, šėri- 
mas, mechaninės operacijos, drėkinimo darbai, apskaita, mais- 
to gaminimas, namų priežiūros darbai ir kitos. Modernus ūkis 
yra padalintas ir specializuotas kaip ir visos kitos įstaigos arba 
įmonės. Modernus ūkininkavimas dažniausiai būna panašus į 
kolektyvinį ūkininkavimą Rusijoje. Skiriasi tik tai, kad valdyto- 
jas ten nėra savininkas.“ 

Atvykęs iš Oregono ir pradėjęs ūkininkauti Vanderhofe, jis 
siekė tai daryti ne moderniai, bet valstietiškai. Valstietis nėra 
tik savo žemės valdytojas, jis pats atlieka kiekvieną jos darbą. 
Jis“yra gyvybiškai susijęs su aplinkybėmis, nulemiančiomis jo 
ir jo šeimos gyvenimą, kurios savo ruožtu susijusios su visais 
ūkio daiktais ir gyvuliais, nustato jo bendravimą su kaimynais 
ir visuomene. Valstiečiai tręšia, aria savo laukus, nutaria, kada ir 
ką sėti, aptveria savo ganyklas arba žemes; kaimynai, padėdami 
vieni kitiems daryti sunkius darbus, gauna abipusės naudos ir 
puoselėja intensyvų gyvenimišką bendravimą. 

Tai, kad valstietis realiai dalyvauja kiekviename svarbesniame 
jo žemėje vykstančiame įvykyje, tai, kad jis sprendžia visus ky- 
lančius sunkumus, reikalaujančius jo rankų, akių ir proto darbo, 
jam padeda išugdyti daugialypę ir įvairiapusę patirtį. Jis pažįsta 
savo krašto klimatą, augalus, naminius ir laukinius gyvūnus, savo 
tautiečius, 0 svarbiausia, — a gamtos jėgas, kurios dažniau 


žmogų. Jis Lan būdu nelaikomas aukštesniu už Raiiioką dir- 
bantį dideliame mieste, veikiau žemesniu. Toks požiūris ignoruo- 
ja tikrąją kultūros reikšmę, pabrėžia jos humanizavimą ir tikrovės 
dominavimą, o ne žmogaus atsivėrimu tikrovės jėgoms, kurios 
vyrauja ir tvarko visus daiktus, įskaitant ir žmogų. 

Antropocentrinis viešpatavimas gamtai šiandien reiškia kul- 
tūros vystymosi procesą. Kultūra prasideda žmogui susiduriant 
su gamta ir pasiekia savo viršūnę, kai gamta visiškai nugalima 
viešpataujant žmogui. Valstietiškojo pasaulio kultūrinė nuosta- 
ta, priešingai, reiškia kultūrą, kuri prasideda žmogaus atsivėri- 
mu gamtos aktyvumui ir išlieka tol, kol žmogus būna atviras. 
Valstietiškosios pasaulėžiūros kultūra, nuolat augdama, nepa- 
siekia kokios nors baigties: Nėrajokios kultūros pabaigos! Jokio 
rojaus žemėje! Nieko ko-nors panašaus - ar tai būtų aiškiai ne- 
įvardintas Amerikos demokratijos idealas, ar aiškiai apibrėžtas 
komunistinis visiškos socializacijos pasaulis. 

Kultūros „augimas“ - tai nuolatinis jos veržimasis į kasdie- 
nį visuomenės gyvenimą, įmanomas dėl atliepiamo kultūros 

žmonių atsako į Gamtos valdžią. Pagal šią kultūros sampratą, 
kultūra augdama išlaiko žmogų gyvą kaip kultūrinę esybę. Be 
to, pagal tą pačią sampratą, modernusis žmogus yra paženklin- 
tas kultūrinio skurdumo. Kultūros požiūriu specializacijos labai 
siauroje srityje spindesys yra klaidinantis, antraeilis ir nepagrįs- 
tas. Jausdamasis labai patogiai savo „kokone“ žmogus nesuvokia 
kultūrinio skurdumo. Pirmas žingsnis norint grįžti į kultūros 
kelią - tai nešališkai peržiūrėti kertinius akmenis arba ramsčius, 
ant kurių laikosi kultūrinis pasaulis. Tik taip žmogus gali atras- 
ti save, plūduriuojantį vakuume be principų, ir tik tada jis gali 
pradėti ieškoti kultūrinių principų - pradėti ieškoti dievų. 

Medeinės kaimelio sumanymas ir buvo bandymas atnaujinti 
kultūros augimą, išeiti į plačias kultūrines sferas, žmonių speci- 
alizacijos nesuskaidytas sritis, kurios driekiasi po laisvu ateities 
dievų dangumi. Jokiu būdu šis kaimelis nebuvo sumanytas kaip 
idealus tikrosios kultūros modelis. Valstietija labiau nei miestie- 
čiai tiko kultūrinio pilnumo aspektui atgaivinti, Kad atsiškleistų 
tai, KO teikia kultūriniam augimui. Kultūrinio pilnumo aspek- 
tas atskleidžia antropocentrinių principų nepakankamumą, dėl 
kurio šiuolaikinis žmogus praranda tvirtą pagrindą po kojomis. 
Naujų kultūrinių principų ieškojimas tampa pačia svarbiausia 
užduotimi. Šis ieškojimas ir yra dievų ieškojimas. 


2. TEOCENTRINIS AR ENTUZIASTINGASIS 
PASAULIS 


Žlugus Medeinės sumanymui kilo mintis parašyti Dievų ieš- 
kojimą. Ir vieno, ir kito sumanymo tikslai buvo tie patys. Me- 
deinės gyvenvietėje dievų turėjo būti ieškoma kasdieniame arba 
gyvenimo-kur pasaulyje, o šis veikalas yra tik tokio gyvenimo- 
kur interpretacija. Jo tema yra kultūros augimas. 

Kultūros augimas yra nuolatinė kova dėl pačios kultūros 
principų. Šie principai iš esmės nepagaunami: jie turi būti at- 
kuriami vis iš naujo. Kiekvienai kultūrai ar kultūros fazei pa- 
vyksta arba nepavyksta įtraukti juos į savo objektyvius darbus 

ir kūrinius. Šiuose kūriniuose kultūriniai principai spindi gy- 
venimo atspalviais ir yra neatpažįstamai užsimaskavę neperre- 
gimomis savo spalvomis. Kultūriniai principai yra ir atskleisti, 
ir užslėpti pačioje kultūros raidoje. Jokia tikra kultūra, net jei 
ji visą laiką reiškia gyvenimo pilnatvę, niekada nepasiekia ab- 
soliučios pilnatvės. Visi neabejotinai universaliai, teisingai, pa- 
grįstai ir tinkamai apibrėžti kultūriniai principai reiškia būtent 
priešingą dalyką - tikrųjų gyvenimo principų nebuvimą, kultū- 
rinio augimo nebuvimą. 

Tikras kultūros veikėjas yra ne tas, kuris pateikia kultūrinius 
projektus, tinkančius visiems visų laikų žmonėms. Kultūros 
veikėjas pateikia-projektus tik savo bendruomenei ir juos pa- 
grindžia tik tos bendruomenės gyvenimo aplinkybėmis. Tikro 
kultūros veikėjo pavyzdys buvo aukščiausiasis žynys senovės 
lietuvių religijoje, vadintas kriviu. Žodis „krivis“ reiškia aukštą, 
išlenktą lazdą, kurios viršus yra užlenktas į apačią. Buvo mano- 
ma, kad tokia lazda simbolizuoja gyvenimą ir mirtį. Kruopštes- 
nis šios lazdos tyrimas mums parodytų, kad ši lazdas simbolizuo- 
čia nereiškia fzinio, arba gyvūniškojo gyvenimo ir mirties. Tai 
reiškia buvimo žmogumi kaip žmogaus savuoju „aš“ pradžią 
ir pabaigą. Ikikultūrinis žmogus dar nebuvo toks žmogus, bet 
jis buvo gyvas ir mirdavo. Žmogaus kaip žmogaus gyvenimas 
ir mirtis yra jo kultūriškumas, taip pat ir jo nekultūriškumas. 
Šios žmogaus nuostatos yra jo atsakas (arba neatsiliepimas) į 
patį kultūros judėjimą. Kadangi kultūra nuolat auga, ji niekada 
nesiekia galutinių tikslų trurhipiausiu 1 keliu. Ji nuolat grįžta prie 
savo ištakų. Jos tikslas yra joje pačioje. Tai parodyta krivio laz- 
dos užlenkimu. 

Krivis buvo virš visos lietuvių tautos. Jis suprato visus šalies 
dievis, žinojo jų valią ir tai, kokią lemtį jie skyrė jo tautai. Todėl 
kritinėmis lietuvių tautos gyvenimo aplinkybėmis aukščiau- 
siasis krivis nuspręsdavo, kaip tauta turėtų pasitikti pavojus ir 
kokių sprendimų turi laikytis siekdama įveikti krizes. Aukščiau- 
siojo šventiko krivio valią kiekvienam tautos nariui pranešdavo 
žemesnieji arba pavaldūs šventikai, Ž žemesnieji kriviai. Kiekvie- 

nas iš jų turėjo užlenktą lazdą (krivūlę), rodančią jų įgaliojimus 
ir pasirengimą perduoti ir skėlbti aukščiausiojo šventiko prane- 
šimą. Svarbiausių įvykių metu, pranešęs dievų valią pagal aukš- 
čiausiąjį savo žinojimą ar išmintį, šventikas patvirtindavo savo 
sprendimo tikrumą ant balto žirgo įšuoliuodamas į liepsnojantį 
ąžuolyną. Šios liepsnos degdavo visada ir buvo saugomos šven- 
tųjų vaidilučių. 

Pažymėdamas aukščiausiosios išminties kulminaciją (iš- 
reikštą sprendimu visai tautai) savo gyvenimo kulminacija mir- 
tyje, jis lyg sakydavo, kad šviesiausiasis dievų valios pareiškimas 
kartu yra ir jų tylėjimo tamsa. Tiktai žmogus gali paskelbti jų 
valią, bet žmonių balsas visada yra trapus. Aukščiausiojo žynio 
gyvenimą-mirtį ir dievų aiškumą-nežinomybę simbolizuoja 
užlenkta krivio lazda. 

Jau ištisus amžius yra užgesę šventi laužai ir joks krivis ne- 
beskelbia dievų valios. Vis dėlto dar Antrojo pasaulinio karo 
pradžioje kai kurie išmintingi lietuvių tautos valstiečiai buvo 
išsaugoję krivių papročius, nors ir atmieštus krikščionybės « ele- 
mentais. Esu visiškai tikras, kad paskutinis krivis buvo mano 
senelis, kuris atvedė mane į senosios išminties takus. Jei j jis šian- 
dien dar gyventų, nebebūtų krivis dėl to, kad po Antrojo pa- 
saulinio karo senųjų papročių, saugotų per amžius, buvo neti- 
kėtai atsisakyta. Tai reiškia, kad aplink mano senelį nesiburtų 
gyva bendruomenė. Joks krivis n nėra k krivis be visuomenės arba 
tautos. Lė 

Nors ir turėdamas iš esmės tokius pačius tikslus kaip ir mano 
senelis, ar galiu aš, pirma bandęs įkurti Medeinės gyvenvietę, o 
dabar rašantis šį darbą, būti laikomas kriviu? Ne! Dėl tos pačios 
priežasties: gyvos kultūrinės "arba dieviškosios bendruomenės 
trūkumo. Priešingai nei senelis, aš iš tikro nepažįstu jokių lietu- 
vių dievybių (žinau jas tik iš lietuviškų mitų studijų). Viš“ dėlto | 
yra skirtumas tarp mano bedievystės ir visuomenės bedievystės: 
visuomenė (žmonės aplink mane) nežino apie savo bedievystę, 
o aš aiškiai tai suvokiu. Žinoti apie bedievystę, dievų nebuvimą, 
iš esmės reiškia žinoti ir apie jų buvimą (ar jie yra ir kada jie 
yra), ir todėl tai reiškia dievų supratimą. Kiekvienas žmogus, 


33 


aiškiai suvokdamas dievų nebuvimą arba stoką mūsų pasauly- 
je, yra atviras apie ateities dievus skelbiantiems ženklams. Šie 
dievai yra ateities žmonių visuomenės dievai. Dėl to, kad aiškiai 
suvokiu šiuolaikinio pasaulio bedievystę, aš galiu būti laikomas 
bedievystės kriviu, atviru * ateities "dievų atėjimui, ateities visuo- 
menės dievams. — Kr 

Žodis „bedievis“ teisingiau apibūdina šiuolaikinį pasaulį 
negu „antropocentrinis“, nes antropocentrinės kultūros nėra, 
yra tik antropocentrinis kultūros raidos etapas, kuriame pa- 
grindiniai palaikantys kultūrą principai žlunga ir atsitraukę pa- 
lieka žmogų vieną. Likęs vienas žmogus nusprendė, kad pasaulį 
laikančių pagrindų nebuvimas yra jo pranašumo, jo viešpatavi- 
mo ir subjektyvizmo reikšmingumo ženklas. Antropocentrinė 
fazė yra bedievė kultūros fazė. Mitine kalba tai Chaoso fazė arba 
dievų saulėlydis... 

Šios studijos tikslas, kaip rodo pavadinimas, yra dievų ieš- 
kojimas. Toks ieškojimas, kaip matėme, neįmanomas antropo- 
centriniame kultūros etape ir dėl to negali būti atliktas antro- 
pocentrinėmis loginių filosofinių sistemų, o juo labiau grynojo 
mokslo ir tikslių jo koncepcijų priemonėmis. Vietoje anksčiau 
plačiai minėtų magistralių esame priversti skintis kelią į priekį 
nepramintais takais. Dėl to mūsų problemų sprendimas atro- 
dys neadekvatus, netobulas, išblaškytas arba net netinkamas. 
Vis dėlto tikimės, kad judėdamas į priekį skaitytojas vis geriau 
supras, kodėl ir dėl ko šis tyrimas yra atliekamas. Viliamės, kad 
pamažu vietoje visiškai nesistemiško požiūrio šiame darbe iš- 
sikristalizuos struktūra, slypinti pačiame kultūros judėjime — 
struktūra, kurios nekonstruoja joks žmogus, bet kuri yra tikro- 
vėje, pačioje Gamtoje. 

Antropocentrinis pasaulis nėra savarankiškas, jam būtinas 
detalus kertinių jo pamatų ir atramų tyrimas. Toks tyrimas neiš- 
vengiamai atskleis užslėptus neantropocentrinius jo pagrindus. 
Iš pirmo žvilgsnio šiuolaikinio žmogaus keliai atrodo aiškūs, 
pastovūs ir tiesūs. Bet jei tik kas nors stabteli ir pradeda domė- 
tis, kur veda šie keliai, o ypač - iš kur jie eina, šiuolaikinio žmo- 
gaus pasaulis tampa netvirtas, nesaugus, pilnas klausimų, klai- 

dus, o svarbiausia tai, kad jis atrodo nesavarankiškas ir remiasi 
ne antropocentriniais pagrindais. Tiriant šiuolaikinio žmogaus 
pasaulį ir kartu aiškinantis mitinį jo pasaulį gali pavykti atrasti 
užslėptus pagrindus, ant kurių laikosi visi gyvenamieji pasau- 
liai. Siems pirminiams pagrindams ir skirtas mūsų tyrimas. 


3. ENTUZIAZMAS MITINIAME PASAULYJE 


Mitiniame pasaulyje žmogus užima ne svarbiausią vietą; jis 
nėra varomoji jėga, kuri viską tvarko remdamasi pačia savimi. 
Žmogus dalyvauja jėgų, kurias valdo bei kreipia dievai ir de- 
monai, sąveikoje. Šios jėgos valdo visa, kas yra šiam pasauliui 
imanentiška, visa, kas yra jo viduje: negyvus daiktus, augalus, 
gyvūnus ir žmones. Čia turėtume pabrėžti, kad transcendenti- 
nės mitinio pasaulio jėgos nėra antgamtiškos arba esančios už 
pasaulio ribų. Šios jėgos yra pačiame pasaulyje.- Gamtoje. 

Faraono Amenchotepo IV laidojimo menės įraše nurodoma - 
„tas, kuris gyveno pagal Maat“!. Maat yra Egipto išminties ir 
tvarkos dievybė. Ra dukra, svarbiausioji saulės deivė, ji išreiškia 
„saulės šviesą“. Saulės šviesa yra gyvenimo ir judėjimo šaltinis. 
Maat kaktą puošė plunksnos, kurios, judančios nuo menkiausio 
oro virptelėjimo, simbolizavo judėjimą ir gyvybės kvėpavimą. 
Atvaizde, esančiame minėtoje laidojimo menėje, Maat plunks- 
nos atkreiptos į karaliaus Amenchotepo IV pusę?. Tai reiškia, 
kad dieviškąjį gyvenimą, jėgą ir išmintį karaliui teikia deivė“. 
Karalius yra žmogus, kuris iš dievų par excellence gauna išmin: 
tį, galią, gyvenimą ir aukščiausiąją valdžią tarp žmonių. 


! Christiane Desroches-Noblecourt, Life and Death of a Pharaoh 
Tutankhamen. New York: New York Graphic Society, 1962, p. 129- 
130. 

* Ten pat, p. 128. 

3 Plg. ten pat, p. 129. 

* Plg. ten pat. 

Egiptiečiai labai gerbė savo karalius. Jie laikė juos dieviškais. 
Klausydamas karaliaus kiekvienas egiptietis klausydavo dievų - jis 
„gyveno pagal Maat“ ir taip dalyvaudamas savo pasaulio įvy- 
kiuose dalyvavo pačiame dievų gyvenime. Tokia egiptiečių elg- 
sena iliustruoja tikrai mitinį žmogaus požiūrį apskritai. Pasau- 
lio sceną tvarko dievai, o žmogus gali atsakyti, suderinti save su 
jais if pritapti prie jų žaismo. Tik taip jis gali gyventi - gyventi 
didingą gyvenimą. 

Dievai mitiniame žmogaus-pasaulyje nėra esybės, panašios į 
žmogų arba į gyv gyvūnus. "Mitiniai menininkai juos vaizduoja kaip 
žmones arba gyvūnus tik dėl to, kad dievų valdžios negalima 
išreikšti arba atvaizduoti. Žinome, kad Maat, saulės šviesa, nėra 
panaši į žmogų, lygiai kaip ir saulės dievas Ra. Negana to, Maat 
nėra saulės spinduliai, kaip ir Ra nėra pati saulė; jie tik reiškiasi 
šiomis esybėmis, kurias šios dievybės palaiko arba persmelkia. 
Dievai, tokie, kokie yra patys savaime, lieka neatskleisti. Jie iš- 
siveržia atsiverdami per daiktus, augalus, gyvūnus, o daugiau- 

sia peržmonės, kaip imanentinės arba esybinės realijos, kurias 
S etsmellia transcendentinės arba dieviškosios realijos. Dievai 
niekada visiškai nepasirodo ir neatsiskleidžia; jie visada lieka 
pasislėpę, dėl to žmogus visada jų ieško ir siekia. 

Mitinės tvarkos aiškumas labai skiriasi nuo filosofinio aiš- 
kumo. Mitinė kalba yra turtinga ir spalvinga. Ji apima religi- 
nius elementus, vaizdingą pateikimą ir realiai išgyventą išmintį. 
Kiekvienas mėginimas skubotai išversti mitinę kalbą į filosofi- 
nes, gerai prigijusias koncepcijas, ypač į tradicines (Aristotelio, 
Tomo Akviniečio), mitinėms tiesoms yra pražūtingas. Tokie fi- 
losofiniai vertimai atspindi dievų veiklą grynai žmogiškaisiais 
kriterijais. Dievai tokiu būdu sužmoginami, o jų esmė išsprūs- 
ta mūsų nesuvokta. Mitiškai suprantant ne dievai grindžiami 
žmogiškaisiais pagrindais, bet atvirkščiai, žmogus grindžiamas 
transcendentiniais dievų pagrindais. Žmogaus-šventumas 5, JO 
grožis, di didybė, iši išmintis yra įgyjami tarnaujant dievams jų žai- 
dime. p 

Visas mitinis žmogaus gyvenimas buvo persmelktas akty- 
vių dievų galių, kurios buvo ir palankios, ir priešiškos. Kartais, 

tam tikromis metų dienomis arba tam tikrų ypatingų įvykių 
metu, mitinė visuomenė rinkdavosi aplink žyniusir.dėkodavo 
dievams už jų dovanas, melsdavo jų malonės arba prašydavo 
nusukti. į šalį dievų rūstybę. Senovės lietuviai, taip pat kaip ir 
teutonai, susirinkdavo po žymiu, šventu medžiu (dažniausiai 
ąžuolu), kur būdavo priimami pagrindiniai tautos sprendimai 
arba atliekamos šventos apeigos. Šie sprendimai būdavo prii- 
mami ne demokratiškai, kiekvienam išreiškus savo nuomonę ir 
metus burtus, bet gavus iš dievų žinią, kurią pranešdavo šventas 
tautos žmogus, tautos šventikas. 

Pagrindinis šių susirinkimų ir švenčių įvykis buvo ne tautos 
žmonių susitikimai, bet žmonių susitikimas su savo dievais. Šių 
švenčių metu, per šventąsias puotas, žmonės ir dievai sėdėda- 
vo ir valgydavo kartu. Tai atskleisdavo žmogų kaip dalyvaujantį 
dievų darbuose. Čia atliekami ritualiniai šokiai reiškė ne tik am- 
žinų gamtos galių garbinimą, bet ir žmogaus dalyvavimą dievų 
veikloje. Tokie šokiai buvo svarbi švenčių programos dalis. Šios 
iškilmių dienos buvo pavyzdinės: jos nužymėdavo kasdienio 
žmonių gyvenimo kelią. 

Apsisprendimas dalyvauti ar nedalyvauti šventiniuose ren- 
giniuose - tai ne paties žmogaus valios reikalas, tai entuziazmo 
sritis. Entuziazmas čia nėra jausmas arba nuostata, nėra iracio- 
nalus veiksmas, atliekamas vidiniame žmogaus pasaulyje, arba 
sieloje. Entuziazmas mitiniame pasaulyje reiškia žmogaus pa- 
ėmimą iš jo kasdienybės ir iškėlimą virš jos. Šį veiksmą atlik- 
davo dieviškosios jėgos, esančios aukščiau už žmogų. Entuzi- 
azmas yra graikiškos kilmės žodis, kuris reiškia „būti paimtam 
dievų“. 

Jau prieš keturis tūkstančius metų egiptiečiai turėjo teatrą, 
tiksliau sakant - šventą sceną, kur kiekvienais metais būdavo vai- 
dinama dievo Ozyrio mirtis ir atgimimas. Tai nebuvo spektaklis, 
skirtas žmogaus pramogai, kokius turime antropocentrinėje savo 


5 Plg. Eugen Fink, Vom Wesen des Enthusiasmus. Freiburg i. Br.: Ver- 
lag Dr. Hans V. Chamier, 1947. 

visuomenėje. Tai buvo kultas. Dalyvaudami šiame kulte Egipto 
žmonės dalyvavo pačioje dievų veikloje - dieviškame įvykyje. 
Būtent toks dalyvavimas reiškė entuziazmą. 

Entuziastiškas įvykis iškelia žmogų aukščiau už paprastą 
žmogų. Tai reiškia, kad jis iš. pasaulyje esančio esybinio žmo- 
gaus tampa transcendentinių žmogumi, transcenduojančiu pa- 
tiės pasaulio link Toks žmogaus transcendavimas sutampa su 
pirmaprade jo valia. Valia pagal senąją prasmę yra žmogaus pa- 
klusimas dievams. Tokia valia yra aukštesnė už valią, kurią su- 
prantame kaip racionalią žmogaus galią. Visi esybiški žmogaus 
sugebėjimai - dvasiniai, poetiniai ar mąstymo - kyla iš trans- 
cendentinės (ne racionalios!) jo valios, tai yra iš entuziazmo. 

Mitinis žmogus buvo nuoširdžiai entuziastingas, ir ne- 
kildavo klausimas dėl jo norėjimo dalyvauti kulto ritualuose 
šventinių renginių metu (priešingai nei įprasta šiuolaikiniam 
žmogui). Senesniais laikais kiekvienas troško dalyvauti dieviš- 
kajame įvykyje. Ir jaunuolis, ir žydinti mergaitė, ir raumeningas 
žemdirbys, ir pagyvenęs žmogus su lazda. Negalėdavo dalyvauti 
tik tie, kurie dėl ligos buvo pririšti prie lovos arba turėjo likti 
namie ir padėti besiveršiuojančiai karvei ar ginti galvijus nuo 
vilkų. Kiekvienas ėjo į šventę apsirengęs geriausiais drabužiais. 
Žmonės eidavo į šventąsias vietas, kur degdavo šventieji laužai, 
šventuosiuose miškuose, dažniausiai esančiuose šalia sruvenan- 
čių šventų upelių ar upių. 

Senovės Egipto teatruose Ozyrio mirties ir atgimimo vaizda- 
vimas nebuvo tik švento įvykio vaidinimas. Tai buvo pats įvy- 
kis, pats Egipto pasaulio centras. Šis įvykis buvo pačios Gamtos 
žaismas. Senovės egiptiečiai matė šį įvykį kasdieniuose saulė- 
lydžiuose, po kurių kitą rytą saulė vėl atgimdavo. Ra yra saulės 
vardas tik tada, kai ji šviečia virš Egipto pasaulio. Tikrasis jos 
vardas yra Atumas (bevardis, pasislėpusysis). Tai nakties saulė 
nuo nusileidimo iki patekėjimo. 

Minėtas įvykis yra kasdienis Gamtos vaidmuo, o Nilo, šven- 
tosios upės, vaidmuo pasireiškia kasmetiniu ciklu. Nilo mainy- 

gaus pasaulį jis vėl pasislepia, susiliedamas su beribe ir chaotiška 
jūra. Tikrasis Nilas yra tas, kuris yra slaptas, kuris yra paslėptyje: 
tai nematomasis Nilas, kuris tęsiasi nuo jūros iki pradinių savo 
ištakų, esančių Nubijos kalnuose. 

Žinome, kad ir saulė, ir Nilas buvo labai svarbūs senovės 
egiptiečių gyvenime. Jie abu išreiškia tą patį Gamtos žaismo 
įvykį - dievo Ozyrio atvykimą ir išvykimą, mirtį ir prisikėli- 
mą. Būtent šis įvykis vyko kultūrinėse Egipto teatrų scenose - jų 
kulto vietose. 

Tikrasis Įvykis, Gamtos žaismas, niekada nebūna matomas. 
Matomas įvykis (Ra, šviečiantis virš Egipto pasaulio, Nilas, 
tekantis pro jį, arba kulto vaidinimas šventoje scenoje) nėra 
visiškai realus. Esminis tikrovės įvykis pasirodydamas ir atsi- 
skleisdamas visada įsiveržia į žmogaus pasaulį, įtraukia žmo- 
gų, duodamas pradžią žmogaus buvimui žmogumi. Gamta ir 
jos dievai yra realūs žmogaus pasaulyje, kuriame jautrumas ir 
atvirumas dievams yra svarbiausias tikslas. Šis atvirumas yra 
žmogaus dievų ieškojimas. Gamta ar dievai yra pasislėpę savo 
aplinkoje, o jų atsiskleidimas žmogaus pasaulyje keičiasi dėl to, 
kad keičiasi pats žmogaus pasaulis. 

Mitinis pasaulis yra teocentrinis. Kadangi dievai yra dievai tik 
Gamtos žaisme - kaip žaidžiančios Gamtos galios, - teocentri- 
nis pasaulis yra iš esmės orientuotas į Gamtą. Graikų pasauly- 
je Gamtos Įvykį gerai išreiškia Dioniso mirtis ir prisikėlimas. 
Gyvybės, derlingumo, meilės, šokių ir žaidimo dievas Dionisas 
taip pat yra irimo, nykimo, sąstingio ir mirties dievas. Kas yra 
šis pagrindinis tikrovės Įvykis, galinga Gamtos valdžia? Hera- 
kleitas sako, kad mes to nežinome. Taip sprendžiame iš jo žo- 
džių „Gamta (gimtis) mėgsta slėptis“ (123 (38) fragmentas). 
Žinodami Gamtą kaip iš esmės nepažįstamą, žinome ją kaip 
nuolat save slepiančią. Gamta, būdama pasislėpusi, visiškai ir 
realiai pripildo žmogaus pasaulį. Toks pripildymas yra švytin- 
tis atsiskleidimas. Mūsų žinios apie Gamtą yra žinios apie žyb- 
sinčią šviesą, įsižiebiančią nakties fone. Žmogus yra įtrauktas į 
Gamtos atsiskleidimo ir slėpimosi įvykį, jis niekaip negali neda- 
lyvauti'šiame įvykyje. Herakleitas tai teigia sakydamas: „Kaipgi 

kas nors pasislėptų nuo to, kas niekada nenusileidžia?“ (16 (133) 
fragmentas). Ozyris ir Dionisas nuolat eina priekyje ir išeina į 
atvirumą, taip kaip daro saulė, Nilas, pavasario gėlės, džiaugs- 
mas ir vynas. Ir vis dėlto visas šis švytintis pasirodymas yra pil- 
nas nesuprantamumo, paslėpties arba paslapties. 

Per visą filosofijos istoriją Gamtos Įvykis likdavo neapmąs- 
tytas ir neapsvarstytas filosofiškai. Daugiausiai dėmesio filo- 
sofai skyrė gamtinėms būtybėms, jų įvykiams ar judėjimui, 
visiškai nepastebėdami Gamtos ir jos Įvykio. Tokiais atvejais 
ne Gamta ir jos žaismas matomi kaip esminės daiktų pasaulį 
valdančios galios, bet aukščiausiasis daiktas arba Aukščiausia- 
sis Buvinys, Absoliutas. Absoliutas yra tobulas: jis yra statiškas, 
nesikeičiantis ir nejudantis, stovintis aukščiau visko, kas juda, 
ir yra galutinis tikslas, galutinė viso judėjimo riba. Ne skirtu- 
mų tarp judančių esybių ir absoliutaus Buvinio detalizavimas 
ir ne „gamtinės“ (fizinės, materialios) ir antgamtinės (dvasinės) 
tikrovės skyrimas buvo reikšmingiausias filosofijos laimėjimas. 
Būdingiausias tradicinės filosofijos bruožas buvo Gamtos kaip 
srities, kurioje veikia dievai, nepastebėjimas arba nepaisymas. 
Dėl to tikrasis filosofijos bruožas yra bedievystė. 

Tik Nietzsche, o vėliau - „Heideggeris i ir ių mokysis sugrąži- 
yra atliepianti nei i vadovaujanti. Ji Ji jau ne „Glosofias“ įprastąja ar 
tradicine prasme. 


4, ŽMOGAUS MIRTINGUMAS 


Gamta yra gera, teisinga, mylinti, rūpestinga ir sauganti. Bet 
neretai ji teikia daug sielvarto, blogio, neteisybės, nepelnytų 
arba neteisingų kentėjimų ir žiaurių praradimų. Viskas tame 
pačiame pasaulyje - Gamta-yrą žaisminga. 

Mitinis pasaulis s išreiškia Gamtos žaismingumą dievų žaidi- 
mu. Šiam transcendentinių galių (galių, kurios yra už daiktų) 
žaismui pavaldūs visi daiktai, gyvūnai, žmonės ir jų kultūros. 
Žmogus negali priešintis dievams ir grumtis su jais savo jėgo- 

mis. Užuot priešinęsis jis stengiasi nuraminti dievus, kurie lemia 
blogį, negandas ir kentėjimus, religinėmis apeigomis ar kultais, 
atnašaudamas aukas arba vyną. Jis bando perkalbėti bloguosius 
dievus pasitelkdamas palankiuosius. 

Senovės Egipto miesto pavadinimas Sehotep-Neteru nurodo 
Žmogaus esmę — „tas, kuris nuramina arba patenkina dievus“. 
Žmogus, kuris visiškai patenkina save, pagal mitinį supratimą 
nėra tikras žmogus. Tikras buvimas žmogumi - tai dievų nura- 
minimas arba patenkinimas. 

Žmogus, kuris gyvena tik dėl savęs, iš tikrųjų negyvena. Jo 
gyvenimas yra šventvagiškas. Gyvendamas tikrąja prasme, pa- 
gal mitinius kriterijus, į pirmą vietą kasdieniame savo gyve- 
nime ir situacijose žmogus turi iškelti dievų atspindį ir šlovę. 
Intensyviausias nemirtingųjų (amžinųjų Gamtos galių, dievų) 
spindesys atsiranda žmogui mirštant, arba dėl jo mirtingumo. 
Mirtingu laikomas tas, kuris atvirai ir atliepiančiai, arba „supra- 
tingai“, leidžia nemirtingumo šviesai ar. atsivėrimui sklisti per 
save kaip per prizmę. Gyvūnai nėra mirtingi tikrąja Į prasme dėl 
to, kad jie nieko nežino nei apie savo pačių mirtingumą, nei 
apie dievų nemirtingumą. Jų gyvenimas nutrūksta be mirties 
trancendentine arba egzistencine prasme. 

Mirtingumas yra esminis žmogaus požymis. Be mūsų mir- 
ties dievų nemirtingumas taip intensyviai nespindėtų mūsų 
pasaulyje. Mirtis šia prasme nėra tik momėntinis įvykis mūsų 
gyvenimo pabaigoje. Mirtis lyg šešėlis seka mus visą gyvenimą. 
Kiekviename gyvenimo žingsnyje, kad ir ką darytume, sąmo- 
ningai ar nesąmoningai, regime savo mirtingumą, kuris skiria 
mus nuo nemirtingųjų Gamtos galių. Mes statome namą siek- 
dami pratęsti savo gyvenimą, taupome pinigus paskutinėms 
dienoms; net kai valgome gerą maistą, dažniausiai nesąmonin- 
gai stengiamės sustiprinti save ir būti atsparesni mirčiai. 

Reikšmingą mirties poveikį bendruomenė patirdavo, kai 
mirdavo didis, dieviškasis žmogus. Mirus Egipto faraonui, visa 


5 Christiane Desroches-Noblecourt, min. veik., p. 912. 

Egipto tauta dalyvaudavo didingoje karaliaus laidojimo ceremo- 
nijoje. Kai miršta tas, kuris jau gyvenimo metu laikomas dievu, 
mitinės pasaulėžiūros bendruomenė labai aiškiai pajunta dievų 
buvimą savo pasaulyje. Egipto visuomenę tokiais.momentais 
užvaldydavo Gamtos žaismas. Dievų nemirtingumas žmogaus 
pasaulyje netriumfuotų taip didingai, jeigu nebūtų žmogaus 
mirties. 

Kartais miškus arba atskirus medžius poetiškai vadiname 
„amžinais“ Senovės lietuviai, paklusdami Gamtos kultui, juos 
taip vadino kasdienėje kalboje. Miškai buvo deivės Medeinės 
buveinė. Ši deivė buvo labai palanki žmogui ir gyvuliams. Ji juos 
maitino, priglausdavo, apgindavo ir netgi mokė įvairių amatų 
ir išgyvenimo būdų. Medeinė, panašiai kaip graikų Artemidė, 
buvo laukinės Gamtos dievaitė. 

Miškų arba atskirų medžių „amžinumas“ buvo nulemtas 
deivės Medeinės nemirtingumo. Kai kurie miškai ar atskiri 
„amžini“ medžiai būdavo laikomi Medeinės buveine. Šituose 
miškuose vykdavo religinės senovės lietuvių apeigos. Čia, šiuo- 
se miškuose arba prie šių medžių, buvo jų šventyklos (tam ti- 
kros struktūros rąstų pastatai buvo kur kas vėlesnis šventyklų 
tipas). Senovės bendruomenės čia rinkdavosi kiekvienais me- 
tais. Vaikai užaugdavo, pasendavo ir numirdavo, o šventi miš- 
kai ir šventi medžiai išaugę atrodydavo dar galingesni, vadinasi, 
dar dieviškesni. Žmogaus mirtingumas darė miško amžinumą 
ir dievų nemirtingumą dar labiau išskirtinį. 

Ilgai gyventi ir pergyventi visus kitus — tai būti dieviškam. 
Lietuviai, kaip daugelis kitų tautų, garbino kai kuriuos ypatin- 
gesnius akmenis, upes, ežerus, taip pat saulę, mėnulį ir žvaigž- 
des - dėl jų amžinumo ir dieviškumo. 

Žmogaus mirtingumas yra numanomas per dievų nemir- 
tingumą ir yra jo valdomas, kaip lapas valdomas vėjo. Žmogus 
yra atvira likimui būtybė (gyvūnai yra nulemti nebūdami atviri 
Gamtos likimo galioms - dievams). Likimo deivė Laima - lietu- 
viškoji moira - nulemia kiekvieno laimę ar nelaimę. G. Galima sa- 
kyti, ka kad žmo žmogaus Tyšys su 1 savimi silpnesnis X nei su Laima arba 
dievais. Žmogus y yra nuo dievų priklausanti būtybė. 

on A aukeideilų 

Vis dėlto mitiniame pasaulyje žmogus.nėra visiškai arba fa- 
tališkai nulemtaš. Galime sakyti, kad nors ir menkiau T Tiei die- 
vai, jis gali keisti savo paties gyvenimą. Būtent š šis s egzistencinis 


laimę — - ir yra kultas, yra kultūra 

Žmogaus pavaldumas dievams reiškia tai, kad jo kaip žmo- 
gaus uždavinys susijęs su dievų, kaip viską nulemiančių galių, 
pasirodymu jo pasaulyje. O egzistencinis jo neatsakingumas 
reiškia bedievį kabinimąsi vien į savo esmę arba būtį. Tokia 
pozicija yra antropocentrinė. Eugenas.Einkas, skaitęs paskai- 
tas Fribūro (Vokietija) universitete 1945-1949 metais, dažnai, 
kalbėdamas apie mitinės pasaulėžiūros žmogaus pastangas su- 
prasti giliausią savo sielos prasmę, lygindavo žmogų-su-anglimi. 
Anglis yra tamsus ir šaltas elementas, turintis savyje ir palaikan- 
tis karštį bei skaisčią liepsną. Tai primena gyvą dievišką lieps- 
ną, degančią laikiname, nuolat yrančiame žmogaus pasaulyje. 
Anglis, sudegdama iki pelenų (numirdama), akivaizdžiai kalba 
apie liepsnojančią gyvenimo ugnį. 


II. DIEVAI 


Evoliuciniu požiūriu, kuris, tarp kitko, yra tipiškai antro- 
pocentrinis, ankstyvoji arba mitinė kultūra yra primityvi ir dėl 
to apskritai vargiai ją galima pavadinti kultūra. Tokia kultūra 
atrodo visiškai chaotiška, nenuosekli, nesistemiška ir betikslė. 
Atrodo, kad ji yra primityvių senovės žmogaus siekių, aistrų ir 
laukinių fantazijų rezultatas. Pagal šį požiūrį, primityvus žmo- 
gus stokoja tvarkos, racionaliai sutvarkytos sistemos ir nesilai- 
ko intelektualiai pagrįsto nuoseklumo. Senovės žmogaus mintis 
nėra konceptuali, jam suvokti ir interpretuoti tikrovę padeda ne 
sąvokos, bet simboliai ir vaizdiniai. Šie, priešingai negu sąvokos, 
nėra įtraukiami į tvarkingai išplėtotą racionalią sistemą, kurioje 
sąvokos visada yra daugiau ar mažiau universalios, daugiau ar 
mažiau nulemtos konkrečių daiktų, būtybių ar esybių. Sąvokos 
yra tarpusavyje susijusios ir priklauso nuo šios įtakos, o jų ryšys 
nustato hierarchinę struktūrą, t. y. sistemą. Tuo tarpu simbo- 
liai arba vaizdiniai atrodo nesusiję ir netvarkingi. Atrodytų, kad 
mitinio mąstymo negali būti. Vietoje minties čia tik chaotiškas 
nukrypimas, panašus į fantaziją ar poeziją be jokios sistemos ar 
išsamios ir tikslios įžvalgos. 

Šiandien pradedame suprasti, kad mitinis mąstymas ir ti- 
krovės supratimas, nors it nekonceptualus, yra tvarkingas ir 
sistemiškas. Jei mėgintume gyventi atvirai, veikiami mitinių 
struktūrų, kurios mitiniu būdu atskleidžia senovės arba mitinio 
žmogaus pasaulį, imtume suvokti tvirtą tvarką ir nuoseklų pro- 
cesą, kuris yra susijęs su tvirtais simbolinio mitinio mąstymo 

principais, pradėtume justi mitinio mąstymo sistemos tikrumą. 
Maža to, mus pradėtų dominti, ar taip mąstant įmanoma įžvelg- 
ti kultūros ir žmogaus paskirties prasmę. Į šiuos klausimus an- 
tropocentrinis evoliucionizmas atsakyti nepajėgia. 


1. DIEVAI IR SENASIS GYVENIMO BŪDAS 


Šiandien mitais domimasi ne tik poetiniuose ir meniniuose, 
bet ir moksliniuose, ypač psichologiniuose ir filosofiniuose ra- 
teliuose. „Mūsų ryšys su mitais per paskutinius dešimtmečius 
iš esmės pasikeitė. Neliko nė žymės tų ankstesnių kartų, kurios 
šnekėjo apie mitinius amžius tvirtai įsitikinusios savo pranašu- 
mu, atsiribojimo. Imama manyti, kad mitinių įvykių ryšys su 
tikrove yra lygiavertis istorinei tradicijai“! 

Daugumoje mitinių kultūrų ankstyvaisiais vystymosi etapais 
negyvi objektai, augalai ir gyvūnai laikyti dievais. Kartais šios 
dievybės ilgainiui perimdavo žmogaus formas arba išvaizdą, 
bet ne visada. Pavyzdžiui, Egipto dievas Ra buvo saulė. Loto- 
so žiedas taip pat buvo deivė. Buvo dievas sakalas, kuris dažnai 
pavirsdavo dievu Ra. Taip buvo dėl to, kad sakalas pakildavo 
skrydžiui anksti ryte kartu su saulės patekėjimu ir savo žvilgs- 
niu, kaip ir saulė, aprėpdavo visą Egipto žemę. Dievas Anubis 
buvo labai svarbi dievybė senovės Egipte. Jis buvo vaizduojamas 
kaip šuo arba dykumų vilkas. Deivė Izidė, viena iš žinomiau- 
sių Egipto deivių, iš pradžių būdavo įsivaizduojama kaip didelė 
karvė. Taip pat ir mitinėje senovės Lietuvoje dauguma (jei ne 

visi) dangaus kūnų buvo laikomi dievais. Šventi buvo ir vande- 
nys (ežerai ir upės), medžiai, girios, gyvatės ir kita. 

Paviršutiniškai žvelgdami matytume tik daiktų, augalų ir 
gyvūnų sudievinimą. Tuo tarpu atidus nešališkas tyrimas čia 

= 


!"H. W. Haussig (unter Mitarbeit zahlreicher Fachgelehrter), Worter- 
buch der Mythologie. Stuttgart: Ernst Klett Verlag, Band I: Gūtter 
und Mythen im Vorderen Orient, 1965, p. V. 

atskleistų daiktus, prisodrintus transcendentinių arba užesy- 
binių (7ransentitative) Gamtos galių, dievų. Iš tikrųjų mitinis 
dievas nėra objektas (vanduo, ugnis, saulė), augalas (lotoso 
žiedas, ąžuolas), gyvūnas (sakalas, šuo arba gyvatė). Taip pat 
jis nėra žmogus. Dievas pasirodo daiktuose, kurie priklauso 
jo sričiai, bet jis nėra šie daiktai, jis visada yra anapus jų, yra 
jiems transcendentiškas. „Transcendentiškas“ reiškia „anapus 
daiktų“, bet tai nėra „anapus pasaulio“. Dėl to mitinio pasaulio 
dievai visada yra gamtiniai ta prasme, kad jie nėra už Gam- 
tos, nors jie visada yra už daiktų ar esybių. „Transcendentiški“ 
reiškia „užesybiniai“, bet ne „„užgamtiniai“ arba „užpasauli- 
niai“ (transmundane)?. Svarbu pažymėti, kad Gamta neturi 
nieko bendro su tradiciškai suprantama gamta kaip gamtinių 
esybių visuma! 

Mitinis žmogus yra kultūrinis kita prasme negu antropocen- 
trinis žmogus, kurio požiūriu Gamta žmogui skirta neribotai ir 
laisvai eksploatuoti. Mitinis žmogus į Gamtą žvelgia su didžia 
pagarba ir laiko ją aukštesne tikrove už bet kokį objektą, augalą, 
gyvūną ar žmogų. Šiuolaikiniai mitologai nelaiko mitinio žmo- 
gaus kultūriškai nevisaverčiu, Priešingai, jo pagarbą Gamtai kai 
kurie laiko aukštesnės kultūros požymiu. Vienas mitologų sako, 
kad „Gamtos jautimas ir jos grožio išgyvenimas yra aukštesnės 
kultūros ženklas. Žmogus, kuris mato Gamtą tik remdamasis 
praktiniais išskaičiavimais, kuriam miškas susideda iš medžia- 
gos lentpjūvei, o paukščiai ir laukiniai gyvūnai yra tik prie- 
monės patenkinti medžiotojo aistrą, nėra nei kultūriškas, nei 
humanistinis.“? 

Dievai kaip transcendentiški, tai yra kaip susiję su Gamta, 
yra Sistemiški: jie yra tvarkingai (logos like) ir prasmingai susiję 
ir susipynę. Jų pagrindas yra Gamta, mitiškai suprantama galu- 
tinė tikrovė. 


2 Tuo mitinės dievybės skiriasi nuo krikščionių Dievo. 
* Jonas Balys, Lietuvių liaudies pasaulėjauta. Chicago: Lietuvių tau- 
tinis akademinis sambūris, 1966, p. 71. 

Gamta ir dinamiškos ar kūrybinės jos galios (dievai) žmo- 
gaus pasaulyje išsiveržia į šviesą, atsiskleidžia ir pasireiškia ne 
tokios, kokios yra dieviškojoje srityje, bet tokios, kokios yra 
žmogaus pasaulyje. Nors ir susilpnintos bei iškreiptos „huma- 
nizacijos“, aukštesniosios tikrovės galios pagrindžia žmogaus 
pasaulį ir padaro jį sistemingą, vientisą ir tvarkingą. 

Perkūnas, lietuvių griaustinio ir žaibo dievas, valdo ugnį, 
svarbų žmogaus gyvenimo elementą. Perkūnas suderina die- 
viškųjų galių poveikį, nuo kurio priklauso šviesos arba nakties 
tamsos atėjimas į žmogaus pasaulį. Būtent Perkūnas nustato 
nakties laiką, kai šviečia mėnulio šviesa. Saulė, mėnulis ir kitos 
dangaus jėgos bei visos svarbiausios žemės galios paklūsta Per- 
kūno tvarkai, kurios šviesa (logos) reiškia visų transcendenti- 
nių Gamtos galių vienovę ir dermę. Ši vienovė yra ir pagrindinė 
žmogaus pasaulio vienovės ar dermės galia. 

Perkūnas lietuvių mituose vaizduojamas kaip Motinos Že- 
mės (Žemynos) sūnus. Kartais jis parodomas kaip Nakties 
deivės sūnus. Viena iš jo seserų yra Aušrinė, aušros deivė, kuri 
dažnai tapatinama su auštant ryškiai šviečiančia Veneros plane- 
ta. Kita Perkūno sesuo yra Vaiva, vaivorykštės deivė. Ji artimai 
susijusi su savo broliu lietaus dievu Litumi, arba Lietumi. Visi 
šie dievų ir Perkūno ryšiai akivaizdžiai turi tvarkančios įtakos 
žmonių, ypač valstiečių, kultūriniam pasauliui. Jie visi susiję su 
derlingumu, išreiškiančiu gamtos kūrybingumą. Šia - derlin- 
gumo - savybe pasižymi Žemyna, Perkūno motina ir visko, kas 
yra, šaltinis. 

Visų pirma Žemyna yra transcendentinių principų (dievų) 
šaltinis, valdantis ir nulemiantis esybinės arba objektinės tikro- 
vės dalis. Šia prasme ji yra pati Gamta. 

Senovės žmogus, pirmiausia valstietis, derlingumo galią 
savo kasdienybėje jautė neapsakomai stipriai. Jis matė neabe- 
jotinai aiškų skirtumą tarp daiktų, kaip transcendentinių arba 
dieviškųjų derlingumo galių veiklos padarinių, ir tarp pačių ga- 
lių. Jei nebūtų daiktų, kurie atskleidžia arba atidengia transcen- 
dentines galias, šios galios, tai yra dievai, stokotų realumo. Tik 
per esybes arba objektus mitinis žmogus savo pasaulyje aiškiai 

jautė ir patyrė dievų buvimą. O jei kasdieniame jo pasaulyje ne- 
būtų buvę dievų, jis būtų buvęs „šaltas ir bedievis“. Nemitinis 
požiūris, kurio laikydamasis žmogus atmeta gamtines pasau- 
lio esybes, matyti kai kuriose krikščioniškosiose visuomenėse, 
kuriose dėmesys sutelkiamas į gyvenimą po mirties, esantį už 
mūsų pasaulio ir Gamtos. Tokiu atveju „gamtinis“ gyvenimas 
traktuojamas materialistiškai, o tai reiškia - laikomas klaidi- 
nančiu ir atitraukiančiu nuo teisingo dvasiško arba antgamtinio 
gyvenimo. 

Įvairias kitas mitinio kultūrinio pasaulio struktūras atsklei- 
džia kiti dievai, susiję su Perkūnu ir deive Žemyna. Trys Perkūno 
Seserys, Žemynos dukterys, išreiškia labai svarbius ankstyvosios 
Lietuvos kultūros principus. Šios trys deivės yra: Medeinė, Ga- 
bija ir Dimstė. Medeinė yra miškų, gyvūnijos ir augalijos deivė. 
Ji paprastai ir medžiotojų deivė. Dimstė - sodybų deivė, buvo 
labiau susijusi su valstiečių gyvenimu. Gabija - namų židinio 
deivė, buvo vienodai reikšminga ir medžiotojo, ir valstiečio kul- 
tūriniame gyvenime. 

Medeinė teikė žmogui daugybę miško dovanų, mokė jį ama- 
tų, gaminti rakandus iš medžio, rengtis kailiais ir vilna, atpažin- 
ti valgomuosius grybus, vaisius, uogas, apynius, rasti medų ir 
naudoti ne tik maistui saldinti, bet ir garsiam lietuviškam svai- 
giajam gėrimui - midui - gaminti. 

Dimstė-mokė žmogų išvalyti ir įdirbti žemę, arti laukus, sėti 
ir prižiūrėti pasėlius, prijaukinti laukinius gyvūnus, statyti na- 
mus, gamintis namų apyvokos reikmenis, verpti, austi ir atlikti 
kitus naudingus darbus. 

Šeimos deivė Gabija senovės Lietuvoje buvo gerbiama labiau 
už Dimstę ir Medeinę. Ji buvo šeimos ryšių deivė. Ji prižiūrėjo 
dorovines normas, kuriomis šeimos nariai vadovavosi kasdie- 
niame gyvenime. Pagarba vyresniesiems, vaikų paklusnumas, 
abipusis vyro ir žmonos įsipareigojimas, taip pat ryšys su arti- 
maisiais ir kaimynais buvo pagrįstas transcendentine Gabijos 
tikrove. Genties arba tautos laužai per tautines šventes buvo 
skirti Perkūnui, o šeimos židinio ugnis priklausė Gabijos sričiai 
ir buvo prižiūrima šeimos motinos. 

Pagrindinė kiekvienos namų šeimininkės pareiga buvo pagar- 
biai ir budriai prižiūrėti židinio ugnį. Ši ugnis buvo išsaugoma 
visą laiką. Kas vakarą šeimininkė uždengdavo įkaitusias žarijas 
pelenais. Ji uždegdavo tą pačią vis dar gyvą Gabijos ugnį, laikyda- 
ma sausą beržinę skiedrą pelenuose ir pūsdama į juos. Jei netyčia 
ugnis užgesdavo, tai buvo laikoma Gabijos rūstybės ženklu, grės- 
me šeimos gerovei ir vienybei. Susigrąžinti deivės malonę buvo 
galima tik tinkamomis apeigomis ir pagarba. Pagal Gabijos kultą 
naują ugnį buvo galima atsinešti tik iš šeimininkės tėvų namų. 

Gabijos kultas rodo, kad didžioji senovės lietuvių visuomenės 
dalis buvo ginekokratinė (chtoniškoji). Tokioje visuomenėje šei- 
mos galva buvo motina. Sodybą po motinos mirties paveldėdavo 
jauniausia dukra, o pavardę šeimos nariai gaudavo iš motinos pu- 
sės. Po vedybų apeigų jaunamartė gyvą ugnį atsinešdavo iš moti- 
nos namų. Visi ugniakurai jaunojo namuose būdavo užgesinami 
ir jaunoji pradėdavo savo ugnies „liniją“ naujuose namuose. Tai 
simboliškai reikšdavo, kad ji pradėdavo valdyti namus. 

Archeologiniai radiniai rodo, kad seniausias lietuvių kultūros 
etapas neabejotinai buvo Žemynos kultūra. Įdomus dalykas, at- 
skleidžiamas šių radinių, yra laidojimo papročiai. Seniausiuose 
kultūros etapuose mirusysis būdavo užkasamas, sugrąžinamas 
Žemynai, Motinai Žemei. Vėlesniais mitinės Lietuvos kultūros 
etapais mirusysis būdavo deginamas, kad jo siela sugrįžtų į aukš- 
čiausiojo dievo Perkūno valdas. Šie du etapai yra analogiški chto- 
niškajam ir olimpiškajam graikų mitinės kultūros etapui. Abiem 
atvejais, ir lietuvių, ir graikų, pokyčiai buvo susiję su kitokių kul- 
tūrų invazija, kurios po užkariavimo susiliedavo su nukariautos 
tautos kultūra. Perkūno kultūrinio etapo metu pagrindinė šventė 
buvo ugnies šventė. Ji vykdavo kasmet ilgiausią metų dieną. Prieš 
šventimo apeigas visi ugniakurai būdavo užgesinami, o po apei- 
gų kiekviena šeima parsinešdavo namo žarijų iš šventos Perkūno 
ugnies ir užkurdavo dievų ugnį savo namuose. 

Pagrindinės šventės Žemynos kultūriniame etape buvo pa- 
vasario šventė, kuria buvo pradedami žemės darbai ir rudens 
padėkos šventė. Pavasario šventės metu artojas pirmoje vagoje 
užkasdavo duonos kriaukšlį. Tai buvo švento aukojimo Žemynai 

kultas. Taip nuraminta Žemyna turėdavo palaiminti žmonių 
laukus ir suteikti žmonėms viską, ko reikia. Padėkos šventė 
buvo švenčiama rudenį. Žmonės dėkingumą reikšdavo auko- 
dami dievams geriausią metų derliaus dalį: grūdus iš laukų, vai- 
sius ir daržoves iš daržų, mėsą iš tvartų ir keptą duoną kartu su 
midum, medaus gėrimu, iš šeimos sandėlių. Šios aukos būdavo 
skiriamos pirmiausia Žemynai (Motinai Žemei) ir trim vyres- 
niosioms jos dukroms Gabijai, Medeinei ir Dimstei. Aukos buvo 
metamos į šventas duobes prie aukurų arba į židinį (Gabijai). 

Medeinė buvo gerai žinoma ikiagrarinio senovės lietuvių 
kultūros etapo deivė, o Dimstė tapo svarbi pradėjus dirbti žemę 
ir statyti.bei plėsti sodybas. N Nors ir ne tokia iškili, ji buvo žino- 
ma jau ikiagrarinėje eroje. Ji buvo urvų deivė, taip pat moky- 
davo paukščius sukti lizdus. Šiame ankstyvajame etape Dimstė 
ir Medeinė beveik kartu valdė savo sritis. Dimstė, kaip šeimos 
sergėtoja, atskirdavo ją nuo kitų šeimų, bet kartu buvo kaimy- 
nystės ir visuomeninio gyvenimo deivė. Tai buvo itin akivaizdu 
iš abipusės kaimynų pagalbos bendruose darbuose, iš bendro 
išskirtinių dienų - vestuvių, vaikų gimimo, laidotuvių ir kitų - 
šventimo. Dimstė šiuo atžvilgiu darė reikšmingą įtaką žmogaus 
pasauliui ir ikiagrariniais laikais. 

Paminėtos šventės rodo, kad Žemyna ir kitos žemės deivės 
nesiribojo tik praktiniais maisto arba pastogės klausimais, bet 
apimdavo visuomeninius aspektus ir gyvenimo vertybių sritį. 
Kaip rodo Lietuvos folkloras, švenčių metu lietuviai dainuoda- 
vo dainas, ypač religinius himnus, ir šokdavo ritualinius šokius. 
Visamė tame buvo daug žemiškosios išminties. Žemyna nebuvo 
tik maisto žmogui davėja, ji buvo svarbiausia tikrovė, iš kurios 
kilo visa šviesa ir visi dangaus kūnai. Iš žemės gaudavo pradžią 
ir vandenys - plačios putojančios jūros bangos ir nuostabios 
upės bei ežerai. Žemyna teikė grožį žmogui ir kitiems daiktams. 
Lietuvių folklore ji kartais vadinama „žiedų skleidėja“ (bloom- 
raiser), kuri suprantama kaip grožio ištaka. Išmintingas žmogus 
yra tas, kuris žino Žemę kaip šaltinį viso, kas yra šventa, dieviš- 
ka, galinga, teikiantį šviesą visa tam, kas auga, juda, žaidžia ir 
gyvena. Žemė yra išminties šaltinis; ji yra logos. 

Net šiais laikais, prieš pat Antrąjį pasaulinį karą, Lietuvos 
žmonės nesąmoningai labai gerbė žemę. Seneliai dažnai įspė- 
davo anūkus nemušti žemės lazda“. Toks veiksmas ne mažiau 
blogas už savo motinos mušimą. Žemės bučiavimas buvo papli- 
tęs tarp senesnio amžiaus Lietuvos ž žmonių. Anot jų, tas, kuris 
pabučiuoja žemę, įgauna tiek pat malonių kaip ir tas, kuris pa- 
bučiuoja Nukryžiuotąjį?. 

Ginekokratinėse visuomenėse motina arba dažnai seniausia 
giminiškų šeimų, sudarančių gentį, moteris buvo grupės arba 
genties žynė ir valdovė. Per Žemynos arba kitų žemės dievų 
šventes susirinkdavo žmonės iš daugelio sodybų. Tačiau ši se- 
noji visuomenė nebuvo organizuota į dideles grupes žmonių, 
neturėjo tautos statuso, o buvo sudaryta iš daugiau ar mažiau 
nepriklausomų šeimų. 

[Įsibrovėlės] gentys atnešė patriarchalinį gyvenimo būdą, ir 
pagrindinė dievybė dabar buvo Perkūnas, šviesos, griaustinio ir 
dangaus dievas. Šios gentys užgrobė taikių valstiečių, garbinusių 
Žemyną, žemes. Jų įsiveržimas ilgainiui pakeitė visuomenę, nors ji 
išlaikė labai daug vietinių papročių, ritualų ir dievybių. Nauja dievų 
šeima nebuvo jų visų suma! Buvo sukurta darni visuma, kurią su- 
darė dangaus ir žemės dievai. Ši neplačiai žinoma Lietuvos mitinės 
praeities situacija atkartoja labai panašų, bet gerai žinomą Graikijos 
atvejį - ten chtoniškosios nukariautųjų mikėniečių dievybės gerai 
sugyveno su užgrobėjų dorėnų Olimpo dievais. 

Naujoji visuomenė sukūrė pagrindus tikrajai mitinei Lie- 
tuvos kultūrai, kuri neapsiribojo negausiomis pavienėmis šei- 
momis, bet tapo gerai organizuota tautos kultūra. Šiuo periodu 

' vyko gerai žinomos tautinės šventės, kurių metu buvo atliekami 
gausūs ir įvairūs kultūriniai veiksmai. Lietuvos viešajame kultū- 
riniame gyvenime dalyvavo ne tik didysis krivis; „aukščiausiasis 
žynys“, kuris priimdavo svarbiausius kultūrinius sprendimus ir 
buvo labiausiai gerbiamas už išmintį, bet ir kiti įtakingi valdovai 
ir karvedžiai. 


* Plg. ten pat, p. 11-12. 
3 Plg. ten pat, p. 14. 

Tuo metu miestuose, kuriuose buvo statomos gynybinės 
tvirtovės ir prekiaujama, visuomenės gyvenimas tapo sudė- 
tingesnis. Karinis ir prekybinis aktyvumas suartino Lietuvos 
kultūrą su kitomis iki tol nežinomomis kultūromis. Tai paveikė 
religinį gyvenimą ne tik tuo, kad užplūdo nauji kultai ir kultū- 
riniai elementai, bet ir tuo, kad dėl šio antplūdžio atsiskleidė 
naujos čionykščių dievų savybės ir bruožai. 

Būtų klaidinga laikyti Perkūną visiškai svetimu Lietuvos 
ginekokratinio etapo mitinei kultūrai dievu. Jis, tiesa, tuomet 
buvo ne toks reikšmingas, o daugelis jo ypatybių nebuvo at- 
skleista. Žemynos valdžioje jis buvo derlingumo dievas. Čia 
akivaizdi Žemynos aktyvumo, teikiančio gyvybę ir stiprybę, 
raiška. Kai visuomeninis gyvenimas patriarchaliniame kultūros 
etape tapo sudėtingas, atsirado didesnės išminties, įžvalgesnio 
teisingumo, o labiausiai - didelę tautą apimančios sprendimų 
galios poreikis. Perkūnas tapo šviesos dievu, kuris simbolizavo 
pasaulio sudėtingumo, 6 kartu žmogaus gyvenimo sudėtingame 
pasaulyje — teisingo arba klaidingo - nušvietimą. Perkūnas virto 
jis buvo vaizduojamas heroj iškų didvyrių kovų veikėju. Palaips- 
niui tvirtėjančioje lietuvių tautoje Perkūnas tapo karo dievu. 

Kaip matome, dievai mitiniame žmonių pasaulyje, susijusia- 
me su istoriniais nepastovumais, neišvengiamai turi savo nuo- 
seklią tikrovę ir tam tikrus savo esmės ar charakterio bruožus. 
Dievai nepasirodo žmogaus pasaulyje tokie, kokie jie yra dieviš- 
kojoje savo srityje. Ši sritis ir tikrosios jų savybės (nesusijusios 
su žmogumi) visada yra paslėptos arba užsklęstos nuo žmo- 
gaus. Nemirtingi dievai visada išlieka spindinčioje dieviškojoje 
srityje, kuri yra nepasiekiama mirtingųjų žvilgsniams. Būda- 
mas laikiname pasaulyje, dievų švytėjimą žmogus mato tokį pat 
nykstantį, pasireiškiantį tik per nykstančias pasaulio formas. Ši 
labai svarbi mitinė problema nuolat bus kartojama šiame darbe. 
Nagrinėsime ją skirtingais požiūriais, kad visiškai atsiskleistų 
jos svarba ir reikšmė. 

Lietuvių mitinėje kultūroje, kuri buvo iš esmės valstietiška, 
dievai pirmiausia buvo susiję su žemės dirbimu. Tai nereiškia, 

kad dievai visada susiję su žemdirbio ar valstiečio pasauliu. 
Dievams būdingos ypatybės priklauso nuo aplinkos ir žmogaus 
gyvenimo aplinkybių, pavyzdžiui, eskimų, kurie medžioja ban- 
ginius, ir dykumose gyvenančių piemenų dievai labai skiriasi. 
Prieš tęsdami savo nagrinėjimą, turime atkreipti dėmesį į tai, 
kad pirminis dievų šaltinis yra ne žmogus, o Gamta. Dievai yra 
transcendentinės gamtos jėgos, kurios, susidurdamos su atlie- 
piančiu žmogaus atvirumu, atsiskleidžia žmogaus pasaulyje ir 
jo aplinkybėmis. Šią sudėtingą temą reikia paaiškinti. 


2. GAMTA IR DIEVAI 


Jei neužmiršime to, kad dievai nėra nei daiktai, nei gyvū- 
nai, nei žmonės (jie nėra nei esybės, nei daiktai!), tai liausimės 
mėginti juos atskirti vieną nuo kito, kaip darome su kitais daik- 
tais“. Mitiniame kultūros pasaulyje transcendentinė tikrovė yra 
daugybės Gamtos jėgų žaismas ir sąveika. Nežinome, kas pa- 
čios savaime yra šios jėgos (tai yra tikrovė arba pats Būties Įvy- 
kis). Tai visą laiką lieka nuo mūsų paslėpta, bet atpažįstame šias 
transcendentines jėgas kaip įvairiais būdais prasiskverbiančias 
į mūsų gyvenamąją sritį - mūsų pasaulį. Gamta ir jos žaismas 
atsiskleidžia ir pasirodo reliatyvioje, neabsoliučioje mūsų kultū- 
ros srityje. Ji tai daro pateikdama daiktus kaip galimus arba pa- 
grįstus sąveikaujančių Gamtos galių šviesoje, taip pat pagrįsda- 
ma mus kitokiu būdu: pagrįsdama mus kaip galinčius atsiliepti 
į šias galias arba atsisakančius tai daryti. 

Visose mitinėse kultūrose dievai yra „senesni“ už visus daik- 
tus ta prasme, kad daiktai visada suponuoja dievus. Dievai dėl 
to yra amžini ir nemirtingi, nors mitiniai pasakojimai dažnai 
pateikia dievus kaip kada nors gimusius. Dievo gimimas reiš- 
kia jo atsiradimą tam tikromis istorinėmis kultūrinio žmogaus 


“ To nepastebėdamas Platonas savąsias idėjas sukūrė panašias į daik- 
tus, ir tai lėmė toli siekiančius istorinius padarinius. 

pasaulio aplinkybėmis. Manoma, kad Dimstė, Žemynos dukra, 
atsirado Žemynos tikrovėje, ne tokiame diferencijuotame mi- 
tiniame etape, kuris buvo prieš sodybų atsiradimą ir perėjimą 
nuo medžiojimo prie agrarinio gyvenimo būdo. Tuo anksty- 
vuoju periodu Žemyna, be kitų, turėjo ir Dimstės funkcijų, nęs 
Dimstė tuo metu, dar negimusi, buvo neatskirta nuo Žemynos. 
Nepaisant to, Dimstė buvo tokia pati sena Gamtos galia kaip ir 
Žemyna, kaip pats Gamtos žaismas. 

Graikų mituose ypač gausu dievų gimimų, įvairių giminys- 
čių ir daugiapakopių ryšių. Visa tai reiškia, kad pirmapradė ti- 
krovės visuma, Būties Įvykis žmogaus gyvenamajame pasaulyje, 
yra ypatingo aiškumo ir harmoningų spalvų, kurios visada lieka 
nepagaunamos. Motina Žemė gali būti laikoma vienu dievu, 
išreiškiančiu pačią Gamtą, tiksliau sakant, jos žaismą. Visi kiti 
dievai atsirado dėl pačios Gamtos, kurios būdingiausia savybė 
yra paslėptis arba buvimas prisidengus, diferenciacijos. Ši di- 
ferenciacija įvyksta žmogaus pasaulio srityje, kaip kad nema- 
tomas spindulys, kirsdamas stiklinę prizmę, išsiskleidžia į visą 
spalvų spektrą. 

Hesiodas sako?, kad Žemė yra pats Gamtos žaismo sūkurys, 
kuris visus daiktus ir gyvūnus išmeta į jų ribas, o žmogų - į atvi- 
rą ir laisvą paklydimą, arba klaidžiojimą. Jei kas mestų prieka- 
lą iš dangaus aukštybių, jis pasiektų žemę per devynias dienas. 
Krisdamas nuo žemės paviršiaus, priekalas pasiektų Tartaro 
(požemio pasaulio) dugną dešimtą dieną. Dangus, žemė, kurią 
supa vanduo, ir požemio pasaulis sukuria pasaulio atvirumą, 
kurį įvairiai veikia kreipiančios, tvarkančios dieviškosios jėgos, 
Gamtoje veikiantys principai. Visur kur šis atvirumas įveikia 
amžinai savyje. pasislėpusios Gamtos, Hesiodo vadintos „milži- 
niška praraja“ arba chaosu“, neaiškumą. Tai galime palyginti su 
aukščiausiąja egiptiečių dievybe, visada prisidengusiu Atumu — 


? Plg. Hesiod, Sūmtliche Werke. Wiesbaden: Dieterich'sche Verlags- 
buchhandlung, 1947, p. 48-49. 
Š Ten pat, p. 49. 

pačia paslėptimi. Tai yra saulė, esanti už horizonto, arba Nilas 
prieš ištekėdamas iš Nubijos kalnų. Ši „milžiniška praraja“ (Nie- 
kis, pasak Heideggerio) duoda pradžią atvirumui (Būčiai, pasak 
Heideggerio) ir visiems jo dievams. Taip pat tai yra žmogaus 
pasaulio, paties žmogaus ir visų daiktų pasaulyje pradžia. 

Pačia savo esme graikų pasaulio dievai yra nuolatos pasi- 
slėpę, jie glūdi niekad neįžvelgiamoje „milžiniškoje“ Gamtos 
„prarajoje“. Tiktai žmogaus pasaulyje jie išeina į šviesą: Motina 
Žemė, žemės valdytoja, Dzeusas - dangaus valdovas, Poseido- 
nas - jūrų valdovas, Hadas - požemio pasaulio valdovas ir dau- 
gelis kitų, ne tokių svarbių arba pavaldžių paminėtiesiems. 

Mitinio graikų pasaulio dievai dažnai apibrėžiami, skirstomi 
arba grupuojami pagal tai, kuriai iš keturių pagrindinių pasau- 
lio, taigi galiausiai Gamtos ar, tiksliau sakant, jos žaismo sričių 
jie priklauso. Apžvelgsime palyginti nedidelį šios dievų visumos 
fragmentą - Poseidono viešpatiją, valdomą Nerėjo. Šis tylios 
jūros gelmės dievas turi penkiasdešimt dukterų. Aptardami jų 
vardus parodysime jų sąsajas su tuo kultūriniu žmogaus pasau- 
liu, kurį išreiškia Nerėjo tikrovė - tyliosios jūros gelmės tikrovė. 
Paminėsime keletą nereidžių. 

Nereidžių vardai aiškiai rodo jų priklausymą jūros pasauliui. 
Pavyzdžiui, Kimotojė - „bangų greitumas“, Toja - „gyvas ban- 
gų žaismas“, Eulimenė - „nuostabi įlanka“, Hiponojė - „lūž- 
tančios bangos, Amfitritė - „jūros viešpatija, supama triukš- 
mingų bangų“, ir panašiai. Kitų nereidžių vardai susiję tik su 
jūros ypatybėmis. Dar paminėkime keletą šių nimfų vardų: 
Pasitėja - „besijuokiantis vandens žavesys“, Nesaja - „jūros 
skalaujama sala“, Sajo - „saugus išsigelbėjimas“, Spėjo - „saugi 
uola“, Ferusa - „švelnus ryšys“. Tarp nereidžių vardų aptinka- 
me ir tokių, kurie daugiau ar mažiau susiję su jūros viešpatija. 
Pavyzdžiui, Galenė - „vėjų tyla“, Glaukė - „spalvos žėrėjimas“, 
Dinamenė - „galingas veržimasis pirmyn“ Daug nereidžių 
vardų nurodo žmogų, estetinius arba kitokius jo jausmus, taip 
pat labiau sielos negu jūros bruožus. Šio tipo vardų pavyzdžiai: 
Melitė - „žavesys“, Agaujė - „tikrasis kilnumas“, Erato - „meilės 
pilnatvė“. Kai kurie nereidžių vardai iš pirmo žvilgsnio neturi 

nieko bendro su jūra, pavyzdžiui: Euneikė - „pergalės džiaugs- 
mas“, Autonojė - „turgaus sandėris“?. 

Prieš apžvelgdami glaudų nereidžių vardų ir jų esmės, besire- 
miančios Gamtos atvirumu, ryšį, turime patyrinėti kitų dievybių, 
glaudžiau susijusių su dievu Nerėju, vardus. Reikėtų paminėti ir 
paties Nerėjo bruožus ir būdą. Jis yra žinomas kaip teisingumo, iš- 
minties, patirties ir atviros iškalbos dievas. Šios jo savybės, objek- 
tyviai žiūrint, neturi nieko bendro su „tylia jūros gelme“. Nerėjo 
sūnus Taumantas - („jūros žavesys“) vedė Elektrą („spinduliuo- 
jančią šviesą") ir jie turėjo dukrą Iridę („vaivorykštės deivę“). Ga- 
lingasis dievas Poseidonas - jūrų valdovas - buvo tikrasis Nerėjo 
tėvas. Visi vėlesni Nerėjo ryšiai, taip pat ir ryšys su daugybe duk- 
terų, rodo aiškios struktūros dievų grupę. Nors, paviršutiniškai 
žiūrint, šie dievai ne visada yra kartu, jie kuria tą pačią tikrovę. 

Loginiu požiūriu nereidės ir kitos dievybės, susijusios su 
Nerėju, yra labai skirtingos. Jų vienovė atrodo subjektyvi ir dėl 
to nereali. Šiame darbe tiriame žmogaus gyvenamąjį pasaulį, jo 
egzistencinį savo vietos išlaikymą (Da, pagal Heideggerį) tikro- 
vėje, kurioje jisai gyvena, arba Būtyje (Sein, pagal Heideggerį). 
Todėl akivaizdžios arba objektyvios tikrovės ieškome ne logiš- 
kai (ir ne alogiškai), bet ikilogiškai, arba remdamiesi mitiniu 
požiūriu. Toks požiūris atrodo poetiškas dėl to, kad ikiloginei 
arba mitinei mąstysenai yra būdingi poetiniai arba gamtinės 
religijos elementai. Bet tai nėra tik poezija moderniosios šio 
žodžio reikšmės prasme. Vandenyno bangos, per amžius pla- 
kančios uolėtus krantus, išplaunančios net granitinius krantų 
pagrindus, priverčiančios galingas uolas skilti ir kristi į jūrą, 
išreiškia „pergalės džiaugsmą“, apie kurį kalba nereidės Eunei- 
kės vardas. Į tą pačią tikrovę galima pažiūrėti ir jūreivių akimis. 
Graikų jūreiviai, po ilgų ir audringų mūšių su putojančiomis 
jūros bangomis pasiekę užstojančią bangas ir vėjus uolą, salą ar 
Graikijos žemyną, jausdavo pergalės džiaugsmą. 

Vanduo niekada nesiilsi, nuolatos plaka krantus skleisdamas 
išraiškingus įvairiausių tonų garsus. Dažnai atrodo, kad jūros 


* Plg. ten pat, p. 167-169. 

vandenys šnibžda, rėkia ar triukšmauja, o kartais - kad greitai ir 
įtikinamai šneka. Visa tai labai panašu į garsus, sklindančius iš 
turgaus, kur didelė žmonių minia perka, parduoda arba tiesiog 
šnekučiuojasi. Tokią tikrovę vaizduoja nimfa Autonojė - „tur- 
gaus sandėris“. Greitas upeliukas, tekantis tarp uolų ir akme- 
nų, plukdo sunkias medžių šakas. Upeliukas prabyla skambiu 
juoku, jaunu sopranu arba laukiniu šniokštimu. Šis įvykis yra 
glaudžiai susijęs su sieloje vykstančiais įvykiais. Abi šių įvykių 
rūšys yra pagrįstos ir perduodamos transcendentinių įvykių, 
šokančių dievų arba Gamtos žaismo. 

Mitinė mintis vandenį visada sija su išmintimi. Vanduo, 
priešingai nei daiktai, keisdamas formą, išlieka savimi kituose 
daiktuose. Vanduo prasiskverbia į visus daiktus ir užpildo juos, 
suteikdamas jėgų ir gyvybės bei išlaikydamas jų ir.visa ko kita 
vienovę. Dėl šių savybių vanduo nepanašus į daiktą. Jis tam ti- 
kra prasme gali būti laikomas daiktų šaltiniu. Šia prasme Talis, 
pirmasis Vakarų pasaulio filosofas, vandenį laikė pačia Gamta, 
tikrove, kurią suponuoja daiktai ir kuri pati yra neesybiška. 

Nerėjas kartu su dukromis ir kitais su juo susijusiais dievais 
gali būti pagrįstai laikomas logoso dievu, atsiskleidusios physis 
dievu. Nerėjas - išminties dievas; dar tiksliau jį apibūdina tei- 
singumo, per gyvenimo patirtį sukaupto įžvalgumo, iškalbin- 
gumo bruožai. „Objektyviai“ šios savybės neturi nieko bendro 
su Nerėju, tylios jūrų gelmės tikrove. Jei mėginsime įsigilinti į 
giliųjų vandenų prasmę be išankstinių nuostatų, pamatysime, 
kad vanduo teisingai ir nešališkai atspindi viską savo paviršiuje — 
detaliai, sąžiningai ir iškalbingai. Dėl to, kad teisingai atspindi 
visus daiktus kartu su jų ryšiais ir tarpusavio priklausomybe, 
vanduo gali būti laikomas turtingu gyvenimo patirties įžvalgų. 

Vanduo niekad nesiilsi, jis nuolat ką nors atspindi savo pa- 
viršiuje, - bet ir nesiliauja buvęs savimi — vandeniu. Vanduo 
niekada netampa daiktais, kuriuos atspindi--Šiuo atžvilgiu jis 
tarsi išlaiko neesybinį arba transcendentinį savo pobūdį. Pats 
nebūdamas niekuo, jis atrodo viskuo. Vanduo.neišmatuojamas, 
begalinis, nenuilstantis, galėdamas būti bet kuo, kartu išlieka 
savimi. Kiekvienas, žvelgdamas į i gilų vandenį, žvelgia į į viską. 


L m———— 

Vanduo, kaip ir išmintis, yra transcendentinis, nes išlieka toks 
pat nepaisant visų skirtumų. Nerėjas, tylios jūrų gelmės dievas, 
yra išminties dievas. 

Mitinis žmogus, užuot priartėjęs prie jį supančių realijų 
remdamasis kokia nors patogia sistema, mato jas pačioje tikro- 
vės sistemoje, tiksliau sakant, pačioje Gamtos sistemoje. Gam- 
tos sistemoje skirtingi dievai visada yra harmoningai susiję. Jie 
sudaro Gamtos (physis) logosą. Dievai yra Gamtos pasiuntiniai. 
Kita vertus, jie visada yra galingos žmogaus pasaulio jėgos. 


3. DIEVAI IR ŽMOGAUS PASAULIS 


Dievai įsiveržia į žmogaus pasaulį ir kaip pagrindiniai rams- 
čiai išlaiko jį atvirą. Žmogaus pasaulyje Nerėjas atsiskleidžia 
kaip jūrų gelmių ir didžiausios išminties dievas. Nereidės spin- 
di ir pasireiškia nuostabiu, žavingu ir jaudinančiu gyvumu tik 
žmogaus pasaulyje, kuriame jos atskleidžia individualias sa- 
vybes. Jūros švelnumą žmogus patiria plaukdamas valtimi per 
bangas. Uolos prieglobstį randa žmogus, perplaukęs audringą 
jūrą. Rami jūra žmogui spalvingai spindi, o vandens teškenimo 
į kranto akmenis garsas primena minios triukšmą. 

Šių laikų filosofija pradeda pastebėti, kad žmogus, patirda- 
mas jį supančius daiktus, kartu patiria transcendentinius prin- 
cipus, kurie nėra nei daiktai, nei esybės. Tokie principai atitinka 
mitinio pasaulio dievus. Daiktai niekada nėra savarankiški. Ko 
nors suvokimas, kartu nesuvokiant transcendentinių principų 
(filosofiškai) arba dievų (mitiškai), nėra suvokimas apskritai — 
tai yra beprasmybės arba bereikšmiškumo suvokimas. Panašiai 
daiktai pasireiškia ir mitiniame žmogaus pasaulyje dėl pirminio 
dievų spindesio juose. 

Dievas nespindi ir nešviečia ten, kur nėra daiktų ir žmogaus 
pasaulio. Mitinis pasaulis nėra tik Gamtos arba tik dievų pasau- 
lis. Gamta ir dievai pasireiškia kultūriniame žmogaus pasaulyje 
įvairiomis gyvenimo aplinkybėmis, supami daugybės daiktų. 
Neaprėpiamai didelis žmogaus pasaulis (jį krentantis priekalas 

praskrietų per 20 dienų), be kurio nei dievai, nei daiktai ne- 
galėtų atsiskleisti arba pasirodyti, yra atviras, bet šis atvirumas 
nėra Žmogaus: ne jisai jį sukūrė, jis jame tik gyvena. Žmogaus 
pasaulis yra gamtos vieta (Da, pagal Heideggerį). Dėl gamtos 
tarpusavio ryšių nei dievai, nei žmonės, nei daiktai negali būti 
adekvačiai aptarti arba atskleisti atskirai vienas nuo kito. Vienos 
iš šių realijų aptarimas arba atskleidimas yra kartu ir kitų apta- 
rimas arba atskleidimas. Dėl to tolesniuose šio darbo skyriuo- 
se vienos iš šių realijų aptarimas bus lydimas ir kitų aptarimo. 
Visos šios pamatinės realijos, priklausydamas viena nuo kitos, 
sudaro darnią vienovę, kuri vyrauja kiekvienoje iš jų. Ši vienovė 
yra gamtos vienovė. Ji išplinta į dievų (kaip veikiančių Gamtos 
galių) sritį, į daiktus, kuriuos tvarko šiuos galios, ir į žmogų, 
kurio paskirtis yra atsakas į Gamtą ir jos dievus. 

Kalbant grynai žmogiškaisiais terminais, žmogaus pasaulis 
nėra harmoningas: jis pilnas labai skirtingų ar netgi priešingų 
tikslų ir siekių, nesutarimų, priešiškumo ir susiskaldymo. Net 
dievai žmogaus pasaulyje atrodo neharmoningi ir atsiskyrę. Kai 
kurie iš jų Žmogaus pasaulyje yra kūrybingi, o kai kurie destruk- 
tyvūs. Kai kurie yra laiminantys, o kai kurie darantys žalą; kai 
kurie yra stiprinantys, o kai kurie silpninantys. Šią disharmoni- 
ją matome Homero Iliadoje: čia dievai Trojos kare parodyti kaip 
kovojantys savo mylimų didvyrių pusėje. Vis dėlto net Homeras 
dievus mato kaip kuriančius harmoningą transcendentinių ga- 
lių visumą. Skirtumai žmogaus pasaulyje, pavyzdžiui, šviesa ir 
šešėliai paveiksle, reikalingi harmoningai šio pasaulio pagrindo 
visumai atskleisti. Nors ir skirtingos, visos žmogaus pasaulyje 
veikiančios galios kyla iš pirmapradės Gamtos (physis) tvarkos 
(logos); jos sudaro pagrindinį Gamtos įvykį, jos žaismą. 

Mitiškai suprantamas kiekvienas dievas atskleidžiamas kaip 
viešpataujantis tam tikroje žmogaus pasaulio srityje. Sritis Čia 
nėra tik žmogaus pasaulio dalis, bet visas žmogaus pasaulis tam 
tikru transcendentiniu požiūriu. Kiekvienas dievas Žmogaus 
pasaulyje atskleidžia Būties (Gamtos) visumą tam tikroje švie- 
soje arba tam tikru rakursu. Net kai dievybė akivaizdžiai užima 
tik žmogaus pasaulio arba Gamtos dalį, teisingai suprantama ji 

yra transcendentinė galia - visumos galia. Pavyzdžiui, galėtume 
manyti, kad nereidė Spėjo, priglaudžiančios uolos nimfa, turi 
esybinę ar imanentinę esmę. Ji visai neatrodo mums kaip Gam- 
tos visuma. Tačiau žinome, kad priglaudžianti uola yra esybė, 
kuri niekada nėra savarankiška arba pati save paaiškinanti. Ji 
būtinai nurodo į Gamtoje veikiančias galias, būtent į transcen- 
dentinę Spėjo galią, į kurią žmogus atsako atvirumu Gamtai ir 
jos galioms (Gamtos galioms, tarp jų ir Spėjo) ir kurią išreiš- 
kia uolos esybė. Ši esybė yra reali ir reikšminga dėl Gamtos ir 
žmogaus, kuris jai atsako. Daiktai neturi vidinės savasties (savo 
būties ir prasmės), jie ją gauna iš neesybinių pagrindžiančių ir 
pamatus kuriančių Gamtos realijų, transcendentinių realijų, - 
Gamtos dievų ir žmogaus, subjekto, kurio transcendentinės sa- 
vybės dar turi būti atskleistos. 

Nerėjas, nereidės ir kitos jūros dievybės sudaro physis Iogo- 
są, Gamtos žaismą, panašiai kaip ir kitos dievų šeimos, kurios 
viešpatauja kitose žmogaus pasaulio srityse. Kiekvienoje žmo- 
gaus gyvenimo-kur srityje dievai atsineša tvarkančią Gamtos 
visumą į kasdienį žmogaus gyvenimą. Ne tik visi dievai kartu, 
bet ir kiekvienas dievas atskirai atspindi Gamtos visumą ir jos 
logosą savuoju būdu žmogaus pasaulyje. Dievų (transcendenti- 
nių Gamtos galių) viešpatavimas žmogaus pasaulyje padaro jį 
vientisą ir harmoningą. 

Tokia harmonija ne taip akivaizdi technologiniame mūsų 
pasaulyje nei kultūrose, kurios išsaugojo mitinius standartus ir 
kurias technologinis pasaulis laiko primityviomis. Technologi- 
niame pasaulyje Gamtos harmoningumas atrodo ne toks aki- 
vaizdus ne tik dėl jo sudėtingumo, bet ir dėl žmogaus viešpata- 
vimo. Žmogaus viešpatavimas nustelbia Gamtos viešpatavimą, 
taip pat ir jos dievus - pirmaprades tvarkančias galias. Primity- 
vios kultūros dažnai išlaiko tvirtą savo pasaulio vienovę. 

Aleutų saloje gyvenantys eskimai Aliaskoje medžioja jūros 
žinduolius. Jūra jiems yra labai svarbi, panašiai kaip medžio- 
tojams miškas arba valstiečiams ariama žemė. Jei iš jūros grįž- 
davo sumedžioję banginį, „Aleutai vartodavo ne tik mėsą ir 
taukus, būstui statyti jie naudodavo šonkaulius ir žandikaulius; 

mažesnius stuburo slankstelius naudodavo kaip kėdes, iš kaulo 
darydavo lėkštes, ginklų antgalius ir durklus. Žarnas naudoda- 
vo vandeniui nepralaidiems drabužiams ir krepšiams. Sausgys- 
les naudodavo vietoje siūlų ir virvių, mentikaulius - stalams, 
krėslams ir net kaip karstą laidojant žmones. Banginio taukai 
teikdavo šviesą ir šilumą, banginio ūsų plaušai buvo naudojami 
papuošalams, paklotams ir krepšiams. Dalginio delfino dantys 
ir kiti tvirtesni kaulai būdavo drožinėjami ornamentais, iš jų da- 
romos adatos ir iečių smaigaliai*?. Jūra eskimus maitino, rengė, 
saugojo, aprūpindavo baldais, įrankiais ir kitais reikmenimis. 
Jūra ir lavina eskimus, ir padeda rasti atsakymus į visus gyve- 
nime iškylančius klausimus. Visos jūros sritys (galingas Gam- 
tos atsiskleidimas eskimų pasaulyje), jų akimis, yra tarpusavy- 
je susijusios, panašiai kaip įvairūs organai gyvame kūne. Visi 
šio pasaulio aspektai neišvengiamai šneka apie jo vientisumą. 
Vientisumas kasdieniame eskimų gyvenime yra susijęs su visa 
apimančiu logosu. Galima sakyti, kad jūra yra eskimų išminties 
šaltinis, tai yra jų kelias dievų link. Jūros kaip Gamtos visuma 
yra šventumas. Jūra yra sudėtinga, svarbiausia visa grindžianti 
galia, kuri apima visus daiktus ir išlaiko harmoningą ir šventą jų 
ir visa ko kita vienovę. 

Faktiškas arba objektyvus eskimų gyvenimo aprašymas, pa- 
teiktas ankstesnėje citatoje, nieko nesako apie transcendentines 
jų pasaulio galias. Tik gilindamiesi į daiktų prasmes, kurios kyla 
iš dievų - žaidžiančių Gamtos galių, - galime tinkamai suvokti 
tikrąsias tikrovės galias, kurios palaiko tvirtą eskimų pasaulio 
vienovę. Transcendentinės galios, esančios chaotiškuose visko, 
kas imanentiškai tikra, pagrinduose, jūroje gua Gamtoje, su- 
daro tikrą eskimų pasaulio vienovę, vientisumą ir šventumą. 
Norėdami tai įžvelgti, turėtume natūralų ar sukurtą žmogaus 
daiktą (kiekvieną daiktą) matyti kaip kilusį iš Gamtos, tai yra 
pagrįstą Gamtos. 


10 Ted Bank, „The Southern Eskimos“ // Alaska Sportsman, Oct., 
1959, p.10. 

Neretai tekdavo plaukti keltu iš Vezuvijaus (Solt Springo 
saloje) į Kroftoną (Vankuverio saloje). Kiekvieną kartą mano 
akį traukdavo seniai nuskendusio žvejybinio laivo liekanos. 
Kai vanduo nuslūgdavo, jį buvo galima gerai apžiūrėti. Mane 
stebino šio laivo karkaso panašumas į žuvies skeletą. Jį sudarė 
ilgas „stuburas“ su daugybe plonų „šonkaulių“. Priekyje buvo 
apvali „galva“, o kitame gale - po truputį siaurėjanti „uodega“. 
"Toks skeletas būdingas daugumai jūros žinduolių. Net senas 
vairagalis, kuris anksčiau buvo gumbuotas medžio kamienas, 
dėl ilgai jį gremžusių ir graužusių besikaitaliojančių potvy- 
nių, o labiausiai žiemos audrų, tapo panašus į žuvį, laivą arba 
banginį. Viskas jūroje susiję su jūra, ir daiktai, kurie neturi 
nieko bendro, įgauna tas pačias formas ir supanašėja būdami 
jūroje. Jūra sukuria, atskleidžia ir suvienija visus daiktus, ku- 
rie pakliūna į jos sritį. Net žmogaus pagamintos priemonės, 
kaip matėme, yra jūros darbas, kuriame panaudojama nuolan- 
ki žmogaus galia. Šiame mitiniame pasaulyje jūra yra Gamtos 
reiškimosi būdas. 

Iš šio dievų aptarimo visų pirma turėtume prisiminti, kad 
dievai visapusiškai ir harmoningai tarpusavyje susiję Gam- 
tos pagrinduose. Jie yra veikiančios Gamtos galios. Privalo- 
me neužmiršti, kad mitinio pasaulio dievai nėra antgamtinės 
būtybės. Jie nėra būtybės! Jie atsiskleidžia ne dieviškojoje 
srityje, o kasdieniame žmogaus gyvenime, jo situacijose ir 
daiktuose. 


4. GAMTA IR PASLĖPTIS 


Nilas senovės Egipte teikdavo dovanas ir palaiminimą žmo- 
nėms, kurie gyveno jo slėniuose. Karštos, negyvos dulkės tap- 
davo turtingos ir pilnos veržlios gyvybės, kai galinga Nilo srovė 
atplukdydavo vandenis iš Nubijos kalnų. Ji stebuklingai pakeis- 
davo visą Egipto gyvenimą. Vienas senovės Egipto poetas taip 
rašė apie Nilą: „Egiptas tris mėnesius būna baltas perlas, tris 
mėnesius - juoda paslaptis, tris mėnesius — žalias smaragdas ir 

tris mėnesius - raudonas auksas.“!! Abiejose Nilo pusėse drie- 
kėsi daržai ir sodai, kuriuos maitino drėkinimo sistemos, tie- 
kiančios gyvybę teikiantį vandenį toli nuo jo vagos. Šio srauto 
ciklas nulemdavo laukų sėjos ir derliaus nuėmimo metą. Nilas 
buvo pagrindinė galia, nuo kurios priklausė Egipto gyvenvie- 
tės, kaimai, miestai ir didmiesčiai. Net didieji jų paminklai, 
šventovės ir didingi kapinynai, buvo išsidėstę pagal Nilo vagą. 
Nilas buvo transcendentinė senovės Egipto galia, kuri, būdama 
Egipto kultūriniame pasaulyje atvira, suteikdavo šiam pasauliui 
tvirtus pagrindus. 

Senovės Egipto pasaulyje Nilas buvo visa valdanti galia, pa- 
našiai kaip jūra eskimų pasaulyje. Nilas buvo dieviškas. Nilo 
ištakos buvo laikomos nepasiekiamomis, nematomomis ir visa- 
da pasislėpusiomis. „Iš paslapties chaoso išjudinantis potvynis 
pakilo į šviesą. Jis perėjo savo jaunystę ir brandą, kad galų gale 
įsilietų į kitą esybę - jūrą. Nilo svarba Egipto pasaulyje kildavo 
iš to, kas nežinoma, ir išnykdavo, jam susiliejant su nežinomy- 
be.“!* Dieviška Nilo srovė, suteikianti grožį, sveikatą, tvarką ir 
amžinybės prisilietimą kultūriniame žmogaus pasaulyje, pasi- 
baigia taip pat, kaip ir prasideda, - neperprantamoje, nesuvo- 
kiamoje ir nematomoje paslapties srityje. Nilas susilieja su vi- 
sada pasislėpusia sritimi, esančia už žmogaus srities, - įsilieja į 
jūrą - ir vėl sugrįžta į žmogaus pasaulį kitą pavasarį. 

Kas yra Nilas, kas yra Gamta savo pačios užslėptoje srityje 
arba aplinkoje? Egiptietis nežinojo ir negalėjo to nei suvokti, nei 
suprasti, bet jis labai aiškiai suprato pirminę Nilo galią šiame 
pasaulyje. Ši galia buvo Ozyris, derlingumo ir energingumo, 
meilės ir grožio, gyveriimo ir stiprybės dievas. Jis, šviesdamas 
didybe, kaip sidabrinis gyvybę nešantis srautas, leidosi į negyvą 
ir išdegintą smėlį. Pagal vienus mitus, Ozyris numirė Nilo van- 
denyse, pagal kitus, jį nužudė jo brolis Setas, dykumų vėjų dievas. 


"Žr. Otto Zierer, Bild der Jahrhunderte, Band I. Gūtersloh: Mohn 
GmbH, n. d.), p. 44. 
2 Ten pat. 

Bet kuriuo atveju, atsirandant gyvybei ir gerovei, žmogaus pa- 
saulyje atsiranda mirtis ir poreikiai. 

Neftidė, Seto žmona, dykumų smėlio ir pelenų deivė, buvo 
įsimylėjusi Ozyrį. Jam mirus ji gedėdama surinko jo kūno da- 
lis ir kaulus ir taip prikėlė jį gyventi kaip naujai gimusį kūdikį, 
kuriuo paskui rūpinosi. Galutiniame šių mitų variante Neftidė 
buvo pakeista į Izidę, kuri mylėjo Ozyrį, surinko jo kūną ir rū- 
pinosi šiuo naujai gimusiu Ozyriu kūdikiu. Izidė, kaip Ozyrio 
motina ir nuotaka, atskleidžia Motinos Žemės, visų dievų mo- 
tinos, savybes. Beveik visose mitinėse kultūrose Deivė Motina 
arba Motina Žemė pagimdo šviėsą - saulės arba dangaus dievą 
ir šeimyninėje harmonijoje sujuo pradeda kitus dievus, daiktus 
(negyvuosius ir gyvuosius) bei žmogų. Pagal lemties įstatymus 
visa, kas yra arba yra gyva, moka duoklę gyvybei arba būčiai 
irimu arba mirtimi ir taip grįžta į Motiną Žemę. Senovės Egipte 
Motina Žemė buvo laikoma sostu (throne), vieta, kurioje vyko 
Gamtos žaismas. Izidė taip pat buvo sostas. Šis žodis buvo už- 
rašytas ant jos kaktos. Izidė yra nuolat užslėpta sritis, per ku- 
rią teka Nilas nuo jo ištakų Nubijos kalnuose iki žiočių jūroje. 
Mitiškai tai yra atvaizduota scenoje, kai Izidė surenka mirusį 
Ozyrį, taigi pagimdo jį iš naujo. Tą patį Gamtos žaismo įvykį at- 
skleidžia nuolat pasislėpusi naktis, per kurią saulė keliauja nuo 
laidos iki patekėjimo. Kelionės pradžioje Saulės dievas Ra būna 
prisidengęs aušros skraiste, paskui jis keliauja per žmogaus pa- 
saulį, kuriame išryškėja pagrindinės jo galios, o baigia kelionę 
prisidengęs saulėlydžio šydu. Tai atskleidžia tą pačią mitinę tie- 
są, kaip Ozyrio gimimas ir mirtis. 

Nilo slėnio gyventojų karalius - faraonas atstovauja visiems 
savo žmonėms prieš dievus, ypač prieš Ra. Jis yra tarpininkas 
tarp savo žmonių ir Ra su Ozyriu, todėl pats yra dieviškas arba 
dievas. Jis laikomas Ra sūnum, Horu vaiku. Karaliaus mirtis 
yra jo susiliejimas su mirštančiu ir atgimstančiu Ozyriu. Per šį 
susiliejimą jis įeina į dievo gyvenimą ir tampa nebe Horu vai- 
ku, bet pačiu Ra (Ozyriu). Jis tampa dievu, neprarasdamas savo 
individualybės kaip karalius. Miręs karalius yra įtraukiamas į 
dieviškąją gamtos žaismo sritį. Net kiekvienas egiptietis, daly- 

vaujantis karaliaus laidotuvėse, dalyvauja dieviškajame Gamtos 
įvykyje, Ozyrio mirties ir gimimo ritme. 

Mitiniame pasaulyje žmogus suvokiamas kaip atskirtas nuo 
Gamtos, daiktų, augalų ir gyvūnų, nes jis atvirai dalyvauja dievų 
gyvenime. Šis dalyvavimas kartu yra dalyvavimas transcenden- 
tiniame Gamtos įvykyje, jos žaisme. Transcendentinis Gamtos 
įvykis, arba jos žaismas, yra jos įsiveržimas į žmogaus pasaulį, 
kuris suteikia jam raišką, gyvybę, grožį ir prasmę. 

Gamta mitiniame pasaulyje yra sritis, kurioje prasideda at- 
siskleidimas arba pasireiškimas visko, kas yra. Galima sakyti, 
kad Gamtos žaismas nesilaiko jokių iš anksto nustatytų proce- 
dūrų ar principų, taisyklių ar nuostatų. Gamtos atsiskleidimas, 
jos žaismas panašus į laisvą vėją, kuris valdo visus daiktus, pa- 
kliuvusius į jo įtaką, pats išlikdamas už bet kokios valdžios ribų. 
Gamta žaidžia kaip vėjas. | 

Nemetodiškas ir nesistemingas Gamtos žaismo pobūdis 
daro ją chaotišką. Nepaisant to, Gamtos žaismas yra svarbiau- 
sias kiekvieno metodo, sistemos, tvarkos ar principo pagrindas. 
Gamtos žaismas sukuria kiekvienos kultūros pagrindus. Pirmi- 
nis chaosas, Gamtos žaismas, yra viską grindžiantis kiekvienos 
kultūros pagrindas. Gamta pagrindžia kultūrą pirmiausia su- 
teikdama jai kultūrinius principus - jos dievus. 

Mitinė kalba pateikia šį fundamentalų Gamtos įvykį (logos), 
kultūros atsiradimą, kaip aukščiausiojo dievo gimimą, jo įsi- 
veržimą į kultūrinio pasaulio šviesą iš chaoso priedangos, už- 
sklęstos ir visada besislepiančios Gamtos, dažniausiai laikomos 
Motina Žeme arba Deive Motina. Gimus aukščiausiajam dievui 
kartu atsiranda ir daugybė pavaldžių dievų, įkūnijančių įvai- 
rius pagrindinio dievo aspektus. Ozyris gimsta iš Izidės - karvės, 
kuri išeina iš pirmapradžių vandenų į pasaulio valdžią, - išeina 
iš chaoso į kosmosą. Dievas Ra gimsta nepermatomoje nakties 
priedangoje. Dzeusą pagimdo Gaja, Motina Žemė. Motina Žemė 
kai kuriuose mituose yra tapatinama su pirmaprade naktimi (už- 
sisklendimu arba chaosu), iš kurios tamsybių paširodo šviesa. 

Pagal lietuvių mitus Perkūnas yra iškilus Žemynos sūnus, Mo- 
tinos Žemės sūnus. Motina Žemė yra visa ko pradžia: vandens, 

kylančio iš jos gelmių, joje įsišaknijusių augalų, gyvūnų, gau- 
nančių iš jos gyvybę ir palaikymą, ir žmonių, kurie ją vadina 
motina. „Tas, kuris tranko žemę lazda, tranko savo motiną.“ 
Saulė ir kiti dangaus kūnai kyla iš Žemės. Ji yra tamsa ir švie- 
sosšaltinis: Dėl to Žemyna dažnai tapatinama su deive Gabija 
arba su Nakties deive, kurios abi yra Žemynos dukros. Panašiai 
kaip šviesa staiga užgimsta tamsioje naktyje, ir ugnis gali užsi- 
liepsnoti tamsiuose, pilkuose židinio pelenuose. Kas rytą lietuvė 
šeimininkė įpūsdavo auksines liepsnas iš pelenų, kurie jas buvo 
saugiai išlaikę ir išsaugoję. 

Gamtos žaismas, mitiniu požiūriu, yra kova tarp Gamtos kaip 
užslėptos (physis) ir Gamtos kaip atskleistos (logos). Šis prasiver- 
žimas iš paslapties į atsiskleidimą nėra grynai transcendentinės 
Gamtos srities įvykis, bet visada yra susijęs su žmogumi ir kultū- 
riniu jo pasauliu. Žmogus yra kultūrinė būtybė dėl to, kad sugeba 
atsakyti arba padaryti save atvirą Gamtos prasilaužimui iš paslap- 
ties į atsiskleidimą. Šioms Gamtos.žaismo liepsnoms reikalinga 
anglis, kuri padeda joms.šviesti. Anglis šia prasme yra žmogaus 
atsakas į transcendentinį Gamtos įvykį. Tai yra jo parengtis šiam 
įvykiui. Tai yra jo kulto veiksmas. Žmogus tarnauja dievams, 
degdamas Gamtos liepsnose. Šis ž Žmogaus de degimas dieviškosio- 
se liepsnose atskleidžia dievų ir Gamtos žaismo didybę žmogaus 
pasaulyje. Šis žmogaus degimas yra jo atvirumas dievams, jo at- 
sakas dievams kultu, darantis žmogų didį. Gyvūnai negali tapti 
didingi, nes jiems trūksta jautrumo ir gebėjimo atsiliepti. 


5. DIEVŲ ŽAISMAS 
Gamtos žaismas atsiskleidžia žmogaus pasaulyje per dievų, 
transcendentinių Gamtos galių ir principų, Ž žaismą. Dievų žais- 
mas žmogui labiau panašus į kovą nei į žaidimą. Dievų kova 
daugiausia vyksta tarp tamsiųjų žemės dievų ir šviesiųjų dan- 
kei Amara | A Ž 


5 Balys, min. veik., p. 11. 

gaus dievų. Pavyzdžiui, mitiniame graikų pasaulyje tokia kova 
vyksta tarp chtoniškųjų ir Olimpo dievų. Dievų kova arba žais- 
mas nebūtinai vyksta tarp priešingų grupių, pavyzdžiui, žemės 
ir dangaus dievų. Dažnai ši kova vyksta tarp pavienių dievų. 
Apskritai kalbant, visi dievai dalyvauja nuolatinėje kovoje arba 
greičiau žaidime. 

Karalius Oidipas yra pavyzdys didžio žmogaus, kurio gyve- 
nime vyko kova tarp chtoniškųjų ir Olimpo dievų bei deivių. 
Tesėjo sūnaus Hipolito gyvenimas gali būti kovos tarp dviejų 
Olimpo deivių pavyzdys. Euripidas tragedijoje Hipolitas vaiz- 
duoja nelaimingą Hipolito meilę savo tėvo žmonai, pamotei 
Faidrai. Hipolitas buvo amazonių karalienės, kurią buvo įsimy- 
lėjęs jaunas Tesėjas, sūnus. Visus svarbiausius mitinio pasaulio 
įvykius pradeda dievai, žmogus kuria ne tokius svarbius įvykius. 
Tesėjo meilė amazonių karalienei buvo meilės deivės Afroditės 
darbas ar veikiau žaidimas. Būtent Afroditė prieš gimstant Hi- 
politui pradėjo pražūtingą žaidimą, į kurį buvo įtrauktas Tesė- 
jas, o vėliau Hipolitas. 

Hipolitas mylėjo laukinę Gamtą, jos grožį ir tyrą skaistumą. 
Jis medžiodavo arba tiesiog jodinėdavo miškais ir žaliuojančiais 
uolų tarpekliais. Artemidė, laukinės Gamtos deivė, buvo die- 
viškasis jo idealas. Gamtos grožį ir skaistumą jis suprato kaip 
neatskiriamus nuo tyros žmogaus meilės ir orumo. Tai prieš- 
taravo Afroditės normoms, kurias deivė nustatė daiktams ir 
gyvūnams, o svarbiausia - žmogui. Dėl to Hipolitas negalėjo 
nepavadinti jos „niekšingiausia deive““. Nuostabioji Faidra, 
nors ir priešindamasi, pakluso Afroditės žaidimui. Tai sukėlė 
visą virtinę įvykių šios žymios šeimos gyvenime, ir taip deivės 
galia pripildė mirtingųjų gyvenimą. 

Faidra aistringai pamilo Hipolitą ir, nors jis liko ištikimas 
Artemidei, galų gale ir Faidrą, ir Hipolitą ištiko tragedija. Likęs 


“ Euripides, Hippolytus // Complete Greek Drama, Vol. I, ed. by 
Whitney J. Oates and Eugen O'Neil, Jf. New York: Random House, 
1938, p. 763. 

gyvas Tesėjas suvokė, kad dviejų dievybių kovoje jis nukentėjo 
labiausiai. „Atminsiu aš ilgai, Kipride, skriaudą šią“!, - raudo- 
jo jis dramos pabaigoje, kai jam visiškai paaiškėjo, kad ne tik 
jo sūnus yra nekaltas dėl šio nelaimingo konflikto, bet netgi jo 
žmona Faidra yra labiau auka negu tikroji tragiškos piktadary- 
bės priežastis. 

Dieviškojoje savo srityje (ant Olimpo kalno) dievai gyvena 
taikų ir harmoningą gyvenimą. Jie nekovoja ir nekonfliktuoja, 
o žaidžia. Jų žaidimas lemia mirtingųjų gyvenimo įvykius, ku- 
rie, žiūrint žmogaus akimis, nėra žaidimas. Šie įvykiai sukelia 
tikrus, dažnai skausmingus Žmogaus išgyvenimus, juose daug 
širdgėlos, sielvarto ir kančios. „Šis gyvenimas visas žmonių iš 
kančių“! 

Kas yra Artemidė? Kas yra Afroditė? Kas yra dievai? Jau mi- 
nėjome, kad tai nėra nei esybės, nei daiktai, nei augalai, nei gy- 
vūnai, nei panašios į žmogų būtybės. Jie yra transcendentinės 
užesybinės realijos. Jie yra mūsų pasaulio principai, pasižymin- 
tys visumos ypatybėmis. Tų principų ų šviesoje jie tvarko mūsų 
pasaulį kaip harmoningą visumą--Visi si daiktai arba esybės mūsų 
gyvenimo šituacijoseir netgi mes patys, su savo galimybėmis, 
požiūriais, svajonėmis, sprendimais, siekiais ir ieškojimais — 
viskas tampa tikroviška, akivaizdu, aktualu, pagrįsta ir pateisin- 
ta — viskas tampa paaiškinama. 

Graikai pažino ir galėjo aiškinti daugelį juos supančios ti- 
krovės dalykų, remdamiesi išankstinėmis transcendentinės Ar- 
temidės tikrovės žiniomis. Graikas pažino Artemidės tikrovę 
kaip tyrą, garbingą, saugančią, motinišką, patikimą, tvarkingą, 
neapčiuopiamą, laisvą ir nevaldomą. Visos šios savybės jo pa- 
saulyje visada reiškėsi ne abstrakčiomis ir idealiomis formomis, 
o daiktais, konkrečiomis realijomis, nors ir nebuvo jiems tapa- 
čios. Kai mažas elniukas pirmą kartą įžengia į gilų upelį, būtent 


5 Euripidas, Hipolitas // Antikinės tragedijos. Vilnius: Vaga, 1988, p. 
461. Kipridė yra kitas Afroditės vardas. 
6 Ten pat, p. 416. a 

Artemidė išmoko jį plaukti. Panašiai jaunikliai gyvūnai, paukš- 
čiai ir net žmonių vaikai, pasimetę miške, randa kelią namo pa- 
dedami ir saugomi Artemidės. Šios daiktų, gyvūnų ir žmogaus 
savybės priklauso nuo „neesybiškos“ arba transcendentinės Ar- 
temidės Gamtos galios. 

Gyvūnų elgesio tyrinėtojai pažymi, kad kai kurie bizonai 
bandoje išsiskiria gražesniu kailiu. Indėnai (kurie labai vertina 
tokius kailius) teigia, kad tie bizonai yra našlaičiai. Netekusiais 
tėvų jais labiau rūpinasi kiti suaugę bandos bizonai. Jie laižo jų 
kailį, ir dėl to kailis tampa išskirtinis, nepakartojamai ir gra- 
žiai suglostytas. Jauniklių, kurie lieka be tėvų, bizonai niekada 
nepalieka be priežiūros ir meilės. Priešingai, jais rūpinasi visa 
banda. Šis motiniškas bizonų rūpinimasis našlaičiais gali būti 
paaiškintas transcendentine Artemidės Gamtos galia, kuriai bi- 
zonai paklūsta aklai (tik žmogus dievams paklūsta atvirai!). 

Rūpestingos Artemidės meilės pavyzdžiai dažni gyvūnų gy- 
venime. Beždžionės yra geros motinos: „Pirmaisiais gyvenimo 
metais jos nešioja jauniklius glėbyje ir rūpinasi jais, nedelsdamos 
pakelia iškritusius iš medžio ir prisiglaudžia prie jų naktį, kad ap- 
saugotų nuo šalčio ir lietaus.“ Čia matome Artemidės tikrovės 
pasireiškimą, turintį įtakos beždžionių motinų elgesiui. 

Rūpinimasis, prisirišimas, švelnumas ir kitos laukinės Gam- 
tos savybės yra glaudžiai | susijusios su grožiu. Gyvūnai yra gra- 
žūs, ypač jaunikliai, taip pat gražūs yra augalai, laukinės gėlės, 
žolės stiebeliai, grybai, medžiai, debesys, mėnulis, naktis ir kita. 
Laukinės Artemidės Gamtos aspektas akivaizdžiai reiškiasi ir 
žmogaus gyvenime, kuriame daug rūpinimosi, globos, meilės, 
švelnumo, tyrumo, atsidavimo ir gryno, natūralaus grožio. Ar- 
temidės Gamtos galia daro didelę įtaką žmogui. Laukinė Gamta 
plačiai reiškiasi jo gyvenime. 

Vertas dėmesio Artemidės bruožas žmogaus pasaulyje yra 
drovumas. Būtent drovumas padeda žmogui suvaldyti tokias 


"7 Richard Carrington, The Mammals. New York: Life Books, 1963, 
p. 150. 

aistras kaip, pavyzdžiui, meilė. Dėl šių aistrų nepaminamas gar- 
bingumo įstatymas. Blaivi, budri akių šviesa išlieka nepaisant 
aistrų antplūdžio, išlaiko distanciją žmogaus laikysenoje ir su- 
teikia jam atsargumo ir praktiškumo. 

Šiuos aspektus galima aiškiai matyti erotinėse laukinių gy- 
vūnų gyvenimo scenose. Daugelio rūšių gyvūnai kasmet būna 
nugalėti poravimosi aistros tam tikrą ribotą periodą, dažniau- 
siai tik keletą dienų. Tai reiškia, kad jie paklūsta tvarkančiai 
gamtos galiai, o būtent Artemidės galiai. Ta pati Gamtos galia 
kai kuriuos gyvūnus susieja skaistumo ryšiais. Konradas Lo- 
renzas garsiame darbe Apie agresiją rašo, kad antys, mirus jų 
partneriui, dažnai gyvena vienišos. Farley Mowatas veikale Nie- 
kada neverkiantis vilkas įspūdingai parodo kilnų monogaminio 
arkties tundros vilkų gyvenimo tyrumą. „Tikrą ištikimybę de- 
monstruoja ir kai kurie primatai, pavyzdžiui, gibonai, taip pat 
Amerikos bebrai. Šie gyvūnai gali daugelį metų, o kartais ir visą 
gyvenimą, išlaikyti monogaminį ryšį.“ 

Kokia Artemidė yra Olimpo dievų pasaulyje? Nežinome, 
bet pagal Artemidę galime pažinti, suvokti ir patirti įvairius 
mus supančius daiktus. Galime aptikti ir laikyti ką nors tyru, 
garbingu, nuoširdžiai motiniškai globojančiu, kilniu, dro- 
viu, suvaldančiu aistras, atšaldančiu tvarkingais įstatymais ir 
panašiai. Tik iš anksto žinodami apie transcendentinę Arte- 
midės tikrovę galime atrasti įvykius bei aplinkinius daiktus, 
reikšmingus arba nereikšmingus minėtąja prasme, ir būti jų 
veikiami". 

Ar tai reiškia, kad. visa, kas mus supa ir yra mumyse, kyla iš 


Artemidės tikrovės? Ne visai taip! Kai kurie daiktai arba įvykiai 


šviesoje įgyja artemidiškų atspalvių, kurie juos atskleidžia arba 


18 Ten pat, p. 144-145. 
** Plg. išankstinį Artemidės tikrovės žinojimą su Platono idėjų ar 
Kanto apriorinių principų žinojimu. 

kaip derančius.su Artemidės Gamtos galiomis, arba kaip konf- 
rontuojančius su jomis, arba kaip neutralius. Pavyzdžiui, kai 
kurie gyvūnai, ypač vyriškosios lyties, nesirūpina jaunikliais - 
nei savais, nei kitų. Taip pat besiporuojantys partneriai gali vi- 
siškai nejausti švelnumo ir šilumos. Kai kurių rūšių vorų stam- 
besnė patelė po poravimosi akto praryja smulkesnį patiną. Šis 
aspektas atskleidžia savo tikrąją reikšmę Artemidės tikrovėje, 
su kuria jis nedera. 

Hipolitas (Euripido dramoje) labai jautrus Artemidės ti- 
krovei, kuri aiškiai reiškiasi jo gyvenime ir jo pasaulyje. Ši 
transcendentinė tikrovė yra labai arti jo, ji reiškiasi tiesiog vi- 
diniame jo pasaulyje. Šiuolaikinis pasąmonės psichologas Hi- 
politui pripažintų Artemidės kompleksą. Visas jo gyvenimas 
buvo nuolat vadovaujamas Artemidės. Hipolito gyvenimo 
būdas buvo nulemtas artemidiškojo skaistumo, tyro laukinio 
grožio, gryno džiaugsmo ir laimės. Vandens lelijos, šuoliuo- 
jantis elniukas, čiulbantys paukščiai, medžioklės įvykiai, pa- 
mokomos intymumo scenos šventose giriose, kilni pagarba 
senesniesiems, o ypač moterims sudaro jo tikrovę. Jis tvirtai 
rėmėsi Artemidės tikrovės pagrindais, galime sakyti, kad jis 
teikė galimybę pasireikšti deivei Artemidei ir jos proveržiui į 
jo gyvenimo pasaulį. 

Tačiau turime pasakyti, kad jis tarnavo ir deivei Afroditei, 
nors ir prieštaraudamas Afroditės tikrovės pagrindams. Net 
tokiu būdu - prieštaraudamas Afroditės principams, Hipolitas 
sukūrė aplinkybes (Da, pagal Heideggerį), kuriomis pasireiškė 
didžiulė jos įtaka žmonėms. Turime atkreipti dėmesį į tai, kad 
žmogus niekada netarnauja tik vienam dievui. Visiškai atsida- 
vęs vienam dievui, jis tarnauja ir visiems-kitiems, netgi ūiems 
dievams, kuriems yra. abejingas ar priešiškas: Dievai sudaro. 
Gamtos žaismo.harmoniją, ir tarnavimas vienam iš jų. ipso facto 
yra tarnavimas Gamtai ir dalyvavimas jai atsiskleidžiant. Žino- 
me, kad Hipolito pasaulyje veikė įvairūs Olimpo dievai, ir itin 
aktyviai jame reiškėsi Afroditė. 

Visi daiktai žmogaus pasaulyje yra daugiau ar mažiau pa- 
trauklūs, pilni juos jungiančios harmonijos bei grožio, kuris 

reiškiasi tokiais skirtingais būdais, jog kartais sunku suvokti, 
kad jie priklauso harmonijos ir grožio deivės Afroditės sričiai. 
Būtent Afroditė sujungia jūrą su žeme, debesis su dangaus mė- 
lyne; žiedus su žaliais-lapais, burunduką su kankorėžiu, juostą 
su auksiniais plaukais, vieną mylinčią širdį su kita, žmogų, iš- 
gyvenusį mylimojo netektį, su šio kapaviete, ir kitus panašius 
dalykus. Transcendentinės Afroditės tikrovės galios sujungia la- 
bai skirtingas realijas į harmoningą, darnią ir nuostabią visumą. 
Grožio harmonija sulydo viską į džiaugsmingą visumą. 

Yra tulpių, kurių lapai labai primena lygiagrečiomis gysle- 
lėmis išraižytus granito akmenis, nušlifuotus per amžius upės 
vaga bėgančio vandens. Galime atrasti daug panašumo tarp 
puošnių paukščio sparnų plunksnų, vakaro dangaus debesų 
arba medžiagos, kurią išaudė žmogaus ranka, spalvų. Šių orna- 
mentų atsikartojimas ar panašumas atsiranda dėl jų priklauso- 
mumo nuo tos pačios jungiančios ir harmonizuojančios Gam- 
tos - Afroditės, grožio deivės - galios. 

Jungianti ir harmonizuojanti Afroditės galia ypač reiškiasi 
erotinio aktyvumo proveržiais gyvūnų ir net dar labiau žmo- 
gaūs gyvenime. Dėl jos įtakos gyvūnai miškuose ir laukuose 
arba kalnų šlaituose, krūmuose, ant jūros kranto, salose ar ki- 
tur, kur tik yra gyvybė, ima labai domėtis priešingos lyties par- 
tneriais, juos užplūsta palaima ieškant gyvenimo pilnatvės. Dėl 
šios įtakos nusistovėjęs gyvūnų gyvenimo būdas staiga tampa 
neramus, o kasdienio gyvenimo saitai susilpnėja ir praranda 
galią. Tai reiškia, kad Afroditės darbai padaro kitų Gamtos ga- 
lių - kitų dievų - įtaką nevaisingą. Atrodo, kad tarp dievų yra 
nesantaika ir priešiškumas. 

Dėl to harmonijos deivė Afroditė gali būti ir dažnai būna 
ardanti ir griaunanti galia. Dažnai kaip uraganas ji smarkiai su- 
trikdo gyvūnų ir žmonių gyvenimą. Poravimosi metu patinai, 
normaliomis sąlygomis taikiai sutariantys, pradeda kovoti dėl 
patelės. Dažnai būtent patelė sukelia šias kovas. „Patelės gali 
būti labai išrankios ir viliojančios. Tigrė demonstruoja save pa- 
sirinktam tigrui glostydama jį uodega. Antilopės gretinasi prie 
patino, laižo jo kaklą ir vėl nueina. Primityvesni gyvūnai nereiš- 

kia tokio aktyvumo. Patelės vaidmuo šiuo atveju yra pasyvus.“?? 
Gundantys patelių veiksmai ir patinų potraukis kovoti susijęs su 
Afroditės įstatymu, kuriam gyvūnai pavaldūs aklai, o žmonės 
atvirai. 

Kaip matome, erotizmas vyrauja ir Artemidės pasaulyje, bet 
čia jis nėra ardantis. Ji pagarbiai elgiasi su gyvūnų gyvenimo sri- 
timi, kuri pavaldi ir kitoms dievybėms. Afroditės galia įsiveržia 
į kitų dievų sritis kaip potvynio banga ar galinga audra. Ji igno- 
ruoja kuklumo, tyrumo, ištikimybės ribas, kurios aiškiai pažen- 
klina kai kurių gyvūnų (aišku, ir kai kurių žmonių) gyvenimą. 

Nepaisant to, ką paminėjome, trikdanti ir ardanti Afrodi- 
tės galių veikla ilgainiui susilieja į harmoningą visumą. Prasi- 
skverbdama į visus daiktus Afroditė yra kurianti galia (kartu su 
kitomis transcendentinėmis kūriančiorūis galiomis), kuri sulai- 
ko juos, kad nenugrimztų į chaosą. Afroditės tikrovės vyravi- 
mas puikiai išreikštas E. Matuzevičiaus eilėraštyje „Meilė“: 


Vėjas. Tas vėjas. Ir dieną, ir naktį 
Lieknąją pušį jisai glamonėja... 
Vėjo glėbiuos baigia jėgos išsekti. 
Myli ir bijo pušis tokio vėjo... 


Bet jis nurimo. Miške gal užmigo... 
Stovi pušis, kiek palinkus, vienplaukė. 
Žino: jai ilgesį vėjas paliko. 

Myli ir bijo. Ir vėlei jo laukia... 


Žmogaus pasaulyje Afroditė labai galinga ir svarbi. Labiau- 
siai įsimintini jos darbai (taip pat labai destruktyvūs!) Trojos 
karo metu. Helenės ir Pario pasidavimas Afroditei buvo jų gy- 
venimu išreikštas Afroditės kultas. Šis atsidavimas neišvengia- 
mai reiškė jų neatsakingumą, priešinimąsi arba net įžūlumą 
(hybris) kitiems dievams. Dėl to skaudžios bausmės teko ne 
tik jiems, bet ir jų šeimoms, giminėms ir tautoms. Mitiniame 


* Carrington, min. veik., p. 152. 

pasaulyje žmogaus likimas labai panašus į blaškomo. vėjo lapo 
likimą. Žmogus niekada nekontroliuoja-savo aplinkybių ir visa- 
da yra labai toli nuo savo gyvenimo pilnumo. ir tobulumo..Savo 
atsidavimu mėgstamiausiems dievams jis sulaužo dieviškuosius 
įstatymus ir, elgdamasis neišmintingai įžūliai, užsitraukia kitų 
dievų bausmę. 

Hipolitas buvo ištikimas Artemidės tarnas. Jo gyvenimas 
buvo nuolatinis Artemidės įstatymų ir tiesos demonstravimas. 
Jo atsidavimas Artemidei neišvengiamai buvo palaikytas įžū- 
lumu (Aybris) Afroditės atžvilgiu. Jis atsilaikė prieš gundančias 
Afroditės galias, kurioms pasidavė Faidra. Bet tai buvo įžūlus ir 
neapgalvotas poelgis deivės atžvilgiu: jis reiškė atsisakymą už- 
kurti jos kulto aukuro ugnį. Afroditė neabejotinai yra galinga 
Gamtos, tai yra tikrovės, mūsų pasaulio, galia. Pagal Gamtos 
įstatymus, nė viena iš stipriųjų Gamtos galių negali būti igno- 
ruojama arba apeinama. Jas reikia pripažinti, gerbti, šlovinti ir 
joms atsiduoti. Jos kviečia palaikyti kultą. Afroditės galios gy- 
venamajame pasaulyje tikrumą galima pajusti palyginti nesenų 
laikų M. Vaitkaus eilėraštyje: 


Žavinga kaip aistra ir netikėta kaip pagunda, 
"Tyra kaip kūdikis ryte nubudęs, 

Tarsi banga švelni ir užsispyrus kaip banga, 
Linksma kaip paukštis ir gili kaip žemė, 
Tarsi svajonė tolima ir artima nelyg sesuo! 
Kas ji yra? 

Ieva ji amžinoji. 


Afroditė - amžinoji Ieva — nėra aistra, jausmas, šėlstantis 
krūtinėje. Ji taip pat nėra nuostabi aukšta moteris — fantomas, 
įvaizdis, sukurtas lakios graikų fantazijos. Ji nėra ir kokia nors 
esybiška arba imanentiška realija. Ji - nuolatos nep agaunama 
labai reali tikrovės galia. Jos tikrumas yra transcendentinis: ji 
yra 3 ra aktyvi Gamtos-galia, o ne esybė. Afroditė atskleidžia Gamtą 
pėr jūros miglą, kuri drėkina kranto uolas, per saulę, kuri nu- 
rausvina debesų pakraščius ir kalnų viršūnes, per liaunus me- 

delius ir žydinčias pievas, per gyvūnus, žmones ir per visa tai, 
kas yra gyva, kupina džiaugsmo ir troškimo gyventi bei pasiekti 
gyvenimo pilnatvę. Afroditė yra transcendentinė tikrovė, kuri 
viską nuspalvina savo šviesos atspindžiais, kuri viską sutvarko 
savaip - ne visada darniai, dažniau prieštaringai. 

Hipolito tragedija parodo transcendentinių Afroditės galių 
susirėmimą su Artemidės galiomis. Šios dvi dieviškosios galios 
per sė nekonfliktuoja. Jos susipriešina.tikžmogaus s pasaulyje, j jo 
gyvenimo situacijose. Žmogaus pasaulis yra dievų žaidimo vie- 
ta. Afroditės ir Artemidės žaidimas gyvenimo sferoje (Da, pagal 
Heideggerį), Tesėjo namuose, prasidėjo nuo prakeiksmo, kurį 
jis užsitraukė nuodėminga meile amazonių karalienei. Tesėjas 
sukėlė jai daug skausmo, priklausydamas nuo Afroditės įtakos 
ir kartu nepaklusdamas Artemidės įstatymams. Vėliau panašų 
skausmą jam sukėlė Faidra. Amazonės ir Hipolito ištikimybė 
Artemidės įtakai Tesėjo kančią padarė dar didesnę. 

Ir Afroditė, ir Artemidė yra Olimpo deivės, taigi jos reiškia 
atsiskleidimo šviesą (Iogos), kuri mituose priskiriama Dzeusui, 
griaustinio ir žaibo dievui. Kiekviena Olimpo dievybė, kuri ką 
nors atskleidžia žmogaus pasaulyje, yra susijusi su Dzeusu ir 
netiesiogiai nurodo kitus Olimpo dievus.. Dzeuso įtraukimas 
reiškia jo ir kitų Olimpo, dangaus ir šviesos, dievų nustatymą 
prieš slepiančias Gamtos galias, tokias Žemės dievybes kaip 
Erinija, Naktis, moiros (likimo deivės) ir kitas transcendentines 
chaoso galias. Dzeuso, Žaibo, įtraukimas ipso facto yra Nakties 
ir Chaoso - motiniškos Gamtos srities - įtraukimas. Tai reiškia 
kovą tarp Gamtos transcendentinių šviesos ir tamsos galių. Tai 
reiškia svarbiausią tikrovės žaidimą - Gamtos žaismą. Gamtos 
žaismas, prasiskverbdamas į žmogaus pasaulį, sukelia daugybę 
svarbių, dramatiškų ir dažnai skausmingų įvykių žmonių gyve- 
nime. 

Gamtos žaismą matome kaip dievų žaidimą. Dievų žaidimas 
išjudina aplinką ir pasaulio atvirumą žmogui. Dievai žaisda- 
mi atskleidžia Gamtą ir patys save žmogui, o kartu pasislepia 
(neišvengiamai atsinešdami tamsiąją transcendentinės tikro- 
vės pusę). Gamtos ir jos dievų įsiskverbimas į žmogaus pasaulį 

kartu yra jų atsitraukimas. Gamta ir dievai, kaip transcendenti- 
nės žaismo galios, gali būti žmogui žinomos tiktai tokiu būdu, 
kokiu jos pasireiškia žmogaus pasaulyje. Negalime Gamtoje ir 
dievuose įžvelgti nieko, kas nebūtų susiję su mūsų pasauliu. Jie 
visada atsitraukia ir pasislepia. Slėpimasis yra Gamtos ir dievų 
„esmėjimo“ (essentiation), buvimo būdas. „Dievas „įesmina“ 
save slėpdamasis“*!, - sako Heideggeris. 

Dievo ryšys su kitais dievais atskleidžia esmines jo savybes. 
Kadangi šios savybės tampa matomos tik kultūriniame pasau- 
lyje (žmogaus pasaulyje), jų atsiskleidimas yra labiau panašus į 
iškraipymą ir slėpimąsi negu į atsidengimą. Žinome, kad Gamta 
ir dievai, atsiskleidę kaip pasislėpę, yra vis dėlto atsiskleidę. Tu- 
rėtume žinoti, kad šis atsiskleidimas vyksta žmogaus pasaulyje, 
žmogui aktyviai dalyvaujant. Tai reiškia, kad žmogus taip pat 
yra transcendentinė galia. Jis tiesiogiai susijęs su Gamtos ir die- 
vų žaismu, jis žaidžia kartu su jais. Pagrindinė jo funkcija yra 
atsakas. Jis pripažįsta aukštesnes dievų galias ir tarnauja joms 
savo kultais, būdamas kultūrinė būtybė. Ne intelektas, o kultūra 
ir dievų pripažinimas b bei žaidimas kartu ; su jais skiria žmogų 
Nuo gyvūnų. 

Mitinis pasaulis supranta Gamtos žaismą kaip didingą cha- 
oso (pirminės tiesos), besirandančio kaip šviesos blyksnis kos- 
mose (pasaulyje), vyksmą. Ši šviesa yra Dzeuso šviesa. Ši dieviš- 
koji šviesa prasiveržia iš tamsos gelmių. Ši šviesa viską sukuria 
ir tvarkingai sudėlioja Gamtos visumoje. Jokios tvarkos negali 
būti be šios šviesos. Dzeusas yra.tvarka ir logosas. Jo tvarka api- 
ma ne tik imanentines ir esybines realijas, bet ir transcendenti- 
nes, tai yra ir jam pavaldžius dievus. Antrosios Dzeuso žmonos 
vardas Temidė reiškia teisėtvarką. Jų dukterų vardai tvarką api- 
brėžia taip: Eunomija - tvarkos deivė, Dikė - teisingumo deivė, 
Eirenė — taikos deivė. Svarbu atkreipti dėmesį į tai, kad kitos 


2 Martino Heideggerio paskaita „Hėlderlins Erde und Himmel“, 
skaityta 1960 m. sausio 18 d. Heidelbergo universiteto auloje. 
Gūntherio Neskes (Pfulingenas) įrašas. 

trys Dzeuso ir Temidės dukterys buvo likimo deivės - siaubin- 
gosios moiros. Jų vardai Kloto, Lachesė ir Atropė. Jos nulemia 
žmogaus gimimą, gyvenimo trukmę ir mirtį. Jos yra galios, ku- 
rios tvarko visą Žmogaus gyvenimą. 

Moiros, kaip žinome, nevykdo Dzeuso įsakymų. .Jos-yra už 
Motinos Žėmės viešpatavimo ribų. Taip yra dėl to, kad Temidė 
yra Urano (dangaus dievo) ir Gajos (Žemės) dukra. Be šių „že- 
miškųjų“ dukterų, Dzeusas turėjo dar devynias „žemiškąsias“ 
dukteris su Mnemosine (atminties deive). Tai mūzos, kurios 
buvo susijusios su transcendentinėmis jausmų, įkvėpimo, entu- 
ziazmo ir kūrybos galiomis. Šiose galiose tvarkingumo aspek- 
tas taip pat akivaizdus, bet kartu jose yra kažkokios chaotiškos, 
laisvos, beveik netramdomos žemiškos galios. Jos jokiu būdu 
nepaneigia tvarkingumo savybių. Teisingai suprastas Chaosas, 
arba Motina Žemė, yra tvarkanti galia, kuri yra visko pagrindas, 
o Dzeuso tvarkingumo aspektus geriausiai atskleidžia ž žymiausi 
jo vaikai: Atėnė, Apolonas ir Artemidė. 

Dzeusas yra logos dievas. Aiškinant logosą kaip intelektą 
arba racionalumą tikroji jo reikšmė labai susiaurinama. Dzeu- 
sas, kaip logos, yra labai turtinga ir spalvinga tvarkančioji galia. 
Jis (taigi ir logos) yra glaudžiai susijęs su pasislėpusiomis že- 
miškosiomis Gamtos, senovės graikų filosofų vadintos physis, 
galiomis. Physis yra naktis, kuri virsta logos šviesa žmogaus pa- 
saulyje, nuo kurio ji priklauso ir kuriame atsiranda. Tai galima 
palyginti su vaivorykšte. Ją sukuriančių lašų tiesiogiai nesuvo- 
kiame (mes jų nematome!), matome juos kaip vaivorykštę. Jie 
pasirodo pasislėpę. 

Logos ir physis pagal kilmę nėra mitiniai pavadinimai ar ter- 
minai. Jie yra filosofiniai terminai, kuriuos Europos filosofai 
vartojo nagrinėdami mitinį pasaulį. Ši pora giliaprasmių sąvokų 
nuolatos kartosis šiame tyrime. 

Šio skyriaus pabaigoje paviršutiniškai, bendrais bruožais 
aptarėme dievų reikšmę mitiniame pasaulyje. Tolesniuose sky- 
riuose mėginsime kur kas tiksliau nusakyti dievų reikšmę, įsigi- 
linti į daiktų ir žmogaus bei kultūros prasmę. 

III. GAMTA IR ŽMOGUS 


Senosios, mitinės visuomenės gyvenimo būdas buvo pasto- 
vus. Dievai buvo realūs ir juos buvo galima aptikti kiekviena- 
me žmogaus gyvenimo žingsnyje. Nerašyti, bet tvirti įstatymai, 
griežtos normos, reguliuojančios žmogaus veiklą namuose ir 
visuomenėje, buvo labai gerbiamos ir jų visi laikėsi. Taip buvo 
dėl to, kad jas sukūrė dievai ir kiekvienas įstatymo pažeidėjas 
buvo laikomas dieviškosios tvarkos (logos, kaip tai buvo įvar- 
dinta senovės graikų filosofų) pažeidėju. 

Žmogausveiksmai- -yra paviršutiniški ir trapūs, bet jeigu juos 
žmogus atlikdavo. paklusdamas arba tarnaudamas dievams ir jų 
vedamas, tada jie buvo didingi, t turėjo ilgalaikę neužmirštamą 


„vertę. Pergalė prieš kitos kultūros žmones ar talentingas kar- 


vedys buvo iškeliami virš kasdienių įvykių ir virš kitų žmonių 
kovojančioje visuomenėje, gentyje arba tautoje. Tai buvo daro- 
ma ne žmogaus ir jo pergalių, bet dievų garbei, - dievų, kurie 
dalyvavo šiuose įvykiuose arba šio žymaus žmogaus istorijoje. 

Šventės, primenančios karalių pergales, buvo švenčiamos, 
taip pat naujo karaliaus karūnavimo ar mirusio karaliaus lai- 
dotuvių apeigos buvo atliekamos ne vardan žmogaus kaip žmo- 
gaus ir ne vardan karaliaus garbės. Šventės visada buvo skirtos 
dievams garbinti. Karaliai arba kiti kilmingi žmonės buvo ger- 
biami dėl to, kad jie tarnavo dievams arba buvo susiję su jais. 
Laidodami savo faraoną, egiptiečiai dalyvaudavo dieviškame 
dievo Ozyrio mirties ir gimimo įvykyje. Karalius buvo gerbia- 
mas ne kaip žmogus, bet kaip dievas. 

1. SENOVĖS PASAULIO VIENTISUMAS 


Mitiniame pasaulyje viskas turi savo vietą, prasmę ir pritai- 
kymą. Viską nustatė dievai. Augalų sėjai ir kitiems valstiečio 
darbams buvo skirtas tam tikras laikas. Senovės Lietuvos visuo- 
menėje sėti miežius prieš pirmąjį griaustinį buvo šventvagystė. 
Mitiniame pasaulyje buvo dienos, kai reikėdavo ką nors atlikti, ir 
dienos, kai reikėdavo ko nors vengti. Kai persekiojamas žmogus 
arba žmonių grupė prisiglausdavo šventykloje ar kitoje šventoje 
vietoje (pavyzdžiui, šventoje girioje), niekas, net valdžios įgalio- 
tas žmogus, neišdrįsdavo jų suimti. Niekas negalėdavo įsiveržti 
į šventą dievų vietą dėl grynai žmogiškų interesų. 

Kultūrinės raidos procese tvirti mitinio pasaulio ryšiai pa- 
mažu silpnėjo. Karalius arba iškilus vadas imtas gerbti kaip di- 
dis žmogus, o ne kaip dievų atstovas. Sėjai arba medžioklės pra- 
džiai skirtos dienos buvo nustatomos nebe pagal dievų ženklus, 
kuriuos aiškindavo išmintingas arba šventas žmogus, o pagal 
žmogaus išskaičiavimus arba įžvalgas. Kai priešas arba įstatymų 
laužytojas pasislėpdavo dievo šventykloje, persekiotojai eidavo 
tiesiai į galo suimdavo prisiglaudusiuosius, o kartais vie- 


Minties žmogus pradėjo keisti mitines tiktovės interpretacijas į 
racionalias mintis. Kai mitinis graikų pasaulio vientisumas pra- 
rado savo pagrindus, kai kurie minties žmonės pradėjo abejoti 
dievų realumu. Ksenofanas jau VI a. prieš Kristų išreiškė abe- 
jonę dėl graikų dievų. Dviem amžiais vėliau žymusis Sokratas 
dažnai kritikavo mitines istorijas, nužemindamas jas iki ne- 
reikšmingų minčių lygio. 

Kai mitiniai ryšiai nebepajėgia išlaikyti žmogaus gyvenimo 
būdo dieviškojoje tvarkoje, „nepriklausoma žmogaus dvasia“ 
pradeda reguliuoti ir keisti mitinė sistemą ar netgi bando-kurti 
naują daiktų, žmogaus gyvenimo būdo ir tikrovės interpreta- 
ciją. Kai tokios interpretacijos apima visą tikrovę, išlaisvinda- 
mos ją nuo mitinių vardų ir dievų veiksmų, atsiranda. nauja 
filosofija. 

Filosofijos teorija paprastai būna apribota vienu mąstytoju 
arba viena mokykla. Ją visada pakeičia kita filosofijos teorija 
arba kita mokykla. Visa aibė per istoriją sukurtų filosofijos teo- 
rijų sudaro kreivę su daugeliu atšakų. Tokia kreivė parodo min- 
ties vystymąsi istoriniais laikais (mitiniai laikai nėra istoriniai 
laikai). 

Sugriuvus mitiniam pasauliui, filosofija (tiksliau sakant, fi- 
losofijos teorijos) nepajėgia visuomenei suteikti ilgalaikį didin- 
gos mitinės Gamtos su jos dievais pakaitalą. Kiekviena tolesnė 
pažengusios žmonijos kultūros fazė turi prasidėti iš naujo, kad 
išsamiai „paaiškintų“ tikrovę, daiktų prasmes, žmogaus gyveni- 
mo būdus arba normas, svarbiausius žmogaus gyvenimo tikslus 
arba kriterijus. Filosofinis pasaulis niekada nebus vientisas. 

Nors atrodo, kad pirmosios filosofijos teorijos yra sukurtos 
nepriklausomų žmonių, jos kyla iš mitinės tikrovės interpre- 
tacijos. Ankstyvoji graikų mintis prasideda Gamtos tyrimais, 
negalvojant apie tai, kad Gamtos žaismas sutampa su mitinio 
pasaulio dievų žaismu. Senovės graikų filosofai stengėsi pateikti 
Gamtos žaismą pakeisdami simbolinius mitinio pasaulio įvaiz- 
džius racionalia arba abstrakčia mintimi. 

Mitinis žmogus ir racionalūs nepriklausomi mąstytojai buvo 
susiję su ta pačia tikrove - Gamta. Visi įvairių Vakarų pasau- 
lio filosofijos teorijų plėtojami bandymai interpretuoti tikrovę 
buvo susiję su ta pačia tikrove (Gamta), kuri yra pasislėpusi ir 
gali būti įvairiai nagrinėjama naujais požiūriais. Galima sakyti, 
kad istoriniai filosofai yra SUS su mitinėmis ikiracionaliomis 
Gamtos interpretačijomis:—-—— | o 

Mes įpratome į kultūros plėtotę per daugelį amžių žiūrėti 
kaip į ko nors paprasto, nereikšmingo ir nesvarbaus virtimą su- 
dėtingu, išsivysčiusiu ir esmingai svarbiu, trumpai tariant, kaip 
į judėjimą aukštesnės kultūrinės raidos fazės link. Ši raida, nors 
ir lėta, artėja prie užbaigimo. Mitinis pasaulis šioje evoliucionis- 
tinėje kultūrinės raidos gradacijoje yra labai žemo, arba primi- 
tyvaus, kultūros lygio, beveik tolygaus bekultūriškumui. 

Šiuolaikinė demokratinė visuomenė vienu iš svarbiausių po- 
žymių, skiriančių pažengusią kultūrą nuo archajinės ir primi- 

tyvios, laiko vergovinę santvarką. Mes laikome senovės Egipto 
kultūrą primityvia, nepaisydami didingų jos paminklų, nes ži- 
nome, kad Egipto faraonų piramides statė tūkstančiai prižiūrė- 
tojų plakamų vergų: jie tempė granitinius blokus ir statė iš jų 
šiuos paminklus. Objektyvus, nešališkas šių aplinkybių tyrimas 
perša visai kitokias išvadas. Archeologiniai atradimai rodo, kad 
šiems darbuotojams buvo gerai mokama ir jie galėjo pasiimti 
laisvų dienų savo reikalams tvarkyti. 

Christiane Desroches-Noblecourt, žymi archeologė, tyri- 
nėjanti Egipto kultūrą, padarė įdomių išvadų, paaiškinančių 
sąlygas, kuriomis dirbo statantieji piramides ir kitus pamin- 
klus. Ji šias išvadas priėjo remdamasi ostraca, darbuotojų gy- 
venvietėse randamomis molinėmis lentelėmis, kurias jie nau- 
dojo susirašinėjimui. Pagal ją, „šie darbuotojai, „priešingai nei 
apie juos dažnai sakoma, nebuvo Karo“Belaisviai, kurie buvo 
žiauriai verčiami dirbti ir nužudomi baigus statyti antkapį. Iš 
papirusų ir tūkstančių ostraca, kuriuose yra akivaizdūs įro- 
dymai, matome, kad: neatėjęs į darbą, tingus darbuotojas pa- 
aiškina, kad vedė ligotą asilą pas veterinarą,-o kitas laidojo tą 
pačią tetą tris kartus!.. 

Buvo įvykis, kai žmonės skundėsi: „Mes esame silpni ir al- 
kani, nes mums nesumokėjo normos, kurią nustatė faraonas“, o 
paskui jie išėjo streikuoti.“! 

Nors šie faktai rodo Egipto darbuotojų darbo sąlygų panašu- 
mą į šiuolaikinių darbuotojų darbo sąlygas, jokiu būdu jie neiš- 
reiškia esminio tautos kultūrinio gyvenimo būdo sąlygų. Darbo 
masių ir visuomenės apskritai gerovė nebuvo tikrasis vertinimo 
matas, parodantis kultūrinį tautos lygį, kaip yra dabar. Seno- 
vės Egipte darbas buvo susijęs su kultu ir šia prasme kultūrinis. 
Šiandien 'mes nebesirūpinamė didingomis ir dieviškomis trans- 
cendentinėmis (esančiomis už daiktų) Gamtos galiomis. Vieto- 
je to Gamtą mes laikome gamta. Mes ją laikome sudėtingomis 
bejausmėmis, neturinčiomis dvasios, aklomis galiomis, kurios 


! Desroches-Noblecourt, min. veik., p. 46-47. 

"tik dėl dvasingų žmogaus darbų gali tapti aukštesnėmis, kilnes- 
nėmis ir tauresnėmis. 

Egipto žmogus, kaip mitinis žmogus, buvo jautrus Gamtai 
ir jos galioms. Jis gerbė ir dievino jas, taip pat prisiderindavo 
prie jų. Net faraonas nebuvo aukštesnis žmogus, kuriam visi kiti 
žmonės statė rūmus jo gyvenimui žemėje ir piramides su laido- 
jimo menėmis jo gyvenimui po mirties. Jis buvo tarsi auka, kuri 
kreipdavo savo tautą dievų keliais ir išlaikydavo juose. Tauta, 
dalyvaudama faraono gyvenimo ritme, atrasdavo savo buvimo 
prasmę - būdavo įtvirtinama dievų keliuose. Karalius skyrėsi 
nuo kitų žmonių tuo, kad tarnaudavo par excellence dievams: 
jo tarnystė buvo kur kas intensyvesnė nei kitų žmonių. Kara- 
lius buvo įtrauktas į dievų darbus ir žaidimus. Jokiu būdu jis 
nebuvo savarankiška būtybė. Ant vienos iš faraono Tutancha- 
mono (dažnai vadinamo Nebkhepure) laidojimo kambarių sie- 
nų buvo parašyta: „Aukštutinio ir Žemutinio Egipto karalius 
Nebchepurė savo gyvenime buvo dievų atvaizdas“?. Tai buvo 
pagrindinė karaliaus funkcija. Karaliaus funkcija yra neregimų 
dievų atvaizdo perdavimas savo žmonėms. Faraonas tarnauja 
savo dievams padėdamas jiems išeiti į kasdienio pasaulio švie- 
są. Faraonas tarnauja savo žmonėms padėdamas jiems aptikti 
dievus kasdieniame savo gyvenime. Jokiu būdu faraonas nėra 
savarankiška būtybė, kuriai pajungta visa imperija. '-— -— 

-Egipto pasaulyje svarbiausia tikrovė (Gamta) buvo nežino- 
ma, tiksliau sakant, bevardė (Atumas). Gamta visada likdavo už 
horizonto. Atumas, išsiverždamas į horizontą įvairiuose žmo- 
gaus kultūrinio pasaulio etapuose, nustoja būti tas, kas yra: jis 
jau ne Gamta ir ne Atumas. Tada tai yra aukščiausiasis dievas 
Ra, gyvybę skleidžiančios saulės dievas. Gamta išeina į šviesą 
arba atsiskleidžia per Ra. Kaip Ra dieviškojoje sferoje nušvie- 
čia pagrindinę Gamtos tvarką - Gamtos žaismą, taip ir faraonas 
palaiko tvarką kultūriniame žmonių pasaulyje. Šią tvarką farao- 
nas gauna iš Ra, taigi jis yra saulės sūnus, Ra sūnus. Jis vadina- 


* Ten pat, p. 90. 

mas Horu vaiku irjo funkcija yra ne būti kultūrinio gyvenimo 
ašimi, o priklausyti aukščiausiajai dievybei Ra, tarnauti jai, per- 
kelti į gyvenimą dieviškąją jos tvarką. Faraonas yra Ra karaliaus 
pasaulyje. Jis yra vieta, kurioje Ra reiškiasi kaip aukščiausioji 
karaliaus pasaulio galia. 

Toks paviršutiniškas Egipto kultūros kaip grynai teocentri- 
nės aprašymas padeda mums pamatyti savo pačių kultūrą kaip 
antropocentrinę ir sutelktą į žmogų. Demokratinėje mūsų vi- 
suomenėje valdytojas nėra (bent jau neturi būti) visų pirma 
susirūpinęs savo paties gerove, jis turi rūpintis žmonėmis. Val- 


dytojas yra žmonių tarnas. Visa kita pasaulyje taip pat tarnauja. 


žmonėms, o ne dievams. 

Pasaulyje, kurio centre yra Žmogus, žmogų supa gausybė 
įvairios paskirties daiktų, kurių paskirtį nustato žmogus, atsi- 
žvelgdamas į jų svarbumą ir pritaikymą. Gamta jau nebėra ga- 
lia, kuri viską tvarko, lemia ir yra transcendentinė arba užesy- 
binė, kuri viskam daro natūralią įtaką, kuri nulemia subjektus 
ir objektus. Gamta ir jos žaismas antropocentriniame pasaulyje 
laikomi pavaldžiais žmogaus formuojantiesiems principams. 

Antropocentriniame pasaulyje žmogus suvokiamas ne-kaip 
transcendentinė tikrovė, o kaip aukštesnioji (jei ne aukščiausio- 
ji) būtybė. Visi kiti objektai turi būti pasiruošę, pajungti, pa- 
valdūs žmogui arba jo nustatyti kaip tinkantys jam arba pritai- 
komi, kaip, pavyzdžiui, dirvožemis pasiruošęs augalų šaknims, 
augalai - žolėdžiams gyvūnams, o žolėdžiai gyvūnai - plėšrū- 
nams. Taip suprantamas žmogus niekuo nesiskiria nuo gyvūnų 
ar daiktų. Žmogus teisingai suprantamas tada, kai suvokiamas 
kaip transcendentinės tikrovės (Gamtos žaismo) dalis, kai jis 
pats suvokiamas kaip transcendentinė galia. Tada jis suvokia- 
mas kaip žmogus, o ne kaip pranašesnė esybė, kuri lemia visas 
kitas esybes. 


physis logose. Tai reiškia poslinkį nuo antropocentrinio prie teo- 
centrinio, arba orientuoto į physis (į Gamtą) tikrovės suvokimo. 

Bendrais bruožais aptardami filosofinės Vakarų minties istoriją 
galėsime pamatyti antropocentrinio tikrovės interpretavimo 
klestėjimą ir galutinį nuosmukį. 


2. VAKARŲ FILOSOFIJA 


Pagal mitinį egiptiečių supratimą transcendentinė tikro- 
vės sritis yra visada nežinoma ir nepasiekiama. Šią tikrovę vi- 
sai tinka vadinti Gamta (physis), Gamta iki žaismo, logoso. Šią 
nuolatos pasislėpusią Gamtą egiptiečiai vadina „pasislėpusiąja“ 
arba „bevardė“ (Atumu). Ji nuolatos pasirodo ne tuo, kas ji yra, 
o labiausiai nušviečiančiu dievu Ra, ji pasirodo kaip faraonas, 
pati galingiausia esybė Egipto pasaulyje. Tikroji visų dievybių 
gyvenimo-kur sritis yra Gamta, Pasislėpusioji. Kaip ir Gamta, 
dievybės atsiskleidžia žmogaus pasaulyje, pasirodo kasdienėse 
žmogaus gyvenimo situacijose. Būdamos transcendentinės ir 
neesybiškos šios galios valdo visus daiktus ir išlaiko juos tarpu- 
savyje susietus, laiko juos /ogose. Nors žmogus, atskleisdamas 
šias dievybes, iškraipo jų prasmę, jos nulemia ir žmogaus gyve- 
nimą tarp daiktų. 

„Matomas“ Nilas yra dieviška galia, kuri viską palaiko, 
maitina ir pagrindžia. Jis yra atsiskleidimas nematomo, pasi- 
slėpusio ir transcendentinio Nilo, esančio už bet kokio žvilgs- 
nio ribos. Visa tai reiškia, kad Gamta Egipto pasaulyje, kartu 
su 1 harmoningu. visų. transcendentinių j jos galių — - dievų-- sam- 
tį ir buvimo vietą. Gamta ir jos galios įvairiai prasiskverbia į 
žmogaus gyvėnimą, nulemia žmogaus dienas ir nubrėžia jam 
kelius jo pasaulyje. Šios galios lemia žmogaus išvaizdą, jo sti- 
prumą, fizinius ir protinius sugebėjimus. Jos (niekada nebūda- 
mos absoliučiai aiškios) nustato galutinį žmogaus tikslą arba 
idealus. Jos nubrėžia žmogaus paskirties kontūrus ir jo tikslą. 
Tai jos daro žaisdamos kultūrinio žmogaus pasaulio scenoje. 
Gamtos žaidimas yra logos, o pasislėpusi Gamtos sritis, kuri 
keičia /ogosą, yra physis. 

Platonas, vienas iš didžiausių Vakarų pasaulio mąstytojų, 
pirmasis įvairiapusiškai interpretavo mitinį pasaulį. Jo interpre- 
tacija labai iškraipė šį pasaulį. Platonas kalba apie idealų pasaulį, 
idėjų pasaulį, kuris yra už faktinio daiktų ir esybių pasaulio. Visi 
daiktai faktiniame pasaulyje yra suformuoti remiantis idealia- 
me pasaulyje esančiomis idėjomis, bet klystume, jei laikytume 
Platono idėjų pasaulį tokiu pačiu kaip ir Egipto pasaulis, pana- 
šiu į pasislėpusią egiptiečių „Gamtą. Platono ) idėjų pasaulis viską 
logosu, visiškai nematydamas physis. Pagal mitinę mąstyseną, 
Gamtos sritis visada yra uždengta ir paslėpta savo pačios pa- 
grinduose. Ji atsiskleidžia šviesoje, žmogaus pasaulyje. Gamtos 
žaismas neišvengiamai dalyvauja žmogaus pasaulyje. Ji žaidžia 
savo pačios srityje, ir mes negalime pasakyti, ar tai praeina, 
ar vyksta, ar „žaidžiama“, ar ne, nes Gamta labai paslaptinga. 
Gamtos žaismas žmogaus pasaulyje, pagal mitinį tikrovės su- 
pratimą, yra logos. 

Pagal Platoną, logosas yra savo srityje - idėjų pasaulyje, o ne 
žmogaus pasaulyje. Tik netiesiogine prasme galima sakyti, kad 
jis yra Žmogaus pasaulyje. Idėjos yra žmogaus pasaulyje netie- 
siogine prasme ne tik dėl to, kad tikroji jų vieta yra už žmogaus 
pasaulio, bet ir dėl to, kad idėjos žmogaus pasaulyje veikia kitaip 
negu mitiškai interpretuojama Gamta: idėjų „žaismas“ reiškiasi, 
kai konkreti idėja lemia tam tikrą daikto savybę arba aspektą, o 
kitas savybes ir kokybes lemia kitos idėjos. 

Platono logos (jo idėjų pasaulis) skiriasi.nuo mitinio logos, 
nes jo logos „nežaidžia“, o yra statiškas. Dėl to mes tik netiesio- 
gine prasme galime kalbėti apie idėjų žaismą. 

Patono logos yra idėjų pasaulis, jis yra tikrovės (Gamtos) at- 
siskleidimas ir atsidengimas. Taigi visada pasislėpusią Gamtą 
(kuri, egiptiečių supratimu, buvo Paslėptis, Nuolat Pasislėpu- 
sioji, Bevardė, arba Atumas) Platonas panaikina. Kita vertus, 
dėl to, kad Platonas laiko daiktų pasaulį šešėliniu arba pasislė- 
pusiu, išlieka įspūdis, kad šis pasaulis yra gamta. Sakome čia 
„gamta“, o ne „Gamta“, nes ji yra esybinė, imanentinė žmogaus 
pasaulio sritis. Dėl to galima sakyti, kad Platono mitinės tikrovės 

interpretacija yra klaidinga dėl didelio physis ir logos iškraipy- 
mo. Mitiniame pasaulyje physis slėpdamasi save pridengia, o lo- 
gos žmogaus pasaulyje yra physis transcendentinių galių, dievų, 
žaismas. Platono tikrovėje logos yra savo paties erdvėje, o physis 
ištirpusi esybiniame žmogaus pasaulyje. Platono physis - mate- 
rija - yra žemesnio.statuso negu esybės: jos tikrumas priklauso 
nuo daiktų. 

Tikrovę Platonas suvokia grynai dualistiškai. Realus logos 
(idėjų) pasaulis ir miglotas arba nerealus physis gua materijos 
pasaulis, daiktų pasaulis, suvokiami kaip atskiri. Mitiškai suvo- 
kiant žmogaus gyvenamasis pasaulis, kuriame vyksta Gamtos 
žaismas, nelaikomas nerealiu. Jis yra realus ir vienintelis pasau- 
lis, pilnas transcendentinių arba dieviškųjų galių, kurios išlaiko 
visų daiktų vienovę ir veda juos tikraisiais jų keliais. Žmogaus 
pasaulis yra dieviškas ir šventas. Nepaisant to, jis nėra savaran- 
kiškas ir absoliutus, tinkantis visoms kultūroms ir visiems lai- 
kams. 

Platonas, panašiai kaip ir mitinio pasaulio žmogus, mano, 
kad transcendentinės-galios. arba realijos valdo, veikia ir tvar- 
ko visus imanentinio pasaulio daiktus. Tuo idėjos panašios į 
dievus. Bet idėjos kitaip daro įtaką daiktams. Statinės idėjos 
netvarko neorganinių daiktų, gyvūnų ar žmonių, jos net nėra 
susijusios su daikto tapatybe, jos lemia tik vieną daikto ypatybę. 
Pavyzdžiui, apvalumo idėja yra visų apvalių daiktų priežastis, 
tačiau ji neturi nieko bendra su kitomis ypatybėmis, kurios yra 
būdingos šiems daiktams, arba su daiktais, kurie nėra apvalūs. 
Tas pat yra su sunkumo idėja, kuri lemia visų svarių daiktų svo- 
rį. Tą pat galima pasakyti apie visas idėjas, kurios lemia įvairias 
visų daiktų savybes ir kokybes. 

Dievybė mitiniame pasaulyje nukreipia savo šviesą į visus 
daiktus, leisdama jiems atsirasti tam tikrame jos šviesos atspal- 
vyje. Kiekvienas dievas, kitaip negu Platono idėjos, nulemia vi- 
sus daiktus. Dievybė mitiniame graikų pasaulyje aiškiai išlaiko 
savo dieviškąjį logosą iš pažiūros nesusijusių daiktų įvairovėje. 
Hermis, pavyzdžiui, buvo akmeninių stulpų dievas. Šie stulpai 
buvo statomi palei kelius ir naudojami žemei žymėti. Keliauto- 


86 


jai padėdavo akmenis prie Hermio stulpų - tai buvo Hermio 
kulto aktas. Akmenys buvo šventi ne tik graikų mitiniame pa- 
saulyje. Mitiniuose kultuose plokšti akmenys būdavo naudoja- 
mi kaip aukurai. Jie reikšdavo vietą, kurioje dievai pasireiškia 
žmogaus pasaulyje. Mitinėje lietuvių praeityje dauguma akme- 
nų buvo laikomi šventais. Akmenys reiškė jėgą. Panašiai kaip 
dievai, jie išlieka, nors viskas praeina. Akmenimis grįstas kelias 
simbolizuoja ilgaamžiškumą. Įvairios vietos, kaimai ir miestai, 
atsiranda ir pranyksta, o keliai lieka, pergyvendami viską, kas 
yra aplink juos. Dėl šio ilgaamžiškumo ir tęstinumo senovės 
lietuviai laikydavo šventus akmenis galvijų tvartuose, arklidė- 
se ir svirnuose, siekdami apsaugoti ir išmaitinti savo gyvulius. 
Šventi aKmmEriys reiškė tvirtybę, ilgaamžiškumą, derlingumą ir 
gerovę“. 

Dieviškosios Hermio Gamtos galios palaikydavo žmogų ir 
gyvūnus jų keliuose ir takeliuose. Hermis buvo vedlys. Jis pa- 
dėdavo visoms būtybėms pasiekti tikslus, kuriuos jos gaudavo 
iš Gamtos. Kaip dieviškasis vedlys arba kelių dievas, Hermis 
buvo ir keliautojų, pirklių, pasiuntinių, piemenų ir kitų žmonių, 
esančių keliuose, dievas. Kiekvienas keliautojas turi tikslą ir sie- 
kį. Toks tikslas gali būti prekybinis sandėris, žinių nešimas arba 
viltis gauti pinigų. Hermis vesdavo piemenis, kurie ieškodavo 
prapuolusių gyvulių. Šis dievas buvo taip pat sėkmės ir palankių 
galimybių dievas. Senovės menininkai vaizduodavo jį rankoje 
laikantį pinigų maišą, taip parodydami kaip sėkmės dievą. Kiti 
simboliai - sparnuoti dievo batai ir kepurė, daranti jį nematomą, 
reiškė veiksmingumą, greitį, tikslingumą ir netikėtumą. Hermis 
veikiau reiškė netikėtumą, greitumą, kuris labai būdingas "Gam-" 
tos žaismui, o ne planavimą ir palaipsnį sprendimo būdą. Dievo 
suteiktos galimybės, arba staigus jo pasirodymas, netikėta sė- 
kmė, yra panašu į suklupimą ant akmens nakties tamsoje. Tokia 
sėkmė yra visiškai netikėta, ji trenkia kaip žaibas iš giedro dan- 
gaus. Tai nutinka vagims, kurių dievas yra Hermis. Vagys yra 


* Plg. Balys, min. veik., p. 19. 

sėkmės žmonės - staigi sėkmė, o ne kantrus ir nuolatinis ilgai 
trunkantis darbas jiems atneša naudą. Vagims labiausiai „tinka“ 
naktis, kuri paprastai laikoma Hermio stichija. 

Naktis susijusi su mirtimi. Kiekvieno žmogaus (kaip ir bet 
kurios kitos gyvos būtybės) kelionės pabaiga yra mirtis, kuri yra 
staigi ir visada netikėta. Ji užklumpa mus lyg iš pačios nakties 
tamsumos. Hermis yra sielų vedlys anapus. Galime manyti, kad 
Hermio pirmtakas buvo Egipto dievas Menkheret. Faraono lai- 
dojimo menėse šis dievas buvo vaizduojamas nešantis mirusį 
karalių ant savo pečių į dievų pasaulį“. Menkheret buvo ne tik 
sielų vedlys, bet ir nėštumo arba atgimimo dievas. Jis dalyvavo 
Ozyriui mirštant Nilo vandenyse. Menkheret nešė dievą Ozyrį, 
kurį surinko deivė Izidė, į Nilo deltos pelkes, Motinos Žemės 
sritį - paslėpties sritį (physis), iš kurios Nilas ir dievas Ozyris 
pradeda naują gyvenimą. Panašiai Menkheret nešdavo mirusį 
faraoną į dieviškąsias ištakas, į gįmimą. Menkheret buvo derlin- 
gumo ir atgimimo (svarbiausi Gamtos bruožai!) dievas. Jis pa- 
deda geriau suvokti Hermį kaip transcendentinę Gamtos žaismo 
galią. Dauguma daiktų (galima sakyti, visi daiktai) šios galios 
dėka atsiskleidžia Hermio šviesoje. Akmenys, galia, derlingu- 
mas, keliai, keliautojai, pirkliai, vagys, sėkmė, staigumas, naktis, 
mirtis — tai tik maža dalis pažymėtinų savybių ir aspektų, kurio- 
mis Hermis atsiskleidžia žmogaus pasaulyje. Hermis pagrindžia 
šias imanentines realijas kaip transcendentinis, pagrindžiantis 
ar steigiantis jų principas, kuris sujungia jas, padaro jas reikš- 
mingas, panašiai kaip Platono idėja, jungianti tam tikras esy- 
bes. Šios imanentinės realijos kitų dievų, kitų transcendentinių 
Gamtos principų šviesoje gali įgauti ir įgauna visiškai kitokias 
prasmes. Be abejonės, daugelis daiktų ir įvykių Hermio pasau- 
lyje vaidina nereikšmingą arba neutralų vaidmenį. Vis dėlto jie 
priklauso šiam pasauliui būtent kaip nereikšmingi ar neutralūs, 
ir būtent šiuo aspektu tampa reikšmingi. 

Žvelgdami į visus daiktų bruožus ir savybes, kurias atsklei- 


* Plg. Desroches-Noblecourt, min. veik., p. 250. 

džia Hermio pasaulis, galime pamatyti, kad jie nėra racionaliai, 
teoriškai arba dirbtinai priskirti Hermio įtakai. Jie yra gyveni- 
mo dalis, Gamtos gyvenimo, kuriame žmogus dalyvauja, atran- 
da savo buvimo prasmę ir paskirtį. Jeigu Hermio galia nepalai- 
kytų minėtų daiktų ir įvykių, visi jie, taip pat ir Hermio galios 
nulemiama žmogaus gyvenimo dalis prarastų savo vienovę ir 
prasmę, trumpai tariant, savo esmę ar būtį. 

Bandymas paaiškinti daiktus pačius savaime (esybines arba 
imanentines realijas), nenuspalvintus dieviškosiomis spalvo- 
mis, mitinei mąstysenai būtų visiškas absurdas. Filosofija pra- 
dėjo nuo pirminės minties demitologizavimo ir atkreipė dėmesį 
į esybines realijas: užuot domėjusis Gamta, ji domėjosi gamti- 
nėmis realijomis. 

Platonas, aišku, savo idėjų teorija išlaiko transcendentines 
realijas. Tačiau vis tiek galime sakyti, kad jau jam esybinė realija 
buvo svarbiausia: idėjos labai panašios į minties konstruktus, 
skirtus daiktams ir esybių pasauliui aiškinti. Platono teorija sto- 
koja turtingų ir įvairių transcendentinių realijų struktūrų, ku- 
rios būdingos mitinei minčiai. Jo idėjų sistema yra sukurta ir 
išplėtota remiantis daiktų kokybėmis. Platonas teigė, kad daiktų 
laikinumas, netobulumas ir kaita žmogaus gyvenamojo pasau- 
lio situacijose atspindi esmingai tą patį, bet neyrantį, tobulą ir 
amžiną transcendentinę esybę, idėją, esančią anapus žmogaus 
gyvenamojo pasaulio. Žmogaus pasaulyje yra daug nuostabių 
skirtingo gražumo laipsnio daiktų, o amžiname idėjų pasaulyje 
yra tik viena tobula grožio idėja, kurią įvairiai ir skirtingai at- 
kartoja netobuli ir yrantys daiktai. 

Apie grožio idėją galima galvoti kaip apie apimančią visą 
esybinę tikrovę: skiriasi tik visų daiktų grožio laipsnis. Dau- 
guma idėjų (pavyzdžiui, apvalumo arba aukštumo) valdo arba 
daro poveikį tik daliai esybinių realijų. Dievas, transcendentinė 
Gamtos galia, daro poveikį ne kai kuriems, o visiems daiktams. 
Daiktas įgyja savo prasmę tam tikro dievo šviesoje. Kai kurie 
daiktai transcendentinę dievybės tikrovę atspindi intensyviai, 
kiti - silpniau, o kiti priklauso tik tokios tikrovės pakraščiui 
arba įgyja savo prasmę nepersmelkti šios dievybės šviesos, 

kuri vis dėlto nulemia juos būtent taip. Kiekviena dievybė mi- 
tiniame pasaulyje valdo visus daiktus tam tikru Gamtos žaismo 
aspektu. 

Platonas atskiria transcendentines galias tuo pačiu būdu, ku- 
riuo yra atskirti žmogaus aplinkos daiktai. Taip jis primeta idėjų 
pasauliui daiktų pasaulio modelį. Platono mokinys Aristotelis 
tęsia Platono pradėtą darbą. Jis atsisako idėjų pasaulio ir palie- 
ka tik daiktų pasaulį. Jo požiūriu, daiktai sujungti ne chaotiš- 
kai, bet tvarkingai, palaikomi jų esmių vienovės. Šios esmės yra 
esybiškos (ir dėl to imanentinės) struktūros, esančios pačiuose 
daiktuose. Jie nėra nepagrįsti, bet tikrovė, kuri pagrindžia juos 
ir išlaiko jų vienovę, nesiskiria nuo daiktų, ji yra vadinamasis 
aukščiausiasis arba pagrindinis daiktas, pirmasis judintojas. 
Pirmasis judintojas, judindamas visus daiktus, sukuria juose 
esybiškumo aspektą, kuris yra pagrindinė jų priežastis. Pirma- 
sis judintojas sukuria harmoningą tvarką visatoje - daiktų pa- 
saulyje. 

Aristotelis įveikia Platono dualizmą žengdamas dar vieną 
žingsnį, kad paneigtų transcendentinį pirminės tikrovės val- 
džios - physis logoso - pobūdį. Jis transcendentines idėjų (logoso) 
galias priskyrė pačių daiktų sandarai, imanentinėms realijoms. 
Taigi jis nuvertino ne tik transcendentinę physis - pasislėpusią 
Gamtą - priskirdamas ją, kaip Platonas, imanentiniam daiktų 
pasauliui, bet ir transcendentinę tikrovę, priskirdamas tam pa- 
čiam daiktų pasauliui ir /0g0s4. Aristotelio filosofijos požiūriu, 
tikrovė susideda iš daiktų ar esybių — ji yra imanentinė tikro- 
vė. Transcendentinės initinio pasaulio galios, Gamta (physis) ir 
dievai (logos), yra ignoruojami ir nepastebimi. 

Vakarų minties viduramžių epochoje Tomas Akvinietis su- 
pranta tikrovę visai kaip Aristotelis, bet imanentinį pasaulio /o- 
£05ą, paremtą pirmuoju judintoju, jis laiko priklausančiu nuo 
transcendentinio dieviškojo subjekto. „Transcendentinis“ Tomo 
Akviniečio požiūriu, reiškia ne priklausomas nuo Gamtos ir jos 
galių žaismo, o antgamtiškas. Transcendentinis subjektas, pagal 
Tomą Akvinietį, yra antgamtinė tikrovė - dievas. Nors ir trans- 
cendentinis, dievas vis tiek yra esybinis: jis yra aukščiausiasis 

buvinys. Tobula antgamtiška esybė, aukščiausiasis buvinys, 
sukuria visus kitus buvinius, visus daiktus. Gamtos ir jos galių 
Tomas Akvinietis nepastebi. Physis ir logos Tomo Akviniečio fi- 
losofijoje imanentiniai - jie yra esybėse: physis yra materialiose 
esybėse, logos - Dieve ir intelektualiose būtybėse. 

Kantas apeina antgamtinę tikrovę, jam tai yra tikėjimo, o ne 
patirties ir įrodymo klausimas. Tačiau jo atsidavimas daiktų pa- 
sauliui yra paženklintas revoliucingų įžvalgų, pagal kurias daik- 
tų struktūros ir esmės nėra ir negali būti pagrįstos kitu daiktu 
arba jo esme. Visi daiktai nurodo transcendentinį subjektą, bet 
ne antgamtišką subjektą, Dievą, o žmogų, jo sąmonę. Daiktus, 
jų esmes ir prasmes pagrindžia aprioriniai (transcendentiniai) 
subjektyvumo principai. 

Husserlis ėjo ta pačia kryptimi teigdamas, kad joks objektas 
nėra savarankiška esybė. Jis būtinai priklauso nuo sąmonės ir 
jos struktūros. Negali būti jokios daikto ar esybės prasmės arba 
esmės pačios savaime. Daiktai ir jų esmės yra pagrįsti sąmone. 
Daikto objektyvumas yra kuriančių sąmonės galių rezultatas. 

Labai paprastas pavyzdys gali padėti pamatyti tai įtikinamai. 
Pavyzdžiui, atvėsintos arbatos stiklinė su ledo gabaliuku atgai- 
vina mus karštą vasaros dieną. Ar šis daiktas yra savarankiškas 
ir save paaiškinantis? Visiškai ne! Jis nurodo karštas vasaros 
dienas, mūsų kūną kaip organizmą ir mūsų skonius. Taip pat 
jis nurodo tam tikrą kiekį, kuris pakankamas numalšinti troš- 
kuliui. Jis nurodo ir žmogaus priklausymą nuo jo aplinkos bei 
norą normaliai funkcionuoti ir atlikti savo buvimo žmogumi 
paskirtį, kuri visada prisidengusi nežinomumo skraiste. Visi šie 
aspektai, kuriuos nurodo atvėsintos arbatos stiklinė, mums yra 
žinomi vienokiu ar kitokiu būdu, ir visas šis žinojimas ženkliai 
prisideda prie šio gėrimo prasmės. 

Kiekvieno žmogaus paskirties įvykdymas nėra jo paties ran- 
kose. Jei tai priklauso nuo sąmonės, tai, tiksliai sakant, sąmonė 
nėra visiškai individuali. Dėl to Kanto subjektas arba Husserlio 
sąmonė nėra individuali arba „subjektyvi“ privatumo prasme. 
Šį teiginį gali patvirtinti tai, kad sąmoningas žinojimas nėra tik 
mumyse esantis išorėje esančių daiktų atspindys. Tai būtų visiškai 

ne pagal Kantą ir ne pagal Husserlį. Žmogus, naudodamasis že- 
mės dovanomis, turi atidžiai stebėti transcendentinės sąmonės 
transcendentinę tvarką (logos). Viena vertus, tai tvarka visiems 
daiktams, kita vertus - žmonėms. Žmogų padaro žmogumi 
atvirumas transcendentiniam logosui, o ne atvirumas imanen- 
tiniam arba individualiam-savo paties sąmonės logosui. 

Darydami paskutinę pastabą, įžengėme į Heideggerio filoso- 
fijos sritį. Heideggeris is teigia, kad daiktų, prasmės kyla iš logoso, 
kuris visada yra susijęs su žmogumi. Harmoninga transcenden- 
tinių (užesybinių) Iogoso galių visuma tvarko ir pagrindžia visus 
daiktus ir įvykius žmogaus pasaulyje. Maža to, logos nulemia 
žmogaus gyvenimo būdą. Logos, harmoninga valdančių galių 
visuma, nepriklauso nei nuo daiktų, nei nuo Žmogaus sąmonės. 
Priešingai, ir daiktai, ir žmogus priklauso nuo pasaulio, tai yra 
nuo logoso, Būties Įvykio. Žmogus gyvena savo pasaulyje, jis čia 
atranda ir patiria, atskleidžia daiktų ir įvykių prasmes. Žmogaus 
požiūris nėra nepriklausomas arba savarankiškas, jis yra susijęs 
su pirminiu pačios Būties suvokimu. Nors Būtis niekada nega- 
li būti suvokta ar suprasta iki galo, Būties šviesa (logos) tampa 
pasiekiama žmogui kartu su žiniomis apie jį supančią esybišką 
tikrovę. Atrasdamas, atidengdamas arba atskleisdamas daiktus, 
žmogus kartu atskleidžia arba iškelia į šviesą (į 10g0s4) nuolatos | 
pasislėpusius tikrovės pagrindus (physis). Taip žmogus tarnau- 
ja Būčiai (physis). Jo tarnavimas yra leidimas Būčiai vyrauti jo 
gyvenime (/ogose). 

Heideggerio Būtis (physis), mitinių ypatybių turintis fe- 
nomenas, yra Gamta, o Būties Įvykis yra Gamtos žaismas ar, 


“tiksliau sakant, dievų žaismas. Egipto mitiniame pasaulyje Hei- 


dėggerio Būtis kaip Niekis (Nothingness), tai yra kaip paslėp- 
tis, gali būti išreikšta nuolat pasislėpusiu Atumu (saulė arba Ra, 
"esantis už horizonto, arba šventoji Nilo upė už Nubijos kalnų). 
Nuolatos pasislėpęs Atumas pasirodo žmogaus pasaulyje per, 
Araldančias Gamtos (Atumo) galias - per dievus. Gamta ir jos 
galios kasdieniame žmogaus pasaulyje jau nebėra tai, kas jos yra 
pačios savaime. Nei Gamta, nei jos dievai nepasirodo tokie, ko- 
kie jie yra savo pačių srityje. (Jei jie pasirodytų tokie, tai mūsų 

* nepaliestų - liktų pasislėpę arba nematomi). Transcendentines 
tikrovės galias galime pažinti tik sumenkintas ir iškraipytas kas- 
dieniame mūsų gyvenime ir situacijose. Galime tai palyginti su 
nematomu spinduliu, kuris, kirsdamas stiklinę prizmę, skyla į 
daugybę spalvų ir pasidaro matomas. Spalvos (logos) iškraipo 
nematomą spindulį (physis), bet pagrindžia kultūrinį žmogaus 
pasaulį. Būtis (Gamta arba physis) atskleidžia ar parodo save 
kaip pasislėpusią. Net taip pasislėpusi transcendentinė tikrovė 
yra pasaulio logos, kuris, nors ir skirtingais būdais, pagrindžia, 
tvarko ir veda visus daiktus ir žmones jų keliais. 

Trumpai tariant, filosofija prasideda nuo žinojimo, kad Gam- 
ta išeina iš savo priedangos į šviesą arba kad ji žaidžia. Remian- 
tis pirmaisiais filosofais, tai galima suformuluoti kaip physis- 
yra-logos įvykį. Šis physis išsiveržimo į savąją logos šviesą įvykis 
yra pagrindžianti tvarka, kurioje yra išlaikoma, pagrindžiama ir 
maitinama visų daiktų prasmė. Logos, Gamtos žaismas, yra už 
daiktų, yra neesybinis, nors visada esti su daiktais, kuriuos jis 
valdo ir tvarko. 

Platono filosofija iškelia logos virš physis (Gamtos žaismą 
virš Gamtos), bet, užuot supratus /ogosą dinamiškai, jis traktuo- 
jamas kaip statiška, absoliuti, sudėtinga transcendentinių idėjų 
tvarka. Kita vertus, Platono filosofijoje physis laikoma nerealia, 
sumenkinama iki imanentinių ar esybinių realijų srities ar net 
iki už esybinę žemesnės (subentitative) egzistencijos - materi- 
jos. Anot Platono, daiktai atsiranda tada, kai materiją (physis) 
atskleidžia logos, vientisas ir harmoningas idėjų kompleksas. Be 
to, Platonas harmoningą idėjų kompleksą supranta kaip trans- 
cendentinį daiktų modelį. Dėl to jo idėjos nebelieka grynai 
transcendentinės ir tampa kvazitranscendentinėmis esybėmis 
arba daiktais, o tai akivaizdžiai prieštarauja pačiai „transcen- 
dentalumo“ prasmei. 

Pagal Aristotelio ir viduramžių esencializmą arba substan- 
cializmą, daiktai arba esybės yra vienintelė tikrovė. Nėra nie- 
ko užesybinio. Daiktai ar buviniai priklauso patys nuo savęs. 
Šis priklausymas nuo savęs reiškia, kad daiktai (esybinė tikrovė) 
nesuponuoja neesybinės tikrovės (dievų, idėjų). Daiktas, buvinys 

arba esybė gali priklausyti tik nuo kito daikto, buvinio arba esy- 
bės, ir visi buviniai priklauso nuo aukščiausiojo buvinio - Die- 
vo. 

Kantas apverčia tokį tikrovės suvokimą, atskleisdamas ap- 
riorinius transcendentinius tikrovės principus. Šie principai 
yra neesybiniai — jie nėra fenomenalūs, tačiau pagrindžia, įku- 
ria ir suteikia prasmę bei esybinį tikrumą visiems daiktams ar 
buviniams. Kantas įžvelgia tvarkančius ir formuojančius visų 
juntamų daiktų principus žmogaus subjekte. Žmogus yra trans- 
cendentinė tikrovė, kuri valdo visus daiktus, lygiai kaip dievai 
senaisiais laikais buvo transcendentiniai principai, kurie forma- 
vo, grindė ir teikė visiems daiktams prasmę. Tačiau Kantas ne- 
detalizuoja ir nepabrėžia subjekto transcendentinio pobūdžio. 
Subjektą jis vis dar laiko aukštesne esybe, kuri lemia ir valdo 
daiktų, t. y. fenomenų prasmę. Subjektas nėra suvokiamas kaip 
neesybinis. Suvokti jį kaip neesybinį - tai manyti, kad jis susijęs 
su transcendentinėmis tikrovės galiomis. 
tine galia, pagrindžiančia visus daiktus j jų prasmių atskleidimo 
būdu. Jis mato žmogų kaip bendradarbiaujantį arba įtrauktą į 
užesybinių galių žaismą. Heideggeris laiko žmogų esmingai be- 
siskiriančiu nuo daiktų dėl to, kad jis žino transcendentinius 
apriorinius principus. Žmogus turi perleisti šiuos principus per 
save patį, panašiai kaip spindulys praskrodžia stiklinę prizmę. 
Taip nesuvokiamas Būties Niekis išsiveržia į harmoningą su- 
vokiamų spalvų aibę - apriorinius principus, kurie pagrindžia, 
valdo ir sutvarko daiktus pasaulyje. 

Būtis, atskleisdama save, išeina į šviesą. Tai tampa įmanoma 
tik žmogaus gyvenamojoje erdvėje, jo: Dasein. Dasein (vienos 
pagrindinių Heideggerio filosofijos sąvokų) neįmanoma tiksliai 
išversti. Da yra vieta (stead), žmogaus gyvenimo situacija, per 
kurią atsiskleidžia savyje pasislėpusi Būtis. Būtent dėl to Hei- 
deggeris Būtį kartais prilygina Niekiui. Niekis gali būti sugre- 
tintas su Egipto mitinės kultūros Nuolat Pasislėpusiuoju, Bevar- 
džiu, arba Atumu. Atskleista būtis nėra tokia pati, kokia ji yra 
paslėptoje srityje, bet yra tokia, kokia atsiskleidžia žmogaus gy- 

venimo kultūrinėse situacijose. Taip atskleista Būtis (logos) kar- | 
tu yra pasislėpusi Būtis arba Niekis (physis). Tai paaiškina Hei- 
deggerio tezę, kad Būtis pasirodo paslėptyje arba pasirodo kaip 
pasislėpusi. Gamtos žaismas (physis logosas), o ne pati Gamta 
(physis) sudaro pačią tikrovės struktūrą, kuri išlaiko būtybes 
savo vietose ir tvarkoje. Būtis, pasirodanti kaip užsisklendusi, . 
yra Niekis, yra physis; ji pasirodo gyvenimiškomis kultūrinio 
pasaulio spalvomis, logosu. Būtis yra physis ir ji yra logos. Gam- 
tos žaismas reiškia physis-yra-logos. 

Filosofija prasidėjo atsisakydama mitinių transcendentinių - 
fenomenų ir mitinės mąstysenos struktūrų. Jos pakeičiamos 
abstrakčiomis sąvokomis, kurias sukuria racionalus samprota- 
vimas. Kiekvienas filosofinės minties etapas ir net individualus 
mąstytojas prisideda prie reikšmingų tikrovės interpretavimo ir 
supratimo pokyčių ir postūmių. Dėl to per visą kultūros istoriją 
filosofija vystėsi ne tiesia, o laužyta linija su atšakomis, kurios iš 
pirmo žvilgsnio gali atrodyti turinčios mažai ką bendra, bet nuo 
kurių priklauso bendra minties kaita. Ši iš esmės laužyta linija 
prasideda mitiniame pasaulyje, nutolsta nuo jo dėl visiško mi- 
tinio tikrovės suvokimo neigimo, o tada pamažu sugrįžta prie 
beveik tų pačių klausimų, kuriuos aiškinosi mitinė mintis. To- 
dėl filosofijos kaita, tiksliau sakant, jos minties nuklydimai arba 
nukrypimai, yra panašūs į galingas didingo mitinio kamieno 
atžalas, kurios po kelių tūkstantmečių nepriklausymo nuo miti- 
nės minties galų gale įauga atgal į tą patį kamieną ir susilieja su 
juo, kaip šventoji Nilo upė, prasidėjusi vandenyne, sugrįžta į jį. 
Taip traktuojama filosofija priklauso motininei mitinės minties 
sričiai, ji yra mitinės kultūros atmaina. Filosofijos etape mitas“ 
apsirengia logoso drabužiais ir po kurio laiko pradeda švytėti 
pro šiuos drabužius, nes logos įgyja mito spalvas. 

Egiptiečių Nuolatos Pasislėpusysis, graikų šventasis Chaosas 
arba Motina Žemė ateina į šviesą kartu su gausia dievų minia, 
kuri pripildo visą kultūrinį žmogaus pasaulį, tinkamai jį organi- 
zuodama ir pagrįsdama. Heideggerio Būtis, kuri pripildo visus 
daiktus kultūriniame žmogaus pasaulyje ir nulemia kultūrinius 
žmogaus kelius jo Dasein arba gyvenimo situacijose, pasirodo 

kaip daugybė skirtingų tvarkančių galių - kaip daugialypis 
logos =jo pasaulyje. Logosas yra daugialypis, nes jį skirtingai 
sutelkia (versammelt) daiktai, transcendentinių galių telkėjai. 
Physis (Būtis) ir logos (Būties Įvykis) atitinka Gamtą ir Gam- 
tos žaismą, kuriame veikia dievai. Ši ankstesnė filosofijos išvada 
įveikia save pačią ir įsilieja į turtingą mitinių lobių jūrą. 

Būtis, nors visada pasislėpusi, atsiskleidžia žmogaus pa- 
saulyje, jame ji visada aktyvi ir visur esanti. Šis aktyvumas yra 
Gamtos žaismas. Gamta žaidžia kultūriniame žmogaus gyveni- 
me, įvairiais būdais parodydama visa nulemiančias savo galias - 
dievus. Žmogus privalo atsiliepti į šį žaismą leisdamas dievams 
pasirodyti kasdieniame jo gyvenime, t. y. atpažindamas daugy- 
bę jų bruožų. 

Žaisdama žmogaus pasaulyje, jo gyvenamojoje vietoje, Gam- 
ta žaidžia ir daiktuose bei gyvūnuose, nes daiktai ar gyvūnai 
gali būti reikšmingi ir atskleisti tik žmogaus pasaulyje. Gamta 
pasirodo žmogaus pasaulyje, bet ji gali pasirodyti tik per daik- 
tus ar gyvūnus. Gyvūnų pasaulis dažnai atskleidžia veikiančias, 
o tiksliau sakant, kuriančias Gamtos galias. „Ilgas žirafos kaklas 
arba ilgas dramblio straublys yra skirtingi sprendimai, dėl ku- 
rių jiems lengviau susirasti maisto. Būtų netikslu sakyti, kad tai 
buvo išvystyta tam tikslui, kuriam dabar yra naudojama. Ir ka- 
klo, ir straublio išsivystymas itin subtiliame adaptacijos procese 
priklausė ir nuo savybių, kurias gyvūnas jau turėjo. Pavyzdžiui, 
dramblys negalėjo išsiauginti ilgo kaklo, nes jo galva per didelė 
ir per sunki.“ 

Dramblio straublio arba žirafos kaklo prasmė gali būti pa- 
grįstai paaiškinta kultūrinėje žmogaus srityje, jo Dasein. Toks 
paaiškinimas gali būti prasmingas, suprantamas ir suvokiamas 
žmogui, žinančiam apie ikibūtiškuosius, nebūtiškuosius arba 
transcendentinius paties Gamtos žaismo principus. Nežinoda- 
mas apie pasaulio /ogos4ą žmogus negalėtų nei suvokti, nei su- 
prasti ar paaiškinti nei šių, nei kitų reikšmių. Jis plaukiotų be- 


* Carrington, min. veik., p. 87. 

reikšmėje nebūtyje. Logos neužkrenta ant žmogaus galvos kaip 
lietaus lašai; jis gaunamas per žmogaus sugebėjimą suprasti 
transcendentinius principus arba per jo atvirumą. Taip žmogus 
įdeda savo indėlį į Gamtą, kuri išsiveržia spalvingu žaismu jo 
pasaulyje. Tačiau žmogus jokiu būdu nėra vienintelis visų tų 
daiktų, kurie jį supa, reikšmių šeimininkas. 


3. DAIKTAI IR DIEVAI 


Įvairūs sumuštiniai su paukštiena, kumpiu, sūriu ir žuvimi 
yra labai realūs ir suvokiami moderniame žmogaus pasaulyje, 
bet jų realumas nėra pagrįstas jais pačiais. Jie yra tas, kas yra, 
tik dėka žmogaus, būtybės, kuriai periodiškai reikia tam tikro 
organinės kilmės dalyko, palaikančio organizmo funkcionavi- 
mą. Sumuštiniai yra nulemti ir šiuolaikinio žmogaus gyvena- 
mosios aplinkos, ne tik jo organizmo. Ši aplinka yra šiuolaikinio 
žmogaus kultūrinio pasaulio padarinys. Žmogus ne savo valios 
pastangomis nusprendė turėti tokią silpną virškinimo sistemą, 
kuri nesugeba virškinti tam tikrais kulinariniais būdais neapdo- 
roto ir neparuošto maisto. Visam tam poveikį padarė Gamtos 
žaismas, kuriame žmogus dalyvauja, atliepiamai prisidėdamas 
prie daiktų, esančių jo pasaulyje, sandaros. 

Kad nepriklausytų nuo daugybės daiktų, tarp jų ir sumušti- 
nių, žmogus turėtų būti tobula ir visiškai užbaigta būtybė. Tada 
visi daiktai kartu su sumuštiniais neturėtų jam jokios reikšmės 
ir dėl to jokios būties. Žmogus tada gyventų - jeigu galima 
pasakyti, kad jis gyventų apskritai - pasaulyje be daiktų, o tai 
reiškia - pasaulyje be prasmės. Bet žmogus yra netobula būty- 
bė, nuolat siekianti tobulumo. Jis dalyvauja physis logose, arba 
Gamtos žaisme, kuris viską grindžia ir tvarko. Jis yra apsuptas 
daiktų. ir žino jų reikšmes, kartu jis yra galių, kurios pagrindžia 
šias reikšmes, saugotojas. Jis yra tvarkančių logoso principų, 
arba dievų, saugotojas. 

Žmogus gyvena pasaulyje, kuris pripildytas dievų šešėlių. Šie 
šešėliai yra tvarkantys principai, kurie pagrindžia visas prasmes 

žmogaus pasaulyje. Jei žmogus ignoruoja šiuos principus, jis 
gyvena chaose: jam niekas nebeturi prasmės. Sumuštiniai, 
drambliai, žirafos ir visi kiti daiktai įgauna savo esybinę svarbą 
tik dėka tvarkančiųjų dievų - per Gamtos žaismą. 

“ Dievų „šešėliai“ nugrimzta į užmarštį filosofijos fazėje, tačiau 
toje pat fazėje jie vėl atgauna gyvybės spindesį, Kantui įvedus 
apriorinius principus. Tačiau iki įžvelgiant Kanto aprioriniuose 
principuose dievų spindesį, šiais principais remiantis buvo su- 
kurtas antropocentriškasis arba bedieviškasis pasaulis. Vis dėlto 
Kantas iš naujo įkūrė logosą kaip transcendentinę tikrovę, tai yra 
tikrovę, kurią suponuoja daiktai ir fenomenai: jis iš naujo įkūrė 
ikiesybinę arba ikifenomeninę tikrovę. Daiktai ir fenomenai turi 
reikšmę, prasmę ir būtį dėl transcendentinių principų (logos). 

Tam tikra prasme Kantas apriorinius principus „įtraukė“ į 
sąmonę, /ogoso buvimo vietą. Sąmonę jis suvokė kaip priklau- 
sančią žmogui, subjektui. Jokiu būdu Kantas akivaizdžiai netei- 
gė, kad logosas kaip sąmonė valdo žmogų. Greičiau priešingai, 
teisingiau sakyti, kad žmogus yra sąmonės valdytojas. Ankstes- 
nę alternatyvą buvo nušvietęs Heideggeris kalbėdamas apie Da- 
sein, kai žmogus atsiveria logosui, kuris yra tikrovės arba paties 
pasaulio sąmonė. k, 

“ Reikia pažymėti, kad Kantas grąžina į gyvenimą ne tik ikie- 
sybinį logoso pobūdį, bet ir physis gua Ding-an-sich („noume- 
nų“ arba transcendentinę tikrovę). Ding-an-sich yra ne esybė, 
ne fenomenas. Todėl jis yra transcendentinis arba ikiesybinis. 
Kantūsteigė, kad Ding-an-sich yra nežinomas, tuo tarpu Heideg- 
gerio požiūriu, Būtis nors ir nežinoma, nors yra Niekis, - yra ži- 
noma kaip pasislėpusi. Tai reiškia, kad Būtis vis dėlto atskleidžia 
ir parodo save. Būtis užsisklendžia „atsiskleisdama buviniais“. 
Užsisklęsdama Būtis palieka už savęs tvarką, pasaulį kultūri- 
niam žmogaus gyvenimui-kur. Ji palieka už savęs logosą, kuria- 
me viskas yra esybiška, pagrįsta ir įsišakniję. 77 


“ Martin Heidegger, Nietzsche. B. II. Pfullingen: Verlag Gūnther 
Neske, 1961, p. 356. : 

Iš visų transcendencijos filosofų (tokių kaip Platonas senai- 
siais laikais ir Kantas dabartiniais) Heideggeris labiausiai pri- 
artėja prie transcendentinio mitinės minties pobūdžio. Taip 
yra dėl jo į Gamtą orientuoto požiūrio. Teisingai suprantama 
Heideggerio filosofija išlaiko aiškią skirtį tarp esybinės tikrovės 
ir transcendentinių jos principų, kurie, priešingai nei Platono 
idėjos, nepanašūs į daiktines transcendentines realijas, pagrin- 
džiančias juntamus daiktus. Šie principai nepanašūs į daiktus 
ir dėl to juos supa Niekio migla. Heideggerio transcendentiniai 
principai, priešingai nei Kanto, nėra subjektyvūs ir nėra loka- 
lizuoti žmogaus sąmonėje. Jie yra pačiame pasaulyje. Dėl šio 
aspekto Heideggerio transcendentiniai principai skiriasi nuo 
Karlo Gustavo Jungo archetipų, kuriuos šis aptinka Žmogaus 
vidujybėje, jo pasąmonėje. Kultūriniai žmogaus gyvenimo ir 
mąstymo principai - pasaulio logos - yra pačiame kultūriniame 
pasaulyje. Tai yra Da, vieta, kurioje žmogus saugo Būties (phy- 
sis) išsiveržimą spalvingais valdančiais principais, vyraujančiais 
žmogaus pasaulyje. 

Nietzscheę, kurio filosofija retai tinkamai tyrinėjama ir daž- 
niau suprantama arba interpretuojama klaidingai, yra didis fi- 
losofinės minties aušroje prarastos Gamtos ir jos žaismo atradė- 
jas. Valios veržimasis į galią (physis judesys arba žaismas), pagal 
Nietzscheę, yra už suvokimo ribų arba, tariant jo žodžiais, už 
atsiskleidimo ribų. Tai išeina į šviesą, išsiveržia įvairiomis kul- 
tūrinėmis pasaulio situacijomis---per įvairius logosus. Kiekvie- 
nas logos - kiekvienas judesys arba atsiskleidimas, arba kiekvie- 
nas physis žaismas - yra netikras, nes yra neištikimas physis, 
kuri išlieka esmingai užsisklendusi būdama nuolatos pasislė- 
pusi. Atsiskleidimas to, kas nuolatos yra pasislėpęs, yra gryna 
netiesa (bet ši netiesa pagrindžia ir padaro galimą visą tiesą!). 
Nietzschešs valios veržimasis į galią yra dinamiškas: jis nuola- 
tos iškelia įvairiai apšviestus logosus iš chaotiškų nuolat miglotų 
physis gelmių. Naujos tiesos, tiksliau sakant, jų sistemos, įvairūs 
logosai, kurie nuolatos iškyla kultūriniame žmogaus gyvenime, 
neišvengiamai žlunga ir pakeičiami naujomis tiesomis, nau- 
jais logosais - naujai gimusiais dievais! Tik Valia, Nuolatos 


„HAE 

Pasislėpusioji, išlieka: ji nuolat išsiveržia kultūrinio pasaulio 
šviesa ir nuolat žlunga. Tai reiškia, kad Gamta (Valia) žaidžia, o 
jos valdomas žaidžia ir žmogus. Nuolatos Pasislėpusioji pabrė- 
žiama kaip visada užsisklendusi, nes jos apraiškos, jos logosai 
nuolat žlunga. Nietzsche geriau negu kuris kitas filosofas išreiš- 
kė mitinę amžinos Gamtos ir jos žaismo tiesą pagrindine savo“ 
„valios siekti galios“ (Wille zur Macht) Samprata, o dar tiksliau 
sakant - „amžinojo to paties sugrįžimo“ (Ewige Wiederkehr des 
Gleichen) samprata. 

Žmogaus lemtis yra dalyvauti Gamtos žaisme. Kad būtų di- 
dingas, jis turi nebūti sustingęs nuolat vykstančioje ir niekados 
nesikeičiančioje tikrovėje. Didingas jis gali būti tik nuolat bū- 
damas pasirengęs atsiliepti dievams, viešpataujantiems kultūri- 
niame jo pasaulyje. Labiausiai pasirengęs atsiliepti buvo miti- 
nio pasaulio žmogus. Visose mitinėse kultūrose galime aptikti 
tą patį pagrindinį motyvą, kai Gamta, Nuolatos Pasislėpusioji, 
išeina į šviesą atsiskleisdama per dievų šeimas — valdančius, 
tvarkančius ir vyraujančius principus, kuriems paklūsta daiktų 
prasmės ir žmogaus gyvenimo būdas. Atskleisdami Nuolatos 
Pasislėpusiąją (Gamtą) savo esme, dievai paverčia neperma- 
tomą Gamtą matomu žaismu. Taip jie pakeičia Gamtos kaip 
nuolatos pasislėpusios pobūdį, ir dėl to dievų žaismas niekada 
nėra absoliutus, nėra galutinė Gamtos tiesa. Nors dievai nėra 
absoliutūs, jie yra neesybiški arba ikiesybiški, jie yra transcen- 
dentinės realijos. Priešingai nei daiktai, jie yra amžini. Jie gali 
pasitraukti iš žmogaus gyvenamosios aplinkos ir liautis būti 
tvarkančiais ir vyraujančiais principais. Tai reiškia dievų mirtį 
(mirtį be mirimo!). Tokia mirtis pagal Edą (germanų* mitų rin- 
kinys), kurioje aprašoma Norsemeno dievų mirtis, vadinama 
dievų saulėlydžiu. 

„ Daiktus pagrindžia dievai. Dievai, dažnai pasislėpę arba ne- 


daiktus, - jie yra net kultūrinių neramumų, sąmyšio ir užkaria- 


* Tiksliau - sen. islandų (red. past.). 

vimų laikais, arba tais laikais, kai kultūra praranda tvirtumą ir 
vadovaujančią galią kasdienėse žmogaus situacijose, žmogaus 
užduotis yra jų ieškoti. Net „dievų saulėlydžio“ laikais dievai, 
pasislėpę arba užsisklendę, išlaiko daiktų tikrumą ir prasmes. 


4. BEDIEVYSTĖ 


Naujų dievų gimimas nebūtinai reiškia naujos aiškiai iš- 
reikštos dievų šeimos atsiradimą. Po mitinės atėjusioje racio- 
naliojoje eroje tai reiškė naujų principų, formuojančių kultūrinį 
žmogaus gyvenimą, atsiradimą. Kadangi šie principai stokojo 
transcendencijos, jiems trūko užesybiškųjų, taip pat ir užžmo- 
giškųjų bruožų. Racionaliaisiais laikais šie principai tapo an- 
tropocentriniai. Tokiais laikais kultūra išgyvena vadinamąją 
bedievystės fazę. Reikia pažymėti, kad dabartinei kultūros fazei 
būdingi antropocentriniai bruožai. Tai reiškia, kad gyvename 
laikais, kai senieji praeities dievai yra bejėgiai arba „mirę“, o 
naujieji dievai dar negimę, vis dar laukia didžio ž žmogaus (o ne 
populiarių visuomenės figūrų!) transcendentinio atsako, kad“, 
galėtų priartėti. 

Mitiniais laikais dievai buvo kvapą gniaužiančiai realūs ir 
pasireikšdavo kiekviename senovės žmogaus žingsnyje. Šventės 
ir kulto dienos jam reiškė labai aiškų ir viską apimantį dievų 
buvimą žmogaus gyvenamajame pasaulyje. Tokiomis dienomis 
žmogus puotaudavo kartu su dievais. Valgius žmogus ruošda- 
vo iš to, ką jam dosniai teikdavo dievai. Vadinasi, palikdamas 
ant stalų - altorių - šventas dovanas dievams, žmogus atlikda- 
vo kultines apeigas - grąžindavo jiems jų dovanas. Kultas buvo 
žmogaus tarnavimas, atsilyginimas dievams. Šis tarnavimas 
teikė žmogui galimybę kartu su dievais valdyti dieviškus daik- 
tus - daiktus, kuriuos dievai teikė žmogui. Po šventų aukojimų 
dievams, atliktų švenčių metu, žmogus taip pat galėjo džiaugtis 
maistu ir kitomis laukų, miškų, upių gėrybėmis ir būti jų šei- 
mininkas. Švenčių, aukojimo dienomis būdavo įsisąmoninama 
ir suprantama, kad daiktai priklauso dievams, kad dievai juos 

pagrindžia ir nulemia jų prasmę, kad daiktai yra dievų dovanos. 
Kasmetinės šventės primindavo žmogui, kad jis yra savo ūkio ir 
daiktų, kurie yra jo pasaulyje, šeimininkas tik visiškai atiduoda- 
mas save ir savo daiktus dievams ir priimdamas dieviškuosius 
standartus, nustatančius daiktų ir jo paties gyvenimo prasmę. 
Daiktai be dieviškojo pagrindimo yra bereikšmiai ir tušti. 
"Pamažu šventės tapo tik žmonių susirinkimo laiku be jokio 
akivaizdaus dievų dalyvavimo. Kultas tapo formaliomis apeigo- 
mis. Daiktus pradėta laikyti žmogaus produktais, jie nebebuvo 
laikomi dievų dovanomis. Tokios šventės nebebuvo šventos die- 
nos, 0 virto pasaulietiškomis bedievės eros dienomis. 
Mitologiniu požiūriu, filosofija visuose savo raidos etapuose, 
pradedant nuo mitinių laikų pabaigos ir baigiant dievų saulė- 
lydžiu, kaip matyti iš šiandieninės filosofijos pakraipų, yra pa- 
žymėta bedievystės. Nietzsche's „Dievas mirė“ reiškia tai, kad 
šiuolaikinis žmogus nesaisto savęs jokiais transcendentiniais 
ryšiais su dievu, o nustato ryšius, kuriuos pats patikrina bedie- 
vėje nepriklausomybėje. Antropocentriška kultūra yra bedievė. 
Atidžiau tyrinėjant matyti, kad bedievystė reiškiasi ne tik mo- 
derniojoje Vakarų kultūros fazėje, ji yra būdinga visai Vakarų 
kultūrai pradedant nuo mitinių laikų. Tai būdinga visai filoso- 
fijai kaip visumai. 
tik dėl savo pačių paslėpties (Gamta kaip Nuolatos Bie 
sioji arba Būtis kaip Niekis), bet ir dėl šios paslėpties ignora- 
vimo bei manymo, kad nėra jokių transcendentinių principų. 
Šiuo požiūriu žmogaus kalba liaujasi būti aplinka arba sritimi, 
kurioje prasiveržia galutinės tikrovės (Gamtos) spalvos (dievų 
žaismas), bet yra tiesiog Žmogaus komunikacijos priemonė, 
naudojama kultūriniame gyvenime. Tiesa, kad žmogus yra 
glaudžiai susijęs su kalba ir jos vystymusi, bet iš esmės jis nėra 
kalbos šeimininkas, jis yra jos tarnas, kuris į ją atsiliepia. 
Žmogaus bedievystė šiandien akivaizdžiai demonstruojama 
kai kurių kalbos filosofų darbuose, ne tik nesistengiančių supras- 
ti tikrovės ir jos raiškos kasdieniame gyvenime, bet ir nepripa- 
žįstančių tokio supratimo. Šie filosofai teigia, kad yra tik žodžiai. 

Žodžiai nėra savarankiški, bet visada nurodo kitus žodžius arba 
yra su jais sujungti. Dėl to filosofai turi nustatyti tikslias žodžių 
prasmes, išdėstydami pagrindinius ir pagalbinius žodžius kaip 
vientisą visumą. Mėginti pasiekti kokias nors tikrovės įžvalgas, 
pagal šiuos filosofus - tai pasiduoti dogmatiškam tikėjimui be 
jokio nenuginčijamo tokio tikėjimo pagrindo. 

Net jei tokiame aiškinime yra šiek tiek tiesos, jame yra ir 
akivaizdžiai klaidingo supratimo. Tikra filosofija yra susijusi su 
žodžiais arba terminais, bet ne kaip su vokaliniais garsais, ku- 
riuos paprastai sukuria ir susieja tarpusavyje žmogus racionalia 
savo veikla. Tiesa, kad žodžiai susiję tarpusavyje, bet dar esmin- 
giau jie yra susiję su daiktais. Daiktas gali būti aptinkamas kaip 
buvinys, vadinasi, kaip realus, tik būdamas prasmingas, tai yra 
„žodinis“. „Žodiškumas“ yra pagrįstas transcendentine tikrove, 
kuri (labiau nei žodžiai arba objektai) yra pirminė tikrosios fi- 
losofijos tema. Ši tema yra Gamta su daugybe jos galių. Įvairios 
Gamtos galios įvairiais filosofijos etapais laikytos idėjų pasauliu, 
subjektyvumu, visuotine sąmone, o pastaruoju metu - valia val- 
dyti ir Dassein. 

Šiuolaikiniame antropocentriniame pasaulyje rimtos filoso- 
fijos teorijos, kuriose nagrinėjami transcendentiniai principai, 
yra aptemdytos mokslinio daiktų aiškinimo. Šiuose paaiški- 
nimuose daiktai yra objektai ir suponuoja subjektą. Mokslai, 
pagrįsti tokia filosofija, sutelkia dėmesį į objektus ir yra linkę 
ignoruoti subjektą. 

Saulėtekis, kalnų vaizdas, lietus ar pučiantys vėjai, putojan- 
čios bangos vandenyne arba mėnulio šviesos atspindys vandens 
paviršiuje, gyvūnai laukuose ir miškuose, paukščiai danguje, 
žuvys vandenyje, žmogus, apsuptas daugybės gamtinių arba 
dirbtinių daiktų, - visa tai gali būti paaiškinta moksliškai. Toks 
aiškinimas prasideda nuo priimtos mokslinės sistemos. Kie- 
kvienas daiktų ir įvykių (jų judėjimo) tyrimas aiškinamas re- 
miantis ta sistema. Kadangi pati mokslinė sistema sumanyta ir 
sukonstruota žmogaus, ji iš principo nėra transcendentinė, nes 
ją pagrindžia žmogus, esybė. Dėl to visi moksliniai atsakymai 
yra nepagrįsti ir paviršutiniški. Jie nieko esmingo nepasako apie 

tikrovę, nes kalba apie pačią sistemą. Šis paviršutiniškumas gali 
būti pademonstruotas kiekybine aritmetine sistema, pagal ku- 
rią viskas daugiau ar mažiau gali būti išreikšta skaičiais, prasi- 
dedančiais nuliu ir pasibaigiančiais begalybe. Remiantis tokia 
sistema viskas gali būti pamatuota apibrėžtos „tiesos“ skale ir 
išreikšta tam tikru tikslumu. Tokia tiesa neišvengiamai yra pa- 
viršutiniška, vadinasi, nėra tiesa. Taip yra dėl to, kad ji neat- 
skleidžia šventos visumos, kuria išreiškiama esybė yra realiai 
pagrindžiama. Tai, ką ji atskleidžia, yra tik kiekybinė aritmetinė 
sistema. 

Mokslinė tiesa nėra tiesa. Ji yra tik teiginys, puikiai atitin- 
kantis apibrėžtą mokslinę sistemą, panašiai kaip kreivės taškas 
grafike, nubrėžtame dviejų linijų (sistemos „atramų“), susiker- 
tančių nuliniame taške, sistemoje. Pavyzdžiui, vidutinė tam ti- 
kro mėnesio tam tikros vietos dienos temperatūra gali būti tiks- 
liai išreikšta linija, kurios pavidalas priklauso nuo aukščiausios 
ir žemiausios kiekvienos dienos temperatūros. 

Heideggeris pateikia puikų realios gamtinės ir labai aiškios 
esybės — pievoje žydinčio medžio - pavyzdį. Interpretuojant 
moksliškai tiksliai, medis reikštų grupę greitai judančių mažų 
materialių dalelių, turinčių elektros krūvį. Mokslo požiūriu, žy- 
dintis medis, kaip mes jį suvokiame, yra tik iliuzija arba sapnas". 
Tą pat galima pasakyti, pavyzdžiui, apie senovės pilį, šventovę, 
šalies vėliavą, kieno nors močiutę arba mylimą asmenį. Mokslo 
atsakymas į klausimą „Kas yra tikrovė?“ yra labai paviršutiniš- 
kas. Kadangi tik moksliniai atsakymai šiandien laikomi vertais 
dėmesio, galima sakyti, kad gyvename be transcendentinių 
principų - gyvename bedieviais laikais. 

Tai, kas yra šie transcendentiniai principai, negali būti pasa- 
kyta arba suformuluota visiems laikams ir visų laikų kultūroms. 
Šie principai neišvengiamai įsiveržia į žmogaus gyvenamąjį pa- 
saulį nuolatos keisdami spalvas. Jie švyti niekada nešviesdami 


——- 


" Plg. Martin Heidegger, Was Heisst Denken? Tūbingen: Max Nie- 
meyer Verlag, 1954, p. 18. 

vienodai. Šis švytėjimas priklauso nuo žmogaus gyvenimo situ- 
acijų ir nuo jo atsako į transcendentines galias, kaip nematomas 
spindulys priklauso nuo stiklinės prizmės, kuri jį paverčia į aibę 
spalvų. Gamta ir transcendentinių jos galių švytėjimas vyrauja 
gyvosiose kultūrose nuolatos naujais ir visada besikeičiančias 
būdais. Ši kaita yra lėta ir aiški mitinės kultūros fazėje. Racio- 
naliosios kultūros fazėje ji yra greitesnė ir labai paslėpta. Dėl 
dinamiško Gamtos savęs atskleidimo pobūdžio žmogus turi vis 
iš naujo atsiliepti į transcendentinių Gamtos galių įsiveržimą į 
kasdienį jo gyvenimą, - galių, kurios laukia, kol žmogus jas pa- 
aiškins, išreikšdamas jų prigimtį ir vardus, tai yra padėdamas 
joms atsirasti savo pasaulyje. Kiekvienoje kultūros fazėje žmo- 
gui iškyla klausimas: kas yra tikrovė, kokia yra daiktų prasmė ir 
būtis ir kokia yra jo paties paskirtis jo pasaulyje? 

Antropocentrinis pasaulis yra bedievis. Tai reiškia, kad vie- 
toje transcendentinių saitų, normų ir standartų, kuriems žmo- 
gus paklūsta, yra principai ar kriterijai, kuriuos nustatė jis pats. 
Antropocentrinis žmogus yra neatsiliepiantis, jis yra.bedievis. 
Vaizduotėje nubrėžę antropocentrinio vystymosi liniją į ateitį ta 
kryptimi, kuria ji eina, galėtume pamatyti šiuolaikinio žmogaus 
kultūros ateitį. Panašu, kad visos „patogios“ sistemos - galingi 
instrumentai, padedantys žmogui viešpatauti pasaulyje - ne- 
tolimoje ateityje gali palaipsniui „susijungti“ į universalią visa 
apimančią sistemą. 

Sistema kaip instrumentas, panašiai kaip mašina, atlieka 
efektyvų darbą. Mokslinė sistema dažnai „galvoja“ už žmogų 
ir planuoja už jį labai veiksmingai. Universali, gerai apgalvota 
sistema gali būti palyginta su metaliniu robotu (universalia ma- 
šina), galėsiančiu nurodyti ateities žmogui kiekvieną žingsnį. 
Gali būti, kad šis besielis monstras, tikrindamas gimusį žmo- 
gaus mažylį pagal savo kriterijus, tiksliai nustatys būsimus jo 
polinkius, galimybes ir gabumus. Dėl to ši mašina galės jam pa- 
rinkti patį „tinkamiausią“ buvimo būdą, numatydama tinkamą 
vaiko lavinimą, parinkdama jam veiklą ir darbą. Ši galinga ma- 
šina galės labai vykusiai ir tiksliai parinkti žmogui (pavyzdžiui, 
išėjusiam į pensiją) pomėgį. Žmonėms, atlikusiems tokį testą, 

galės būti parinkta tinkama sporto šaka, mėgstantiems keliauti 
žmonėms galės būti parinktas atitinkamas maršrutas, geriausiai 
atitinkantis jų skonį ir polinkius. Trumpai tariant, tokia uni- 
versali mašina arba sistema lems ateities žmoniją. Ji aprūpins 
žmogų literatūros, atitinkančios jo interesus, ir jam patinkan- 
čių pažįstamų sąrašais, nurodys jam tinkančias maisto dietas ir 
mėgstamiausių pramogų programas. 

Taigi bedievės ateities žmogus liausis kovoti ir ieškoti savo 
gyvenimo prasmės ir būties paslapties - nebeieškos savo dievų. 
Ar galime tokį žmogų vadinti žmogumi tikrąja šio žodžio pras- 
me? Vargiai! Jis taps tik mažu varžteliu gigantiškoje mašinoje, 
kurią pats sau ir bus sukūręs. Net šiandien dauguma žmonių pa- 
klūsta antropocentriškoms demokratinėms sistemoms, kurios 
suteikia jiems darbą, pensijas, gyvybės ir sveikatos draudimus 
ir panašius dalykus. Tie, kuriems patinka likti laisviems nuo to- 
kios apsaugos, priežiūros ir globos, tie, kuriems patinka gyventi 
savaip, laikomi keistais, neprisitaikiusiais, o kartais netgi protiš- 
kai atsilikusiais. Jiems reikalinga tam tikra pagalba, suteikianti 
jiems galimybę pritapti prie „normalaus“ žmogaus gyvenimo 
būdo. Egzistavimas, dalyvaujant Gamtos žaisme, arba stovėji- 
mas prieš nesuvokiamus dievus, šiandien yra neįmanomas, tai 
yra bauginantis atsiskyrimas. 

Gilios tiesos, išreikštos žodžiais „dievų saulėlydis“ ir „Die- 
vas mirė, jokiu būdu nėra suplanuoti atradimai arba žmogaus 
nepriklausomybės laimėjimai. Šios tiesos išreiškia arba pažymi 
gyvenimo tikrovę, sukurtą pasitraukus dievams. Tai galima pa- 
lyginti su saulės ir šilumos išėjimu žiemos mėnesiais. Atsitrau- 
kus dievams, kultai, šventės, o svarbiausia - žmogaus gyveni- 
mas tampa beprasmiai, tušti, paviršutiniški, trapūs ir besieliai. 
Panašiai kaip užsnigti medžiai, užšalę ežerai ir upės žiemą yra 
tokie dėl žiemos, taip ir bedievis žmogus yra toks dėl to, kad 
dievams nepavyksta dalyvauti jo pasaulyje. Dievų stoka priver- 
čia žmogų būti save išlaikančiu, nulemiančiu ir antropocen- 
trišku. Bedievystė nėra žmogaus išradimas. Kai mitinis pasau- 
lis subyrėjo, žmogus liko stovėti tuštumoje, nieko neapsuptas. 
Šioje tuštumoje jis atrado daiktus, atsiskyrusius nuo dieviškųjų 

savo pagrindų, ir pamatė juos kaip tvirtai stovinčius ant savo 
esmių pagrindo. Jis apvainikavo šį atradimą, atrasdamas save 
kaip subjektą, kuriuo yra pagrįsti daiktai ir nuo kurio priklauso 
jų prasmė ir būtis. Tik tada jis pradėjo laikyti save vieninteliu 
tikrai realiu-ir tik tada tikroji jo bedievystė tapo akivaizdi. 


5. LAISVĖ 


Bedievystė yra pagrindinis antropocentrinio pasaulio bruo- 
žas. Atrodo, kad žmogus gali kaip karalius stovėti aukščiau vis- 
ko - žmogaus priklausymas tik nuo savęs ir nepriklausymas 
nuo nieko kito turėtų reikšti žmogaus laisvės viršūnę. Ar taip 
yra? Ne! Savo bedievystės aukštybėse, sukūręs universalią, viską 
apimančią antropocentrinę sistemą, žmogus bus priverstas su- 
žinoti, kad, užuot suteikusi laisvę, ši sistema privers jį vergauti. 
Sudėtinga, „visagalė“ sistema, kurią žmogus bus sukūręs sau, 
neišvengiamai nulems visas ateities žmogaus funkcijas. Univer- 
salus robotas diktuos žmogaus gyvenimo būdą nuo lopšio iki 
karsto, o tai yra tikra vergovė. 

Šiuolaikinė demokratija, nors didžiuojasi įvairiapusėmis 
savo laisvėmis, greitai artėja į VE IBOVĖ: Ši vergovė nėra vieno 
žmogaus vergovė kitam, ji yra visų žmonių vergavimas sudė- 
tingai, universaliai, visa apimančiai ir žmones valdančiai struk- 
tūrai - mašinai, robotui, kurį sukūrė pats žmogus. Tam tikra 
prasme tai įgyvendina komunizmas, kurio paskutinėje sociali- 
zacijos fazėje numatoma pasiekti „galutinę laisvę“, kuri bus ga- 
lutinė vergovė. 

Nors tai gali skambėti paradoksaliai, labai gali būti, kad anks- 
čiau ar vėliau žmogus sukils prieš ateities žmonijos pavergimo 
grėsmę, kurią kelia technologinė demokratija. Gali būti, kad iki 
šiol slepiami įvairios netvarkos ir prievartos, pasireiškusios di- 
desniuose Šiaurės Amerikos miestuose rasiniais nesutarimais ir 
kova už taiką, motyvai, taip pat ir kampanijos dėl įvairių laisvių 
ir įvairūs priešiškumo esamai tvarkai atvejai gali būti susiję 
su kylančiu pasipriešinimu prieš „demokratinę vergovę“. Šios 

revoliucinės mūsų laikų tendencijos gali būti dar neišryškėjusio 
priešinimosi bedievystei, taip pat antropocentriniam pasauliui 
būdingai tuštumai, simptomai. Dievų ieškojimas taip pat gali 
būti slaptas motyvas mūsų jaunuolių, sukylančių prieš suau- 
gusiųjų pasaulį, turintį gerai parengtą ir ištobulintą programą 
mūsų jaunimui. Gali būti, kad jaunystės svajonė nutiesti savo 
kelią, pagrįstą savo pačios atrastais principais, jau sukrėtė šių 
dienų antropocentrinius pagrindus! Galbūt tai rodo, kad atei- 
ties žmogus neliks atropocentriškas ir bedievis, o entuziastingai 
ieškos dievų, kurie dabar dar negimę. 

Dažnai savo darbuose Heideggeris parodo, kad mūsų ban- 
dymai pažvelgti į šiuolaikinio technologinio pasaulio pagrindus 
grąžina mus prie tų pačių problemų, su kuriomis buvo susidūrę 
ir kurių nesugebėjo išspręsti pirmieji Vakarų mąstytojai*. Šiuo- 
laikinė filosofija, pagal Heideggerį, nepastebimai, bet labai nuo- 
sekliai grąžina mus prie mitinės mąstysenos ir mitinio tikrovės 
supratimo. 

Pirmas žingsnis įveikiant filosofiją ir grįžtant prie mitinės 
mąstysenos susijęs su šiuolaikinio žmogaus savo laikų išgyveni- 
mu kaip bedievių. Tai suvokdamas, žmogus stovi vienas ir valdo 
savo pasaulio daiktus, nesiedamas jų su jokiais dievais ir kartu 
žinodamas, kad jis pats yra netobulas ir dėl to negali būti visiš- 
kai savarankiška būtybė. Mes pradedame jausti, kad žmogaus 
bedievystė yra arba priešgyniavimas, arba paklydimas. Bedie- 
vis žmogaus buvimas verčia apsvarstyti ar ištirti šią problemą 
nuodugniau. Taip tiriant gali pasirodyti, kad žmogus ieško ga- 
lutinių principų, ieško dievų. Ar gali būti taip, kad šiuolaikinio 
žmogaus bedievystė slepia arba dengia jo dievų turėjimą? Gal- 
būt tada, mėgindami prisikasti prie bedievystės esmės, galime 

iš naujo atrasti dievus. Gali būti, kad atrasime dar nežinomus 
ateities dievus. Taip elgdamiesi būtume dieviški bedieviame 
savo pasaulyje. 


S Žr. ypač Martin Heidegger, Die Technik und die Kekre. Pfullingen: 
Verlag Gūnther Neske, 1962. 

Gerai žinome, kad žmogus yra kūrybingas, bet nežinome, 
kad žmogaus kūrybingumas yra atsakas į Gamtos kūrybingumą. 
Žmogus nustato tvarką savo gyvenamajame pasaulyje, bet taip 
jis elgiasi dalyvaudamas viską tvarkančiame Gamtos žaisme, jos 
logose. Tai apima ir žmogaus kalbą. Žmogus. kalba atsiliepda- 
mas į visa tvarkančią Gamtos kalbą (logos), o ne savarankiškai 
sukuria kalbą. Kalba nėra daroma sudedant žodžius, kaip, pa- 
vyzdžiui, žodyne. Kalba greičiau išsiveržia arba išsišakoja, nu- 
sidažydama naujomis spalvomis - ji auga. Pirmieji kiekvienos 
kultūros žodžiai yra jos dievų vardai. Labai gali būti, kad pir- 
masis žodis yra „dievas“. Pirmapradės šio žodžio reikšmės buvo 
„atvirumas“, „šviesa, „diena“. Senovės žmogus, tardamas pir- 
mąjį žodį, įvardino tikrovės atvirumą, savo dieną, savo šviesos 
dievą. Daugelyje kalbų, pavyzdžiui, sanskrito, lotynų, lietuvių, 
žodžiai „dievas“ ir „diena“ prasideda vienodai. Net anglų kalbos 
žodžiai „deity“ ir „day“ yra išlaikę bendrą pradžią, perimtą iš 
lotynų kalbos. Dievybė, kaip auštanti diena, įveda žmogų į atvi- 
rumą, į jo pasaulį, kuriame jis gali aptikti visus daiktus, atskleis- 
tus šios dievybės šviesoje. Dievas, kaip diena, dovanoja žmogui 
pasaulį ir visus jo daiktus. Lietuvių kalbos žodis „dievas“ sans- 
krito kalba yra devas. Abu šie žodžiai yra susiję su suteikimo 
arba davimo prasme: sanskrito dadati ir lietuvių kalbos „duoti“. 
Dievai duoda žmogui dieną, spindėdami jo pasaulio daiktuose. 
„Spindėti“ arba „degti“ sanskrito kalba yra dahati. 

Dieviškiausias yra tas, kuris labiausiai spindi ir dega. Taip 
manė indoeuropiečių ar Šiaurės Europoje gyvenusios tautos, ku- 
rios saulę tapatino su dievu. Taip pat gali būti, kad Egipto dievas 
Ra atėjo kartu su pirmosiomis indoeuropiečių tautomis, įsiveržu- 
siomis į Egiptą iki istorinių aprašymų. Aušra mitiniame pasauly- 
je, priešingai nei šiuolaikiniame, nereiškia konkretaus momento, 
susijusio su tam tikra valanda. Tai buvo didingas šviesos įsiverži- 
mo į žmogaus pasaulį įvykis, reiškęs Gamtos atsiskleidimą. Šis at- 
siskleidimas ateidavo su dievo gimimu - dažniausiai šviesos die- 
vo. Dievai sutvarko ir išreiškia (jie kalba apie) viską savo šviesoje, 
sustatydami vienus daiktus kartu su kitais, kitus supriešindami ir 
atskirdami. Taip besielgdami dievai atskleidžia daiktus ir pateikia 

žmogui. Bet dievai neapšviečia švento motiniško chaoso, iš kurio 
patys ateina. Dėl šios priežasties mitinis žmogus gali lengvai ne- 
pastebėti nuolat pasislėpusios Gamtos ir pirminis Gamtos kultas 
gali būti nustelbtas spindinčios saulės šviesos. Todėl pirmoji miti- 
nės kultūros fazė dažniausiai yra Motinos Žemės kultūra (pavyz- 
džiui, chtoniškoji Graikijos kultūra), kuri vėliau dažniausiai buvo 
nustelbta dangaus dievų kultūros (pavyzdžiui, olimpinė Graikijos 
kultūra). Mitinėse kultūrose patriarchalinė šviesos dievų tvarka 
niekada neatsiskiria nuo matriarchalinių (ginekokratinių) Žemės 
dievų tvarkos, o išlaiko jos pagrindus. Dievą Apoloną įsiveržėliai 
iš Šiaurės Europos atnešė į senesnę mikėniškąją Graikijos kultū- 
rą. Čia jis buvo šviesos dievas, kuris spindėdamas apima žmo- 
gaus pasaulį, meistriškai ir tvirtai išlaiko viską didingoje gyvybės 
ir šviesos melodijoje, o paskui atsitraukia už Makedonijos kal- 
nų, palikdamas po savęs visus apmirusius ir be gyvybės, lyg tylos 
pauzėje, melodijai išsisėmus. Apolonas čia nėra nepriklausomas 
visagalis šviesos dievas. Jis tarnauja Gamtos ritmui, parodydamas 
periodinį jos kitimą ir įtaką ne tik daiktams ir žmonėms, bet ir 
dievams. Olimpo dievai nesipriešina chtoniškiesiems dievams, 0 
darniai reiškiasi drauge. 

Beveik prieš du tūkstantmečius iki Kristaus indoeuropie- 
čių tautos, perėjusios Kaukazo kalnus, pasiekė Mesopotamijos 
žemę, kur iki tol buvo paplitusi neturėjusi sau lygių šumerų kul- 
tūra. Puolančias Šiaurės Europos gentis šumerai vadino „bal- 
taisiais laukiniais“. Tikslesnis šių įsiveržėlių apibūdinimas buvo 
„barbarai“ — šumerų kalba tai reiškė „saulės garbintojai“ arba 
„saulės žmonės“. „Šumerų kultūros žmonės naująsias gentis 
vadino „barbarais“, į šį pavadinimą įeina šumerų kalbos žodis 
„saulė“. Taip buvo dėl to, kad Šiaurės Europos tautos neatsinešė 
su savimi jokių dievų figūrų ir meldėsi nematomoms dangaus 
galioms, kurių darbus jie matė kaip Gamtos galias. Jie garbi- 
no saulę, kaip aukščiausiosios dievybės ženklą. Auksinis diskas 
jiems buvo gyvybę teikiančios galios simbolis.'? Saulė skiriasi 


* Otto Zierer, I, min. veik., p. 37. 

nuo kiekvieno daikto, pati nieko negaudama iš gyvybę teikian- 
čios galios. Tai padaro saulę transcendentine ir užesybine galia. 
Saulė atskleidžia viską, suteikdama kiekvienam daiktui gyvybę, 
vietą, laiką, prasmę ir būtį. 

Žmogus yra būtybė, atsiliepianti dievams. „Atsiliepiantis“ 
reiškia, kad jis klauso dievų ir paklūsta jų tvarkai (logos), re- 
guliuojančioms jų normoms, nulemiančioms daiktų prasmę ir 
žmogaus būtį. Toks atsiliepimas nereiškia žmogaus pasyvumo. 
Norėdamas aptikti harmoningai ir aiškiai dievų išreikštas daiktų 
reikšmes ir siekdamas laikytis dieviškųjų įstatymų, kurie tvarko 
žmonių ir tautų gyvenimą, žmogus turi aktyviai dalyvauti šioje 
daiktų raiškoje ir savo gyvenimo kelių nubrėžime. Toks aktyvu- 
mas esmingai nulemia žmogų kaip transcendentinę galią - jo 
pareiga yra saugoti daiktus tokius, kokius juos sukuria arba ap- 
šviečia dieviškoji šviesa ir jo paties dalyvavimas nulemiant savo 
gyvenimą, vykdant savąją gyvenimo paskirtį. Aktyvus žmogaus 
dalyvavimas dievų darbuose nepasibaigia kulto aktais. Jis atsi- 
randa fundamentalioje (ne vien antropocentrinėje) jo poezijoje 
ir mintyje; netgi daugiau - nelėkštame (nepaviršutiniškame) jo 
gyvenime. 

Saugodamas daiktų prasmes, žmogus kartu saugo princi- ] 
pus, kurie tvarko arba išreiškia daiktus ir nulemia žmogaus/ 
gyvenimo būdus. Abu saugojimo būdai atskleidžia žmogaus 
gyvenimo paskirtį. Ši paskirtis yra jo galimybė būti Būties. 
(Gamtos žaismo) vieta. „Būties vieta“ tariant Heideggerio 

"Zodžiais, yra Dasein ir nurodo pačią žmogaus esmę arba jo . 
„esmingumą“ (das Wesen). Žmogaus saugojimas, tai, kad jis ' 
laiko atvirą vietą Gamtos logosui, yra žmogaus laisvė. Laisvė 
čia reiškia atvirumą Gamtai (Būčiai) ir jos lemiantiems princi- 
pams (dievams). Toks atvirumas arba tinkamumas yra jo pri- 
klausomybė. Laisvė yra priklausymas nuo Gamtos ir dievų. Ši 
laisvė, priklausymas nuo dievų, žmogų padaro nepriklausomą 
nuo bet kokios esybės arba imanentinės tikrovės. Priklausy- 
mas nuo dievų, nuo transcendentinių realijų, nėra vergavi- 
mas, tuo tarpu priklausymas nuo daiktų ir nuo imanentinių 
realijų yra vergavimas. 

Žmogaus nepriklausymas nuo esybinės tikrovės, aišku, ne- 
| reiškia, kad jis gali apsieiti be daiktų. Anaiptol, tai tik reiškia, 
, kad žmogus nėra visiškai nulemtas esybinės arba imanentinės 

tikrovės. Visuose susidūrimuose su daiktais galutinė jo veiksmų 
motyvacija yra už daiktų. Žmogaus dalyvavimas transcendenti- 
nių galių veikloje liudija jo laisvę. Bedieviais laikais - kai nėra 
dievų - žmogus yra tarsi kryžkelėje, kuri, nurodydama dievų 
stoką, nurodo ir poreikį ieškoti dievų. Dievų ieškojimas kartu 
yra ieškojimas laisvės. 

Simonas Daukantas kalba apie senovės lietuvių gyvenimą 
pabrėždamas jų laisvę!*. Laisvė visų pirma reiškia savarankišku- 
mą. Senovės lietuviai, būdami savarankiški, išlaikė savo nepri- 
"klausomumą nuo kitų. Tačiau jie visada labai priklausė nuo die- 
vų. Daukanto žodžiais, senovės lietuvis išsivalė neįžengiamuose 
miškuose plotą į rytus nuo Baltijos jūros, pakankamai didelį, 
kad galėtų išlaikyti šeimą. Jis pasistatė namą iš tų medžiagų, 
kurias čia rado. Medžius jis naudojo ne tik statiniams, bet ir 
kurui, įvairiems reikmenims, kaip kad vežėčios, baldai, stati- 
nės, kibirai, ir daugeliui kitų daiktų, skirtų įvairiems tikslams. 
Jis naudodavo lanksčias gluosnių vyteles pintinėms ir kitiems 
rakandams, naudojamiems valstiečio gyvenime, gaminti. Iš itin 
lanksčios ir patvarios liepų žievės pasigamindavo apavą, tin- 
kamą vaikščioti po sniegą. Be medienos, miškas senovės lie- 
tuviui teikdavo mėsą, kailius ir medų. Išvalyta žemė buvo itin 
derlinga. Joje jis augino valgomuosius augalus ir augalus, rei- 
kalingus jo galvijams, avims ir kitiems naminiams gyvuliams. 
Iš lino ir avių vilnos pasigamindavo aprangą. Nebuvo beveik 
nieko, ko senovės lietuvis negalėjo pasigaminti. Žmogaus di- 
dingumas, pagal Daukantą, buvo jo gebėjimas tvarkyti daik- 
tus, esančius aplink jį, taip, kad galėtų išsiversti be aplinkinių 
pagalbos. Tuo jis galėjo didžiuotis! Tai buvo jo, kaip žmogaus, 
vidinė stiprybė. 


10 Plg. Simonas Daukantas, Budas. Chicago: M. Morkuno spaustuve, 
1954. 

Senovės lietuvis daiktus savo pasaulyje valdė ne absoliučiai, 
o atsiliepdamas dievams. Jis Ž žinojo, kad visi daiktai, kuriuos at- 
sinešdavo iš miško arba pasigamindavo laukuose, daržinėse ar 
dirbtuvėse, buvo „dievų dovanos. Jis gaudavo šias dovanas ben- 
dradarbiaudamas ir savo darbu atsiliepdamas į dievų darbus 
arba, tiksliau sakant, į jų žaismą. 

Senovės lietuvių gyvenime būdavo daug atvejų, kai jie ne- 
galėdavo patys susidoroti su sunkumais. Jiems tuomet tekdavo 
bendradarbiauti. Jie galėjo tvarkyti savo reikalus tik bendromis 
pastangomis. Tai ypač dažnai buvo matyti prireikus ginti savo 
kraštą nuo užpuolikų. Dažnai net ir taikos metu jie dirbo kartu 
bendruomenės gyvenime, pavyzdžiui, įrengdami aukurus arba 
šventoves dievams, gesindami miškų gaisrus, tiesdami kelius, 
medžiodami vilkus arba meškas, kurie puldavo jų naminius gy- 
vulius. Be paminėtų atvejų, senovės lietuvio orumas ir didingu- 
mas buvo galimybė stovėti vienam savo sodyboje (savo vietoje) 
tvirtai, įskaitant visapusiškas atsakomybes ir galimybes visų jam 
kylančių sunkumų atžvilgiu. Jo orumas ir didingumas ne atskir- 
davo, o sujungdavo jį su jo dievais ir šventa Gamta. Ši priklauso- 
mybė darė jį laisvą svarbiausiai užduočiai - buvimui žmogumi. 

Senovės lietuvių pasaulyje ne tik daiktai (esybiška tikrovė), 
bet ir „dvasinės“ (veikiau transcendentinės!) realijos buvo dievų 
dovanos. Įstatymai, taisyklės arba normos, kurios lemia žmogaus 
gyvenimo būdą, kūrybinį darbą, mąstymą arba kasdienį gyve- 
nimą, buvo ne žmogaus išradimas. Jie buvo atrasti dėl žmogaus 
atliepiančio atvirumo dievų darbams, kurie įvairiai nukreipda- 
vo žmogų kultūriniame jo gyvenime. Senovės lietuviai gerai ži- 
nojo, kaip auginti vaikus, nes Gamta (ir jos dievai) išmokė jį tai 
daryti - taip, kaip išmoko ir gyvūnus auginti savo jauniklius. Jie 
žinojo, kaip darniai gyventi kartu šeimoje ir bendruomenėje. 
Jie turėjo grožio, tiesos, teisybės, teisingumo, šventumo ir kitų 
dalykų standartus. Šios žinios, aišku, suteikdavo žmogui galią ir 
gebėjimą įvykdyti savo gyvenimo paskirtį - padarydavo jį laisvą 
vykdant savąją buvimo žmogumi paskirtį. 

Priklausymas nuo dievų - jų supratimas ir padarymas savęs 
jiems tinkamo - išlaisvindavo senovės lietuvį savo gyvenimo 

pašaukimui. Dėl šio priklausymo žmogus augina savo vaikus 
remdamasis dieviškuoju pagrindu, dievų logosu. Jis gerbia vy- 
resniuosius, svetingai elgiasi su keliautojais, kuriems reikia pas- 
togės ar maisto, išlaiko meilės ryšius su sutuoktiniu ir turi tinkamą 
supratimą apie daiktų ypatybes bei žino, kaip juos pasigaminti. 
Trumpai tariant, turtingą vidinę žmogaus struktūrą - gebėjimus 
ar išmintį - jam teikia dievai, kurie lemia daiktų prasmes ir žmo- 
gaus kelius jo pasaulyje. 

Žmogaus paklusimas dievų logosui nėra nelankstus arba 
vienpusiškas. Žmogus, atsakydamas dievams, savo gyvenimo 
kelią brėžia daugeliu būdų. Kiekvienas šis būdas gali būti atsi- 
liepimas į dieviškąją tvarką. Kiekvienas jo gyvenimo kelias yra 
vieta, kurioje dieviškasis logosas išsiveržia į šviesą arba atsisklei- 
džia. Dievai nušvinta žmogaus pasaulyje dėl to, kad žmogus 
jiems yra jautrus. Tarnaujantis dievams žmogus yra laisvas. 

Lietuvių lemties deivė Dalia neturėjo nieko bendro su fata- 
listine žmogaus lemtimi, nes žmogus, priklausydamas nuo die- 
vų, siekė sekti jų nurodymais, o tai reiškė būti laisvam. Dalia 
nesurakina ir nesušaldo žmogaus gyvenimo kelio. Priešingai, 
ji jam suteikia laisvę: Atsakydamas dievams, įskaitant ir deivę 
Dalią, žmogus vidinį savo pasaulį padaro dievų žaismo vieta. 
Net didelių bendruomenių šventės nėra visuotinio pobūdžio, 
tai nėra visų kartu jos narių atsakas dievams. Tai veikiau reikš- 
mingas kiekvieno jos nario atskirai susitikimas su savo dievais. 
Kiekvienas žmogus pats seka Dalios nurodymais, todėl Dalia 
tampa jo paties Dalia (likimu). Dalią galima palyginti su krikš- 
čionybės angelu sargu. 

Šiuolaikinis antropocentrinis (bedievis) žmogus neklauso 
jokios transcendentinės tvarkos arba logoso - jokios Dalios - ir 
nepadaro savęs tinkamo jai. Vietoje to jis laikosi gerai sutvarky- 
tos ir patikrintos demokratiškai pagrįstos sistemos, kuri nule- 
mia kiekvieną jo žingsnį. Šiuolaikinis demokratinis žmogus gy- 
vena saugų gyvenimą, akivaizdžiai valdomą bendradarbiavimo 
funkcijų. Čia kiekvienas priklauso nuo visų. Tačiau klaidinga 
matyti šiame visų visuomenės žmonių bendradarbiaujančiame 
funkcionavime nuoširdų žmogaus apsisprendimą, kuris vadi- 

namas demokratine laisve. Šiuolaikinės demokratinės visuo- 
menės žmogaus funkcijos nuo ryto iki vakaro, nuo gimimo iki 
mirties yra nulemtos mechaniškai, žmogaus sukurtų socialinių 
arba industrinių sistemų, bet ne egzistencinių, paties žmogaus 
vidinio pasaulio gelmių. Kiekvienas demokratinės industrinės 
visuomenės individas atlieka labai siaurą ir ribotą veiklą, kuria 
prisideda prie visuomenės gerovės. Užuot plačiai matęs šventą 
visumą, jis uždarytas mažame „didingos“ demokratinės struk- 
tūros segmente, kuriame yra palaidotas kaip laisvas žmogus. 
Jis, pavyzdžiui, gali būti nedidelės detalės didelei ir sudėtingai 
mašinai gamybos ekspertas. Jis gali atlikti labai specializuotą 
funkciją socialiniame gyvenime, neturėdamas jokio supratimo 
apie tikrąją šio socialinio aparato prasmę ar apie tolimus visuo- 
menės siekius. „Šventos“ gyvenamojo pasaulio visumos ignora- 
vimas yra dievų ignoravimas, tai - bedievystė. 

Atlikdamas tik siauras ir ribotas funkcijas, individas priklau- 
so nuo kitų visuomenės narių, nes yra susijęs su jų funkcijomis 
ir specialybėmis. Jis priklauso nuo kitų dėl maisto, drabužių, 
statybinių medžiagų, įrankių, baldų arba ūkio reikmenų, auto- 
mobilių ar kitų transporto priemonių, vandentiekio, elektros, 
remonto, atliekų išvežimo ir daugybės kitų paslaugų, turistų ap- 
gyvendinimo, atostogų kelionių planavimo, sporto priemonių, 
bagažo, net nosinių ir dantų krapštukų arba gėlių paruošimo ir 
gražių puokščių padarymo. 

Šiuolaikinis žmogus gyvena dėl visuomenės, o visuomenė dėl 
jo. Dievai arba Dievas priklauso pačiam moderniojo gyvenimo 
pakraščiui. Modernusis gyvenimas yra bedievis. Sekmadieni- 
nės bažnytinės pamaldos, panašiai kaip kalėdinės dovanos arba 
velykinių kiaušinių dažymas, liko tik sentimentalios tradicijos 
reikalas. „Realūs“ gyvenimo įvykiai skamba plieno fabrikuose, 
griaudžiančiuose varikliuose, plačiai paplitusiose įvairiose in- 
dustrinėse ir komercinėse institucijose, kurias sukūrė žmogus 
ir kurios yra sukurtos žmogui. Žmogus priklauso nuo žmogaus 
ir tai yra jo laisvės samprata, Tai yra jo nepriklausomybė nuo | 
dievų, jo bedievystė. 

6. KRIKŠČIONYBĖ 


Šiuolaikinio žmogaus laisvės samprata, susijusi su priklausy- 
mu tik nuo žmogaus ir nepriklausymu nuo Gamos ar jos galių, 
dievų, yra ilgos evoliucijos rezultatas. Ne tik graikų filosofai, bet 
ir krikščionybė įdėjo daug pastangų, kurdami ir įtvirtindami 
šiandieninį antropocentrizmą. 

Krikščionybė priešpriešina save Gamtai. Ji laiko žmogų 
aukštesniu ne tik už visus kitus daiktus, bet ir už pačią Gamtą. 
Žmogus taip tapo ne tik aukščiausiuoju buviniu ar esybe, bet 
ir tikrove, kuri iškyla virš Gamtos. Dėl šios priežasties mano- 
ma, kad žmogus turi Dievo pritarimą beatodairiškai ir neribotai 
naudoti Gamtą savo paties labui. 

Nešališkas tikrosios krikščionybės reikšmės tyrimas parody- 
tų, kad ji negali būti visiškai už Gamtos ribų, taigi ir už kultūros 
ribų. Krikščionybės žmogus, arba krikščioniškoji visuomenė, 
gyvena kultūrinį gyvenimą, kuris būtinai yra atsakas į Gamtą 
ir į žaidžiančias jos galias, dievus. Žmogus negali nebūti gam- 
tiškas. 

Gamta (bet ne gamta!) visada slepiasi ir prisidengia. Ji pa- 
sirodo kaip nuolat pasislėpusi ir prisidengusi. Gamta pasirodo 
per daiktus (gamtinius esinius) dėl žmogaus atsako į šį pasiro- 
dymą. 

Pagal Heideggerį, daiktai arba buviniai yra tai, kas jie yra 
Gamtos (Būties) apraiškose. Šiomis apraiškomis arba atsis- 
kleidimais Būtis paslepia save. Žmogus padeda Būčiai atsi- 
skleisti-pasislėpti atsakydamas į jos galių, - jos tvarkančių 
principų, kurie sukuria arba suardo Žmogaus pasaulį, - žais- 
mą. 

Būties apraiškos, kurios žmogaus pasaulyje numato žmo- 
gaus atsaką, turbūt geriausiai suprantamos per kalbą. Daiktai 
atranda savo vietą kalboje, kalboje jie įgyja savo esaties struk- 
tūrą, taip pat savo prasmę ir savo kaip daiktų padėtį apskritai. 
Nepaisant to, žmogus niekad nėra savo kalbos autorius. Jis la- 
biau yra jos saugotojas ir tarnas. Kalbinį žmogaus atsako Būčiai 
pobūdį rodo ne tik poetiniai jo žodžiai ar abstrakčios sąvokos, 

bet ir pats jo gyvenimas-kur, kurį išreiškia nekalbinis, bet atlie- 
piantis santykis su kasdieniais daiktais. Atsiliepdamas į Būties 
logosą, tai yra leisdamas Būčiai užimti vietą savo kasdienybėje, 
žmogus gyvena kultūrinį arba dievišką gyvenimą, o atsisakyda- 
mas atsiliepti jis gyvena bekultūrį ar bedievį (antropocentrinį) 
gyvenimą. 

Pats buvimas žmogumi nėra grynai žmogaus rankose. Tai 
labiau susiję su jo atsaku (arba atsisakymu atsakyti) transcen- 
dentinei - kuri ipso facto yra užžmogiškoji (transhuman) - ti- 
krovei. Dėl to Heideggeris sako, kad „žmogaus esmė yra žmo- 
gaus niekėjimas'!!. Dėl to žinojimas, kas yra žmogus, suponuoja 
Būties arba Gamtos žinojimą. Toks žmogaus atsakas transcen- 
dentinėms Gamtos galioms iškelia jį virš visų daiktų, bet jokiu 
būdu ne virš pačios Gamtos. Gamta yra linkusi užsisklęsti. Jokia 
kultūra negali atskleisti Gamtos pačios savaime, negalima at- 
skleisti to, kas neatskleidžiama. Dėl to žmogaus esmė taip pat 
negali būti atskleista, atidengta ir iškelta į absoliučią šviesą. Kita 
vertus, Gamta niekada nėra visiškai pasislėpusi. Ji visada išeina į 
priekį įvairiais elementų judėjimo būdais - formuojantis Žemės 
sluoksniams, vystantis augalams ir gyvūnams, galų gale iškylant 
ir žlungant įvairioms pasaulio kultūroms. 

Nors ir nežinome, kokia Būtis yra pati savaime, mes, kaip 
mano Heideggeris, žinome ją kaip visų daiktų pagrindą. Šie pa- 
grindai yra neesybiniai, o tai reiškia, kad jie yra ne objektyvūs, 
tiksliau sakant - transobjektyvūs. Šie pagrindai apšviečiami, jie 
atsiskleidžia kultūriniame žmogaus pasaulyje principais, kurie 
nėra žmogiški ta prasme, kad nėra grynai subjektyvūs. Šie prin- 
cipai yra transsubjektyvūs, jie kultūriniame pasaulyje įsivyrauja 
žmogui atliepiančiai dalyvaujant viską tvarkančiame jų žaidi- 
me. Žmogaus gebėjimas atsiliepti į Būties principus reiškia tai, 
kad jis yra pagrįstas Būtyje kaip subjektas, tiksliau sakant, kad 
jis yra Būties (Sein) vieta (Da). 


!! Martin Heidegger, Zur Seinsfrage. Frankfurt a. M.: Vittorio Klos- 
termann, 1956, p. 17. 

i Transcendentiniai principai įvairiose kultūrose pasireiškia 
skirtingai. Atitinkamai skiriasi ir tai, kaip žmogus į juos atsa- 
ko. Būtų tinkamiausia šiuos principus vadinti dievais, kaip kad 
buvo mitiniais laikais. Visi dievų veiksmai ar žaismas žmogaus 
pasaulyje būtinai reiškia žmogaus atsaką, kurį tinkamiausia 
būtų vadinti kultu. Kultas - žmogaus ir jo dievų susitikimas — 
atliekamas naudojant daiktus, kurie, būdami kulto elementai, 
yra šventi. Jie yra tokie todėl, kad pati jų esmė yra gebėjimas 
atspindėti žmonių ir dievų susitikimą. Ir žmonės, ir dievai yra 
transcendentiniai principai, dėl kurių daiktai turi savo buvimo 
prasmę, savo esmę, arba kuriuos jie suponuoja. Dievų brovima- 
sis į žmogaus pasaulį, kurį dievai apdovanoja, ir žmonių, kaip 
tų, kurie gauna šias dovanas, atsakas dievams formuoja arba 
veikiau atskleidžia ir apšviečia Gamtos žaismą (Būties Įvykį). 
Gamtos žaismas arba Būties Įvykis (physis-yra-logos įvykis) vi- 
sada yra žemės ir dangaus žaismas arba tarpusavio priklauso- 
mybė. Daiktai nekrenta iš niekur, o žmogus negyvena tuštumo- 
je. Tai reiškia, kad dievai įsiveržia į kultūrinį žmogaus pasaulį ir 
kad žmogus gyvena kultiniu arba kultūriniu būdu tarp žemės 
ir dangaus - neesybiniame tikrojo gyvenamojo pasaulio atvi- 
rume. Visa tai reiškia, kaip teigia Heideggeris, kad daiktas gali 
būti daiktas tik dėka transcendentinio Ketverto: dievų, žmonių, 
žemės ir dangaus. Toks tikrovės supratimo būdas labai prime- 
na mitinį tikrovės supratimą. Gerai žinome, kad Heideggerio 
filosofinės minties istorijos vertinimas yra labai nuoseklus. Ki- 
taip sakant, jo filosofija jokiu būdu nėra nepriklausoma minčių 
sistema, priklausanti pati nuo savęs ir atsiribojusi nuo pagrin- 
dinės Vakarų minties tėkmės, nuo natūralaus jos augimo ir plė- 
totės!?, 

Kadangi žmogus nėra savo pasaulio šeimininkas, o veikiau 
dalyvauja dievų, žemės ir dangaus žaisme, jiš neina savo gyveni- 
mo taku remdamasis tik savo planais ir kontrole. Žmogaus gy- 


12 Plačiau apie tai žr. Vincas Vyčinas, Didybė ir filosofija (Vincas Vy- 
činas, Raštai, t. 2. Vilnius: Mintis, 2007). 

venimą nulemia likimo jėgos, kurios valdo žmogaus gyvenimo 
eigą. Krikščionybė (kaip ir kitos šiuolaikinės monoteistinės ant- 
gamtinės religijos) šias jėgas priskiria Dievui - aukščiausiajam 
buviniui, pranokstančiam žmogų, kuris savo ruožtu pranoks- 
ta visus už jį žemesnius daiktus. Toks požiūris atskiria Dievą, 
žmones ir daiktus nuo Gamtos ir nuo jos žaismo ar transcen- 
dentinės jos srities. Tik kruopštus, nuoširdus žmogaus buvimo 
būdo, kuris iš esmės skiriasi nuo gyvūnų, augalų ar bet kurio 
daikto buvimo būdo, tyrimas turbūt galėtų sugrąžinti žmogų 
prie Gamtos, kurią žmogus ignoravo beveik viso Vakarų kultū- 
ros, ir ypač filosofijos, vystymosi metu. Šio tyrimo metu būti- 
nai reikėtų apsvarstyti ir apžvelgti Vakarų kultūros vystymąsi ir 
kultūros reikšmę apskritai. 

Žmogaus ir kultūros tyrimas yra Gamtos tyrimas. Toks tyri- 
mas atskleidžia Gamtą ne kaip negyvą, pasyvų materijos ar ma- 
terialių dalelių telkinį, bet kaip labai gyvą, aktyvią, kūrybingą, 
išmoningą, išradingą, atsinaujinančią, įdomią, švelnią ir romią, 
bet kartu ir šiurkščią, negailestingą, neracionalią, grėsmingą, 
žiaurią ir bauginančią tikrovę. „Žaisminga“ - tai žodis, apiman- 
tis visus išvardintuosius žodžius ir išreiškiantis esmingiausią 
Gamtos bruožą. 

Nesugebėjimas matyti Gamtos žaismo yra susijęs su nesuge- 
bėjimu matyti Gamtą kaip transcendentinę arba dievišką. Toks 
nesugebėjimas yra moderniojo žmogaus bedievystės rezultatas. 
Bedievystė nereiškia krikščionių abejingumo Dievui, tai reiškia 
nesugebėjimą matyti tikrovėje ir kasdienio žmogaus gyvenimo 
situacijose dieviškąsias galias. 2 

Krikščioniškąjį Dievą nuo mitinių arba Gamtos dievų 1a- 
biausiai skiria tai, kad mitiniai dievai yra gamtiški, jie priklau- 
so Gamtai (ne gamtai!), o krikščionių Dievas yra-antgamtinis, 
esantis virš Gamtos. Pagrindinių“ filosofinių sistemų kūrėjai, 
ignoruodami Gamtą ir transcendentines jos galias, dievus, 
krikščionybės Dievą laikė ne „antGamtine“ tikrove, bet tikro- 
ve, aukštesne už gamtines ar visas kitas esybes. Šitaip supran- 
tamas Dievas buvo laikomas esančiu virš visų kitų buvinių. Jis 
buvo laikomas A Aukščiausiuoju Buviniu. Taip suprantant Dievą 


119 


bet koks bandymas iškelti virš visų kitų buvinių mitinius dievus 
būtų buvęs tolygus jų laikymui antgamtiniais (aukštesniais už 
gamtinius buvinius). Toks klaidingas mitinių dievų supratimas 
kaip antgamtinių būtų buvęs politeizmas - daugelio kitų die- 
vų, be krikščioniškojo, antgamtiniame danguje (antgamtinėje 
tikrovėje) pripažinimas. 

Šiuolaikinė filosofija iš naujo atranda Gamtos sritį ir daugybę 
transcendentinių - bet gamtinių! - galių, dievų. Ji neigia anks- 
tesnį klaidingą Dievo kaip aukščiausiojo buvinio supratimą. 
Gamta ir jos-galios, dievai, būdami antesybiški (transcenden- 
tiniai), lieka gamtiniai. Jie jokiu būdu nėra antgamtiniai. Tokiu 
požiūriu išvengiama politeizmo grėsmės. Antgamtinėje srityje 
(kuri remiasi tikėjimu) tegali būti vienas Dievas, o Gamta yra 
įvairiarūšė ir įvairiaspalvė, nes atsiskleidžia daugeliu būdų, per 
daugybę transcendentinių principų - daugybę dievų. 

Krikščionybės laikymas antgamtine kartu yra jos laikymas 
antkultūrine. Kultūra yra transcendentinių Gamtos principų 
įvairovės įsiveržimas į žmogaus pasaulį. Šiuos principus žmogus 
gauna atsiliepdamas - plačiąja prasme per savo kultus. Žmo- 
gaus gebėjimas atsiliepti atskleidžia jį patį kaip transcendentinį, 
ojo pasaulį - kaip Gamtos žaismo vietą. 

Amžiams bėgant nuolat nukariaudama įvairias kultūras 
krikščionybė aiškiai parodė, kad nelaiko savęs antkultūrine. 
Vietoj to ji laikė save tikrąja kultūra. Užuot nukariavus kitas 
kultūras, krikščionybei derėjo laikyti jas terpe, kurioje ji būtų 
galėjusi švytėti kaip antgamtinė tarp gamtinių. 

Judėjimas, kurį pradėjo popiežius Jonas XXIII, kaip tik ir 
yra krikščioniškosios kultūros pabrėžimas kaip pozityviai kitas 
kultūras priimančios „antkultūrės“, kurioje vienoje žmogus gali 
aptikti antgamtinę tikrovę - krikščioniškąjį Dievą. Kristus gy- 
veno, kalbėjo ir mokė kultūrinėje (gamtinėje) aplinkoje, žmo- 
gaus pasaulyje, jis buvo Dievas-žmogus. Tik tokiu būdu jis buvo 
suvokiamas, suprantamas ir prieinamas Žmonėms. 

Garsusis popiežiaus Jono XXIII terminas dašior kariškio 
reiškia ne krikščionybės sulyginimą su kultūrine sritimi, bet jos 
perteikimą žmogui tarpininkaujant kultūrai ar kultūros prie- 

monėmis. Tik tikroviškose savo gyvenimo situacijose šiuolai- 
kinis žmogus gali tikroviškai suprasti krikščionybę ir gyventi 
tikrai krikščioniškai. Per aggiornamento krikščionybė ateina į 
kasdienį egzistencinį žmogaus gyvenimą - į jo namus, darbą, 
pramogas ir malonumus. Užuot buvusi abstrakčiai ir dogmatiš- 
kai uždaryta savo pačios srityje, esančioje už žmogaus kelių, ji 
tampa Žmogaus gyvenimo ir situacijų tikrove. Tariant Antano 
Maceinos žodžiais, „taip kaip Kristaus asmenyje žmogus ir Die- 
vas negali būti atskirti, taip ir istoriniame Kristuje „Bažnyčia ir 
pasaulis negali būti atskirti?3, 

Krikščionybė plėtojasi ir laikosi ant kultūrinių žmogaus pa- 
grindų. Šiuos pagrindus mums atskleidžia Gamta per dievų 
žaismą, dėl to krikščionybė gali šviesti tik kaip kultūros šviesa. 
Negali būti bekultūrės krikščionybės. | 

Negana to, kaip ir kultūra, krikščionybė negali visiškai įsi- 
galėti mūsų pasaulyje: ji auga, vystosi, pasitraukia, suklumpa, 
kyla ir vėl prasideda iš naujo. Ne tik kaip kultūros žmogus, bet 
ir kaip krikščionis žmogus yra ribotas, o ne absoliutus. Dėl to 
nėra vienos visa apimančios doktrinos visiems tikintiesiems, 
nėra vieno kelio, kuriuo visi galėtų patekti tiesiai į dangų! Kie- 
kvienas krikščionis turi savo kelią pas Dievą. Dievas yra vienas, 
bet mes turime rasti savo kelią pas jį. Tai nė kiekvieno kelias, 


Dasein, Gamtos žaismo vietoje, aš S dalyvauju gerano- 
riškuose arba niokojančiuose dievų darbuose, aš susitinku su 
savo antgamtiniu Dievu savo pasaulyje! - srityje, kurią įvairiai 
pripildo transcendentinės Gamtos galios. Tai reiškia, kad, be. 
dievų - mano dievų!, - Dievas - mano Dievas! — yra beveidis, 
nesuvokiamas ir neaptinkamas.. Būti krikščioniu. visiškai ant- 
gamtiniu būdu - tai būti žuvimi aukštai danguje arba vėjyje. 

Dievas be kultūrinės aplinkos yra blankus, beveidis, nerealus, 
ligotas, be gyvybės. Poetas Vytautas Čėsna apie tokį dievą sako: 


3 Antanas Maceina, „Bažnyčios tragika“ // Tėviškės žiburiai, Toron- 
to, 1970, Nr. 6 (1046). 

„miegantis, pavargęs ir ligotas, senojo Patriarcho guolyje“. Ei- 
lėraštyje „Jaunasis mano Dievas“ jis piešia kitą įvaizdį - Dievo, 
kuris susilieja su pilnu įvykių kasdieniu žmogaus pasauliu. Ti- 
krajam jaunajam Dievui Čėsna sako: „Tu esi gyvas, didis, jaunas 
ir atgimstantis <...> Tu sukrauni gėlės žiedą <...> ir lengva ranka 
išskleidi pumpurus <...> Tu vedi mus jaunus, degančiomis aki- 
mis ir įraudusiais žandais mes sekame paskui tave, kaip protrū- 
kį - galingą ir didingą!“ 


IV. ŽMOGUS IR GYVŪNAI 


Ankstesniuose skyriuose pamatėme, kad ne tik mokslai, bet 
ir visa filosofinės minties raida kilo iš mitologinio pasaulio su jo 
dievais kaip tikrovės principais. Žmogus yra esmingai įsitraukęs 
į tikrovę pagrindžiantį įvykį - į Gamtos žaismą, kuriame daiktai 
įgauna savo būtį. Dabar trumpai aptarsime tikrąją žmonių ir gy- 
vūnų prasmę. Visi jie priklauso Gamtai, bet skirtingais būdais. 
Mėgindami įžvelgti šį skirtumą, galime ne tik geriau suprasti 
žmogaus esmę, bet ir įžvelgti kultūros prasmę ar net geriau su- 
vokti Gamtos žaismo reikšmę. 


1. GAMTA - NUOLAT PASISLĖPUSI 


Turbūt svarbiausias senovės žmogaus gyvenamojo pasaulio 
reiškinys buvo vandens tekėjimas. Vanduo niekada nesiilsi, jis 
teka nuo šlaitų į upelius, upes, ežerus ir jūras. Iš čia vanduo kyla 
į debesis ir lietumi arba sniegu krenta į žemę. Žemėje vanduo 
keliauja šaknimis į augalus ir jų lapus. Jis keliauja kaip kraujas 
gyvūno ar žmogaus kraujagyslėmis. Vanduo keliauja žmogaus 
nutiestais kanalais pramoninėse, agrarinėse, technologinėse sis- 
temose, vandentiekio vamzdžiais. Ne tik gamtos pasaulis (įpras- 
ta prasme), bet ir kultūros-pasaulis yra „vandeningas“. Pirmasis 
filosofas Tališ“ vandenį ir įvairiopą jo tekėjimą laikė dieviška, 
šventa visuma, kuri pagrindžia visus daiktus. „Vandeningas“ 
reiškia, kad iš jo kyla ar yra numanomas Gamtos žaismas. 

Mitiniame pasaulyje vanduo buvo laikomas transcenden- 

tiniu ar dieviškuoju visa ko (visko, kas yra imanentiška) šalti- 
niu. Plačiai pasklidę daiktai yra susiję dėl „vandeningos“ savo 
prigimties. „Vandeningas“ yra ne tik tekantis srautas, bet ir sul- 
tingas augalas, gyvūno organizmas, kuriame teka kraujas, toni- 
zuojantis vaistas gydytojo rankose. „Vandeningas“ yra ir poeto, 
kontempliuojančio didingą mėlyną jūrą su žaliomis salomis, 
įkvėpimas, ir dvasininko, švęstu vandeniu šlakstančio minią, 
palaiminimas bažnyčioje. Vanduo šia prasme nėra esybė. Jis 
yra simbolinis pačios Gamtos įvaizdis. Teisingai traktuojami 
A aikta arba eS7Ees (ESaneaimė krovė) turi transcendentinius 
arba dieviškuosius aspektus. Jie turi šiuos aspektus atspindėda- 
mi Gamtos žaismą. Tokį atspindėjimą Heideggeris vadina telki- 
mu (assemblage, Versammlung): esybės arba buviniai yra galimi 
todėl, kad sutelkia neesybišką transcendentinių realijų - žemės, 
dangaus, dievų ir žmonių - žaismą. Būtis pasislėpusi pati savyje. 
Daiktai atskleidžia Būtį sutelkdami, arba atskleisdami, transcen- 
dentines nuolatos pasislėpusios Būties galias. Žmogus yra viena 
iš šių galių, bet esmingai skiriasi nuo visų daiktų. Šis skirtumas 
geriausiai paaiškėja lyginant žmogų (transcendentinę tikrovę) 
su gyvūnais (imanentine tikrove). 

Norėdami palyginti visų pirma turime pabrėžti, kaip skirtin- 
gai Gamtą suprantame mes ir modernusis technologinis žmo- 
gus. Mes matome Gamtą, esančią daiktuose, gyvūnuose, žmo- 
nėse ir kultūrose, o modernusis žmogus Gamtą susiaurina iki 
imanentinės ar esybinės tikrovės. Jis laiko žmogų esančiu aukš- 
čiau Gamtos gua gamtos'ir viešpataujančiu joje bei tvarkančiu 
ją savo nuožiūra. Savąjį požiūrį mes perėmėme iš egzistencinės 
filosofijos (ypač Heideggerio). Žinome, kad toks požiūris prieš- 
tarauja technologiniam moderniojo žmogaus požiūriui ir turi 
mitologinių bruožų. 

Gamtą, kaip viską pagrindžiančią ir nuolat žaidžiančią pa- 
matinę tikrovę, intensyviai patirdavo agrarinės tautos, gyve- 
nančios pagal Gamtos ritmą, jos žaismą. Visi daiktai įgauna 
savo pobūdį, išvaizdą, savo esybiškumą ir gyvenimo trukmę iš 
Motinos Žemės. Baigę gyvuoti jie grįžta pas ją. Viskas ateina ir 

išeina (taip pat ir žmogus bei jo kultūros), tik Gamta išlieka. Ji 
išlieka žaismingai leisdama viskam pasirodyti pasaulio (Gamtos 
atsiskleidimo vietos) šviesoje. Pasaulis yra ne be žmogaus indė- 
lio. Tai reiškia, kad pasaulis - aplinka, kurioje atskleidžiamos 
visos daiktų prasmės ir esmės, - būtinai yra kultūrinis pasaulis. 
Tai nulemia pagrindinį žmonių ir gyvūnų skirtumą. 

Kiekvienam imanentiniam ar transcendentiniam atsisklei- 
dimui reikia transcendentinių tikrovės galių sąveikos arba su- 
sidūrimo. Mitiniu požiūriu visas spindesys ir visa šviesa kyla iš 
Motinos Žemės. Saulė iškyla i iš Žemės kaip auksinis žiedas. Ji 
iškyla iš Nakties, iš Motinos Žemės priedangos šydo. Visa šviesa 
vėl sugrįžta į Žemę, savo mirties patalą, kaip galingas paukš- 
tis, sakalas, suskliautęs sparnus. Tačiau saulė nemiršta, kaip 
nemiršta joks dievas! Ji atgimsta visada pasislėpusiose Motinos 
Žemės priedangose. Saulė gyvena amžinai: ji pasirodo kas rytą, 
miršta kas naktį ir kasryt vėl atgimsta. Amžinumą saulė gauna 
iš Žemės - Gamtos. 

Be saulės - be Gamtos žaismo kultūriniame žmogaus pa- 
saulyje - Žemės (Gamtos) turtai niekada nebūtų atskleisti. To- 
dėl saulė (Gamtos žaismas) yra atskleista Žemė (Gamta). Saulė 
yra Žemės atsiskleidimas. Tai, kad saulė yra kitokia nei Žemė 
ar Naktis, reiškia, kad Gamta atskleidžia save kaip prisidengu- 
si, Nuolatos Pasislėpusioji. Šią pamatinę mitinės minties, ypač 
Egipto, struktūrą filosofiškai gerai išreiškia Heideggeris, kuris 
teigia, kad tiesos pagrindas yra netiesa!. Visa kas pasirodo Bū- 
ties (saulės) šviesoje, o pamatinė atskleidžianti galia išlieka pa- 
sislėpusi, pasirodo kaip Niekis (Nuolatos Pasislėpusysis). Žmo- 
gus negali žiūrėti tiesiai į saulę arba matyti pačią šviesą, jis gali 
matyti tik daiktus, apšviestus saulės šviesos. 

Įvairiose kultūrose Gamta atidengia save daugybe būdų. Šie 
„ būdai yra dievai. Pasislėpusi savyje Gamta pasirodo daugiaspal- 
ve dievų gama. Netgi jie nepasirodo objektyviai suvokiamu ir 


"Plg. Martin Heidegger, Vom Wesen der Wahrheit, Frankfurt a. M.: 
Vittorio Klostermann, 1943, p. 20, 

apčiuopiamu būdu, kaip kad pasirodo daiktai (imanentinė ti- 
krovė). Tai reiškia, kad net Gamtos pasirodymo arba atsisklei- 
dimo principai (dievai) pasirodo prisidengę. 

Kadangi dievai įžengia į kultūrinį pasaulį dėl žmogaus kul- 
tūrinio (kultinio) atsako, pati žmogaus esmė - jo gebėjimas at- 
siliepti - taip pat yra transcendentinė ir dėl to neredukuojama 
į objektyvius daiktiškuosius arba imanentinius bruožus. Pati 
Žmogaus esmė, giliausiasis jo „aš“, kuris išeina į šviesą kultū- 
riniame jo pasaulyje kartu-su-Gamta ir jos žaismo principais, 
dievais, pasirodo kaip prisidengusi. Klausimas, kas yra žmogus, 
išlieka, ir taip būš tol, kol žmogus bus žmogus. Žmogus, iš es- 
mės transcendentinė tikrovė, radikaliai skiriasi nuo daiktų, nuo 
imanentinės tikrovės. Šis skirtumas yra pagrindinis jo ir gyvū- 
no skirtumas. 


2. TECHNOLOGIJA IR GAMTA 


Kiekvieno gyvūno, kaip ir kiekvieno daikto, esmė nurodo 
Gamtos žaismą kaip savo pagrindus. Joks gyvūnas nėra aki- 
vaizdus savęs autorius. Suvokiamas ir apčiuopiamas jo imanen- 
tiškumas priklauso nuo nesuvokiamo ir neapčiuopiamo arba 
transcendentinio Gamtos pagrindo, nuo kurio priklauso jo 
buvimas ir prigimtis. Ne tik daiktai, augalai ir gyvūnai nurodo 


transcendentinį Gamtos įvykį, bet ir žmogus. Taip pat ir žmo--- 


gaus sukurti kūriniai, pavyzdžiui, technologija, priklauso.nuo 
transcendentinių Gamtoszgalių. T 

"Banginiai ir delfinai „tiek daug formų ir bruožų (pavyzdžiui, 
pelekus, uodegos ir kūno formą) paveldėjo iš savųjų vandens 
protėvių, kad dažnai yra painiojami su žuvimis. Tačiau bangi- 
nio pelekas panašus į žuvies peleką ne labiau nei šikšnosparnio 
sparnas į paukščio sparną. Panašiai ir daugumos rūšių jūrų kar- 
vės, nors prarado galines galūnes, dar turi išlikusius galinių ga- 
lūnių kaulus, esančius giliai kūne.?“ Visi šie bruožai yra susifor- 


* Carrington, min. veik., p. 62. 

mavę kaip kūrybingas ir išradingas atsakas į aplinką - vandenį. 
Ne gyvūnai suformavo savo kūnus tokius, kokie jie yra, ir ne jų 
aplinkos - vandens - veiksniai, o nuolatos kūrybinga žaidžianti 
Gamta. Ir tai ne viskas! Žinome, kad žmogaus sukurti vandens 
laivai = tiek maža gelbėjimo, tiek sportinė valtis ar žvejybinis 
laivas, prabangi jachta, transatlantinis laineris ir visų tipų po- 
vandeniniai laivai - atkartoja banginių, delfinų ar žuvų formas. 
Nors laivą sukūrė žmogus, jis rėmėsi Gamtos žaismo įžvelgimu 
"ir pažinimu. Būtų teisingiau pasakyti, kad tai ne žmogaus, bet 
Gamtos žaismo, į kurį žmogus atsakė, kūrinys. 

Įdomu, kad Gamta, kūrybingai keisdama gyvūną kintančio- 
je aplinkoje, neatsisako visų ankstesnių jo bruožų. Jau minėti 
banginiai ir delfinai, kaip ir ruoniai, jūrų liūtai ar ūdros, labai 
pakito Gamtos žaisme „nes jų galva, liemuo ir uodega susijungė 
į viena“. Nepaisant tokių drastiškų pokyčių šie vandens gyvū- 
nai nepasidarė žuvies dydžio ir išlaikė kūną dengiantį kailį. Be 
to, jie išliko šiltakraujai ir žindo savo jauniklius. Užuot išsiau- 
ginę žuvų pelekus, jie pakeitė galūnes - jos primena ir atstoja 
jiems pelekus. 

Verta pažymėti, kad keturios žinduolių kojos-atsirado iš 
keturių žuvų pelekų. Jas jau turėjo ropliai, kurie išsivystė prieš 
žinduolius. Gamta išvystė sausumos keturkojų kojas, pakeis- 
dama jų vandens protėvius. Paukščių sparnai atsirado pakitus 
priekinėms sausumos gyventojų kojoms. Paukščių sparnų kau- 
lų sandara, priekiniai ruonių, delfinų ir banginių pelekai bei 
užpakalinės galūnės, susijungusios su uodega, išliko iš esmės 
tokie patys kaip ir jų protėvių, kurie vaikščiojo žeme. Žaisdama 
Gamta nepradeda visai iš naujo, o panaudoja senąsias.priemo- 
nes, nėrs kartais labai jas pakeičia: Šis vystymasis gyvūnų gyve- 
nime Gamtos žaismą atskleidžia kaip tvarkingą ir sistemingą, o 
ne chaotišką. 

Svarbu pažvelgti į šią tvarką ir sistemą kaip būdingą ne tik gy- 
vūnų pasauliui, bet ir žmogaus produktams. Gyvūnų dantys, be 
abejo, kilo iš panašių senovinio jų protėvio - vandens gyvūno - 


3 Ten pat, p. 17. 

dantų. Per tūkstantmečius išsivystė daugybė įvairiausių dantų 
formų. Beje, žmogaus dantys yra kur kas senesni nei daugelio 
žinduolių. Daugumos žinduolių dantys yra savitai pritaikyti, 
pavyzdžiui, graužikų dantys pritaikyti graužti, žolėdžiai gyvū- 
nai dažniausiai turi plokščius šiurkščiu paviršiumi dantis, o mė- 
sėdžiai gyvūnai - aštrius iltinius dantis, kurie reikalingi mėsai 
atplėšti. 

Gamtos žaismo, kuris kūrybingai keičia gyvūnų dantis, tąsa 
yra technologijų įvairovė - tokie „įvairiausi dantys“ kaip pjū- 
klai, mašinos, smulkinančios medieną, maisto ir pašarų smul- 
kinimo, mėsos malimo ir pjaustymo mašinos, žemės kasimo ir 
kalnų arba tarpeklių lyginimo mašinos, tunelių arba anglies, 
vario ar aukso kasimo mašinos ir panašios. 

Įprastus namų ūkio daiktus, pavyzdžiui, peilį, kastuvą, snie- 
go semtuvą, šakutę, kirvį, sulčių maišytuvą ir kitus, taip pat ga- 
lima vadinti dantimis. Teisingai suprantami jie yra ne žmogaus 
išradimas, o transcendentinių Gamtos galių raiška. Tos pačios 
transcendentinės dieviškosios galios sukuria daiktus, gyvūnus 
ir žmogaus kultūrinio pasaulio produktus. Ne vienas daiktas 
ar esybė sukuria kitą, o uždaiktinė, transcendentinė tikrovė 
(dievas) sukuria aibes daiktų, suteikdama jiems prasmes. Šia- 
me kūrybos procese žmogus dalyvauja kaip atsiliepianti trans- 
cendentinė galia, dievo žaidimo bendrininkas. Daiktai gali būti 
reikšmingi tik žmogaus pasaulyje. Dauguma daiktų turi laukti 
milijonus ar net milijardus metų, kad taptų reikšmingi i ir E9yDIĖS 
ki, kad taptų daiktais. 

"Bionika yra mokslas, kuris analizuoja gyvūnus siekiant su- 
konstruoti mašinas ir būdus geriau aptarnauti žmoniją. Pa- 
vyzdžiui, tiriamas meškos žiemos miegas, analizuojant nevei- 
klos būseną, kuri daug kur pritaikoma žmogaus gerovei. Maži 
paukšteliai, perskrendantys didelius vandenynus, gali pamokyti 
žmogų gaminti ekonomiškesnius lėktuvus. Bionika galima dėl 
to, kad žmogus žino transcendentinius gyvūnų arba daiktų pa- 


* Ten pat, p. 85. 

grindus, kurie yra nematomi. Šie transcendentiniai pagrindai 
yra ankstesni už daiktus, jie yra daiktų sąlyga. Nešališkas, tai 
yra „nesistemiškas“ ir „neobjektyvus“, daiktų, gyvūnų, taip pat 
žmogaus padarytų daiktų pagrindų tyrimas gali padėti suprasti 
transcendentinių gamtos galių veikimą. 

Galvodami apie namus, susidarome modernaus būsto su 
žalia veja įvaizdį. Manome, kad namas yra žmogaus išradimas, 
bet užmirštame apie daugelio gyvūnų urvus ar olas ir paukščių 
lizdus. Namai yra ir gyvūnų pasaulyje, jie nėra sukurti tik žmo- 
gaus. Gyvūno namai ne visada yra paprasti. Dažnai „žinduo- 
lio namai, pavyzdžiui, urvai, turi tris pagrindines funkcijas: tai 
miego vieta, vieta, kur auginami jaunikliai, ir gynybinė tvirto- 
vė. Bet net ir įmantriausi žinduolių namai yra labai primityvūs, 
palyginti su pačiais paprasčiausiais žmogaus namais. Vienas iš 
svarbiausių žmonių ir gyvūnų žinduolių skirtumų yra tai, kad 
žmogus paprastai įsigyja turto, ir jam saugoti reikalinga vieta.“ 
Tačiau yra ir gyvūnų, kurie kaupia maisto atsargas žiemai. To- 
kios, pavyzdžiui, yra voverės, kurios renka riešutus, burundukai 
ir pelės, kurie pripildo savo saugyklas grūdų sunkesniems lai- 
kams. Meškos, vilkai, kai kurios lapės ir šunys maistą užkasa. 

Mitiniame pasaulyje namų atsiradimas priskiriamas die- 
vams, 0 ne žmogui ar gyvūnams. Mitinės Graikijos Artemidė 
yra namų įkūrėja. Šį aspektą dar geriau išreiškia lietuvių sodybų 
deivė Dimstė. Dimstė padeda ir gyvūnams, ir žmogui, ne tik 
pirmykščiam, bet ir moderniam technologui, kuris stato būstą 
ir kitus pastatus. Ta pati deivė (Artemidė arba Dimstė) skatina 
gyvūnus ir žmogų laikyti maisto atsargas sunkiems metų mėne- 
siams, moko žmogų sūdyti arba rūkyti mėsą, rauginti daržoves 
ir kitais būdais išsaugoti maisto produktus. 

Mitiniame pasaulyje pati daiktų sandara ar „daiktiškumas“ 
atspindi kuriančius dievų pagrindus. Kuo aiškesnis arba reikš- 
mingesnis daiktas, tuo intensyviau jis įtraukia dievą į žmogaus 
pasaulį ir tuo dieviškesnis jis pats. Viena vertus, dievas suteikia 


3 Ten pat, p. 125. 

reikšmę ir tikrumą daiktui pasaulyje, o kita vertus, jis pats pri- 
klauso nuo to, kaip daiktas atspindi jo dieviškumą (savo bruo- 
žais). Nemitiškai suvokiamas arba netekęs dieviškųjų pagrindų 
daiktas yra nepagrįstas, bereikšmis ir stokoja esybiškumo. Dėl 
šių priežasčių jis negali atnešti dieviškųjų pagrindų šviesos į 
kultūrinį žmogaus pasaulį. 

Daiktai, pripildyti dieviškųjų galių, - tie, kurie aiškiai at- 
skleidžia transcendentinę kurio nors dievo šviesą, - yra laiko- 
mi dieviškais, o kartais net pačiais dievais. Dėl to mitiniuose 
įvairių kultūrų pasauliuose tam tikros dievybės buvo vaizduoja- 
mos kaip konkretūs gyvūnai. Senovės Egipte jautis Apis, lotoso 
žiedas, karalius arba faraonas buvo laikomi dievais. Faraonas, 
atliekantis karaliaus funkcijas, pats buvo galinga „vieta“, kurioje 
dievai išeidavo į šviesą. Faraonas buvo laikomas Ra sūnumi ir 
vadinamas Horu vaiku. Žodis „Horas“ reiškia „tas, kuris gyve- 
na aukščiau“, ir juo vadinamas pagrindinis dievas Ra. Faraonas 
nebuvo tik Ra sūnus, jis buvo laikomas pačiu Ra, dalyvaujan- 
čiu kultūriniame Egipto pasaulyje tam tikrame istorijos etape. 
Dažnai Ra ir faraonas būdavo vaizduojami kaip sakalas, paukš- 
tis, kuris gyvena aukščiau už kitus ir kuris dažniausiai pasirodo 
saulei tekant. Sakalo akis yra „kaip saulė“, todėl faraonas buvo 
laikomas dievu Ozyriu Egipto pasaulyje. Galinga karaliaus įtaka 
jo žmonėms buvo panaši į šventojo Nilo įtaką Egipto pasauliui. 
Ozyris yra Izidės sūnus, panašiai kaip Nilas yra Žemės sūnus. 

Ne tik tokie galingi ir viską persmelkiantys dieviški įvykiai 
reiškiasi per daiktus ir gyvūnus, bet kartais ir tokie, kurie at- 
rodo antriniai ir nesvarbūs. Mitiniame Lietuvos pasaulyje tarp 
daugelio gyvūnų dievybių buvo Kiškio dievas. Jis buvo žinomas 
kaip gyvybingumo ir vaisingumo dievas. Bevaikės moterys ant 
kaklo nešiodavo kiškio uodegos galiuką arba juosmenį apsi- 
juosdavo kiškio kailiu. 

3. KAI KURIE GYVŪNŲ GYVENIMO BRUOŽAI 


Yra daug įvairių gyvūnų bruožų, kuriuos Gamta išvystė ats- 
kirai vieną nuo kito, tačiau jie priklauso tai pačiai transcenden- 
tinei tikrovei. Jie sutelkia ją, todėl turi tą pačią prasmę ir esybinį 
pagrindą. Pavyzdžiui, „echidnai, ežiui ir dygliakiaulei dygliai 
išsivystė visai atskirai vienam nuo kito“. Tą pat galima pasakyti 
apie paukščių, šikšnosparnių, bičių, voverių skraiduolių spar- 
nus. Galima aptikti ne tik skirtingų sparnų tipų, susijusių su tuo 
pačiu transcendentiniu Gamtos principu, bet ir dalykų, kurie 
gana smarkiai skiriasi nuo sparno. „Paukščio ir šikšnosparnio 
sparnai, arklių, banginių ir žmonių priekinės galūnės yra suda- 
ryti pagal tą patį principą.“? 

Biologai, ypač gyvūnų elgsenos tyrinėtojai, aptinka pavydo, 
atsidavimo, altruizmo ir daugelį kitų „žmogiškojo“ elgesio ap- 
raiškų gyvūnų gyvenime. Daugelis nesusiporavusių paukščių 
padeda savo kaimynams sukti lizdus ir rūpintis jaunikliaisš. So- 
cialinis bendradarbiavimas ir meilė našlaičiams pastebima tarp 
daugelio bandomis gyvenančių gyvūnų rūšių. Pavyzdžiui, bizo- 
nai švelniai rūpinasi našlaičiais, kol šie užauga". 

Dauguma žinomų tyrinėtojų patvirtina monogamijos.atvejus 
tarp tokių gyvūnų kaip vilkai, gibonai, laukinės žąsys,-karališ- 
kieji ereliai ir kitų. Donaldas ir Louise Peattie sako, kad „gulbės 
susiporuoja visam gyvenimui. Netekusi partnerio, gulbė kelis 
sezonus suka lizdą tikėdamasi, kad mylimasis sugrįš-Legenda? 
Ne, faktai. 1959 metų sausį migruojančių gulbių būrys sustojo 
pailsėti Detroito žemupyje. Viena pora užtruko ilgiau ir pate- 
lė įšalo lede. Gamtosaugos pareigūnai išgelbėjo ją, nusilpusią 
ir ligotą, ir mėnesį slaugė. Patino, nerimastingai plaukiojančio 
geliančiame vandenyje, sugauti jiems nepavyko. Kai galų gale 


S Ten pat, p. 13. 

" Sally Carrighar, Wild Heritage. Boston: Houghton Mifflin Compa- 
ny, 1965, p. VII. 

S Plg. ten pat, p. 46. 

* Plg. fen pat, p. 83. 

patelė pasveikusi ir sustiprėjusi buvo paleista į upę, pora susiti- 
ko, ilgai žiūrėjo vienas į kitą, o paskui didingai ir ramiai nuplau- 
kė pasroviui į Erio ežerą ir dingo visiems iš akių.“!9 

Švelniais jausmais ar šeimos meile pasižymi daugelis gyvūnų 
rūšių. Konradas Lorenzas sako, kad „kai kurie protingiausi ir 
draugingiausi paukščiai arba žinduoliai labai dramatiškai rea- 
guoja į staigią savo rūšies nario mirtį. Laukinė žąsis, pašovus 
jos draugą, gynė jį išskleidusi sparnus ir šnypšdama.“"! Vieną 
medžiotoją sukrėtė dvi dramblių patelės, bergždžiai bandančios 
pakelti jo Tiušautą. "dramblį. Po šio įvykio medžiotojas ataidavė 
laukinės gamtos išsaugojimo darbui. 

Apskritai gyvūnai yra taikūs ir žudo tik dėl maisto, skatina- 
mi tam tikrų jėgų, kurios, pavyzdžiui, ir augalą skatina leisti ša- 
knis į derlingą dirvožemį. Gerai žinomoje knygoje Apie agresiją 
Konradas Lorenzas ne kartą pažymi, kad tik žmogus yra krau- 
geriškas, tik jis žudo, kad žudytų. 

Net riteriška pagarba moterims nėra išskirtinis žmogaus kul- 
tūrinio pasaulio bruožas. „Maksima „Negalima mušti moters“ 
žmonių pasaulyje yra tik santykinė. Tuo tarpu gyvūnų pasaulyje 
yra daug rūšių, kurių patinas normaliomis nis sąlygomis niekuo- 
met nepuola patelės. a 

Aišku, ne visi gyvūnai yra monogamiški, altruistiški, drau- 
gingi ir šeimyniški. Dauguma gyvūnų nepasižymi „žmogiško- 
siomis“ savybėmis ir bruožais. Bet jie visi yra-ramūs; valdomi 
tvarkingo Gamtos žaismo, jos logoso, Kitaip sakant, visi gyvūnai 
yra „doti“kiekvienas-savobūdū; | 

Kai kurios gyvūnų rūšys (elniai, bizonai, drambliai) pasi- 
žymi matriarchaliniais bruožais. Pavyzdžiui, bizonų kaime- 


nės vedlys-yra sena patytusi; „išmintinga“ patelė. Kiti gyvūnai 


" Donald ir Louise Peattie, Royalty of the Bird Kingdom // Reader's 
Digest, 1963 m. spalis, p. 112. 


"" Konrad Lorenz, On Aggression. New York: Harcourt, Brace, World 
Inc., p. 249. 
22 Ten pat, p. 123. 

(vilkai, laukiniai arkliai, babuinai, vištos) yra patriarchaliniai. 
Pavyzdžiui, laukinių arklių kaimenės vedlys yra stiprus, judrus 
ir išmintingas eržilas. Kai kurių gyvūnų gyvenimo būdas mo- 
nogaminis, kai kurių poligaminis. Kai kurie gyvūnai yra drau- 
gingi, kiti teikia pirmenybę individualistiniam, atsiskyrėliškam 
gyvenimo būdui. 

Stebėdami įvairias žmonių kultūras, ypač istorinio plėtoji- 
mosi kontekste, galime aptikti ir monogaminių, ir poligaminių, 
o kartais net poliandrinių visuomenių. Kiekvienoje kultūroje 
aptinkame įvairiausių dorybių, dažniausiai panašių į tas, kurias 
paminėjome aptardami gyvūnų gyvenimą. Kai kurios dorybės, 
pavyzdžiui, draugiškumas, kilnumas, šeimyninė meilė, yra labai 
vertinamos daugelyje žmonijos visuomenių. 

Iš kur kyla dorybės ir kiti bruožai, pasireiškiantys žmonių ar 
gyvūnų gyvenime? Ar gyvūnai juos inicijavo? Ar žmogus? Ne! 
Tai Gamta davė pradžią visiems šiems bruožams ir savybėms. 
Gamta jas pagrindė, atskleidė ar iškėlė į šviesą, save ir daugybę 
žaidžiančių savo galių slėpdama. Mitiniame pasaulyje tai buvo 
laikoma dievais. Platonas tai pavadino idėjomis, o Kantas apra- 
šė kaip subjektyvius apriorinius principus. - 


4. KULTŪRA IR GAMTOS ŽAISMAS 


Gamta atsiskleidžia per kultūras. Kiekviena tikra kultūra at- 
skleidžia Gamtą kaip spalvingą dievų šeimų žaismą. Kultūrinio 
pasaulio daiktus pagrindžia dievai, o daiktai atskleidžia ir iške- 
lia juos į šviesą per Gamtos žaismą. Tai reiškia, kad atskleisdami 
įvairių daiktų (pavyzdžiui, gyvūnų) bruožus kartu pamatome jų 
pagrindus - transcendentinius Gamtos principus. 

Kalbėdami apie gyvūnų ir žmogaus bruožus turime omeny- 
je, kad jie pasirodo būtent mūsų kultūros pasaulyje. Tai reiškia, 
kad šie bruožai.nėra - ir negali būti - absoliučiai tikri. Jie yra 
tikri tiek, kiek tikri yra kultūros dievai, kurie, kaip vaivorykš- 
tė, atskleidžia bespalvę Gamtą visa spalvų gama. Šių dieviškųjų 
spalvų šviesoje jie atskleidžia visus šio kultūrinio pasaulio daiktus. 

Kai kurie daiktai, kai kurios akmenų, augalų ir gyvūnų rūšys 
ar net pirmykštis urvinis žmogus turėjo laukti milijonus ar dar 
daugiau metų, kol jų bruožai buvo atskleisti kultūriniame žmo- 
gaus pasaulyje. 

Šį iš pirmo žvilgsnio keistą, ratu besisukantį daiktų atsisklei- 
dimą, grindžiamą Gamta ir transcendentinėmis jos galiomis, 
bei Gamtos ir transcendentinių jos galių atsiskleidimą daiktuo- 
se, kurie yra jų telkėjai, gerai išreiškia žodis „žaismas“ - Gamtos 
žaismas. 

Kadangi svarbiausi pagrindai (Gamta), kurie pagrindžia 
daiktų reikšmes, atskleidžiami kaip pasislėpę, tai ir daiktų bruo- 
žai atsiskleidžia kaip paslėpti, tiksliau sakant, atsiskleidžia išo- 
riniu pavidalu. Gamtos žaismas yra nuolatinis tiesos blykčioji- 
mas - tiek transcendentinės, tiek imanentinės („daiktiškosios“ 
arba esybinės) tiesos: Šis blykčiojimas yra dinamiškas ir dėl to 
jis nėra amžinai-iF absoliučiai teisingas. 

Heideggerio žodžiais, Gamtos žaismas, kurį jis vadina Būties 
Įvykiu arba physis išsiveržimu į logosą, - yra kalba. Kalba nėra 
bendravimo sistema, kurią savo patogumui nusistato žmogus, 
kalba iš esmės yra ra harmoningas ėjimas į šviesą arba į daiktų t bruo- 
ži R prasmių (esmių) atskleidimą, kuris neišvengiamai įtraukia 
žmogų kartu su jo elgesio normomis, jo dievus ir pačią Gamtą. 
Kalba yra "ra pačios-tikrovės- blykčiojimas, tai yra Gamtos žaismas. 

alba, būtent tikrovės kalba, tampa žmogaus kalba tada, kai 
jis į ją atsiliepia. „Pasakyti, sagan, reiškia nurodyti: leisti pasi- 
rodyti, išlaisvinti atsiskleidimo-slėpimosi būdu, tai yra priskirti 
tam, ką vadiname pasauliu.“ Tai yra mūsų kultūros, kurioje 
gyvename, tikrovė. Kultūrinis žmogaus atsakas į Gamtos (phy- 
sis) kalbą (logos) yra jo dalyvavimas Gamtos atsiskleidime, jos 
žaisme. Dėl šio dalyvavimo logos (kultūrinių principų visuma; 
dievų šeimynos) yra priskiriamas žmogui (kurį Kantas supranta 
kaip subjektą). Logoso dovana yra kultūrinio pasaulio kartu su 


5 Martin Heidegger, Unterwegs zur Sprache. Pfullingen: Verlag 
Gūnther Neske, 1959, p. 200. 

visomis transcendentinėmis ir imanentinėmis jo realijomis do- 
vanojimas. Pasaulis yra Gamtos dovana. 

Žmogus arba dalyvauja tikrovės kalboje - Gamtos žaisme, 
arba yra savo kalbos šeimininkas: jis yra arba orientuotas į 
Gamtą, kultūriškas ir dieviškas, arba orientuotas į žmogų, ne- 
kultūriškas ir bedievis. Šia prasme dabartinis žmogus leidžiasi 
atgal į barbarišką arba nekultūrišką būvį. 

Gyventi kultūriškai arba dieviškai — tai didvyriškai gyventi 
žmogaus pasaulyje. Didvyriškas gyvenimas reiškia atsidavimą 
dievams ir jų tvarkai. Didvyriškas žmogus paaukoja savo gerovę 
vardan kultūrinių principų. Jis tarnauja Gamtai kaip nuolatos 
pasislėpusiai galutinei tikrovei, kuri įtraukia jį į savo žaismą, 
kad jis entuziastingai dalyvautų transcendentinių jos galių vei- 
kloje. Toks buvimo būdas yra giliaprasmis, spalvingas, niekada 
iki galo nesuvokiamas, tai nuolatinė galutinių principų paieška — 
dievų ieškojimas. 

Žmogus, Gamtą laikantis tik visų „gėrybių“ šaltiniu, aukso 
kasykla, ima kalbėti lėkšto visuotinumo kalba, o pats tampa vi- 
sažiniu - viso žinojimo, visos scientia, visų principų sankirta. 
Tokiu atveju aukštesnis už žmogų ir jo viską apimantį žinoji- 
mą, žmogaus /0g0są, gali būti tik Visagalis Dievas. Bet šis ant- 
pasauliškas arba antgamtinis logosas (žinojimas) nieko nesako 
apie Gamtos (physis) logosą. Viduramžiais ir naujaisiais laikais 
buvo manoma, kad antgamtinis logos nekeičia žmogiškojo /0- 
goso, tik suteikia jam pagrįstumo, taigi palaiko antropocentrinę 
žmogaus nuostatą. Taip suprantamas Dievas nenuvainikuoja 
žmogaus, sėdinčio Žemės ir. Gamtos karaliaus soste. Kadangi 
antropocentrinis žmogus ignoruoja dievus ir Gamtos žaismą, 
jis yra praradęs didvyriško gyvenimo prasmę ir „nebesupranta“ 
(no longer „under-stands“) tikrovės kalbos (physis logoso). 


5. GYVŪNŲ IR ŽMONIŲ VISUOMENĖS 


Gyvūnų gyvenime intensyviai reiškiasi Gamtos žaismas, 
kuris nuolat kūrybingai sprendžia problemines gyvūnų raidos 

situacijas, nuolat keičia senas atmainas, kurios patenka į akla- 
vietę. 

Ilgą laiką gyvūnai gyveno individualiai, kovodami dėl išli- 
kimo. Stipresnieji išlikdavo, o silpnesnieji pražūdavo. Dar yra 
daug gyvūnų rūšių, gyvenančių ne bendruomenėmis. Draugiš- 
kumas arba vieningumas ilgą gyvūnų vystymosi tarpsnį nebuvo 
jiems būdinigas. Yra žinoma vorų rūšių, kurių stambesnė patelė 
praryja smulkesnį patiną iš karto po apvaisinimo. Kai kurių rū- 
šių driežai „susidraugauja“ tik trumpam laikui sezoninio pora- 
vimosi metu, kitu metu jie yra dideli priešai ir gyvena atskirai. 

Tačiau jau iš pat pradžių Gamta, ypač daugelio įvairių rūšių 
žinduolių gyvenime, vystė visuomeniškumą, draugystę, netgi 
meilę. Visuomeniški ar draugiški yra elniai, bizonai, vilkai, bež- 
džionės ir daugelis kitų gyvūnų. 

Europinių barsukų visuomeniškumas yra daugiau nei drau- 
gystė. Jie kartu rausia sudėtingas urvų sistemas, kuriose turi 
slaptavietes, šeimyninės patalpas jaunikliams auginti ir daugelį 
kitų „patalpų“. Jie turi įėjimo ir išėjimo landas, naudojamas iš- 
kilus pavojui"*. Stepių šunys taip pat gyvena „šunų miestuose“, 
kuriuos sudaro šeimų urvų kompleksai. Tėvai, išauginę jauni- 
klius, „palieka juos sename urve ir eina kasti naujo urvo kolo- 
nijos pakraštyje“"5, 

Gamta išbandė gyvūnų visuomeniškumą. dar prieš atsiran- 
dant t žinduoliams. Kiekvienas žino darnaus visuomeniškumo 
raišką skruzdžių ir bičių gyvenime. „Visuomeniškumo“ užuo- 
mazgų esama net pradinėje gyvybės stadijoje (augalų gyveni- 
me). Gamta jau ankstyvojoje vystymosi stadijoje jungė kovo- 
jančius dėl išlikimo primityvius individus (pavyzdžiui, pelėsius) 
į grupes. Jų bendrumas teikė galimybę palaikyti tokias aplinkos 
sąlygas, kurios užtikrina išlikimą. 

Verta pažymėti ankstyvąjį „visuomeniškumą“, kuris atsira- 
do formuojantis organizmui - augalui arba gyvūnui. Skirtingos | 


4 Plg. Carrington, min. veik., p. 122. 
5 Ten pat, p. 150. 

organizmo dalys prisiima skirtingas funkcijas ir aptarnauja vi- 
sumą. Taip išsivystė daugelis organizmo funkcijų ir audinių: ap- 
sauginis kiautas, atraminiai griaučiai, virškinimo traktas ir t. t. 

Įdomu, kad šiuolaikinė technologinė visuomenė palaipsniui 
formuoja sudėtingas technines struktūras, panašias į vientiso 
organizmo dalis, kurioms paklūsta įvairiausios žmonių gru- 
pės. Žinome, kad technologiniame pasaulyje žmogus nebegali 
gyventi laisvai ir nepriklausomai. Jis turi pasirinkti konkrečią 
funkciją ir pasirengti ją atlikti sudėtingame technologiniame 
pasaulyje. Nors technologinį pasaulį plėtoja žmogus, jis tampa 
panašus į antžmogišką, robotą primenantį organizmą, kuris gy- 
vena savo gyvenimą ir kurio atskiros dalys - žmonių grupės - turi 
savo funkcijas. Gali būti, kad kada nors ateityje žmogus praras 
individualią savo tapatybę ir svarbą. Žmogus bus vadinamas, 
traktuojamas ir suvokiamas kaip tai, kas jis bus milžiniškoje 
technologinėje sistemoje. Net šiandien, paklausti: „Kas yra šis 
žmogus*“, - atsakome: santechnikas, buhalteris, dainininkas ar 
batsiuvys. Toks technokratinis visuomeniškumas yra labai abe- 
jotinas. Jis reikštų, kad žmogus liaujasi buvęs žmogus ir tampa 
nauja rūšimi (ne be žmogaus dalyvavimo), tapdamas kartu ir 
mechanine rūšimi. 

Žmogus iš esmės yra visuomeniškas. Jo visuomeniškumas 
nėra technokratinis. Tai tik viena iš visuomeniškumo rūšių, 
tiksliau sakant, nukrypimas nuo tikrojo visuomeniškumo. Ti- 
krasis visuomeniškumas kultūrinis, jis skiriasi nuo gyvūnų vi- 
suomeniškumo. Kultūrinė būtybė priklauso ne tik nuo Gamtos 
planavimo ir darbo, bet ir nuo savo atsako, nuo bendradarbia- 
vimo su kūrybinėmis Gamtos galiomis, dievais, kurie ją sufor- 
muoja. Gamta nustato žmogaus gyvenimo būdą kultūriniame 
jo pasaulyje. Heideggeris šį nustatymą vadina „įmestimi“ (Ge- 
worfenheit). Jis teigia, kad žmogus įmeta save pagal tai, kaip 
jį įmeta Gamta. Atliepiantį žmogaus bendradarbiavimą šioje 
„įmestyje“ Heideggeris vadina projektavimu (Entwurf). Žmo- 
gus nėra savo paties būties ir egzistavimo būdo kūrėjas, bet jo 
būtis ir egzistavimo būdas priklauso ir nuo jo paties iniciaty- 
vos ir entuziastingo bei kūrybingo aktyvumo. Žmogus žaidžia, 

tiksliau sakant, žaidžia kartu su Gamta. Jis dalyvauja dievų dar- 
buose. Žmogaus visuomeniškumas-nėra jokia išimtis, jis yra tik 
kultūrinis. Žmogaus skirtingumas nuo gyvūnų yra jo kultūra 
arba kultai. 

Mitiniame graikų pasaulyje deivė Afroditė yra meilės ir har- 
monijos, abipusio prisirišimo ir artimos draugystės deivė. Af- 
roditės bruožai aiškiai pasireiškia gyvūnų gyvenime. „Švelnus 
snukis <...> būdingas žirafoms, kurios dažnai meiliai trinasi 
galvomis ir kaklais. Meilikavimosi metu patelės eina linguoda- 
mos, ir prieš šį reginį patinai negali atsilaikyti.“ Šios, vadina- 
mosios antrinės, lyties ypatybės vaidina svarbų vaidmenį gyvū- 
nų ir žmonių gyvenime. 

Žmonių antriniai lyties bruožai gali būti barzda, ūgis, platūs 
vyrų pečiai arba moterų kūno linijos. Ne tik šie natūralūs bruo- 
žai yra pastebimi Afroditės pasaulyje, bet ir tie, kuriuos, naudo- 
damas technologines priemones, sukūrė žmogus. Pavyzdžiui, 
suknelės ar kita apranga, papuošalai, kosmetika, parfumerija ir 
panašiai. Visa tai turi didelę afroditiškąją reikšmę žmonių gy- 
venime. 

Afroditiškieji bruožai gyvūnų gyvenime yra, pavyzdžiui, 
elnių ragai, paukščių plunksnų spalvingumas, liūtų karčiai ir 
panašios ypatybės. Kai kurioms gyvūnų rūšims antriniai lyties 
bruožai yra svarbesni nei pats poravimasis. „Ryšiai, kurie laiko 
žąsų porą kartu visą gyvenimą, yra tuoktuvių šokis, o ne seksu- 
alinis ryšys tarp partnerių.“" 

Svarbiausias A Afroditės transcendentinės tikrovės bruožas 
žmonių gyvenime. taip pat yra ne fizinė sąjunga,.o dvasinis as- 
menybių ryšys. Toks ryšys teisingai vadinamas meile, o fizinis 
ryšys - erotizmu. Minėtasis žąsų tuoktuvių šokis gali būti laiko- 
mas meilės įvykiu gyvūnų pasaulyje. 

Bruožų, nurodančių meilę, aptinkama ne tik žmonių gy- 
venime. Konradas Lorenzas teigia, kad kai vieną žąsų poros 


6 Ten pat, p. 141. 
" Lorenz, min. veik., p. 193. 

partnerį nužudo grobuonis arba žmogus medžiotojas, antrasis 
lieka ištikimas žuvusiajam. „Ir patinas, ir patelė po tuoktuvių 
šokio ir poravimosi lieka absoliučiai ištikimi vienas kitam vi- 
siems laikams.“!* 

Našlaujančios žąsys būna vienišos ir liūdnos. „Laukinės žą- 
sys, kurios neturi tuoktuvių šokio partnerio, yra nuolat pris- 
lėgtos.“!? Našlaujanti laukinė žąsis savo kančią išreiškia die- 
ną ir naktį nepailstamai skrisdama didelius atstumus, nuolat 
lankydama visas vietas, kuriose būdavo kartu su partneriu, ir 
liūdnų triskiemeniu.. garsu jį-šaukdama. Tokia žąsis (patinas 
ar patelė) tampa vieniša, baikšti, atsiribojusi nuo kitų žąsų ir 
dažnai, netekusi budrumo ir nusilpusi, žūsta per nelaimingą 
atsitikimą??, 

Visuomeniškumas būdingas ir gyvūnų, ir žmonių gyveni- 
mui. Jis kyla ne iš gyvūnų ir ne iš žmonių, o iš dievo, Gamtos 
galios. Tai reiškia, kad pirmapradė visuomeniškumo ištaka yra 
Gamta, į kurią gyvūnai ir žmonės atsiliepia - gyvūnai aklai, 
žmonės atvirai. Būtent tai geriausiai rodo Žmonių ir gyvūnų 
skirtingumą. 


6. IŠMINTIS 


Gyvūnų ir žmonių panašumas ir priklausymas toms pa- 
čioms tvarkančio Gamtos žaismo sritims - dievų tikrovėms — 
jokiu būdu nereiškia, kad žmogus nesiskiria nuo gyvūnų. 
Žmogus ir gyvūnas priklauso Gamtos žaismui visiškai skir- 
tingais būdais. Pagrindinis šio skirtingumo aspektas yra susi- 
jęs su kūrybingu žmogaus dalyvavimu kūrybingame Gamtos 
žaisme. Gyvūnai dalyvauja jame nekūrybingai: jie dalyvauja 
patys nežaisdami. 


18 Ten pat, p. 202. 
19 Ten pat, p. 207. 
20 Pig. fen pat, p. 208. 

Per amžius ar net tūkstantmečius intelektas buvo laikomas 
pagrindiniu žmogaus ir gyvūno skirtumu. Intelektą ir instinktą 
galime laikyti skiriamaisiais žmogiškumo ir gyvuliškumo požy- 
miais, bet turėtume apsvarstyti abiejų fenomenų prasmę, taip 
pat turėtume nušviesti vadinamąjį gyvūnų intelektą kaip esmin- 
gai besiskiriantį nuo žmogaus intelekto. 

Gamta yra kūrybinga. Ji kuria nuolatos plėtodama paplitusias 
formas ir atverdama kelius vystytis naujoms formoms. Dažnai ji 
pasirodo nepastovi arba kaprizinga, beatodairiškai atiduodama 
„pranašesnį augalo arba gyvūno organizmą ar visą rūšį, o kar- 
tais žmones ir jų miestus „pirminei“ griaunančiajai savo galiai, 
pavyzdžiui, uraganui, gaisrui ar žemės drebėjimui. Turime at- 
kreipti dėmesį į tai, kad Gamtos įvykiai dažnai atrodo chaotiški, 
netvarkingi ir destruktyvūs tik individo, tam tikros rūšies ar tam 
tikros tautos arba kultūros gerovės požiūriu. Tinkamai supran- 
tamas Gamtos žaismas atsiskleidžia kaip visos tvarkos pagrin- 
das. Gamtos tvarka, aišku, nėra vien konstruktyvi. Tačiau netgi 
destruktyvumu atsiskleidžia esminė jos harmonija (žaidžiančių 
dievų harmonija). Kad nesusipainiotume, turėtume kalbėti ne 
apie konstruktyvumo ir destruktyvumo priešpriešą, o apie jos 
žaismingumą (žaismingą /0g054). 

Kai kurie milžiniški Gamtos praeities įvykiai atrodo bepras- 
mis griovimas, pavyzdžiui, šis: „Dėl iki šiol nežinomų priežas- 
čių beveik visi didieji ropliai, gyvenę ir viešpatavę žemėje 170 
milijonų metų, išnyko'?!. Jeigu atsisakytume vienpusiškumo, 
galėtume įžvelgti tam tikrą žaismą arba kūrybingumą tose sri- 
tyse, kurios atrodo chaotiškos ar beprasmės. Po roplių likusiu 
biologiniu vakuumu pasinaudojo žinduoliai. Jie pasižymėjo vi- 
dine termoreguliacija, išsivysčiusia nervų sistema, gimdė gyvus 
jauniklius ir rūpestingiau juos augino??, 

Panašiai galime atrasti daug destruktyvumo ir žinduolių rai- 
doje. Per ilgą jų dominavimo periodą (kurį šiuo metu užbai- 


2 Ten pat, p. 37. 
2 Plg. fen pat. 

gia vienas iš jų, būtent žmogus) daug rūšių ar net rūšių linijų 
išnyko - Gamta jas negailestingai nutraukė. Tačiau galvodami 
apie gausybę išlikusių ir gausiai išsiplėtojusių žinduolių rūšių ir 
rūšių linijų, nors ir negalime kalbėti apie Gamtos gailestingu- 
mą ar gerumą, galime patvirtinti kūrybingą jos žaismingumą. 
Šis žaismingumas dar labiau atsiskleidžia tomis rūšimis, ku- 
rios neišliko, negu tomis, kurios išliko. „Kai kurios iškasenos 
akivaizdžiai rodo evoliuciją, kuri taip ir neįvyko. Kai kuriems 
padarams trūko smegenų galios, kai kurių kūno sandara per 
daug specializavosi, kiti dėl staigių aplinkos pokyčių, prie ku- 
rių nesugebėjo prisitaikyti, buvo išmesti į nepavykusių Gamtos 
eksperimentų sąvartyną.“?? Šis eksperimentavimas akivaizdžiai 
buvo Gamtos žaismas. 

Žvelgdami be išankstinio nusistatymo galime pastebėti ap- 
linkui tvarkingą, harmoningą ir kūrybingą Gamtos Žaismą. 
Kartais jis gali atrodyti beprasmis ir betikslis, tačiau tinkamai 
suprantamas yra tikrai, nors ir užslėptai, išmintingas. „Niekada, 
niekada gamta nėra sakiusi viena, o išmintis kita.“* 

Paprastai manoma, kad paukščiai gieda savo malonumui, o 
kartais - dėl žmonių. Mokslininkai, tiriantys gyvūnus, sako“, 
kad paukščiai čiulba ne dėl malonumo, o siekdami nustatyti 
savo šeimynos teritorijos ribas. Yra ir gilesnė paukščių čiulbėji- 
mo prasmė (logos) bei išmintis. Ši išmintis susijusi su tuo, kad 
paukščiai turi turėti tam tikrą teritoriją, aprūpinančią juos ir jų 
jauniklius vabzdžiais, sėklomis, uogomis ir kitu maistu. Būna 
ir nesusiporavusių paukščių. Tai paukščiai, kuriems nepavyko 
užimti teritorijos, tad jie negali giesme pranešti apie savo nuosa- 
vybę. Paukščių giesmėse yra Gamtos išmintis (physis logosas). 

Grožėtis Gamtos tvarkingumu ir išmintimi galima net tais 
atvejais, kai rūpinimąsi gyvūnais rodo jų priešų buvimas, 


2 Ten pat, p. 208. 

4 Johanno Christopho Friedricho Schillerio žodžiai, cit. iš: Carrig- 
har, min. veik., p. V. 

* Plg. ten pat, p. 28. 

Neseniai pastebėta, kad tose vietovėse, ypač salose, kur dėl žmo- 
gaus veiklos išnyko vilkai, išplito silpni, ligoti ir nejudrūs elniai. 
Vilkai valydavo vietoves, kuriose gyveno elniai, palikdami tik 
stiprius individus, taigi padėjo vykdyti rūšies paskirtį, kurią jai 
skyrė Gamta. Be kita ko, didėjant populiacijai elniai darosi sil- 
pnesni ir mažesni dėl maisto trūkumo. 

Kova tarp gyvūnų rūšies viduje arba tarp skirtingų rūšių 
plėtoja ir praturtina teigiamas abiejų pusių savybes ir bruo- 
žus. „Paleontologų atradimai atskleidė įspūdingų evoliucinio 
konkuravimo tarp puolimo ir gynimosi ginklų pavyzdžių. 
Gyvūnų dantys vystėsi įgydami vis didesnę galią. Tuo pat 
metu vystėsi ir maistiniai augalai - jie „sumanė“ apsisaugo- 
jimo priemones, kad nebūtų suėsti; tapo kieti ar išsiaugino 
aštrius spyglius. Tokia ėdančiojo ir ėdamojo „kova“ niekada 
nenueina taip toli, kad pirmasis lemtų aukos išnykimą. Tarp 
jų visada nusistovi tam tikra pusiausvyra ir abi pusės ją pa- 
laiko.“28 

Transcendentinė Gamtos tvarka arba išmintis pasireiškia 
Gamtos daiktuose - egzistuojančiose esybėse arba tose, kurias 
atskleidžia kultūros horizontas. Daiktuose pasireiškia transcen- 
dentinės Gamtos galios: be dievų, tai žemė ir dangus, kaip trans- 
cendentiniai pasaulio atvirumo principai, ir žmogus - ne kaip 
gyva būtybė, bet kaip atsiliepiantysis į transcendentinę Gamtos 
tvarką ar žaismą. Daiktai sutelkia ar atskleidžia transcenden- 
tinės tikrovės galias, kurios, būdamos ankstesnės už juos, at- 
skleidžia pačius daiktus. Dėl Gamtos tvarkančiosios galios, arba 
principų, „aplinka yra padalinta tarp rūšies narių taip, kad kie- 
kvienam užtektų jos teikiamų galimybių. Palikuonio naudai pa- 
renkami geriausias tėvas ir geriausia motina. Jaunikliai saugo- 
mi. Bendruomenė organizuota taip, kad sprendimus, susijusius 
su jos gerove, priima ir vykdo taryba - keli išmintingi reikiamą 
autoritetą turintys patinai '?7. 


* Lorenz, min. veik., p. 24. 
?7 Ten pat, p. 47. 

Gamtos išmintis, kaip ir žmogaus išmintis, yra daiktų suvo- 
kimas remiantis Gamta arba jos žaismu, tai yra supratimas, re- 
miantis transcendentiniais, o ne imanentiniais arba „daiktiškai- 
siais“ (esybiškaisiais) principais. Čia glūdi skirtumas tarp logoso 
ir loginio proceso, Logos yra susijęs su transcendentiniu ar „Už- 
ryšį „tarp daiktų, tiksliau sakant, jų pavadinimų. Vietoje išmin- 
ties logikoje vyrauja taisyklingumas ar tvarkingumas, pagrindi- 
niai jo bruožai yra tikslumas, ryškūs kontūrai, aiškūs skirtumai. 
Išmintis niekada nebūna aiški. Taip yra dėl pirminės tikrovės 
(į kurią išmintis atsiliepia), kuri išlieka nuolatos pasislėpusi ir 
neaiški. Loginis aiškumas pasižymi matematiniu tikslumu, bet - 
giliau žvelgiant yra be šaknų. Loginis aiškumas yra esybinis aiš- 
kumas, kuris ignoruoja „ikidaiktiškuosius“ (ikiesybiškuosius), 
apriorinius tikrovės principus. Loginė mintis nepajėgia įtraukti 
į savo perspektyvą transcendenitinių minties ištakų: Dėl to ji ne- 
gali apšviesti savo pačios esmės: To, kas yra ra logika, anot Heideg- 
gerio, logiškai paaiškinti negalima. 

Negyvieji daiktai dažniausiai yra „akli“: jie stokoja žinoji- 
mo apie tai, kas juos supa. Neįmanoma pastebėti to, kas val- 
do neorganinius daiktus. Vanduo bėga šlaitu žemyn, veikiamas 
sunkio jėgos. Bėgdamas jis susiduria su kokiais nors cheminiais 
elementais. Dėl to pradeda egzistuoti tai, ko iki tol nebuvo. Pa- 
vyzdžiui, ilgą laiką bėgdamas vanduo neša daleles iš skirtingų 
spalvų sluoksnių, esančių toli vienas nuo kito ir turinčių skir- 
tingą cheminę sandarą, ir suformuoja nuosėdas. Toks nuosėdų 
sluoksnis, išgulėjęs milijonus ar milijardus metų po sunkiais 
naujesniais sluoksniais, tampa spalvinga, nuostabiai suformuo- 
ta uoliena, vadinama marmuru. 

Augalai taip pat atsirado jungiantis skirtingiems cheminiams 
elementams, turintiems skirtingą struktūrą. Bet vietoje sunkio 
arba kitų atsitiktinių jėgų augaluose aptinkame kompleksą vie- 
ningų ir centralizuotų jėgų, kurios sujungia įvairias chemines 
medžiagas į tam tikrą kiekybinę visumą. Taip atsiranda tam ti- 
kras augalas, gyva esybė. Dygdama sėkla išgyvena pokytį, kurį 
valdo Gamta, ir etapas po etapo visiškai atkartoja save daugeliu 

(dažniau nei viena) sėklų. Augalo gyvenimo ciklas prasideda 
nuo vienos sėklos ir pasibaigia daugeliu sėklų. 

Dėsningas sėklos vystymosi procesas nevyksta automatiškai. 
Čia reikia tam tikrų sąlygų, kurių nesant sėkla išliktų nepakitu- 
si. Yra augalų, kurių sėklos Arizonos dykumose gali gulėti pen- 
kerius ar daugiau metų visiškai nepakitusios, kol kuriais nors 
metais ar, tiksliau sakant, per keletą dienų, iškrenta pakanka- 
mas kritulių kiekis, kad sėkla pradėtų dygti, augti ir vystytis. 
Šios sėklos visiškai nekontroliuoja aplinkos sąlygų, kurios rei- 
kalingos joms vystytis. 

Vadinamieji žemesnieji gyvūnai, kurių gyvenimo ciklas val- 
domas instinktų, skiriasi nuo augalų tuo, kad gali judėti, ieš- 
koti ir patys patekti į sąlygas, kurios reikalingos jų vystymuisi 
pradėti ir palaikyti, arba gali pabėgti nuo nepalankių sąlygų. 
Kiaulpienės sėklai reikalingas vėjas, kad nuneštų ją į dirvožemį, 
būtiną jai išdygti. Kirminas, vedamas instinkto, lėtai, bet tiksliai 
šliaužia į aplinką, kurioje yra reikiamos jo vystymosi ciklui są- 
lygos. Voras audžia tinklą ir gaudo muses, užuot tiesiog laukęs, 
kaip daro augalai, kol aplinkos galios suteiks tai, ko jam reikia. 

Negyvieji daiktai neturi vidinio valdančio centro, augalus 
valdančios galios iš dalies priklauso nuo aplinkos ir iš dalies 
nuo vidinių paskatų, o gyvūnai save valdo remdamiesi galio- 
mis, kurias jiems suteikė Gamta. Medžių šakos su žaliais lapais 
krypsta į saulę ne dėl vidinio postūmio ar atvirumo saulei, bet 
dėl to, kad yra veikiamos šildančių saulės spindulių, panašiai 
kaip vanduo yra veikiamas sunkio jėgos. Laukinės žąsys pačios 
skrenda į pietus rudenį ir į šiaurę pavasarį dėl to, kad ten randa 
tas aplinkybes, kurios reikalingos jų gyvenimo ciklui. 

Gamta žaisdama sukuria ar atveria naujas formas ir naujus 
kelius daiktams ir gyvūnams. Negyvuosius daiktus Gamta su- 
kūrė statiškus. Augalams Gamta suteikia tam tikrą aktyvumą, o 
gyvūnai vadovaujasi instinktais, jie yra sukurti ne tik Gamtos, 
bet kuria save ir patys. 

Kai-kurie gyvūnai, be instinktų, turi vadinamąjį gyvūno in- 
telektą. Instinktu galima vadovautis palyginti nekintamomis 
aplinkos sąlygomis. Pasikeitus sąlygoms, gyvūnas, kuris vado- 

vaujasi vien instinktu, yra pasmerktas išnykti. Gamta sukūrė 
išeitį, suteikdama gyvūnui galimybę susilpninti savo instinktus. 
Taip gyvūnas gali prisitaikyti prie pakitusių sąlygų. Toks ins- 
tinktų susilpninimas ir koregavimas yra gyvūno intelekto ūžuo- 
mazga. | La S Ei 

Tuo metu, kai visą Žemę dengė nestoras šilto vandens sluoks- 
nis, visa gyvybė buvo vandenyje. Kai endogeninės Žemės jėgos 
iškėlė sausumas, Gamta padėjo kai kuriems vandens gyvūnams 
prisitaikyti prie sausumos. Tai vyko silpnėjant nelankstiems 
instinktams ir atrandant naujus išgyvenimo būdus. Šis procesas 
dar negali būti vadinamas gyvūno intelekto formavimusi. Ne- 
trukus pamatysime kodėl. 

Kurdama ir žaisdama Gamta suteikia kiekvienai naujai gyvai 
būtybei ne tik jos protėvių ir tėvų bruožus, bet ir naujas gali- 
mybes, kurios duoda pradžią naujoms savybėms ir bruožams. 
Kai kurie pokyčiai vyksta gyvūnų gyvenime nuolatos, iš kartos 
į kartą. Daug tokių pokyčių yra prarandama, bet kai kurie „pri- 
gyja“, pradėdami naujas rūšies atmainas. 

Gyvūnai, išgyvendami šiuos pokyčius, kuriuos jiems suteikia 
Gamtos žaismas, išlieka valdomi instinktų. Jie nebūtinai tampa 
gyvūnais, turinčiais intelektą. Intelektas gali susiformuoti tik 
tuo atveju, kai gyvūnas nuolatos yra priverstas keisti savo ins- 
tinktus, nes kitaip išnyktų. Intelektas teikia gyvūnui daugiau ga- 
limybių valdyti save nei instinktai. Kad gyvūnas įgytų intelektą, 
neužtenka vien pakeisti vieną instinktyvaus elgesio būdą kitu. 
Užuot vadovavęsis grynai instinktu, gyvūnas turi būti pasiren- 
gęs ir pajėgus ieškoti naujų elgesio būdų. Šie nauji būdai, žino- 
ma, nėra įvairiakrypčiai, tai tik įvairūs būdai padaryti tą patį 
dalyką. Instinktais besivadovaujantį gyvūną galima palyginti su 
upe, kuri teka savo vaga, kreipiančia jos srovę. Gyvūną, turintį 
intelektą, galima palyginti su upės delta, kurioje daugelis atšakų 
plukdo srovę ta pačia kryptimi. 

Kai ruonis - šiandieninis vandens gyvūnas - buvo sausumos 
gyvūnas, jis turėjo instinktus, kurie valdė jo gyvenimą. Tapda- 
mas vandens gyvūnu ruonis laikinai susilpnino savo sausumos 
gyvenimo būdo instinktus ir „sustiprino“ kitokius. Šia prasme 

Kaonis nėra gyvūnas, turintis intelektą. Kita vertus, ruonis, prie- 
šingai negu kai kurie kiti gyvūnai, susidūręs su nepalankiomis 
gyvenimo sąlygomis gali atrasti naujus išgyvenimo būdus. Tai 

Nreiškia, kad ruonio nevaldo vien instinktai, jis visada gali atras- 
ti naują būdą, praminti naują taką. Būtent dėl to ruonis, kaip 
ir dauguma gyvūnų, turinčių intelektą, gali būti prijaukintas ir- 
priprasti prie žmonių. Tuo tarpu bitės ar drugelio niekam nepa- 
vyktų prijaukinti, nes jie yra vien instinktais besivadovaujantys 
gyviai. 

Mineralų prisodrintas vanduo laša tarp uolų ir suformuoja 
stalaktitus bei stalagmitus. Augalo syvai suformuoja jo audi- 
nius. Instinkto energija palaiko gyvūną gyvą ir veiksmingą. Gy- 
vūno intelektas padeda jam įveikti aplinkos pokyčius, dėl kurių 
grynai pagal instinktus gyvenantys gyvūnai turėtų išnykti. Visų-- 
k ŠU bendras vardiklis - kūrybinis Gamtos žaismas, o 

e dalyvaujantys.daiktai (vandūoraugalas, instinktais besi- 
Lakaja ar intelektualus gyvūnas) patys: nėra -kūrybingi 
tikrąja prasme. Juos veikia kūrybinės Gamtos galios, panašiai 
kaip sausą lapą blaško rudens vėjas. 

Gamta yra kūrybinga dėl nuolat besikartojančio pasinėrimo 
į save, kaip į visų formų šaltinį, iš kurio ji iškyla su kuo nors 
nauja. Toks nuolatinis pasinėrimas į save yra jos išmintis. 

Vanduo garais kyla į dangų, tada leidžiasi iš debesų į žemę, 
teka nuo šlaitų griovomis ir kanalais per slėnius į žemumas, į 
upes ir kitus telkinius, paskui vėl kyla į dangų. Gyvūnai taip 
pat keliauja į įvairias puses vandenyje, ant žemės ir ore. Gamta 
valdo viską - vandenį ir visas neorganines medžiagas, augalus 
ir gyvūnus. Visi jie priklauso nuo Gamtos valdymo, bet nema- 
to valdančių jos principų. Kaip vanduo aklai teka žemyn nuo 
kalno į slėnį, taip ir intelektu apdovanotas gyvūnas ieško savo 
kelio, kurį jam skyrė Gamta. 

Gamta yra esybinės ar imanentinės tikrovės formų šaltinis. 
Kai gyvūnas patenka į aklavietę, tai yra į tokias sąlygas, kurių 
negali pakelti, jis išnyksta, bet keli šios rūšies individai gali iš- 
gyventi. Tai individai, kuriems Gamta atveria naujus kelius arba 
kanalus ir kūrybingai pradeda naują gyvybės formą, naują rūšį 

ar porūšį. Tai panašu į naujos upės deltos atšakos atsiradimą, 
kai kitomis atšakomis vanduo negali pratekėti. 

Intelektu besivadovaujančio gyvūno Gamta nepastūmėja 
naujos „atšakos“ link, bet suteikia jam daugybę „atšakų“ gali- 
mybių, iš kurių gyvūnas gali pasirinkti pats. Vis dėlto ir intelek- 
tualus gyvūnas niekada nemato visų galimybių, formų ir visų 
kelių. Tai reiškia, kad jis niekada nesusiduria su transcendenti- 
niu Gamtos žaismu ar žaidžiančiomis jos galiomis - galimybių 
galimybe. Toks „susidūrimas“ vadintųsi ne intelektu, o išmin- 
timi. 

Gamta yra išmintinga. Ji pasineria į transcendentines savo 
pačios ištakas, į žaismo sūkurį, o intelektualūs gyvūnai pasi- 
neria tik į konfrontaciją, turėdami ribotą vystymosi galimybių 
skaičių. Dėl to gyvūnai niekada neperžengia transcendencijos-.- 
ribos. Transcendencija gali būti simboliškai pavaizduota atviros 
jūros įvaizdžiu (Gamtos žaismo atvirumas), tuo tarpu galimus 
intelektualaus gyvūno kelius galima pavaizduoti kaip upės del- 
tos atšakas. 

Žmogaus intelektas maksimaliai susilpnina instinktus iki 
pačios žemutinės ribos, tai yra iki veikiančių Gamtos galių, 
dievų. Tikrasis žmogaus intelektinis aktyvumas kyla iš pirma- 
pradžių pagrindų. Žmogus yra žaidėjas Gamtos žaidime. Tam 
tikra prasme žmogus yra dievų partneris. Žmogaus intelektas 
yra išmintis. 

Kūrybinės Gamtos galios siunčia gyvūnus (ir visus kitus 
daiktus) į jų gyvenimo kelią arba būtį. Kiekvieną gyvūną Gamta 
paruošia jo gyvenimo būdui ir aprūpina viskuo, kad jis galėtų 
susitvarkyti visose situacijose, pavyzdžiui: paukštis turi sparnus, 
bebras yra apdovanotas gerai išsivysčiusiais dantimis, voverė 
puikiai laipioja medžiais, o šiaurės lokys turi neprilygstamus 
kailinius. Vertingiausia Gamtos dovana, kurią turi visi gyvūnai, 
yra juos valdantys instinktai. 

Radikaliu aplinkos, kurioje gyvena gyvūnai, pasikeitimo 
atveju Gamta (o ne gyvūnai) susilpnina jų instinktus ir padeda 
išugdyti naujus. Gamta tai daro atsitraukdama į save, visa ko 
šaltinį, iš kurio ji atsineša naujus išradimus kiekvienam gyvūnui. 

Šie nauji išradimai „užgrūdinami“ pasikeitusiomis sąlygomis ir 
taip tampa nauju instinktų rinkiniu. 

Gamta ne tik susilpnina instinktus, bet ir išvysto gyvūnus, 
kurių instinktai yra susilpnėję. Tokie gyvūnai vadinami intelek- 
tualiais. Jie elgiasi taip, lyg patys žengtų žingsnį atgal į pradinį 
savo vystymosi etapą ir pradėtų naują atšaką savo gyvenime. 
Intelektualūs gyvūnai įgyja patirtį ir perduoda ją savo jauni- 
kliams. „Jauniklis, remdamasis tik paveldėtais gebėjimais, be 
abejo, gali išmokti pasigauti upėtakį upelyje, bet stebėdamas tai 
darančią savo motiną jis mokosi greičiau. Ji jam parodo, kad 
vėžys kartais slepiasi po akmenimis arba upės krante. Lokiuko 
motina turi pateikti atsakymus į tūkstančius klausimų „Kaip?“ 
ir „Kur?“ Kur žolę maitina požeminiai vandenys ir kur ji yra 
sultingiausia? Kur galima rasti geriausias šaknis? Kur uogos, 
kurias galima rasti vasarą, kur rudenį būna gilės ir riešutai? Kur 
daugiausiai lauko pelių ir kur didžiausios voverių kolonijos? Ką 
reikia daryti atradus bičių drevę? Lokiuko motinai tai perdavė 
jos motina. Dabar ji turi perduoti žinias savo jaunikliams.“ 

Intelektualūs gyvūnai įgyja patirtį vadovaudamiesi instink- 
tu, nors ir susilpnėjusiu. Jie niekada „nepasineria“ atgal į pačius 
pagrindus, ankstesnius už visas vidines jų paskatas ir instink- 
tus. Lapė gali išmokti naujų būdų išvengti priešų arba spąstų, 
bet abiem atvejais ji vadovaujasi stipriu išlikimo instinktu, kurį 
jai suteikė Gamta. Joks intelektualus gyvūnas nieko nepradeda 
nuo pačių pradinių pagrindų, esančių už visų esybinių formų ir 
įvykių - nuo dievų darbų, nuo Gamtos žaismo. 

Žmogaus intelektas yra esmingai pirmapradis. Tai.nereiškia 
„primityvus“. Tai veikiau reiškia žmogaus intelekto artimumą 
transcendentinėms Gamtos galioms, dievams. Dėl savo transcen- 
dentiškumo žmogaus intelektas labai skiriasi nūo intelektualių 
gyvūnų intelekto. Dėl to jis vertas vadintis kitaip, būtent —-išmin- 

——- timi. Išmintis yra už visų gyvūnų intelekto, kaip ir už visų ins- 
tinktų. Turėdami omenyje išminties artumą Gamtos žaismui (jos 


*8 Carrighar, min, veik., p. 73-74. 

išminčiai arba jos logosui), kuris yra viso buvimo ir viso žinojimo 
lopšys, galime pasakyti, kad intelektas, valdantis gyvūnų gyveni- 
mą, žmonėse yra negimęs, jis yra numanomas Gamtos žaisme. 
Negimęs intelektas yra ne gyvūno, o žmogaus intelektas. Tai yra 
išmintis. Išmintis pažymi žmogiškąjį intelektą transcendentišku- 
mu - jis yra tikrovė, esanti už visko, kas yra „gimę“. 

Žmogus dėl savo išminties priklauso Gamtos žaismui - die- 
vų žaismui, - jis žaidžia kartu su dievais. Šis priklausymas arba 
transcendentiškumas reiškia kultūriškumą pirmaprade prasme, 
tai yra kultų, kurie susiję su dievais, turėjimo prasme. Sąsajos su 
dievais reiškia žmogaus dalyvavimą jų darbuose. Nuo žmogiš- 
kosios kultūros aušros šis dalyvavimas reiškė žmogaus gebėjimą 
atsiliepti transcendentinėms arba dieviškosioms Gamtos ga- 
lioms. Šis gebėjimas yra atviras žmogaus pasidavimas dievams 
ir atviras jo paklusimas jų valiai. Daiktai ir gyvūnai taip pat 
yra atliepiantys transcendentinėms Gamtos galioms, dievams. 
Bet jų atsakas nėra atviras, jis yra stokojantis sąmoningumo 
ar transcendentinės tikrovės suvokimo. Atviras atsakas, atvi- 
ras pasidavimas dievams yra kultas, o kultas yra esmingiausias 
kultūros įvykis. Tai yra „pasinėrimas“ į ikiesybinę sritį, kurioje 
daiktai dar negimę. 


7. IŠMINTIS IR DIEVAI 


Žmogaus atsako dievams negalima vadinti vergavimu. Daž- 
nai mitiniame pasaulyje senovinių kultų žynys atlikdavo apeigas 
ar magiškus veiksmus, kurie pakreipdavo dievų valią taip, kad 
ji būtų palankesnė jo bendruomenei, arba numaldydavo dievų 
priešiškumą. Pavyzdžiui: 


„Majų genties, kaip ir daugelio kitų, gyvenimas priklausė nuo javų. 
Kai grėsdavo sausra, reikėdavo įdėti daug pastangų dievams, kurie gy- 
veno versmės dugne, nuraminti. Legendos apie aukojimus byloja, kad 
maistą aukotojai dėdavo ant aukurų; būdavo aukojami ir gyvuliai. Ar- 
klienos gabalus, durklus ir kitus brangius daiktus aukotojai sumesdavo 

į versmę, 0 žyniai tuo metu neramiai stebėdavo dangų. Jeigu dievybės 
likdavo nepalenkiamos, legendos sako, kad išminčiai, ištyrę žvaigždes 
ir pranašingus ženklus, iš būrio jaunų mergelių, atrinktų pagal gimi- 
mo laiką ir saugomų tokiems kritiškiems atvejams, išrinkdavo vieną, 
kuriai tekdavo garbė išgelbėti savo gentį. 

Auštant aukojimo dienai, iškilminga, šventiškais apdarais proce- 
sija leisdavosi taku žemyn prie aukuro ant versmės kranto. Šventiškai 
aprengta auka, išpuošta brangenybėmis ir išdažyta mėlynai, būdavo 
apkvaitinta narkotinėmis medžiagomis, slopinančiomis jausmus. 
Tariant tradicinius burtažodžius, ji būdavo numetama apačioje lau- 
kiantiems dievams. Jai būdavo pavesta prašyti lietaus. Per patį vidur- 
dienį sugrįžę žyniai išgelbėdavo mergelę, jei ji išsilaikydavo ant van- 
dens, kaip dievų žinios skelbėją. Žinia būdavo gaunama bet kuriuo 
atveju. Kai kurios likusios gyvos merginos teigdavo, kad matė dievų 
veidus ir girdėjo juos šnekant.“3 


Šis pavyzdys rodo, kad kulto išmintis yra gyvenimo drama. Jis 
kuo ryškiausiai demonstruoja bendruomenės gyvenimo situaci- 
jų ypatingumą. Kulto-išmintis (kultūrinė išmintis) nesutampa su 
griežta ir siaura logika. Ji sureikšmina vidinį. Žmogaus pasaulį ir 
valdo dievai. Išmintis - kulto šaknys T kartu yra poetinė ir ir reiškia 
intensyvų žmogaus gyvenimą. Tai nereiškia, kad mintis, poezija, 
gyvenimas susimaišo arba visiškai ištirpsta kulto rituale. Jie išlai- 
ko savo poziciją, nors kartu priklauso kultūrai. 

Poezija nėra žodžių, kuriuos kūrėjas parenka ir grupuoja, 
siekdamas estetinio malonumo, Ž žaismas. Pirminė poezijos pras- 


tikrovei S - vandėjių motinai), taigi „supranta“ ją. | 


* Harland Manchester, „The Wondrous Temples of Chichėn Itzd“ // 
Readers Digest, January 1967, p. 120-121. 

Kaip jau žinome, Gamta (jūra) negali būti atskleista pati sa- 
vaime. Atsiskleisti - blykstelti - ją gali priversti tik kultūrinio 
žmogaus pasaulio (Dasein) imanentinė tikrovė (daiktai). Poe- 
tas (žynys!), pažindamas arba „suprasdamas“ transcendentinę: 
Gamtos tikrovę, padeda jai blykstelti daikte. Didis meno žmo- 
gus leidžia Gamtai blykstelėti, pavaizduodamas kalną debesy- 
se skendinčia viršūne, putojančią jūrą tarp juodų granito uolų, 
drugelį, erelį, raukšlėtą seno žmogaus veidą ar net „netikroviš- 
ką“ sukrėstos dvasios atvaizdą. Visais šiais atvejais „poetas“ iš 
esmės ištaria žodį, kuris atkartoja Gamtos žaismą - atkartoja 
dievus. Pateiktoje ištraukoje apie majų genties kultą dievai tam- 
pa kvapą gniaužiančiai artimi ir tikri per kulto daiktus: aukurą, 
versmę, aukojimo dovanas. Visi šie daiktai yi yra. nuostabūs dėl 
to, kad rodo dievų artumą, o žynys yra poetiškas dalyvaudamas 
dievų žaisme. 

Pirminė poezija yra mąsli, o pirminė mintis yra poetiška. 
Galime tą pat pasakyti ir apie poetą: jis yra mąstytojas - ir vice 
versa. Vis dėlto yra skirtumas tarp poezijos bei minties ir tarp 
poeto bei mąstytojo. 

Mąstytojas stokoja poeto jaunystės ir ugnies. Užuot stebė- 
jęs ramią Gamtos jūrą, jis kapstosi tikrųjų Gamtos žodžių, jos 
logoso, pelenuose. Gilindamasis į išsekusius, blankius ir lėkštus 
savo kultūrinio pasaulio žodžius, mąstytojas atgaivina pirmykš- 
tį transcendentinį jų skambesį. Jis grąžina jiems pirmines už- 
gesusias jų gyvybės liepsnas. Jis panašus į valantįjį rūdis nuo 
surūdijusių senovinių monetų, kurios atgaivintos spindi taip, 
kaip spindėjo nukaltos pinigų kalėjo (poeto). 

Poetas juda nuo Gamtos prie daikto, o mąstytojas pradeda 
mąstyti nuo daikto ir šavo mintimi atskleidžia "Gamtą. Poetas 
saugo dievų švytėjimą daiktuose, o mąstytojas - daiktus dievų 
šviesoje. Poezija ar mąstymas tampa aiškūs dėka didžio žmo- 
gaus. Ir poezija, ir mąstymas netiesiogiai pasireiškia kasdieniame 
žmogaus gyvenime, jo buvime šiame pasaulyje (in-der- Welt-sein, 
pagal Heideggerį). Žmogus yra kultūrinė būtybė ne tik kaip ben- 
druomenės žynys, poetas ar mąstytojas, bet ir kaip žmogus savo 
gyvenime arba egzistencijoje. Net jei žmogus gyvena kultūrinio 

irimo laikotarpiu, bedieviais laikais, toks gyvenimo būdas yra 
galimas tik žmogui kaip esmingai kultūrinei būtybei. 

Visuose žmogaus kultūrinio gyvenimo būduose - religinia- 
me, poetiniame, filosofiniame, taip pat egzistenciniame - yra 
pirminis žmogaus išminties aspektas, jo atvirumas Gamtos 
atvirumui arba žaismui. Būti žmogumi - tai neužmiršti trans- 
cendentinės tikrovės (Gamtos ir dievų) per visus tiesioginius 
susidūrimus su esybine tikrove. Dagas Hammarskjėldas sako: 
„Niekada nežiūrėk žemyn prieš žengdamas kitą žingsnį: tik tas, 
kuris išlaiko savo žvilgsnį sutelktą į tolimą horizontą, atras ti- 
krąjį savo kelią“.?9 

Pabrėžti žmogaus atvirumą Gamtos atvirumui, arba physis 
logosui, - tai laikyti žmogų galimybių buviniu. Tik suvokdamas 
arba „suprasdamas“ Gamtą, visų buvinių šaltinį, ir kūrybinių 
jos galių, dievų, veiklą, pats žmogus gali būti kūrybingas, gali 
aptikti ką nors nauja: atskleisti naujas tikrovės sritis arba naujus 
daiktus. Taip atskleisdamas žmogus yra Gamtos darbų dalyvis, 
jis nėra besąlyginis savo daromų daiktų, ypač technologinės 
įrangos, gamintojas (nors šiuolaikinė technologinė civilizacija 
yra linkusi taip manyti). 

Stebėdami bet kurią dievybę įvairiais tam tikros mitinės 
kultūros etapais pamatytume, kad ji plėtojasi ir keičiasi. Pavyz- 
džiui, Atėnė ankstyvojoje Graikų religijos fazėje buvo vaizduo- 
jama kaip motiniška deivė, sėdinti Motinos Žemės soste. Ji buvo 
Gamtos chtoniškosios (žemiškosios) išminties išraiška. Kintant 
graikų pasauliui dėl dorėnų ir Mikėnų kultūrų susidūrimo Atėnė 
pradėta vaizduoti kaip vyriškosios išminties - nuotykių ieškoto- 
jo, kario, keliautojo išminties deivė. Ji buvo tikra patriarchalinio 
tėviškojo Dzeuso, šviesos, logoso dievo, dukra. Ikiolimpiniu, t. y. 
chtoniškuoju, laikotarpiu Atėnė buvo Motinos Žemės, gineko- 
kratinės ir matriarchalinės visuomenės, kurioje moteris užėmė 
svarbiausią vaidmenį šeimos, visuomenės ir tautos gyvenime, 
aukščiausiosios deivės, atstovė. Atėnė žinojo dievų tvarką, ku- 


* Readers Digest, March 1965, p. 78. 

riai žmonės turėjo paklusti. Moteris matriarchaliniame kultūros 
ir pašarą. Vyras buvo medžiotojas, kuris atnešdavo į namus lai- 
mikį, bet nevadovavo šeimyniniam gyvenimui ir visuomenei. 

Kultūriniai pokyčiai atsispindėjo dievybių plėtra. Žmogus 
atrado naujų daiktų ir naują gyvenimo būdą, kuris atsispindėjo 
jo dievuose. Kai graikai tapo miestiečiais ir jūreiviais arba kai 
susilietė su kitomis kultūromis, jie išplėtojo savo dievų bruožus. 
Visuose kūrybiniuose įvykiuose graikas nebuvo dominuojanti 
figūra, lėmusi kultūrinį gyvenimą, greičiau jis pats atsiliepdavo į 
veikiančias Gamtos galias, dievus, kurie per žmogų ir jo pasaulį 
atsiskleisdavo naujais būdais, pasirodydami naujuose daiktuose 
arba situacijose. 

Atradus varį, senovės žmogaus kultūra labai praturtėjo. 
Akmuo ir uola buvo labai trapūs, o iš naujojo metalo buvo ga- 
lima gaminti ir kalti įrankius, puodus, ginklus, ornamentus ir 
kita. Varis, kaip ir visos galimybės, kurias jis atvėrė, buvo ne 
žmogaus rankų darbas, tai buvo Žemės ir jos dievų dovana 
žmogui. Kiekvienas daiktas, padarytas iš vario, kultūriniame 
graikų pasaulyje buvo dievo Hermio darbas. Tai buvo akivaizdu 
tiktai žmogaus pasaulyje, tik per jo atsaką kuriančiam ar žai- 
džiančiam Gamtos meistriškumo principui - Hermiui. Panašių 
atvejų kultūriniame žmogaus pasaulyje galima nurodyti labai 
daug. Atrodo, lyg būtų gimę nauji dievai. Iš tikrųjų amžini ir 
nemirtingi dievai dažnai išeina į šviesą arba išsiveržia į atviru- 
mą tam tikrais kultūrinės raidos atvejais. Tada atsiskleidžia ar 
gimsta nauji dievai. Perėjimo nuo medžioklės prie agrarinio gy- 
venimo būdo laikais atsirado daug naujų dievų bruožų ir dievų 
šeimų atšakų. Tai rodo transcendentinės, kultūrinės tikrovės ir 
jos galių dinamiką (žaismą). Žmogus, atsiliepiantis į šią kūry- 
binę dinamiką, yra galimybių būtybė radikaliąja prasme. Šiuo- 
laikinė egzistencinė Heideggerio filosofija pateikia žmogų kaip 
galimybių būtybę, galinčią projektuoti naujus gyvenimo būdus 
dėl savo atsako į Gamtos valią, dėl įmesties į Būtį. Žmogaus 
atvirumas savo galimybėms reiškia jo neribotumą, o gyvūnai 
yra apriboti arba uždari. 

Gyvūnų gyvenimo būdas yra apibrėžtas Gamtos. Net intelek- 
tu pasižyminčių gyvūnų pasirinkimas yra ribotas. Rinkdamie- 
si jie negrįžta atgal į ikiesybinę tikrovę. Tik žmogus gali grįžti 

į pirminį būvį, kuriame pasirinkimo keliai dar nėra apibrėžti. 
Žmogus nėra nei upės srovė, kurios kryptis ir vaga aiškiai api- 
brėžta, nei viena iš upės deltos atšakų. Jis tarsi plūduriuoja jūro- 
je, turėdamas plačiai atvertą horizontą ir daugybę jam įmano- 
mų galimybių. Jūra - atvirumo simbolis - yra Gamtos pasaulis, 
kuriame įvairios dievų galios yra panašios į vėjus, pučiančius 
įvairiomis kryptimis. Žmogus, kuris gyvena atvirumo jūroje - 
neesybinėje Niekio jūroje, - yra atviras kūrybiniams dievų dar- 
bams ir gali kūrybingai veikti kartu su jais. 

Arnoldas Gehlenas, žymus vokiečių antropologas, žinoma- 
me darbe Der Mensch žmogaus galimybes arba atvirumą mato 
kaip susijusį su jo neprisitaikymu prie aplinkos, kurioje jis gyve- 
na. Žmogus yra Kepasiruošęs ir neaprūpintas konkrečiomis gy- 
venimo priemonėmis konkrečiam gyvenimo būdui. Tai reiškia, 
kaip jau minėjome, kad ž Žmogus,.priešingai nei gyvūnai, nėra 
įmestas į konkrečią gyvenimo vagą, kr kreipiančią jo gy gyvenimą. 
Tai, kad žmogus nėra špecializuotas, reiškia, kad jis yra neuž- 
baigtas, nepasiruošęs ir primityvus (tiksliau sakant, pirmykš- 
tis!). Kaip gyvūnas žmogus dar nėra gimęs. Būti gimusiam - tai 
priklausyti tam tikrai „vagai“ ir tam tikrai vietai Gamtoje. Pagal 
Gehleną, žmogus yra dar embriono stadijos. Būtent dėl to jo 
būtis yra pilna galimybių. Tarp šių galimybių žmogus yra arba 
gali būti aktyvus, užbaigdamas save arba leisdamas sau gimti. 
Skirtumas tarp gyvūno ir žmogaus yra tas, kad gyvūnas yra 
„uždaras“, o žmogus yra atviras transcendentinėms Gamtos ga- 
lioms. 

Kadangi žmogus yra pagautas Gamtos žaismo*!, jis kartu yra 
pagautas ir jos išminties (/og0s0). Įdomu, kad, pasak Walterio E. 


* Plg. su žinomu Heideggerio teiginiu: „Dasein reiškia būti pagau- 
tam Niekio.“ Martin Heidegger, Was ist Metaphysik? Frankfurt a. 
M.: Vittorio Klostermann, 1949, p. 32. 

Otto, žinomo vokiečio, tyrinėjusio graikų dievus, garsios išmin- 
ties buveinės - Delfų - 4 - Apolono šventykla ikiolimpiniais laikais. 
buvo Motinos Žemės ės šventykla. „Motina Žemė buvo garbina- 
ma kaip šventos-išminties gelmė. Delfų išminčiaus balsu buvo 
skelbiamas jos žodis.“? Motina Žemė kaip išminties gelmė 
(physis-yra-logos) reiškia, kad Gamta nėra chaotiška, bedvasė 
ir netvarkinga galių gausa. Ji yra tikrumo, tvarkos ir išminties 
pagrindas. Bet kuris daiktas Gamtoje, ypač augalo ar gyvūno 
gyvenimas, tai įrodo. Būdamas pagautas Gamtos žaismo, taip 
pat jos išminties, žmogus irgi yra išmintingas. Žmogus dalyvau- 
ja Gamtos išmintyje, jos /ogose, jos žaisme, dėl savo atliepiančio 
atvirumo neišsemiamai jos galimybių, kurių šaltinis yra Gamta, 
gausai. Žmogaus išmintis (žmogiškasis logos) - tai daiktų sau- 
gojimas transcendentinių Gamtos galimybių šviesoje, tai pačios 
Gamtos išminties, jos /ogoso, saugojimas. 

Apolonas buvo šviesos, tvarkos, harmonijos ir išminties 
dievas. Tai, kad Apolonas perėmė iš Motinos Žemės. Delfus, 
išminties buveinę, nereiškė staigaus perėjimo nuo tamsos arba 
paslėpties į šviesą arba atsiskleidimą. Šį pokytį reikėtų laiky> 
ti tos pačios principinės mitinio pasaulio : struktūros Į pokyčiu. 
Motina Žemė buvo laikoma šviesos ir saulės ištaka. Taip pasi- 
slėpusi arba prisidengusi Žemė (Gamta, physis, Niekis) yra ne- 
įsivaizduojama! Ra Egipto pasaulyje nėra Nuolat Pasislėpusy- 
sis — jis nėra saulė, pasislėpusi Nakties priedangoje. Tačiau Ra 
yra Nuolat Pasislėpusysis kaip išėjęs iš priedangos, ir dėl to jo 
paslėptumas yra iškreiptas. Taip pat chtoniškoji Motina Žemė 
iškraipo save, kai nušvinta kaip Olimpo Apolonas, jos sūnus. 
Gamtos (physis) žodis yra Šviesa (logos). Chtoniškaisiais (ikio- 
limpiniais) laikais graikų dėmesį patraukė Gamta | (physis) kaip 
šviesos ir aiškumo, taip pat atvirumo šaltinis, pasaulis, kuriame 
visi daiktai, gyvūnai ir žmonės randa vietą savo būčiai. Olimpi- 
niame kultūros etape graikai atkreipė dėmesį į šviesą (Iogosą), 


N 
3 Walter E Otto, Die Gėtter Griechenlands. Frankfurt a. M.: Verlag 
G. Schulte-Bumnke, 1947, p. 152. 

kuris reiškėsi urbanizacija, socialinių struktūrų kaita, įvairiais 
iškilių žmonių kūriniais. Tais šviesiais laikais vyravo polinkis 
ignoruoti chaotiškuosius giluminius šviesos pagrindus - igno- 
ruoti Motiną Žemę. 


8. DAIKTŲ IR GYVŪNŲ DIEVIŠKUMAS 


Daiktų stiprybė (ontologinė jų stiprybė), kaip jau matėme, 
yra tai, kad jie sutelkia transcendentines tikrovės galias, yra die- 
viški. Mitinis žmogus daiktus laiko dieviškais, dažnai daiktuose 
atsiskleidžia jo pasaulio dievai. Bet ne visi daiktai buvo vienodai 
dieviški. Kai kurie daiktai - uolos, upės, ežerai ir miškeliai — 
buvo labiau dieviški nei kasdieniai daiktai. Tai - Nilas Egipte, 
Olimpo kalnas Graikijoje, Stounhendžas Anglijoje. 

Tikslių žinių apie Stounhendžą nėra. Yra manoma, kad tai 
senovinė druidų šventykla atviroje gamtoje, šventa Gamtos die- 
vų vieta. Stounhendžas is yra milžiniškas keistos formos akme- 


nų statinys; užimantis didelį plotą. Kai kurie akmenys panašūs 
į olas su įėjimais, kai kurie - į didžiulius stalus ar būstus, kai 
kurie yra tiesiog įspūdingų formų luitai, milžiniški ir mįslingi. 
Mitinio šios srities gyventojo akyse Stounhendžas buvo šventa 
dievų vieta. Čia gyveno galingos Gamtos dvasios, dievai. Kai 
kurie iš jų buvo palankūs, bet dauguma nedraugiški, ir visi jie 
buvo šalia žmogaus. 

Mitinis pasaulis buvo iš esmės daugiadievis. Čia buvo ne tik 
daug dievų, bet ir daug ji jų šeimų bei grupių. Visi jie buvo tarpu- 
savyje „susiję kaip dieviški (transcendentiniai) Motinos Žemės 
vaikai, tai yra įsišakniję Gamtoje, kuri apėmė ne tik visą esybinę 
ar imanentinę tikrovę, bet ir transcendentinius jos principus. 
Dievų įvairovė rodo Gamtos /ogosą, jos išmintį. Jų artumas reiš- 
kia žmogaus ryšį su Gamtos išmintimi, iš kurios jis gauna žm1o- 
giškąją išmintį. 

Ne visi mitinio pasaulio-dievai- buvo palankūs.. Daugelis 


buvo šalti, abejingi, nedraugiški ar net blogi ir destruktyvūs. 
Toje pačioje dievų šeimoje galėjo būti ir palankių, ir nepalan- 

kių dievų. Pagal Hesiodą?3, Nakties deivės šeimai, be kitų dievų, 
priklauso: Likimas, Mirtis, Sapnas, Priekabumas, Pavergėjas ir 
kiti. Žinomiausios Nakties dukros buvo hesperidės ir moiros. 
Deivės hesperidės saugojo auksinius obuolius, kuriuos Hera 
davė Dzeusui jų vestuvių dieną. Ši priedermė aiškiai rodo šven- 
tą šeimos tvarką. Ji išreiškia Motinos Žemės ištikimybės dės- 
nį, kerštingą bausmę tiems, kurie šį dėsnį sulaužo. Šis dėsnis ir 
transcendentinė hesperidžių įtaka veikia daugelį gyvūnų (kaip 
jau minėjome anksčiau), ne tik žmogų. 

Trys moiros yra tamsos deivės. Kloto verpia gyvenimo siūlą, 
ji nustato kiekvieno žmogaus gyvenimo pradžią. Lachesė tem- 
pia jį per visą gyvenimą nulemdama gyvenimo kokybę ir būdą. 
Atropė, trečioji moira, be jokių dvejonių ir gailesčio nutraukia 
šį gyvenimo siūlą, kai ateina laikas. Nemezidė, kita paminėtina 
Nakties dukra, kartu su moiromis stebi žmogaus gyvenimą. Ji 
negailestingai ir griežtai baudžia tuos, kurie nukrypsta nuo že- 
mės įstatymų. Nemezidė yra keršto deivė. Visas šias Nakties du- 
kras senovės žmogus susiejo neatsitiktinai. Tikrovėje (Gamtoje) 
jos turi tikruosius savo pagrindus, kuriuos žmogus atskleidžia 
atsiliepdamas tvarkančiosioms Gamtos galioms. 

Daugelio dievų niaurumas ir priešiškumas verčia žmogų ir 
gyvūną ieškoti būdų išsivaduoti iš šių varžančių transcendenti- 
nių jėgų ir ieškoti palankiųjų transcendentinių galių apsaugos. 
Bandymas išsigelbėti iš negatyvių ir ieškoti pozityvių dieviškųjų 
galių kultūriniame žmogaus pasaulyje (kuriame, tarp kitko, savo 
vietą, būtį ir prasmę randa gyvūnai ir visi daiktai) yra sukurtas 
daugeliui gyvūnų) padeda išvengti jį slegiančių destruktyviųjų 
Gamtos galių. Mitiniame lietuvių pasaulyje deivė Gabija, židi- 
nio ugnies, namų ir šeimyninės darnos deivė, dažniausiai prieš- 
priešinama įvairiems destruktyviesiems ir tamsiesiems senovės 
lietuvių pasaulio dievams. 


33 Hesiod, min. veik., p. 16-17. 

Ryškiausia dievų šeima arba grupė, kuri teikia žmogui ir 
kai kuriems gyvūnams saugumą ir globą, yra išminties dievai. 
Atėnė aprūpindavo žmones ir gyvūnus, kurie priklausė nuo 
jos įtakos arba atsiliepdavo jai: pavojaus atveju padėdavo jiems 
greitai susivokti ir tinkamai nuspręsti. Atėnė buvo p. praktinio su- 
pratimo ir intelektualaus, tinkamo situacijos įvertinimo deivė. 
Šį problėminių sąlygų nušvietimą simbolizuoja tai, kad Atėnė 
vaizduojama kaip deivė pelėdos akimis. Visai kitoks yra toli 
siekiančios išminties dievas Apolonas, kuris susijęs su žmogaus 
samprotavimu ir giliu mąstymu. Problemų sprendimas remian- 
tis Apolono įžvalgomis ir išmintimi nėra skubus ir greitas, jis 
priklauso nuo pačių tikrovės ar Gamtos pagrindų. Tai matyti 
iš to, kad Apolonas yra auksinių strėlių arba iš toli ateinančių 
saulės spindulių dievas, saulės, kuri atsiranda iš Žemės gelmių, 
paties tolimiausio visos tvarkos ir harmonijos šaltinio, dievas. 

Dauguma, jei ne visi, išminties dievų yra artimai susiję su 
vandeniu, elementu, simbolizuojančiu išsigelbėjimą. Vanduo iš- 
reiškia ir buvimą visur tuo pačiu metu, tai yra visybiškumą. Šie 
aspektai būdingi išminčiai. Visybiškumas yra universali tvarka, 
o jos žinojimas yra logos. Mitinė mintis visada prasideda nuo 
visybės ir vientisumo (Gamtos ir physis) ir palaipsniui detali- 
zuoja šį vientisumą įvairiais aspektais kaip juos pagrindžiantis 
logos. 

Iš pradžių Atėnė buvo susijusi su. žaibu,-audromis, lietumi, 
drėgme ir naktimi. Naktis yi yra sritis, kurioje gimsta šviesa ir žai- 
bas. Minėtosios Atėnės ypatybės, būtent tai, kad ji yra pelėdos 
arba „spindinčių akių deivė“““, ją daro „nakties“ motiniška arba 
matriarchaline deive. Žaibas, kaip ir pelėdos akys, šviečia nak- 
ties gilumoje. Pradžioje Atėnė reiškė Gamtos išmintį--Ta pati 
išmintis, gili kaip naktis, yra būdinga i ir ir ankstyvojo laikotarpio 
Apolonui, kaip Motinos Žemės, kurios išmintį bylojo Delfų ora- 
kulas, sūnui. Išminties sosto perėjimas iš Motinos Žemės Apo- 


* Larousse Encyclopedia of Mythology. New York: Prometheus Press, 
1959, p. 117. 

lonui aiškiai rodo, kad /ogos kyla iš physis“. Vėlesnio laikotarpio 
Apolonas, labiau nei Atėnė, yra kultūrinės ar „dvasinės“ išmin- 
ties - kurios jokiu būdu negalima suprasti kaip negamtiškos 
(kai „dvasinis“ suprantamas kaip „nematerialus“?*) - dievas. 

Vanduo yra visur. Jis pereina atvirą sritį tarp žemės ir dan- 
gaus įvairiais būdais. Jis leidžiasi nuo kalnų į slėnius ir kyla į 
dangų. Vanduo yra beveik kiekviename aplinkos elemente. Sto- 
kodamas savo paties formos, vanduo, būdamas visur, niekur 
nėra savuoju apibrėžtu būdu. Dėl šios priežasties vanduo yra 
logoso arba Gamtos išminties simbolis. Vanduo yra panašus į 
logosą. Gilūs jūros vandenys simbolizuoja gilią išmintį. Viena iš 
- vandens dievybių yra Glaukas. „Glauko vardas mums primena 
tamsią, žaliai mėlyną jūrą kylant vėjui.“ Glaukas, Apolono.sū- 
nus, yra pranašystės dievas. Šis bruožas išskiria jį kaip apšviestą 
ir žinantį tikrovės tvarkos principus. 

Vanduo, išminties ir logoso simbolis, kartu yra harmonijos, 
pusiausvyros ir grožio simbolis. Afroditė, grožio ir harmonijos 
deivė, gimė iš jūros putos. Jos vyras Hefaistas yra gražių daik- 
tų meistras. Jo padaryti daiktai atskleidžia išradingumą ir die- 
viškąją išmintį kartu su grožio, proporcijų, dermės ir atitikimo 
principais. 

Jūrų ir plačių vandenų dievas Poseidonas įkūnija. abipusio 
plačių vandenų ir sausumoš ryšio tvarką. Poseidono tvarkos, 
logoso ar išminties aspektai atsiskleidžia per jo valdžią vande- 
nims, jūrų krantams ir saloms. Gerai žinoma Poseidono duktė 
Metidė yra išminties deivė?*. Kai kurios kitos jo dukterys, nim- 
fos, priklausančios Apolono ir Artemidės palydai, aiškiai įkūni- 
jaišminties ir harmonijos ypatybes. Niekas negali paneigti jūros 
grožio ramią ar audringą dieną, taip pat niekas negali paneigti 


3 Ten pat, p. 92. 

* „Dvasinis“ ir „materialus“ yra tam tikros apibrėžtos filosofijos 
Krypties sąvokos, kurių jokiu būdu negalima: taikyti-nagrinėjant 
mitinę mąstyseną. į 

*7 Larousse Encyclopedia of Mythology, p. 168. 

vandenyno bangų ar vandenų, sausumos ir salų visumos har- 
moningumo ir ritmiškumo. Nimfos kalba apie šią harmoniją ar 
grožį būdamos deivės, „Žavios savo jaunyste ir grožiu“*, Jų gro- 
žis neatskiriamas nuo išminties, aprašomos įvairiuose mituo- 
se, kuriuose teigiama, kad „jos turi pranašystės dovaną“, Kai 
kurios nimfos priklauso Dioniso palydai. Persekiojamas šis vi- 
tališkumo, entuziazmo, gyvybingumo ir žemiškosios išminties 
dievas prašė, kad prieglobstį jūros gelmėje jam suteiktų Tetidė - 
nimfų motina, Poseidono žmona?! Šie ryšiai išryškina glaudų 
vandens dievybių išminties ryšį su Žeme ar Gamta. 

Echo, viena iš nimfų, tikrovės galią, kuri apima visą Gamtą ar 
physis, atskleidžia kitokiu būdu. Echo, kuri ritmiškai ir harmo- 
ningai skamba visuose pasaulio kampeliuose, tam tikra prasme 
yra susijusi su logosu ir, kaip ir vanduo, yra išminties simbolis. 
Įdomu, kad Narcizas, kurį įsimylėjo Echo, atspindi tą pačią van- 
dens tikrovę“*. Kaip Echo skamba visame Gamtos pasaulyje, taip 
ir Narcizas nuolatos save atspindi vandenyje, visumos elemente. 

Dioniso ryšys-su.yandens-dievybėmis. sujungia logoso tvar- 
kos galias su entuziazmo kokybe. Entuziazmas čia turi būti 
suprantamas kaip kūrybinių Gamtos-galių, jos žaismo antplū- 
dis. Dionisas - gyvenimo, augimo ir kūrybinių galių protrūkio 
dievas, turi daug bendrumo su simboliniais vandens aspektais, 
ypač su harmonija ir išmintimi. Šitai graikų menininkai dažnai 
išreiškia vaizduodami Dionisą ir Apeloną-abu kartu. Poetinis 
arba entuziastiškasis Dioniso kūrybingumo, darnos ir išminties 
aspektas pabrėžiamas tuo, kad Dionisas yra Hefaisto draugas. 
Kūrybinis sumanumas ir entuziastiškasis įkvėpimas yra šalia. 
Dioniso entuziazmą aiškiai rodo tai, kad jis yra vyno, šokių ir 
jaunystės, kunkuliuojančio gyvybingumo dievas. 


* Plg. fen pat, p. 93. 
* Ten pat, p. 185. 
* Ten pat, p. 171. 
*! Ten pat, p. 180. 
* Ten pat, p. 185. 

Vyno šventėse, kuriose Dionisas buvo pagrindinė figūra, da- 
lyvaudavo satyrai, silenai, panai ir kitos vandens dievybės. Vi- 
sos jos buvo susijusios su pranašystėmis, išmintimi ir kūrybin- 
gumu. Silenai buvo šaltinių ir upių dievybės, o jų vardas reiškia 
„čiurlenantis vanduo“*?. Skulptūros vaizduoja sileną kaip „storą, 
seną, riestanosį pliką žmogų, visada girtą <...> tačiau šis links- 
mas girtuoklis būdavo pilnas išminties“*, „Platonas nelaikė ne- 
pagarba sulyginti savo mokytoją Sokratą su silenu.“* 

Dievų šeimynos ir grupės, kurios čia aptartos išminties as- 
pektu, atskleidžia glaudų Gamtos, kuri esmingai valdo daiktus 
bei gyvūnus ir daro jiems įtaką, ryšį su kultūra, kuri yra valdan- 
ti galia miesto žmogaus pasaulyje, kuriame vyrauja „dvasiniai“ 
šviesos dievai. Visi dievai yra Gamtos dievai. Bandant atskirti 
kultūrą nuo Gamtos (gua gamtos) akivaizdžiai išryškėja skirtu- 
mas tarp Žemės arba chtoniškųjų dievybių (kurios buvo aukš- 
čiau „materialiųjų esybių) ir dangaus arba Olimpo < dievybių 
kosios dievybės yra Žemė ir Dangus (Gaja. ir Uranas). Abi šios 
dievybės gali būti laikomos transcendentiniais principais, su- 
teikiančiais daiktams, gyvūnams ir žmogui atvirumą pasauliui, 
kuriame jie gali būti ir turėti prasmę. Atvirumas tarp Žemės i ir 
Dangaus yra atvirumas, kuriame transcendėntinės „šviesos“ ga- 
lios, dievai, dalyvauja tvarkydami, organizuodami ir veikdami 
visus daiktus, tarp jų ir žmogų. Žmogaus atvirumas atvirumo 
principams (Žemei ir Dangui) bei dievams įtraukia jį į daiktų ir 
savo paties būties tvarkymą ir organizavimą. Čia išryškėja gry- 
nai mitiniu būdu Heideggerio išplėtota labai svarbi ir sudėtinga 
keturių elementų - žemės, dangaus, dievų. ir žmonių, — kuriuos 
sutelkia daiktas, problema. 1 

Daiktai ir gyvūnai, net būdami transcendentinių Gamtos ga- 
lių žaismo telkėjai, yra nei išmintingi, nei neišmintingi. Jie yra 


* Ten pat, p. 183. 
* Ten pat, p. 182. 
45 Ten pat. 

už transcendentinio įvykio, nes yra jam neatviri. Tik iš esmės 
atvira (išmintinga) būtybė gali kartais būti užsisklendusi (neiš- 
mintinga). Gamta yra išmintinga kaip nesuvokiama gelmė, kuri 
pagrindžia bet kurią atsiskleidusią tikrovę. Dievai kultūriniame 


pasaulyje yra išmintingi kaip i kaip skleidžiantys šviesą trar transcenden- * ; 


tiniai principai. Žmogus yra išmintingas būdamas atviras die- 
vams. Atsiliepdamas į dievų šviesą pats žmogus gali būti die- 
“ viškas. „Lyg šešėlis praslenka Žmogaus gyvenimas, o kai švyti, 
jį nuauksina spindulys iš viršaus“, - sako Pindaras“. Išmintis 
atskiria žmogų nuo gyvūno, taip pat kaip ir nuo daiktų. 

Kiekvienos būtybės ir kiekvieno daikto esmė bei prasmė - 
tai, kad jie yra pirminio logoso žaismo telkėjai. Daiktai, nors ir 
telkdami logosą, nėra išmintingi, „nes jie negali ai atvirai jam atsi- 
liepti:- Būdamas logoso telkėjas, daiktas vis dėlto savęs nepaaiš- 
kina: jam būtinai reikia užesybinės jį pagrindžiančios tikrovės. 
Plūgas, pavyzdžiui, nėra tik geležies ar plieno darinys, suside- 
dantis iš įvairaus dydžio dalių. Plūgas yra plūgas dėl žemės pa- 
viršiaus, turinčio įvairių organinių medžiagų ir tampančio der- 
lingesniu, kai apverčiamas velėna žemyn. Taip apvertus velėna 
supūva. Kita vertus, taip apverstas dirvožemis darosi minkštes- 
nis, lengvesnis ir tinkamesnis pasėtų augalų šaknims. 

Visas šis žemės praturtinimas būtų beprasmiškas, jei ne lie- 
tus, šiluma ir dangaus šviesa. Augalai auga atvirume tarp Že- 
mės ir dangaus. Jų šaknys sugeria organines daleles, ištirpusias 
žemės drėgmėje, kuri nusileidžia iš dangaus debesų. Augalai 
įtraukia šias daleles į save, auga ir plėtojasi. Šiam augimo pro- 
cesui reikia tam tikros temperatūros, kuri priklauso nuo saulės, 
šviečiančios danguje. 

Ir augalai, ir plūgas būtų beprasmiai, jei ne kultūrinis žmo- 
gaus pasaulis, kuriame jie naudojami. Maistas, plūgas ir kiti rei- 
kmenys bei įrankiai tampa reikšmingi dėl likimo galių, kurios 
vyrauja kultūriniame žmogaus pasaulyje, valdo jo gyvenimą ir 
išlaiko jo pasaulio daiktus išmintingoje tvarkoje ir darnoje. 


* Otto, min. veik., p. 80. 

Galime tvirtinti, kad plūgas yra ne dėl artojo, o dėl trans- 
cendentinių tikrovės galių žaismo, kuris.padaro reikšminga 
tai, kaš vadinama plūgu“. Priklausydamas nuo savo kultū- 
rinio pasaulio, žmogus išsaugo daiktus tokius, kokie jie turi 
būti dėl /ogoso tvarkos, ir taip padaro juos galimus. Taip elg- 
damasis žmogus atlieka savo paskirtį, kuri galų gale reiškia 
jo atsaką dievams. Ne žmogus pagrindžia ir padaro daiktus 
galimus, o visos keturios transcendentinės Gamtos galios: 
žemė, dangus, dievai ir žmogus. Plūgas yra ne žmogaus dėka, 
o transcendentinių galių dėka, jis yra transcendentinių galių 
telkėjas. 


Daiktų ir gyvūnų esmė arba būtis yra išreikšta kitaip negu | 


žmogaus, nes jie yra įtvirtinti keliuose, kuriuos jiems numatė 
nuolat žaidžiančios Gamtos galios. Žmogus yra neapibrėžtas, 
nes jis ieško savo kelio. Ieškodamas savo kelio žmogus ieško 
savo dievų, transcendentinių žaidžiančių Gamtos galių arba ga- 
liausiai Gamtos, kaip nuolatos pasislėpusios ir prisidengusios, 
išsiveržimo į atvirumą. Šis ieškojimas daro žmogų painia bū- 
tybe. Dėl šio painumo žmogus atrodo stokojąs tvirtumo, kurį 
turi daiktai ir gyvūnai. Dažnai, ypač mitinio žmogaus akimis, 
gyvūnai atrodo turį daugiau substancinio stiprumo ir daugiau 
dieviškumo nei žmogus. 

Daiktas arba gyvūnas yra „tvirtas, nes aiškus yrajo kelias, 


kurį j jam skyrė žaidžiančios Gamtos: „galios: Žmogus neturi tvir- 
tai nustatyto kelio, jis yra „įmestas“ į pasaulį, kur nėra konkre- 


taus numatyto kelio, kur visi dievų I Keliai susikerta, kur keliai i 


Priklausydamas nuo šio judėjimo, žmogus ieško savo kelio, nie- 
kada jo aiškiai ir galutinai neatrasdamas. Būtent dėl to žmogus, 
palyginti su gyvūnais, yra „netvirtas“. 


* Šis teiginys tapatus Eugeno Finko (Zur Ontologischen Frūhges- 
chichte von Raum - Zeit - Bewegung. The Hague: Martinus Nij- 
hoff, 1957, p. 186) teiginiui: „Puodų esama ne todėl, kad esama 
puodžių, bet todėl, kad puodai yra galimi“. 

Senovės žmogus, ypač ankstyvojoje, mitinėje kultūros fazė- 
je, numanė gyvūnų stiprybę ir dieviškumą. Gyvūnai, jo akimis, 
buvo pilni dieviškųjų galių. Dėl to visos senovės kultūros turėjo 
daug sudievintų gyvūnų. Dzeusas atskleidžia transcendentinę 
savo galią griaustiniu ir žaibais. Jis gali pasirodyti buliaus pa- 
vidalu. Apolonas toje žemėje, iš kurios jis kilo (Likijoje), buvo 
žinomas kaip auksakailis vilkas. Hermis pasirodydavo kaip 
ožys. „Panas pasirodydavo su ožio ragais, kanopomis ir barz- 
da. Kartais jis pasirodydavo baltu avinu.“* Silenai, šaltinių ir 
upių dievybės, turėjo arklio bruožų - uodegą, kanopas ir ausis“?. 
Kentaurai, kurie priklausė Dioniso palydai, taip pat buvo vaiz- 
duojami su arklio kūnu ir žmogaus galva“". Kaip jau žinome, pa- 
grindinės Egipto dieviškosios figūros irgi pasirodydavo gyvūnų 
pavidalais: Apis - kaip šventas jautis, Anubis - šventas šuo arba 
vilkas, Izidė - karvė, Ra - sakalas. 

Viena iš įspūdingiausių gyvūnus garbinusių kultūrų turbūt 
yra Šiaurės vakarų Amerikos indėnų toteminių stulpų genčių 
kultūra. Visi šių indėnų dievai buvo panašūs ne į žmones, bet 

į gyvūnus. Labiausiai pažymėtinos yra haidos gentis, gyvenusi 
Karalienės Šarlotos salose, ir į pietryčius nuo šių salų gyvenusi 
Bella Coola gentis. Pagerbdami savo dievus, šių genčių indėnai 
statydavo įspūdingo dydžio toteminiūš stulpus, vaizduojančius 
gyvūnus itin didelėmis, palyginti si visu kūnu; galvomis. Gy- 
vūnų forma priklausydavo nuo indėnų grupės arba klano. Kie- 
kviena indėnų giminė laikė save kilusia iš vieno kurio šių gyvū- 
nų-dievų ir garbino jį kaip savo protėvį. Žymiausios toteminių 
stulpų dievybės buvo: Varnas, Erelis, Griaustinio paukštis (mi- 
tinė būtybė), Vanagas, Meška, Vilkas, Banginis, Dalija (Juodo- 
ji Žuvis), Varlė, Bebras ir kiti", Kiekviena giminė galėjo turėti 


* Larousse Encyclopedia of Mythology, p. 183. 
* Plg. ten pat. 
* Plg. ten pat. 


* Plg. A. Legacy: Mythology and Myth // Enterprise, 1969, Vol. 29, 
Nr. 3, p. 7. 

ne vieną dievybę. Tai, kad visos vienos giminės dievybės buvo 
vaizduojamos ant vieno stulpo, rodė, kad garbinamos jos visos, 
bet pabrėžiama buvo viena iš jų, kuri buvo laikoma tos giminės 
protėviu. 

Verta pažymėti, kad minėtieji gyvūnai-dievai turėjo panašu- 
mo į žmones ar tam tikrus atpažįstamus žmogaus veido bruo- 
žus?“. „Šie žmonės tikėjo, kad pasaulis pilnas gyvūnų, augalų ir 
vietovių dvasių.“?? Šios dvasios glūdėjo gyvūnuose (ypač minė- 
tuose), augaluose ir vietovėse. Dėl to, kad gyvūnas buvo per- 
smelktas tam tikros dvasios ar dievo, jis buvo tapatinamas su 
tuo dievu. 

Kai kurie toteminių stulpų genčių indėnai turėjo šventų ži- 
nių apie tai, kaip įsikišti į palankius ar nepalankius dievybių 
darbus. Buvo manoma, kad religinėmis apeigomis ar kultais jie 
gali pasiekti dievų malonę ar vengti jų nepalankumo. Jie buvo 
šamanai, gydytojai ar žyniai. Pagrindinė toteminių stulpų reikš- 
mė buvo religinė: jie buvo svarbūs maldant giminės dievus. Prie. 
toteminių stulpų buvo periodiškai atliekamos entuziastingos Ire- 
liginės ceremonijos, dalyvaujant visai giminei 2 ar genčiai. Šioms 
ceremonijoms vadovaudavo šamanai. Tokios ceremonijos ar 
šventės vadinamos potlatches. 

Haidos, Bella Coola ir kitų Amerikos šiaurės vakaruose gy- 
venusių indėnų genčių bendruomenes sudarė aukštuomenė ir 
paprasti žmonės. Vadai ir šamanai,.svarbiausieji asmenys;-sau- 
godavo toteminius "stūlpus ir vadovaudavo“ šventei, tai reiškė, 
kad'jie-buvo tarpininkai tarp žmonių ir dievų. Jie stovėjo šalia 
dievyirvaldė kultūrinį savo genties bendravimą su su dievais. 

Išskirtinis toteminių stulpų gyvūnų-dievų religijos bruožas 
buvo tai, kad nė viena iš šių dieviškųjų figūrų nebuvo žmogus, 
bet kiekviena buvo panaši į žmogų. Tai akivaizdžiai patvirtina 
mūsų ankstesnio skyriaus teiginį, kad dievai yra dievai žmogaus 
pasaulyje. Savojoje aplinkoje, Gamtoje, dievai yra pasislėpę. 


*2 Plg. ten pat. 
33 Ten pat. 


165 


Kalbant apie jų panašumą į gyvūnus, reikia pasakyti, kad gyvū- 
nai yra visiškai valdomi dievų ir šia prasme jie yra persmelkti 
dievų. Žmogus nuo kelių, kuriuos jam sukuria Gamtos žaismas, 
nepriklauso aklai, taip kaip gyvūnai. Žmogus pats ieško naujų 
kelių - ieško naujų dievų. 

Transcendentiniai visų gyvūnų pagrindai (dievai) išeina į 
šviesą arba atsiskleidžia tik kultūriniame, tai yra žinogiškaja- 
me, pasaulyje - Dasein. Būtent dėl to toteminiuose stulpuose 
jie vaizduojami kaip turintys žmogiškuosius bruožus arba kaip 
panašūs į žmogų. 

Žmogus nėra gyvūnas, bet tam tikra prasme (kaip viena iš 
keturių transčėndentinių galių) jis yra bet kokio gyvūniškumo 
pagrindas. Šia prasme jis guasi ankstesnis už visus gyvūnus. Jis 
yra negimęs gyvūnas. Gyvūnai visada turi žmogaus pasaulio 
atspalvių. Vilkas yra pavojingas, nes puola žmogaus naminius 
gyvulius. Briedis arba kalnų ožys yra laukinės mėsos ištekliai. 
Taip gali būti tik žmogaus pasaulyje. Net vabzdžiai, pavyzdžiui, 
moskitas, skorpionas ar bitė, yra tokie, kokius juos mato žmo- 
gus. 

Žmogaus negyvūniškumas yra tai, kad jis nėra ribotas, už- 
daras ir užbaigtas, kokie yra gyvūnai, net ir tie, kurie vadinami 
turinčiais intelektą. Tai, kad žmogus nėra apribotas ir užbaigtas, 
reiškia, kad jis nėra specializuotas. Tai reiškia, kad žmogus yra 
atviras įvairioms kryptims, kuriomis specializuodamiesi nuėjo 
gyvūnai ir tapo riboti. Kiekvienaš gyvūnas pradeda nuo embri- 
oninės būklės-Gamtos žaismo bangose ir siekia savo užbaigtu- 
mo ir tobulumo tam tikra kryptimi, nuolat vedamas šio žaismo, 
o žmogus skiriasi nuo visų gyvūnų tuo, kad nežengė žingsnio 
jokia kryptimi - nes nėra pasiekęs embrioninės būklės - taigi 
nepaliko Gamtos žaismo. 

Tiesa, kad žmogaus organizmas, net būdamas primityves- 
nis nei daugumos žinduolių, yra daug tobulesnis už daugelio 
ne žinduolių organizmą. Dėl to, kad nėra nustatytas tam ti- 
kram gyvenimo būdui, žmogus išliko Gamtos žaisme ir dar 
negimė kaip gyvūnas. Kaip Gamtos žaismo dalyvis, nebūda- 
mas gyvūnas, jis pats tam tikra prasme yra gyvūniškumo šalti- 

nis. Jis guasi išlaiko visus gyvūno bruožus kaip savo galimybes, 
kurioms jis yra atviras. Žmogus kaip gyvūniškumo šaltinis at- 
siskleidžia aktualizuojantis kai kurioms šioms galimybėms kul- 
tūriniame jo pasaulyje, pavyzdžiui, technologiniame pasaulyje. 
Žmogus nėra paukštis, bet skrenda lėktuvu, jis nėra banginis, 
bet plaukioja laivu, jis nėra kurmis, bet kasa požeminius urvus 
anglies arba aukso kasyklose, jis nėra avis, bet vilki vilnonę ap- 
rangą ir panašiai. 

Šia prasme Arnoldas Gehlenas gali pasakyti: „Ne žmogus 
kilo iš beždžionės, o beždžionė iš žmogaus **. Galime teigti, kad 
visi gyvūnai tam tikra prasme kilo i iš $ Žmogaus - = iš  ikiesybinės 
kilo iš Gamtos žaismo kultūriniame ž žmogaus pasaulyje, jo Da- 
sein. 

Kultūrinis žmogaus pasaulis nėra vien tik žmogiškas, jis yra 
Gamtos žaismas, į kurį žmogus atsako kultais, apeigomis ir pot- 
latches šventėmis. Žmogus atsiliepia dievams juos-pavadinda- 
mas. Vadinimas yra kultas. Kulto aktai - tai kultūrinės giesmės, 
ritualiniai šokiai, šventyklų, statulų, toteminių stulpų statymas, 
trumpai tariant, kultūros kūryba. Kultūrinis darbas-yra.žmo- 
gaus dalyvavimo Gamtos žaisme.rezultatas. 

Žaisdamas kartu su dievais Žmogus gali judėti viena ar kita 


yra šamanas arba žynys, pirmas statinys ) yra "šventykla, pirmas 
maistas yra šventa auka dievams, ir panašiai. Kai pasirinktoje 
teritorijoje paskiriama šventa vieta pastatyti dievams šventyklą 
arba iškelti toteminį stulpą, bendruomenės arba genties nariai 
gali statytis savo buveines. 

Žmogaus atsakas dievams yra jo atsakas Gamtos žaismui. Toks 
atsakas yra kultūra. Žmogus turi žaisti norėdamas būti žmogus, 
o gyvūnai nežaidžia. Žaidimas arba kultūrinis buvimas yra nuo- 
latinis savęs užbaigimo procesas, niekūda niėpasiekiant pabaigos. 


** Arnold Gehlen, Der Mensch. Berlin, 1941, p. 92. 

Savęs užbaigimas reikštų žmogaus nebebuvimą žmogumi, tai 
reikštų jo mirtį. Kadangi žmogus nuolatos juda užbaigimo link, 
jis nuolat miršta. Heideggerio mirties problema monumentalia- 
me darbe Sein und Zeit turi būti suprantama būtent taip. Mirtis 
yra įausta į patį žmogaus gyvenimą, ir tai yra negalimybės gali- 
mybė, atvirumas Niekiui. 

Karaliai ir kilmingieji mitiniame pasaulyje visų pirma yra 
žmonės, kurie dalyvauja dievų žaisme intensyviau nei kita tau- 
tos dalis. Egipto karaliai, faraonai, didžiausią buvimo žmogu- 
mi intensyvumą pasiekdavo mirdami. Miręs faraonas atgimsta 
kaip dievas, ir jo laidotuvės yra didelė šventė, kuri leidžia visai 
tautai dalyvauti jos dievų žaisme - jos faraono-Ozyrio mirtyje 
ir prisikėlime. 

Pats žmogus kultūriniame pasaulyje, savo Dasein, nėra pa- 
grindinė figūra. Svarbiausia yra Gamtos žaismas, kuris įtraukia 
žmogų, išjudina kultūrinį gyvenimą ir pagrindžia kultūrinės 
tikrovės svarbą. Simboliškai tai yra išreikšta tam tikromis se- 
nųjų Ganos genčių tradicijomis, pagal kurias svarbiausias yra 
tas asmuo, „kuris sėdi savo protėvių soste“. Protėviai laikomi 
pagimdytais dievų. Žmogus gimsta Gamtos žaisme, tačiau dar 
nėra gimęs kaip gyvūnas. Dėl to jis gali būti laikomas pagimdy- 
tu dievų. Sėdėti protėvių soste reiškia sėdėti dievų soste, vadi- 
nasi, būti dievų palikuoniu. 

Atsigręžę į aprašytus žmogaus bruožus, kuriuos lyginome 
su gyvūnų bruožais, pamatysime, kad Gamtos žaisme, kuris 
ipso facto reiškia dievų žaismą, žmogus žaidžia kartu su die- 
vais. Visa tai reiškia, kad gyvūnai aktualizuoja potencijas, ku- 
rios gali būti aptinkamos ir giliai žmoguje kaip jo kultūrinės, 
taigi yra kūrybinės, galimybės. Negana to, visos šios žmogaus 
galimybės, kurios buvo aktualizuotos įvairiose kultūrose, buvo 
žmoguje kaip potencijos, o tam tikra prasme tokios ir išliko. 
Persikūnijimo doktrinos šalininkai supranta šias potencijas 
kaip ankstesnių Žmogaus įsikūnijimų liekanas jo sieloje. Tai 
turbūt galėtume išplėsti iki žmogaus protėvių (gyvūnų): žmo- 
gaus sieloje yra ikižmogiškųjų liekanų, likusių nuo ikižmogiš- 

kųjų inkarnacijų. 7 

Šiame kontekste galime paminėti, kad kolektyvinę pasą- 


monę, kurią nagrinėja Karlas Gustavas Jungas, galima laikyti, 


žmogaus siela, kurioje gausu tokių „liekanų“. Žmogaus siela, 
suprantama kaip jo pasąmonė, yra amžius trukusio jo atsako į 
Gamtos žaismą padarinys, ir labiau priklauso šiam žaismui nei 
pačiam žmogui. Tai reiškia, kad ne pasąmonė priklauso žmo- 


gui, bet vice versa: žmogus priklauso pasąmonei. Tą pat teigia 
Heideggeris, sakydamas, kad žmogus priklauso savo Dasein. 


V. KULTŪRA 


Kultūra, Gamtos žaismo atskleidimas, tam tikra prasme yra 
Gamtos trikdymas. Logos trikdo physis. Tai, tarp kitko, yra pa- 
grindinis Nietzsche's nagrinėjamas klausimas. Pagal Nietzscheę, 
tiesa nuolat turi būti laužoma, priešingu atveju Gamtos žaismas, 
Valios veržimasis į Galią, visada tampa statišku sąstingiu. Tiesa 
visada yra neteisinga! Taip yra, nes Gamta yra nuolat pasislėpu- 
si. Atsiskleisdama ji šūardo savo paslėptį. 

Gamtai yrant (žaidžiant) dievai įžengia į kultūrinį žmogaus 
pasaulį kaip palankios arba priešiškos transcendentinės galios. 
Gamtos žaismas prasideda pačioje Gamtoje, todėl kultūrinis pa- 
saulis, būdamas žmogaus atsakas į Gamtos žaismą, nepriklauso 
žmogui, priešingai, žmogus priklauso kultūriniam pasauliui, 
savo Dasein. 

Kultas yra žmogaus įsitraukimas į valdančių Gamtos žaismo 
galių darbus, įsitraukimas į dievų darbus. Toks įsitraukimas, pa- 
vyzdžiui, yra žmogaus malda, kuria jis siekia dieviškosios ma- 
lonės, nuraminti savo dievus arba pakreipti į šalį nepalankius 
jų veiksmus. 


1. KULTAS - ŽAIDIMAS KARTU SU DIEVAIS 
Pirmykščiai Europos medžiotojai, persekiodami laukinių 
arklių kaimenę, užgindavo juos ant stataus skardžio ir privers- 
davo kristi nuo jo. Tačiau jie jautė, kad taip masiškai žudydami 

ardo dieviškąją Gamtos tvarką. Siekdami numaldyti dievų pyktį 
dėl šių ardančių veiksmų, jie (tiksliau sakant, jų šamanai arba 
žyniai) nešiodavosi šventą lazdą su magiškais ornamentais ir 
ženklais. Dievai rūpinosi, kad būtų išlaikoma Gamtos žaismo 
tvarka, kuri apima ir arklių gerovę. „Magiškoji lazda nėra tik 
vado ženklas, tai apsauga nuo .nesuvokiamų. 1ų galių, kurių « egzis- 
tavimu šie žmonės tvirtai įsitikinę“! 

“Nuo pat atsiradimo žmogus buvo kultūrinė būtybė. Būti 
kultūriškam — tai palaikyti kultinius ritualus, kuriais bandoma. 
paveikti dievus. Plačiame Šiaurės Europos regione ritualinių 
apeigų metu senovės žmonės gerdavo šermukšnių kšnių uogų sultis. 
Tokios apeigos paprastai vykdavo trumpiausią metų dieną, p po 
kurios diena pradėdavo ilgėti. Tuo metu nepalankios ir nioko- 
jančios Gamtos dvasios buvo pačios stipriausios. Plačiai papli- 
tusiu įsitikinimu, šios nepalankios Gamtos žaismo galios bijojo 
šermukšnių uogų ir jų sulčių, o jas geriantis žmogus įgydavo 
magišką galią pasipriešinti šioms dvasioms ir priversti jas atsi- 
traukti. Šermukšnių uogos yra itin karčios, todėl buvo laikomos 
teikiančiomis stiprybę. Savo paties galiomis žmogus nepajėgė 
priešintis galingų nepalankių galių poveikiui. Tik palankių die- 
vybių suteiktos dovanos teikė jam tokią galimybę. Mitiniame 
pasaulyje šermukšnis buvo laikomas Deivės Motinos medžiu - 
tai buvo gyvybės medis. iš 

Kilus gaisrui senovės lietuvių žynys, krivis, atlikdavo ritua- 
lą, bandydamas atspėti ugnies, tiksliau sakant, ugnies dievybės 
vardą, nes, pagal senovės lietuvių tikėjimus, kiekviena sodyba ir 
kiekviena vietovė turėjo savo ugnies dievybę. Ritualinės maldos, 
kuriomis būdavo kreipiamasi į ugnies dievybę pasirinktu vardu, 
priversdavo ugnį atsitraukti ir užgesti. Kartais aplink ugnį būda- 
vo jojama ant arklio. Buvo manoma, kad tai galėdavo pažaboti 
išplitusią ugnį. Tai savaime suprantama, nes gerai žinoma arklio 
kaip gimusio vandenyje arba „vandeningo“ simbolinė reikšmė. 
Senovės lietuviai tikėjo, kad ugnis vejasi bėgantį žmogų, todėl 


! Zierer, min. veik., t. 1, p. 10-11. 

gaisro metu krivis paprastai bėgdavo į atvirus laukus, kur ugnis 
negalėjo pridaryti žalos: Taip jis nuvesdavo ugnį nuo degančių 
pastatų. Kilus gaisrui buvo atliekama ir įvairių kitų veiksmų, 
pavyzdžiui, aplink degantį statinį būdavo nešama duona ir pas- 
kui metama į ugnį. Reikia turėti galvoje, kad žodžiai „duona“ ir 
„duonia“ - „šventa dovana'* - labai panašūs. Duona yra šventa 
dievus nuraminanti dovana, kurią gavę ugnies dievai nutraukia 
savo niokojantį žaismą. 
. Panašiai kiekvienas, eidamas į ežerą maudytis, senoviniu 
G >“ įsitikinimu, turi duoti šventą dovaną vietinėms vandens dva- 
f sioms - įmesti į į vandenį duonos gabalėlį. Jei jis to nepadaro - 
L „as Zalinuskęsti?: Labai gali būti kad pagal senovės kultines apeigas 
reikėdavo kiekvienais metais paaukoti vandens dievams gyvą 
žmogų. Jei tokių aukojimų neatlikdavo, eidami pro ežerą žmo- 
nės girdėdavę sakant: „Atėjo laikas, o žmogaus čia vis nėra!“ 
Negaudamas kasmetinės gyvo žmogaus duonios, ežeras baudžia 
daugybę žmonių - nuskandina ar patvinęs pridaro žalos. 
Senesnieji lietuvių žmonės net iki Antrojo pasaulinio karo 
tikėjo laumėmis, vandens deivėmis, panašiomis į graikų upių 
nimfas. Tai buvo nuostabios, šviesiaplaukės, viliojančios mote- 
riškosios dvasios, gyvenančios upeliukuose, upėse ir ežeruose. 
Naktį savo kerais, dažniausiai dainomis, jos išviliodavo jaunuo- 
lius pasivaikščioti mėnesienoje. Paveikti kerų jaunikaičiai pa- 
prastai nuskęsdavo?. Dažnai laumės būdavo ir naudingos. Jos 
rūpindavosi kūdikiais, kuriuos lauko pakraštyje, prie upelio, 
palikdavo laukuose dirbančios moterys. Kartais laumės padė- 
davo moterims skalbti upeliuose ar ežeruose. 
Per kulto apeigas žmogus įsitraukdavo į dievų darbus ir 
veikdavo kartu su jais. Šis aspektas akivaizdus valgymo kartu su 
mirusiaisiais apeigose, kurių metu dalyvaudavo ir dievai. Kie- 


* Plg. Balys, min. veik., p. 29. 
3 Plg. ten pat, p. 33. 

* Ten pat, p. 34. 

* Plg. ten pat. 

kvienais metais šios apeigos būdavo atlikamos bendruomenės 
kapinėse per mirusiųjų šventę, kurioje dalyvaudavo visa vietos 
bendruomenė. Čia buvo stalai, apkrauti ritualiniais valgiais, pa- 
ruošta vieta kiekvienam bendruomenės mirusiajam. Geriausio 
maisto ir midaus (bičių medaus vyno) pradžioje būdavo dedama 
po stalu Žemės dievams“. Šios puotos buvo ne tik pagerbimas ir 
prisiminimas tų, kurie išėjo. Pagrindinis jų tikslas buvo siekis 
apsaugoti bendruomenę nuo galingų mirusiųjų dvasių ir dievų, 
šios puotos buvo nuraminimo puotos. Tai buvo kulto aktai - 
kultūros aktai. Šios puotos kartu su dievais ir mirusiaisiais buvo 
žmogaus pastangos susilieti su bauginančiomis transcendenti- 
nėmis galiomis, bandant pakreipti jų žaismą palankesne gyvų 
žmonių bendruomenei kryptimi. Tai buvo žmogaus pastangos 
aktyviai dalyvauti transcendentinių Gamtos galių žaisme, žaisti 
kartu. „Magija ir kerėjimas yra tikėjimas, o apeigomis, kurios iš 
to tikėjimo atsiranda, žmogus siekia paveikti“? Gamtos dievus. 

Mitinio žmogaus pasaulis buvo pilnas magiškų (transcen- 
dentinių) galių. Išmintingas arba šventas žmogus aptikdavo die- 
vų ženklus stebėdamas jį supančius daiktus, įvykius arba pačią 
bendruomenę. Staugiantis šuva, žiūrintis į dangų, reiškė gaisrą 
netolimoje ateityje, jei šuva staugdavo žiūrėdamas žemyn, tai 
pranašavo jo šeimininko mirtį. Krivis, žinodamas apie gresian- 
čius įvykius, atlikdavo tam tikrus ritualus ir dažnai pašalindavo 
pavojų, gresiantį kuriai nors šeimai“. 

Lietuva nuo seniausių laikų buvo agrarinė, valstiečių šalis, 
todėl kultai ir kultinės apeigos dažniausiai būdavo susiję su 
sąlygomis, kurios svarbios augalams augti ir naminiams gy- 
vuliams tarpti. Lietuviai visada atsiliepdavo žemdirbystės die- 
vams, tiksliai laikydamiesi tam tikrais ženklais nurodomos jų 
tvarkos. Artojas niekada neišdrįsdavo arti lauko, kol pirmasis 
pavasario griaustinis nepalaimindavo nubudusios Žemės. Jis 


“ Plg. ten pat, p. 83. 
7 Ten pat, p. 89. 
š Plg. ten pat, p. 90. 

niekada nesėdavo iki pražystant ievoms, kurios buvo laikomos 
Dimstės (sodybos deivės) medžiais, o linų sėmenys nebūdavo 
sėjami prieš saulės grąžą - ilgiausią metų dieną. 

Beveik kiekvienas valstiečio darbas buvo susijęs su kultinė- 
mis apeigomis. Jų, dažniausiai skirtų Žemynai, Motinai Žemei, 
buvo gausu artojo, vienos iš pagrindinių lietuvių valstiečių pa- 
saulio figūrų, gyvenime. Pavasarį, prieš eidamas pirmą kartą 
arti laukus, artojas ištepdavo arklo noragą gyvulių taukais?. Šis 
veiksmas simbolizavo apvaisinimą ir šventos dovanos Žemynai 
davimą. Dažnai artojas įardavo duonos kriaukšlį į pirmąją vagą 
kaip aukojamąją dovaną (duonią) Žemynai". 

Pirmą arimo dieną grįžtantį iš laukų artoją pasveikindavo 
žmona, užpildama ant jo kibirą vandens. Tai buvo labai svarbus 
kultinis veiksmas, kuris pažymėdavo, kad artojo darbas bus pa- 
laimintas lietaus dievo. Pasveikinusi vandeniu, žmona duodavo 
artėjui keletą kietai virtų kiaušinių. Kiaušinis yra visuotinis vai- 
singumo ir gyvenimo pilnatvės simbolis. 

Tą pačią reikšmę turėjo ir kitos kultinės pavasario apeigos. 
Lietuvių valstiečių žmonos, kepdamos duoną, įmaišydavo į teš- 
1ą kiaušinių. Toks duonos kepalas su simboliniais vaisingumo 
ženklais buvo aukojimo dovana, kurią, apnešęs aplink laukus, 
valstietis įkasdavo į dirvą. 

Pagrindinė šių apeigų reikšmė yra žmogaus siekis dalyvauti 
Gamtos darbuose, kuriuos atlieka jos dievai. Toks įsiterpimas 
veda jo gyvenimą ir būtį į pilnatvę. Žmogus tai daro atsiliepda- 
mas į Gamtos žaismą ir tapdamas jos bendrininku. Žaisdamas 
kartu su visa formuojančiomis Gamtos galiomis, žmogus daro 
įtaką ir savo paties gyvenimui, prisideda prie savo paskirties 
įvykdymo. Gyvūnai neturi jokių apeigų ir kultų, jokios kul- 
tūros, todėl jų gyvenimo būdas yra tvirtai nulemtas Gamtos. 
Žmogus 1 D ulemtas, būdamas s „atvira jūra“, kurioje nėra 
keliųyjis" LŽ 2 6da savo“ sa arba AST pats 


* Plg. ten pat, p. 94, 
9 Plg. ten pat, p. 95. 

nustato savo tikslus bei idealus. Jis tai daro ne grynai „Žmogiš- 
kai“ planuodamas ir veikdamas, bet atsiliepdamas į dieviškąją 
tvarką, /ogosą. 


2. ATLIEPIANTI KULTINĖ ŽMOGAUS LAIKYSENA 


Žmogus skiriasi nuo gyvūnų, nes nėra tvirtai surakintas 
Gamtos tvarkos, jis nėra prasidėjęs jokiu gyvūnišku būdu. Jis 
nėra atsiradęs iš kūrybingų ar žaismingų Gamtos šaltinių, ku- 
rie duoda pradžią viskam. Žmogaus pradžiai reikalingas paties 
žmogaus aktyvumas, atliepiantis jo dalyvavimas. Kultai žmo- 
gui yra lyg pasinėrimo į savo ištakas aktai, kad pakilęs iš jų jis 
vėl į juos pasinertų ir tai darytų nuolatos. Būti žmogumi — tai 
nuolatos gimti ir mirti ir niekada nesustoti jokioje objektyvioje 
būsenoje, o išsilaikyti žaidžiančiose Gamtos rankose. Šis išsi- 
laikymas yra ne pasyvus pastovumas, o labai gyvas kultūrinis 
(kultinis) aktyvumas. 

Per kasmetines šventes kartojami kultiniai aktai rodo nuo- 
latines žmogaus pastangas susigrąžinti savo tyrumą — išlikti 
žmogiškai gyvam kūrybiniame Gamtos žaisme. Toks apsivaly- 
mo procesas - tai nuolatinis nėrimas į kūrybines Gamtos išta- 
kas, o tai reiškia nuolatines žmogaus pastangas išlikti Gamtos 
žaisme. Nietzsche tai vadina Valia valdyti (Galios Valia). Išlik- 
damas gyvas gyvybingame Gamtos žaisme, žmogus šviečia kul- 
tūriškai - ne kaip žvaigždė, o kaip blykčiojantis.ir.gęstantis jos 
mirgėjimas. Dar prieš kelis dešimtmečius lietuviai, žiūrėdami į 
jauną mėnulį, užsipildavo gryno vandens ant delnų ir sakydavo: 
„Tebūsiu toks grynas ir švarus kaip tu!“!! Periodiškai pilnėjantis 
ir dylantis mėnulis simbolizuoja Gamtos žaismą, o minėtieji ap- 
sivalymo ritualai nurodo žmogaus priklausymą šiam žaismui, 
dalyvavimą jame. Žmogaus dalyvavimas Gamtos žaisme yra jo 
kultūra. 


" Ten pat, p. 52. 

Beveik ta pati yra kito kulto, susijusio su mėnulio dievu, reikš- 
mė. Jauna mergaitė, tam tikru metu pirmą kartą matydama jauną 
mėnulį, paimdavo gabalėlį žemės, susukdavo į skarelę ir pasidė- 
davo po pagalve nakčiai, kad susapnuotų būsimąjį vyrą!?. Ši ma- 
giška apeiga vesdavo mergaitę į laimingą santuoką su tuo, kurį 
jai skyrė dievai. Santuoka arba vedybos buvo gyvenimo būdo pa- 
keitimas, kuris vyko guasi pasineriant atgal į kūrybinį Gamtos 
šaltinį siekiant pradėti naują gyvenimą, naują žaismo kelią. 

Gamta „pasineria“ (žaidžia) nuolatos naujai atsiverdama. Šis 
atsivėrimas, būdamas 'ėsmingas pačios pasislėpusios Gamitos 
keitimasis, numato naują atsiskleidimo būdą. Šitai išreiškia Ozy- 
rio gimimo ir mirties ciklai Egipto mituose ir Demetros dukters 
Persefonės,javų-deivės, kasmetinis sugrįžimas į požemio kara- 
lystę pas Hadą. Abu šie įvykiai išreiškia Žemės ritmą - bevaisę 
žiemą ir derlingą vasarą. Tą pat sako ir kasmetinis Apolono atsi- 
traukimas anapus ir grįžimas su šviesa vasaros mėnesiais. 

Senovės lietuvių papročiuose šis Gamtos ritmas buvo pa- 
žymimas atnaujinant ugnį šeimos židinyje. Ankstesniais laikais 
ugnis nebuvo kasryt kuriama iš naujo. Ta pati ugnis buvo išlai- 
koma diena iš dienos. Kiekvieną vakarą žaižaruojančios žarijos 
buvo uždengiamos pelenais, o ryte ugnis būdavo vėl įpučiama 
iš žarijų. 

Kiekvienais metais ugnis būdavo užgesinama ir uždegama iš 
naujo, parsinešus žarijų iš švėntės laužo. Šventė buvo švenčiama 
vasaros viduryje, ilgiausią metų dieną. Tai buvo Gamtos žaismo 
ir šlovės šventėy-ji-+ykdavo; kai Gamta būdavo galios viršūnė- 
je. Joje entuziastingai dalyvaudavo visa žmonių bendruomenė. 
Šventei vadovaudavo krivis, šventas žmogus, žemės ir dangaus 
dievų valios žinovas. Šventės pabaigoje kiekviena šeimininkė 
parsinešdavo namo žaižaruojančių žarijų ir visiems metams 
užkurdavo naują namų ugnį. Praėjusių metų ugnis turėjo būti 
išnešama, nes dvi ugnys negalėjo būti vienoje šeimoje!. Šios 


'2 Plg. ten pat, p. 53. 
“ Plg. ten pat, p. 27. 

apeigos atskleidžia žmogaus kultūrą kaip esmingą atsaką į nuo- 
latinę Gamtos kaitą. 

Žmogaus atsakas į Gamtos paslėpties ir atsivėrimo žaismą 
nėra jo paties atsakas. Tai bendras veiksmas kartu su deive Ga- 
bija, dieviškąja Gamtos žaismo dalyve. Gabija yra šeimos židi- 
nio deivė. Labai gali būti, kad vasaros vidurys buvo deivės Gabi- 
jos, Žemynos dukters, vedybos su dievu Perkūnu - griaustinio, 
žaibo ir ugnies dievu. Šios vedybos reiškė atliepiantį Gabijos 
dalyvavimą dievo Perkūno, kuris periodiškai iškildavo iš tam- 
siosios Žemynos ir grįždavo į ją vėl, šviesoje. Šiame Perkūno 
ritme pirmoji dalyvauja Gabija, o tik paskui žmogus. 

Gabijos kulto svarba mitiniame senovės lietuvių valstiečių 
gyvenimo etape rodo Žemynos, Gabijos motinos, svarbą: pir- 
mumas teikiamas pačiai Gamtai, o ne jos žaismui, ir moteriai, o 
ne vyrui. Tokią išvadą galima padaryti iš fakto, kad ugnį į namus 
atnešdavo moteris. Po vestuvių, tapusi šeimininke, jaunamartė, 
ateidama iš motinos į vyro namus, atsinešdavo savo ugnį. Išne- 
šus jaunojo vyro namų ugnį, ji įkurdavo savo ugnį“. 

Ugnis ir vanduo, kaip Gamtos žaismo simboliai, yra Gamtos 
atsiskleidimo vietos (Das). Dalyvaudamas šiose vietose žmogus 
nuolatos atsinaujina. „Vanduo, kaip ir ugnis, yra apsivalymo 
simbolis.“!5 Šis apsivalymas yra pačios Gamtos pasinėrimas į 
savo kūrybos šaltinį. Tai yra ryškus Galios Valios įvykis. Atlie- 
piančiai dalyvaudamas šiame Gamtos pasinėrime - pagarbiai 
naudodamas ugnį ir vandenį - žmogus išlieka gyvas kaip žmo- 
gus, išlieka pirmykštis ar transcendentinis, o gyvūnai negali pa- 
keisti konkrečių kelių, kuriuos jiems numatė žaismingos kūry- 
binės Gamtos galios. Savo „pasinėrimais“ arba kultais žmogus 
įvairiais būdais atsiliepia į Gamtos žaismą, priklausydamas nuo 
dievybių, kurioms atsiliepia. Tokio atsako rezultatas gali būti 
namo statyba, reikmenys ar ginklai, magiška lazda su ornamen- 
tais, daina, miesto įkūrimas ir panašiai. 


6 Plg. ten pat, p. 28. 
5 Ten pat, p. 39. 

Atsakydamas į Gamtos žaismą žmogus. turi išlaikyti kuklų 
ir nuolankų dėmesingumą dievams, net ir tada, kai stengiasi 
pakeistidie“'ų žaismą savo labui. Tačiau mėginti nukreipti nuo 
savęs nepalankių dievų žaidimą reikia atsargiai ir švelniai. Lie- 
tuviška-sakmė byloja, kad jauna mergelė, nešdama du vandens 
kibirus iš upelio į pirtį mėnulio pilnaties metu, didžiavosi savo 
kūno baltumu ir sakė mėnuliui: „O, dieve Mėnuli, ar nėra mano 
kūnas skaistesnis nei tu?“!“ Toks didžiavimasis prieš dievus se- 
novės Graikijoje buvo vadinamas hybris. Užpykęs dievas Mė- 
nulis pakėlė mergelę kartu su kibirais ir paliko ją danguje, kur ji 
tapo Mergelės žvaigždynu. 


3. ŽMOGAUS PAKLYDIMAS 


atviras j jo atsakas Gamtos žaismui, atsiskleidžia ne tik kasmet 
vykstančiomis pastovaus kultūriniė (kultinio) jo gyvenimo 
šventėmis, bet ir palyginti dė dažnais neramumais, po kurių įvyksta 
reikšmingi nusistovėjusio g) gyvėnimo būdo pokyčiai. Šie pokyčiai 
yra naujo kultūrinio etapo pradžia. Vienas iš reikšmingiausių 
„pasinėrimų“ įvyko tais laikais, kai žmogaus. gyvenimo būdas 
keitėsi iš klajoklio medžiotojo į sėslius žemdirbio. Žmogus pra- 
dėjo žyventi "sodybosė" su statiniais, prijaukintais gyvūnais ir 
sukultūrintais augalais. Šią žmogaus gyvenimo būdo revoliuciją 
įvykdė ne pats žmogus. Tai buvo dievų žaismo, į kurį žmogus 
atsakė, rezultatas. Šis pokytis buvo intensyvus kultas, žmogaus 
susitikimas su dievais. Jo apeigos daugiausia buvo skirtos nepa- 
lankiems dievams. 


„Prisirišimas prie sodybos, nuolatinis saugumo ir nepriklausymo 
nuo Gamtos nepastovumo siekimas pasuko žmogaus dvasią visiškai 
nauju keliu. Žmogus dabar drąsiai paėmė savo likimą į savo rankas. 


16 Ten pat, p. 54. 

Jis nebelaukė galimybės rasti vaisių, valgomųjų šaknų ar augalų, jis 
pats pradėjo daryti įtaką dovanas teikiančiai Žemei, dirbdamas ją. 
Žingsnis po žingsnio jis savo naudai pajungė augalus, dirbo laukus, 
sodino sodus, augino daržoves ir iš rinkėjo tapo valstiečiu.“! 


Kultūriniai pokyčiai vyko dalyvaujant pačiam žmogui, jam 
„pasineriant“ į Gamtos kelius, kuriuose ji žaidžia su daiktais 
ir nustato tarp jų prasminius ryšius, todėl jie yra Gamtos žais- 
mo įsiveržimas į kultūrinį žmogaus pasaulį. Taigi kultūra yra 
skolinga Gamtai. Visi nauji dievai, kurie atsiskleidžia žmogaus 
kultūros pokyčiuose, j jokiu būdu nėra Žmogaus: vaizduotės kūri- 
niai. Jie priklauso Gamtai ir yra iškelti į šviesą tik-per žmogaus 
kultūros, „prizmę“. 

Turėdamas tvirtus namus ir sukultūrintą augmeniją, žmogus 
iškilo virš Gamtos žaismo kaip būtybė, turinti rankas, kurios jai 
yra pavaldžios. Toks žmogaus savęs valdymas nėra atsitiktinis, 
jis sukuria žmogaus buvimo žmogumi pagrindą. Bet nuolatinis 
žmogaus savęs valdymas kartu rodo jo nuolatinį buvimą pasi- 
metusiam. Žmogaus atvirumas jį supančioms visapusiškoms 
galimybėms reiškia, kad jis nėra nulemtas tam tikam gyvenimo ( 
keliui Gamtos tvarkoje, kaip nulemti yra gyvūnai. Tai reiškia) 
žmogaus „pasimetimą“, tai, kad jis yra įmestas į nežinomybę. ( 
Toks buvimas įmestam atsiskleidžia žmogaus nespecializuotu- | 
mu, jo neužbaigtumu. Žmogus stokoja gyvūniškojo tvirtumo, 

„jis yra netvirtas ir silpnas. Tai pastebėjo Nietzsche, kuris teigė, 
kad žmogus yra ligotas gyvūnas. 

Dėl šio „pasimetimo“ arba paklydimo žmogus nuolatos ieš- | 
ko teisingo kelio. Jis nuolatos stengiasi nustatyti savo gyveni- 
mo ir būties paskirtį. Tokiam nustatymui reikia pažinti tikrovės . 
principus. Mitiniame pasaulyje tie principai yra dievai. Todėl | 
žmogus „nuolatos yra dievų ieškojimo kelyje. Šis ieškojimas * 
rodo jo atvirumą tikrovės (physis) logosūi'ir bandymą atras- 
ti savo paties vietą šiame logose, Gamtos žaisme. Įvairiomis 


!7 Zierer, t. l. 

gyvenimo aplinkybėmis žmogus turi atrasti savo kelią ir spręs- 
ti savo problemas. Nėra jokio absoliutaus gyvenimo būdo ar 
apibrėžimo, padedančio spręsti kiekvieno problemas. Kada su- 
manomas arba sukuriamas toks būdas, kuris tinka kiekvienam 
(pavyzdžiui, komunistų pasaulyje), žmogus nebėra laisvas kaip 
žmogus. Jis tampa mažu sraigteliu tos visuomenės mechaniz- 
me ir funkcionuoja kaip tiksli dalis, tad nebėra pasimetęs arba 
pasiklydęs. Kartu jis nebėra tikras žmogus, nes nėra atviras ir 
jautrus chaotiškam nuolatos pasislėpusios Gamtos žaismo ne- 
aiškumui. 

Žmogaus laisvė nereiškia, kad jis yra visiškai nepriklausoma 
sala dinamiškame pasaulyje. Žmogus priklauso nuo Gamtos 
žaismo jūros, kuri supa jį ir jo salą. Žmogaus sala (jo Dasein) 
priklauso Gamtos jūrai labiau negu pačiam žmogui. 

Visais laikais nepalankiomis gyvenimo aplinkybėmis žmonės 
būrėsi kartu ieškoti, kaip apsisaugoti nuo pražūties ir išgelbėti 
savo kultūrą. Kiekvienoje sunkioje situacijoje yra išeitis. Gyvū- 
nai nuo žmonių skiriasi tuo, kad atranda sprendimus nedaly- 
vaudami išradingame kūrybiniame viską gydančiame Gamtos 
žaisme. Tuo tarpu žmogus pats dalyvauja šiuose sprendimuose, 
kūrybingai atsiliepdamas į Gamtos kūrybingumą. Lietuvoje pa- 
plitęs posakis: „Kiekvienai bėdai yra roda“, čia žodis „roda“ nu- 
rodo logosą, į kurį atsiliepia žmogus. Toks atsakas reiškia žmo- 
giškojo logoso gimimą, jo sąmoningumą arba subjektyvumą. 

Heideggerio filosofijoje toks žmogaus dalyvavimas trans- 
cendentiniame tikrovės (Būties) įvykyje yra išreikštas kaip 
buvimas-laikomam-Niekyje, kuris gali būti laikomas žmogaus 
esmės apibrėžimu". Niekis yra Būtis savo pačios paslėptyje, tai 


yra Gamta pati savaime, o ne žaidžianti Gamta. 


Įžvalgiame darbe Unterwegs zur Sprache Heideggeris filosofiš- 
kai nagrinėja keletą Georgo Traklio eilėraščių. Viename jų, „Gro- 
dekas“, Traklis atskleidžia sielos ar dvasios esmę. Siela ar dvasia 
reiškia buvimą ugnyje. „Tai, kas liepsnose, nėra savimi. Tai viską 


1 Plg. Heidegger, Was ist Metaphysik?, p. 32. 

apšviečia, arba priverčia švytėti. Tai viską sudegina ir priverčia 
suirti į baltas pelenų dulkes. ** Tai reiškia, kad pats buvimas žmo- 
gumi (siela, dvasia) yra žmogaus buvimas prizme, per kurią perė- 
jusi Gamtos žaismo šviesa arba liepsna į pradedaš švytėti daiktuose. 
Toks perėjimas padaro žmogų liepsnojantį, ir taip jis tampa siela 
arba dvasia. Pereidama žmogaus sielą, Gamta visus daiktus su- 
reikšmina, bet sielos liepsnojimas yra irimo į pelenus procesas ir 
toks tampa visas kultūrinis žmogaus pasaulis. Visi daiktai, kurie 
gali būti atskleisti tik žmogaus pasaulyje, nyksta jame ir tampa 
bereikšmiai. Žmogaus gyvenimo viršūnė kartu yra ir jo mirtis. 
Tai galima pasakyti apie viską: viskas nyksta. 

Svarbiausiais žmogaus kultūrinio gyvenimo įvykiais didin- 
gai atsiveria dangaus ir žemės galios. Tokio pobūdžio įvykiai 
pirmiausia yra genties ar tautos šventės, per kurias ž žmogus su- 
siduria su savo dievais. Apeigos ir šventės parnažū išseko, tapo 
mechanišku kartojimu, todėl didingos galios (dievai) patys pa- 
laipsniui iš jų pasitraukė. Jiems pasitraukiant daiktų reikšmė 
darosi lėkšta ir virsta pelenais. Tada žmogus turi pakilti vėl ir 
pradėti ieškoti dievų. Taip yra todėl, kad siela, buvimas liepsno- 
se, turi likti transcendentiniame dievų žaisme. 

Siela, degdama Gamtos liepsnose (žaisme), pasineria į.kū- 
rybines Gamtos ištakas. Tai yra nuolatinis sielos atsinaujinimas 
ir pirminės jos būklės palaikymas. Ši sielos būklė, pasikartojan- 
tis atsitraukimas į Gamtos liepsnas, yra jos „rami vaikystė“, Ši 
rami vaikystė yra būklė, kai žmogus dar nėra gimęs kaip gyvū- 
nas, ir tai paradoksaliai pažymi žmogų kaip žmogų. Šis bruožas 
išsaugo žmogų, jo buvimo žmogumi tvirtumą, jo dvasingumo 
stiprybę ir, jei taip galima pasakyti, tam tikra prasme jo pa- 
sąmonės stiprybę. Šioje pirmykštėje žmogaus jaunystėje yra 
jo sugebėjimas vėl pakilti ir pradėti iš naujo,pakilti ; su nauja 
aušra. Pripažįstantieji reinkarnaciją pasakytų, Kad šis žmogaus 
sugebėjimas yra jo sugebėjimas atgimti.- persikūnyti. Kad ir 


5 Heidegger, Unterwegs zur Sprache, p. 60. 
20 Ten pat, p. 66. 

kaip į tai žiūrėtume, tai yra žmogaus sugebėjimas išlikti neuž- 
baigtam ir nenulemtam konkrečiam keliui. Tai yra žmogaus su- 
gebėjimas būti paklydusiam. 

Žmogaus vaikystė yra jo sugebėjimas nuolatos susiliesti su 
transcendentiniais Gamtos principais, dievais. Žmogaus gali- 
mybė susiliesti su dievais arba atsiliepti dievams yra jo kultas. 
Žmogaus vaikystė, jo degimas Gamtos liepsnose, yra jo sugebė- 
jimas atsiduoti kultui, taigi ir kultūrai. Tinkamai suprantamu 
kultu arba kultūra prasideda ne tik kultūrinis (negyvūniškas) 
žmogaus aspektas, bet ir jo dievai. Jie išeina į žmogaus kultūri- 
nio pasaulio atvirumą (į jo Da, vietą). Dievai yra nemirtingi ir 
amžini, todėl prasideda ne kultūriniame pasaulyje. Čia jie tik 
atsiskleidžia kaip galios, kurios amžinai veikia Gamtos žaisme. 

Žmogus jokiu būdu nėra dievų kūrėjas. Jis yra jų žinianešys: 
savo atsaku į dievų darbus jis leidžia jiems įeiti į savo pasaulį. 
Tokį leidimą rodo kulto apeigos, kurios yra esmingai įpintos 
į Žmogaus poetinį žodį arba suprantančią mintį?!. Tai įpinta į 
žmogaus gyvenimą kaip jo būdas išlaikyti transcendentinę jau- 
nystę arba vaikystę visuose kasdieniuose veiksmuose. 


4. ŽMOGUS GAMTOS ŽAISME 


Verta pažymėti, kad Heideggeris nurodo žmogaus mirtingu- 
mą kaip pačią jo esmę. Teisingai traktuojama, tai neprieštarau- 
ja Žmogaus jaunystei, priešingai, tai išreiškia žmogaus buvimo 
būdą, kuris yra pirminis atvirumas Būčiai, Gamtos žaismui. Savo 
vaikystėje žmogus išlaiko save save pirminiuose ti tikrovės principuo- 
se, dievuose. Juos atsklėidžia poetas, kūrio žodžiuose skamba 
arba šviečia amžina tyla (Būties arba Gamtos paslėptis). Žmo- 
gaus us mirtingumą š suprantame kaip pasinėrimą į tikrovės. ištakas: 
ir pastangas ieškoti dievų, nes:išjo k kasdienio gyvenimo « dievai 
palaipsniui i pasitraukė: Tai iš esmės daro poetas, pasinerdamas į 

T --————. 


2! Plg. fen pat, p. 121. 

transcendentinius tikrovės pagrindus, kuriuos pamažu užden- 
gė daugybė besielių objektų, patogių ir tinkančių palyginti, su- 
jungti, atskirti ar skaidyti į dalis. Būtis tapo tik buvinių visuma. 
Tarp.šių-negyvų objektų-poetas ištaria naujus gaivius žodžius, 
spindinčius Gamtos liepsnų atšvaitais. Mastytojas tomis pačio- 
mis sąlygomis tiria besielių objektų reikšmes ir bando atgaivinti 
arba grąžinti užslėptus pagrindus, kuriuose yra įsišaknijusios 
pirminės šių objektų reikšmės. Atrasdamas šiuos pagrindus 
ir pirmines daiktų reikšmes, mąstytojas suteikia jiems sielos, 
uždegtos Gamtos liepsnų, švytėjimą??. Poetas iškyla iš amžino 
Gamtos žaismo, o mastytojas juda jo link. ((——— 

Traklis savo poezijoje, kurią nagrinėjo Heideggeris, vartojo 
žodį „žydras“, kuriuo norėjo pabrėžti pirminį žmogaus buvimo 
būdą, - jo jaunystę ir mirtingumą. Galima sakyti, kad žmogus 
yra esmingai „žydras“, o gyvūnai pasižymi „žydrumu“ iškilę iš 
Gamtos žaismo ir gyvendami gyvenimą, kurį jiems nustatė šis 
žaismas. Žmogaus „žydrumas“ nėra jo paties, jis yra jo sielos at- 
sakas į „žydrynės“, arba pačios Gamtos, skaidrumą??. „Žydrynė“ 
„Šviečia sielai pati išlikdama savo gelmėse.“* 

Poetiškai, mąsliai ir apskritai pačiu savo gyvenimu atsaky- 
damas į šventos tikrovės, Gamtos, prisiartinimą ir atsitraukimą, 
žmogus yra kultinė, kultūrinė būtybė. Mitiniai himnai, sakmės, 
patarlės, išmintingi posakiai, šventovės ar kiti statiniai, reikme- 
nys, sukultūrinti augalai ir prijaukinti gyvūnai, bendruomenės 
ir šeimos gyvenimo reguliavimas, valstybių sukūrimas, o aps- 
kritai - visas kultūrinis žmogaus pasaulis yra aplinka, kurioje 
reiškiasi ir kartu iš kurios yra pasitraukusi pirminė „žydrynė“, 
dievų lopšys. Žmogaus atsakas į šį pirminės tikrovės įsiverži- 
mą-atsitraukimą, į šią „žydrynę“, yra kalba plačiąja prasme. Ne 
tik himnai ir patarlės, bet ir šventyklos, statulos (pavyzdžiui, 


2? Sielos grįžimą prie daiktų galima įžvelgti jau Kanto daiktų (objek- 
tų) kaip pagrįstų sąmone (subjektu) sampratoje. 

3 Heidegger, Unterwegs zur Sprache, p. 64. 

2 Ten pat. 

toteminiai haidos genties indėnų stulpai), reikmenys, augalai, 
gyvūnai ir visa kita, sudaro žmogaus kalbą kaip tvarkingas įvai- 
riai koordinuotų ar subordinuotų reikšmių tarpusavio sąsajas. 
Tikrovės kalba šneka ne tik mūsų ausims, bet ir akims ir visiems 
mūsų sugebėjimams „suprasti“ - atliepiančiai priimti. 

Kadangi „žydrynė“ (pati Gamta) atsitraukia, išlieka tik mūsų 
atsakas: tik mūsų žmogiškoji kalba - „žydrynė“ mūsų sielų vei- 
duose - išlieka atsivėrusiame kultūrinio mūsų pasaulio atviru- 
me. Kadangi tai mūsų kalba, mes linkę laikyti ją gimusia iš mūsų 
pačių - iš mūsų minties, mūsų žmogiškojo logos. Heideggeris 
teigia, kad taip nėra, sakydamas: „Kalba kartu yra klausymas“*. 
Kitais žodžiais tariant, kalbame klausydami tikrovės, Gamtos 
kalbos. Šis klausymas yra pats žmogaus kalbos pagrindas. Jei- 
gu nežinotume apie Gamtos galias, kurios kuria arba naikina, 
jei nematytume daiktų atsiradimo ir nykimo, augalų dygimo ir 
augimo, gyvūnų gimimo ir mirimo, negalėtume nieko pasaky- 
ti, o mūsų žmogiškasis logos būtų tuščias taškas tuštumoje. Tik 
mūsų sugebėjimas „suprasti“ veikiančias Gamtos galias (ne tik 
suvokti, bet ir atsiduoti joms, dievams) padaro mus kalbančio- 
mis būtybėmis. „Todėl kalba atsiranda ne kartu su klausymu, o 
anksčiau už jį“? Mes patys esame, turime savo vietą tikrovės 
kalboje. „Kalbėdami mes ne tik vartojame kalbą, mes kalbame 
dėl jos“??, kalbėdami tarnaujame kalbai leisdami jai įžengti į kul- 
tūrinį savo pasaulį. Todėl Heideggeris gali pasakyti, kad „kalbai 
reikia žmogaus kalbėjimo“, 

Taip suprantama kalba yra ne žmogaus proto, o Gamtos kū- 
rinys. Kalba yra Gamtos žaismas. Šiuo žaismu Gamta netarnau- 
ja niekam, tai ne jos tikslas. Rūpindamasi visa kuo (įkūrimu, 
pradėjimu ar pradžios suteikimu) ji iš esmės rūpinasi savimi. 
Gamtos žaismas arba „kalba rūpinasi tik savimi“?, 


2 Ten pat, p. 254. 
* Ten pat. 
" Ten pat. 
28 Ten pat, p. 256. 
> Ten pat, p. 241. 


184 


Šiame Gamtos ir jos žaismo (kalbos) rūpinimesi savimi glūdi 
esminė žmogaus jaunystė ar vaikystė, taip pat ir mirtingumas. 
Žmogus niekada tikrai negyvena, jis tik ruošiasi gyventi - žaidžia 
kūrybiniame Gamtos žaisme. Herakleitas, išmintingas senovės 
žmogūs, 52 fragmente sako: „amžinastis yra vaikas vaikaujantis, 
kauliukus metantis: vaiko yra karalystė“. Gamta atsiskleisdama- 
pasislėpdama žaidžia, ji yra vaikiška. Eugenas Finkas rašė, kad 
„pirminis atsiskleidimas turi žaidimo bruožų. Pasaulis supasi 
žaisme“*?. Žmogus yra žmogus, išliekantis vaikiškas ta prasme, 
kad nepalieka savo žaidimų pasaulio ir nesitenkina nė vienu 
būdu užbaigti save - suaugti. Žmogus išlaiko savo neužbaig- 
tumą ir atvirumą pasaulio žaismui, todėl išlieka kūrybingas ir 
žaismingas - išlieka vaikiškas. 

Visais kultūriniais veiksmais žmogus yra guasi įsibrovėlis į 
Gamtos žaismą. Žmogaus žaidimas kartu su Gamta pasižymi 
ardančiais bruožais. Kad turėtų lauką pasėliams, žmogus turi 
išvalyti laukinę žemę, sunaikindamas čia augančius augalus, 
pirmiausia medžius. Šiandien tokių žmogaus veiksmų niekas 
nevaržo. Mitiniais laikais Gamtos žaismo ritmiką galėjo trik- 
dyti tik pačios Gamtos galios, dievai, o žmogus tik klusniai ir 
nuolankiai bandė palenkti dievų veiksmus sau palankia linkme. 
Taip jis įsitraukdavo į dievų žaidimus apimtas vienos iš tokių 
dieviškųjų galių. Tik tada jis galėjo daryti įtaką jų darbams ne 
tik savo kaip žmogaus valia, bet ir kaip dievo įgaliotinis. Būti 
apimtam šių transcendentinių galių būdavo leidžiamasi magiš- 
kųjų apeigų metu užsidedant dievo kaukę. Šios apeigos ne tik 
numaldydavo ar nuramindavo dievus, bet ir pačios buvo dieviš- 
ki veiksmai. Visada, kai būdavo paruošiama vieta šventovei arba 
šventa giraitė būdavo paskiriama dievams, žmogus tapdavo pa- 
tvirtintu dievų tarnu, priklausančiu jiems dėl gebėjimo atsiliep- 
ti; taip jis pats tapdavo dieviškas. Tada jis galėdavo statytis savo 
būstą šalia šventovės arba dirbti laukus šalia šventų giraičių. 


*0 Eugen Fink, Spiel als Weltsymbol. Stuttgart: W. Kohlhammer, 1960, 
p. 29. 

Sausros metu mitinės bendruomenės žynys šokdavo įspū- 
dingą šokį lietui iškviesti. Šokdamas šį apeiginį šokį, jis pilsty- 
davo be galo vertingą vandenį tiesiog į dulkes. Mitiniu supra- 
timu, dievai išlaisvina plačiai išplintančius lietus, atkartodami 
kerėtojo veiksmas - vandens „išlaisvinimą“ ribotame plote“!. 
Toks elgesys nebuvo laikomas gudrybe, priešingai, tai buvo dievų 
tvarkos atkartojimas, pagarba lietaus dievui. Magiškųjų apeigų 
metu žmogus leisdavo lietaus dievui užvaldyti save ir tik tada — 
kaip dievo atstovas, žaidimo įrankis, kaip žaislas - įvykdydavo jo 
valią. Pats žmogus neturėjo nei teisės, nei galių nulemti lietų. 
Žynys, šlakstydamas vandenį, reiškė pagarbą ar aukojo šven- 
tą auką dievams. Taip garbinami jie galėdavo priimti aukas ir 
gausiai apdovanoti lietumi. Reikia turėti galvoje, kad duodantis 
dovanas žmogus yra tik dievų dosnumo tąsa. Lietaus šaukėjo 
lietus galų gale yra lietaus dievo lietus. Šaukdamas lietų, žynys 
nebūdavė-tas:pats asmuo savo bendrūomenėje. Jo kaukė ir ap- 
eigos pripildydavo jį dieviškumo - padarydavo jį entuziastingą 
(entužiazmas pirmine-graikiškąja prasme - buvimas apimtam 
dievų), trumpai tariant, padarydavo jį dievu. Po apeigų jis vėl 
tapdavo bendruomenės nariu. Magiškosios apeigos yra kultas; 
jos atveda dievus į žmogaus pasaulį. Lietaus šaukėjas „supran- 
ta“ tikrovės kalbą, atsako į ją ir leidžia atsiverti ar atsiskleisti 
transcendentinėms lietaus dievo galioms savo bendruomenės 
gyvenime. 

Magas, žynys, šamanas, krivis arba aukščiausiasis šventi- 
kas visus daiktus mato pirminėje Gamtos, „žydrynės“ šviesoje. 
Kiekvienas daiktas yra persmelktas arba pripildytas šventumo, 
„žydro“ juo žaidžiančios Gamtos švytėjimo. Pamažu, lėkštė- 
jant visuomenės kultūrai, daiktai praranda savo šventumo ats- 
palvius, šventais laikomi tik kai kurie daiktai, o visi kiti tampa 
pasaulietiški. Gali būti, kad „aukso amžiuje“ - ankstyvaisiais 
mitiniais laikais= visi-daiktai-buvo.šventi;o visi žmonės buvo 
didingi - kiekvienas buvo tikras žynys. Vėliau, kada ėmė rastis 


—--- Nm — 


* Plg. ten pat, p. 170. 

mitinio pasaulio šventovės, paminklai ir statulos, kada die- 
vams buvo skirtos šventos giraitės, upės ar ežerai, tik kai ku- 
rie žmonės - aukštieji žyniai - liko šalia dievų?*. Pasaulėjimo 
procesas prasidėjo dar mitiniame pasaulyje ir baigėsi visišku 
pasaulio „demitologizavimu“, visi daiktai prarado šventumą. 
Jie žmogaus rankose tapo tiesiog vartojami, o patys žmonės 
tapo lygūs. Toks „pažengęs“ pasaulis yra demokratiškas; tai - 
bedievis pasaulis. 

Tiesą sakant, šiandieninis technologinis žmogus, kuris 
mano, kad valdo Gamtą, vis dar atsako į Gamtos kalbą. Dyzeli- 
nis kuras, kuris varo kasybos, kelių tiesybos, transporto ir ūkio 
mechanizmus, yra gaunamas iš žemės gelmių. Automobilis yra 
sukonstruotas taip, kad atitiktų aplinkos sąlygas. Žmogus ne- 
kuria sąlygų, kurios nustato automobilio formą, grynai savo 
protu arba idėjomis, kaip izoliuotų nuo pasaulyje veikiančių 
galių. Automobilio forma yra žmogaus atsako. į tikrovės kalbą 
(jos tvarkingą darną, harmoningus tarpusavio ryšius, l0g054), J 
ne jo fantazijos vaisius. 

"Technologinis žmogus, nepaisant didžiulių laimėjimų, 
užuot įgijęs pranašumą Gamtos atžvilgiu, vis labiau įtraukia 
jos žaismą į technologinius savo kūrinius, į industrines savo 
megapolių sritis. Kaip kad įvairiose gyvūnų ir augalų rūšyse, 
taip ir technologiniuose žmogaus kūriniuose Gamta aiškiai 
reiškiasi ir valdo, pati iki galo neatsiskleisdama. Gamtos kal- 
ba, nors ir galingai atsiskleidžianti, pagrinduose išlieka nuolat 
pasislėpusi. 

"Technologinis žmogus, net ir įgyvendindamas tokias pro- 
gramas kaip drėkinimas ir dykviečių kultivavimas, visuomenių 
ar tautų socializavimas siekiant sukurti tarptautinę pasaulinę 
visuomenę, lavinimo, gamtos ir humanitarinių mokslų, siste- 
minės minties propagavimas, niekada savęs neužbaigia. Jeigu 
užbaigtų, jis nieko nekeisdamas turėtų judėti išvažinėtu keliu 
Gamtoje, kaip gyvūnai gyvena laikydamiesi jiems nubrėžtų 


?2 Plg. ten pat, p. 135. 

kelių. Žmogus niekada netampa panašus į gyvūną. Kiekvie- 
name „tobulame“ žmonijos kultūros tarpsnyje visada būdavo 
naujų neharmoningų protrūkių, kurie versdavo taisytis ar keis- 
tis ir nepastebimai vystytis. Šie pokyčiai būdavo veiksmingi tais 
atvejais, kai žmogus pasinerdavo į Gamtos šventumą ir taip su- 
sitikdavo su ateities dievais. Tai padarydavo žmogų „dvasišką:, 
uždegdavo jo veidą. Bedieviai pataisymai — pataisymai, kurie 
pasiekiami antropocentriniais arba „demokratiniais“ metodais — 
nėra pataisymūi, fai Tik Se saviapgaulė, kurią Ž žmogus daro pats to 
nežinodamas Miūiniš-žmogus gerai žinojo, kad negali kovoti 
su dievais ir demonais, kad negali atlikti jų darbo, juos paša- 
linti ar sumenkinti jų svarbą. Tik kultuose, žaidime kartu su 
dievais, jis gali rasti išeitį iš kritiškų savo gyvenimo aplinkybių. 
Tik nuolankus atsidavimas dievams ir jų „supratimas“ gali su- 
teikti žmogui gyvenimo pilnumą (nors tai ir neužbaigtumas!), 
kuris yra ne tam tikra tobulybės forma, o žmogaus jaunystė ir 
vaikiškas kūrybingumas. Tai - kaip vėliau pamatysime - yra ir 
žmogaus mirtingumas. 

„Vaikiško“ ar mitinio žmogaus pasaulis buvo pilnas simbo- 
lių.pirmine“ i žodžio pi „prasme, Pasak Finko, „simbolis“ Teiškia 
daiktą, matomą visumos šviesoje“. „Visumos šviesoje“ - tai 
Gamtos žaisme, tiksliau sakant, „žydroje“ šviesoje ta prasme, 
kuria Traklis šį žodį vartojo savo poezijoje. Kai daiktas ties savi- 
mi sustabdo galutinės tikrovės šviesą, tada jis yra šventas, o tai 
kartu reiškia -— poetiškas ir susimąstęs. Tai jau nebėra bešaknis 
daiktas, o transcendentinės, neesybinės tikrovės telkėjas. 


5. ŠIUOLAIKINIS IR MITINIS ŽMOGUS 


Bešaknė arba demitologizuota mintis istorijoje reiškėsi dau- 
gelyje filosofijos krypčių (ji yra stipri ir šiandien), kaip objekty- 
vioji, pozityvioji, loginė, mokslinė ir taip toliau. Iš visų filosofijos 


33 Plg. ten pat, p. 138. 

krypčių šiandien vadinamoji.egzistencinė filosofija akivaizdžiai 
siekia atgaivinti mitinę mintį. Egzistencinė filosofija, kaip ir mi- 
tinė mąstysena, yra transcendentinės Gamtos tikrovės „supra- 
timas“ arba pasinėrimas į ją. Transcendentinė Gamtos tikrovė 
„(dažniausiai vadinama Būtimi) yra egzistencinės minties sie- 
kiamas tikslas, kurį Bernard'as Boelenas vadino autentiškuoju 
užbaigtumu. 

„Autentiškasis egzistencinės minties užbaigtumas, - sako 
Boelenas, - nėra tik idėjos, objekto, modelio ar daikto, kuris yra 
paruoštas ir tobulai suvoktas iš anksto, realizacija. Jei taip būtų, 
tai egzistencinio mąstymo „tikslas“ būtų tik „projektas“, ir fun- 
damentalusis mąstymas būtų redukuotas iki instrumentinio. 
Tokiu atveju filosofija būtų tik kelio „nustatytos“ pabaigos link 
konstravimas ir priemonių neoriginaliam rezultatui pasiekti 
įgijimas.“* 

Egzistencinė filosofija susijusi ne su savarankiškais objektais 
ar substancijomis, o su dinamiškais pagrindais, esančiais už šių 
objektų. Šie dinamiški pagrindai yra šventa žaidžiančios Gam- 
tos visuma. Egzistencinė filosofija iškelia dieviškąjį Gamtos 
žaismą baigtinėse kultūrinėse žmogaus situacijose. Kultūriniu 
savo atsaku - kultu, tikrąja poezija, egzistenciniu mąstymu ir 
autentiškų gyvenimu - žmogus įtraukia Gamtos dievus į savo 
gyvenimo situacijas ir taip atveria Gamtos atsiskleidimo-slėpi- 
mosi įvykį. 

Formalioji filosofinė mintis (objektyvioji, pozityvioji, logi- 
nė, mokslinė) nėra susijusi su šventumu: nei su kultiniu atsaku 
dievams, nei su poezija, nei su egzistenciniu mąstymu, nei su 
realiu žmogaus gyvenimu savo pasaulyje. Formaliosios filoso- 
finės minties pagrindai glūdi mitinės mąstysenos ir gyvenimo- 
kūr griuvėsiuose. ||| 

Pirmykštė (mitinė ir egzistencinė) mintis neprasideda tam 
tikru esybiniu akivaizdumu arba aksiomomis ir nepasibaigia 


* Bernard J. Boelen, Existential Thinking. Pittsburg: Duguesne Uni- 
versity Press, 1968, p. 87. 

pasiektu aiškumu, universaliomis absoliučiomis sąvokomis, iš- 
reiškiančiomis galutinę tikrovę kaip visiškai ar absoliučiai at- 
skleistą. Pirmykštė mintis iškelia į šviesą nuolatos besitęsiantį 
transcendentinį Būties įvykį, Gamtos atsiskleidimą ir slėpimąsi. 
Kaip atsakas į šį atsiskleidimo-slėpimosi įvykį pirmykštė mintis 
yra visada paklydusi, ta prasme, kad ji neturi nei pradžios taško 
„A“, nei ei pabaigos t 55 taško „Z“. Ji Ji klajoja atvirai ir „ek-sistentiškai“ 

(„ek-sistuoti“ reiškia išstoti į Atvirumą arba į Gamtos žaismą!). 

Pirmykštė mintis visada yra žaisminga. 

Modernusis žmogus laikosi absoliučios, mokslinės ir logi- 
nės-filosofinės pozicijos, kurią sukūrė ne jis pats. Savą poziciją 
žmogus gali išlaikyti tik eliminavęs dievų įtaką, nes jie tapo bejė- 
giai pomitologiniais laikais. Šiuolaikinio antropocentrinio žmo- 
gaus laikysena atiteko jam, kai mirė dievai. Dievai yra esmingai 
nemirtingi, todėl „mirę dievai“ reiškia, kad j jie atsitraukė arba 
pasišalino. Dievai, kaip ir pati Gamta, „iškylai iratsitraukia. Jie iš- 
lieka moderniajame žmogaus pasaulyje, bet ne dalyvaudami, o 
nebūdami. Kadangi „žydra“ dievų šviesa nebešviečia, žmogaus 
veidas nebeatspindi šios šviesos pasaulio daiktams ir žmogus iš- 
laiko šiuos daiktus antropocentrinėje šviesoje. Be transcenden- 
tinio vakuumo, likusio atsitraukus dievams, modernusis žmo- 
gus plūduriuotų tuščias tikrovės tuštumoje. Jis būtų tik „sapno 
šešėlis“, - taip Pindaras vadina žmogų be dievų. 

Modernusis žmogus, kuris gyvena šaltoje tuštumoje, gali už- 
pildyti šią šią tuštumą savo kūriniais. Dėl šios tuštumos, bedievės 
aplinkos, modernusis. "Žmogus gali būti antropocentriškai kū- 
rybingas ir vaisingas. Jis kuria įvairias sistemas ir teorijas, visą 
+ aibę planų, projektų, sumanymų; taip atsiranda nesibaigiančios 
„kultūrinės“ esybės, iš kurių pačios matomiausios ir įspūdin- 
giausios yra technologiniai produktai. 

Nors tai tarsi rodo moderniojo žmogaus stiprybę, vidinis 
jo gyvenimas yra fragmentiškas, paviršutiniškas, susiskaldęs ir 
tuščias. Kiekviena sistema, kiekvienas planas, sumanymas, pro- 
jektas, kūrinys ar produktas visada gali būti pakeistas geresniu, 
todėl, nors pasaulis yra turtingas, spalvingas ir pilnas antropo- 
centrinių esybių, žmogus gyvena nuolatinėje tuštumoje, jokie 

jo kūriniai nesuteikia jam užbaigtumo ir gyvenimo pilnumo. 
Būdamas atskirtas nuo transcendentinių dieviškųjų pagrindų 
modernusis žmogus visada susiduria su savo neužbaigtumu. Šis 
neužbaigtumas skiriasi nuo transcendentinio (mitinio arba eg- 
zistencinio) neužbaigtumo. Pirmasis žmogų palieka be vilties ir 
pamestą (bedievį), o antrasis suteikia jam ilgalaikį tvirtumą, nes 
jo pasaulio perspektyva ir gyvenimas-kur yra susiję. Bedievis 
žmogus yra netvirtas ir silpnas. 

Mitinis Dasein, žmogaus vieta, yra tvirtas dėl stabilių ir il- 
galaikių dėsnių, tvarkos, darnos - dievų logoso. Mitinis žmogus 
gerai išmanė šventus principus, poetiškus žodžius, gilias mintis 
ir teisingą gyvenimo pasaulyje būdą. Jis entuziastingai dalyvavo 
savo šventėse, žinojo transcendentinę savo darbo sodyboje svar- 
bą (jis nedirbo dėl pinigų ar kito objektyvaus apdovanojimo!). 
Jis turėjo aiškias etines, tiksliau sakant, dorovines normas, da- 
rančias įtaką žmogaus ryšiui su aplinka, augalais ir gyvūnais, jo 
šeimos nariais (pagarba vyresniųjų teisėms, tėviška, santuokinė 
ir kaimyniška meilė, bendruomenės savitarpio įsipareigojimai), 
bendruomenės genties ir tautos vadais ar aukštaisiais žyniais. 
Mitinis žmogus gerai žinojo savo bendruomenės ir kaimynų 
reikalus savo tautos kaip visumos struktūroje. Abipusė kaimy- 
nų pagalba ir savo šalies gynimas buvo paremtas ne demokrati- 
niais žmonių sandoriais ar susitarimais, tai buvo jų atsakomybė 
jų dievų įstatymams. Šie įstatymai nebuvo fiksuoti ar parašyti 
konstitucijoje, jie buvo tvirtai įspausti žvaigždėse. Juos aiškin- 
davo šventi tautos žmonės, dievų valios pranašai. 

Kai tikrieji kultūriniai standartai nusilpsta, žmonės juos pa- 
keičia tais, kuriuos sukuria patys, remdamiesi dažnai visiškai 
abstrakčiais loginiais paaiškinimais ar dirbtinėmis sistemomis. 
Pavyzdžiui, besilaukianti mama šiandien rūpestingai skaito 
brošiūras ar knygeles, kuriose rašoma, kaip sistemingai ir racio- 
naliai auginti vaiką. Vaiko auginimo, lavinimo būdas priklauso 
nuo autoriaus ir nuo mokyklos, kuriai jis priklauso. Tokie pa- 
tarimai gali iš esmės skirtis vienas nuo kito. Šiandien valgome, 
miegame, atostogaujame, tuokiamės ir skiriamės, bendrauja- 
me su kaimynais ar draugais, laikomės įstatymų ir potvarkių 

atsižvelgdami į demokratiškai nustatytas (nustatytas daugelio 
žmonių, o ne dievų!) normas. Tikroji galimybė susitikti su kitu 
žmogumi yra ne tokia svarbi nei mūsų priklausymas demo- 
kratiškai sukurtiems ir patvirtintiems standartams. Svarbesnė 
yra mechaninė atitiktis demokratiškai pagrįstoms elgesio „nor- 
moms“, o ne vidiniai impulsai, gimstantys kaip susitikimo su 
dievais pasekmė giliausiame dvasiniame mūsų „aš“. Amerikos 
visuomenėje tikro mąstymo mokytojas neišvengiamai turi likti 
be darbo. Tikri profesoriai yra tie, kurie pataiko į taktą su fa- 
kulteto mokymo programa, kurie moka, naudodamiesi detali- 
zuotomis programomis, perteikti jau „sukramtytą“, objektyviai, 
pagal priimtą mąstymo sistemą sutvarkytą medžiagą. 
Minkštabūdį (bedievį) gyvenimą gyvename, atmetę suiru- 
sį senovės ordo. Tvarka suyra ir atmetama ne tik šiandieniniais 
technologiniais laikais. Kiekviename dideliame kultūros cikle 
yra bedievės kultūros etapai. Pavyzdžiui, 2545 m. pr. Kr. šumerų 
valdytojas rašė: „Kyšininkavimas, netvarka, dykinėjimas išplito 


"visoje šalyje. O jaunimas! Mūsų visuomenė nebeturi ateities, jei 
. jaunimas rūpinasi tik tuščiais malonumais. Gyvenimas jiems 
yra tik šėlsmas. Jie gyvena tik vieną dieną!“ E 


6. KALBA 


Pasenusį ir sunykusį pasaulį galima atnaujinti ieškant dievų. 
Pirmieji ieškotojai yra poetai, plačiąja šio žodžio prasme. Poe- 
zija čia apima ne tik literatūros, bet ir visas meno sritis: tapybą, 
skulptūrą, vaidybą, architektūrą ir kitas. Ji apima dar daugiau — 
gyvenamojo pasaulio plėtojimą kasdieniame žmogaus gyveni- 
me-kur. 

Tikras poetas nekartoja jau paplitusių įvaizdžių, jis kuria 
naujus. Jo kūryba yra ne jo vaizduotės kūrinys, o atsakas į 
užslėptą tikrovės - Gamtos - įtaką. Poetinės kalbos pagrin- 
das nėra kiekvieno žmogaus vartojami bendri žodžiai ir kal- 
ba. Priešingai, bendra arba prozos kalba yra nuvytusi poetinė 
kalba. „Tikroji poezija nėra tik aukštesnis kasdienės kalbos 

būdas (melos), greičiau yra priešingai: kasdienis kalbėjimas 
yra užmiršta ir išsekusi poezija, kuri vargiai gali ką nors 
pažadinti.“ 

Pinigų kalykloje kalamos naujos monetos, kurios padaro 
reikšmingą karaliaus arba šalį administruojančios valdžios ga- 
lią. Nauja moneta nėra valdanti galia, o išraiška to, kas yra už 
jos. Naujai išleista moneta daro didelę įtaką bendruomenės gy- 
.-venimui. Bėgant metams nusidėvėjusios monetos kalba tik apie 
kasdienius ir paviršutiniškus rinkos poreikius. 

Simboliškai pinigų kalykla gali būti palyginta su poetu. 
Panašiai kaip kalyklai pavyksta visą valstybę atskleisti vienu 
daiktu - moneta, taip ir poetas vaizduoja šventą Gamtos vi- 
sumą, dažnai labai turtingą transcendentinių galių aibę, vienu 
daiktu - imanentiniu meno kūriniu. Mąstytojas, priešingai nei 
poetas, neleidžia į apyvartą naujų monetų, jis blaiviai ir rūpes- 
tingai apžiūrinėja nusidėvėjusias monetas. Jis nuo jų nukrapš- 
to visus smulkius (imanentinius) kasdienius bruožus ir savy- 
bes, taip (dažnai skausmingai) jam pasiseka atkurti pirmykštį 
(transcendentinį) monetos švytėjimą. Abiem atvejais susidėvė- 
jusių kasdienės kalbos žodžių paviršutiniškumas pakeičiamas 
gyvenamosios kultūros žodžiais. 

Toks bendrosios kalbos gilinimas, išlaikant esminį žodžio 
dalyvavimą transcendentinės tikrovės įvykyje (Gamtos žaisme), 
yra galimas ir kasdieniame gilesniame gyvenime. Pačiu savo 
gyvenimu žmogus gali saugoti daiktuose atsispindintį galutinį 
tikrovės įvykį, kaip „dvasingo“ veido giliai žvelgiantis gyven- 
tojas-kur, metantis „žydrąją“ Gamtos šviesą ant savo saugomų 
daiktų. 

Tinkamai - poetiškai ir mąsliai - kalbėdamas, gyvendamas 
nepaviršutinišką gyvenimą-kur, žmogus tampa didingas. Di- 
dingumas yra susijęs su nuolatiniu žmogaus išsilaikymu trans- 
cendentiniame Būties įvykyje, Gamtos žaisme, ir tarnavimu jam 
savo kalba. „Tik kalba įgalina žmogų būti tokia gyva būtybe, 


* Heidegger, Unterwegs zur Sprache, p. 31. 

kokia jis gali būti kaip žmogus.“*“ Kalba paženklina žmogų kaip 
būtybę, atvirą transcendentinei tikrovei, kuri viską pagrindžia 
ir įgalina. Kalbančios būtybės atvirumas yra jos dalyvavimas 
niekada nesibaigiančiame Gamtos galių, dievų, žaisme. 

Žmogus yra žmogus (yra tikrai didis) tik kalbėdamas pir- 
mykšte kalba, su kuria jis susijęs. Kalba esmingai yra tikrovėje — 
Būtyje, Gamtoje. Tai yra tikrovės įsiveržimas į žmogaus pasaulį. 
Kalba yra pirmesnė ir labiau pamatinė negu mes, žmonės. „Kal- 
ba yra galingesnė ir svaresnė negu esame mes!““? Žmogus yra 
žmogus tik atsiliepdamas į pirminę kalbą - Būties ar Gamtos 
žaismo atvirumą. Pasak Heideggerio, žmogus gyvena kalboje?*, 
o kalba nėra žmogaus proto vaisius. 

Autentiška arba tinkama žmogaus kalba, kaip teigia Heideg- 
geris, turi būti suprantama kaip nuoroda (die Sage). „Nuoroda“ 
reiškia parodymą arba nurodymą“?. Kalbėjimas, suprantamas 
kaip perdavimas, rodo žmogaus pavaldumą kalbai. Žmogus yra 
tarp Būties (Gamtos) ir daikto. Jis nurodo daiktą, arba susieja jį 
su Gamta (Būtimi), kuri jį pagrindžia. Jis nurodo daiktą remda- 
masis jo paties pagrindais. Kiekvienas daiktas yra reikšmin- 
gas — taigi „žodiškas“ - todėl, kad yra pagrįstas transcendenti- 
niais Gamtos pagrindais. 

Dėl žodžio arba pasakymo, tai yra dėl nurodymo arba pa- 
rodymo, daiktas tampa aiškus. Jis yra atskleidžiamas žmogaus 
gyvenamojo pasaulio, jo Dasein, atvirumu. Viso šio aiškumo ar 
atsivėrimo pagrindai vis dėlto lieka paslėpti. Kalba iškelia viską 
į šviesą ir kartu uždengia save tamsos šydu“?, 

Veikale Unterwegs zur Sprache Heideggeris nagrinėja Stefano 
Georgeo eilėraštį „Žodis“. Kaip teigia Heideggeris, šis eilėraštis 
parodo poetą kaip kalbos žemės gyventoją-kur. Poetas nedaro 


3 Ten pat, p. 11. 

*? Ten pat, p. 124. 

3 Plg. ten pat, p. 33. 
Plg. ten pat, p. 145. 
* Plg. ten pat, p. 161. 

poveikio kalbai, bet stengiasi rasti poetiškus (transcendentiškai 
pagrįstus) žodžius, atsiliepdamas deivei Nornai. Ši deivė gyvena 
poeto žemės pakraštyje, kur iš žemės tamsos į saulės šviesą iš- 
siveržia šaltinis. Visus pirmykščius - kupinus transcendentinių 
tikrovės galių - žodžius galima rasti šiame šaltinyje. 

Poetui kukliai prisiartinus prie Nornos ir paklausus poetinio 
žodžio, ji pažvelgia į šaltinį - Gamtos įsčių gelmę - ir atranda 
reikiamą vardą. Poetas neišsigalvoja poetinio žodžio. Jis pri- 
klauso nuo įkvėpimo, tai yra nuo buvimo apimtam dievų. 

Eilėraštyje „Žodis“ poetas klausia deivės Nornos žodžio, nu- 
rodančio „žodį; - žodžio, kuris parodo, kas yra kalba. Deivė 
ilgai žiūri į skaidrų šaltinio vandenį ir atsako, kad ten nieko 
nėra - jokio vardo „žodžiui“. Šiuo eilėraščiu sakoma, kad kal- 
ba yra esmingai pasislėpusi“!. Patys transcendentiniai pagrindai 
neturi jokios esybiškos raiškos. Kultūrinio žmogaus pasaulio 
atvirume kalba pasireiškia kaip Niekis. Vardo stoka kartu yra 
būties stoka. „Žodis, nuoroda, neturi būties.“*? Esybiškumo 
stoka jokiu būdu nereiškia kalbos nerealumo. Kalba yra tikra 
ikiesybine arba užesybine prasme. Šis tikrumas yra transcen- 
dentinis tikrumas. Be žodžių daiktas neturi reikšmės, vadinasi, 
būties. Heideggeris cituoja poetą: „Ten, kur trūksta žodžio, nėra 
jokio daikto““. 

Herakleito logoso sąvoka išreiškia žodžio (reikšmės) ir bū- 
ties tarpusavio priklausomybę. Pasak Heideggerio, „Šis žodis 
yra būties ir nuorodos vardas“*. Įprastiniu kasdieniu supratimu 
žodis ir būtis yra toli vienas nuo kito. Daiktai visada yra arti, 
pasiekiami ranka, bet kai galvojame apie jų reikšmę, apie jų įsi- 
šaknijimą transcendentinėje tikrovėje, kurioje mes patys daly- 
vaujame, ji (reikšmė) yra arčiau mūsų negu patys daiktai. Kan- 
tas panašiai supranta transcendentinius apriorinius principus. 


*! Plg. fen pat, p. 170-171. 
*2 Ten pat, p. 192. 
33 Ten pat, p. 170. 
* Ten pat, p. 185. 

Šie principai yra labai arti mūsų; jie yra mumyse kaip subjektai, 
bet atrodo esantys toliau nuo mūsų ir yra sunkiau suvokiami ir 
suprantami nei objektai ar fenomenai. 

ir egzistenciškai gyvenantys- -kur (didingi Es, yra arčiau 
transcendentinės tikrovės (pagrindžiančios daiktus, esybines 
realijas) negu daiktų ar objektų. Didingas žmogus savo visuo- 
menei ar žmonėms perduoda dievų standartus, kuriuose žo- 
džiai yra įsišakniję. Tokie žmonės grindžia kelią miniai, kuri 
aiškiai mato paviršutiniškus kasdienio gyvenimo reikalus ir lin- 
kusi menkinti didingus žmones, laikydama juos svajotojais, ne 
realistais, vaikiškais ar nesubrendusiais. 

Didūs žmonės yra tarpininkai tarp žmonių ir dievų. „Su- 
prasdami“ dievus jie supranta tikrąją daiktų reikšmę; tikruosius 
žodžius. Kiekvienos mitinės dievybės esmės tyrimas parodo 
arba leidžia pamatyti bendrus transcendentinius išsklaidytų, 
nesusijusių, periferinių esybinių realijų reikšmių pagrindus. 

Pavyzdžiui, šumerų dievas Enlilis** buvo laikomas vėjų die- 
vu ir vadinamas „vėjų karaliumi“. Būdamas Laiko dievo sūnus, 
jis buvo energingo būdo. Laikas, kaip žinome, yra Būties išsi- 
veržimas į atvirumą. Šį laiko bruožą iliustruoja galingas Enlilio 
išsiveržimas į atvirą erdvę, kuriuo jis paskelbia savo buvimą. 

Ninlila buvo laikoma jo žmona. Ši deivė ankstyvajame eta- 
pe buvo Motina Žemė. Enliliui taip pat būdingas šis Ninlilos 
aspektas, nes jis visada atsiranda iš tolumos, pirmapradžių pa- 
grindų. Atvykdamas Enlilis atneša debesis, lietų ir derlingumą 
laukams. Tuo jis akivaizdžiai panašus į Motiną Žemę, visa ko 
šaltinį. Kaip audrų ir lietaus kėlėjas, Enlilis yra oro dievas. Jo 
veiksmai dažniau griaunamieji negu palankūs. Būdamas oro 
dievas, jis palaiko augalus, gyvūnus ir žmones, bet kaip audros 
dievas atneša naikinančius vėjus ir sukelia potvynius. Visais 
atvejais Enlilis yra galingumo ir stiprybės dievas. Ankstyvaja- 
me etape Enlilis buvo žinomas kaip laukinis jautis. Šis simbolis 


* Plg. Haussig, min. veik., p. 59-61. 

išreiškia visur vyraujančią Gamtos gyvybingumo galią. Šią galią 
ryškiai atskleidžia audros ir vėjai, o laukinis jautis yra puikus 
jos įvaizdis. 

Tas pats stiprybės ar galios aspektas, kurį išreiškia laukinio 
jaučio įvaizdis, pabrėžiamas ir ragų karūna, kuria buvo puošia- 
mos Enlilio šventyklos. Du Enlilio sūnūs, Ninurta, oro dievas, ir 
Nusku, pasiuntinių dievas, rodo jo smarkumą ir judrumą. Oras 
smarkiai keičiasi, o pasiuntinys greitai kaip vėjas neša žinias. 
Galia ir smarkumas kartu reiškia valdymą, kurį išreiškia vėjai 
ir oras. Valdymas yra karaliaus arba valdovo bruožas. Kaip tei- 
giama šumerų mituose, dievas Enlilis paskiria žemių valdovus 
ir juos remia. 

Enlilis dar buvo vadinamas „milžinišku kalnu“. Kalnai atre- 
mia stiprius vėjų gūsius ir sukelia toli sklindantį garsą. Be to, 
kalnas sutramdo vėjo galią ir teikia savo papėdėje miškui, auga- 
lams, gyvūnams ir žmogui užuovėją. Riaumojančių vėjų tikrovė 
neatskiriama nuo užuovėjos tikrovės, kuri tampa reikšminga 
per pirmąją. Todėl Dievas Enlilis buvo laikomas ir namų arba 
būsto dievu, nes namai ar būstas yra užuovėja. 

Enlilis buvo ir laukinės gamtos, ir dirbamų laukų augalų 
dievas. Taip pat jis buvo audrų ir potvynių, kurie niokojo ir 
naikino miškus ir laukus, dievas. Galingas valdymas kartu su 
globa ir užuovėjos teikimu turi ir lemties atspalvį. Enlilis buvo 
vadinamas „likimo tvarkytoju“ ir laikomas „likimo lentelių“, 
kurios nulemdavo ne tik žmogaus, gyvūno ar daikto, bet ir die- 
vų likimą, valdovu. Įvairiose kultūrose vėjas siejamas su likimo 
galiomis, kurios lemia visų daiktų, žmonių ir tautų gyvenimą 
ir laimę, panašiai kaip vėjas neša lapą ir padeda jį ten, kur jis 
priklauso. 

Kultinių apeigų, švenčių, metu šumerai melsdavo dievą Enli- 
lį apsaugos ir gerovės jų galvijams ir pasėliams. Pastatų ir miestų 
apsauga priklausė taip pat nuo dievo Enlilio. Žemės valdovai į šį 
dievą kreipdavosi patarimų, galios ir apsaugos. 

Taigi šumerų kultūriniame pasaulyje „kalba“ Enlilio val- 
das apibrėždavo tokias „žodžiais“: vėjas, laikas, pirmapra- 
diškumas, pagarba, motiniškumas, derlingumas ir dovanos, 

destruktyvumas, oras, galia, žinios nešimas, karaliaus valdžia, 
kalnas, užuovėja, miestas ir namai, globa, likimas ir panašiais. 
„Blaiviai mąstančiam“ arba „aiškiai matančiam“ loginiam pro- 
tui šie žodžiai neturi nieko bendra ar tik kai kuriuos iš jų sie- 
ja tolima analogija. Tačiau įdėmiai žvelgdami į šias realijas, 
sudarančias Enlilio viešpatiją, ir ypač atsižvelgdami į tai, kad 
jos siejasi su realijomis, kurias valdo visas šumerų dievų pan- 
teonas, pamatysime, kad visas jas valdo ta pati transcendentinė 
galia ir šia prasme jos yra tokios pačios. Kalba yra kalba tada, 
kai atsiskleidžia kaip esybės, kurios iš pirmo žvilgsnio atrodo 
įvairiarūšės ir nevienodos, nesusijusios, bet iš tikro yra tokios 
pačios. Enlilis, kaip ir kiekvienas kitas dievas, niekada nebūna 
visiškai atskleistas, toks, koks jis yra transcendentinėje Gamtos 
srityje. Tačiau jis šviečia arba spindi minėtuose fenomenuose, 
savo jungiančia transcendentine galia, kuri Gamtoje veikia kar- 
tu su kitomis transcendentinėmis galiomis, atskleisdamas jas 
kaip reikšmingas. 

Tik žinant apie dievą Enlilį galima teisingai suvokti daiktų 
reikšmes. Šis žinojimas ateina per šventus žmones, poetus, mąs- 
tytojus ir gyvenančius giliaprasmį gyvenimą. Pirmoji žinoma 
tikrovė yra dievo tikrovė. Daiktai yra atpažįstami dievo fone. 
Nepaisant šio pirminio bruožo, dievo tikrovė ir vardas stoko- 
ja aiškumo, kurį turi daiktai ar objektai - dievams pavaldžios 
realijos. Aiškumo stoka padaro dievo esmę atitolusią ir sunkiai 
perprantamą. Šia prasme ji atrodo paskiausias žodis toje tikro- 
vės srityje, kurią valdo šis dievas. 

Jei turėsime galvoje, kad daiktų niekada neatskleidžiame 
vieno dievo šviesoje, kad dievas niekada nebūna izoliuotas nuo 
kitų dievų, tada suvoksime, kad tikrovė yra darni. Taip yra dėl 
dievų harmonijos, dėl to, kad visi dievai susiję tarpusavyje kaip 
Gamtos transcendentinės galios ar principai ir kad visi daik- 
tai priklauso visų dievų šviesai, tiksliau sakant, pačiam Gamtos 
žaismui. 

Šitaip kalba suvokiama kaip viską apimanti. Kalba yra aišku- 
mo sritis, sulyginama su šviesos spinduliu. Ji atskleidžia visus 
daiktus, kurie patenka į jos šviesą, visus fenomenus ir kultūrinio 

pasaulio bruožus ir įvykius. Kalba iš esmės atskleidžia transcen- 
dentines (ikiesybines) tikrovės galias. Ji atskleidžia jas pasislė- 
pusias. 

„Apskritai imant, kalba yra logos, įsišaknijęs Gamtoje, kuri 
valdo visus daiktus, juos apibrėždama. Gamta valdo transcen- 
dentinius savo principus, dievus, kurie tiesiogiai valdo žmogaus 
likimą ir netiesiogiai - žmogaus pasaulio daiktus. Trumpai ta- 
riant, Gamta valdo visus daiktus, naudodamasi žmogaus atviru- 
mu, jo ryšiu su transcendentinėmis jos galiomis ir atliepiančiu 
dalyvavimu dievų žaisme. Žmogaus gebėjimas atsiliepti yra jo 
„Supratimas“ Gamtos kalbos, kurios „pagrindiniai žodžiai“ yra 
dievai. Kalba, kuri būtinai reiškia žmogaus gebėjimą atsiliepti, 
niekada nėra absoliuti arba vienareikšmiškai apibrėžta visada 
tinkamomis tobulomis formomis. Kalba, Gamtos žaismas, yra 
dinamiška, „blykčiojanti“. Žmogus, gyvenantis- -kur kalboje, 
kultūriniame savo pasaulyje, Dasein, dinamiškai atsako į Gam- 
tos blykčiojimą pirmine savo kalba - savo nuorodomis. Pirmi- 
nė žmogaus kalba, žmogiškoji kalba, kuria jis atsako į Gamtos 
kalbą (tarp kitko, visada pasislėpusią!), yra visada pasislėpusios 
Gamtos kalbos, physis logoso, vieta, locus. Gamtos kalbos išsilie- 
jimas autentiška žmogaus kalba, nuoroda (šventų apeigų kalba, 
poezijos kalba, egzistencinio ir mitinio mąstymo bei autentiško 
gyvenimo-kur kalba) yra kultūra. Kultūra iš esmės auga iš dievų 
kulto kaip daigas iš žemės. 

Žinome, kad visi didieji meno, literatūros, architektūros, 
skulptūros, teisės, ankstyvosios minties darbai, senovės organi- 
zacijų struktūra, dorovinės sistemos ir panašūs dalykai kyla iš 
kultų. Tuo galime įsitikinti pažvelgę į graikų, romėnų ir mūsų 
europietiškosios kultūros ištakas. 

Visos kultūros yra žmogiškos. Toks teiginys yra teisingas, 
bet nepakankamai pamatinis. Teisingiau būtų sakyti, kad visos 
kultūros yra dieviškos arba gamtinės-ta prasmė, kad jose vyrau- 
ja Gamta - transcendentinis Gamtos žaismas,-kūris pagrindžia 
visus"daiktus, visas imanentines realijas. 

Kai daiktus matome tiktai kaip priklausomus nuo žmogaus, 
kultūra tampa imanentiška: be kultų, be dievų ir be kultūros. 

Kultūra kaip kultūra būtinai yra priartėjimas, supratimas ir 
daiktų saugojimas transcendentinėje Gamtos, jos dievų švieso- 
je. Daiktų saugojimas reiškia išsaugojimą būdo, kuriuo jie yra 
padėti, sutvarkyti ar išreikšti Gamtos žaisme. Net kai pakeičia- 
me esančius daiktus arba technologiškai pagaminame „grynai“ 
žmogiškus produktus, vis dar turime galimybę išsaugoti juos 
dievų šviesoje. 

Viename iš savo darbų Heideggeris šneka apie tiltą kaip apie 
daiktą“. Tiltas, kaip ir bet koks kitas daiktas, turi savo būtį atvi- 
rume tarp žemės ir dangaus. Šis atvirumas turi būti laikomas ne 
fizine tuštuma, o sritimi, kurią įkuria arba žaismingai išjudina 
neesybiška žemė ir neesybiškas dangus. Šios neesybiškos, tai 
yra transcendentinės, realijos atsiskleidžia per daiktą - bet kokį 
daiktą. Žemė čia nėra didelis gniutulas grunto, sudaryto iš su- 
dėtingų geologinių sluoksnių, o dangus nėra plati astronominė 
erdvė, kurioje išsibarstę įvairūs dangaus kūnai. Ir žemė, ir dan- 
gus yra kiekvieno atskleisto ar galimo atskleisti arba padaryti 
daikto prielaidos. Jos niekada nebūna iki galo suprastos. 

Tiltas atsiranda ne tik dėl žemės ir dangaus, bet akivaizdžiai 
ir dėl žmogaus. Tik turėdamas išankstinio žinojimo pagrindus 
arba galėdamas atsakyti žemei ir dangui žmogus suvokia arba 
supranta „tiltiškumą,, tilto prasmę. Šis tilto arba bet kurio kito 
daikto suvokimas ir supratimas kartu yra tvarkančių arba val- 
dančių transcendentinių (ikiesybinių) galių, kurios viešpatauja 
atvirume tarp žemės ir dangaus, suvokimas ir supratimas, taigi 
ir atsakas į jas. Šios galios yra dievai. 

Žmogus neturi jam Gamtos nustatyto gyvenimo būdo, jis 
yra neužbaigtas ir nepasiruošęs jokiam būdui. Dėl šio neuž- 
baigtumo jis atsiliepia į dievų valdymą (arba atsisako tai daryti), 
bendradarbiaudamas su jais (arba atsitraukdamas nuo jų). Sto- 
kodamas užbaigtumo žmogus stato tiltus ir daro kitus daiktus, 
taip pasiruošdamas tam tikram keliui ar paskirčiai, kurios na- 


*“ Martin Heidegger, Vortrūge und Aufsūtze. Pfullingen: Gūnther 
Neske, 1954, p. 152-158. 

tūraliai Gamta jam nenurodė. Žmogus gali tai daryti būdamas 
atviras transcendentinėms atvirumo galioms, kurias jam laiko 
atviras žemė ir dangus, tiksliau sakant, būdamas atviras trans- 
cendentinėms dievų galioms, kurios išraižo šį atvirumą jam nu- 
tiestais keliais. 

Tinkamas ir išsamus atsakymas į klausimą, kodėl žmogus 
stato tiltus, būtinai nurodo pačius pagrindinius principus, kurie 
steigia žmogaus gyvenimą-kur, jo buvimą pasaulyje. Šie princi- 
pai, kaip jau matėme, yra pasaulio atvirumo, žemės ir dangaus, 
kartu ir pagrindinių galių, kurios valdo daiktų prasmę (dievų), 
principai. Žmogus, esantis tarp šių jį veikiančių galių, dalyvauja 
žaidime kartu su dievais. Taigi tiltas (kaip ir visa kita) kartu su 
kitomis transcendentinėmis galiomis atskleidžia ir žmogų, kaip 
transcendentinę tikrovę, steigiančią jo gyvenimą-kur. 

Transcendentinių galių žinojimas arba supratimas („paklu- 
simo“ („under-standing“) prasme) yra ankstesnis už daiktus. 
Taip pažįstamos realijos (žemė, dangus, dievai ir žmogus, kaip 
atsiliepiantis pirmiesiems trims šio ketverto nariams) yra už 
žmogaus kontrolės ribų. Nors žmogus iš esmės gali valdyti arba 
kontroliuoti savo pasaulio daiktus, pats jis yra atviras transcen- 
dentinių galių valdžiai ar kontrolei. Tai nurodoma laikant žmo- 
gų įmestu (pagal Heideggerį). Atliepiantis žmogaus bendradar- 
biavimas arba žaidimas kartu su kitomis transcendentinėmis 
galiomis yra jo projektavimas (projectiveness) arba pakartotinė 
įmestis (7e-throw) (Heideggeris). Jei žmogus gyventų už žemės, 
dangaus ir dievų valdų turėdamas savąjį gebėjimą valdyti kartu 
(šis gebėjimas taip pat yra už paties žmogaus kontrolės ribų kaip 
ir kitos transcendentinės galios, nes jis jam yra duotas), jis nie- 
kada negalėtų pastatyti jokio tilto ar padaryti kito kurio daikto. 
Tiltas ar bet kuris kitas daiktas būtų visiškai bereikšmis ir visiš- 
kai nesuvokiama bebūtė tikrovė - netikrovė. Žmogus, būdamas 
už ketverto (keturių transcendentinių galių) sąveikos, taip pat 
nėra Žmogus. 

Žmogus, atsiliepiantis į transcendentines tikrovės galias, yra 
būtybė, įmesta į transcendentinių galių sūkurį. „Esame įgalioti 
stovėti Būties Šviesoje, esame laike - žaisme - erdvėje. Tai reiškia, 

kad esame pritaikyti šioms žaidimo aikštelėms ir esame čia dėl 
jų - esame pritaikyti taip, kad galėtume plėtoti, o plačiąja pras- 
me - saugoti Būties šviesą.“ 

Žmogus, neužbaigta būtybė, jau „ek-sistuoja“ tarp ikiesybi- 
nių tikrovės galių, yra iki visa ko, iki bet kokios esybiškosios 
tikrovės. Tai yra ne žmogaus primityvumas, o jo pirmapradiš- 
kumas. Žmogus egzistuoja pačioje pasaulio struktūroje, kurią 
suponuoja daiktai. Šis egzistavimas yra žmogaus gyvenimas-kur. 
Žmogus gali atrasti, iškelti į šviesą ir suprasti daiktus todėl, kad 
jis „supranta“ transcendentinės tikrovės galias (tai, už ko jis yra 
ir kam jis paklūsta). Šis „supratimas“ yra kalbos „supratimas“, 
tikrovės kalbos, kuri išreiškia, nustato arba įkuria visų daiktų 
prasmę ir kuri atveria visus kelius kultūriniame žmogaus lau- 
ke kaip jo galimybes. Žmogus gali būti laikomas kalbos būtybe, 
nesjis atsiliepia į tikrovės kalbą, į physis logosą. Šiuo požiūriu jis 
skiriasi nuo visų gyvūnų, nes turi galimybę kalbėti. Žmogus yra 
„gyvūnas, kuris turi kalbą: z00n logon echon“š. 

Žmogus gali turėti kalbą, nes visų pirma jis pats priklauso 
kalbai kaip transcendentinei tikrovei. Žmogus, užuot tarnavęs 
kalbai arba „supratęs“ ją, gali pradėti naudoti žodžius imanenti- 
niu būdu (pajungti žodžius sau). Jis gali tapti kalbos šeimininku. 
Šiuo atveju daiktai laikomi esančiais iki visų žodžių. Žmogus 
vadina daiktus, lyg prikabindamas jiems reikšmės etiketes. Taip 
žmogus bendrauja esybiškuoju lygiu. Žmogus, būdamas kalbos 
šeimininkas, ignoruoja transcendentinę kalbą. Dėl šio ignoravi- 
mo ir yra įmanoma esybiškoji kalba. 

Esybiškoji kalba yra loginė. Užuot buvusi physis logosas arba 
Gamtos žaismas, loginė kalba yra pagrįsta daiktais. Pirmapradė 
arba transcendentinė kalba yra ankstesnė už daiktus, o loginė 
kalba - vėlesnė. Daiktai yra žmogaus pasaulyje dėl jo atsako 
pirmapradei tikrovės kalbai (physis logosui). Jie yra kartu su 


* Martin Heidegger, Der Satz vom Grund. Pfullingen: Gūnther Nes- 
ke, 1939, p. 146. 
* Eugen Fink, Spiel als Weltsymbol, p. 226. 

transcendentiniais savo pagrindais. Loginė kalba iš esmės yra 
pagrįsta vienos esybės (subjekto) ryšiu su kita (predikatu) pagal 
tam tikras iš anksto nustatytas taisykles. 

Mechaninė logika skiriasi nuo formaliosios tuo, kad kalbą 
laiko savarankiška kultūros sritimi. Visos loginės interpretacijos 
arba išvados laikomos nesisiejančiomis su esybių pasauliu. Tam 
tikra prasme mechaninė logika siekia išlaikyti kalbos prioritetą 
prieš daiktų tikrovę: kalba visada yra žmogaus, o ne tikrovės 
kalba, physis logosas. Mechaninė logika ignoruoja transcenden- 
tinę arba užesybinę tikrovę, lygiai kaip ir esybinę. 

Šiuolaikinė egzistencinė filosofija, susitelkusi į transcen- 
dentinę tikrovę, yra už logikos. Ji nagrinėja ikilogines logikos 
prielaidas. Kadangi visas mokslinis mąstymas ir samprotavimas 
plėtoja savo tiesas remdamasis logika, transcendentinę tikrovę 
jis laiko netikra, nes ji yra už arba iki logikos. Egzistencinės fi- 
losofijos atstovas nevaldo žodžių arba būtybių savo gyvenimo 
situacijose. Jis pirmiausia tarnauja Gamtai, jos atsiskleidimui 
arba jos kalbai. „Kalba yra atsiskleidžiantis-pasislepiantis pa- 
čios Būties artėjimas.“? 

Žmogus, tarnaudamas kalbai, Gamtos žaismui, neatskleidžia 
jo viso. Jis vartoja kalbą atsiliepdamas ir atverdamas kelią arba 
kelius plačioje jos teritorijoje, saugodamas savo gyvenamosios 
aplinkos daiktus šiuose keliuose valdančioje kalbos šviesoje. 

Visiškai atsiskleidęs Gamtos žaismas (logos) kartu atskleis- 
tų pačią Gamtą. Gamta pačia savo esme yra paslėptis, tad toks 
atskleidimas reikštų Gamtos paslėpties ignoravimą. Turbūt ga- 
lime čia prisiminti anksčiau minėtą teiginį, kad nėra jokio žo- 
džio, nurodančio pačią žodžio esmę arba pačią kalbos esmę. To- 
dėl žodis arba kalba yra Niekis, o ne kas nors. Jeigu sakytume, 
kad „žodžio“ žodis yra „Gamtos žaismas“, turėtume omenyje 
Gamtos atsiskleidimą kaip paslėptį. Tai reikštų „ne žodį“ arba 
Niekį, kaip kad smalsiam poetui sakė deivė Norna. 


* Martin Heidegger, Ūber den Humanismus. Frankfurt a. M.: Vitto- 
rio Klosterman, 1946, p. 16. 

Nors kalba yra pranašesnė ne tik už daiktą, bet ir už žmo- 
gų, ji išeina į priekį kaip galinga valdanti tikrovė tik žmogaus 
kalbėjimo atvirume, jo nuorodoje. Žmogus kalba atliepiančia 
kalba ir taip padeda jai išeiti į šviesą savo pasaulyje. Nors kalba 
pranašesnė už žmogų, žmogus jai reikalingas, kad kultūrinio 
pasaulio atvirume ji būtų žaidžianti arba valdanti transcenden- 
tinė realija. 


7. ŽMOGAUS KALTĖ 


Atsakingas buvimas dažnai gali būti neatsakingumas. Būda- 
mas neatsakingas Gamtai ir jos kalbai, žmogus jas atskleisdamas 
iškraipo ir todėl yra kaltas. Neretai žmogus pasuka naujais ke- 
liais, kurie drastiškai pakeičia arba sutrikdo Gamtos eigą. Žmo- 
gus gali pakeisti augalų augimą, gyvūnų gyvenimą, natūralų jį 
supantį kraštovaizdį arba paveldėtas mitines tradicijas. Žmogus 
iškerta šimtamečius miškus ir pastato „amžinus miestus“. Jis 
pakeičia protėvių išmintį, patirtį, himnus ir šventas sakmes, eg- 
zistavusias amžius ar tūkstantmečius. Jis pralaužia naujus kelius 
kultūriniame savo pavelde. Visi šie pokyčiai nėra tik nukrypi- 
mai nuo „tikrosios“ kultūros, o priklauso pačiam kultūros augi- 
mui, ir tai kaltumo aspektas pačioje kultūros eigoje. 

Nors žmogaus kultūra dinamiška ir gyva, jis išlaiko pir- 
mykštę jos būklę. Žmogus, vaizdingai tariant, neišauga iš savo 
embrioninės būklės, kaip yra su gyvūnais, nes žmogus dar nėra 
gimęs kaip gyvūnas. Jis prisideda prie savo paties gimimo. Šia- 
me procese jis pats aktyviai dalyvauja kartu su Motina Gamta. 
Negimęs žmogus dar yra veikiamas formuojančiųjų Gamtos ga- 
lių; bet jis ir pats atsiliepia šioms galioms. Atsiliepdamas jis įsi- 
terpia į Gamtos žaismą ir paveikia jį. Toks įsiterpimas yra rizi- 
kingas, nes žmogus, atsiliepdamas kuriai nors transcendentinei 
galiai (dievui) - prisidėdamas prie jos, — tikrąja prasme elgiasi 
neatsakingai kitų dievų atžvilgiu, suardo Gamtos pusiausvyrą. 

Paremdamas vieną dievą žmogus kartu prieštarauja kitam. Pa- 
sirinkdamas vieną kelią jis atmeta kitus kelius. Kadangi visi die- 

vai harmoningai susiję, žmogaus įsiterpimas sutrikdo šį žaismą, 
ir todėl žmogus yra kaltas. 

Mes jau pateikėme keletą motyvų iš Euripido dramos Hipo- 
litas. Matėme, kad Hipolitas savo nuolankiu atsaku deivei Ar- 
temidei pasipriešino Afroditės įtakai, tad sutrikdė harmonin- 
gą Gamtos žaismą. Tai neišvengiamai baigėsi tragiškai, ir taip 
Gamta atkūrė pusiausvyrą. Ši tragiška baigtis buvo ne tik Hi- 
polito, bet ir jo pamotės, kuri jį mylėjo, mirtis. Hipolitas klausė 
Artemidės, o jo pamotė Faidra (Tesėjo žmona) klausė Afrodi- 
tės. Dėl savo kaltumo skirtingų mitinio graikų Dasein principų 
atžvilgiu jie sumokėjo mirtimi. 

Žmogaus kaltumas šia prasme jokiu būdu nėra grynai doro- 
vinis. Tai yra transcendentinis arba egzistencinis (turiu omenyje 
„ek-sistencinį“ buvimą už esybinių galių ir įsitraukimą į trans- 
cendentines galias). Žmogaus kaltumas - Gamtos pusiausvyros 
iškraipymas - reikalingas dievams ir jų tarpusavio ryšiui atskleis- 
ti. Pavyzdžiui, mes žinotume apie graikų dievus kur kas mažiau, 
jeigu ne Trojos mūšis. Nesutarimai tarp achajų ir trojėnų akivaiz- 
džiai atskleidė daug graikų dievų ir jų bruožų graikų pasaulyje, jų 
Dasein. Egzistencinė žmogaus kaltė tarnauja Gamtos žaismui. 

Egzistencinė kaltė kyla ne tik iš dievų darbų ar žaismo ardy- 
mo, bet, ir net labiau, iš Gamtos žaismo ardymo. Pati kultūros 
reikšmė, tiksliau sakant, jos paskirtis yra nuolatos pasislėpusios 
Gamtos atskleidimas per jos žaismą. Toks atskleidimas yra kal- 
tė, nes atskleidžiama nuolatos-pasislėpusioji. Negana to, kadan- 
gi Gamtos žaismas yra pasislėpusios Gamtos atsiskleidimas, tai 
jau yra kaltė pačia pradine šio žodžio reikšme. Žmogus yra kal- 
tas dalyvaudamas Gamtos atsiskleidimo žaisme. Žmogaus kaltė 
yra jo išsilaikymas Gamtos žaisme ir tai yra jo didybės ženklas, 
jo buvimas žmogumi. Būti egzistenciškai kaltam reiškia būti 
žmogumi. Kultūra, kuri apima egzistencinę žmogaus kaltę, yra 
„viską nustelbiantis žmogaus pasaulio sujungimas su dangiš- 
kosiomis likimo galiomis“??. Žodžiai „viską nustelbiantis“ čia 


9 Fink, Spiel, p. 195. 

neabejotinai rodo tai, kad žmogus užvaldomas dievų, „dangiš- 
kyjų likimo galių“. 

Didingumas iš esmės yra kaltė. Laisvai stovėdamas dievų 
sąveikoje - paklusdamas vieniems dievams ir kartu pasiprie- 
šindamas kitiems - žmogus atskleidžia ne tik dievus (tuos, ku- 
riems paklūstama, taip pat ir tuos, kuriems nepaklūstama), bet 
ir žaidžiančią Gamtą. Dėl šio atskleidimo žmogus yra kaltas. Dėl 
šios kaltės žmogus yra kultūros būtybė. Gyvūnai yra nekalti ir 
bekultūriai. Gyvūnas aklai eina Gamtos nustatytu keliu, netrik- 
dydamas Gamtos harmonijos, nes šie keliai, kaip ir dievai, kurie 
juos nubrėžia, yra tarpusavio harmonijoje, o žmogus, atvirai 
paklusdamas vienam ar keliems dievams, sutrikdo Gamtos har- 
moniją ir pasidaro atsakingas dėl šio sutrikdymo bei nusipelno 
bausmės iš dievų, prieš kuriuos nusistato. 

Egzistencinė kaltė esmingai skiriasi nuo grynai dorovinės 
kaltės. Dorovinės mūsų pažiūros, ypač etika, yra imanentinio 
tikrovės supratimo rezultatas. Pagal tokį supratimą, daiktai yra 
tikri. Visa, kas yra transcendentiška, neesybiška, yra nulis, nere- 
alu. Tradicinė etika yra imanentinė"!. 

Egzistencinė etika, priešingai, reiškia, kad žmogus yra apri- 
botas užesybinių (trans-entitative) standartų ar tikrovės krite- 
rijų. Kaip esybinė tikrovė suponuoja transcendentinę tikrovę, 
taip esybinė etika suponuoja egzistencinę etiką. Kertiniai for- 
maliosios arba esybinės etikos akmenys (dvasiniai ir materialie- 
ji dalykai bei gėris ir blogis) yra (esybinės) metafizikos vaisius. 
Kiekvienas kruopštus šių kertinių akmenų tyrimas nuvestų į eg- 
zistencinę ar transcendentinę žmogaus ir pačios Gamtos kaltę, 
į Gamtos žaismą. 

Žmogaus kaltė - jo kultas - nėra grynas susitikimas su die- 
vais visiškai atsisakius daiktų, esybinės tikrovės. Priešingai — 
žmogus gali tarnauti dievams tik apsuptas daiktų, per kuriuos 


*! Dieter Sinn, Heideggers Spūtphilosophie (Eine Vierteljahrsschrift 
fr Philosophische Kritik). Tūbingen: Hans-Georg Gadamer und 
Helmut Kuhn, Mai 1967, Heft 2/3, p. 172. 

gali pasireikšti dievų galios. Žmogus gali duoti arba neduoti ri- 
tualinę auką dievui. Jis gali bendrauti su vienu ar kitu asmeniu 
pagal dievų valią ar reikalavimus arba gali tai daryti bedieviu ir 
beprincipiu būdu. Hera reikalavo vedybinio tyrumo, o Afroditė 
laimino meilę, kuri sulaužo Heros nustatytas normas. Penelopė 
tarnavo Herai ir atsisakė tarnauti Afroditei, tuo tarpu Helenė, 
Menelajo žmona, padarė atvirkščiai. 

Transcendentinė žmogaus kaltė, kuri glūdi pačiuose kultūros 
pagrinduose, nėra tiktai dalyvavimas dievų darbuose, tai yra ir 
daiktų bei kitų žmonių, jo bendrabūvių, išjudinimas. Taigi kul- 
tas, kaltė arba kultūra yra sritis, apimanti ne tik transcendentinę 
Gamtos ir jos dievų tikrovę, bet ir imanentinę daiktų tikrovę. 


8. ERDVĖS IR LAIKO ŽAISMAS 


Žmogus dalyvauja Gamtos žaisme, tikrovės kalboje. Dėl šio 
žaismo daiktai yra reikšmingi. Savo ruožtu daiktai, kaip tei- 
gia Heideggeris, telkia keturias transcendentines galias: žemę, 
dangų, dievus ir žmones, kurie atsiliepia į pirmąsias tris galias. 
Taigi daiktai kartu su savo aprioriniais arba transcendentiniais 
pagrindais yra Gamtos žaisme. Kas iš tikro yra šis žaismas? 

Daiktai pasižymi erdviniu ir laikiniu artumu. Būdami reikš- 
mingi tik „kaip ketverto telkėjai“, daiktai nebūtų mūsų pasauly- 
je po ranka, jei ne Gamtos žaismas, dėl kurio jie gauna vietą ir 
laiką. Daiktai visada supa mus. Jie gali judėti nuo mūsų arba į 
mus. Taip pat mes galime artėti prie daiktų arba trauktis nuo jų. 
Trumpai tariant, daiktų artumo prasmė yra plati. Toks artumas 
yra jų parankumas, arba artumas erdvėje, ir jų buvimo pobūdis, 
arba artumas laike??. 

Pagal Heideggerį, daiktai būtinai nurodo žemę, dangų, die- 
vus ir žmogų. Kartu jie būtinai turi erdviškumo ir laikiškų- 
mo bruožų. Daiktas sutelkia arba nušviečia transcendentines 


*? Fink, Spiel, p. 33. 

ketverto galias, išlaikydamas jas logoso šviesoje, kultūriniame 
žmogaus pasaulyje, jo Dasein. Tačiau jis jokiu būdu nėra švie- 
sos šaltinis. Šis šaltinis yra physis, arba Gamtos, išsiveržimas, jos 
žaismas. Gamtos žaismas yra erdvės ir laiko žaismas. 

Traktuojant tikrovę kaip esybišką arba objektyvią, kai ji lai- 
koma susidedančia tik iš daiktų ir objektų - tipiškas mokslo po- 
žiūris, - laiką ir erdvę apibrėžia daiktai ir objektai. Laikas yra 
daikto judėjimo trukmė, o erdvė yra daikto kontūras be daikto. 
Jau Kantas, kuris atvėrė galimybę mąstyti apie tai, kas yra už 
objektyvumo ar esybiškumo, pirmą kartą filosofijos istorijoje 
pareiškė, kad laikas ir erdvė yra apriorinės ikifenomeninės ar 
ikiesybinės realijos, kurios esančios ne objektuose, o subjekte. 
Jos nėra perskaitomos iš daiktų, o yra iki jų arba tarsi projektuo- 
jamos į juos. Toks subjektyvių principų projektavimas į objek- 
tus padarė juos realius kaip erdvinius ir laikinius. 

Laikas ir erdvė, pagal Heideggerį, yra pačiame Gamtos 
žaisme, o ne subjekte ar žmogaus sąmonėje. Tam tikru mastu 
Gamta yra laikas ir erdvė. Taip kaip Gamta yra savyje, taip ir 
laikas bei erdvė patys savaime niekada neatsiskleidžia. Kaip ir 
Gamta, laikas bei erdvė išeina į šviesą per daiktus. Laikas nie- 
kada neatskleidžia savęs kaip grynas laikas. Laikas „įlaikina“ 
daiktus padarydamas juos laikiškus, o erdvė „įerdvina“ daiktus 
padarydama juos tvarkingai išsidėsčiusius erdvėje ar vietose“? 

Dasein yra išreikštas ir sutvarkytas kultūrinis pasaulis. Šią 
išreikštą tvarką palaiko Gamtos žaismas, tvarkingas objektų 
įerdvinimas ir įlaikinimas kultūriniame pasaulyje. Dėl Gamtos 
žaismo laike ir erdvėje transcendentinės žemės, dangaus, dievų 
ir žmogaus (kuris atsiliepia į pirmąsias tris galias) galios gali pa- 
grįsti daiktus, tiksliau sakant, leisti jiems pasirodyti tokiu būdu, 
kuriuo jie yra sutvarkyti Gamtos žaisme. Kartu su daiktais žmo- 
gaus pasaulyje gali pasirodyti ir pačios šios galios. Daiktai pa- 
sirodo kaip erdviniai ir laikiniai. Nėra jokio beerdvio arba be- 
laikio objekto. Net daiktai, kurie laikomi įsivaizduojamais, gali 


3 Heidegger, Sprache, p. 213. 

būti tokie dėl savo erdviškumo ir laikiškumo. Ne tik objektyvios 
realijos (daiktai), bet ir transcendentiniai ketverto principai 
įvairiais būdais dalyvauja Gamtos erdvės ir laiko žaisme. Nėra 
belaikės arba beerdvės kultūros. 

Žmogus atsiliepia į Gamtos įsiveržimą į pasaulio atvirumą 
tausodamas ir saugodamas daiktus tokiu būdu, kokiu j jie yra su- 
tvarkyti šio įsiveržimo šviesoje, erdvės ir laiko žaisme. Žmogus 
visada yra apsuptas daiktų arba susijęs su jais. Dalyvaudamas 
Gamtos žaisme žmogus vaikščioja žeme, o virš jo yra dangus. 
Daiktai, kurie jį supa, visada yra tarp žemės ir dangaus. Jie lei- 
džia žmogui žinoti apie žemę ir dangų, taigi ir atsiliepti jiems, 
taip pat leidžia žinoti apie transcendentines valdančias galias, 
kurios persmelkia šį atvirumą tarp žemės ir dangaus. Šios galios 
yra dievai. Daiktai žmogaus pasaulyje, kaip ir transcendentiniai 
principai, yra pažymėti erdvės ir laiko bruožais. Dėl Gamtos 
erdvės ir laiko žaismo, viską vienijančio ir viską atskleidžian- 
čio įvykio, ne tik esybinės, bet ir transcendentinės realijos yra 
susijusios tarpusavyje. Daiktai yra susiję, nes žaidžianti Gamta 
yra vienovė. Kai kurie iš jų yra tarsi atskaitos taškai, kurių atžvil- 
giu visi kiti daiktai yra išdėstyti tiek erdvės, tiek laiko prasme. 
„Gimtieji namai gali būti „atskaitos tašku“, vieta, kurioje mes 
gyvename. Aplink ją išdėstyti kiti daiktai: dirbami laukai, upe- 
lis, kuris prateka ir išnyksta tolumoje“““, ir panašiai. „Atskaitos 
taško“ pasirinkimas nėra tik žmogaus galioje. Tai yra valdan- 
čių likimo galių rezultatas, galių, kurios „įerdvina“ ir „įlaiki- 
na“ daiktus kaip atskaitos taškus ir kaip išdėstytus šių atskaitos 
taškų atžvilgiu. Likimo galios priklauso Gamtos žaismui. Taigi 
žmogaus gyvenimą-kur orientuoja ne šie daiktai (atskaitos taš- 
kai), o Gamtos erdvės ir laiko žaismas. Žmogus per visą savo 
gyvenimą neabejotinai yra apibrėžtas tam tikrais erdvės ir laiko 
taškais, tačiau kad ir kur jis gyventų, jis gyvena Būties atvirume, 
Gamtos žaismo aplinkoje, kuri yra transcendentinė bet kuriam 
taškui. Būdamas aplinkoje, esančioje iki visų taškų, pirminiame, 


* Fink, Spiel, p. 33. 

neturinčiame kelių, kultūriniame savo Dasein, žmogus gali būti 
artimas daiktams. Jis gali atrasti juos, įvairiai išsidėsčiusius jo 
atžvilgiu - tiek erdvės, tiek laiko požiūriu. 

Žmogus, neužbaigtas gyvūnas, yra atviras Gamtos žaismui. 
Jis yra atviras laikui ir erdvei. Šis atvirumas gali būti laikomas 
jo veržimusi pirmyn, jo ieškojimu arba siekimu užbaigtumo. 
Žmogaus veržimasis į priekį visų pirma yra jo atsiliepimas 
transcendentinėms žemės, dangaus ir dievų galioms ir jo pa- 
ties atvirumas joms, antra, tai jo atsiliepimas daiktams, pertei- 
kiantiems transcendentinių galių šviesą. Pavyzdžiui, valgomąjį 
augalą pirmykštis žmogus priėmė kaip žemės, dangaus ir savo 
dievų dovaną, save laikydamas dovanos gavėju. Šis priėmimas 
paženklina priimamą daiktą tikrumo bruožais. Kita vertus, jis 
padeda žmogui atlikti savęs užbaigimo paskirtį. Šis daiktas, val- 
gomasis augalas, yra prieš jį kaip skirtas jam Gamtos atvirume. 
Toks buvimas yra Gamtos atvirumo priartėjimas ir pasirody- 
mas, kuris, kai į jį atsiliepia žmogus, paženklina jį kaip žiūrintį į 
priekį, besiveržiantį pirmyn arba artėjantį prie savęs. Jis pažymi 
žmogų kaip išlaikantį dinamišką, kintamą atstumą nuo daiktų, 
pažymi jį kaip artėjantį arba atsitolinantį nuo daiktų. Taip žmo- 
gus dalyvauja „įsierdvinimo“ įvykyje. 

Kadangi žmogus yra iš esmės neužbaigta būtybė, joks daik- 
tas, prie kurio jis priartėja, nesuteikia jam pilnatvės. Tai guasi 
grąžina žmogų atgal į pirminę arba ikiesybinę poziciją, iš kurios 
jis išeina, kad susitiktų su daiktais. Į priekį žvelgiantis žmogus, 
kuris pasižymi ateities bruožais, kartu žiūri atgal ir pasižymi ir 
praeities bruožais. Kildamas į pilnatvę ir krisdamas į pirmapra- 
diškumą jis dalyvauja „įsilaikinančiame“ Gamtos žaisme. Tai 
yra jo dalyvavimas savo gyvenimo dabartyje. Žmogus visą laiką 
yra laike, susitikdamas su daiktais, pavyzdžiui, su valgomuoju 
augalu. Be to, prisiartindamas prie daikto, taigi pažymėdamas jį 
kaip erdvišką, žmogus pažymi save kaip išeinantį iš užerdvinės 
srities (užesybiškumo). Taip jis gyvena ir erdvėje (transcenden- 
tinis erdviškumas), ir daiktų erdviškume (imanentinis erdvišku- 
mas). Todėl jis dalyvauja erdvės (Gamtos) įvykyje, kuriuo erdvė 
„įerdvina“ daiktus. Trumpai tariant, žmogus yra „įlaikinanti ir 

įerdvinanti“ galia, arba galia, dalyvaujanti Gamtos erdvės ir lai- 
ko žaisme. 

Neverta nė sakyti, kad laikas nėra laikiškumas, o erdvė nėra 
erdviškumas, taip pat kaip Būtis nėra esybinis buvinys. Laikiš- 
kumas, erdviškumas ir esybiškumas visada yra vidupasauliškas, 
o laikas ir erdvė yra pats pasaulis. „Pasaulis nėra objektas. Jis 
veikiau yra visų objektų sritis, visų erdviškumų erdvė ir visų lai- 
kiškumų laikas.“* 

Laikas, erdvė ir Gamta įsiveržia į žmogaus pasaulį - jie yra 
žmogaus pasaulis. Jie įsiveržia pasislėpę. Daiktai atsiskleidžia 
kaip laikiški ir erdviški, o transcendentinės žemės, dangaus, 
dievų ir žmogaus, kaip jų bendrininko, galios atsiskleidžia ki- 
taip - kaip esančios arba sutelktos per daiktų laikiškumą ir er- 
dviškumą. Laikas kaip laikas, erdvė kaip erdvė, taip pat ir Gamta 
kaip Gamta lieka pasislėpę. 

Laikas ir erdvė susikerta kaip Gamtos atvirumo kelių tinklas. 
Jie yra numanomi Gamtos žaisme, jos judėjime. Heideggeris at- 
skiria Gamtos judėjimą (Bewegung) nuo esybinio judėjimo, va- 
dindamas Gamtos judėjimą nukrypimu nuo kelio (Be-wegung)““. 
Nukrypimas nuo kelio suteikia daiktams erdvės ir laiko kelius, 
kuriuose, pirma visos keturios transcendentinės galios įgauna 
tarpusavio artumą ir priklausomybę, o antra, žmogus aptinka 
daiktus kaip tikrus savo gyvenimo aplinkoje. „Erdvės ir laiko 
žaismo tapatumas „įlaikinant ir įerdvinant“ pralaužia kelius su- 
sitikimui su keturiomis pasaulio sritimis: žeme, dangumi, die- 
vais ir žmogumi. Šis susitikimas yra pasaulio žaismas.“? 

Šitokia Gamtos žaismo samprata yra sudėtinga. Žaismas, vie- 
na vertus, yra laiko ir erdvės žaismas, kita vertus, žemės, dangaus, 
dievų ir žmogaus sąveika. Ši sąveika atsiranda laiko ir erdvės žais- 
mo, kurį atspindi ir apšviečia ketverto žaismas, pagrindu“. 


55 Ten pat, p. 23. 

3 Heidegger, Sprache, p. 198. 
37 Ten pat, p. 138. 

38 Plg. Sinn, min. veik., p. 138. 

Žmogaus dalyvavimas pasaulio ar Gamtos žaisme yra jo 
pilnatvės ieškojimas ir kartu slinkimas atgal į pirminio chaoso 
žaismo paslėptį - visų daiktų šaltinį. Šis ritmingas žmogaus da- 
lyvavimas Gamtos žaisme yra jo istoriškumas, jo tinkamumas 
ir lemtis visada ieškoti dievų (ieškoti dievų — tai kartu ieškoti 
žemės, dangaus ir savo vidinio „aš“). Žmogaus ieškojimas savo 
pilnatvės, dievų, kartu yra Gamtos pirminio įvykio ieškojimas 
erdvės ir laiko žaisme. Šis žaismas išlaisvina ketverto žaismą ir 
suteikia daiktams jų reikšmes. Erdvės ir laiko žaismas yra trans- 
cendentinių galių pagrindas: jis suformuoja daiktus kaip laiko 
ir erdvės objektus, darančius transcendentines galias matomas 
žmogaus Daseir'e. Šie pagrindai kartu yra pačių daiktų esybiš- 
kumo ar realumo pagrindai. 

Erdvės ir laiko žaismas, transcendentinių ir imanentinių re- 
alijų pagrindas yra atsiskleidimo pagrindas. Kaip jau matėme, 
toks atsiskleidimas yra pirmapradė kalba. Tikrovės kalba sutei- 
kia žmogui galimybę įžengti į pasaulį ir jam šviesti. Per kalbą, 
į kurią atsiliepia žmogus, atsiranda žmogaus artimumas trans- 
cendentinėms galioms ir daiktams. Šis artimumas yra labai 
skirtingas. Kalba, arba atsiskleidžianti Gamta, visada yra arčiau 
žmogaus negu daiktai, kurie ją suponuoja. Kita vertus, kalba, 
arba atsiskleidžianti Gamta, yra toliau negu visi jos atsklei- 
džiami daiktai, nes lieka pasislėpusi“. Daiktai yra ir išnyksta, o 
Gamtos žaismas neturi nei pradžios, nei galo. 

Gamtos žaismas yra galinga valdanti jėga. Ji sukelia žmo- 
gaus atsaką į jos prisiartinantį ir atsitolinantį erdvės ir laiko 
aktyvumą ir į ketverto galių sūkurį, kuriame daiktai pradeda 
švytėti. Žmogus turi savo vietą abiejuose Gamtos žaismo as- 
pektuose - pirmapradėje Gamtos kalboje: kalboje kaip physis- 
yra-logos, taip pat kalboje kaip /ogose. Žmogus su savo kul- 
tūrine arba istorine kalba, savo atsaku Gamtos kalbai, tampa 


vieta (Da) arba padaro save galimą dvejopam Gamtos žaismui 
(Sein). 


* Plg. Fink, Spiel, p. 134. 

Žmogaus tinkamumas Gamtos žaismui, jos kalbai, yra nuo- 
latinis jo kilimas iš šio žaismo bangų ir kritimas atgal į jas. Tai 
paženklina žmogų kaip nuolat pradedantį arba gimstantį ir kar- 
tu kaip nuolat baigiantį arba mirštantį. Apie tokią keistą žmo- 
gaus situaciją Heideggeris sako, kad žmogus praranda save dva- 
siniame „žydrynės“ saulėlydyje“?. Teisingai suprantamas savęs 
praradimas yra žmogaus buvimas savo vidiniu „aš“. Tokia būklė 
suprantama kaip žmogaus galimybė tapti Būties arba Gamtos 
vieta (stead). Žmogaus paskirtis yra nepabrėžti savęs kaip esy- 
bės, o atsiduoti tam, kas yra labiausiai pamatinis - Būčiai ar 
Gamtai. Šiuo atsidavimu, labiau nei savęs teigimu, pasireiškia 
vidinis žmogaus „aš“, tikroji jo didybė. 

Tarnauti Gamtai jos žaisme — tai būti didžiam, būti kultū- 
ros žmogumi. Pats žmogus - netarnaujantis žmogus - yra tik 
sapno šešėlis, kaip sako Pindaras. Bedievis žmogus yra žmogus 
be kultūros. Šiuolaikinį žmogų laikydami kultūros autoriumi 
nesuprasime nei vidinio žmogaus „aš“, nei kultūros kaip atsi- 
skleidžiančios Gamtos kalbos. 


9. KULTŪROS RELIATYVUMAS 


Sally Carrighar knygoje Laukinis paveldas rašo apie jūrinių 
ūdrų kultūrą. Farley Mowatas knygoje Ne vilkai kalti atskleidžia 
Šiaurės tundros vilkų kultūrą. Konradas Lorenzas knygoje Apie 
agresiją vaizduoja laukinių žąsų kultūrą. Ar šios kultūros tikrai 
yra kultūros? 

Ankstesniuose skyriuose matėme, kad intelektualūs gyvūnai 
sugeba keisti savo gyvenimą ir prisitaikyti. Šito negalime aptikti 
vien instinktais besivadovaujančių gyvūnų arba augalų gyveni- 
me. Medžio šaka visada links į šviesą, o vapsvos visada skris į 
automobilio šviesas. Jokia nelaimės patirtis nepakeis šio akty- 
vumo. Intelektualus gyvūnas įgyja patirties, kurios pagrindu 


9 Plg. Heidegger, Sprache, p. 51. 

keičiasi ir prisiderina. Jūrinės ūdros mažiau nei prieš šimtą metų 
didžiąją savo gyvenimo dalį leisdavo sausumoje, čia atsivesdavo 
jauniklius, čia buvo jų namai, kuriuose augdavo gimę jaunikliai. 
Nepaliaujamai medžiodamas žmogus privertė šį intelektualų 
gyvūną atsisakyti įpročio gyventi sausumoje ir pradėti gyventi 
jūroje. Taip jūrinės ūdros pakeitė savo kultūrą“!. 

Vis dėlto, kaip jau matėme, intelektualių gyvūnų gyvenime 
nėra kultūros - todėl, kad gyvūnai stokoja kultų. Gyvūnų „kul- 
tūra“ yra gyvūno instinktų susilpnėjimo rezultatas, gyvūnui 
pakliuvus į vystymosi akligatvius. Tokiais atvejais (pavyzdžiui, 
kai jūrinėms ūdroms grėsė išnykimas dėl žmogaus medžioklės) 
intelektualūs gyvūnai susiduria su būtinybe rinktis: išnykti arba 
pakeisti gyvenimo būdą. Tada jie, panašiai kaip ir žmogus, žen- 
gia atgal ir pradeda naują gyvenimo būdą. Vis dėlto, priešingai 
nei žmogus, jie sugrįžta ne į pat pradžią. Gyvūnų intelektua- 
lumas, susilpnėjęs instinktas, „nepasineria“ į kūrybinį Gam- 
tos šaltinį, į transcendentišką gimimą-mirtį. Toks pasinėrimas 
reikštų kultą. Intelektualūs gyvūnai grįžta atgal vystymosi keliu, 
kurį jiems nurodo instinktai, ir šiame kelyje pasirenka naują 
pradžią - šoninę liniją arba naują to paties gyvenimo būdo šaką. 
Žmogus grįžta atgal į kūrybinį Gamtos šaltinį, į jos atvirumą, 
jos kalbą, kuri yra iki visų gyvenimo būdų ir kelių. Maža to, pats 
žmogus tampa kūrybinio Gamtos darbo, jos žaismo, dalimi: jis 
dalyvauja dievų žaismė“. Šis aspektas vis dėlto negarantuoja 
žmogiškajai kultūrai tobulumo. Panašiai kaip intelektualių gy- 
vūnų, žmogiškoji kultūra yra ribota ir reliatyvi. Tačiau per ją 
prisiartina ir išsiveržia neturinčios ribų transcendentinės galios 
ir būtent tai padaro ją tikra kultūra. 

Žmogus ne tik pažįsta Gamtos ir jos dievų žaismą, jis jam 
aktyviai priklauso. Jis garbina savo dievus ir įsiterpia į jų darbus 


* Plg. Carrighar, min. veik., p. 69-70. 

S Šioje studijoje Gamtos žaismas turi būti suprantamas kaip Gamtos 
erdvės ir laiko žaismas. Jis reiškia dievų žaismą, kuris savo ruožtu 
suprantamas kaip ketverto sąveika. 

ir žaismą savo maldomis. Jis gali prisidėti prie vienos dievybės 
kovos su kita dievybe (Artemidė prieš Afroditę per Hipolitą). 
Aktyvus žmogaus priklausymas Gamtos žaismui yra kultas. Gy- 
vūnas visada yra už tikros kultūros ribų, nes niekada „nepasi- 
neria“ į Gamtos žaismą, visada likdamas už motiniškų Gamtos 
įsčių viename arba kitame kelyje toje esybinėje teritorijoje, kuri 
jam yra nulemta. 

Žmogaus kultais, jo kultūra atsiskleidžiantis Gamtos žaismas, 
dievų žaismas, paslepia pačią Gamtą. Pasislėpusi Gamta yra kul- 
tūros reliatyvumo pagrindas. Gamta arba Būtis yra „pridengtas 
Būties atsiskleidimas““*. Toks pridengtas Būties atsiskleidimas, 
pagal Heideggerį, yra Būties kaip Niekio atsivėrimas. 

Mitinis žmogus gerai žinojo, kad visi daiktai ateina ir išeina 
ir tik dievai yra amžini. Bet jis gerai žinojo ir tai, kad amžini die- 
vai niekada nepasirodo arba neatsiskleidžia kaip transcenden- 
tinė tikrovė, jie pasirodo tik daiktuose arba per daiktus kaip jų 
telkėjus. Daiktų trapumas ipso facto reiškia dievų pasirodymo 
(jų žaismo) trapumą, taip pat Gamtos atsiskleidimo (jos žais- 
mo) trapumą. 

Kadangi Gamta yra nuolat žaidžianti, ji nuolatos iškelia nau- 
jus daiktus į šviesą ir leidžia dievams pasirodyti vis iš naujo. 
Gamtos ir dievų žaismo reliatyvumą sudaro jos ir dievų atsis- 
kleidimas ir slėpimasis tuo pat metu. Šis Gamtos atsiskleidimo 
ir slėpimosi mirgėjimas, būdingas kultūriniam Žmogaus pasau- 
liui, daro kultūrą reliatyvią. 

Gamtos žaismas kultūroje yra reliatyvus, todėl žmogaus 
kalba, jo atsakas į Gamtos žaismą, į jos kalbą, taip pat yra per- 
smelkta šio reliatyvumo. Todėl visi giliaprasmiai religinių kultų, 
tikrosios poezijos ar meno posakiai ar nuorodos, taip pat gry- 
noji (esanti už logikos) mintis yra migloti, nes jie kartu atsklei- 
džia ir slepia. 

Jokia kultūra, jokia kultūrinė kalba negali išsamiai atverti ir 
pateikti pačių tikrovės pagrindų. Todėl ir iškilų savo veikalą apie 


9 Sinn, min. veik., p. 102. 

kalbą Heideggeris pavadino Kelyje į kalbą (Untervegs zur Spra- 
che). Pats pavadinimas nurodo, kad žmogus niekada nepasie- 
kia galutinės tiesos ir neatskleidžia absoliučios tikrovės. Tomas 
Akvinietis ir Hegelis sukūrė savo filosofines sistemas, turinčias 
absoliutizmo atspalvių. Heideggeris kruopščiai ir smulkmeniš- 
kai tyrė visų absoliučių ar visuotinių filosofinių principų pagrin- 
dus ir atrado, kad šie pagrindai, nors atrodo aiškūs ir tvirti, yra 
migloti ir svyruojantys. Jis atrado, kad šie pagrindai (Grund) 
yra be pagrindo (Abbgrund). Kultūrinė žmogaus kalba nuolatos 
artėja į tikrovės kalbą, kuri visada išlieka tyli ir atsitraukia priar- 
tėdama. Žmogaus kultūra, kad būtų tikra kultūra, turi išlaikyti 
atsiskleidimo ir paslėpties ritmą. 

Per visą žmonijos istoriją didžiosios kultūros ir civilizaci- 
jos, tarp jų ir technologinė mūsų pačių civilizacija, siekė įgyti 
pranašumą Gamtos atžvilgiu, bet neišvengiamai kiekviena iš jų, 
viena po kitos, sužlugdavo, kaip ir visa, kas gyva, ir baigdavosi 
pelenais, iš kurių augdavo naujas kultūrinis feniksas, kad ir vėl 
sužlugtų. Kiekvienos kultūros prasmė yra ne nugalėti Gamtą, 
o tapti jos žaismo audinio dalimi. Tai yra kultūros reliatyvu- 
mas. Šį kultūros nereikšmingumą galima pajusti skaitant Do- 
naldo Johno Hallio žodžius apie indėnų gentį, gyvenančią Glen 
Kanjono rajone, ant Kolorado upės kranto: „Šioje šalyje nieka- 
da negyveno niekas kitas, išskyrus indėnus, Jie yra jos dalis. Jie 
niekada nebandė savęs sureikšminti ir augo joje kaip medžiai. Ji 
yra jų maistas, gėrimas, religija ir gyvenimas. Visos jų dainos ir 
maldos - apie žemę, dangų ir lietų. Jie niekada su ja nekovoja, 
o naudoja ją kaip savo pačių dalį. Jie pereina ją tyliai, palikdami 
tik tokį pėdsaką, kaip saulės šviesa, pereidama vėją““. 


“ Eliot Porter, The Place No One Knew. Sierra Club Ballantine Books, 
1968, p. 50. 

VI. ŽMOGAUS DIDYBĖ 


Mano gyvenimas Europoje ir tie metai, kuriuos praleidau 
Šiaurės Amerikoje, įtikino mane, kad šiuolaikinis technologinis 
žmogus, kuris atrodo neprilygstamas savo gyvenimo stiprybe ir 
kuris beveik neabejoja savo įžvalgų ir požiūrių teisingumu, lai- 
kosi ant labai netvirtų pagrindų!. Paviršutiniškai žiūrint moder- 
nusis gyvenimas atrodo tvirtas. Bet vos uždavę pačius papras- 
čiausius klausimus apie dorovę, kultūros prasmę, Gamtos veidą, 
kuris pasislėpęs už daugybės antraeilių daiktų, apie svarbiausią 
žmogaus tikslą arba apie pagrindinius religinius principus, iš 
karto pamatysime, kokios paviršutiniškos, netikros, nesistemin- 
gos, sumišusios ir chaotiškos yra svarbiausios šiuolaikinio žmo- 
gaus įžvalgos. Neišvengiamai pastebėsime modernios kultūros 
pasaulio pagrindų silpnumą, o ne tvirtumą, paviršutiniškumą, 
o ne gylį. Šis pasaulis yra toks pat stiprus kaip didelė kasimo 
mašina ir taip pat kaip ir ši mašina stokoja vidinės stiprybės ar 
vientisumo (sielos). 


! Šen ir ten į šį tyrimą įterptos asmeninės pastabos, be abejo, kai 
kuriuos skaitytojus nustebins mokslinio tikslumo stoka. Šio tyri- 
mo tikslas nėra atitikti mokslinius standartus, o perteikti dievų 
ieškojimo temą taip aiškiai, kaip tik galima. Todėl nėra vengiama 
jokių asmeninių pastabų, kurios gali kaip nors prisidėti prie šio 
tikslo. 

1. MIRUSIO MEDŽIO AIMANA 


Žinodamas apie moderniojo pasaulio trapumą, jau nuo pir- 
mų dienų universitete vis intensyviau pradėjau ieškoti nesan- 
čių dievų. Istorijos, ypač senosios, mitinių laikų, skaitymas ir 
jaunystė, praleista tarp Lietuvos žmonių, kurie ilgiau nei kitos 
tautos išlaikė senąjį gyvenimo būdą ir ryšį su žeme, padėjo su- 
siformuoti tvirtai vidinio gyvenimo sampratai - gyvenimo ant 
motiniškos žemės po dangiškais Gamtos dievais. 

Vienerius metu aš praleidau šalyje, valdomoje Stalino, vie- 
nerius - Hitlerio ir keletą dešimtmečių demokratinėje Ame- 
rikos laisvėje. Negailestingasis Stalinas komunizmo doktriną 
laikė detalizuotu keliu, tinkančiu kiekvienam gyvenančiam 
Žemėje žmogui. Kiekviena žmogaus arba pasaulio problema 
nuo A iki Z, pagal komunizmo apaštalus, yra apmąstyta „ge- 
nialiųjų“ Marxo, Engelso, Lenino ir Stalino. Kiekvienas, kuris 
aklai nepaklūsta komunizmo doktrinai, turi būti priverstas 
tai daryti, panašiai kaip ganomas galvijas. Kiekvienas, kuris 
parodo pasipriešinimą ar priešiškumą šiai doktrinai, turi būti 
negailestingai sunaikintas. Stalinas nuosekliai laikėsi šių įsiti- 
kinimų. Jis neleisdavo jokios individualios iniciatyvos žmogui 
tvarkant savo gyvenimą. Jis ištrėmė apie 35 proc. didelio Lietu- 
vos miesto, kuriame tuo metu gyvenau, gyventojų. Tremiama 
buvo auštant birželio rytui. Pro studentų bendrabučio langą 
mačiau šimtus sunkvežimių, pilnų žmonių, daugiausia apsi- 
rengusių pižamomis (jie turėjo tik dvi valandas susiruošti), su 
lagaminais ir ryšuliais, į paklodę susuktu turtu. Juos saugojo 
po du ginkluotus kareivius kiekviename sunkvežimyje. Šie be- 
laisviai buvo nuvežti į stotį, iš kurios vyko į įvairias sovietų 
Rusijos, „laisvės šalies“, vietas. Dažnai vyras būdavo siunčia- 
mas už tūkstančio ar daugiau mylių nuo žmonos. Taip pat vai- 
kai, vyresni kaip penkiolikos metų, vykdavo atskirai nuo tėvų. 
Šeimos nariams nebuvo teikiama jokios informacijos apie kitą 
šeimos dalį. Kai kuriems žmonėms pavyko sugrįžti namo tik 
Vokietijos armijai išlaisvinus didelę europinės Rusijos dalį. Iš- 
laisvinti jie pradėjo ieškoti savo šeimų, kai kuriems pavyko, 

kai kuriems iš dalies, o kai kurie niekada nesurado savo gimi- 
naičių. 

Šie faktai padeda parodyti netinkamą žmogaus ir jo gyveni- 
mo tikslo supratimą. Jie rodo, kaip labai žmonija gali tapti pri- 
klausoma nuo negailestingos ir beširdės socialinės mašinos, ku- 
rioje gyvas žmogus traktuojamas kaip anglies kasimo mašinoje 
anglis, konvejeriu teikiama ten, kur bus reikiamai panaudota. 
Komunistinė socialinė mašina uždaro kiekvieną į narvą, kuria- 
me jis gali būti naudingas komunistiškai sutvarkytam pasauliui. 
Buvo (ir yra dabar) nesuskaičiuojamų atvejų, kai ištręmtiems 
žmonėms tekdavo dirbti nežmoniškomis sąlygomis ir tūks- 
tančiais mirti, Svarbiausia buvo sukurti komunistinę i imperiją, 
o žmonių kančios, vergovė ir mirtys buvo nesvarbu. Žinomas 
literatūros kūrinys Daktaras Živago vaizdingai ir dramatiškai 
atskleidžia, kad komunistinės Rusijos imperijos individo laimė, 
interesai, polinkiai, svajonės ir entuziazmas nieko nereiškia. Vi- 
sas romanas alsuoja neatsakytu klausimu: Kas yra svarbu? Jei 
komunizmas reiškia kiekvieno žmogaus laisvę, bet kiekvienas 
yra uždarytas narve ir neturi galimybės reikšti individualios 
iniciatyvos, kas yra ta komunistinė laisvė? 

Čia turiu paminėti vieną atvejį, būtent savo senelio, kuris 
buvo ištremtas į Sibirą. Su daugeliu kitų jis trosais vilko rąstus 
prieš srovę į lentpjūvę. Visi šie tremtiniai viešai (žiniasklaidoje) 
buvo vadinami savanoriais, entuziastingai prisidedančiais prie 
šių darbų kuriant komunistinę ateitį. Šiems entuziastingiems 
savanoriams atšiauriame Sibire nebuvo suteikta jokių pastogių. 
Kiekvienas gaudavo brezento gabalą, į kurį susisukdavo nakčiai. 
Kiekvienas taip pat gaudavo po žuvį, kurią turėdavo išsivirti po 
16 darbo valandų ir suvalgyti iki miego, o „sultinį“ palikti pus- 
ryčiams. Nebuvo nei pietų, nei pietums skirto laiko. Laimei, 
mano senelis gavo išvaržą ir buvo atsiųstas atgal į Lietuvą. Taip 
jis tapo vienu iš nedaugelio, kuriems pavyko išgyventi šiomis 
atšiauriomis sąlygomis, kai individo gyvenimas nieko nereiškia, 
o svarbus tik komunizmo imperijos kūrimas. 

Hitlerio nacionalsocializmas spaudoje buvo plačiai apra- 
šytas ir, manau, nėra reikalo ką nors daugiau apie tai kalbėti, 

tiesiog paminėsiu, kad nors nacizmas, ypač televizijos progra- 
mose, visame pasaulyje vis dar stipriai puolamas, komunizmas, 
kuris ir toliau nesiskaito nei su žmonėmis, nei su tautomis, iš 
esmės neaptarinėjamas arba, jei liečiamas, tai lyg su šilkinėmis 
pirštinėmis. 

Keista, bet abi šios nežmoniškos sistemos, komunizmas ir 
nacizmas, galutiniu savo tikslu laiko žmogų. Komunistinis 
žmogus yra tas, kuris paaukoja save nesavanaudiškai, tiksliau 
sakant, aklai siekdamas „tobulos“ visuomenės, socializmo ide- 
alų. Kiti, kurie nori siekti savo asmeninių arba individualių 
idealų ar plėtoti savo dorovinius principus, mintis ar tikrovės 
interpretacijas, turi būti eliminuoti arba mechaniškai įkinky- 
ti į komunistinės mašinos jungą. Analogiškai nacistai aukšti- 
na rasiškai aukštesnius ar pranašesnius žmones, atrinkdami ir 
puoselėdami fiziškai ir dvasiškai iškilius individus ir kartu eli- 
minuodami paliegusius ir silpnapročius arba pavergdami juos 
antžmogiams, „šviesiaplaukiams žvėrims“, kaip sakė Nietzsche. 

Abi sistemos, neseniai sukrėtusios pasaulį, savo esme yra an- 
tropocentrinės: jų tikslas yra žmogus. Jis yra aukščiausioji tikro- 
vė. Visa kita tarnauja jam, didiems jo sumanymams. 

Keleri metai, praleisti Vakarų Europoje, ir pora dešimtme- 
čių Amerikoje parodė man, kad Vakarų demokratija skiriasi 
nuo šių totalitarinių sistemų tuo, kad ji visuomenei neprimeta 
iki smulkmenų išplėtotos sistemos. Pati visuomenė, tiksliau 
sakant, jos dauguma, pasirenka tikslus ir gyvenimo būdą. Ne- 
paisant daugybės individualių tikslų ir interesų, vienas daly- 
kas yra bendras arba tipiškas visiems Vakarų pasaulio demo- 
kratijos variantams. Tai yra siekis visas gamtinio ir kultūrinio 
pasaulio vertybes padaryti prieinamas kiekvienam laisvos de- 
mokratinės visuomenės nariui. Ideali demokratinė visuomenė 
bus sukurta tada, kai kiekvienas jos narys turės lygią galimybę 
naudotis viskuo, kas yra gera arba geidžiama - visomis ver- 
tybėmis. Toks požiūris akivaizdžiai reiškia, kad žmogus yra 
tikrovės centras ir kad visa kita pasaulyje turi būti palenkta 

jam. Kitais žodžiais sakant, demokratinė sistema neabejotinai 
yra antropocentriška. 

Nors metodai ir skiriasi, iš esmės Vakarų demokratija su- 
tampa su nacizmu ir komunizmu, kuris vis dar yra gajus. An- 
tropocentrinis modernusis pasaulis pabrėžia žmogų kaip aukš- 
čiausiąją tikrovę. Dievai yra atstumti, o Gamta ar jos žaismas 
pajungti žmogui kaip neišsenkamas šaltinis galimybių, kurias 
sudaro nevaldomi, netvarkingi, chaotiški ir susipynę elementai 
ir veiksniai, kurie yra naudojami, sutvarkomi, perdirbami ir pa- 
keliami į aukštesnį, t. y. „kultūrinį“ lygį žmogaus pastangomis. 

Antropocentrinis - bedievis arba negamtinis - pasaulis viską 
pagrindžia ir interpretuoja žmogaus požiūriu. Atrodo, kad tai 
nurodo Žmogaus pastovumą, savarankiškumą ir pagrįstumą. Ar 
taip yra? Mažų mažiausiai tai labai abejotina. Sistemos ir teori- 
jos nepajėgia parodyti žmogaus kaip savarankiškai pagrįstos ti- 
krovės. Viskas pasaulyje, taip pat ir šios teorijos, nurodo žmogų 
kaip siekiantį savo galutinio tikslo. Šios teorijos didžiąja dalimi 
nulemia žmogaus idealus ir nubrėžia kelius į juos. Kuo remian- 
tis nustatomi žmogaus idealai ir gyvenimo būdas? Kas yra šie 
tvirti taškai ir standartai? Juos gali pagrįsti, išaiškinti ir detali- 
zuoti tik žmogus. Taip yra todėl, kad modernusis pasaulis yra iš 
esmės bedievis. Nors moderniajame pasaulyje Visagalis Dievas 
vis dar yra palaikomas, faktiškai jis turi išlikti už žmogaus ke- 
lių ir sumanymų ir nesikišti į juos. Kai individas, visuomenė, 
korporacija, institucija, tauta arba visa žmonija imasi tam tikro 
sumanymo, jie nesiremia Šventuoju Raštu ar Bažnyčios autori- 
tetais siekdami jį pagrįsti. Sprendžiant šiuos klausimus, remia- 
masi žmonių grupės ar visos žmonijos gerove ir interesais. 

Formuojantis pasauliniam, antropocentriškajam žmonijos 
autoritetui, aš, matydamas tvirtų šio autoriteto pagrindų nebu- 
vimą, jau pirmuose aukštojo mokslo etapuose pasirinkau tvir- 
tesnių ir patikimesnių principų paieškos - dievų paieškos - ke- 
lią, reikalingą šiuolaikiniam žmogui, kad geriau įvykdytų savo 
būties paskirtį - savo kultūrą. 

Universitetinių studijų metu mane labiausiai traukė Hei- 
deggerio filosofija. Kartu pradėjau domėtis mitinėmis Gamtos 
interpretacijomis. Ištikimai atsidavęs šioms individualiai pasi- 
rinktoms temoms, pasiekiau kompetenciją srityje, kuri nebuvo 

paklausi nei koledžuose, nei universitetuose, tiek Jungtinėse 
Valstijose, tiek Kanadoje. 

Negaudamas darbo aukštojo mokslo institucijose ar kur ki- 
tur intelektualioje srityje, turėjau išlaikyti savo šeimą ir save fi- 
ziniu darbu. Tik retais momentais, kurie likdavo nuo šio darbo, 
turėdavau galimybę rašyti. Mano gyvenimo būdas buvo ir yra 
sunkus ir susijęs su daugeliu kliūčių, panašių į stiprius vėjus, 
stumiančių mane nuo mano gyvenimo paskirties. Tačiau Šiau- 
rės Amerikoje yra ir dar keletas asmenų, kurie nuosekliai išti- 
kimai ir atsidavę laikosi šio gyvenimo būdo - dievų ieškojimo. 
Tik keletas, be manęs, žino apie moderniojo žmogaus bedievys- 
tę ir budi, laukdami ateities žmonijos dievų aušros. 

Šiomis užuominomis apie savo gyvenimo būdą stengiuosi 
priešpriešinti moderniojo žmogaus laikyseną ir transcenden- 
tinius tikrovės pagrindus, kad pažvelgtume į tikrąją žmogaus 
gyvenimo paskirtį, kurią šiuolaikinis antropocentrinis žmogus 
yra praradęs. Apibrėždamas šiuolaikinio žmogaus laikyseną 
ir nurodydamas jos priešingumą transcendentiniams pagrin- 
dams, aš tampu guasi moderniosios visuomenės kriviu (aukš- 
čiausiasis žynys senovės lietuvių visuomenėje), kuris paruošia 
modernųjį žmogų ateities dievų atėjimui. Mūsų laikais šių die- 
vų dar nėra - nei žmonijai, nei man pačiam, aš esu šiuolaikinio 
bediėvio žmogaus krivis. 

Iš visa to, ką čia paminėjau, darosi aišku, kad aš nesu „pa- 
žangus“ kultūros veikėjas. Priešingai, aš įdėmiai ir entuziastin- 
gai žiūriu atgal, į pačius seniausius tikrovės principus. Tačiau 
man tikrai labai rūpi ir naujausios grynai šiuolaikinės minties 
plėtotė. Žiūrėdamas į priekį už šios plėtotės ribų, žiūriu į žydrą 
ateities dievų aušrą. 

Mano interesai ilgai buvo nemadingi, o kartu dar nepripažin- 
ti ar nepriimti ir laikomi nereikšmingais. Pilki lyg seniai suny- 
kusi praeitis, kartu jie švyti tolimos, nepasiekiamos vaivorykštės 
spalvomis. Prisimenu aimanuojantį nebegyvą medį, stovintį ant 
plačios kalvos. Tai mano seniausias prisiminimas. Gerai žinau, 
kad ši aimana buvo su manimi milijonus mūsų protėvių gyvūnų 

vystymosi ir raidos metų. Ji buvo su manimi per tūkstančius 

žmonijos raidos ir vystymosi metų kartu su maldomis, klegesiu, 
juoku, dainomis, giesmėmis, maloniais ir švelniais žodžiais, ku- 
rie ėjo iš kartos į kartą, iš metų į metus, iš dienos į dieną. 

Visą mano gyvenimą nuo gimimo dienos girdėjosi nuolatinė 
mirusio medžio rauda, garsas, kuris kalba apie stoką, norą, kal- 
tę, neužbaigtumą, apie ryškią žvaigždę ir niekada nesibaigiantį 
žaismą. Šį garsą galima girdėti, kai vėjas pučia smėlį, kai van- 
duo krenta iš debesų, sūkuriuotame ir putojančiame srauniame 
upelyje, bičių avilyje, paukščių giesmėje, kojoto staugime, o la- 
biausiai ritualiniuose žmogaus himnuose, jo sskamose sakmė- 
se, dainose, kurias jis dainuoja, laidotuvių kalbose, kančiose, 
džiaugsme, juoke, pokalbiuose, aimanose. 

Mirusio medžio garse galime girdėti dievų garsus - dievų, 
kurie formuoja ir išjudina Gamtos įvykius ir kultūros pasaulio 
pokyčius. Mirusio medžio rauda, nereikšmingas garsas, išreiš- 
kia beribį ir šventą Gamtos žaismą, kuris viską plėtoja ir keičia 
žemės paviršiuje, panašiai kaip lošimo kauliukas. Krintančiuo- 
se vandens lašuose, pirmos organinės ląstelės judėjime, pirmos 
širdies plakime, pirmos akies žvilgsnyje, išmintingo žmogaus 
mintyje, - visur yra tas pats aiškiai suprantamas ir visada nepa- 
gaunamas svarbiausias įvykis - Gamtos žaismas. Aš siekiu iškel- 
ti šio įvykio, kuriam paaukojau visą savo gyvenimą, svarbą. 

Gamtos žaismo tyrimas yra dievų - trukdančių, gąsdinančių 
ir palankių, laiminančių - darbų tyrimas. Toks tyrimas nėra fi- 
losofija. „Filosofinė mintis pasiekia žmogų ir pasaulį, bet dievų 
ji nepasiekia.“? Šis tyrimas veikiau yra ne filosofinis, o iki- arba 
užfilosofinis. Jis neišvengiamai turi mitinių atspalvių. 

Todėl „filosofinis“ mano interesas ar mintys gali patirti ne- 
sėkmę arba būti netinkami „tikrai“ filosofijai, kuri priimta pla- 
čiuose šiuolaikinės minties rateliuose, ypač Šiaurės Amerikos 
universitetuose. Mano darbai (Žemė ir dievai, Didybė ir filoso- 
fija ir keletas straipsnių periodikoje), net mano laiškai, rašyti 
siekiant dėstyti įvairiuose filosofijos fakultetuose, asmeniniai 


* Fink, Spiel, p. 144. 

mano laiškai keliems gerai įsitaisiusiems savo universitetuose 
filosofams, keletas paskaitų, kurias skaičiau universitetuose ir 
koledžuose, - visa tai išmintingiems filosofams atrodė chaotiš- 
ka, painu, sumišę su vaizduote, būdinga emociniam ir dažnai 
pernelyg klystančiam, o ne „protingam“ mąstymui. Visą gyve- 
nimą aš buvau žmogus, kuris keldavo tokį įspūdį kiekvienam 
tiksliai logiškai mąstančiam Žmogui, dirbančiam akademinia- 
me pasaulyje arba už jo ribų. Aš žinau, kad liksiu toks iki mir- 
ties. Jokia aukštojo mokslo institucija niekada neįžvelgė vidinės 
mano minčių vertės ir todėl nei suteikė dėstytojo vietą, nei pa- 
rėmė mano raštų leidimą. 

Ši informacija yra ne skundas, o bandymas parodyti, kad 
modernusis mūsų pasaulis yra tvirtai įsitikinęs neginčijamu 
savo teisumu ir todėl negali turėti tolerancijos jokioms toliau 
siekiančioms įžvalgoms, požiūriams ar mintims. 

Pagrindinis mano siekis buvo ir yra bandymas pažvelgti į 
pirminius pagrindus, iš kurių visos kultūros įgauna pradžią ir 
stiprybę savo plėtojimuisi. Tokiu bandymu aš tikiuosi atrasti 
būdą atnaujinti ir atgaivinti mūsų pasaulio kultūrą. Ši viltis yra 
paremta atviru atsaku ateities dievams. 

Mano dievų ieškojimas neišvengiamai ir būtinai yra klai- 
džiojimas. Bet toks klaidžiojimas jokiu būdu nėra errare huma- 
num est rūšis, tai nėra žmogaus sumanymas, greičiau klaidžio- 
jimas yra pačios Gamtos žaismas. Gamtos veiklos pagrindas yra 
žmogaus kultūrinio klaidžiojimo pagrindas, tai yra jo atsakas į 
Gamtos žaismą?. Tikras dievų ieškojimas vyksta ne medituo- 
jant ir ne rašant. Kildamas iš gyvenamojo pasaulio įvykių, jis iš 
esmės vyksta pačiame Žmogaus gyvenime-kur ir jo žodžiuose, 
kurie visų pirma yra poetiški, įsišakniję jo gyvenamajame pa- 
saulyje. 

1963 m. bandžiau įkurti Medeinės gyvenvietę ant Nečako 
upės kranto 50 mylių į rytus nuo Prins Džordžo, Britų Kolum- 


* Plg. Zigmunt Adamczewski, Martin Heidegger and Mans Way to 
Be // Man and World, 1968, I. 3, p. 367. 

bijos miesto. Mano gyvenimo atsiliepiant į dievų valdžią idėją 
pabrėžė senovės lietuvių miškų ir jų gėrybių deivės Medeinės 
vardas. Ši studija yra tik žodinis gyvenimo-kur ir tarnavimo 
dievams pakaitas, galimybė užsiminti apie atsitraukusius die- 
vus ir ateities dievų atėjimą. Todėl joje tenka pabrėžti bedievys- 
tę, tuo tarpu gyvenimas-kur iš esmės yra dieviškas. Bedievystė 
reiškia atliepiančio dievams gyvenimo stoką, todėl šiame darbe 
aprašau „nerealiai“ tamsią naktį, dieviškąjį senovės pasaulį, o 
kartu ir taip pat „nerealiai“ žydrą rytojaus aušrą. Ši knyga yra 
nereikšminga, bet amžina mirusio medžio rauda. 

Viskas, kas pasakyta šiame skyriuje, pakankamai atsklei- 
džia mano nenorą remtis tradiciniais filosofijos principais ir 
koncepcijomis. „Galingiausios“ tradicinės filosofijos dvasios 
ir materijos, substancijos ir akcidencijų ar subjekto ir objek- 
to koncepcijos, taip pat „fundamentalūs“ tikrovės ir mąstymo 
principai nerado vietos šios knygos skyriuose. Kiekvienoje šios 
knygos eilutėje ieškoma tikrovės, esančios už visų paminėtų ar 
nepaminėtų kertinių akmenų, kuriais remiasi bet kuri klasikinė 
filosofijos sistema. 

Užuot buvęs filosofas, galiu būti krivis, šventas senovės 
Lietuvos visuomenės žmogus. Nors gimiau Pitsberge, Šiaurės 
Amerikos plieno mieste, vėliau tėvai nuvežė mane į Lietuvą, 
savo protėvių žemę, kad tapčiau savo senelio, kuris buvo pa- 
skutinis krivis, mokiniu. Jis išsaugojo savyje pagrindinius seno- 
vės lietuvių tikėjimo bruožus. Jis buvo paskutinis tarpininkas 
tarp pasitraukusių dievų ir savo visuomenės. Tos vietos lietuvių 
bendruomenė ateidavo pas jį pasitarti įvairiais klausimais, susi- 
jusiais su metų laikais, pagrindiniais įvykiais, asmeniniais kivir- 
čais, teisiniais nesutarimais, o labiausiai - klausimais, susijusiais 
su nuolat pasislėpusių dievų valdymu, kurį jis laikė Visagalio 
Dievo valdymo dalimi. 

Mano senelis priklausė savo bendruomenei ir dirbo jos dievų 
fone, o aš stoviu vienas po bedieviu dangumi. Senovės dievai at- 
sitraukė ir nebesireiškia, o ateities dievai dar tolumoje, kantriai 
laukia naujo žmogaus atsako. Bedievystės atmosfera vyrauja 
šiuolaikinėje visuomenėje. Užuot buvęs tarpininkas tarp dievų 

ir visuomenės, galiu būti tik tarpininkas tarp bedievystės, kaip 
atviros srities, kurioje dar negirdima ateinančių ateities dievų 
aimana, ir antropocentrinio žmogaus, kuris iš esmės nežino net 
to, kad yra bedievis. 

Sunkių kūjų smūgiai, rūkstantys įvairių dirbtuvių ir fabri- 
kų kaminai, tūkstančių įvairiausių motorų garsai, perpildytos 
miestų gatvės, asfaltuotos, be medžių ir žolės, užterštas vanduo 
ir oras, - visa tai kalba apie žmogaus viešpatavimą bei tylų ir 
nepastebimą dievų nebuvimą, nors jie ir nebūdami yra tokie pat 
tikri (jei ne tikresni) kaip žmogaus darbai. 

Šis svarstymas susijęs su tuo faktu, kad aš dar nesu krivis, 
nes bedieviais mūsų laikais tarnauti dievams yra neįmanoma. 
Šiandien krivių laikai- pasibaigę. Tačiau kaip paskutinio krivio 
mokinys ir gerbėjas, aš nešioju krivio ženklą. Šis ženklas daro 
mane perbėgėliu ir benamiu šiuolaikiniame kultūriniame pa- 
saulyje, ir iš to kyla kultūrinis mano vienišumas. 

Kultūrinė mano situacija daro šią knygą skirtą kiekvienam, 
nes visi mes esame po bedieviu dangumi, todėl visi savo vidu- 
je esame dievų ieškotojai. Dauguma mūsų visuomenės žmonių 
ignoruoja bedievystę, todėl mano knyga neišvengiamai bus ne- 
suprasta ir nepriimta. Kiekvienas, kuris laikosi madingo moks- 
linio mąstymo būdo, dar prieš pradėdamas skaityti šią knygą 
yra jai uždaras. Šią knygą reikia atverti tik atvėrus savo protą, 
nes tik atviras protas gali turėti dantis maistui, kuris yra šioje 
knygoje, „sukramtyti“. „Bedančiam“ protui, net ir turinčiam ge- 
rus logikos „dantų protezus“, ši knyga liks uždara net būdama 
atversta. Tik „dantingas“ protas gali dalyvauti ateities mastyme, 
kuris iš esmės yra inicijuojamas ne šioje knygoje, o Gamtos 
žaisme, kultūros lopšyje. 


2. FILOSOFIJOS ĮVYKIS 
Ši knyga jokiu būdu nėra pavienis bandymas ieškoti dievų. 
Šiuolaikiniai filosofai egzistencialistai, ypač Heideggeris ir jo 
mokykla, ieško pirminių principų, užmirštų ir paneigtų anks- 

tyvuosiuose Vakarų filosofijos etapuose - jie ieško užfilosofinių 
ateities mąstymo principų“. 

Platonas pirmasis transcendentiniams mitinio mąstymo 
principams suteikė esybiškumo bruožų. Dievus jis pakeitė idė- 
jomis. Laikydamas idėjas transcendentinėmis realijomis, jis 
pateikė jas kaip idealias, taigi absoliučias esybes. Dievus, dina- 
miškus tikrovės (Gamtos) principus, kurie slepia savo esmę at- 
siskleisdami daiktuose, pakeisdamas idėjomis, kurios yra abso- 
liučiai atskleistos ir statiškos, Platonas prarado Gamtos (physis) 
žaismo logosą. Kibirkščiuojantys transcendentiniai principai, 
užsiliepsnojantys ir vėl užgęstantys daiktuose, Platono dėka 
tampa statinėmis nepajudinamų absoliučių principų struktū- 
romis - idėjomis. Tai reiškia, kad Gamta, kaip įsižiebiančių ir 
vėl užgęstančių pirminių principų lopšys, tampa nenaudinga 
ir beprasmė, nes šios idėjos neužsižiebia ir negęsta, jos veikia 
amžinai. Gamta (physis) ne tik praranda transcendentinį savo 
pobūdį, bet ir suprastinama iki materijos, be būties, be tikrovės. 
Tačiau ji yra reikšminga kuriant objektyvią tikrovę, nes yra ta 
sritis, iš kurios idėjų šviesa iškelia daiktus, realijas, atsirandan- 
čias veikiant idėjoms. Vietoje physis-yra-logos (Gamtos žaismo) 
Platonas palieka vieną logosą, susidedantį iš idėjų, kurios, nors 
transcendentinės arba užesybinės, turi idealių arba tobulų esy- 
bių bruožų. 

Aristotelis ir Tomas Akvinietis Platono idealizmą pakeitė 
daiktų tikrove. Jie kalbėjo ne apie transcendentines esybes-idė- 
jas, bet apie daiktus, kurių esmė yra juose pačiuose. Ši esmė yra 
daiktų guasi idėjos. Taigi abu didieji mąstytojai ir jų mokyklos 
atsisakė ne tik Gamtos (physis), bet ir logoso. Pasak jų; tikrovė 
susideda tik iš daiktų, kurie skiriasi savo esme, arba substancija. 
Daiktai, kurių esmė, arba substancija, intensyvesnė, yra prana- 
šesni, tikresni ar esybiškesni už tuos, kurių esmė ne tokia inten- 
syvi. Aukščiausioji esybė arba daiktas yra pirmasis judintojas 


* Plačiau apie tai, kas rašoma šiame skirsnyje, žr. autoriaus veikalą 
Didybė ir filosofija (Vincas Vyčinas, Raštai, t. 2. Vilnius: Mintis, 
2007). 

arba Dievas, absoliutus buvinys, visų daiktų ar esybių įkūrėjas. 
Ši imanentinė filosofija yra materialistinė. 

Descarteso racionalizmas, iškėlęs nematerialias idėjas, vėl 
sugrąžino užesybines realijas. Anglų empirikai, pavyzdžiui, Ber- 
keley, kalbėjo apie patirtines, o ne racionalias idėjas - ne juslinius 
suvokiamų ar patiriamų daiktų įspūdžius, o daiktų prielaidas, 
kurios padaro daiktus galimus. Šios idėjos yra patirtinės daiktų 
prielaidos, taigi ikiesybinės arba transcendentinės realijos. 

Taigi Descartes'as savaip atkūrė transcendentinę logoso tikro- 
vę (sudėtingas tvarkančias racionaliąsias galias), o Berkeley su- 
grąžino transcendentinę physis arba Gamtos tikrovę (empirines 
ikiesybines arba ikisubstancines tvarkančiąsias galias). Abu jie 
šiuos transcendentinius principus atrado žmoguje, jo sąmonėje. 
Taigi jie abu akivaizdžiai yra antropocentrizmo šalininkai. 

Pasak Kanto, transcendentinė subjekto tikrovė yra darni 
transcendentinių apriorinių principų visuma, kuri pagrindžia 
ir suformuoja daiktus. Jis sureikšmina transcendentinę (ikiesy- 
binę) Gamtos tikrovę kaip daiktą patį savaime (Ding-an-sich), 
taigi atkūrė ankstesniąją physis-yra-logos, bet, teikdamas pir- 
menybę subjektyvumui (žmogaus sąmonei), pabrėžė logoso vir- 
šenybę physis atžvilgiu - protą iškėlė aukščiau Gamtos. Kanto 
logosas (protas) yra žmogaus logosas (jo protas). Taigi Kanto 
physis-yra-logos reiškia, kad Kantas pabrėžia ne physis ar Gam- 
tą, kaip senovės filosofai iki Sokrato, o /ogosą - kaip žmogaus 
logosą. Taigi Kanto filosofija yra antropocentriška ir todėl igno- 
ruoja transcendentinį Gamtos žaismo įvykį. 

Galime sakyti, kad Heideggeris labai domėjosi sąmone (su- 
bjektu arba logosu), bet esančia visų pirma ne žmogyje, o kultū- 
riniame jo pasaulyje, jo Dasein. Tik atsiliepdamas logosui - pa- 
saulio arba Gamtos sąmonei - žmogus yra logoso vieta. Gamtos 
sąmonės pirmumas daro ją žmogaus sąmonės ir kultūrinio jo 
pasaulio valdove. Žmogaus pasaulio logos, jo kultūra, yra Gam- 
tos (Būties) įvykio arba žaismo vieta (Da). 

Šiuolaikinė psichologija gali būti laikoma giminiška Heideg- 
gerio filosofijai, nes ji Dasein (tikrovės logosą) mato kaip pasą- 
monę. Pasąmonė (ypač Jungo psichologijoje) jokiu būdu nėra 


228 


žmogaus valdžioje ir nėra jo nuosavybė. Atvirkščiai: mus, są- 
moningas būtybes, valdo pasąmonė, Gamtos principų žaismas, 
archetipų žaismas. 

Dievų ieškojimas negali gimti ir vykti prote, žmogaus fanta- 
zijoje, vaizduotėje ar kaip sąmoninga valia, taip pat negali būti 
„Išskaitytas“ iš daiktų ar jais pagrįstas. Kitais žodžiais tariant, 
dievų ieškojimas nėra nei subjektyvus, nei objektyvus, jis yra 
ankstesnis ir už subjektyvumą, ir už objektyvumą. Dievų ieško- 
jimas gali vykti tinkamai suprantamoje pasąmonėje ar jos galių 
pagrindu. Pasąmonės struktūra yra mūsų gyvenamojo pasaulio 
struktūra, pasaulio, kuriame mes gyvename ir atliekame savo 
paskirtį atsiliepdami jam. Pasąmonė (mūsų pasaulis) niekada 
nebūna statiška ir absoliučiai užbaigta. Ji visada yra gyva ir žais- 
minga. Tai yra Gamtos žaismas. 


3. RACIONALIOJI IR TRANSCENDENTINĖ ETIKA 


Šiuolaikinėje antropocentrinėje visuomenėje iš esmės nėra 
didingų Žmonių ir čia negali atsirasti didvyrių. Jei žmogus yra 
aukščiausioji tikrovė, o žmonės yra lygūs, kaip gali vienas būti 
didingesnis už kitus ir kaip gali būti didvyrių? 

Nuolat kalbame apie žmogaus didybę, dažnai kai kuriuos 
žmones paskelbiame didvyriais ar jų darbus herojiškais. Šiuo- 
laikiniame pasaulyje didingumas ar heroizmas nėra sutelkti pa- 
čiame individe. Tai būtų „nedemokratiška“! Tie, kurie tarnauja 
savo tautai, visuomenei ar žmonijai, vadinami didžiais. Tie, ku- 
rie miršta ar rizikuoja gyvybe dėl draugo, visuomenės, tautos 
ar žmonijos, yra didvyriški. Tai reiškia, kad antropocentrinia- 
me mūsų pasaulyje būti didžiam arba herojiškam — tai tarnau- 
ti, dirbti, altruistiškai skirti save visų arba daugumos žmonių 
gerovei. 

Per amžius dauguma žmonių ieškojo lengvo gyvenimo, 
komforto, pramogų ir malonumų, domėjosi naujais moksliniais 
arba technologiniais atradimais, prietaisais arba reikmenimis, 
kurie teikia įvairius patogumus, sensacingais bei patraukliais 

įvykiais ir panašiai. Jeigu šiandien kas nors siektų paminėtų 
„demokratinių“ vertybių, nebūtų laikomas nei didžiu, nei did- 
vyrišku, bet jei jis tai daro dėl kitų, ir ypač - aukodamasis, jis yra 
didis žmogus arba didvyris. 

Šis etinis požiūris akivaizdžiai kyla iš pagrindinio Kanto eti- 
kos principo, vadinamojo kategorinio imperatyvo. Pagal šį impe- 
ratyvą, žmogus neturi daryti kitiems nieko, ko nenorėtų patirti iš 
kitų. Žmogaus veiksmų motyvai turėtų būti kiekvieno ž Žmogaus 
veiksmų maksimos. Pagal Kanto kategorinį imperatyvą, žmogus, 
o ne koks nors dievas, yra galutinis etinis principas. Todėl Kanto 
ir mūsų demokratiškoji etika yra grynai antropocentriška. 

Tirdami archajinės arba mitinės visuomenės struktūrą pa- 
matysime, kad ši visuomenė, priešingai nei paprastai manoma, 
buvo visų pirma demokratiška, nes senaisiais laikais nebuvo 
aukštuomenės ar privilegijuotų klasių, pagal kurias buvo nusta- 
toma žmogaus vertė. Tik vėlesniuose kultūros etapuose atsira- 
do išskirtiniai visuomenės žmonės. Iš pradžių jie nesiekė savo 
gerovės ir prabangos. Tik kultūrinės raidos pabaigoje atsirado 
tokie (dabar degraduojantys) kilmingieji. 

Didingi žmonės arba senųjų mitinių laikų išskirtiniai žmo- 
nės buvo tie, kurie tarnavo visų pirma ne žmogui - sau ar savo 
gentainiams, - o dievams. Žinoma, jie rūpinosi savo žmonių 
gerove, bet žinojo, kad ta gerovė ar laimė yra žmogaus tarna- 
vimo dievams padarinys. Senoji etika yra sutelkta ne į žmogų, 
o į dievą. Jos pagrindas yra kultas, todėl ji visada yra kultūrinė 
etika. Kai etikos pagrindas yra kategorinis imperatyvas - kaip 
šių dienų demokratinės etikos, - ji yra bekultė, bedievė ir ne- 
kultūriška. 

Šiuolaikinio antropocentrinio žmogaus gyvenimą valdo ir 
lemia jo paties suformuluoti įstatymai, kurie dažnai keičiami 
naujais. Kartais jie atmetami be jokių adekvačių pakaitalų. To- 
kie atvejai veda į anarchiją. Naujųjų laikų istorijoje yra buvęs 
ne vienas toks atvejis. Be abejo, šie atvejai būtinai turėjo būti 
ištaisyti sukuriant naujus dorovės ir teisės įstatymus. 

Šiandien mes patiriame neramumų, nukreiptų prieš iki tol 
labai gerbtus demokratinius principus ir įstatymus. Dažniausiai 

šiuos neramumus kelia neatsakingi ir nebrandūs žmonės, ku- 
riuos paskatina ir įkvepia Vakarų demokratijos priešai, siekian- 
tys laisvojo pasaulio tvirtovės žlugimo. Kaip vėliau pamatysime, 
už visa to slypi siekis atsisakyti vyraujančių etinių normų. Šio 
siekio motyvai gali būti svarbūs, bet kol nebus suformuluotos 
naujos ir konstruktyvios normos, o tik bus siekiama atsisakyti 
esamų, jie turi būti laikomi negatyviais ar anarchistiniais. Vie- 
nas iš pagrindinių šio darbo tikslų yra apžvelgti antropocentri- 
nės mūsų etikos, kuri sparčiai darosi vis labiau pavojinga, at- 
naujinimo galimybes. 

Reikia pabrėžti, kad mitinė teocentrinė visuomenė nebuvo 
nedemokratinė tikrąja šio žodžio prasme. Didis arba herojiškas 
senovės pasaulio žmogus, pavyzdžiui, Egipto faraonas Egipto 
klestėjimo laikais, neabejotinai tarnavo savo žmonėms ar tautai. 
Tačiau demokratiniai senovės pasaulio aspektai nebuvo susiję 
su visuomenės gerovės siekimu. Tai buvo veikiau siekis padėti 
visai bendruomenei gyventi prasmingą ir pilnatvišką gyvenimą 
su dievais. Mitinę demokratiją sudarė entuziastingas visų žmo- 
nių dalyvavimas dieviškajame tikrovės žaisme, dievų darbuo- 
se. Didūs arba herojiški senovės pasaulio žmonės prisiimdavo 
tarpininkavimo tarp dievų ir žmonių misiją. Tarpininkavimas 
dažnai reikšdavo savęs išsižadėjimą ar net paaukojimą. Pasiau- 
kojimas čia reiškia entuziazmą pačia giliausia prasme. „Per 
entuziazmą atsiranda žmogiškosios egzistencijos perteklius, 
leidžiantis būti paimamam dievų.“* Entuziazmas reiškia žmo- 
gaus atsidavimą dievams. Ryžtas atsisakyti savęs kartu su tikru 
entuziazmu yra didingumo ar heroizmo ženklas. Dieviškosios 
liepsnos, kylančios iš didžio žmogaus atsidavimo dievams (kai 
jį nutrenkia dievo žaibas), pasiekiamos minioms, žmonėms, 
kurie stokoja didžio žmogaus stiprybės. Dieviškosios liepsnos 
tampa švelnesnės degdamos didžio žmogaus darbuose, o ne 
dievų esmėje, jos kreipia minią, nulemdamos jos kasdienio gy- 
venimo kelius. Tai suteikia žmonėms orientaciją jų pasaulyje, 


5 Eugen Fink, Vom Wesen des Enthusiasmus, p. 26. 

teikia jiems etines normas. Dieviškosios liepsnos, kurias didūs 
žmonės perduoda minioms, paveikia jas panašiai kaip elektros 
srovė veikia įmagnetintas „chaotiškas“ geležies daleles, suteik- 
dama joms organizaciją ar orientaciją - pakreipdama jas šiaurės 
kryptimi. Mitinėje visuomenėje ši orientacija - tai orientacija į 
Gamtą ir jos dievus. 

Dienos, kurių metu visuomenei ar tautai didūs žmonės per- 
duoda dievų standartus, yra šventės. Šių švenčių centre buvo 
ne didūs žmonės, o dievai. Senoji švenčių prasmė buvo kultas. 
Švenčių dienomis žmonės sėdėdavo prie stalų kartu su dievais - 
sėdėdavo prie dievų altorių. Vyno nuliejimo arba geriausios pa- 
skersto gyvulio dalies sudeginimo ant altorių (ant stalų) apeigos 
reiškia dalinimąsi žmogaus pasaulio gėrybėmis su dievais. Tik 
tada, kai dievai būdavo aptarnauti, žmonės galėjo sėsti prie stalų 
(altorių) ir vaišintis. 

Senovės pasaulio dramose didžio žmogaus gyvenimas vaiz- 
duojamas dievų žaismo kontekste. Ozyrio gimimo ir mirties 
drama buvo vaidinama ne žmogaus pramogai; tai iš esmės buvo 
kultas. Svarbiausias šios dramos veiksmas buvo Egipto faraono 
laidotuvių ceremonija, kurioje dievas buvo pats faraonas. Tai 
buvo dievas Ozyris, kaip atgimęs karaliuje ir taip dalyvaujantis 
baigtiniame žmonių pasaulyje. Po mirties faraonas susiliedavo 
su amžinuoju dievu Ozyriu ir kaip dievas gyvendavo amžinai. 
Ozyris savo gimimui, mirimui ir atgimimui naudoja faraono, 
didžio savo tautos žmogaus, gimimą, mirtį ir atgimimą, kaip 
priemonę pademonstruoti stulbinantį transcendentinį įvykį, 
kuris laiko visą Egipto kultūrą ant tvirtų dieviškųjų pagrindų. 

Antikinės graikų dramos taip pat įtraukdavo herojišką žmo- 
gų į dievų darbus arba žaismą. Šiose dramose aktorius arba 
žaidėjas būdavo su kauke. Su šia kauke jis persikūnydavo į die- 
višką arba demonišką galią. Tik taip persikūnijus buvo galima 
konstruktyviai įsiterpti į dievų žaismą - nutolinti nepalankius 

jų veiksmus nuo visuomenės arba pakreipti į ją jų palankumą. 
Bet kuriuo atveju didis žmogus yra tarpininkas tarp dievų ir 
žmonių. Pačia esmingiausia prasme jis yra savo žmonių tarnas. 
Egipto tauta, dalyvaudama savo karaliaus laidojimo dramoje, 

taip pat kaip ir Graikijos žmonės, švenčių metu dalyvaudami 
šventuose žaidimuose, sužinodavo apie bauginančias galias, 
esančias aukščiau daiktų ir žmonių, ir gaudavo aiškią orientaci- 
ją savo gyvenimui kultūriniame pasaulyje (savo Dasein), gyve- 
nimo būdui, kurį jiems parinko dievai. 

Šios dramos buvo mitinė religija, poezija ir filosofija, viskas 
iškart, trumpai tariant, tai buvo kultūra. Kultūra iš esmės ne- 
iškelia vieno žmogaus aukščiau kitų, bet priartina visus žmo- 
nes prie dievų. Tikrasis žmonių visuomenės tarnas ir tikrai de- 
mokratiškas valdovas yra tas, kuris organizuoja ir kreipia savo 
žmonių gyvenimą dievų link. 

Šiuolaikinė demokratinė visuomenė yra tipinė visų žmonių 
tarpusavio priklausomybė. Čia kiekvienas tarnauja kitiems pri- 
sidėdamas prie visų gerovės. Mitinė demokratinė visuomenė, 
priešingai, sureikšmindavo žmogaus, stovinčio ant savo paties 
kojų ir šeimininko savo daiktų pasaulyje, stiprybę. Kartu tokia 
visuomenė sureikšmindavo žmogaus būtį, kurią tvarko dievai. 
Mitinis didis žmogus netarnauja jokiam žmogui, jis yra ištiki- 
mas savo dievų tarnas. 

Baltijos jūros rytuose yra trys didžios upės: Nemunas, Neris 
ir Nevėžis, palei kurių krantus dideliuose miškuose gyveno se- 
novės lietuviai. Šiuose sunkiai įžengiamuose miškuose jie valė 
sklypus pasėliams, statėsi rastų namus, gaminosi įrankius, jau- 
kino gyvulius, siuvosi drabužius iš kailio ir lino, gaminosi apavą 
iš liepų žievių, karvės odos ar gluosnių. Kiekvieno gyventojo 
ryšys su kitais buvo artimas ir nuoširdus. Visi entuziastingai da- 
lyvaudavo apeigose švenčių dienomis, narsiai kovodavo už savo 
žemę ir laisvę, padėdavo vieni kitiems darbuose, kuriems reikėjo 
talkos. Kiekvienas gyventojas didžiuodavosi tuo, kad apsirūpin- 
davo viskuo, ko jam reikėjo. „Kiekvienas, kuriam nereikėdavo 
nieko iš kitų, vadindavosi turtingas.“ Vėlesnėse visuomenėse 
turtingas žmogus buvo tas, kuris priklausė nuo tarnų ir vergų 
nesugebėdamas arba nenorėdamas pats tenkinti savo poreikių. ' 


“ Daukantas, min. veik., p. 56. 

Būdamas savo sodybos šeimininkas, žmogus kartu buvo ir 
dieviškosios rankos, esančios virš visų jo daiktų, kuriuos jis įgy- 
davo savo darbu ir meistriškumu, sergėtojas. Net ir paties išsi- 
valytoje žemėje ir pasistatytoje pastogėje jis ne iš karto pradėjo 
laikyti save aukščiausiąja tikrove, kuri orientuota pati į save. Jis 
gerai žinojo, kad visas jo turtas, laukai, pastatai, įrankiai, gy- 
vūnai, augalai ir visa kita iš esmės buvo dievų dovanos, gautos 
atliepiančiai bendradarbiaujant dievų darbuose. Būtent todėl 
geriausia, ką jis atsinešdavo iš miško, upių ar savo paties laukų 
ir ūkio, būdavo apeigų metu aukojama (grąžinama) dievams. 
Tokia aukojimo dovana (duonia) padarydavo žmogų vartojantį 
kartu su dievais. Tai reiškia, kad žmogus per kultą, kultūriškai 
galėdavo tapti Gamtos gėrybių vartotoju ir savininku. Savinin- 
kas pirmine prasme reiškia dievų gėrybių saugotoją. 

Ne visi dievai buvo mitinio žmogaus pusėje. Kai kurie iš jų 
buvo priešiški, nedraugiški, pikti ir niršūs. Savo paties jėgomis 
žmogus negalėjo atremti šių dievų blogio. Jis galėjo tai padaryti 
tik su draugiškų ir geranoriškų dievų pagalba. 

Sunkiose gyvenimo situacijose, kai dangus priešinosi vi- 
sorns senovės lietuvio pastangoms, jis visada galėdavo atsigręžti 
į Dalią, likimo deivę, lietuviškąją moirą, kuri saugojo kiekvieno 
dalią. Pagal likimo įstatymus, joks žmogus nenusipelno visiško 
sutriuškinimo. Kiekvienas turi tam tikras dieviškąsias Gamtos 
galias, stovinčias jo pusėje. Dalia niekada visiškai nesuvaržo ir 
neatsižada nė vieno. 

Dalia, viena bendra deivė, visų žmonių, visų tautų likimo 
saugotoja, dažniausiai lietuvių buvo vadinama „mano Dalia!“ 
Ji panaši į romėnų Fortūną, visų žmonių sėkmės deivę. Šią dei- 
vę romėnai vadino „mano Fortūna“. Net šiandien į visų dievą 
mes kreipiamės „mano Dieve“. Dalia, Fortūna ir Dievas rūpi- 
nasi visais ir kiekvienu, kaip ir saulė, šviečianti virš visos žemės 
ir švelniai šildanti visus, kurie auga ir gyvena atskirai. Senovės 
lietuvių pasaulyje Dalia, likimo deivė, atkreipusi dėmesį į mane 
ir suprantama kaip besirūpinanti manimi, yra „mano Dalia“. 

Mano Dalia yra su manimi, kai man sunku, ir veda mane mano 
gyvenime. 

Norėdami nušviesti mitinio pasaulio Dalią ir „mano Dalią“, 
galime nubrėžti paralelę su pasąmone psichoanalizės srityje. 
Pasak psichologų, pasąmonė priklauso visai tautai ir visiems 
tam tikro kultūrinio etapo žmonėms, kartu ji priklauso kiekvie- 
nam šioje tautoje ar kultūriniame etape. Pasąmoninė siela yra 
Tautos siela, taip pat ir mano siela, kurioje aš esu. Galime pri- 
dėti, kad pasąmonė yra Gamtos žaismas, įtraukęs mane į save. 
Galų gale mano pasąmonė nepriklauso man, mano sąmonei ar 
mano subjektyvumui, priešingai, aš su savo sąmone priklausau 
pasąmonei, atsiskleidžiančiam-slepiančiam Gamtos galių žais- 
mui kultūriniame mano pasaulyje, Dasein. Mano pasąmonė 
aidu atsiliepia dievams, bet tas aidas labiau priklauso dievams 
nei man. 

Atsiliepdamas savo dievams, jų aidui savo sieloje, žmogus gy- 
vena arba gyvena-kur teisingu būdu, gyvena dorovingai ir etiš- 
kai. Transcendentinė etika įsitvirtinusi kultūriniame žmogaus 
pasaulyje, jo Dasein. Tai nėra tik logiškai veikiančio proto kūri- 
nys. Per amžius žmogus buvo laikomas animal rationale - gyva 
būtybe, atspindinčia viską, kas jį supa, savo logiškai veikiančia 
sąmone. Jis supranta, interpretuoja ir valdo viską dėl sąmonės. 
Taigi racionalioji etika yra žmogaus sąmonės, jo racionalumo 
padarinys, o transcendentinės etikos pagrindai yra žmogaus 
pasaulis, jo pasąmonė, dievų žaidimo vieta. Šie pagrindai yra 
„klaidžiojantys pagrindai“, — tai reiškia, kad transcendentinė 
etika neturi jokio racionaliosios etikos aiškumo. Kita vertus, 
transcendentinė etika turi gelmę, kurios stokoja racionalioji eti- 
ka, priklausančią nuo gyvo žmogaus žaidimo tarp žaidžiančių 
transcendentinių Gamtos galių. Transcendentinės etikos relia- 
tyvumas turi būti suvokiamas kaip priklausantis nuo Gamtos 
žaismo neaiškumo, save slepiančio Būties įvykio atsivėrimo. Šis 
neaiškumas atsispindi tvirta žmogaus stovėsena Gamtos žaisme, 
Būties įvykyje. Tokia žmogaus stovėsena yra etinė. Ji atsiliepia 
valdančioms tikrovės galioms, o ne žmogaus prasimanymamns ir 
interpretacijoms. „Žmogus klaidžioja, daro klaidas ne dėl savo 
sugebėjimų ribotumo, - tai priklauso nuo aplinkos, kurioje eg- 
zistuoja žmogus. Mano neologizmas „klaidžiojantys pagrindai“ 

sutampa su ankstesniu pavadinimu „žaismo pagrindai“. Abu 
pavadinimai praplečia žmogaus laisvę žaisti arba nuklysti, pa- 
siekti ir užmiršti, žinoti ir klysti, Bet Heideggeris aiškinasi, kaip 
žmogus priklauso tiesai, o ne atvirkščiai“? Transcendentinė 
Heideggerio etika, kaip ir visa jo filosofija, iš esmės turi daug 
mitinių bruožų. 

Galima sakyti, kad mitinio pasaulio žmogus turi du „aš“: iš- 
orinį, kuris atitinka modernųjį sąmoningąjį „aš“, ir vidinį, kuris 
atitinka modernųjį pasąmoninį „aš“. Mitiniame lietuvių pasau- 
lyje išorinis arba pasaulietiškasis „aš“ vadinamas pats, o vidinis, 
visumos „aš“ yra visa-pats arba viešpats. Be jokios abejonės, čia 
turime reikalą ne su individualiu ir kolektyviniu „aš“. Pats reiš- 
kia kieno nors asmeninį „aš“, o viešpats yra žmogaus giminės, 
genties ar tautos „aš; kuriame yra įsišaknijęs ir numanomas in- 
dividualusis „aš“. Pats yra niekas pats savaime, tik atsiliepdamas 
ir priklausydamas viešpačiui jis įgauna vienovę ar asmeninius 
bruožus, talentus ir galimybes. Poetas gauna įkvėpimą iš savo 
vidinio „aš“, taip pat ir tikrai (kultūriškai) religingas asmuo gau- 
na religinį entuziazmą iš savo vidinio „aš“ arba transcenden- 
cija besidomintis mąstytojas kasa mąstymo lobius kultūrinėje 
erdvėje, kurioje yra jo vieta. 

Viešpats pirmine prasme nereiškia vidinio „aš“, o „visuminį“, 
šventą „aš“ Iš esmės tai buvo taikoma dievams. Didis žmogus, 
kuris yra „pilnas dievų“ arba priklauso dievų nelaisvei, yra entu- 
ziastingas pirmine šio žodžio prasme, taip pat buvo vadinamas 
viešpačiu. Pirminė šio žodžio reikšmė yra „valdovas“; „viešpats“ 
yra veikiau „dieviškasis aš“ nei „vidinis aš“. Didis žmogus buvo 
vadinamas viešpačiu, nes jis buvo žmonėms dievų arba jų valios 
atstovas. 

Kaip žinome, dievai neįžengdavo į žmogaus pasaulį kaip 
dievai. Mitinio pasaulio žmogaus supratimu, įžengusių dievų 
spindėjimas apakintų ir sudegintų žmogų, taip kaip Dzeusas, 
pasirodydamas Semelei visoje didybėje, sudegino ją. Dzeusas 


" Adamczewski, min. veik., p. 367. 

išsaugojo negimusį jų vaiką Dionisą paimdamas jį į savo šlau- 
nį. 

Didūs arba entuziastingi žmonės - pranašai, poetai, mąs- 
tytojai, karaliai, - visi, kurie išplėsdavo dievų tvarkos normas 
savo žmonėms - yra šių dievų guasi įsikūnijimas. Per save, savo 
„dieviškąjį aš“, jie iškelia dievus į žmonių pasaulio, jų Dasein, 
atvirumą. Kaip dievų vietos saugotojai arba atstovai šie didūs 
žmonės irgi vadinami viešpačiais arba valdovais. Taip pat ir 
kiekvienas, kuris gyvena pagal dieviškąsias normas ir atsiliepia 
į jų logos, yra viešpats, savo giliausiojo „aš“ valdovas. 

Teisingai suprantant, žmoguje nėra dviejų „aš“. Išorinis arba 
sąmoningasis „aš“ priklauso vidiniam arba pasąmoniniam „aš“, 
panašiai kaip matoma ledkalnio dalis priklauso panirusiajai. 
Vidinis „aš“, kaip dalyvaujantis iš esmės pasislėpusiame Gam- 
tos žaisme, turi paslėpties atspalvį. Vidinis „aš“ atsiskleidžia 
išoriniu (sąmoninguoju) „aš“ ir duoda jam pradžią. Abu „aš“ 
galų gale yra vienas, panašiai kaip ir ledkalnis. Išorinis arba ne- 
autentiškasis „aš“ priklauso arba yra skolingas vidiniam arba 
autentiškajam „aš“; apie tai kalbama Heideggerio sąmonės fi- 
losofijoje. 

Adamczewskis, interpretuodamas Heideggerio keltas eti- 
nes problemas, kalba apie sąmonę (Gewissenhabenwollen), 
kuri atskleidžia (erschliesst) autentiško egzistavimo perspekty- 
vą žmogaus subjektui, arba jo „aš“. Žodis, paprastai verčiamas 
kaip „autentiškas“, yra eigentlich. Jis taip pat gali būti verčiamas 
žodžiais „tinkamas“ arba „savas“. Taigi galima sakyti taip: žmo- 
gus egzistuoja tinkamai, jei pripažįsta arba laiko save skolingu 
Būčiai. Egzistencine prasme bet koks turėjimas suponuoja buvi- 
mą skolingam. Tai rodo ir beveik užmiršta anglų kalbos dvasia, 
nes „own“ (savas) pirmine prasme, kaip būtojo laiko dalyvis, yra 
„already owed“ („turėtas“)š. 

Buvimas skolingam būčiai yra išorinio „aš“ skolinimas vidi- 
niam „aš, esmingai įtvirtintas Gamtos žaisme. 


S Ten pat, p. 371. 

Dabar galime padaryti trumpą pastabą apie racionaliąją ir 
transcendentinę etiką. Galime teigti, kad racionalioji etika iš 
esmės ignoruoja pagrindžiančius nuolat pasislėpusius Gamtos 
principus, reguliuojančius ir išlaikančius /ogoso šviesoje negy- 
vų daiktų tekėjimą ir nykimą, instinktyvų gyvūnų gyvenimo 
„būdą ir laisvai ar protingai atrandamus (aišku, vadovaujant ar 

nurodant dievams!) žmogaus Dasein kelius. Racionalioji eti- 
ka plėtojasi ignoruodama fundamentaliąsias transcendentinės 
etikos palaikomas etines realijas. Viena pagrindinių Heidegge- 
rio istorinės minties įžvalgų yra tai, kad tinkamai suprantama 
racionalioji etika, kaip ir visa racionalioji filosofija ar apskritai 
metafizika, yra transcendentinės etikos arba ikifilosofinės, miti- 
nės minties pasekmė. Pagarba, kurią Heideggeris rodo mitinei 
minčiai, nekviečia grįžti į praeitį. Jo filosofija ir etika žvelgia į 
priekį. „Nors ir kaip vertindamas heleniškąją žmonijos aušrą 
Heideggeris nebando pasukti istorijos atgal, veikiau kreipia ją į 
priekį, į naują aušrą.? 

Iš šios apžvalgos nereikėtų daryti klaidingos išvados, kad 
Heideggeris pripažįsta atskirą etikos sritį. Plačiau suprasdamas 
filosofiją jis kartu išplečia dalykines jos ribas. Būdamas trans- 
cendentinis mąstytojas, iki- ir užfilosofinis mąstytojas, jis taip 
pat yra ir iki- ir užetinis mąstytojas. „Iš tikro nė vienas Hei- 
deggerio tekstas nėra etinis. Taip yra todėl <...>, kad tirianti jo 
mintis nepaiso disciplinų ribų.“!9 

Tikrai etinis Heideggerio filosofijos pobūdis turi būti įžvelgia- 
mas jo žmogaus autentiškumo - gyvenimo-kur pagal transcen- 
dentinius principus atspindint žemės, dangaus, mirtingųjų ir die- 
vų žaismą - sampratoje. Žmogaus dalyvavimas šiame žaisme daro 
jį mirtingą, tai yra transcendentine realija. Žmogus yra mirtingas 
dėl tvirtos stovėsenos, dėl atsižvelgimo į vidinį „aš“. Ieškodamas 
būdų dalyvauti transcendentinių Gamtos galių žaisme - pačiame 
Gamtos žaisme - žmogus ieško giliausiojo dieviškojo „aš“. 


* Ten pat, p. 374. 
10 Ten pat, p. 370. 

Transcendentinė etika nurodo ne žmogaus protą, ojo pasaulį. 
„Ethos reiškia ne įprotį, o gyvenimo vietą, jis svarbus mąstant ne 
apie įprastą gyvenimą, bet apie žmogaus gyvenimą pasaulyje.“!! 
Gyvenimas yra gyvenimas-kur, tai yra atliepiantis žmogaus bu- 
vimas pasaulio atvirume. Žmogus vaikšto žeme po dangumi, 
veikiamas tvarkančios ir formuojančios jo dievų įtakos - tvar- 
kančių ir formuojančių jų /ogoso galių. Transcendentinė etika 
yra giliaprasmio gyvenimo-kur etika, tai entuziastingas vidinio 
„aš“ gyvenimas-kur. Ji jokiu būdu nereiškia teorinių, išmąstytų 
žmogaus gyvenimo ir elgesio taisyklių, normų ar įstatymų. 


4. DIDŪS ŽMONĖS 


Kultūrinio nuosmukio metu minios tampa liberaliai indi- 
vidualistinės ir nevaldomos. Tada didingi, karališkieji žmonės 
išeina į priekį ir dar kartą bando sulaikyti žmones dieviškaisiais 
saitais. Dažnai jiems tai pavyksta. Kultūriniam irimui įsigalė- 
jus ir dievams pasitraukus iš kultūrinio žmogaus pasaulio, net 
didūs žmonės negali sulaikyti kultūrinio irimo. Tik nauji kul- 
tai ir nauji dievai gali tai padaryti. Ryškus kultūros silpnėjimas 
prasidėjo jau senosios Egipto karalystės gyvavimo pabaigoje, 
daugiau kaip prieš du tūkstančius metų, Egiptą valdant faraonui 
Cheopsui II. „Valdant šiam faraonui imperija subyrėjo - tiek vi- 
duje, tiek išoriškai - <...> atsiskyrus siekiantiesiems individua- 
lios laisvės.“!* Naujos religinės apeigos ar kultai, atėję iš Egipto 
imperijos pakraščių, naujos dieviškosios galios, į kurias atsi- 
liepdavo žmogus, buvo akstinas naujam kultūriniam kilimui, 
kuriuo pasižymėjo vidurinis Egipto karalystės laikotarpis. Tai 
reiškė naują klestėjimą arba naują tos pačios kultūros etapą. 

Jei pažiūrėsime į įvairių kultūrų kilimą ir smukimą atidžiau, pa- 
stebėsime jų „gyvenimo“ panašumą. Ankstyvuosiuose kiekvienos 


"| Ten pat, p. 365. 
' Haussig, min. veik., p. 316. 

kultūros etapuose visada esama dievų, kuriems atsiliepia visi 
žmonės, o visi daiktai yra šventi. Kiekvienos kultūros klestėjimo 
laikotarpis pasižymi didžiais ir kūrybingais religijos, meno, filo- 
sofijos ir kitų sričių žmonėmis. Šie didūs žmonės, nors ir labai 
gerbiantys daiktus ir vertybes, paveldėtas iš praeities (šventus 
upelius, šventas giraites, šventus kalnus), visuomenės pasau- 
Iį pamažu pripildo pasaulietiškų ar nešventų daiktų. Žmonės, 
kurie labiau rūpinasi asmenine gerove nei pagarba ar atsaku 
dieviškajam logosui, tvarkai ir įstatymams, domėdamiesi šiais 
daiktais pripildo jų savo aplinką. Kultūrinio smukimo laikais 
pasaulietiški žmonės su savo pasaulietiškais daiktais ima vyrau- 
ti kultūriniame pasaulyje. Kultūrinį gyvenimą ima valdyti nebe 
„dievobaimingi“ žmonės, o žmonės, siekiantys gerovės, patogu- 
mų ir pramogų. 

Akivaizdu, kad šiuolaikinis Vakarų kultūros etapas yra nuos- 
mukis. Tai nereiškia, kad nėra jokių kultūrinių atramų ir jokių 
didžių žmonių. Tai tik reiškia, kad kultūros valdymo vairas ir 
kultūrinių vertybių nustatymas perėjo į „nedidžių“ žmonių, ku- 
rie laikosi paviršutiniškos „demokratinės“ orientacijos, rankas. 
Greičiausiai niekada dar nebuvo taip išplitęs radikalus, libe- 
ralus minių individualizmas, taip ignoruojantis ir nepaisantis 
jokių dieviškųjų saitų. Šiandieninis žmogus viduje yra gyvulys, 
palaidas lakstantis gatvėmis: jis išsilaisvino iš visų saitų, kurie 
tramdydavo ir nukreipdavo jį kultūriniuose jo keliuose. Šiuo- 
laikinę visuomenę sudaro beveik išimtinai vien grupės pavienių 
(vidinio dieviškojo „aš“ prasme) individų, susibūrusių į savo 
įsteigtas organizacijas vieninteliu tikslu - ryžtingai siekti asme- 
ninės gerovės visai nesistengiant tarnauti ar atsiliepti kokiems 
nors aukštesniems už juos dievams, individų, kurių pagrindi- 
niai tikslai ar idealai susiję su jų pačių išoriniu „aš“, kurių vidi- 
nis „aš“ kietai miega ir yra visiškai ignoruojamas ir nepažintas. 
Tokie individai stokoja sąmonės Heideggerio etikos, pagal kurią 
sąmonė reiškia žmogaus atsaką transcendentinėms Dasein ga- 
lioms, prasme. 

Šių dienų pasaulyje visoje Žemėje yra daugybė institucijų ir 
organizacijų, paremtų žmonių tarpusavio susitarimais. Viena 

iš tokių institucijų yra, pavyzdžiui, Heinzo maisto fabrikas. Kai 
kurie individai jame turi apdoroti pomidorus, taip pat speci- 
aliomis mašinomis jie apdoroja morkas ir kitas daržoves. Kiti 
darbuotojai smulkina mėsą tam skirta įranga. Kai kurie stumia 
vežimėlius su daržovėmis ar smulkinta mėsa. Dar kiti prižiūri 
didelius verdančius katilus, kurie automatiškai išjungiami, kai 
maistas visiškai išverda. Tada „virimo ekspertai“ atidaro šiuos 
katilus ir paleidžia maistą tekėti į apatinius aukštus, kur kon- 
servavimo ekspertai supilsto verdantį srautą į konservų dėžutes 
ir atitinkamomis mašinomis jas uždaro. Ant konservų dėžučių 
užklijuojamos etiketės. Kiekvieną darbų rūšį prižiūri meistrai. 
Specialūs darbuotojai sumeta panaudotas tuščias Heinzo fabri- 
ko produkcijos žaliavų statines į ūžiančias mašinas, suslegian- 
čias jas į metalinius kubo formos luitus. Šie luitai metaliniu 
vamzdžiu keliauja į tuščius prekinio traukinio vagonus. Taip 
pat fabrike yra keltuvų operatorių, vartų sargų, apskaitininkų, 
tabelininkų ir kito administracijos personalo. 

Ši organizacija, kaip matome, yra gerai funkcionuojantis 
organizmas, kurį sukūrė ir palaiko planuojantis žmogus, siek- 
damas žmonijos gerovės. Ši institucija yra susijusi su daugeliu 
kitų: įvairiomis profesinėmis sąjungomis, draudimo bendrovė- 
mis, žaliavų tiekėjais, platintojais, transporto įmonėmis, svei- 
katos inspektoriais ir kitais. Taigi Heinzo maisto fabrikas gerai 
iliustruoja žmogiškąjį /logosą, kuriame viskas turi tvirtą ir tikrą 
reikšmę. Kur yra dievai ir dieviškasis logos šioje organizacijoje? 
Jų nėra! Aišku, kad rūpestingas visų minėtų reikšmingų daiktų 
ir funkcijų pagrindų tyrimas atskleistų užslėptus ir ignoruo- 
jamus transcendentinius principus. Šių principų nebuvimas - 
dievų tyla - sudaro galimybę atsirasti aprašytai žmogaus sukur- 
tai organizacijai ir suteikia jai tvirtumo ir aiškumo. 

Heinzo maisto fabrikas yra viena iš nesuskaičiuojamų an- 
tropocentrinių organizacijų, šiandieną klestinčių ne tik Šiau- 
rės Amerikoje, bet ir visame pasaulyje. Galime sakyti, kad šios 
organizacijos ir apskritai modernioji visuomenė yra žmogaus 
giliausiojo „aš“ nutildymo padarinys. Dieviškojo „aš“ stoka 
žmoguje susijusi su tuo, kad žmogus nebeatsiliepia dievams. 

Netekęs transcendentinių saitų žmogus tampa laisvas pavieniui 
klajoti savo pasaulio gatvėmis. Tokie žmonės vienijasi į tvirtus 
vienetus ir organizacijas ir laiko save aukščiausio kultūros etapo 
atstovais. 

Vakarų istorijoje dar nėra buvę tokio atžaraus vadinamųjų 
klasikinių kultūros kūrinių atsisakymo kaip šiandien. Žmonės, 
kuriantys dvasinius kūrinius, gimstančius iš jų giliausiojo die- 
viškojo „aš“, tiek dabartiniai, tiek gyvenę vakar, šiandien nuver- 
tinami ir atmetami liberalių demokratiškai mąstančių šiuolai- 
kinių „kultūrininkų“. Parašyta knyga, sukurta daina, nupaišytas 
paveikslas, televizijos programa yra „geri“ tik tiek, kiek atitinka 
masių skonį. Masės visiškai ignoruoja dievus ir visus transcen- 
dentinius principus, todėl entuziastingi didžių žmonių, kurie at- 
siliepia į šiuos principus ir yra jų vedami, darbai šiuolaikiniams 
„kultūrininkams“ neturi jokios kultūrinės vertės. Jeigu laiko- 
masi antropocentrinio požiūrio į tikrovę, tai bet kuri kultūra 
tampa visiškai žmogiška. Ji tampa žmogaus kūriniu, panašiu į 
Heinzo imperiją. Kultūros prasmė tada susijusi su jos tarnavi- 
mu žmogui. Kai toks antropocentrinis požiūris sujungiamas su 
socializmu (tai yra kiekvienos kultūros vėlyvųjų etapų dalis), 
kurio vienas iš pagrindinių principų yra žmonių lygybė, tada 
tai, kas naudinga žmogui - visiems arba kiekvienam, - tampa 
„tikra“ kultūrine vertybe. Toks socialinis humanistinis požiūris į 
istoriją, grįstas neginčijama aprioriškai antropocentrine pozicija, 
dažnai šiurkščiai teisia didžius praeities principus ir vertybes. 

Antai istorikas Ziereris“ linkęs nuvertinti svarbiausius Egip- 
to kultūros etapus, teigdamas, kad juose trūko „tinkamų“, bū- 
tent socialinių humanistinių kultūrinių standartų. Pasak jo, 
mažuma, t. y. faraonas ir jo aplinkos aukštuomenė, sutelkė visą 
tautą jiems tarnauti: statyti jiems mauzoliejus (piramides), gi- 
gantiškus sfinksus ir obeliskus, garsinusius didžius jų darbus, 
daryti statulas, papuošalus, karūnas ir kitus kultūrinius meno 
dirbinius. 


15 Zierer, min. veik., I, p. 60-61. 

Įsivaizduokime, kas būtų buvę, jei šiandieninės kultūros so- 
cialistinė humanistinė išmintis būtų buvusi žinoma ir taikoma 
Egipte Džosero, Cheopso, Chefreno ir Mikerino laikais!*. Atsa- 
kymas: daugybė žmonių būtų geriau maitinęsi ir gal kur kas ma- 
žiau dirbę, bet nebūtų buvę piramidžių, sfinksų statulų, nebūtų 
buvę nei dievų, nei dieviškosios Gamtos, didingai dalyvavusios 
kasdieniame Egipto žmonių pasaulyje, žaismo. Egiptiečiai būtų 
buvę menkesnės būtybės, nei iš tikro buvo. Taip yra dėl to, kad 
laikantis socialistinio humanistinio požiūrio nebūtų buvę nei 
didžių kultūros darbų, nei tikros kultūros. Iš esmės būtų buvęs 
tik tam tikro žmogiškojo gyvūno rūšies biologinės raidos eta- 
pas. Mes žinome, kad visų augalų ir gyvūnų gyvenimai ieško 
didžiausios įmanomos gerovės. Tik žmogus transcenduoja tai 
į dievų siekį. 

Nors ir aiškiai netinkamai įvertinęs Egipto civilizaciją, Ziere- 
ris teisingai, tačiau priešingai savo paties įsitikinimui, tame pa- 
čiame puslapyje!* pažymi, kad bet koks prievartinis nusistovė- 
jusios tvarkos suardymas veda į chaosą, - nebent rastųsi nauja 
tvarka, nauja dievų aušra. Naujoji konstruktyvi kultūrinio etapo 
tvarka būtinai turi būti religinė (o ne socialistiškai humanisti- 
nė!), tai yra turi eiti iš dievų, iš šventovių ir iš tų, kurie žino ir 
saugo dievų valią, - iš didžių žmonių. 

Būtų klaidinga didį žmogų laikyti tik konservatyviu: visa- 
da tvirtai susijusiu su tradicija ir prieštaraujančiu bet kokiems 
drastiškiems pokyčiams. Didūs žmonės iš tikro yra susiję su 
pirminiais senaisiais principais, jie stovi amžinojoje Gamtos 
žaismo pradžioje. Tačiau kalbant apie žmogaus arba tautų kul- 
tūrinio gyvenimo daiktus ar objektyvius įvykius, didūs žmonės 
gali būti - ir dažnai yra - didelių darbų žmonės. Jie yra plačiai 
išplintančių ir giliai įsišaknijančių pokyčių pradininkai. Šiose 
naujovėse didūs kultūros žmonės nuolatos pasineria į pirminį 
Gamtos žaismą, į physis logosą, į Būties Įvykį. 


4 Plg. ten pat, p. 58. 
!5 Plg. ten pat, p. 60-61. 

Gamta daro taip pat: ji niekada nebūna tik konservatyvi. 
Nuolatos kurdama naujas formas ir pokyčius, ji gyvai žaidžia ir 
yra nuolat nauja, šviežia ir jauna. 

Žmogus skiriasi nuo visų gyvūnų tuo, kad atsiliepia pasi- 
nerdamas į Gamtos žaismą, ir tuo, kad nuolat pradeda naujus 
gyvenimo kelius. Jis niekada netampa užbaigtas šiuose keliuo- 
se, kokie neišvengiamai yra gyvūnai savo keliuose, jis visada 
išlieka žaismingose Gamtos įsčiose. Jis gali būti laikomas negi- 
musiu gyvūnu arba embrioninės būklės gyvūnu. Didūs darbai 
arba didžio žmogaus laimėjimai kyla iš nuolat stiprėjančios ir 
menkstančios Valios valdyti (Nietzsche), nesuvaldomos, tačiau 
atsiliepiančios į Gamtos (Valios valdyti en gros!) kūrybingumą, 
dieviškąjį žaismą. 

Pavyzdys iš senovės Egipto istorijos etapo gali padėti su- 
prasti didį arba karališkąjį žmogų. Menas buvo faraonas, kuris 
sujungė dvi atskiras valstybes, gyvavusias Nilo slėnyje beveik 
trys tūkstančiai keturi šimtai metų prieš Kristų. Šios valstybės 
skyrėsi ir tautiniu, ir rasiniu požiūriu, bet dėl aplinkos sąlygų, 
būtent dėl šventos Nilo upės, jos laikėsi tokių pačių kultų, taigi 
ir buvo išvysčiusios tokią pačią kultūrą. Šiaurinės valstybės val- 
dovų karūnos buvo raudonos, o jų emblema buvo lotoso žiedas. 
Pietinės valstybės valdovų, iš kurių buvo kilęs pats Menas, ka- 
rūnos buvo baltos, o skyduose buvo pavaizduota bitė (ar vaba- 
las). Menas suvienijo abu karališkuosius rūmus ir pavadino save 
„aukštaisiais rūmais“ arba „aukštuoju sostu“, - tai ir yra tikslioji 
pažodinė egiptiečių kalbos žodžio „pharaoh“ prasmė. Menas ir 
jo sekėjai, suvienytos Egipto imperijos valdovai, nešiojo dvigu- 
bas karūnas (baltas ir raudonas), o ant jų skydo buvo abu žen- 
klai - bitės ir lotoso žiedo“. 

Meno darbai jokiu būdu nebuvo tik paprasti galingo valdovo 
veiksmai. Minėtieji simboliai turėjo didžiulę reikšmę kultūri- 
niame abiejų valstybių gyvenime ir poslinkiuose šimtus ar net 
tūkstančius metų iki Meno laikų. Meno darbai tik įtvirtino šiuos 


16 Plg. fen pat, p. 45-46. 

poslinkius jo visuomenės gyvenime. Raudonos, baltos spalvos, 
lotoso žiedo ir vabalo simboliai reiškė transcendentinį kultūrinį 
gyvenimą, kuris įkvėpdavo atliepiančius didžių arba karališkųjų 
žmonių darbus. 

Žinome, kad ankstyvasis Egipto kultūros etapas, kaip ir se- 
novės Graikijoje, buvo iš esmės Motinos Žemės kultas, būdin- 
gas žemę dirbantiems žmonėms. Sostas - ypač Nilo žemupio 
(deltos) tautų kultūroje - simboliškai reiškė Deivės Motinos bu- 
veinę ar netgi pačią deivę. Visiškai aišku, kad aukštutinio arba 
pietinio Egipto kultai taip pat buvo ginekokratiniai. Bitė arba 
skarabėjas yra atsinaujinimo, atgimimo ar daugybės atgimimų, 
galimų po mirties, simbolis. Dūlantis medžio kamienas atgims- 
ta, kai jame susispiečia bitės. Šis procesas aiškiai parodo Gamtos 
(Motinos Žemės) žaismą - jos tvarką, kuri išlaiko visus daiktus 
savo visa apimančioje valdžioje, „aukštuosiuose rūmuose“. 

Labai gali būti, kad šiaurinę valstybę dar ikiistoriniais laikais 
užkariavo senovės indoeuropiečių gentys, saulės garbintojai 
(barbarai!). Taip Ra, saulės dievas, buvo dar labiau kultūriškai 
(kultiškai) sureikšmintas. Visose indoeuropiečių (graikų, teu- 
tonų tautų ir senovės lietuvių) kultūrose saulės dievas papras- 
tai būdavo ir griaustinio bei žaibo dievas. Šie kultūriniai ryšiai 
nereiškė ligtolinės ginekokratinės kultūros pakeitimo pater- 
nalistine. Tai iš esmės reiškė kultūrinį gyvenimą, praeinančius 
neramumus, po kurių kultūrinis gyvenimas praturtėdavo, o ne 
sunykdavo. 

Menas įžvelgė principinį Motinos Žemės ir Ra kultų pana- 
šumą. Jo politiniai veiksmai buvo šios įžvalgos rezultatas. Su- 
vienydamas abi valstybes, jis iš tiesų sujungė tariamai skirtingas 
kultūras, kurios iš esmės (savo šaknimis) derėjo viena su kita, 
panašiai kaip medžio lapija dera su žiedais. Deivė Hator, kurios 
vardas reiškia „Horo namai“", buvo tiltas, sujungęs Motinos 
Žemės ir Ra kultus. Horas reiškia „vaikas“ - būtent Ra vaikas, 
arba saulės vaikas. Per savo sūnų save slepianti saulė atsiveria: 


" Plg. Haussig, min. veik., p. 356. 

Ra pakyla iš nepermatomos nakties skraistės į savo aukštybių 
viršūnę, šviesos pilną dieną. 

Harmoningą kultūrinį žemės ir saulės kultų susiliejimą iš- 
reiškia ir tai, kad Izidė (Sostas, pati Motina Žemė) yra Ozyrio, 
dangaus vaiko (Nilo vandenys atplūsta iš šviesa spindinčių 
aukštumų), motina. Ozyris yra Sosto sūnus arba Horas. Hator 
ir Izidė kultūrine prasme yra tas pat, lygiai kaip ir Ra bei Ozyris. 
Atsiliepdamas Ra kaip „Rūmų Horui“ arba Ozyriui kaip Sosto 
(Izidės) vaikui, Menas tampa šio nepaprastai svarbaus Gamtos 
žaismo įvykio - jos pakilimo iš chaotiško neaiškumo į apšvies- 
tas dangaus aukštybės - apraiška. Jis tampa „aukštaisiais rū- 
mais“ arba „aukštuoju sostu“, tai yra pačiu faraonu. Būdamas 
vieta, kuri yra Gamtos žaismo vieta, Būties Įvykis, vyraujantis 
jo tautos pasaulyje, Menas buvo didis ir dieviškas. 

Izidė, Ozyrio nuotaka, pergyveno jo gyvenimo didybę ir 
apraudojo jo mirtį, jam pasitraukus iš jaunosios sosto, san- 
tuokos namų. Ra, gimęs iš Motinos Žemės ir savo gyvenimo 
didybėje harmoningai su ja susijungęs arba susituokęs, išeina 
vėl į ją nusileisdamas. Kitą rytą jis vėl gimsta iš savo motinos- 
nuotakos Žemės. Tą pat išreiškia ir Izidė, po Ozyrio mirties 
surinkdama jo palaikus, kad jis vėl atgimtų. Šis kultas akivaiz- 
džiai rodo indoeuropietiškojo saulės kulto įtaką seniesiems 
Egipto Žemės kultams, kuriuos jis praturtina ir pakeičia. 
Negana to, ši įtaka nėra tam tikras jų sutrikdymas, pertvar- 
kymas ir buvusios formos sugrąžinimas. Čia svarbu tai, kad 
šiuo naujuoju kultu buvo teigiama ta pati tiesa, kurią išreiškė 
Egipto kultai. Žemė yra chaotiška, nuolat pasislėpusi nežinia, 
kuri nuolat duoda pradžią visam aiškumui, šviesai. Aiškumas 
arba šviesa neperauga ir nenugali Žemės nežinios arba chaoso 
(bedugnės) kaip kažkas užbaigtas ir absoliutus, gavęs pradžią 
tame, kas yra žemesnis. Aiškumas arba šviesa nusileidžia atgal 
į bedugnes Žemės gelmes, kurios jį ir vėl pagimdo. Tai vyksta 
vis iš naujo ir reiškia amžiną Gamtos žaismą, Amžiną To pa- 
ties Grįžimą, Būties Įvykį. 

Kai kurie faraonai nesugebėdavo įžvelgti esminio ryšio arba 
saulės ir Žemės kulto tarpusavio priklausomybės. Vienas iš jų, 

Amenchotepas IV!*, ryžtingai ir šiurkščiai bandė išlaikyti „gry- 
ną“ tikėjimą vieninteliu dievu, Atonu (pirminės didybės saulės 
dievu), ir atmetė visus kitus dievus. Jo reformos išsilaikė labai 
trumpai. Egipto dievai dar aiškiai vyravo Egipto Dasein ir valdė 
daug didžių jiems paklūstančių Žmonių. Didūs žmonės yra tie, 
kurie visose naujose situacijose arba svetimų kultų ar kultūri- 
nių elementų invazijos laikais pasineria (taip daro ir Gamta!) į 
pirmapradį transcendentinių jų Dasein jėgų žaismą ir, pasisėmę 
čia jėgų, bando sutaikyti senąsias ir naująsias transcendentines 
galias. Kultūroje, kaip ir Gamtoje, yra ramių ir neramių laikų. 
Neramumus nurimdo transcendentinės Gamtos galios. Žmo- 
nių didingumas - tai jų galimybė pasinerti į kūrybines Gamtos 
galias, valdančias „gamtos“ ir kultūrinį pasaulį. 

Didūs žmonės yra tarpininkai tarp dievų ir savo žmonių. 
Jie yra entuziastingi arba pilni dieviškumo. Dėl to egiptiečiai 
savo faraonus laikė dievais, tiksliau sakant, įvairiomis Gamtos 
(kurią jie suprato kaip Nuolat Pasislėpusįjį, Atoną arba Atumą) 
pasireiškimo kultūriniame jų pasaulyje, jų Dasein, formomis. 
„Valdovas pasirodydavo savo žmonėms kaip tas, kuris jungia šį 
pasaulį su anapusiniu, kaip paslaptingas tiltas, vedantis iš že- 
miškojo Nilo į amžinąjį Nilą, kaip tarpininkais tarp žmonių ir 
dievų. Jis stovi žmogiškosios tvarkos viršūnėje, savo ranka siek- 
damas to, kas nematoma, ir išlaikydamas ryšį su miglota didin- 
gesnio pasaulio būtimi!*. 

Priimdamas sostą valdovas tapdavo „Horo rūmų“ gyventoju. 
Jis savo žmonių pasaulyje, Dasein, tapdavo Hator (Motina Žeme) 
arba Ozyriu, Izidės vaiku, ne amžinuoju dievu, bet esančiuoju 
tam tikrame Egipto pasaulio etape. Išlaikydamas savo vietą die- 
viškajame soste, valdovas buvo faraonas, „Aukščiausiasis Sostas“. 
Tai darė jį dievišką ir todėl įpareigojo vesti savo visuomenę ar 
tautą baigtiniais jos keliais, bet pats jis buvo vedamas žvaigždžių, 
esančių virš jo, ir remdavosi dieviškaisiais principais. 


18 Plg. Desroches-Noblecourt, min. veik., p. 125. 
B Zierer, I, min. veik., p. 46. 

Kultūrinė žmogaus paskirtis yra dalyvauti Gamtos princi- 
pų, dievų, žaisme. Tai pasakytina ne tik apie didį visuomenės 
žmogų, bet ir apie eilinius jos narius. Valdovas dalyvauja die- 
vų darbuose, o bendruomenė, visuomenė arba tauta dalyvauja 
valdovo darbuose. Kaip kad senovės lietuviai laikė savo valdo- 
vus „viešpačiais“, tai yra valdančiais ar dieviškais, taip ir seno- 
vės egiptiečiai laikė savo valdovus dievų „galybės“ apraiška?" Ši 
galybė vadinama Ka ir reiškia giliausiąjį „aš“, sielą, viešpaties 
arba valdančiojo „aš“ prasme. Pirmine prasme Ka turi dievai, 
taip pat ir valdovas, sėdintis soste. Mitiniu egiptiečių supratimu, 
kiekvienas žmogus irgi turi savo Ka, savo sielą. Tačiau kiekvie- 
no žmogaus Ka yra tik jo dalyvavimo valdovo Ka būdas. Pats 
asmenybiškumas reiškia dalyvavimą Gamtos žaisme. Kadangi 
dievai žaidžia, jie yra savasis „aš“ — valdantysis arba šventasis 
savasis „aš“. Kadangi valdovas dalyvauja dievų žaisme, jis - di- 
dis žmogus - taip pat yra savasis „aš“. Visi žmonės taip pat gali 
būti savuoju „aš“; dalyvaudami karaliaus savajame „aš“ arba 
kitų didžių visuomenės žmonių savuosiuose „aš“ ir darbuose. 
Sąmoningasis žmogaus „aš - tas „aš“, kuris paprastai laikomas 
„tikruoju aš“ - nėra tikrasis „aš“: nėra valdantysis „aš“, viešpats 
arba Ka. Tai veikiau Ka padarinys. Sąmoningasis arba išorinis 
„aš“ yra palaikomas ir pagrįstas valdančiojo pasąmoninio „aš“, 
panašiai kaip aliejaus dėmė, plukdoma plačių jūros vandenų. 
Sąmoningasis arba išorinis žmogaus „aš“ gali būti laikomas jo 
„aš“, O pasąmoninis arba vidinis „aš“, jo Ka, yra tai, kam žmogus 
priklauso arba kas jį veda. Žmogaus Ka iš tikro priklauso jo val- 
dovui. „Pabrėžiant, kad valdovas yra tarsi žmonių gyvenamojo 
pasaulio dievas <...>, Ka yra valdovo galia, kuri palaiko ir valdo 
visą gyvenamąjį pasaulį. Visi kiti žmonės neturi savojo Ka“?! 

Iš to, kas pasakyta, matyti, kad tikrai kultūriškas žmogus yra 
ne tas, kuris visų pirma orientuotas į save, į savo išorinį „aš“, 
o tas, kuris susijęs su savo kultūriniu Dasein, su savo pasąmo- 


2 Plg. Haussig, I, min. veik., p. 370. 
2 Ten pat, p. 371. 

niniu, vidiniu „aš“, per kurį jis yra įtrauktas į didžių žmonių, 
paklūstančių dievų darbams, veiklą. 

Toks dalyvavimas didžių žmonių veikloje nėra tik ištikimy- 
bė didiesiems politiniams vadams, - tai ir ištikimybė didiems 
religijos interpretatoriams, tikrosios literatūros, nemirtingųjų 
simfonijų kūrėjams, didiems mąstytojams arba žmonėms, kurie 
tvirtai žino svarbiausius dorovės arba teisės įstatymus. 

Ar žmogus gyvena urve, ar trobelėje, ar patogiame name, jo 
esmė nesikeičia. Žmogaus didingumo matas yra ne jis pats, ap- 
suptas žibančios nuosavybės, o jo dievai, kurių nuolat paslėptus 
standartus jis saugo savo naudojamuose daiktuose, - saugo juos 
savo kasdienybėje. 


5. NUOMONĖS 


Šiuolaikiniame pasaulyje, ypač pastaraisiais metais, minties 
laisvė pasidarė nuomonės laisvė. Vadovaujantis antropocen- 
triniu požiūriu ir demokratinėmis lygybės ir laisvės idėjomis, 
kiekvienam pripažįstama teisė turėti savo nuomonę. Išsilavi- 
nimas arba asmeninė gyvenimo patirtis ir išmintis šiandien 
nebėra viršesni už žmogaus, nepasižyminčio šiomis ypatybė- 
mis, nuomonę. Šiandien paauglys, batsiuvys ar indų plovėjas 
gali turėti savo neginčijamą nuomonę bet kokiu klausimu - 
religiniu, filosofiniu, estetiniu, doroviniu, politiniu ir panašiai. 
Mūsų laikais talentingas žmogus, kuris atsidavęs dešimtme- 
čius tyrinėjo subtilius, sudėtingus paviršinių daiktų ar įvykių 
pagrindus, dažnai gali būti „suriestas į ožio ragą“ anksčiau mi- 
nėtų „opinionistų“, kurie visiškai ignoruoja šiuos pagrindus ir 
atkakliai laikosi teisės turėti savo nuomonę, argumentų. Tai 
rodo, kaip tvirtai žmogus laikosi išorinio savojo „aš“. Kiekvie- 
nas laikosi savo nuomonės, ir skirtingų nuomonių susidūri- 
mas, kad ir kokios jos būtų, nepriverčia suabejoti tikrąja savo 
nuomonės verte. 

Dėl antropocentrinės, demokratiškos moderniojo žmogaus 
laikysenos šiandien yra daugybė įvairiausių nuomonių, o tiesos 


249 


reikšmė prarasta. Visa tai reiškia didelį žmogui gyvybiškai svar- 
bių klausimų, jo pasaulio ir paties tikrovės įvykio painumą. 

Amerikos demokratija šiandien didžiuojasi žmonių teise tu- 
rėti savo nuomonę ir, atrodo, visai nesirūpina tuo, kad šios nuo- 
monės neturi jokio tvirto pagrindo. Kiekvienas šiandien gali 
išeiti į bet kurio didesnio Amerikos miesto gatvę ir skanduoti 
kokį nors neatsakingą šūkį — net jei jis neturi jokios tikrosios 
vertės! - ir kol jį seks minios šaukiančiųjų kartu, jis turės svarią 
įtaką kultūriniame visuomenės gyvenime. 

Turėti savo nuomonę yra didelis dalykas, maža to, tai reiškia 
dinamišką ir kūrybišką dalyvavimą žmogaus pasaulyje. Tačiau 
kai svarbiausiu dalyku tampa paprasčiausia nuomonė, o tiesa 
nebėra tiesa, nes paskęsta nuomonėje, tada visuomenė yra ties 
suirimo riba. 

Pagrindiniai transcendentiniai principai sunkiai įžvelgiami 
ir išlaikomi gyvenime bei formuojant jais paremtą savo nuo- 
monę, nes jie yra pasislėpę. Reikia daug patirties, dešimtmečių 
tylaus ir stropaus klusnumo kūrybiniam pačios tikrovės, Gam- 
tos, žaismui, kad būtų įmanoma įžvelgti gyvenamojo pasaulio 
tiesą, kuri vis tiek nuolat lieka miglota ir neaiški. Todėl žmo- 
nėms, klusniai saugantiems pagrindinius principus, nepavyksta 
išlaikyti savo tiesų, susidūrus su gatvės šūkautųjų nuomonėmis. 
Šios tiesos kultūrinio gyvenimo arenoje lieka nepastebėtos. 

Tokioje daugybėje netvarkingų nuomonių tikroji tiesa tam- 
pa nereikalinga. Kai kurios nuomonės, gavusios demokratinį 
pritarimą, iškyla virš kitų, įgauna kokios nors tiesos kriterijaus 
statusą ir įtvirtinamos kaip neabejotinai teisingos. Šioje nuomo- 
nių maišatyje „tiesos“ įtvirtinimas gali būti ir dažnai būna pla- 
nuojamas tam tikrų teorijų ar doktrinų šalininkų. Labai dažnai 
Amerikos miestuose komunistų agentai „nustatydavo“ popu- 
liariausias žmonių nuomones ir siekius. Yra žinoma, kad ko- 
munistai ženkliai prisidėjo prie rasinių neramumų, taikos arba 
antimilitaristinių judėjimų, „kovos“ dėl žmogaus teisių bei lais- 
vių demonstracijų. Paremdami ir įkvėpdami šiuos judėjimus, 
komunistai neieškojo būdų konstruktyviai pagerinti Amerikos 
žmonių gyvenimą! Priešingai, jų tikslas buvo sukelti netvarką, 

chaosą ir taip susilpninti šalies ekonomiką, karinę jėgą ir tarp- 
tautinę įtaką. Kai žmonių masės turi tik išorines nuomones, 
juos lengvai galima vesti arba klaidinti „tiesa“, kuri naudinga 
konkrečiai sistemai arba doktrinai (pavyzdžiui, komunistinei) 
ir kuri kartu kenkia patiems šių žmonių gyvenimo pamatams 
ir pamažu juos griauna. Todėl Amerikos miestuose šiandien 
Amerikos vėliava yra suplėšyta į skutus, o, tarkime, Vietkongo 
vėliava pagarbiai plevėsuoja virš savimaršės minios galvų. 

Didūs žmonės šiandien laikomi ne tik nerangiais, neprisi- 
taikiusiais, bet ir kultūriniais atstumtaisiais, atsilikėliais arba 
nepritapėliais. Dieviškieji žmonės bedieviais laikais yra keistuo- 
liai. Tikroji išmintis nuomonių maišatyje yra beprotybė. Tai yra 
simptomas, rodantis psichiatrinio patikrinimo būtinybę. 

Tik kai žmogus atskleidžiamas kaip visų reikšmių pagrindas 
ir pamatas - kaip tikrovės šerdis (subjektas) ir visų Gamtos įvy- 
kių ramstis, tik tada jo pozicija darosi ginčytina ir kelias į išmin- 
tį atveriamas iš naujo. Vietoje nuomonės gali baikščiai sugrįžti 
ir vėl tapti reikšminga tiesa. Nuomonės priklauso tik išoriniam 
žmogaus „aš“. O išmintis iš esmės laikosi kultūriniame žmogaus 
pasaulyje, jo Dasein, kuriame žmogus, paklusdamas transcen- 
dentinėms Dasein galioms, išlaiko savo vietą ir turi savo paties 
individualų „aš“. Toks atliepiantis laikymas savo vietos yra žmo- 
gaus buvimas Gamtoje, Būtyje. Pabrėždamas esmingą Būties 
paslėptį, Heideggeris vadina ją Niekiu (Nothingness). Vidinis 
žmogaus „aš“ yra tai, kas padaro jį tinkamą Niekiui - nuola- 
tos pasislėpusiai aukščiausiajai tikrovei. Žmogaus išsilaikymas 
Niekyje yra valdantysis vidinis „aš“, jo išmintis. Ir viena, ir kita 
labiau priklauso ne nuo žmogaus, o nuo Gamtos žaismo, Būties 
Įvykio arba physis logoso. 

Senesnės mūsų visuomenės kartos, žiūrėdamos į jaunimą, 
pastebi patriotizmo, dorovinės atsakomybės, pagarbos vy- 
resniesiems stoką, taip pat atsisakymą puoselėti bendruosius 
kultūros standartus. Negyvųjų ir gyvųjų daiktų plėtojimasis 
Gamtoje, taip pat ir kultūrinio gyvenimo plėtra, kaita ir raida 
aiškiai rodo, kad šalia konstruktyvių daiktų ir įvykių pokyčių 
yra ir dažnai didelių bei drastiškų nukrypimų, nesiskaitymo, 

nepagarbos, neištikimybės, neišmanymo arba senesnių gyveni- 
mo būdų atmetimo, ir tai yra gyvenimo, tiek gamtinio, tiek kul- 
tūrinio, dalis. Nesiskaitymas, neištikimybė arba nukrypimai yra 
naudingi gyvenime tik tada, kai tai yra kūrybinių ir konstruk- 
tyvių jėgų padarinys. Jaunuolių ir paveldo, gauto iš vyresniųjų, 
konfliktas yra kultūriškai prasmingas tik tada, kai jis reiškia kū- 
rybinius jaunuolių neaiškaus vidinio „aš“, kurį sudaro jų sielose 
likę mitinės praeities atgarsiai, ieškojimus. Toks konstruktyvus 
konfliktas yra jaunimo pasinėrimo į senovės kultūros vertybių 
sūkurius rezultatas. Tokiu atveju tai nėra tuščia kieno nors nuo- 
monė, kuria atmetamos „atgyvenusios“ vertybės, bet transcen- 
dentiniai principai, dievai, kuriems atsiliepia atsisakantieji tų 
vertybių. 

Nauji principai arba nauji dievai patys į žmogaus pasaulį ne- 
įžengia. Jie lieka nuolat pasislėpę savyje. Kad jie ateitų, reikalin- 
gas klusnus žmogaus atsidavimas jų darbams, jų žaismui. Taip 
kūrybinis žmonijos žiedas - šventi žmonės, poetai, mąstytojai, 
didūs vadai ar visuomenės įstatymų sergėtojai - iškelia naujas 
kultūrines vertybes, kurios dėl jų jaunatviškos energijos ir sti- 
prumo perauga ir nustelbia senąsias kultūrines vertybes. Nau- 
jųjų dievų logosas pakeičia senųjų dievų /ogosą, bet tai vyksta tik 
dalyvaujant didiems visuomenės žmonėms. 

Didūs žmonės atsiduoda dievams ir jų vadovavimui. Užuot 
teigę savo asmeninį (išorinį) „aš“, jie laikosi valdančiojo dievų 
„aš; kurio balsas skamba jų sieloje, jų Ka. Didis žmogus visuo- 
menės pasaulyje savo paties asmeninį „aš“ yra paaukojęs die- 
vams. Antropocentrinis žmogus negali būti tikrai religingas, 
nes save jis myli labiau negu dievus ir laiko save tikrovės centru. 
Jis negali būti poetiškas arba grožio žmogus, nes visą poeziją ir 
visą meno dirbinių grožį suvokia tik kaip skirtus žmogaus ma- 
lonumui ir pramogai. Jis negali būti dorovingas, nes aukščiau- 
siasis gėris yra ne už jo, bet susiliejęs su juo pačiu. Jis negali būti 
patriotiškas, nes jo žemė ir tauta, dėl kurios jo protėviai liejo 
kraują, yra dėl jo, o ne jisai dėl šios žemės... Todėl neturėtume 
stebėtis žmogaus gyvenimo nuobodumu, kasdieniškumu ir pil- 
kumu. Mums trūksta tikrojo grožio, mes negirdime nemirtingų 

simfonijų, mumyse neliepsnoja patriotizmas ir mes nedegame 
jokių herojiškų sumanymų įkarščiu. Mes galime visiškai abe- 
jingai ir nerūpestingai nutraukti saitus, kuriuos ištikimai gerbė 
mūsų protėviai. Esame šalti ir negyvi, joks balsas giliai mumyse 
neprieštarauja, kai deginame savo šaukimo lapelius ir plėšome 
savo šalies vėliavą... Antropocentrinis žmogus pasižymi didy- 
bės stoka. Jis yra nuostabus bekultūrio žmogaus pavyzdys. Jis 
yra žmogus neūžauga, nykštukas. 


6. LAISVĖ 


Vincas Krėvė, vienas žymiausių tarpukario Lietuvos rašyto- 
jų, daugelyje savo dramų, ypač Šarūne, iškelia gilią laisvės pras- 
mę senovės Lietuvoje. Šarūno, veikiau tragedijos nei dramos, 
siužetas paimtas pirmiausia iš legendų, ne istorinių šaltinių. 

Iki pat XII a. pabaigos ar XIII a. pradžios Lietuvos žmones 
valdė keletas tarpusavyje nelabai vieningų valdovų, viešpačių. 
Tik užpuolus kitų šalių priešams, aukščiausiasis krivis, kurio 
klausė visi kiti kriviai, paskirdavo vieną viešpatį, viršesnį už vi- 
sus kitus. Atrėmus priešus aukščiausiasis viešpats arba valdovas 
vėl tapdavo lygus su kitais. 

"Tam tikru istoriniu metu vienas iš Lietuvos valdovų (vieš- 
pačių) ėmė nuosekliai ir ryžtingai kariauti prieš kitus Lietuvos 
viešpačius. Tai buvo Šarūnas. Iki tol niekada to nebuvo buvę. 
Pagarba vienas kitam ir vienas kito laisvei vyravo tūkstantme- 
čiais. Žmonės - netgi paties Šarūno artimieji - ėmė abejoti savo 
viešpaties veiksmų dieviškumu. Valdovas Šarūnas nepaisė nie- 
kieno patarimų ar grasinimų. Būdamas geležinės valios jis pa- 
šalindavo arba sunaikindavo visus, kurie išdrįsdavo atsistoti jo 
kelyje. Jis buvo vienišas, su niekuo nesidalino savo rūpesčiais 
ir darbais. Žmonės jo labiau bijojo negu gerbė, bet klausė, nors 
nebuvo tikri, ar jų viešpaties veiksmai atitinka dievų valią. 

Tuo metu, kai jis jau buvo pajungęs visų nepriklausomų 
Lietuvos genčių viešpačius, stiprūs ir gerai ginkluoti kryžiuo- 
čiai iš Vakarų Europos, daugiausia vokiečiai, užpuolė Lietuvą 

ketindami nukariauti. Šarūnas laimėjo mūšį, atrėmęs pirmąjį 
kryžiuočių mėginimą atimti iš Lietuvos laisvę, bet pats krito ko- 
vos lauke, Tik dabar visi Lietuvos valdovai ir visa tauta suprato 
tikrąją Šarūno veiksmų prasmę. Jie suprato, kad lietuvių tauta, 
puolant kryžiuočiams ir stiprėjant kitiems priešams (rusams ir 
lenkams), gali išlikti ir išlaikyti savo laisvę tik susijungusi į vieną 
valstybę ir turėdama vieną stiprų valdovą. Tą pačią Šarūno per- 
galės ir mirties dieną, dar didvyrio laidojimo ceremonijos metu, 
jie paskelbė Mindaugą didžiuoju visos Lietuvos viešpačiu ir Ša- 
rūno sekėju. Vėliau Mindaugas buvo karūnuotas kaip pirmasis 
suvienytos Lietuvos karalius (istorinis faktas!). 

Reikia pažymėti, kad net pats Šarūnas, taip ryžtingai ir at- 
kakliai siekęs aukščiausių tikslų, ne iki galo žinojo, ką ir dėl ko 
jisai daro. Vis dėlto jam nekilo jokia abejonė dėl to, kad tai yra 
jo paskirtis ir kad šie darbai jam numatyti dievų. Šarūnas veikė 
ne sąmoningai, ne individualiai protingai planuodamas, bet pa- 
klusdamas neaiškiai vidinio „aš“ sričiai, savo pasąmonei. Jis buvo 
įtrauktas į dievų likimus ir atsakingai jų laikėsi. Taip pat ir lietuvių 
tauta, nors sąmoningai nepasitikėdama, netikra ir nesuprasdama 
tikrosios savo valdovo darbų prasmės, giliausiuoju vidiniu „aš“ 
dalyvavo jo Ka, vidiniame viešpaties „aš“ arba Dasein. 

Ar Šarūnas ir Lietuvos žmonės buvo laisvi, ar vergai? Ar Šarū- 
nas buvo savo neaiškaus vidinio „aš“, dievų balsų, aidinčių jame, 
vergas? Ar jo žmonės vergavo Šarūnui? Jeigu pritaikytume mo- 
derniusantropocentrinius demokratinius vertinimus, greičiausiai 
į šiuos klausimus reikėtų atsakyti teigiamai. Tačiau remdamiesi 
įžvalgomis, kurios aptartos ankstesniuose šios studijos skyriuose, 
turime atsakyti tik neigiamai: nei Šarūnas buvo nesuprantamų 
impulsų vergas, nei senovės lietuviai vergavo Šarūnui. 

Žmogus negyvena kaip aštuonkojis, kuris, ištiesęs daugybę 
čiuptuvų aplink save, ieško, paima, deda į save visas gėrybes, 
kurias tik pasiekia. Žmogus neturi savyje tikrumo svorio. Jis iš 
esmės yra žmogus tarnaudamas, o tarnauja jis transcendenti- 
nėms užesybinėms arba neesybinėms tikrovės galioms, kurios 
yra visa ko, kas esybiškai tikra, pagrindas. Todėl tikroji tikros 
demokratijos laisvė nesusijusi su lygiu visų gėrybių padalinimu 

visiems visuomenės nariams, tautai ir žmonijai. Ji reiškia lei- 
dimą žmogui - kiekvienam žmogui - išlaikyti tokį gyvenimo 
būdą, kokį jam numatė dievai, tarpininkaujant didiems jo kul- 
tūros etapo žmonėms, ir tarnauti dievams. 

Šiuolaikinė Amerikos demokratija yra terpė visų žmonių iš- 
orinio „aš“ laisvei, lygybei ir brolybei, o senovės Lietuvos demo- 
kratija, kaip ir kitų kultūrų pradiniuose etapuose, reiškė laisvę, 
lygybę ir brolybę, susijusią su vidiniu jų „aš“. Šarūno visuome- 
nės laisvė buvo kiekvieno žmogaus Ka dalyvavimas valdančia- 
jame Šarūno Ka. Tuo tarpu Šarūno laisvė (reiškusi ir jo bei jo 
žmonių lygybę ir brolybę) buvo įsišaknijusi dievų darbuose ar 
žaisme. Šarūnas vedė savo žmones dievų keliais pats žengdamas 
visų priešakyje. Laisvė nėra laisvė nuo bet kokių saitų ar logoso. 
Priešingai, laisvė yra laisvė dievų tvarkai - laisvė siekti dievų. 

Paklusnumas valdovui iš esmės yra paklusnumas dievams. 
Tikrasis valdovas perduoda dievų valią, jų įstatymus, savo žmo- 
nėms. Kai valdovas pradeda laikyti save šių įstatymų šaltiniu, o 
ne jų perteikėju, jis nebegali būti tinkamai laisvas kaip valdovas 
(viešpats) ir tauta jam paklusdama praranda savo tikrąją laisvę, 
kurią sudaro jos atvirumas dievų valiai, perduodamai jų vado. 

Atvejis, kai valdovui nepavyksta būti „valdoviškam“ - nepa- 
vyksta būti laisvam dievų logoi - talentingai aprašytas Sofoklio 
Antigonėje. Kreontas, Tėbų karalius, uždraudžia tinkamai pa- 
laidoti Polineiką, Antigonės brolį, kritusį mūšyje prieš Tėbus. 
Pagal dievų įstatymus, mirusiojo giminės turi jį palaidoti taip, 
kaip liepia dievai. Kadangi valdovas visada yra dievų reikalavi- 
mų perteikėjas žmonėms, jis niekaip negali uždrausti, priešin- 
gai, turėtų pagelbėti artimiesiems palaidoti mirusįjį. 

Kai valdovas įsikiša į dievų tvarką savo potvarkiais, kylančiais 
iš jo paties, stipraus individo, o ne iš jo vidinio „aš“, tai yra iš jo 
klusnumo dievams ir jų /ogoi, jis jau nėra laisvas tinkamai valdyti 
ir todėl nebegali vesti savo žmonių jų keliais į tikrą laisvę, - keliais, 
atitinkančiais dievų valią, - tad jam nebeturi būti paklūstama. 

Valdovo didybė - tai geresnis dievų tvarkos supratimas ir tin- 
kamesnis jos atliepimas. Paprastas žmogus žiūri į savo valdovą, 
kad geriau žinotų, kaip išsilaikyti keliuose, kuriuos jam paskyrė 

dievai, keliuose, kurie daro jį laisvą būti žmogumi. Mitinė lais- 
vė yra laisvė dievams, o ne įstatymams, kuriuos sukūrė žmogus 
ar žmonių dauguma. Mitinis reikalavimas paklusti dievams yra 
skirtas ne kai kuriems žmonėms, o kiekvienam žmogui, tad mi- 
tinė laisvė yra demokratinė. 

Jei Antigonė būtų paklususi Kreontui, ji nebūtų buvusi mi- 
tiškai laisva, tai yra ji būtų paklususi ne dievų valiai, o žmo- 
gaus - tegu ir karaliaus. Toks nepaklusnumas dievams ir aklas 
paklusnumas žmogui yra nelaisvės ženklas, tai yra vergovė. 
Norint išsilaikyti dievų keliuose, kai žemės karalius reikalauja 
dievams nepaklusti, reikia kur kas stipresnės asmenybės. Tokia 
asmenybė, užuot žiūrėjusi į karalių, turi žiūrėti į savo pačios 
vidinį „aš“ ir entuziastingai atsiliepti savo dievams - laikytis 
dievų įstatymų, netarpininkaujant valdovui, viešpačiui. 

Antigonė atskleidžia savo vidinę stiprybę kalbėdama apie 
Polineiko laidojimą su savo seserimi, kuri, kaip matyti, yra per- 
nelyg trapi ir nepajėgia viena laikytis dievų tvarkos. Antigonė 
sako savo seseriai Ismenei: 

„Palaidosiu aš savo brolį, draug ir tavo, / Jei tu nenori. Nie- 
kad neapleisiu jo“. 

„Beprote tu! Kai taip Kreonto uždrausta?“ - sako Ismenė. 

„Ne jam uždraust, kas mano priedermė šventa“, - atsako 
Antigonė. 

Ismenė, būdama paprastas žmogus, nors ir pilna gerų ketini- 
mų, eidama dievų keliais priklauso nuo karaliaus. Viena ji sto- 
koja stiprybės laikytis jų tvarkos. Ji pripažįsta mirtingųjų parei- 
gą mirusiems mylimiesiems ir visai nenori nepripažinti dievų 
tvarkos. „Jos [pareigos] niekais neverčiau ir neverčiu, tačiau / 
Žmonių nepaisyt valios aš per daug silpna“, — sako ji. 

Tikroji demokratija arba tikroji demokratinė laisvė kyla ne 
iš žmonių valios, kuri priklauso tik nuo jų pačių, bet iš jų gebė- 


* Antikinės tragedijos. Eschilas. Sofoklis. Euripidas. Vilnius: Vaga, 
1988, p. 249250. 
3 Ten pat, p. 250. 

jimo atsiliepti į dievų valią, sutikti su ja ir jos laikytis. Žmogus 
iš esmės yra ne norintis, o atsiliepiantis. Tikrasis žmonių noras 
yra jų noras atsiliepti - jų noras atsiduoti dievams. 

Karalius kartu su savo palyda, aukštuomene, su visomis 
institucijomis nustato žmonių įstatymus, būdus elgtis su daik- 
tais ir tarpusavio ryšius. Jis vadovauja kartu su visuomenės 
šventais žmonėmis tautinių švenčių metu. Kartais jis daro toli 
siekiančias permainas, lemia karą ir taiką, numato ir pradeda 
didelius darbus ar milžiniškas statybas (piramidžių, sfinksų, 
šventyklų), ir tai dažnai tampa sunkia našta jo tautai. Visais 
šiais sumanymais karaliai tarnauja savo dievams, būdami bu- 
drūs ir atidūs jų ženklams arba užslėptiems reikalavimams, ir 
kartu jie yra savo žmonių tarnai, nes padeda jiems rasti atra- 
mos tašką einant keliais, kuriuos jiems nustatė dievai. Toks 
atramos taško turėjimas padaro žmogų žmogumi - išlaisvina 
būti žmogumi. 

Mitinės demokratijos ir etikos pagrindas yra žmogaus daly- 
vavimas dievų darbuose. Vergovė atsiranda tik tada, kai valdo- 
vas, būdamas aklas ar neatsakingas dievams, valdo savo žmones 
taip, kad įgytų daugiau gerovės, prestižo ar galios. Despotiškas 
valdovas, kuris savo tautą laiko vergais, pats stokoja tikrosios 
laisvės ir pats yra savo išorinio „aš“ vergas, pajungdamas jam 
savo vidinį valdantįjį „aš“, kuris įsišaknijęs Dasein, kultūrinia- 
me jo pasaulyje, jo tautos dievų žaisme. 

Pagal lietuvių mitinę etiką laisvė yra žmogaus išorinio „aš“ 
(paties) klausymas giliai viduje esančio valdančiojo „aš“ (vieš- 
paties). Aukščiausiasis laisvės ir individualumo laipsnis, aišku, 
priklauso dievams. Po jų yra šventieji tautos žmonės, kriviai, 
paskui - valdovai ar žmonių vadai. Šie žmonės yra laisvi ir di- 
dingi dėl jų vidinio „aš“ stiprumo, dėl jų pasirengimo dievų 
logoi. Didingas buvo ne tik žmogus, turintis išskirtinę padėtį 
visuomenėje, bet ir kiekvienas, kuris kokiu nors būdu parody- 
davo savo vidinio „aš“ stiprybę. Kiekviena stipri asmenybė, to- 
kia kaip Antigonė graikų pasaulyje, kuri klusniai laikėsi dievų 
nustatytos tvarkos, buvo laisva gilesne prasme negu eilinis mi- 
nios žmogus. 

Verta pažymėti, kad mitiniame Lietuvos pasaulyje šeimos 
galva taip pat buvo vadinama viešpačiu, valdovu. Kaip jau mi- 
nėjome, senovės Lietuvos sodybų dideliuose miškuose ant Ne- 
muno, Neries ir Nevėžio krantų gyventojai galėjo aprūpinti save 
ir savo šeimas viskuo, ko reikėjo, kad jų gyvenimas būtų pilnas 
(ir todėl šventas). Jie galėjo išsiversti be kitų žmonių, priklausė 
tik nuo savo dievų. Laisvė čia buvo suprantama kaip žmogaus 
pasirengimas ir priklausymas dievams. 

Šeimos galva buvo valdovas (viešpats) dėl savo gebėjimo at- 
siliepti dievams. Toks gebėjimas buvo išugdytas per daugelį ilgų 
metų, žmogui kasdien susiduriant su įvairiais sunkumais. Sten- 
giantis juos įveikti teko būti labai supratingam ir labai jautriam 
dievų žaismui, įvairiai pasireiškiančiam žmogaus kasdienybėje. 
Įveikiant sunkumus augo vidinis žmogaus „aš“, jo didingumas. 
Stiprus „viešpats“ žmoguje susiformavo nuolat sprendžiant su- 
dėtingus uždavinius dažnai neaiškiuose ir painiuose jo dievų 
keliuose. Dažnai skausmingai jis turėjo rinktis eiti prieš vieno 
dievo valią, kad galėtų laikytis kito dievo logoso. Didūs ir didin- 
gi žmonės niekada nesprendžia problemų mechaniškai, nau- 
dodamiesi logaritmine liniuote arba loginių silogizmų būdu. 
Vietoje to jie išstato save - dažniausiai rizikuodami - tamsiems 
dievų kelių labirintams. Ši tamsa arba neaiškumas simboliškai 
gali būti palyginta su oru. Gamtos svyravimai, lemiantys orus, 
yra nenuspėjami, bet ritmiškai tie patys: lietūs, sausra, saulėti 
laikotarpiai, audros, kruša, rūkai ir t. t. užeina netikėtai, bet re- 
guliariai, valdomi nutolusių neaiškių Gamtos žaismo pagrindų. 

Kaip kad genties, visuomenės ar tautos narys tampa laisvas, 
būdamas priklausomas nuo karaliaus ar vado, kuris daug la- 
biau negu jis įsitraukęs į dievų žaismą, taip ir šeimos narys yra 
laisvas, savo sodybos keliuose atsiduodamas valdančiai šeimos 
galvai. 

Lietuvos visuomenėje senas žmogus šeimoje buvo jos val- 
dantysis vadovas, žynys ir valdovas, darbų ir savo šeimos narių 
gyvenimo planuotojas. Jis nuspręsdavo, kuris iš jo sūnų pavel- 
dės ūkį, kuris eis užkuriomis į kaimyninę sodybą ar mokysis 
amato ir taps miesto žmogumi. Jis nutardavo, kada ir už ko te- 

kėti jo dukterims. Šeimos viešpats prižiūrėjo visos sodybos gė- 
rybes. Tai simbolizavo klėties raktas, jo laikomas bate. Lietuvos 
klėtyse buvo laikomi ne tik grūdai, bet ir miltai, sūdyta arba 
rūkyta mėsa, audinių rietimai, oda ir kailiai, medus ir t. t. Toks 
šeimos tvarkymas šiuolaikinio žmogaus akimis atrodo despo- 
tiškas, žiaurus ir nežmoniškas. Tai tarsi nesiskaitymas su kitais 
šeimos nariais kaip valdančiojo viešpaties tarnais. 

Vidinė jo stiprybė ir nuolatiniai susidūrimai su dieviškosio- 
mis galiomis, valdančiomis jo sodybos daiktus, gyvūnus ir žmo- 
nių gyvenimus, padarydavo šeimos valdovą žmogumi, tvirčiau 
žengiančiu dievų nubrėžtais keliais negu kiti šeimos nariai. To- 
dėl viešpats geriau negu jo šeimos nariai galėjo perprasti pai- 
nius kultūrinius žmogaus gyvenimo kelius. Transcendentinės 
galios įgalioja žmogų atlikti savo gyvenimo paskirtį klaidžiuose, 
sudėtinguose, miglotuose ir dažnai kančių pilnuose jo Dasein 
keliuose. Tik stiprieji gali geriau įžvelgti dievų lemtį ir vesti ki- 
tus, tuos, kuriuos myli, dievų nuskirtais takais. Taigi jie veikiau 
jiems tarnauja negu išnaudoja ar blogai elgiasi. Jokiu būdu jie 
nelaiko savo šeimos narių vergais, priešingai, išlaisvina jiems 
buvimo žmogumi kelią. 

Žinoma, numatydamas savo sūnaus ar dukters vedybas, jis 
galvoja apie sodybos gerovę. Nereikia pamiršti, kad, mitiniu 
supratimu, sodyba iš esmės priklauso dievams, o žmogus, taip 
pat ir sodybos valdovas arba viešpats, tarnauja savo dievams 
tarnaudamas savo sodybai. Sodyba yra vieta, kurioje laisvas 
senovės pasaulio žmogus susitikdavo su dievais. Tik sodyboje 
žmogus gali suprasti savo gyvenimo būdą, pareigas, funkcijas. 
Tik čia žmogus gali sužinoti tikrąsias daiktų reikšmes. Tai ži- 
nodamas žmogus supranta atsiskleidžiančias-pasislepiančias 
transcendentines galias, kurias jam, dalyvaujančiam šių galių 
žaisme, parodo daiktų reikšmės. Kas būtų žmogus, jei ne sody- 
ba? Tuštuma tuštumos vakuume, sapno šešėlis, kaip sako Pin- 
daras. Mitinio šeimos gyvenimo dramoje pagrindinį vaidmenį 
vaidina ne šeimos viešpats, o sodyba. Tai vieta, kur žmogus susi- 
tinka su dievais, pagrindiniais šioje vietoje veikiančiais aktoriais, 
žaidžiančiais kasdieniame šeimos gyvenime. Sodybos valdovas 

atranda savo kelius sodyboje ir, būdamas transcendentine pras- 
me labiau atsakingas, padeda ir šeimos nariams gyventi atsa- 
kingai, klausant transcendentinių gyvenimo galių. 

Antropocentriniais mūsų laikais sodyba ar bet kuris kitas 
daiktas gauna savo reikšmę iš žmogaus, kaip iš į save orien- 
tuotos esybės, subjekto, kuris nustato visų kitų esybių (objek- 
tų) reikšmes. Čia tikroji žmogaus vertė nėra tyrinėjama ar net 
svarstoma: ji laikoma savaime suprantamu ir akivaizdžių daly- 
ku. Kadangi kiekvienas turi savo (išorinį) „aš“ o visi „aš“ yra ly- 
gūs - dėl liberalios humanistinės demokratijos, - niekas negali 
primesti savo įžvalgų kitiems, tiek visuomenėje, tiek šeimoje. 
Todėl žmonos ir vaikai, jau dvylikos ar keturiolikos metų, turi 
balsą šeimos reikaluose, kuriuos sprendžia kartu su šeimos gal- 
va. Šiandien mes leidžiame visiems vienodai lemti visuomenės 
ir šeimos gyvenimą, taip pat ir tiems, kurie dar neturi jokios 
patirties ir supratimo apie sunkiai suprantamą, painų ir apgau- 
lingą kultūrinį mūsų pasaulį, 

Siaura šiuolaikinio technologinio žmogaus specializacija iš 
šeimų valdovų atėmė valdymo sugebėjimus. Žmogus, kuris visą 
savo darbingą gyvenimą praleidžia pildydamas skardines pupe- 
lėmis Heinzo fabrike, nė kiek ne geriau perpranta transcenden- 
tinės tikrovės galias nei dvylikametis jo sūnus. Senovės Lietuvos 
šeimos viešpats mokydavo sūnų pasigaminti ginklus, pasidaryti 
vežimą, sudėti ąžuolinę statinę, pastatyti rąstų namą, pasidary- 
ti medinę plūgo dalį, išpjaustyti dūdelę, dainuoti arba pasakoti 
sakmes apie dievų gyvenimą, dekoruoti peilio rankeną, meis- 
triškai daryti vėtrunges, tvarto vartus ar diržo sagtį. Šiandien, 
paprašęs tėtį padaryti žaislą, sukonstruoti už virvės traukiamą 
vežimėlį, paaiškinti seną patarlę ar panašiai, vaikas pamato, kad 
iki tol gerbtas pagyvenęs žmogus yra lėkšto proto skardinių pil- 
dytojas ir niekas daugiau. 

Kai toksai „valdovas“ lemia savo šeimynos gyvenimo būdą, 
jis iš esmės patvirtina savo tuštumą, visišką nesirūpinimą die- 
vais arba aukščiausiaisiais tikrovės principais, svarbiausiais pa- 
grindais. Toks žmogus yra despotas, o ne šeimos išlaisvintojas. 
Toks menkavertis „valdovas“ dažnai savo šeimą, ypač žmoną, 

laiko vergais arba, priešingai, pats pasiduoda egoistiškai jos val- 
džiai. Bet tikrosios laisvės nėra. 

Tikras šeimos valdovas jokiu būdu nesureikšmina savęs, jis 
rūpinasi dieviškąja tvarka arba logosu ir jai atsiduodamas pade- 
da savo mylimiems žmonėms daryti tą pat. Toks darymas yra 
buvimas laisvam. Valdoviškas arba karališkas žmogus šeimoje 
ar visuomenėje tarnauja savo žmonėms dievų keliuose, - didin- 
guose keliuose, ten, kur jis pats yra. Menkavertis, nevaldoviš- 
kas valdovas priverčia žmones jam tarnauti. Vietoje laisvės savo 
žmonėms jis suteikia būties priklausomybę arba nepriklauso- 
mybę. 


7. TARPININKAVIMAS TARP DIEVŲ IR ŽMONIŲ 


Daugumai žmonių reikia valdovų, didžių žmonių, kad vestų 
juos jų keliuose, taip kaip kaimenės gyvuliams reikia vedlio, kad 
jie galėtų gyventi taip, kaip jiems nustatė Gamta. 

Išsiaiškinome, kad žmogus skiriasi nuo gyvūnų tuo, kad pats 
kūrybingai dalyvauja Gamtos kūryboje. Didžio žmogaus - kul- 
tūros žmogaus, valgančio kartu su dievais, arba dalyvaujančio 
Gamtos žaisme, tarpininko tarp dievų ir žmonių - pareiga yra 
nuolat pasinerti į pirmapradį kūrybinį Gamtos sūkurį, kuriame 
visi daiktai ir gyvūnai gauna savo pradžią ir tiksliai apibrėžtą 
savo gyvenimo „nepasineriant“ būdą. Žmogaus „pasinėrimas“ į 
šventą nuolat žaidžiančios Gamtos šaltinį - tai jo buvimas atvi- 
ram transcendentinėms galioms, kurios grindžia ir valdo visa, 
kas esybiška. Toks „pasinėrimas“ yra atliepiantis priklausymas 
Gamtos logosui, jos kalbai. Žmogus, kultūrinė būtybė, yra kal- 
banti būtybė. Būti kultūriškai, būti kalbančia būtybe - tai išlik- 
ti visiškai primapradžiam, plūduriuoti pirminiuose šventuose 
vandenyse, nuolat kūrybiškam, žaidžiančiam ir laisvam. 

Kultūros žmonės, arba didūs žmonės, skiria savo gyvenimą 
eiti dievų nubrėžtais keliais. Tarnaudami dievams jie kartu yra 
jų bendradarbiai. Jie priartina dievus prie savęs patys dalyvau- 
dami dievų darbuose ar žaisme, tai yra per savo valdantįjį „aš“ 

(viešpatį). Didūs žmonės dalyvauja dievų veikloje per savo 
kultūrinius darbus, meno kūrinius, savo kalba gua logos. Kul- 
tūriniai didžių tautos žmonių darbai padaro visuomenę ir jų 
bendražygius laisvus. Didūs žmonės yra demokratiški, padėda- 
mi visiems žmonėms lygiai, broliškai ir laisvai atsiliepti į dievų 
logosą arba kalbą. 

Kaip jau žinome, vidinis žmogaus gebėjimas būti tikrai kul- 
tūriškam arba tikrai laisvam Egipto pasaulyje buvo laikomas jo 
Ka: jo atvirumu dievų kalbai, jo siela arba vidiniu „aš“. 

Jokia kultūra nėra absoliuti: ji niekada neatskleidžia die- 
viškojo logoso žmonėms galutinėmis iki smulkmenų apgalvo- 
tos doktrinos, nurodančios jiems išsamias elgesio ar dorovinio 
gyvenimo normas, formuluotėmis. Kiekvienos naujos kultūros 
žmonės turi jiems būdingus polinkius ir interesus, jie gyvena 
tarp tam tikrų daiktų, kurie tvarkomi tam tikru būdu. Visos 
šios specifikos niekada negalima išsamiai interpretuoti kokiais 
nors visiškai nekintamais transcendentiniais standartais, ne- 
paliekant žmogui jokių klausimų, jokių neaiškumų ar poreikio 
ieškoti toliau. Kiekviena kultūrinė srovė susideda iš blyksnių ar 
sūkurių, kurių pradininkai yra didūs žmonės. Šiuose blykstelė- 
jimuose tie žmonės sudega lyg būtų nutrenkti Dzeuso žaibo, į 
kurį jie atsako kultūriniais savo darbais. Šie darbai, kuriuos iš 
esmės valdo dievai, lieka, o juos kūrusieji žmonės išeina. Didžio 
žmogaus darbuose gyvena ne jis pats, o dievai. Jo atvirumas die- 
vų gyvenimui yra jo vidinis „aš“. 

Tik didūs žmonės gali iškęsti tuos blyksnius arba dievų 
liepsnas ir būti jiems atviri. Tai reiškia, kad tik didūs žmonės 
gali turėti tikrąjį Ka. Valdovo arba faraono žmonės yra laisvi, 
kūrybingi ir didūs tuo, kad dalyvauja jo Ka. Todėl Egipto fara- 
onų laidojimo menėse statulos, vaizduojančios jų palydą, arti- 
muosius, didikus ar paprastus žmones, būdavo panašios į savo 
valdovą. Kita vertus, ir dievų statulos būdavo panašių į mirusio- 
jo valdovo veido bruožų?, 


* Plg. Desroches-Noblecourt, min. veik., p. 256. 

Dievai nepasirodo tokie, kokie jie yra. Pavyzdžiui, Ozyris ir 
Ra nerodo savo veidų; jie įsiveržia į kultūrinį Egipto pasaulį įsi- 
kūnydami valdove, Hore vaike. Tutanchamono laidojimo me- 
nėje buvo dvi valdovo statulos: ant vienos buvo užrašytas valdo- 
vo vardas, ant kitos - ir Ozyrio vardas. Tai nereiškia valdovo ir 
dievo Ozyrio tapatumo, tai veikiau reiškia, kad Ozyris dalyvavo 
tam tikrame Egipto kultūrinio pasaulio etape. Būdamas dievo 
atstovas, valdovas yra jo savasis „aš“. Kadangi visi Egipto žmo- 
nės turėjo savąjį Ka, kuris buvo paremtas jų dalyvavimu val- 
dovo Ka, jie visi buvo panašūs į valdovą, kiek tai lietė jų vidinį 
valdantįjį „aš“. Statulų panašumas į valdovo statulą rodo tai pa- 
kankamai aiškiai. Valdovas (jo Ka, viešpats jame, jo siela), kaip 
tarpininkas tarp dievų ir žmonių, yra vieta (siead), Dasein, kul- 
tūrinio pasaulio etapas, kuriame atsiskleidžia ir transcendenti- 
nės, ir objektyviosios realijos. 

Išorinis „aš“ (sąmoningasis „aš, „pats“ arba bedievis gua 
neatliepiantis dievams, indvidualusis „aš“) ir vidinis „aš“ (pa- 
sąmoninis „aš“, viešpats, Ka arba siela) nereiškia nei to, kad 
žmogaus esmė suskilusi, nei to, kad žmoguje yra du „aš“. Abu 
„aš“ yra neatskiriamai susiję. Tačiau jie kalba apie neužbaigtu- 
mą, buvimą kelyje arba „ek-sistavimą“ buvimo išstatytam pras- 
me - esminį žmogaus bruožą. Neužbaigta arba „ek-sistuojanti“ 
būtybė yra transcendentiškai (o ne esybiškai) dinamiška: jos 
paskirtis - eiti į savęs užbaigimą. Kadangi „ek-sistuojanti“ bū- 
tybė gali eiti į savęs užbaigimą atsiliepdama transcendentinėms 
tikrovės galioms, kurios yra dinamiškos dėl ritmiško atsisklei- 
dimo ir paslėpties žaismo, žmogaus paskirtis yra dalyvauti šioje 
transcendentinėje dinamikoje. Dėl visa to žmogus lieka - ir turi 
likti! - neužbaigtas. 

Ši miglota žmogaus - įmesto į savo pasaulį, kuriame nėra 
kelių, kuriame visi keliai ir takeliai veda visur, tik ne į žmogaus 
paskirties įvykdymą arba savo paties „aš“ užbaigimą, - vidinio 
„aš“ paskirtis yra klaidžiojimas. Žmogus būtinai turi ieškoti di- 
džių savo visuomenės žmonių - didvyrių arba karalių - ir turi 
tapti jiems ištikimas ne dėl šių didžių žmonių labo, bet dėl savęs 
paties, savo vidinio „aš, nes iš esmės yra pasiklydęs. Senovės 

lietuvių pasaulyje kiekvienas žmogus buvo ištikimas savo kuni- 
gaikščiui arba viešpačiui, o žmona ir vaikai buvo ištikimi jam, 
šeimos galvai, sodybos šeimininkui. Ištikimybė šia prasme buvo 
ne laisvės stoka, priešingai, žmogus per ją būdavo išlaisvinamas 
gyvenimui su dievais, su jų tvarkančiu ir vedančiu /ogosu - jis 
buvo laisvas įvykdyti savo gyvenimo „ek-sistencinę“ paskirtį. 

„Ek-sistencinė“ žmogaus paskirtis, įvykdoma dėl karaliaus 
tarpininkavimo tarp dievų ir žmonių, gali būti geriau atskleista 
Egipto kultūrinio pasaulio pavyzdžiu. Atumas, Bevardis arba 
Niekis, saulės dievas, esantis už horizonto, niekada iš tikro ne- 
pasirodo, bet nuolatos žaidžia pasirodymą: jis pasirodo slėp- 
damasis. Visų pirma jis pasirodo kaip jo sūnus Ra, antra, kaip 
karalius kiekviename Egipto gyvenimo kultūriniame etape. Ka- 
ralius yra Ra sūnus. Ra slepia Atumą, o karalius slepia Ra - sle- 
pia tai, ką jis atskleidžia. Ra atskleidžia save išeidamas į kultūri- 
nį žmogaus pasaulį kaip karalius ir taip suteikdamas gyvenimą, 
būtį ir tvarką šiam pasauliui. Jis išeina į šį pasaulį atgimdamas 
savo sūnumi, karaliumi, kuris tam tikra prasme yra įsikūnijęs 
kiekviename visuomenės naryje. 

Ra Egipto mituose dažnai tapatinamas su Horu, kuris reiš- 
kia „esantis aukščiau“ arba „atsitolinęs“2. Šiuo vardu senaisiais 
laikais, greičiausiai prieš pirmuosius indoeuropiečių klajoklių 
užkariavimus, buvo vadinamas mitinis chtoniškasis dievas sa- 
kalas, kurio akys buvo saulė ir mėnulis, o plačiai išskleisti spar- 
nai buvo dangus. Kadangi sakalas pasirodo anksti ryte, kartu su 
kylančia saule, šis vietinis Egipto dievas sakalas galėjo natūraliai 
ir sklandžiai susilieti su senovės indoeuropiečių saulės garbin- 
tojų (barbarų) saulės dievu (Ra). Jų saulės dievas buvo vaizduo- 
jamas ne kaip saulė, o kaip dievybė su sakalo galva. 

Kadangi karaliaus valdžia ir globa apėmė Egiptą nuo vieno 
krašto iki kito ir kadangi jis buvo vienas valdovas visai Egipto 
tautai, tai buvo laikomas tautos sergėtoju ir tapatinamas su die- 
vu sakalu arba dievu Ra. Jis buvo vadinamas Horu vaiku. Farao- 


25 Haussig, min. veik., p. 360. 

no karališkumo simbolis ir dieviškumo simbolis buvo sparnuo- 
tas saulės diskas. 

Gamta ir dievai, nuolat pasislėpę transcendentinėje savo srityje, 
atsiskleidžia kultūrinėse tautos gyvenimo situacijose. Karalius yra 
nuolat pasislėpusios tikrovės ir pasislėpusių savyje dievų buvimas 
arba pasirodymas. Tai paaiškina, kodėl dievo statula (saulės dievo 
arba dievo Ozyrio) karaliaus laidojimo menėje turi karaliaus bruo- 
žus. Taip yra dėl to, kad buvimas karaliumi (valdovu, viešpačiu) 
reiškia dalyvavimą pagrindinėje dievų dramoje, jų žaisme. Vidinis 
karaliaus „aš“, jo Ka, yra atsakas į šį dievų įvykį. Šis atsakas suteikia 
dievams galimybę pasirodyti arba turėti savo vietą karaliaus Ka. 
Todėl šis Ka priklauso labiau dievams nei karaliui. Tai išreikšta sta- 
tula, kurioje iškalti ir karaliaus, ir Ozyrio vardai. 

Karaliaus Ka priklauso dievams. Jis yra tautos gyvenimo, 
tautos pasaulio šerdis. Visi karaliaus žmonės ir visa tauta daly- 
vauja karaliaus Ka - yra jo Ka atmainos. Dėl to visos faraono 
kapavietės statulos, vaizduojančios jo žmones, palydą ir arti- 
muosius, yra panašios į faraoną. Tai reiškia, kad karaliaus Ka 
priklauso visuomenei ar tautai. Tai, kad karaliaus Ka priklauso 
ir dievams, ir žmonėms, atskleidžia karalių kaip tarpininką tarp 
dievų ir žmogaus, kaip patį kultūrinio etapo pagrindą. 

Iki užplūstant klajokliams Egipto religija buvo chtoniškoji: 
aukščiausioji dievybė buvo Deivė Motina, turinti sostą pelkė- 
tuose, gyvybę teikiančiuose Nilo deltos vandenyse. Klajoklių 
arba indoeuropiečių saulės dievas greitai virto Sakalu, kylančių 
iš kūrybinių žemės šaltinių, kaip kyla saulė. Ir karalius buvo ka- 
ralius dėl to, kad turėjo vietą Žemės soste. Karalius buvo Ho- 
ras, Ra ir Deivės Motinos (kuri vėlesniais senovės Egipto laikais 
buvo žinoma kaip Izidė, Sostas) sūnus. 

Karalius buvo Egipto tautos gynėjas Nilo slėnyje. Matydamas 
viską kaip saulė danguje arba sakalas, plačiai išskleidęs sparnus, 
jis buvo saugumo simbolis. Karalius laikė visą Egipto tautą die- 
viškojoje tvarkoje, gindamas ją nuo išorinės netvarkos - ar tai 
būtų priešai, ar bevaisės dykumos. Kaip gynėjas ir saugotojas, 


* Ma - 


dievu. Jis buvo amžinojo dievo įsikūnijimas baigtiniame pasau- 

lyje. Karaliaus dieviškumas buvo jo Ka, kurį jam suteikė dievai 
ir kurį jisai teikė savo tautai. 

Klajoklių atneštas saulės dievas taip pat greitai buvo suta- 
patintas su chtoniškuoju Nilo dievu, apvaisinančiais dieviškai- 
siais vandenimis. Atumas (bevardė saulė, esanti už horizonto) 
ir dieviškasis Nilas (bevardis Nilas, esantis už ūkanotų Nubijos 
kalnų) susiliejo į galingą Ozyrio įvaizdį. Ozyris buvo vaisingu- 
mo, gyvybingumo, stiprumo, kūrybingumo arba „pasinėrimo“ į 
amžinąsias nuolatos esančio ir visada pasislėpusio Gamtos žais- 
mo sūkurių ištakas dievas. 

Ozyris buvo kartu Nilas ir Ra. Izidės, Motinos Žemės, sū- 
nus, jis žadino kūrybines Žemės, Izidės, galias. Saulės dievas, 
perimtas iš klajoklių užkariautojų, buvo laikomas aukščiausiuo- 
ju dievu, kiekvieną pavasarį žadinančiu šventą Žemę pirmuoju 
griaustiniu, šiluma ir lietumis. Saulės dievas kartu buvo debesų 
valdovas ir lietaus teikėjas. Šiais bruožais šis aukščiausiasis se- 
nųjų užkariautojų indoeuropiečių dievas buvo labai panašus į 
vietinį Nilo dievą, viską apvaisinančius vandenis, kurie atgaivin- 
davo žemę ir pažadindavo jos gyvybę teikiančias galias. Ozyris 
puikiai atskleidžia Ra ar, tikriau sakant, Atumą, taip pat ir Nilą, 
trykštantį iš dieviškojo, nuolat pasislėpusio Nilo. Abiem atve- 
jais Ozyris yra Žemės (Izidės) jaunikis. Šiaurės klajoklių saulė 
ir pirmykščio Egipto Nilas kasmet atsitraukdavo, susilpnėda- 
vo ir numirdavo. Dėl to Žemė su visais tvarkingai tarpusavyje 
susijusiais gyvybingai klestinčiais daiktais tapdavo sušalusiais 
negyvais tyrlaukiais šiaurės Žmonėms, o senovės egiptiečiams - 
rudais dulkėtais išdegusiais ir negyvais smėlynais. 

Ozyriui mirus, jo nuotaka Izidė, sielvartaudama dėl mylimo- 
jo, surenka jį vėl, taip vėl tapdama jo motina. Ozyris vėl pakyla 
kaip saulė ir vėl sugrįžta į šiaurines šalis arba ištrykšta Nilu. 

Ozyrio gimimas būdavo vaidinamas naujo karaliaus, naujo 
faraono, karūnavimo ceremonijoje, kurioje entuziastingai daly- 
vaudavo visa Egipto tauta. Tai buvo ne tik politinis įvykis. Tai 
buvo kultas! Šis įvykis reiškė Ozyrio nusileidimą pas egiptiečius 
naujojo karaliaus Ka pavidalu. Tokios pačios religinės svarbos 
buvo mirusio karaliaus laidojimo ceremonija. Amžinoji Izidės 

ir Ozyrio drama apima ir valdo visus gamtos ir kultūrinio gy- 
venimo įvykius. Šventas amžinas Gamtos žaismas įsiveržia į 
kultūrinį Egipto pasaulį kaip Ka, pati karaliaus, kuris kartu yra 
tautos Dasein, jos pasaulis, esmė. Tauta, dalyvaudama karaliaus 
Ka, dalyvauja šventame Gamtos žaisme. 

Visa tai turėdami omenyje, matome, kaip toli nuo tiesos mūsų 
šiandieninės į „demokratiją“ orientuotos istorinės knygos, kaip 
iškreiptai jos aprašo tikrąjį didžiųjų praeities kultūrų karalių ar 
imperatorių vaidmenį. Šiose knygose didieji praeities žmonės yra 
savanaudiški, išnaudojantys daugybę žmonių vien savo labui. 

Iš esmės faraonas nepiktnaudžiavo savo žmonėmis, o tar- 
navo jiems įtraukdamas juos į savo darbus. Faraono Ka yra ir 
dievų darbų ar žaismo vieta. Karalius veda savo tautą į dievų 
žaismą. Jis tai daro savo viešpatavimo metu, o labiausiai - mir- 
damas. Karaliaus mirtis reiškė jo Ka pasinėrimą į pirminius 
nuolat pasislėpusios Gamtos pagrindus. Šiuose pagrinduose, 
tamsioje Žemėje, ant kurios stovi karaliaus piramidė, jo mau- 
zoliejus, karalius išlieka gyvas susiliedamas su nuolat pasislė- 
pusiomis Gamtos galiomis. Jis yra gyvas kaip Žemę atgaivinanti 
galia, kurios reikia tautos kultūrinio gyvenimo šimtmečiams ar 
tūkstantmečiams. 

Didelę karaliaus laidojimo apeigų dalį sudarė balzamavimas. 
Šis veiksmas reiškė mirusio karaliaus atgaivinimą, jo gyvybinės 
jėgos sugrąžinimą į dieviškąją arba amžinąją paslapties sritį — 
Atumo, bevardiškumo, Niekio sritį. Balzamavimas - atgimimas — 
reiškė pasinėrimą į pirmapradžius Gamtos vandenis, į jos viską 
atgaivinantį žaismą. 


„Ceremonija reiškė, kad miręs žmogus pakils kaip saulė pasaulio 
aušroje, pasirodydamas iš lotoso žiedo (nenuphar) arba vandens lelijos 
(nefer), valdančios pirmapradžio chaoso vandenis. Dėl to paskutinė 
balzamavimo ritualo frazė turėdavo būti jo bilietas į amžinybę: „Tu vėl 
gyveni, tu vėl gyveni amžiams, tu vėl esi jaunas visiems laikams.“ 


26 Desroches-Noblecourt, min. veik., p. 221. 

Miręs karalius atgimsta dievu. Todėl jo mirtis yra „aukš- 
čiausiasis gyvenimas“. Karaliaus visuomenė įgyja jo sielą (Ka) 
arba jo „aukščiausiąjį gyvenimą“ dalyvaudama pačioje kara- 
liaus gyvenimo šerdyje. Tai yra dalyvavimas karaliaus mirtyje, 
visuomenės Dasein tiesoje. Kultūra - gyvenimo-kur atsakas 
arba žmogaus buvimas tinkamam ir atsidavimas pirmapradėms 
transcendentinėms ar dieviškosioms Gamtos galioms - yra 
„aukščiausiasis gyvenimas“, laisvė, pats buvimas žmogumi. Tai 
yra jo mirtis. Mirtis yra pats intensyviausias gyvenimas, tai yra 
Nuolat Pasislėpusiojo ir Niekio atsiskleidimas. Čia labiau nei 
kur kitur išryškėja tikroji Heideggerio žodžių „Mirtis yra dė- 


mesio atkreipimas į Niekį'7 prasmė. 


8. DIEVIŠKOJO GYVENIMO-KUR SUNKUMAS 
ŠIAIS LAIKAIS 


Didžio žmogaus paskirtis niekada nebūna visiškai aiški nei 
patiems didiesiems žmonėms, nei jų visuomenei. Ir tautos, ir 
karaliai susiduria su nežinia, su Nuolat Pasislėpusiuoju, Nie- 
kiu. Pats žmogaus egzistavimas - jo buvimas savo vidiniu „aš“, 
savo Ka, savo viešpačiu - yra pasinėrimas į Niekį. Žmogaus ek- 
sistavimas, jo „Dasein“, kaip sako Heideggeris, yra „buvimas 
Niekyje“2. Aiškumas yra tik šiuolaikiniame racionaliame pa- 
saulyje, pirmiausia dėl to, kad čia itin pabrėžiamas individualis- 
tinis, į žmogų orientuotas išorinis „aš“. Vidinis „aš“ moderniaja- 
me „demokratiniame“ pasaulyje neturi jokių teisių. Kiekvienas, 
kuris bando šiandien intensyviai gyventi-kur, gyventi dieviškąjį 
gyvenimą, neišvengiamai turi klaidžioti Gamtoje, kurioje nėra 
kelių. Savo klystkeliuose tiesos ieškotojas šiandien neturi nei di- 
džių žmonių, nei tikrų didvyrių, į kuriuos žvelgdamas galėtų 
susiorientuoti, kaip eiti savo paskirties keliais. Dieviškųjų žmo- 


* Heidegger, Vortrūge und Aufsūtze, p. 177. 
28 Heidegger, Was ist Metaphysik?, p. 32. 

nių stoką moderniojoje visuomenėje arba socialiniame gyve- 
nime papildo iš esmės tokia pati stoka šeimoje. Mes neturime 
valdovų nei savo tautoje ar visuomenėje, nei namie, ir jau nuo 
dvylikos metų esame visi lygūs. 

Turbūt niekas nejaučia šios stokos ir vienišumo itin dina- 
miškame šių laikų pasaulyje taip, kaip tai jaučiu aš. Nuo pat jau- 
numės, turbūt dėl senelio įtakos, aš pasirinkau dievų ieškojimo 
kelią - klaidžiojimo kelią. Dievų ieškojimas, kaip jau žinome, 
reiškia vidinio „aš“, o ne į save orientuoto, subjektyvaus ar iš- 
orinio „aš“ kelio pasirinkimą. Vidinio „aš“ pasirinkimas kartu 
reiškia išorinio „aš“ nuvertinimą, susilpninimą, jei ne atmeti- 
mą. 

Su žmona Lione Brone, atvykę į Šiaurės Ameriką, pradėjo- 
me gyventi tokį gyvenimą, kuris paženklintas veikiau brandaus 
susimąstymo negu jaunatviško energingumo. Užuot pasinėrę į 
pilnatvišką, linksmą, džiaugsmingą ir spalvingą, bet trumpalai- 
kį pramogų ir smaginimosi gyvenimą, mes kūrėme prasmingą 
intensyvų gyvenimą-kur, kuris neišvengiamai atskyrė mus nuo 
kitų. Mes siekėme vidinio vystymosi: skaitėme, planavome dar- 
bą ir veiklą taip, kad liktų laiko šiam vidiniam augimui. Laiką, 
kuris likdavo nuo darbo (būtino, kad išliktum), skirdavau tęsti 
filosofijos studijoms, kurias pradėjau Europoje. 

Jaunatviška, linksma ir patraukli Lionė Bronė buvo natūra- 
liai linkusi į linksmybes ir pasilinksminimus, juoką ir išdaigas. 
Mano „valdoviškasis“ dievų ieškojimas tikriausiai buvo sunki 
našta jaunatviškai ir guviai jos sielai. Tai akivaizdžiai buvo iš- 
reikšta jos sapne, kurį ji susapnavo, kai mes apsigyvenome Pits- 
berge. Ji sapnavo, kad mes gyvename ramiame name, tik kelios 
mylios nuo miesto. Buvo šventinė, nuostabi saulėta birželio die- 
na. Linksmi pramogaujantys ir šokantys žmonės iš visų pusių 
vyko pro mūsų namą į miestą, į kažkokią šventę. 

Lionė Bronė žinojo, kad manęs nėra namie, nes buvau ke- 
lioms dienoms išvykęs. Matydama laimingus pasipuošusius 
žmones, judančius miesto pusėn, ji nusprendė eiti į miestą be 
manęs. Įėjusi į namą savo nuostabai ji pamatė mane grįžusį. Aš 
jai padovanojau gėlių smulkiais raudonais žiedeliais. Bet nebuvau 

linksmai ir šventiškai nusiteikęs. Ryžtingai atmečiau jos pa- 
siūlymą eiti į šventę, bet nepritariau ir kad ji eitų viena. Mano 
požiūriu, ši šventė buvo labai nereikšminga - tai buvo tuščios, 
žaižaruojančios ir kibirkščiuojančios linksmybės, neturinčios 
jokios prasmės. 

Ji liūdnai žiūrėjo pro langą į žmones, važiuojančius gražiai 
išpuoštais vežimais, tempiamais puikių ristūnų, trykštančių 
gyvybingumu. Toliau ji matė platų žalių rugių lauką. Jos nuos- 
tabai, kažkas pjovė žalius nesubrendusius rugius javapjove. Tai 
buvo akivaizdus pažeidimas arba netinkamas elgesys su jaunais 
pasėliais. 

Ji atsisuko nuo lango ir pastebėjo daug dalykų, kuriuos reikė- 
jo padaryti, kad mūsų namai būtų jaukesni ir taptų tinkamesne 
vieta mūsų tikslams. Ji pradėjo tvarkyti pagrindinį kambarį. Ji 
padėjo mano padovanotą smulkių gėlyčių puokštę į kampą taip, 
kad ši gautų daugiausiai šviesos iš šoninių langų. Pamažu viskas 
pradėjo atrodyti patraukliau ir jaukiau. Kai ji vėl pažvelgė pro 
langą, pamatė, kad lauke ramu, viskas aplinkui atrodė tyliai ir 
taikiai. Jos nuostabai, žalias rugių laukas buvo tapęs auksinis ir 
subrendęs. Rugiai lingavo nuo vėjo ir spindėjo saulėje. Pjovėjo 
jau nebebuvo. 

Sapnas akivaizdžiai atskleidė jaunos poros gyvenimo konf- 
liktą. Vertinant šiuolaikinės „demokratinės“ lygybės požiūriu, 
jis aiškiai rodytų mano prievartą Lionės Bronės laisvei. Tai 
reikštų mano kišimąsi į Lionės Bronės gyvenimą ir jos paver- 
gimą. Šis sapnas parodė, kad dviejų asmenybių lygybė buvo 
pažeista. Vienas iš partnerių (aš) elgėsi „nedemokratiškai“ kito 
atžvilgiu. Šiuolaikinės demokratijos principų požiūriu tokių as- 
menų išsiskyrimas būtų visiškai pateisinamas. Bet sapnas nera- 
gino skirtis. Vietoje to jis nurodė nešiuolaikinį, senovišką arba 
mitinį sprendimą: paklusimą šeimos galvos vidiniam „aš“. 

Šiame sapne į šventę vykstantys laimingi žmonės simboli- 
zuoja išorinio „aš“ laisvę - laisvę žaižaruojantiems, kibirkščiuo- 

jantiems trumpalaikiams antropocentriškai orientuotos mo- 
derniosios visuomenės įvykiams. Mano nepritarimas tokioms 
išorinio „aš“ nuostatoms remiasi tvirtu mano ėjimu vidinio 

„aš“ keliais nuosekliai tvarkant dienos įvykius ir veiklą pagal 
ilgalaikius tikslus, apimančius visą dviejų žmonių gyvenimą 
darniai vykdant kartu savąją paskirtį. Toks savosios paskirties 
vykdymas yra svarbesnis už visų išorinio „aš“ veiksmų ir visos 
jo aplinkos (antropocentrinės aplinkos) motyvus. Galutinis jo 
pagrindas yra transcendentiniai principai, kurie tvarko ir nule- 
mia visų daiktų ir visų žmonių gyvenimo kelius. 

Išorinio „aš“ veiksmai, tikslai ir motyvai yra aiškūs ir atrodo 
neginčytini dėl šiuolaikinės demokratinės visuomenės neginčy- 
tinai pripažįstamos antropocentrinės nuostatos. Bet koks nu- 
krypimas nuo šios šių dienų etikos reiškia kelią į nežinią, reiškia 
labai abejotiną ir rizikingą siekimą „subjektyvių“ tikslų. Vidinis 
„aš, dieviškumas bedieviame mūsų pasaulyje yra abejotinas ir 
subjektyvus. Negana to, rizikingi vidinio „aš“ žingsniai, kurių 
kartais dar pasitaiko ir šiais laikais, yra nereikšmingi ir smul- 
kūs. Aprašytame sapne tai simbolizuoja smulkių gėlyčių puokš- 
tė. Nereikšmingus ir sunkiai pastebimus gilesnio gyvenimo-kur 
įvykius reikia puoselėti. Tik tokiu atveju galima pastebėti jų 
reikšmingumą. "Toks puoselėjimas sapne išreikštas kambarių 
tvarkymu ir ypač puokštės perkėlimu į gerai apšviestą vietą. 

Žmogus, pjaunantis žalius rugius, išreiškia mano veiksmus, 
susikertančius su vyraujančio išorinio „aš“ pasaulio standartais. 
Tai tarsi jaunatviško gyvenimo ir laisvės apribojimas. Tai rodo 
pirminį Lionės Bronės nenorą atsisakyti jaunatviško gyvenimo, 
kuris, regis, prarandamas anksčiau laiko, kaip kad žali rugiai 
krenta pjaunami javapjovės. Kai mūsų namo kambariai buvo 
kruopščiai sutvarkyti, smulkios neryškios gėlytės (priklausan- 
čios vidinio „aš“ sričiai) tapo pastebimos ir svarbios. Tik da- 
bar rugių laukas tapo matomas vidinio „aš“ požiūriu. Tikrai 
reikšmingi rugių pasėliai yra būdami „auksiniai“, subrendę po 
dieviškąja saule (Ka, viešpats). Pasirinkdama atsidavimą mūsų 
namams, Lionė Bronė pasirinko kartu su manimi rūpintis il- 
galaikiais vidinio gyvenimo-kur pilnatvės ir užbaigtumo įstaty- 
mais, kuriuos simbolizuoja auksiniai subrendusių rugių laukai, 
o svarbiausių, nepaviršutiniškų tikslų pasirinkimas buvo dievų 
ieškojimo kelio pasirinkimas. 

Šio sapno prasmė yra susijusi su kontrastu tarp išorinės, są- 
moningos, subjektyvios moderniojo žmogaus laisvės ir vidinio 
„aš“, būdingo mitiniam ir entuziastingam žmogui, laisvės, kuri 
kyla iš transcendentinio likimų tvarkymo - iš dievų darbų, o ne 
paviršutiniškų ir trumpalaikių žmogaus planų bei siekių. 

Rūpestingai tiriant šiuolaikinę liberalią humanistinę žmo- 
gaus laisvę, kuri pabrėžia paviršutiniškus jo polinkius, siekius, 
svajones ir tikslus, galima padaryti išvadą, kad yra daugybė 
įvairiausių laisvių, kurios visos apibūdina žmogų tik kaip tam 
tikrą gyvūnų rūšį, o ne kaip buvinį, atvirą transcendentiniam 
Gamtos žaismui ir esantį iki visų rūšių ar viso esybiškumo. 
„Žmogiškosios rūšies“ laisvė yra tikrųjų žmogaus bruožų - „už- 
rūšiškumo“, „užesybiškumo“ - nelaisvė. Šiuolaikinėje esybiško- 
je laisvėje nėra vietos tikrajam žmogaus vientisumui, jo žmo- 
giškosios substancijos svarumui. Šis žmogiškosios substancijos 
svarumas yra pasiekiamas tik žmogui tvarkant savo gyvenimą 

pagal tvarius transcendentinius principus - dievų įstatymus 
(logosą). Dievų laisvė yra žmogaus vidinio, o ne išorinio „aš“ 
laisvė. Tai yra transcendentinė, o ne esybinė laisvė. 

Vyras ir žmona gali darniai gyventi būdami dievų įtakoje - 
visada neapčiuopiamoje ir pažymėtoje pilnatvės. Žmonos pa- 
valdumas vyrui arba vyro žmonai nėra tikroji šeimyninio gyve- 
nimo darna. Tik abiejų pavaldumas antžmogiškajai tikrovei gali 
reikšti tokią darną. Tikroji darna nėra savo nuostatų atsisaky- 
mas. Tiesa, ji yra susijusi su išorinio „aš“ atsisakymu, bet kartu 
ji reiškia giliausiojo vidinio „aš“ išugdymą ir sustiprinimą. 

Šiuolaikiniame pasaulyje, kuris palaiko išorinę, o ne giliaša- 
knę, tvarią transcendentinę laisvę, galime rasti daugybę pavyz- 
džių, kai susituokusi pora išsiskiria vien dėl išorinių priežasčių. 
Čia gali būti verta paminėti vieną iš jų. Dunkane žmona išsi- 
skyrė su vyru todėl, kad jis jai devintųjų vestuvių metinių pro- 
ga nupirko darbinių batų porą. Šis vyras turėjo nedidelį žemės 
plotą, kurį sunkiu darbu stengėsi paversti derlingais laukais. Jis 
nuoširdžiai tikėjo, kad darbo batai bus jo sutuoktinės įvertinti 
kaip paskatinimas jai prisidėti prie žemės darbų. Tačiau ji turė- 
jo savąjį („išorinį ) gyvenimo būdą ir, laikydamasi šiuolaikinių 

demokratinių principų, pagal kuriuos būtina gerbti gyvenimo 
būdo pasirinkimo laisvę, pareikalavo skyrybų. Jos reikalavimas 
buvo įvertintas kaip pagrįstas ir ji gavo ištuoką - dėl pažeisto 
asmens vientisumo ir laisvės. 

Šis pavyzdys ir anksčiau minėtas sapnas rodo, kad dauge- 
lis žmonių nesuvokia svarbiausių transcendentinių principų. 
Dėl to jie nesugeba ir atpažinti vieną kitą žmogų, kurie šiuos 
principus dar mato. Tai reiškia, kad „demokratinė“ visuomenė 
ignoruoja didžius žmones, ignoruoja tuos, kurie atsako į Gam- 
tos atsiskleidimo-paslėpties mirgėjimą ar kurie sugeba paner- 
ti į šio mirgesio bangas, teikiančias pradžią visiems daiktams, 
augalams ir gyvūnams. Tikroji demokratija būtų visų žmonių 
laisvė taip atsakyti ar pasinerti. 

Šeimos galva vadovauja savo šeimos narių gyvenimui, didis 
visuomenės ar valstybės vadovas veda visus savo žmones. Ta- 
čiau nei šeimos, nei visuomenės ar valstybės nariai nėra nelaisvi 
ar vergai. Taip yra dėl to, kad jų atsidavimas valdančiajai šeimos 
galvai arba karaliui yra atsidavimas dieviškiesiems principams, 
kuriems tarnauja jų vadai. 

Visiškai gali būti, kad žmona, o ne namų „šeimininkas“, turi 
transcendentinių ar valdoviškųjų bruožų ir tarnauja savo šei- 
mos nariams kreipdama juos prasmingais dievų keliais. Gali 
būti ir dažnai būna, kad vadas, prezidentas, premjeras ar kara- 
lius stokoja karališkųjų ar valdoviškųjų bruožų ir todėl veikiau 
klaidina, o ne veda savo žmones. 

Senovės dievų žinojimas neįgalina šiandieninio žmogaus 
vadovauti. Vadas (didis arba valdoviškasis žmogus) šiandien 
gali būti tik tas, kuris žino, kad šiandieninis žmogus yra be- 
dievis ir nedalyvauja dievų žaisme. Šis dievų nebuvimo žinoji- 
mas yra pirmasis žingsnis šiandieninio žmogaus kelyje į savęs 
atvėrimą siekiant ateities dievų. Valdoviškasis žmogus visuo- 
menėje arba šeimoje yra ne tas, kuris gyvena pagal dievus, o 
tas, kuris ieško dievų. Sekti gyvaisiais dievais kultūriniame 
pasaulyje yra lengviau nei sekti pasitraukusiais dievais ar gy- 
venti-kur bedievėje aplinkoje. Šitai pasakytina ir apie vadą, ir 
apie visuomenę. 

Mitiniuose ankstyvųjų kultūrų pasauliuose transcendentinės 
galios buvo akivaizdžios. Jos pasirodydavo kaip lietus, audros, 
ugnikalnių išsiveržimai, žemės drebėjimai, metų laikai, uolų 
formavimasis, kalnai, jūros ir upės, augalų ir gyvūnų augimas 
ir vystymasis, o labiausiai kaip pats žmogaus pasaulis. Trans- 
cendentinės galios, esančios paminėtuose daiktuose, nėra jiems 
tapačios. Nepaneigiamas jų tikrumas buvo akivaizdus kaip ir 
nesugaunamumas. Jų savęs atskleidimas kartu buvo savęs slėpi- 
mas. Žmogus skyrėsi nuo gyvūnų ir daiktų savo ryšiu su šiomis 
užesybinėmis galiomis. Šis ryšys reiškė kultą ir kultūrą. Nuola- 
tinis žmogaus ryšys su save atskleidžiančiomis ir slepiančiomis 
transcendentinėmis galiomis reiškė nuolatinį žmogaus buvimą 
dievų ieškojimo kelyje. Šis kelias reiškė klaidžiojimą, nes tai 
buvo susiję su žaismingu transcendentinių galių atsiskleidimo 
ir pasislėpimo mirgėjimu. 

Didūs visuomenės ar bendruomenės žmonės buvo tie, kurie 
geriau nei kiti pajėgė įžvelgti dievų darbus ar žaismą. Senovės 
kultūros aukščiausiasis žynys žinojo apie palankias ir priešiškas 
transcendentines galias ir žinojo, kaip išmelsti palankių dievų 
malonę. Jis taip pat turėjo drąsos užsidėjęs magišką kaukę (tei- 
kiančią palankių dievų galią) pasipriešinti pražūtingoms demo- 
niškosioms galioms. Apeigos buvo atliekamos maldaujant pa- 
lankaus jauniems augalams augti oro, sėkmės medžioklėje arba 
mūšyje, kilus epidemijai ar miškų gaisrams, taip pat įvairiais 
šeimos gyvenimo atvejais, tokiais kaip vedybos, gimimas, mir- 
tis ir panašiai. Aukščiausiasis žynys tarnavo savo visuomenei 
tarnaudamas dievams. Paminėti atvejai leido dievams įžengti į 
kultūrinį žmogaus pasaulį, į jo Dasein, ir taip atsiskleisti. Aukš- 
čiausiasis senovės kultūros žynys „sujungia dangų ir žemę, die- 
vus ir žmones, o su žmogumi susijusiems daiktams skiria vietą 
bendrame visumos horizonte“?, Gamtos žaismo horizonte. 

Tik tie, kurie pažįsta niekad nesučiuopiamą dievų žais- 
mą, gali vesti žmones dieviškaisiais keliais į rytojų. „Viskas, ką 


* Fink, Spiel, p. 172. 

žmogus aptinka, yra valdančių dievų rankose.“?? Kai tik dievai 
nebėra esybinės tikrovės principai ir pagrindai, kai jie patys 
pradedami interpretuoti ir aiškinti pagal kokią nors abstrakčią 
sistemą, interpretavimo centras persikelia nuo dievų į žmogų 
(nuo Gamtos /ogoso į žmogaus logosą). Filosofijos era iš esmės 
yra bedievė era. Antropocentriškasis pasaulio interpretavimas 
reiškia, kad jį valdo nebe dievai, bet žmogus. Šis valdymas Va- 
karų kultūroje reiškia technologinės tikrovės viešpatavimą. Be- 
dievis žmogus valdo (arba mano, kad valdo) Gamtą savo sis- 
temomis ar doktrinomis, o akivaizdžiausiai - technologinėmis 
priemonėmis. Todėl bedievis žmogus nebėra kultūrinė būtybė 
tikrąja kultūros prasme. Jis yra technologinis gyvūnas. 

Technologiniais laikais žmogaus klaidžiojimas, į kurį jį įme- 
ta Gamtos žaidžiančios galios, tampa užslėptas. Žmogus jau 
nebemato savo esmingo klaidžiojimo (savo nuolatinio dievų 
ieškojimo); jis mano, kad eina savo nubrėžtu keliu į pilnatvę. 
Tokia pilnatvė yra numatyta komunistine diktatūra ir Amerikos 
demokratija. Tokios paslėpties laikais tikrasis žmogaus gyveni- 
mas-kur - „ek-sistavimas“ vadovaujantis vidiniu „aš“ - darosi 
našta. Tiesus, puikiai grįstas ir platus kelias jį nutolina nuo ti- 
krojo kelių nebuvimo, nuo klaidžiojimo ir dievų ieškojimo. Tai 
atima iš jo didybę. 


3 Zierer, min. veik., p. 35. 


275 


VII. MIRTIS 


Egipto faraono garbinimas buvo susijęs su tuo, kad per jį at- 
siskleisdavo Gamta, išeidama į priekį dievų įtaka visam Egiptui 
nuo pat Nubijos pietuose iki Nilo deltos šiaurėje ir nuo Raudo- 
nosios jūros rytuose iki nederlingų dykumų vakaruose. Šis Nilo 
pasaulis buvo Egipto pasaulis. Tai buvo Egipto kultūros įvykio 
scena. 

Pagrindinis Egipto pasaulio scenos veikėjas, atidengiantis iš 
esmės pasislėpusią Gamtą, buvo faraonas, karališkas ar dieviš- 
kas Egipto tautos žmogus. Šiame žaisme dalyvaudavo visa tauta. 
Būdami karaliaus bendrininkai, žmonės kartu žaisdavo Egipto 
pasaulio scenoje, jo Dasein. Šis Egipto tautos žaidimas būdavo 
intensyviausias per karaliaus laidojimo ceremoniją, ryškiausią 
kultūrinio tautos pasaulio įvykį. 

Mirtis buvo svarbi ne tik Egipto kultūriniame gyvenime, bet 
ir kiekvienos kultūros „esmėjime“, jos judėjime į pilnatvę. Pasak 
Dieterio Sinno, mirtis Heideggerio filosofijoje (kuri priartėja 
prie mitinio pasaulio supratimo labiau nei bet kuri kita) „laiko- 
ma vieta, „kurioje Būties paslėptis praneša apie save“. 

Heideggeris mintį supranta kaip žmogaus transcendenciją 
par excellence. Tokia transcendencija iš esmės reiškia antropo- 
centrinės laikysenos atsisakymą. Visais didžiaisiais savo dar- 
bais mes leidžiame aukštesnei už mus šviesai (transcendentinei 


! Sinn, min. veik., p. 98. 

šviesai) prasiskverbti į mūsų gyvenamąjį pasaulį, mūsų Dasein. 
Didieji darbai tampa reikšmingiausi per mūsų mirtį kaip pa- 
sidavimą dievams, taigi jų reikšmingumo atskleidimą. Didūs 
žmonės yra apšviesti dievų liepsnų - Dzeuso žaibų. Kaip ir de- 
ganti anglis, didūs žmonės liepsnoja, kol pavirsta į pelenus, - 
leidžia nuolat pasislėpusiai jų dievų šviesai spindėti arba nustoti 
spindėti žmogaus Dasein. 


1. MIRTIS IR GIMIMAS 


Kadangi mirtis yra svarbiausias žmogaus buvimo žmogumi 
įvykis, galime sakyti, kad per mirtį žmogus gimsta kaip žmo- 
gus. Dėl to mirtis yra gimimas. Gimimo ir mirties dvilypumą 
galima sugretinti su Gamtos žaismu, blykčiojančiu paslėpties 
ir atsiskleidimo vyksmu. Herakleitas išreiškia šią Gamtos tiesą, 
apimančią mirtį ir gimimą, 60 fragmente: „Kelias aukštyn ir že- 
myn yra tas pats“. 

Faraono laidotuvių vilkstinę dažniausiai sudarydavo daugy- 
bė laivų ir valčių Nilo vandenyse, gyvybės vandenyse. Jie judė- 
davo Nilo deltos link į vaisingąsias pelkes, iš kurių kildavo įvairi 
gyvybė ir kurios simboliškai buvo Motinos Žemės įsčios arba 
sostas*, 

Šių vandenų pirmapradiškumas labiausiai atskleidžia didžiu- 
liu kuriamuoju augmenijos derlingumu. Augmenija yra pirma- 
sis žingsnis vystantis gyvybei - gyvūnų ir žmonių. Laidotuvių 
procesija, judanti į pirminius vandenis, reiškė pasinėrimą į kū- 
rybinį Gamtos šaltinį. Toks pasinėrimas kartu buvo pakilimas 
su naujo gyvenimo šviesa. 

Laidojimo reikmenys laivuose ir valtyse, taip pat pačios val- 
tys ir laivai buvo nudažyti juodai. Egipto pasaulyje ši spalva 
reiškė ne gedėjimą, o atgimimą". Juoda yra ir Žemė, kuri yra 


* Plg. Desroches-Noblecourt, min. veik., p. 250. 
3 Plg. ten pal, p. 251. 

gimimo šaltinis. Taigi mirtis faraono laidojimo procesijoje kar- 
tu yra gimimas. 

Faraono mirties iškilmės, kuriose dalyvaudavo visa Egip- 
to tauta, buvo amžino Gamtos žaismo raiška esamoje vietoje 
esamu laiku - baigtinėje situacijoje. Gamtos žaismo struktū- 
rą Egipto mitinėje kultūroje išreikšdavo Izidė (Motina Žemė, 
sostas, kuris viską pagrindžia ir išlaiko), pagimdydama Ozyrį, 
galingą tvarką, daugiaaspektį kuriamąjį susikertančių Gamtos 
galių kelių sudėtingumą, Gamtos /ogosą. Ozyris buvo spalvin- 
gas daugybės Gamtos atsiskleidimo būdų išsidėstymas vaivo- 
rykštės spektru. Ozyrio atsiskleidimas puikiai derėjo su Izidės 
paslėptimi. Ši dermė yra transcendentinė arba dieviškoji meilė 
tarp Izidės ir Ozyrio, tarp Nakties ir Šviesos. 

Kita vertus, Ozyris atsiskleisdamas sutrikdo Izidės (Gamtos) 
paslėptį ir tik pasinerdamas atgal į paslaptingas ir chaotiškas 
Izidės įsčias jis užbaigia atsiskleidimo procesą, parodydamas jį 
iš esmės kaip paslėptį: per Ozyrį Izidė pasirodo kaip pasislėpu- 
si. Atskleidžiančiu ir slepiančiu kilimu ir kritimu, savo gimimu 
ir mirtimi, Ozyris tarnauja Izidei. Ji tampa vaisinga mirusiu 
Ozyriu, priima jį į nuolat paslėptą motinišką šaltinį. Nuota- 
ka tampa motina: gedėdama mylimojo, Izidė surenka mirusio 
Ozyrio palaikus ir tampa nėščia Ozyriu kūdikiu, kuris vėliau 
gimsta iš naujo. Mitai byloja, kad Izidė paslepia mirusį Ozyrį 
Nilo deltos pelkėse. „Be abejonės, šis epizodas kalba apie deivės 
nėštumą.“* 

Ozyris, kaip ir bet kuris kitas dievas, net ir būdamas atsklei- 
džianti galia, niekada nepasirodo kaip transcendentinė tikrovė. 
Jis viešpatauja viename ar kitame Egipto kultūros etape kaip 
Ka, karaliaus siela arba vidinis jo „aš“. Faraonas yra Ozyris tam 
tikrame Dasein, tam tikroje Gamtos galių prasiveržimo (atsis- 
kleidimo) vietoje. Būtent todėl laidojimo menėse Egipto fara- 
onų piramidėse Ozyrio statulos panašios į mirusį karalių. Šis 
panašumas iš esmės reiškia priešingą dalyką: jis reiškia kara- 


* Ten pat, p. 250. 

liaus dieviškumą. Todėl karaliaus mirtis - pasinėrimas į gimimą 
teikiančias Gamtos įsčias - yra ne jo paties, o jo vidinio „aš“ 
veiksmas, nes vidinis jo „aš“ neišvengiamai paklūsta dievų va- 
liai, ypač dievo Menkhereto. Šis dievas perkelia mirusį karalių į 
pradinį atgimimo etapą?. 

Svarbiausias faraono (kaip ir jo tautos) gyvenimo įvykis yra 
jo mirtis. Faraonas, kaip dievo atsiskleidimas, kartu yra Gam- 
tos irimo galių atsiskleidimas. Karaliaus mirtis reiškia jo tapimą 
Ozyriu amžinojoje paslėpties viešpatijoje. Jo kaip žmogaus mir- 
tis yra jo kaip dievo gimimas. Miręs karalius, palaidotas švento- 
je Egipto žemėje, tampa dieviškuoju palaiminimu, gaivinančia 
kuriamąja, gyvybę teikiančia galia, kuri yra nuolat ar amžinai 
veikli paslėptoje dievų karalystėje. 

Kitas faraonas yra kita baigtinė to paties dievo Ozyrio ap- 
raiška kitomis tautos kultūrinėmis aplinkybėmis. Naujas kara- 
lius jokiu būdu nėra tapatus mirusiajam. Naujas karalius yra 
naujas dievo Ozyrio (jo Ka) įsiveržimo į Egipto pasaulio atvi- 
rumną būdas. 

Dievo dvejopumas - dievas paslėpties viešpatijoje ir dievas 
žmogaus gyvenamojo Dasein atvirume - dažnai suprantamas 
kaip dievų Ra ir Ozyrio dvejopumas. Tikroji Ra, saulės dievo, 
buvimo vieta yra už horizonto, o Ozyris, Ra sūnus, Horas vai- 
kas, „esančiojo aukščiau“ vaikas, gyvena karaliuje. Ra ir Ozyris 
iš tikro nėra dvi skirtingos dievybės. Jie yra dieviškieji Ka, die- 
vų „aš“. Dievo Ra Ka yra amžinosios slaptųjų Gamtos ištakų 
gelmės, visa ko pagrindai, o Ozyrio Ka yra šios ištakos, išsiver- 
žusios į atsiskleidimą, į logosą, kultūriniame Egipto Dasein. Ka- 
ralius kaip šios vietos (sosto) valdytojas tampa dievo Ozyrio Ka 
vieta. . 

Šį dvejopą, galėtume sakyti, kosminį Ka (pasislėpusį ir atsi- 
skleidusį Ka) atitinka guasi dvejopas žmogaus Ka: slaptas pa- 
sąmoninis giliausiasis „aš“ ir atsiskleidęs sąmoningasis išorinis 
„aš“. Kosminį atsiskleidimo ir paslėpties mirgėjimą atitinka 


3 Ten pat. 

išorinio ir vidinio „aš“ mirgėjimas: išorinis „aš“ gimsta arba 
prasideda giliausiajame (valdoviškajame) „aš“. Išorinis „aš“ turi 
nuolat pasinerti į vidinį „aš“, kad atsinaujintų. Toks pasinėrimas 
yra entuziazmas ar įkvėpimas. Šis kilimas ir kritimas atitinka 
Ozyrio kilimą ir kritimą, jo gimimą ir mirtį. Graikų pasauly- 
je Ozyrį atitinka Dionisas, o romėnų - Bakchas. „Bakcho fleita 
gieda apie mirtį kaip apie pavasarį - ramiai.“* Daina apie mirtį 
yra šviesi gimimo „lopšinė“. 

Mirties ryšys su gimimu ir gimimo su mirtimi matyti ir 
Gamtos daiktuose, ypač augaluose ir gyvūnuose. Visa, kas yra 
gyva ar yra gimę, miršta. Tačiau tik mūsų pačių mirtis arba, 
kaip mitiniais laikais, Dasein stabo, karaliaus mirtis (kara- 
liaus, kuris yra žmogaus „aš“ pagrindas arba kuriam žmogus 
yra skolingas savo vidinį „aš“) išstato mus transcendentinei 
arba amžinai jaunystei. Ne kasdienio gyvenimo įvykiai ar 
patirtis ir netgi ne tos kelios entuziazmo kupinos akimirkos, 
kurių būna žmogaus gyvenime, bet žmogaus mirtis pastato 
jį prieš dievišką Gamtos žaismą, kuris yra pati pradžia, pats 
visų daiktų, neišskiriant ir mūsų pačių „aš“, gįmimas. Mirdami 
mes aiškiai patiriame Gamtos žaismą ir žinome, kad esame jo 
valdžioje. Mirties patale, kai mūsų gyvenimo žygis nutrūksta, 
visos mūsų kaukės, su kuriomis save tapatinome (mūsų išori- 
niai „aš“), nukrenta ir liekame vien mes - nuogi ir mirštantys. 
Mums mirštant gimsta tikrasis mūsų „aš“. Mirtis yra gimimas. 
Tai yra ryškiausias žmogaus buvimo įvykis, patiriamas jo vidi- 
nio valdoviškojo „aš“. 

Gamta žaidžia. Kurdama augalų arba gyvūnų rūšį Gamta 
pasineria į neišsemiamą savo gelmę ir grįžta su kuo nors nauju. 
Tai yra jos žaismas. Gamta žaidžia su žmogumi taip, kad žmo- 
gus pats tampa žaidžiančia būtybe. Žmogus gali „žaisti“ arba 
būti kūrybingas tik atsiliepdamas į pačią Gamtą, į jos žaidžian- 
čias galias, dievus. Šis žmogaus žaismas yra kultas arba, kitais 
žodžiais tariant, kultūra. 


S Henriko Radausko eilėraštis „Fleita“. 

Žmogaus egzistavimas yra nuolatinis nėrimasis į Gamtos 
žaidimo pagrindus, kurie yra ankstesni už viską ar už bet kurią 
rūšį. Žmogus yra pati primityviausia - pirmapradiškumo pras- 
me - būtybė. Jis gali būti laikomas ikirūšiniu gyvūnu. Šį aspek- 
tą tam tikra prasme galima įžvelgti šių laikų gyvenime: asmuo, 
prieš pasirinkdamas kurią nors profesiją, yra panašus į ikirūšinę 
būtybę. Tapęs santechniku, batsiuviu, mokytoju, astronomu, jis 
apibrėžia savo funkcijas šių dienų pasaulyje, tarsi tapdamas tam 
tikra rūšimi visuomenėje. Jis formuoja save, kaip Gamta for U 
muoja gyvūnų rūšis. 

Tapdamas „ypatirigas“ žmogus nukrypsta nuo savo pirma- 
pradiškumo arba pirmykštiškumo, kuris visada yra ikirūšinis. 
Mirtis nubraukia visas „ypatingas“ žmogaus funkcijas ir bruo- 
žus ir gražina jį į radikalią egzistenciją (atgal į šaknis), buvimą 
žmogumi. Mirštant visi profesiniai skirtumai (santechnikas, 
batsiuvys, mokytojas, astronomas) išnyksta ir tampa nereikš- 
mingi. Tai reiškia, kad mirdamas žmogus praranda savo išorinį 
„aš“ ir atranda tikrąjį vidinį „aš“. 

Savo paskutiniuose darbuose Heideggeris kalba apie mirtį 
kaip apie „savęs praradimą dvasiniame žydrynės saulėlydyje“. 
Heideggeris apibrėžia „žydrynę“ kaip „šviesą, kurią uždengia 
tamsa“š. Akivaizdu, kad tamsa reiškia Gamtos arba Būties pa- 
slėptį. Gamta nuolat išsiveržia iš paslėpties ir šis Gamtos išsi- 
veržimas yra pirmapradė šviesa, kuri viską atskleidžia. Tai yra 
motiniški Gamtos pagrindai, kurie priartėdami visada atsitrau- 
kia ir taip išlaiko žydrynės prietemą. Mirtis, pasinėrimas į šią 
pirmapradę žydrynės šviesą, yra dalyvavimas Gamtos išsiverži- 
me, jos žaisme. Tai yra žmogaus gimimas. 


" Heidegger, Unterwegs zur Sprache, p. 51. 
5 Ten pat, p. 44. 

2. DIEVŲ MIRTIS 


Artimas mirties ir gimimo ryšys mitiniame pasaulyje pagrin- 
džia plačiai paplitusį mirusiųjų dvasių ar sielų kultą. „Mirusiųjų 
kultas yra turbūt seniausias kultas Žemėje. „Išėjusiųjų namo“ 
atsiminimas susieja mūsų dienas žemėje su mįslinga Naktimi, 
iš kurios prasideda ir kur nugrimzta visas gyvenimas“? Graikų 
drama kilo iš kultų. Esmingiausias dramų bruožas yra rimtu- 
mas, liūdnumas ir niūrumas. Dramų nuotaikos, aistros ir pertei- 
kiama patirtis yra sunkios ir tragiškos. Šios nuotaikos ir aistros 
neišplaukia iš psichologijos. Jos yra mitinės gyvenimo tikrovės 
elementai. Žmogaus susitikimas su dievais, netgi palankiais ir 
laiminančiais, vyksta liūdnos ir slogios nuotaikos fone. Graikų 
dramos dėl to iš esmės yra tragedijos. Tragizmas čia suvokiamas 
ne antropocentriškai, kaip būdingas žmogaus pasauliui, ir kul- 
minacinis jo taškas yra ne herojaus mirtis, o veikiau dievų, ne- 
mirtingųjų, didingumas: dievų nemirtingumas parodo žmogų 
kaip mirtingą. Todėl liūdna, slogi, kančia alsuojanti dramų nuo- 
taika yra neišvengiama. „Aukščiausioji dievų galia sugniaužia 
baime žmogaus širdį; ir net džiugi žinia apie dangiškąją para- 
mą ir dievų palankumą <...> nepraskaidrina niūraus rimtumo. 
Atstumas, skiriantis mirtinguosius nuo nemirtingųjų, yra per 
didelis!“!? 

Žmogaus, ir ypač herojaus, mirtis, jo mirtingumas yra būtent 
tai, kas gyviesiems dievų įtaką jų pasauliui daro vos ne apčiuo- 
piamai tikrą ir suvokiamą. Mirtis platesne prasme nesutampa 
su išėjimo momentu ar paskutiniu atodūsiu. Mirtis kaip akis- 
tata su dievais arba kaip padarymas savęs tinkamo susidurti su 
dievais mūsų pasaulyje - tai herojaus gyvenimo viršūnė, didieji 
kūrybiniai jo darbai. Šie darbai yra įvairūs: karalysčių ar imperi- 
jų įkūrimas, šventyklų statyba, statulų ar paminklų, nemirtingų 
simfonijų kūrimas, tikros literatūros rašymas, drąsa atliepian- 


* Fink, Spiel, p. 157-158. 
0 Ten pat, p. 176. 

čiai mąstyti, taip pat šventas („visybiškas“) gyvenimas-kur pa- 
klūstant tvarkantiesiems ar valdantiesiems dievų principams. 

Didis žmogus, mirties žmogus, savo darbais atsitraukia į pir- 
minį Gamtos žaismą. Jis išlaiko čia savo vietą, pilnatvės vietą, ir 
yra išmintingas. Mirtis ir išmintis yra kartu. 


Kai galėsiu, rankoj akmenį laikydamas, 

Jausti, kaip jį laikas verčia smėliu ir žeme, 

Kai galėsiu aš matyt, kaip augalas, šaknis įleidęs žemėn, 
Kalasi man pro pirštus medžiu, gėle, - 

Būsiu kaip mirtis aš išmintingas, 

Nes tiktai mirtis tai daro, tai ji padarys ir dėl manęs - 

Ji uždegs manuosius palaikus, kai aš nurimsiu.!! 


Visų daiktų ištakos, klestėjimas ir irimas mums yra pažįs- 
tami dėl to, kad pažįstame Gamtos žaismą, kad laikomės jame, 
„laikomės Niekyje“, kaip sako Heideggeris, - kad esame mir- 
tingi. 

Pacituotame eilėraštyje mirtis yra personifikuota. Ji mato- 
ma kaip transcendentinė tikrovė, kaip dievybė. Graikų mituose 
Mirtis yra dievybė, kuri priklauso Hado sričiai, Motinos Žemės 
sričiai. Ji yra deivės Nakties, Motinos Žemės dukters, dukra. 
Mirties brolis yra Hipnas, miego dievas, kurio sūnus Morfėjas 
yra sapnų dievas!*. Visi šie mirties ryšiai su kitomis dievybėmis 
aiškiai rodo, kad ši deivė priklauso nuolat pasislėpusios Gamtos 
(physis) viešpatijai, atitinkančiai egiptiečių Atumo, žmonių pa- 
saulyje pasirodančio kaip Ra, matomo saulės dievo, viešpatiją. 
Mirties deivė, transcendentinis principas, valdantis visas esybi- 
nes mirtis ir ek-sistencinį žmogaus mirtingumą, rodo, kad mir- 
tis kyla iš Gamtos gelmių. Kaip ir visa kita, mirties prasmė ir 
transcendentiniai pagrindai iškyla į šviesą tik per žmogų, per jo 
mirtingumą. Mirtis, šis labai svarbus žmogaus gyvenimo įvykis, 


" Oscar Williams (ed), A Little Treasure of Modern Poetry. New 
York: Charles Scribner's Sons, 1952, p. 436. 
12 Larousse, Mythology, p. 190-191. 

yra įsišaknijusi žmogaus esmėje (jo „esmėjime“). Taip galime 
spręsti iš to, kad Mirtis yra paslėpties dievybė (Deivės Moti- 
nos duktė) ir Hipno, miego dievo, sesuo. Šis transcendentinis 
aspektas nurodo, kad mirtis yra susijusi ne su sąmoninguoju 
išoriniu Žmogaus „aš“, o su pasąmoniniu, giliausiuoju „aš“. Ka- 
dangi žmogaus vidinis „aš“ (jo Ka) labiau priklauso dievams ir 
Gamtos žaismui nei pačiam žmogui, žmogaus mirimas iš esmės 
yra transcendentinės nematomos tikrovės įvykis. Būtent todėl 
žmogus visiškai priklauso nuo mirties ir neturi jokių galimybių 
ją kontroliuoti. 

Mirtis sugrąžina žmogų į jo pirminę įmesties būklę, į įmes- 
tį (tariant Heideggerio žodžiais). „Įmestis“ čia reiškia žmogaus 
priklausymą nuo transcendentinių pasaulį valdančių galių. 
Žmogus įmetamas į konkrečias situacijas, konkretų kultūrinį 
etapą, tam tikrą vietą, laiką ar laikotarpį. Be to, žmogus įmeta- 
mas kaip turintis tam tikrų fizinių ar dvasinių galių, konkrečios 
išvaizdos - netgi konkretaus veido - ir apdovanotas konkrečiais 
gabumais ar jų stokojantis. Visas šias savybes, primestas likimo, 
pats žmogus, žinoma, gali daugiau ar mažiau pakoreguoti, nors 
iš esmės jam jos yra duotos. Keisdamas savo gyvenimo būdą, 
savo likimą, žmogus gali prieiti iki kraštutinumo, imti maištauti 
prieš tvarkančias dievų galias ir mėginti pats tvarkyti savo gy- 
venimą, eiti keliais, kuriuos pats suplanavo. Kai taip nutinka, 
žmogus tampa maištingumo šaltiniu (gyvūnai nemaištauja). 

Šis „žmogiškas“, susijęs su žmogumi, maištavimas yra klai- 
dingas ta prasme, kad ignoruoja transcendentinius žmogaus 
maištingumo pagrindus. Jis gerai atvaizduotas Aischilo trage- 
dijoje Prikaltasis Prometėjas. Ši žinoma tragedija parodo, kad 
nors žmogus, dalyvaujantis dievų darbuose ir žaisme, dažnai 
sukyla prieš kai kuriuos ar visus dievus, iš esmės jis nėra pir- 
minis maištingumo šaltinis. Žmogus gali sukilti, atsiliepdamas 
į transcendentinį dievų maištingumą. Maištingumas yra dievų 
žaismo, Gamtos žaismo dalis. Prikaltasis Prometėjas yra vie- 
no dievo maišto prieš kitus dievus istorija. Mirdamas žmogus 
(žmogus kaip mirtingasis) iš esmės priklauso pirminiam Gam- 
tos žaismui. Jis dalyvauja dievų kovoje. Prometėjas pasiprieši- 

no Dzeuso tvarkai ar logosui. Šiame konflikte žmonės buvo tik 
figūrėlės šachmatų lentoje. Jokiu būdu jie nebuvo savarankiški 
maištininkai. 

Kiekvienoje kultūroje galima aptikti dievų kovą. Egipte, kaip 
jau žinome, kova vyko tarp Deivės Motinos ir saulės dievo, kurį 
į Nilo slėnį atsinešė indoeuropiečių įsiveržėliai. Izidės ir Ozy- 
rio „susitikimas“ yra šios kovos numalšinimas. Labai panašus 
susidūrimas įvyko tarp Graikijos chtoniškųjų Mikėnų dievų ir 
dorėnų dievų. Šis susidūrimas taip pat padarė didelę įtaką toles- 
niam Graikijos kultūros vystymuisi. 

Abu šie pavyzdžiai rodo, kad dievų žaismas gali būti mūšis, 
kuriame kovojantys dievai gali išgyventi arba ne. Prometėjas 
nusileido pranašesnei Dzeuso galiai. Teutoniškoji kultūra, kuri 
labiau nei bet kuri kita mitinė kultūra pasižymėjo kariniais su- 
sirėmimais ir žiauriais mūšiais, pralenkė kitas kultūras ir die- 
vų susirėmimų vaizdavimu. „Dievų saulėlydis“ (žr. Edas) yra 
pasakojimas apie dievų mirtį. Tai nėra tik dievų kovos istorija, 
o pasakojimas apie visos dievų viešpatijos žlugimą, viso dievų 
žaismo sutrikimą ir pasinėrimą į chaosą. „Dievų saulėlydis“ 
reiškia mirtį dievų, kurie valdė kultūrinį teutonų pasaulį tūks- 
tantmečiais. 

Dievai yra nemirtingi, todėl jų mirtis gali reikšti tik pasi- 
traukimą. Tačiau toks pasitraukimas turi ir mirties atspalvį, nes 
pasitraukę dievai niekada nesugrįžta. Dievų pasitraukimas turi 
būti suprantamas kaip jų pasitraukimas iš kultūrinio žmogaus 
pasaulio, kuriame jie buvo atsiskleidę, į jų paslėpties sritį. Pro- 
metėjas, prirakintas prie uolos Kaukazo kalnuose, keikė Dzeusą 
ir pranašavo jo viešpatavimo pabaigą. Dabar mes žinome, kad 
jo pranašystė išsipildė. Galingi ir nepaprastai kultūriškai vaisin- 
gi Graikijos Olimpo dievai pasitraukė visiems laikams. Jie pra- 
nyko dievų saulėlydžio sutemose. Jie mirė. 

Olimpo ir teutoniškųjų dievų mirtis Europoje, Vakarų kul- 
tūros lopšyje, paliko tuštumą, kurią užpildė antgamtinė (todėl 
ir antkultūrinė) krikščionybės religija. Kadangi žmogus yra es- 
mingai kultūrinė būtybė, krikščioniškoji Vakarų kultūra perėmė 
daugelį ikikrikščioniškojo mitinio pasaulio kultūros elementų. 

Kultūrinė būtybė niekada negali gyventi grynai pagal antgam- 
tinius standartus. 

Šias laikais technologiniuose mūsų megalopoliuose žmogus 
gyvena dvasinėje tuštumoje, kurioje nėra ne tik dievų, bet ir 
antgamtinio Dievo. Dėl to žmogaus pasaulyje klesti antropo- 
centrizmas, tai yra bedievystė. Ar nors viena svarbi šių dienų 
pasaulio institucija, pavyzdžiui, Heinzo fabrikas, turi kokią nors 
religinę - mitinę ar krikščioniškąją - prasmę? Ne! Technologi- 
nio pasaulio institucijos, net ir švietimo ar mokslinių tyrimų, 
yra grynai antropocentrinės ir todėl bedievės. 

Dievų saulėlydis nurodo ne tik dievų, bet ir kultūros, kurios nuo 
jų negalime atskirti, žlugimą. Šių laikų bedievis žmogus iš esmės 
yra bekultūris žmogus. Tik kultūrinė būtybė gali būti bekultūrė, 
nes gyvūnai nėra nei kultūriški, nei nekultūriški. Bekultūris etapas 
yra tarp dievų saulėlydžio ir jų aušros. Dievų saulėlydis pranašauja 
naujų dievų aušrą. Antropocentrinis technologinis mūsų pasaulis 
(bekultūrė mūsų kultūra) numato ateities dievų atėjimą. 

Dievai neįsiveržia į žmogaus pasaulį vien savo pačių sutari- 
mu. Jiems visada reikia, kad žmogus atliepiančiai juos priimtų. 
Antropocentrinis, bekultūris žmogus yra nejautrus dievų priar- 
tėjimui ar atsitraukimui, jų kovoms ar valdymui. Šis nejautru- 
mas dievams yra jo negebėjimas būti mirtingam. Tai nedaro jo 
nemirtingo. Tai veikiau rodo, kad jis nebepajėgia „esmėti“ kaip 
žmogus. Kad galėtų „esmėti“, jis turi gebėti atsiliepti transcen- 
dentinėms galioms - realizuoti giliausiąjį savo „aš. 

Ateities dievai kreipiasi į šių dienų žmogų prašydami jų ieš- 
koti. Labai gali būti, kad visa šių laikų maišatis, neramumai, ira- 
cionalūs, netvarkingi ir nelojalūs judėjimai, ypač didžiuosiuose 
pasaulio miestuose, reiškia pradinį dievų ieškojimo etapą, reiš- 
kia paiešką, kurios ieškotojas dar nesuvokia. 


3. MIRTIS IR LAIKAS 


Biologinis žmogaus gimimas, jo gyvenimo žydėjimas ir pa- 
laipsnis fizinis nykimas yra tokie patys kaip ir gyvūnų, tai nėra 

„ek-sistencinis“ gimimas ir mirtis. Gyvūnai, kaip ir žmonės, 
gauna pradžią Gamtos žaisme, bet, priešingai nei žmonės, jie 
yra nulemti konkrečiam gyvenimo būdui ar konkrečiam esybi- 
niam užbaigtumui, taigi yra išstumti, išvaryti iš Gamtos žaismo. 
Žmogus visada išlieka Gamtos žaisme, ir todėl sakome, kad jis 
gimsta kitaip negu gyvūnai. Biologinis jo gimimas yra jo kaip 
gyvūno, bet ne kaip žmogaus gimimas. Laikydamasis Gamtos 
žaisme žmogus pamažu gimsta. Todėl galime sakyti, kad žmo- 
gus nuolat yra gimstantis, vadinasi, ir nuolat yra mirštantis. Taip 
gimdamas arba mirdamas žmogus „esmėja“ - realizuoja save. 
Heideggeris vadina tai mirtingumu, žmogaus ypatybe, skirian- 
čia jį nuo gyvūnų ir nuo visos esybinės tikrovės. 

Mirtingumas arba „ek-sistencinė“ mirtis Heideggerio filoso- 
fijoje yra glaudžiai susijusi su egzistenciniu laiku. Knygoje Būtis 
ir laikas Heideggeris kalba apie laiką kaip apie žmogaus bėgimą 
į mirtį. Šis bėgimas yra negalimybės galimybė, kurią galima pa- 
aiškinti kaip tai, kad žmogus žino apie savo mirtį ir mirtingumą 
(gyvūnai nežino savo mirties), o dar tiksliau - kaip nuolatinį 
žmogaus (priešingai nei gyvūnų) neužbaigtumą. Žmogus, netu- 
rėdamas vienareikšmiškai nulemtų kelių, negali tapti nulemtas 
vienam keliui (turėti konkretų kelią Gamtos žaisme, kaip turi 
gyvūnai). Jei taip nutiktų, jis nebebūtų žmogus. Todėl negali- 
mybę galima suprasti kaip nuorodą į tai, kad žmogus neturi jam 
nulemtų kelių. 

Daiktai ir gyvūnai turi savo pradžią ir pabaigą. Jų pradžia ir 
pabaiga yra laike. Žmogus yra už esybinės pradžios ir pabaigos, 
todėl šia prasme jis yra už laiko. Bet kadangi daiktų ir gyvūnų 
pradžia ir pabaiga yra laike, jie suponuoja laiką; kartu jie parodo 
laiką kaip užesybinį: laikas neprasideda ir nepasibaigia esybiš- 
kai. 

Filosofai iki Kanto laikėsi poesybinės, o ne ikiesybinės lai- 
ko sampratos. Pagal ikiesybinio arba transcendentinio laiko 
sampratą, daiktai yra, nes yra pirmapradis (ikilaikinis) laikas - 
Laikas; pagal poesybinio laiko arba laikrodžio laiko sampratą, 
laikas arba laikiškumas yra todėl, kad yra daiktai - kintantys 
ir besivystantys. Esybinis laikas arba laikiškumas yra daiktų 

padarinys, arba priklauso nuo daiktų, tuo tarpu transcenden- 
tinis (ikiesybinis) laikas yra daiktų prielaida. Kadangi žmogus, 
priešingai nei daiktai, yra susijęs su transcendentinėmis tikrovės 
galiomis (kurios valdo ir nulemia daiktų prasmę ir būtį), jis yra 
vienintelė būtybė, susijusi su transcendentiniu laiku — Laiku. 

Pati Gamta arba Būtis yra Laikas, nes tai yra visa ko, kas 
prasideda ir baigiasi, suponuojamasis pagrindas. Žmogus, at- 
siliepiantis Gamtos žaismui, yra šio žaismo dalyvis — dalyvis 
Laike. Mirtinga būtybė yra įsišaknijusi pačioje Laiko struktū- 
roje. Žmogaus dalyvavimas Laike atskleidžia Laiką kaip valdan- 
tį daiktus, taigi ir laikiškumą. Klausimas, kas yra Laikas pats 
savaime, iki žmogaus dalyvavimo jame, yra be atsako. Laikas, 
kaip ir pati Gamta, yra pasislėpęs savyje. Jis atsiskleidžia tik per 
žmogų - per jo gimimą ir mirtį, kaip atsaką į Laiko valdžią, Lai- 
kas išeina į šviesą kultūriniame žmogaus pasaulyje. Kultūrinė 
būtybė yra Laike (transcendentiniame laike), tuo tarpu esybinės 
realijos yra laike (laikiškume arba esybiniame laike). 

Gamtos žaismas yra Laiko (/ogoso) prasiveržimas. Jis sutei- 
kia žmogui pagrindus ir padaro jį žmogumi. Šis Laiko prasi- 
veržimas sužadina žmogaus atsaką: žmogus siekia Laiko pil- 
natvės savo gyvenamajame pasaulyje — siekia visiškai atverti 
Laiką savo kūriniais. Didingi, amžini Egipto kultūros pamin- 
klai byloja, koks stiprus šis siekis. Nepaisant didžiulio ar entu- 
ziastingo žmogaus siekio atskleisti amžinybę kultūriniame savo 
pasaulyje, savo Dasein, Laikas (kaip ir Gamta) lieka nepagauna- 
mas, ir žmogus turi pradėti vis iš naujo - imti į rankas kelionės 
lazdą ir vėl eiti ieškoti dievų. Savo kelionėse žmogus dangaus 
nepasiekia. Jis lieka kelyje į idealus - lieka keliautojas, nes yra 
žmogus. Nors ir likdamas pasislėpęs, Laikas apšviečiamas arba 
atskleidžiamas žmogaus Dasein. Laikas prasideda su žmogumi, 

"išsivysto iki aukštumų ir pradeda skęsti paslėpties užmarštyje, 
traukdamasis iš žmogaus pasaulio kultūrinio gyvenimo irimo 
pabaigoje. Laikas gyvena kartu su žmogumi. Be žmogaus Laikas 
lieka už horizonto, kaip ir Atumas Egipto pasaulyje. 

Puotoje Platonas aprašo žmogų kaip dviejų dievybių - Skur- 
do ir Ištekliaus - sūnų. Skurdas reiškia stoką - ne esybę, o Būties 

pilnatvės stoką, Gamtos atsiskleidimo, jos tiesos, Laiko stoką. 
Dėl šios stokos, kurią žmogus jaučia savyje, jis siekia Gamtos at- 
siskleidimo, jos išsiveržimo į Laiką. To siekdamas jis nepradeda 
Laiko, priešingai, pats žmogus prasideda Gamtai prasiveržiant į 
Laiką, jai atsiskleidžiant kultūriniame žmogaus pasaulyje. Gam- 
ta atsiskleidžia per žmogų kaip priemonę savo prasiveržimui į 
Laiką, į savo /ogosą. Kaip Ištekliaus sūnus, žmogus iš esmės nu- 
lemia save atliepiančiai ieškoti Gamtos pilnatvės - ieškoti die- 
vų. 
Gamtos žaismas neturi nei pradžios, nei pabaigos. Taip pat ir 
žmogaus dalyvavimas šiame žaisme nei prasideda, nei baigiasi, 
bet žmogus gali tapti nejautrus šiam žaismui ir transcendenti- 
niam savo gimimui ir mirčiai. Jis gali ignoruoti savo kaip mir- 
tingo esmę. 

Žmogus, nesusijęs su transcendentine tikrove, su jos princi- 
pais - dievais, - yra bekultūris. Jis yra „nelaikiškas“ ir „nemir- 
tingas“ (transcendentine prasme). Toks žmogus yra už pirminio 
tikrovės įvykio (Gamtos prasiveržimo į Laiką) ir taip pat už savo 
vidinio „aš“. Jis tampa prirakintas prie išorinio „aš, tampa tik 
pranašesniu daiktu arba aukštesne gyvūnų rūšimi. Netgi Dievą 
jis laiko daiktu ar būtybe - Aukščiausiąja Būtybe. Iš tikrųjų tai 
yra bedievystė, nes taip Dievas, Gamta ar dievai yra ignoruoja- 
mi, o ne suprantami. 

Nors „ek-sistencinė“ mirtis ir biologinė mirtis, taip pat ir 
transcendentinis Laikas ir laikiškumas akivaizdžiai skiriasi, 
mirštančio žmogaus požiūriu jie tapatūs. Mirštančio žmogaus 
akyse jo aplinkos daiktai įgyja kitokią prasmę: jie jau nebė- 
ra svarbūs praktiniu požiūriu, o atrodo tarsi šventi ilgalaikėje 
perspektyvoje, matomi tarsi sub specie eternitatis, tai yra mato- 
mi transcendentiniu arba dieviškuoju požiūriu. 

Šitaip, sub specie eternitatis arba mortalitatis požiūriu, daik- 
tai yra suvokiami kaip šventi, tai yra kaip šviečiantys transcen- 
dentine dievų šviesa. Egipto faraonų laidojimo menėse esantys 
daiktai nebeturi praktinės kasdienės savo reikšmės. Jie tampa 
nuostabūs, nes padeda žiūrovui patirti šventą, bet bauginantį ne- 
matomų, tik aiškiai jaučiamų dievų buvimą. Laidojimo menėse 

esančius daiktus apšviečia dievų šviesa. Brangakmeniai ir auk- 
sas čia yra ne lobiai, vertinami kasdieniame žmogaus gyve- 
nime - jie yra dieviškumo apraiška. Jie persmelkti dievų. Tam 
tikra prasme jie yra čia esančių dievų spindesys. 

Kai priartėja mirties valanda, daiktai tampa dieviški, pilni 
dieviškumo. Jie jau nebėra daiktai, matuojami tik žmogaus ma- 
tais. Moteris, su dukterimi atvykusi iš Lietuvos į Torontą, savo 
gyvenimo saulėlydyje norėjo grįžti į Lietuvą. Ji norėjo dar kartą 
pamatyti sau brangius daiktus ir vietas, kuriose ji praleido di- 
džiąją savo gyvenimo dalį. Šie daiktai išliko jos atsiminimuose 
kaip šventi - duona, vanduo, dangus, medžiai, jos sodybos takai 
ir kiti. Kita senyva moteris, gyvenusi Brukline, Pitsbergo prie- 
miestyje, beveik 40 metų ilgėjosi savo namų Kolorade ir norėjo 
ten nuvykti, kad nors kartą dar pamatytų saulėlydį už uolėtų 
kalnų. Abi moterys numirė neišsipildžius paskutinei svajonei. 

Antropocentrinio „aš“ požiūriu, daiktai yra naudingi, bet 
pasaulietiški, o vidinio „aš“ požiūriu, mirtingumo požiūriu, jie 
yra šventi. Pasaulietiški daiktai yra laikiški, jie prasideda ir pa- 
sibaigia. Šventi daiktai taip pat turi savo esybinę trukmę, bet 
švytėdami jie atspindi amžinas Laiko realijas. Žmogaus pasau- 
lyje nėra nieko amžino. Milžiniški paminklai pamažu subyra, o 
„nemirtingi“ žodžiai nugrimzta į nieko nesakančią užmarštį. 

Laiką, Gamtos prasiveržimą, jaučia didūs žmonės ir atsilie- 
pia į jį savo darbais. Šie šventi daiktai visada yra laikini, nors 
atspindi amžinybę. Nors Laikas gyvas kultūriniame žmogaus 
pasaulyje, bet jo buvimas ne absoliutus: Laikas pasirodo tik lai- 
kinų daiktų švytėjimu. Žmogaus pasaulis visada yra reliatyvus, 
ribotas, nors žmogaus paskirtis yra atviras atsakas amžinybei — 
Laikui kaip transcendentinei tikrovei. Žmogaus paskirtis yra 
mirtingumas, jo mirtis. 


4. ŠVENTI IR PASAULIETIŠKI DAIKTAI 


Daiktai, kuriuos savo požiūriu žmogus aiškiai įprasmina, 
yra sąmoningojo išorinio „aš“ srities daiktai. Šventi daiktai 

yra tie, kurių prasmę nulemia Gamtos tvarkančiosios galios, 
dievai, priklausantys Gamtos žaismo sričiai. Šiuo atveju žmo- 
gus, atsiliepdamas į Gamtos žaismą, kartu su dievais nulemia 
daiktų reikšmes. Jis nulemia jas ne remdamasis savo sąmone, 
bet atsiliepdamas transcendentinėms Gamtos galioms. Toks 
žmogus yra mirtingas tikrąja šio žodžio prasme. Atsiliepiantis 
dievams jo „aš“ yra vidinis „aš, kuris yra daugiau dievų nei 
jo paties. 

Mitinis žmogus nebuvo aklas jį supantiems daiktams. Jis ge- 
rai pažinojo daiktų prigimtį ir galėjo jais pasirūpinti, siekdamas 
aprūpinti savo būtį. Rūpinimasis daiktais iš esmės buvo žmo- 
gaus rūpinimosi dievais pasekmė. Kadangi dievai nubrėždavo 
žmogaus gyvenimo tikslą, į kurį būtinai įėjo rūpinimasis daik- 
tais, daiktai iš esmės buvo šventi. 

Mitinis žmogus puikiai žinojo, kad priklauso šventai Žemei, 
jis puikiai žinojo, kad virš jo - didžiulis dangus ir jo baugios, 
dažnai laiminančios, bet dar dažniau nepalankios ar priešiškos 
galios. Visi daiktai, kuriuos valdė dievai, buvo šventi, bet baugi- 
nantys. Šventi ir garbintini buvo saulė, mėnulis, žvaigždės, vėjai, 
griaustinis, lietūs, kruša, sniegas ir taip toliau. Žmogus pažinojo 
augalus ir gyvūnus, o labiausiai - save, įmestą į dievų kryžkeles 
be jokio konkretaus, jam nulemto kelio. 

Mitinio pasaulio pradžioje visi daiktai buvo šventi ar dieviš- 
ki: visi akivaizdžiai laikė ar telkė savyje dievų švytėjimą. Mitinis 
žmogus klajojo tarp šventų daiktų, todėl gyveno tikrą vidinio 
savo „aš“ gyvenimą. 

Taikomieji daiktų bruožai ėmė nustelbti tikrąjį jų šventumą. 
Daiktai guasi atsitraukė nuo savo švento visybiškumo, valdo- 
mo transcendentinių Gamtos galių ir pažįstamo žmogui dėl 
atliepiančio vidinio „aš“, ir tapo tik daiktais, objektais, pasak 
dabartinių filosofų. Praradę šventumą daiktai tapo pasaulietiš- 
ki ir tinkami žmogui vartoti visai savarankiškai. Žmogus tada 
gali su jais daryti, ką tik nori. Tai labiausiai matyti mūsų lai- 
kais: žmogus visiškai neatsakingai (bedieviškai) naudoja žemės 
sluoksnius, orą, šaltinius ir upes, miškus, gyvūnus ir visa kita 
vertindamas tai tik žmogiškuoju požiūriu. 

Senasis pasaulis nežinojo tokio visiško daiktų nušventinimo 
ir „demitologizavimo“. Vis dėlto daiktai ėmė darytis pasaulie- 
tiški jau mitiniame pasaulyje. Seniausioji mitinė visuomenė 
nuolatos turėjo būti arti savo dievų ir viskas tokios visuomenės 
pasaulyje buvo persmelkta dieviškumo - buvo šventa. Žmogaus 
gyvenimas-kur buvo nuolatinis kultas, nuolatinė žmogaus pri- 
klausymo dievų žaismui patirtis. Tai buvo nuolatinis jo mirtin- 
gumas (gimimas ir mirtis). 

Kai vėlesniame mitinio pasaulio etape daiktai ėmė darytis 
pilki, netekti savo šventumo, tik kai kurie iš jų buvo atskirti nuo 
įprastų ar pasaulietiškų daiktų ir tapo šventais kulto daiktais. 
Daiktų šventumą, taigi ir žmogaus gyvenimo-kur dieviškumą, 
sugrąžino didieji visuomenės žmonės - žmonės, turintys die- 
viškąjį „aš“. 

Šie žmonės pačioje pradžioje išsivalė savo visuomenės, tau- 
tos ar genties žemėje tam tikrą plotą - vietą, kurioje gyvena die- 
vai". Tai buvo šventos giraitės, šaltiniai ar ežerai, kur būdavo 
draudžiama eiti pasaulietiškais ar praktiškais tikslais. Eiti ten 
galėdavo tik tie, kurie atlikdavo kultines apeigas dievams arba 
aukodavo jiems šventas dovanas aukuruose. Šventovės, šventos 
taurės su šventu vynu ar vandeniu, šventa duona ir šventas sta- 
las (aukuras), šventa lazda, šventa vieta atsisėsti ar sostas - visa 
tai buvo daiktai, kurie savo šventumu skyrėsi nuo žmogaus kas- 
dien naudojamų pasaulietiškų daiktų. 

Jau šiame mitinės kultūros etape žmonių bendruomenė su- 
siskirstė į paprastus žmones, siekiančius pasaulietiškų tikslų, ir 
dieviškus, kurie pasiryždavo tarnauti dievams. Pirmojoje šio 
etapo pusėje žyniai kartu buvo karaliai ar žmonių valdovai. Kri- 
vis, aukščiausiasis senovės Lietuvos žynys, visada turėjo krei- 
vą lazdą, krivūlę (užlenktą tam tikru būdu), savo dieviškumo 
ir valdžios ženklą. Lietuvių kalbos žodis „krivis“ turi tą pačią 
šaknį kaip ir žodis „kreivis“ ar „kreivas“. Aukščiausiasis krivis 
periodiškai siųsdavo savo pasiuntinius, jam pavaldžius krivius, 


5 Plg. Fink, Spiel, p. 181. 

į kiekvieną savo tautos žemės kampelį. Tauta juos atpažinda- 
vo pagal lazdą (krivūlę). Šie žemesnieji kriviai buvo tarpininkai 
tarp krivio ir jo tautos. Tik krivis galėdavo gauti žinią iš pačių 
dievų. 

Žodžiai taip pat buvo šventi ir pasaulietiški. Šventi žodžiai 
pirmiausia buvo dievų vardai, be to, dieviškumu dvelkiantys 
simboliniai žodžiai, kuriuos vartojo žyniai ritualinių apeigų 
metu, tardami šventas ar magiškas formules, prakeiksmus ar ko 
melsdami!“. Šventus žodžius galėjo tarti žyniai, o pasaulietiški 
žmonės - tik tam tikrose šventose vietose ar tam tikru švenčių 
metu. 

Kai pasaulis suskilo į šventą ir pasaulietišką, žmonės prarado 
tiesioginį ryšį su dievais. Tik žynių luomas liko tiesiogiai susijęs 
su dievų darbais ar žaismu. Jis turėjo tarpininkauti tarp dievų 
ir žmonių, tarp šventumo ir pasaulietiškumo. Egipte yra grupė 
statulų, vadinamų „Karnako trejetu“, kurią sudaro faraono Tu- 
tanchamono, Amono, oro ir vandens dievo, ir Mutos, Amono 
žmonos, žemės deivės ir saulės motinos, skulptūros. Šiame tre- 
jete dievai stovi iš abiejų karaliaus pusių. Jie „laiko rankas ant 
jo pečių, o jaunas karalius, apglėbęs juos per liemenį, švelniai 
stumia į priekį 5. 

Kaip žinome, faraonas pasiekia savo gyvenimo viršūnę per 
savo laidotuves. Dievų šventyklų žyniai atgaivina jo mirusį kūną 
ir paruošia dieviškajam gyvenimui. Tada karalius tampa dievų 
bendrijos nariu, tampa dievu, galia amžiname tautos žaidime. 
Kaip dievas, jis ir toliau prisideda prie savo tautos gerovės. 

Žynių luomas realizuodavo patį esmingiausią žmogaus bu- 
vimo būdą. Pasaulietiškumo fazėje viskam (arba beveik viskam) 
žlungant, nors kai kas turi išlikti. Didžių žmonių luomas tar- 
nauja savo žmonėms prisiimdamas ant savo pečių ek-sisten- 
cinę buvimo žmogumi naštą. Taip pasaulietiška tauta išlieka 
gyva per didžių žmonių Ka. Didžių žmonių pasiaukojimas savo 


V Plg. ten pat, p. 185. 
15 Desroches-Noblecourt, min. veik., p. 190. 

žmonėms yra išorinio „aš“ paaukojimas ir kartu vidinio „aš“ 
(Ka) realizavimas. Šis pasiaukojimas - tai didžių žmonių pa- 
sinėrimas į dievų žaismą ir tapimas dievų partneriais. Esminį 
žmogaus bruožą - mirtingumą - žyniai padaro itin svarbų. 

Didis žmogus - krivis, faraonas, poetas, mąstytojas, žmo- 
gus, gyvenantis pagal vidinį „aš“, - yra dievų partneris. Auksinė 
kaukė, dedama Egipto faraonų mumijoms ir mirusiems pirmie- 
siems graikų karaliams, reiškė faraono ar karaliaus dieviškumą, 
panašumą į dievą. Karaliaus veidas šviečia. „Sveikinu tave!“, 
„Gyvas yra tavo veidas“!“, - yra išraižyta ant kai kurių Egipto 
faraonų antkrūtinių. 

Net karaliai ir didūs žmonės, kurie vieninteliai žinojo tikruo- 
sius žmogaus gyvenimo-kur standartus, niekada negalėjo savo 
žmonėms jų pranešti absoliučiai tikrai. Absoliuti tiesa negali lai- 
kytis nuolat mirgančiame Dasein, kurį blaško dievų audros. Jų 
entuziazmas - jų buvimas dievų valdžioje - yra baigtinis, nors 
jis ir pranoksta baigtinumą. „Entuziazmas yra baigtinis įveiki- 
mas savo baigtinumo“, - sako Eugenas Finkas". 

Tautos negandų metu (puolant priešams ar siaučiant epi- 
demijoms, stojus pragaištingiems orams ar žūvant pasėliams), 
kai lietuvių tauta nežinodavo, kuriuo keliu sukti ir ką daryti, 
krivis, aukščiausiasis žynys, šventoje giraitėje po šventu ąžuolu, 
kur degdavo ugnis dievo Perkūno garbei, surinkdavo žmones 
ir pranešdavo dievų valią, kurią vykdydami žmonės galėdavę 
išvengti gresiančios nelaimės. Kai atvejis būdavo itin svarbus, 
aukščiausiasis žynys sutvirtindavo savo perduodamą žinią gy- 
vas įšokdamas į Perkūno aukuro liepsnas. Krivis sutvirtindavo 
savo perduodamų žodžių tikrumą savo paties gyvenimu. Savo 
mirtimi jis pasiekdavo savo gyvenimo intensyvumo viršūnę. 
Negana to, savo mirtimi jis parodydavo, kad yra kai kas viršes- 
nis už jį, viršesnis už žmogų - jis nurodydavo dievus, esančius 
už žmogaus Dasein. Taip jis guasi pranokdavo savo pasaulio 


16 Ten pat, p. 236. 
" Fink, Enthusiasmus, p. 25. 

baigtinumą. Vietoj kokių nors visiškai neginčijamų įrodymų 
arba dievų stebuklų, tiesiogiai kalbančių už save, krivis, aukš- 
čiausiasis žynys, sutvirtindavo savo žodžius apie dievų valią ar 
dievų tiesas tik savo mirtimi. Savo noru pasirinkta mirtis šven- 
tose dievų liepsnose tai, kas yra viršesnis už žmogų, padaro kva- 
pą gniaužiančiai tikrą ir akivaizdų. Tačiau, dievams tiesiogiai 
nedalyvaujant, šis entuziastingas krivio veiksmas - baigtinumo 
įveikimas — buvo baigtinis. Pasibaigus šiam tarpsniui - krivio 
tarpininkavimui tarp dievų ir žmonių, sutvirtintam jo mirtimi, 
jo vidinio „aš“ veiksmu - tauta likdavo įkvėpta daug gilesnio ži- 
nojimo, gilesnio gyvenimo-kur - atsidavusio dalyvavimo dievų 
valioje ar žaisme, bet tai niekada nepanaikindavo tautos Dasein 
reliatyvumo: žmogus vėl likdavo be kelių, tik su nauju kriviu, 
kaip Egiptas - su nauju faraonu. 


5, MIRTIS IR KALBA 


Gamtos žaismas yra Gamtos trikdymas, kurio priežastis yra 
pati Gamta. Gamtos trikdymas yra pirminė daiktų prasmių ir 
būties priežastis ar sąlyga. Sutrikdymas yra tvarkos pažeidimas, 
kuris sukelia stokos arba trūkumo įspūdį vienoje vietoje ir per- 
sipildymo arba pertekliaus kitoje - nedarnos įspūdį. Gamta, 
kurios esmė yra darna (visi dievai yra darna - tiek pavieniui, 
tiek visi kartu), yra nuolatos trikdomos darnos siekimas: nuolat 
sugrįžtama į pirminę ramybę, kad ji ir vėl būtų sutrikdyta. Tai 
Gamtos disharmoniją ir netvarką atskleidžia kaip harmoningą. 
Nietzsches „valia siekti galios“ yra puikus Gamtos judėjimo, jos 
mirgančio atskleidimo ir paslėpties žaismo parodymas. 

Daiktų būties pagrindas yra Gamtos sutrikdymas, jos Žais- 
mas; šis žaismas - tai daiktų prielaida. Jokie daiktai - pavieniui 
ar visi kartu, joks jų esybinis judėjimas pats savaime niekada 
neatskleidžia amžino Gamtos žaismo. Gamtos žaismas atsi- 
skleidžia (ir pasislepia) per kultus arba kultūrą. Ir patys daiktai 
neatsiskleidžia - neišryškėja jų prasmė - be kulto, be kultūros. 
Per kultą ar kultūrą daiktai atsiskleidžia kaip prasmingi (arba 

beprasmiai) transcendentinėje Gamtos erdvės ir laiko srityje. 
Kartu su daiktais per kultus ir kultūrą atsiskleidžia šios srities 
principai. Šiuos principus trumpai vadiname dievais - tvarkan- 
čiomis Gamtos galiomis, jos logosu. Daiktai pasirodo ar atsi- 
skleidžia patys, o transcendentinės galios, dievai, pasirodo tik 
kartu su daiktais - jų švytėjimu. 

Dievų dėka Gamta išsiveržia iš paslėpties į atsiskleidimą (iš 
physis į logosą). Dievai perkelia šią kosminę Gamtos prasiverži- 
mo galybę į žmogaus Dasein. Čia šis mirgantis susidūrimas tam- 
pa prasiveržimu, kai jį atliepiančiai sugauna šventos, saugančios 
žynio, karaliaus ar kito didžio žmogaus rankos. Jų atsakas pada- 
ro juos tvarkos trikdytojais, sūpuojamais transcendentinių ban- 
gų ir todėl joms priklausančiais. Žmogaus atsakas žaismingam 
Gamtos atsiskleidimo ir slėpimosi mirgėjimui yra jo gimimas ir 
mirtis, yra jo mirtingumas. Tam tikra prasme žmogus yra Gam- 
tos sutrikdymo vaikas ir todėl iš esmės neurotiškas net būdamas 
visiškai sveikas, kūrybingas ir „normalus“. 

Žmogaus dalyvavimas Gamtos žaisme ar sutrikdyme yra jo 
įsitvirtinimas vidiniame „aš“, savo pasąmonėje, kuris egzisten- 
ciniu požiūriu reiškia jo buvimą įsitvirtinusiam savo pasaulyje, 
savo Dasein, o ne savo subjektyviame ar sąmoningame „aš“. Šis 
konstruktyvus žmogaus dalyvavimas savo pasaulyje yra jo mir- 
tingumas. Jis atsiranda per kalbą. Heideggeris aiškiai kalba apie 
esmingą mirties ir kalbos tarpusavio priklausomybę!*. Kaip ži- 
nome, kalba iš esmės yra tikrovės kalba. Ji yra tikrovės (Gamtos 
arba Būties) įvykis, žaismas arba logosas. Žmogus, būdamas iš 
esmės mirtingas, dalyvauja šiame logose konstruktyviai, tai yra 
kūrybingai, ir todėl jis jam priklauso - logosui, kalbai. 

Kalba yra atsiskleidimo-slėpimosi įvykis, priklausantis 
Gamtos žaismui. Dėl žmogaus atliepiančio ir kūrybingo da- 
lyvavimo jame ji įsiveržia į žmogaus gyvenamąjį pasaulį, į jo 
Dasein, kaip jo kalba. Per žmogaus kalbą Gamtos žaismas gau- 
na vietą žmogaus pasaulyje. Būti kalbančia būtybe - būtybe, 


'* Plg. Heidegger, Unterwegs zur Sprache, p. 215. 

atsiliepiančia į pirminę (pačią savaime tylią) Gamtos kalbą - 
tai būti mirtinga būtybe. Tai reiškia būti tvarkos trikdytoju, 
kuris atsiliepia į Gamtos atsiskleidimą-slėpimąsi nuolatiniu 
gimimu-mirtimi, vidinio „aš“ gyvenimu. Turime neužmiršti, 
kad čia kalbama apie ek-sistencinį, o ne biologinį mirtingu- 
mą. „Ek-sistencinis“ žmogaus mirtingumas yra jo pasinėri- 
mas į Gamtos žaismą. Šį pasinėrimą psichologine prasme ga- 
lima suprasti kaip pasinėrimą į savo vidinį ar pasąmoninį „aš“, 
kuris nėra (sąmoningai) kontroliuojamas. Jis yra likimo galių 
valdžioje. Tai galima parodyti keliais, nors ir nepakankamai 
išsamiais, pavyzdžiais. 

Žinome, kad kai kurie žmonės kritinėse situacijose pasielgia 
teisingai, o kiti — visiškai netinkamai. Vairuotojas Pitsberge eis- 
mo spūstyje, kai į jį dideliu greičiu artėjo kita mašina, sugebėjo 
išvengti susidūrimo, išsukdamas automobilį į siaurą tarpą ša- 
likelėje. Kad patektų į šį siaurą tarpą, per kelias sekundės dalis 
jam reikėjo atlikti sudėtingą ir labai greitą manevrą. Vairuotojas 
buvo visiškai tikras, kad jo veiksmai buvo automatiški, nesusi- 
ję su sąmoninga kontrole. Tai buvo jo pasąmoninis mastymas, 
išgelbėjęs jam gyvybę. Kitas žmogus Prins Džordže kaskart, 
vaikštinėdamas vandenyno pakrante ir atsidūręs ant stačių 
uolų, kurių apačioje kunkuliavo putojančios bangos, jausdavo 
stiprų norą šokti žemyn, todėl suprato, kad turi laikytis atokiau 
skardžio. Šis pavyzdys rodo, kad šio žmogaus išorinis, sąmonin- 
gasis „aš“ siekia išsaugoti gyvybę, o pasąmoninis, likimo „aš“ 
stumia jį mirti. 

Kalba yra ankstesnė už žmogaus kalbą. Mitinėje fazėje žmo- 
gaus kalba priklauso nuo kur kas stipriau išreikšto /ogoso, nuo 
tikrovės kalbos. Mitinė kalba yra poetiška. Kultūrinio vystymo- 
si metu kalba ir žodžiai praranda savo gyvumą, spalvingumą ir 
šventą visybiškumą. Žodžiai pažengusioje į priekį kultūroje yra 
labiau priklausomi vieni nuo kitų negu ankstyvuosiuose kultū- 
ros etapuose. Žodžiai tampa formalūs ir pilki, bet turi tikslias 
reikšmes, apribotas siaurų logiškai apibrėžtų sričių ar tikrovės 
segmentų. Šios sritys - taigi ir žodžiai - yra išvedamos iš kitų 
sričių - taigi iš kitų Žodžių. 

Egzistencinė kalba grąžina mitinį požiūrį ne tik tvarkingai 
atskleisdama daiktų ar buvinių reikšmes, bet ir iš esmės suteik- 
dama kultūriniam žmogaus pasauliui transcendentines atramas, 
kurios - panašiai kaip Kanto filosofijos aprioriniai principai — 
sutvarko daiktus pagrįsdamos jų prasmę ir būtį. Transcenden- 
tinių atramų suteikimas visų pirma yra pasaulio ar žaidžiančios 
Gamtos transcendentinės struktūros arba transcendentinių sri- 
čių atskleidimas. 

Gamtos žaismas, kaip jau žinome, yra erdvės ir laiko žaismas 
arba judėjimas. Gamtos erdvės ir laiko žaismas pagrindžia daik- 
tus ar esybes, kurios būtinai yra laikiškos, erdviškos ir judan- 
čios. Kiek anksčiau šiame skyriuje mes teigėme, kad laikas yra 
logoso (Gamtos arba Būties) atsiskleidimas. Gamta arba Būtis 
kaip laikas yra visų esybių kaip laikiškų raiškos ir tarpusavio 
ryšio pagrindas. Laikas kaip logosas gali būti laikomas trans- 
cendentine kalba. Ši kalba atskleidžia esybes kaip laikiškas arba 
kaip laiko prasme priklausančias ar atskirtas viena nuo kitos. 
Lygiai taip pat galime sakyti, kad logosas yra erdvė. Visos erdvi- 
nės esybių ypatybės ir erdvinė tarpusavio priklausomybė arba 
atskirumas yra valdomi erdvės kaip Gamtos logoso. Be to, žino- 
me, kad transcendentinės tikrovės įvykis, Gamtos žaismas, yra 
transcendentinis judėjimas ta prasme, kad tvarko ar atveria (Be- 
wegung, pagal Heideggerį) buvinių ar esybių kelius. Transcen- 
dentinis judėjimas (žaismas) pagrindžia ir valdo visus esybinius 
judėjimus". Kai kalbame apie kalbą kaip apie logosą, iš esmės 
kalbame apie Gamtos žaismą transcendentinio erdvės ir laiko 
judėjimo, erdvės ir laiko žaismo prasme. 

Pradedant Kantu (jo subjektyvumo samprata), tikrovę imta 
suprasti kaip nulemtą užesybiškai, o ne grynai esybiškai. Su- 
bjektas čia yra visuma, iš kurios kyla laiko, erdvės, kategorijų 
ir idėjų principai. Šie principai nulemia arba pradeda visą fe- 
nomenų ar esybinę tikrovę. Suprasdamas subjektą kaip esantį 
pasaulyje (Dasein) arba Gamtoje, kuriai žmogus (Žmogiškasis 


*9 Plačiau šiuo klausimu žr. Fink, Raum Zeit Bewegung. 

subjektas) priklauso, o tiksliau sakant, kuriai jis yra pavaldus, 
Heideggeris sugrąžino mitinį požiūrį. Suprasdamas kalbą kaip 
Būties erdvės ir laiko žaismą Heideggeris išlaisvino ją iš žmo- 
gaus nelaisvės, lygiai kaip ir Dasein reiškė subjekto išlaisvinimą 
iš tos pačios nelaisvės. 

Žmogaus kalba yra atsakas į kosminę Gamtos erdvės ir laiko 
žaismo kalbą. Žmogus neatsiliepia į kosminę kalbą, kokia ji yra 
pati savaime, jis gali į ją atsiliepti tik kaip atspindėtą arba sutelk- 
tą daiktų ar esybių. Esybės atspindi ar sutelkia erdvę visada kaip 
susijusią su žeme, laiką - kaip susijusį su dangumi, o judėjimą 
arba žaismą — kaip dievų įvestą į žmogaus Dasein, o žmogaus 
priimamą ar atliepiamą per savo mirtingumą. Žemė, dangus, 
dievai ir mirtingieji yra ne esybės, o transcendentinės realijos. 
Todėl žmogaus kalba tampa galima dėl transcendentinių galių 
(kurias mes trumpumo dėlei vadiname dievais!). Nė viena iš šių 
transcendentinių realijų nėra žinoma mums kitaip kaip tik per 
mūsų pasaulio esybes arba fenomenus. Transcendentines rea- 
lijas (erdvės ir laiko žaismą, Gamtos žaismą, Būties Įvykį arba 
atspindintį ketverto žaismą) Eugenas Finkas lygina su šviesa?“. 
Mes niekada nematome pačios šviesos, mes matome ją tik įvai- 
riais kampais atspindimą daugybės įvairiausių daiktų. Kitais 
žodžiais tariant, nematomas spindulys visą laiką yra nepagau- 
namas (išlieka pasislėpęs), o mes jį matome tik iškreiptą - kaip iš- 
skaidytą spektro spalvomis. Nors ir iškreiptos arba „negrynos“, 
transcendentinės galios gali būti atskleistos ar išeiti į šviesą tik 
žmogaus pasaulyje, ir jos yra atskleidžiamos dėl žmogaus gebė- 
jimo atsiliepti, dėl jo kalbos. 

Kalba, suprantama pirmine ir pirmaprade prasme, niekada 
nėra pagal sistemą ar abėcėlę išdėstyti ir enciklopediškai sutvarkyti 
žodžiai, kurie yra vėlesni už daiktus. Kalba yra transcendentinių 
tikrovės galių, kurios yra ankstesnės už daiktus ir kurios padaro 
daiktus reikšmingus ir svarbius, iškėlimas į šviesą ir saugojimas. 


* 1945-1949 m. skaitydamas filosofijos paskaitas Fribūro (Vokieti- 
ja) universitete, 

Daiktai tampa reikšmingi ir svarbūs būdami keliuose, ku- 
riuos jiems nulemia Dasein. Erdvės ir laiko žaismas - Gamtos 
arba Būties kalba - suteikia daiktams jų kelius ar takus. Štai ko- 
dėl Heideggeris Gamtos žaismą arba judėjimą (Bewegung) su- 
pranta kaip „kelių pralaužimą“ (Be-wegung). Ši sąsaja kur kas 
aiškesnė vokiečių, o ne anglų kalboje, nes žodis „judėjimas“ yra 
Bewegung, o žodis „kelias“ arba „takas“ yra Weg. Teigdamas, 
kad „kalba yra pasaulį išjudinantis teiginys, visų ryšių tarpusa- 
vio ryšys“?!, žodį „išjudinantis“ jis vartoja „tako darymo“ arba 
„tako pralaužimo“ prasme. Heideggeris nurodo, kad „pralaužti 
kelią, pavyzdžiui, per sniego užklotą lauką, net šiandieniniu ale- 
manų-švabų dialektu yra wegen. Šis tranzityvus veiksmažodis 
reiškia: padaryti kelią, laikytis jo einant. Be-wegen (Be-wegung) 
reiškia ne vaikščioti pirmyn ir atgal jau esamu keliu, o tiesti ke- 
lią į priekį ir būti šiame kelyje.“22 

Mirtingi pasaulio kelių pralaužėjai yra pasiruošę tarnauti 
transcendentinėms dievų galioms. Atliepiančia savo kalba jie 
yra esminio Gamtos judėjimo dalyviai. Jie niekada nepalieka šio 
pagrindinio transcendentinio judėjimo, kitaip būtų kaip gyvū- 
nai saugiai nulemti konkretiems keliams, kurie jiems jau atverti 
ar pralaužti. Jie patys yra kelio tiesėjai ar tako pralaužėjai, kurie, 
eidami šiais takais ar keliais, niekada nebūna iš tikro namie. Jie 
nuolatos pasineria atgal į kūrybinį Gamtos šaltinį, į esminį jos 
judėjimą, kad žaistų kartu su ja, kad būtų mirtingi. 

Čia kalbame apie kelius ar takus, kurie jokiu būdu nėra tik 
paprastas ruožas, jungiantis dvi ar daugiau skirtingų vietų. Ke- 
liai čia suprantami taip, kaip Laozi suprato tao, kuris reiškia /o- 
3054 arba tvarkančią kosminę išmintį, glūdinčią pačioje Gamto- 
je“?. Įsiklausydamas į tao žmogus yra išmintingas, yra žmogus. 
Būdami kalbančios būtybės, savo kultūrinio pasaulio kelio tie- 
sėjai - būdami mirtingi - žmonės yra žmonės. Kalba sutelkia 


2 Plg. Heidegger, Unterwegs zur Sprache, p. 215. 
2 Ten pat, p. 261. 
2 Plg. ten pat, p. 198. 

žmogų „esmėti““. Taip susitelkęs žmogus atsiliepia tao, kuris 
galiausiai sutelkia viską, nustatydamas ir įtvirtindamas visa tai 
tolstančiame-artėjančiame ryšyje su savimi - su tao. 

Egzistencinė kalba atsiliepia į patį giliausią Gamtos arba Bū- 
ties atsiskleidimo-slėpimosi judėjimą. Atsiliepdami į jį didūs 
žmonės, išmintingi „kalbėtojai“ (tikri poetai, mąstytojai arba 
„gyventojai-kur“) sako arba išreiškia svarbiausias tiesas ir kartu 
lieka jų nepasakę, lyg būtų pritrūkę kvapo. Visas entuziazmas - 
kaip jau minėjome - yra baigtinis baigtinumo įveikimas. Egzis- 
tenciškai „nurodyti, sagan, reiškia parodyti: leisti pasirodyti, iš- 
laisvinti, perduoti atskleidžiančiu-paslepiančiu būdu - parodyti 
tai, ką vadiname pasauliu. Atskleidžiantis-slepiantis pasaulio 
perdavimas yra pati nuorodos esmė“. 

Žodis, tam tikras kelias ar takas, visada veda į kitą žodį, kelią 
ar taką. Jis veda į visą žodžių, kelių ar takų tinklą - į kalbą kaip 
logosą. Todėl kiekvienas kalbos, suprantamos kaip kelio dary- 
mas (Be-wegung), žodis apima visus kitus žodžius — jis apima 
pačią kalbą?“. Nuoširdžiai kalbantis (nurodantis) žmogus, atsi- 
liepdamas į tikrovės žodžius, atsiliepia į tikrovės kalbą, /ogosą. 
Jis yra įtrauktas į pagrindinių tikrovės žodžių, dievų, žaismą, į 
kūrybinį Gamtos judėjimą ar žaismą. Kalba yra žmogaus pasi- 
nėrimas į Gamtos žaismą, tai yra žmogaus, vidinio jo „aš“, buvi- 
mas skolingam Gamtai. Tai yra jo mirtingumas. 


2 Plg. ten pat, p. 259. 
35 Ten pat, p. 200. 
* Plg. ten pat, p. 202. 

VIII. REINKARNACIJA 


Pasak Heideggerio, beveik visų žmonių gyvenimas-kur yra 
neautentiškas. Tai reiškia, kad žmogus yra užsidaręs nuo pa- 
grindinio tikrovės įvykio, nuo Gamtos žaismo, nuo logoso. Ati- 
džiai tyrinėjant galima pamatyti, kad žmogus, nors ir būdamas 
neautentiškas, išreiškia transcendentines galias, kurios valdo jo 
gyvenimą-kur, ir savo kultūriniame pasaulyje pagrindžia arba 
suteikia reikšmes esybėms. Neautentiškumas yra transcenden- 
tinės tikrovės ignoravimas. Neautentiškumas yra tam tikras au- 
tentiškumo būdas. Todėl net bedievystė yra dieviškumo būdas. 

Iš tikro „esmėdamas“ žmogus stovi ant netvirtų - žaismin- 
gų - pagrindų, nes pati Gamta yra „nepastovi, žaidžianti. Neau- 
tentiškai gyvendamas-kur šiuolaikinis žmogus manosi gyvenąs 
puikiai pagrįstą gyvenimą, tvirtai paremtą loginiais kriterijais 
ar principais. Autentiškas žmogus (mitinis praeities Žmogus 
ir šiandieninis egzistencinis, bėgantis pirmyn į mirtį žmogus) 
žino antropocentrinio gyvenimo trapumą. Jis yra atviras ant- 
žmogiškosioms tikrovės galioms ar principams. 

Neautentiškas žmogus yra išorinio „aš“ žmogus, o autentiš- 
kas žmogus yra vidinio „aš, priklausančio nuo Dasein valdan- 
čiųjų galių, žmogus. Lygiai kaip neautentiškas žmogus visada 
netikėtai susiduria su jam nežinomu giliausiuoju savo „aš“, 
taip ir autentiškas žmogus būtinai turi individualų išorinį „aš“. 
Žmogaus gyvenimas-kur, arba jo buvimo būdas, yra jo išorinio 
ir vidinio „aš“ sąveika, jo kaip besirūpinančio savimi ir atsilie- 
piančio tikrovės logosui, Gamtai, sąveika. 

Trumpas reinkarnacijos doktrinos šalininkų požiūrio ap- 
tarimas gali padėti apšviesti žmogaus gyvenimą-kur, kaip „aš“ 
ir vidinio „aš“ sąveiką. Be to, pagal reinkarnacijos doktriną 
suprantamas žmogus, panašiai kaip mitinis arba egzistencinis 
žmogus, neabejotinai susijęs su mirtimi. Kadangi šis klausimas 
yra be galo svarbus vidiniam žmogaus „aš“ arba jo „esmėjimui“, 
reinkarnacijos doktrinos šalininkų požiūris gali labai praversti 
mūsų studijoje nagrinėjamai problemai. 

Turime pažymėti, kad mes nei pritariame, nei prieštarauja- 
me pačiai reinkarancijos doktrinai. Nelaikome jos nei teisinga, 
nei klaidinga. Mes tik remiamės ja siekdami geriau išsiaiškinti 
žmogaus dalyvavimą Gamtos žaisme. 


1. BROLIAI DIOSKŪRAI 


Graikų mitas apie brolius Dioskūrus atskleidžia išorinio 
arba sąmoningojo „aš“ ir vidinio arba pasąmoninio „aš“ tarpu- 
savio priklausomumą. Būti žmogumi reiškia valdyti save patį ir 
stengtis atlikti savo paskirtį. Atlikti savo paskirtį - tai suderinti 
išorinį savo „aš“ su vidiniu „aš“. 

Tai pastangos įveikti prarają, kurią sukuria egzistencinė žmo- 
gaus kaltė. Žmogus yra kaltas, drįsdamas mėginti atskleisti tikrovę, 
Gamtą. Tai darydamas jis nepasiekia nuolat pasislėpusios Gamtos 
gelmės ir apšviečia savo pasaulį /ogoso aiškumu. "Tokia žmogaus 
veikla yra Gamtos trikdymas. Gamta niekada neatsiskleidžia beri- 
be savo pilnatve. Ji atskleidžiama tik žmogaus gyvenamojoje aplin- 
koje, o toks atskleidimas iš tikrųjų yra paslėptis. Tai yra Gamtos 
trikdymas, o trikdydamas Gamtą žmogus yra kaltas. 

Kaip jau žinome, žmogus negali atskleisti Gamtos vien savo 
jėgomis. Jis ją atskleidžia atsiliepdamas pačios Gamtos atsis- 
kleidimo galioms. Todėl Gamtos trikdymas iš esmės yra pačios 
Gamtos veiksmas, priklausantis Gamtos žaismui, ir žmogaus 
kaltė galų gale yra kosminė kaltė. 

mogaus atvirumas pačios Gamtos atsiskleidimui siejasi 
su jo dalyvavimu jos slėpimesi. Žmogaus dalyvavimas Gamtos 

atsiskleidimo ir paslėpties (logoso ir physis) žaisme yra autentiš- 
kas jo buvimo būdas. Autentiškas žmogaus buvimo būdas nėra 
jo dalyvavimo vien atsiskleidime, arba /ogose, rezultatas! Neau- 
tentiškas žmogaus buvimo būdas iš esmės nėra jo dalyvavimas 
Gamtos atsiskleidime; tai veikiau yra jo užsidarymas nuo Gam- 
tos žaismo (atsiskleidimo-paslėpties įvykio) ir buvimas užsida- 
riusiam savo kaip žmogaus izoliacijoje. 

Vyresnysis tamsusis brolis (physis) yra glaudžiai susijęs su 
jaunesniuoju šviesiuoju broliu (logos). Abu broliai sudaro dar- 
nią visumą, reiškiančią Gamtos atsiskleidimo-paslėpties įvykį 
arba physis išsiveržimą į logosą. Nesugebėjimas pasiekti sąmo- 
ningojo ar išorinio „aš“ ir pasąmoninio vidinio „aš“ darną rodo 
žmogaus buvimo būdo neautentiškumą. 

Broliai Dioskūrai iš esmės išreiškia patį Gamtos žaismą. Pla- 
čiąja prasme šis žaismas reiškia kosminę kaltę ir jos panaikinimą 
kosmine taika. Siaurąja prasme broliai Dioskūrai simbolizuoja 
žmogaus išorinio ir vidinio „aš“ darną. Ši darna reiškia išorinio 
„aš“ sutarimą arba santarvę su vidiniu „aš“. Esant tokiai santar- 
vei išorinio „aš“ nebegalima laikyti išoriniu paviršutiniškumo 
prasme, jis tampa žmogaus vidinio „aš“, giliojo „aš“, dalimi. Tik 
kai išorinis „aš“ pasipriešina, nesutardamas su vidiniu „aš“, kurį 
valdo dievai, jis iš tikro tampa išoriniu, o tai teisingai supran- 
tant reiškia „aš“ neturėjimą. 

Būti žmogumi arba gyventi egzistenciškai - tai atsiliepti į savo 
vidinį „aš, tai yra nutiesti tiltą nuo savo slegiančios kaltės į jos iš- 
pirkimą. Tai reiškia pasinerti į Gamtos taiką. Žmogus yra atsakin- 
gas už savo kaltę, nors ji atsiranda jam atsiliepiant į kosminę kaltę. 
Dažnai žmogus yra kaltas dalyvaudamas Gamtos trikdyme, veiks- 
me, apie kurį jis visiškai nežino. Yra daugybė atvejų senovės graikų 
literatūroje ir ypač graikų dramose, kurie puikiai parodo egzisten- 
cinę žmogaus kaltę ir jos išpirką. Labiausiai sukrečiantis yra Oidipo 
gyvenimas, pavaizduotas Sofoklio tragedijoje Oidipas Kolone. Vi- 
sai ne sąmoningai rinkdamasis, o vedamas tik aukštesniųjų likimo 
galių, jis nužudė tėvą - sunkiai nusikalto dievų tvarkai. Kadangi 
pagrindinis Oidipo kaltės šaltinis buvo likimo galios, iš tikrųjų jos 
buvo kaltos, o jo kaltė buvo tik atsakas į jų kaltę - kosminę kaltę. 

Tačiau Oidipas sąmoningai prisiėmė šią kaltę ir atsidavė die- 
vų bausmei. Neapsakomai kentėdamas jis sutaikė savo vidinį ir 
išorinį „aš“ ir taip perėjo į dievų sritį, arba pasinėrė į ją. Tragedi- 
jos pabaigoje parodoma, kad Hermis veda Oidipą pas dievus. 

mogus yra įmestas į Gamtos žaismo kelią. Slepiančios ir at- 
skleidžiančios šio žaismo bangos susiduria su žmogumi, jų trik- 
dytoju, tad žmogus tampa kaltas dėl šio susidūrimo. Žmogaus 
gyvenimo paskirtis yra išpirkti šią kaltę: jis turi stengtis sutaiky- 
ti egocentriškąjį (išorinį) „aš“ ir „aš“, kurį valdo nesutariančios 
Gamtos žaismo bangos. Pasiektoji darna yra atsakas į Gamtos 
žaismo - trikdymo ir nurimimo, atsiskleidimo ir paslėpties 
darną. Žmogaus atsakas yra jo dalyvavimas kosminėje kalboje. 
Toks dalyvavimas yra kultūrinis gyvenimas. Tai yra jo Dasein, 
kuriame Gamtos žaismas, jos disonansas-akordas, valdo sceną. 

Kaip Gamtos žaisme jaunesnysis „šviesusis“ brolis pagarbiai 
seka vyresnįjį „tamsųjį“ brolį, taip ir žmogaus išorinis arba są- 
moningasis „aš“ turi sekti vidiniu pasąmoniniu „aš“, kad išlik- 
tų Gamtos taikos žaisme. Toks sekimas yra entuziazmas, nuo 
kurio priklauso tikroji žmogaus kultūra: nuoširdus religingu- 
mas, kūrybinė poezija ir mintis, tikrasis vadovavimas ir visų la- 
biausiai - pilnatviškas gyvenimas-kur pagal dieviškuosius, o ne 
žmogiškuosius standartus. Žmogiškieji standartai tėra įvairios 
taisyklės, nustatomos pagal susitarimą („demokratiškai“), kaip, 
pavyzdžiui, kelių eismo taisyklės. 

Gamta yra ramybės jūra, tačiau ji žaidžia. Žaisdama ji su- 
trikdo savo ramybę ir tampa kalta prieš save pačią. Logoso švie- 
sa yra physis nakties trikdymas ir todėl turi grįžti į physis nakties 
priedangą Gamtos kaltei atitaisyti. Gamtos žaismas paslepia jos 
taiką, tad turi vykti toliau, siekdamas prarastos taikos. Tai be 
paliovos kartojasi vis iš naujo. 


2. KARMINĖ KALTĖ 


Gamta atskleidžia ir paslepia save dievų šokiu, kuris apima 
žemę, dangų ir žmogų kaip mirtingą šiame šokyje. Heideggeris šį 

šokį vadina transcendentinių galių „suktiniu“ (Ringen)!. Žmogus 
priklauso šiam dievų šokiui arba suktiniui, nes nėra dievų šokio 
ar suktinio be į jį atsiliepiančių ir kartu šokančių žmonių. 

Pasak reinkarnacijos doktrinos šalininkų, žmogus pradeda 
(tiksliau sakant, yra pradedamas) kaip „beveidis“. Šį beveidiškumą 
čia reikia suprasti kaip žmogaus buvimą paslėptam ar pridengtam 
Gamtos priedangų, „buvimą laikomam Nieke“ (tariant Heidegge- 
rio žodžiais). Jis tampa „esybe“ (pasak Edgaro Cayceio) per savo 
kaltę, kuri, kaip jau žinome, atsiranda dėl Gamtos kaltės. 

Iš Gamtos „ramybės jūros“ žmogus įsikūnija į konkrečią 
žmogiškąją esybę ir eina savo keliu, stengdamasis išpirkti savo 
kaltę. Šiame vyksme kaltumo aspektą išreiškia vidinis arba pa- 
sąmoninis jo „aš, atitinkantis „tamsųjį brolį“. Dviejų brolių 
arba dviejų žmogaus „aš“ darnos siekimas yra ritmiško Gamtos 
žaismo disonansas-akordas, kaltė ir jos išpirkimas. 

Žmogaus gyvenimas yra kelias į mirtį — tai yra kaltės, kurią 
žmogus įgyja gimdamas, persikeldamas iš buvusio gyvenimo, 
atitaisymas. Kadangi reikia atitaisyti kaltę, įsikūnijama nauju 
gyvenimu, taip įgyjama nauja kaltė, atnešanti žmogui mirtį ir 
naują atgimimą. 

Žmogaus asmenybė, užsitarnauto veido turėjimas, susiklos- 
to jo kaltės, kurią reinkarnacijos doktrinos šalininkai vadina 
karmine kalte, pagrindu. Pagal Gamtos įstatymus, kaltę reikia 
išpirkti. Kad ją išpirktų, žmogus turi mirti ir vėl atgimti - persi- 
kūnyti. Taip persikūnydama ir įgydama vis naują karminę kaltę 
„esybė“ įgyja „veidą“ (persikūnijančią sielą, keičiantis daugybei 
išorinių „aš“ išliekantį vidinį „aš“). 

Sutrikdydama savo taiką, Gamta nukrypsta nuo savęs, ji yra kal- 
ta, o žmogus yra jos kaltės vaikas. Visi daiktai yra skolingi Gamtos 
kaltei, nes taip jie tampa reikšmingi. Jie niekada nebūna kalti patys 
savaime. Tik žmogus yra kaltas. Jis atsako į Gamtos kaltę, būdamas 
jos bendradarbis. Žmogus yra kaltas, o gyvūnai visada yra nekalti. 

Išorinis žmogaus „aš“ iškelia į šviesą ar atskleidžia vidinį jo gy- 
venimą, kurio pagrindas yra nuolat pasislėpęs Gamtos judėjimas 


! Plg. Heidegger, Vortrūge und Aufsūtze, p. 179-181. 

(Be-wegung). Pasislėpęs Gamtos judėjimas kultūriniame žmo- 
gaus pasaulyje pasirodo kaip atsiskleidęs - taigi kaip jos kaltė. 

Kai išorinis žmogaus „aš“ demonstruoja viešpatavimo, pri- 
klausymo nuo savęs ir savarankiškumo bruožus ar savybes, t. y. 
save pagrindžiančio subjekto bruožus, jis veikiau paslepia negu 
atskleidžia Gamtos žaismą. Toks savanaudiškas ir individua- 
listinis žmogaus elgesys „veda į baudžiamųjų karmos aspektų 
išsipildymą“?, 

Elgdamasis savanaudiškai ir individualistiškai žmogus prieš- 
tarauja pačiai savo paskirčiai, kuriai reikia daugiau atsidavimo 
ir tarnavimo Gamtos žaismui, dievų šokiui. Karma arba karmi- 
nė skola yra žmogaus našta, kuri kviečia jį pasukti į atvirumą 
dievams, į prarasto su jais ryšio grąžinimą. Karminė skola kvie- 
čia Žmogų eiti dievų ieškojimo keliu. 

Pagal reinkarnacijos doktriną, karminę skolą žmogus grąžina 
naujai įsikūnijęs arba naujame gyvenime. Žmogus gimsta, kad at- 
kurtų dermę su „prarastu rojumi“. Mūsų nagrinėjamuoju požiū- 
riu persikūnijimas reiškia grįžimą ieškoti dievų siekiant atkurti 
dermę su transcendentinio tikrovės įvykio, Gamtos žaismo, įsta- 
tymais, pamintais kaltės veiksmu. Ši dermė yra dermė tarp kie- 
kvieno Žmogaus išorinio ar sąmoningojo „aš“ ir nenutrūkstamo 
vidinio arba pasąmoninio „aš“, kuris glūdi visuose sąmoninguo- 
siuose „aš“ ir kuris yra jų visų pagrindas. Mūsų dievų ieškojimas 
yra „mūšis tarp apšviestos sąmonės ir neatpirktų praeities potrau- 
kių, nešviesių minčių ir elgesio, glūdinčio giliai pasąmonėje“? 


3. ŽMOGAUS PASKIRTIES VYKDYMAS 


Žmogaus kaltė kreipia žmogų ieškoti dievų ir tam tikra 
prasme suteikia žmogui idealą. Žmogaus idealas yra egzis- 
tencinis, tai niekada nėra idealas kiekvienam, jis nėra bendras 


* Gina Cerminara, Many Mansions, New York: Signet Mystic Books, 
1950, p. 199. 
* Ten pat, p. 202. 

ar visuotinis. Kiekvienas žmogus turi savo idealą, kurį jis turi 
apibrėžti ir kurio turi ieškoti. Žmogaus idealas yra jo vaivo- 
rykštė. Turėdamas savo idealą, žmogus turi savitą būdą, o jo 
siela - savitą vertę. 

Žmogus pradeda savo dievų ieškojimo kelią atsiliepdamas į 
Gamtos judėjimą, jos žaismą - kelio pralaužimą (Be-wegung), 
kurį atlieka Gamta, o ne pats žmogus, vedamas vien savo sie- 
los. 

Mokėdamas karmines skolas, žmogus padaro save (savo iš- 
orinį arba sąmoningąjį „aš“) tinkamą dievų galioms (savo vidi- 
niam „aš“ arba sielai, dievų šokio „vietai ). Dažniausiai žmo- 
gus nesugeba ištaisyti savo karminės kaltės, priešingai, jis ją tik 
pagilina. Kartais jis gali ištaisyti praeities paklydimus, bet kur 
nors kitur, kituose gyvenimo skersgatviuose, gali ir vėl nuslysti 
ir įgyti naują karminę skolą. 

Visiškai įmanomi atvejai, kai pavyksta pasiekti savo gyveni- 
me visišką sąmoningojo ir pasąmoninio „aš“ dermę bei santar- 
vę. Tokia dermė ar santarvė reiškia dermę ir santarvę su Gamtos 
žaismu ar savojo Dasein dievais. Tai reiškia žmogaus gyvenimo 
paskirties įvykdymą, visišką jo įsikūrimą dievų srityje - tapimą 
dievišku. Bausmė už karmines skolas ir Gamtos taikos atkūri- 
mas tam tikro žmogaus gyvenime padaro jį dievišką ir panaiki- 
na būtinybę vėl atgimti. 

Žmogus, išsilaisvinęs nuo savo kaltės, išsilaisvina nuo indi- 
vidualių bruožų ir savybių. Jis liaujasi buvęs esybiškas (buvęs 
esybė) ir susilieja su transcendentinėmis galiomis. Įsikūnijimų 
virtinė baigiasi, ir žmogus tampa neatskiriama žaidžiančios 
Gamtos galių dalimi. Egipto kultūroje faraonas buvo laikomas 
pasiekusiu amžiną Gamtos principų, šokančių dievų, taiką, taigi 
šokančiu kartu su jais - dievu. 

Karaliaus Tutanchamono laidojimo menėse „po atbraila 
ir sąrama, ant dvejų durų, puoštų saulės diskais, yra Tutan- 
chamono atvaizdai: ant kairiųjų - valdovas, kurį lydi Izidė, 
artinasi prie Ozyrio; ant dešiniųjų - valdovas, lydimas Maat, 
susitinka su Ra Harakthi <...> Taigi jis stoja priešais dvi esy- 
bes, kurios sudarys būsimą jo būtį: Ozyrį, su kuriuo jis jau 

buvo susitapatinęs, ir Ra, saulės dievą, kurio formą jis turės 
įgauti.“ 

Esminė faraono laidotuvių apeigų dalis buvo mirusio kara- 
liaus ir visko, kas jam priklausė, plukdymas laivais švento Nilo 
upe. Šis veiksmas reiškė karaliaus grįžimą į Deivę Motiną, į Izi- 
dės sostą. Žmogaus paskirties įvykdymas, karminių klaidų iš- 
taisymas yra jo pasinėrimas į kūrybines Gamtos ištakas, visų 
daiktų ir žmonių lopšį, kuris kartu yra visų daiktų ir žmonių 
kartu su kultūriniu jų pasauliu mirties patalas. 

Apie tokį didžio (valdoviškojo arba panašaus į viešpatį) 
žmogaus susiliejimą su amžinomis Gamtos galiomis kalbama 
senovės Graikijos mituose apie Heraklį. Po mirties Heraklis, 
kaip pasiekęs šventą savo egzistencinės paskirties pilnatvę, 
nustojo savo žmogiškojo esmingumo (išorinio „aš“) ir tapo 
dieviškas (tapo užbaigtas vidinis „aš“). Tai buvo išreikšta 
Heraklio, virtusio Heraklio žvaigždynu, įtraukimu į Gamtos 
žaismą. 

Žmogus pasineria į Gamtos savęs trikdymą arba kosminę 
kaltę asmeniškai atsiliepdamas į tą kaltę. Toks atsiliepimas su- 
krečia žmogų, įmesdamas jį, laisvą ir atvirą - priešingai gyvū- 
nams, - į Gamtos kelių tinklą. Vaikščiodamas šiais keliais ar vei- 
kiau pramindamas juos - panašiai kaip einant sniego užpustytu 
lauku - jis tampa Gamtos, atskleidžiančios save Dasein keliuo- 
se, kultūriniame žmogaus pasaulyje, bendradarbiu ir dalyvauja 
jos kaltėje. Paskui žmogus siekia taikos, stengiasi grąžinti ne- 
vaikščiotų baltų sniego laukų tyrumą, - pradeda ieškoti dievų. 
Atkurdamas savąją taiką jis prisideda prie Gamtos paslėpties 
taikos kaip dieviškoji galia. 

Visi atgimimai yra žmogaus klaidžiojimas ieškant dievų. Tai 
yra egzistencinis savojo idealo, savo šventos pilnatvės, savo die- 
viškumo ieškojimas. Žmogus, kuris, užuot „ek-sistavęs“ (išsta- 
tęs save) dievams, laikosi savo izoliuoto arba sąmoningojo „aš“, 
yra bedievis, ant savo pečių nešantis karminę naštą. 


* Desroches-Noblecourt, min. veik., p. 261. 

Reinkarnacijos doktrina padeda mums aiškiau parodyti 
skirtumą ir ryšį tarp pats (išorinis „aš“) ir viešpats (dieviška- 
sis vidinis „aš“). Nagrinėjant pagrindinius šios studijos klausi- 
mus visiškai nesvarbu, ar žmogus gyvena vieną gyvenimą, ar 
visą jų virtinę. Mums svarbu tai, kad žmogus turi būti laikomas 
įmestu (pasak Heideggerio) į Gamtos kelių tinklą (Be-wegun- 
gen, Heideggerio terminu) žmogiškajame Dasein ir kad jis yra 
bendradarbiaujanti galia transcendentiniame Gamtos judėjime 
(Be-wegung), kuri pramina šiuos kelius. 

Egzistencinė Žmogaus kaltės našta nurodo jo kelią į Taiką 
(Gamtos žaismo dermę). Todėl išorinis žmogaus „aš“ (jo įsikū- 
nijimas konkrečiu gyvenimu) yra esmingai, konstruktyviai svar- 
bus žmogaus gyvenimo paskirčiai. Žmogaus sąmonė priklauso 
nuo „šviesiojo brolio“ kriterijų, ir tai rodo asmeninės žmogaus 
pozicijos, slegiamos jo karminės kaltės, svarbą. Tačiau „šviesu- 
sis brolis“ aiškiai nenurodo žmogui jo dievų ieškojimo kelių?. Jis 
turi atsižvelgti į „tamsiojo brolio“ patarimus ir nuojautas. Esminis 
„šviesiojo brolio“ bruožas yra atsiliepti „tamsiajam broliui“. Žmo- 
gaus pasąmonė, laikymasis „tamsiojo brolio“ kriterijų, kreipia jį 
į taikos kelius, kuriuose jo kaltė yra panaikinama ir kuriuose jis 
pasiekia savo kultūrinio gyvenimo užbaigtumą ir pilnatvę. „Tam- 
siajam broliui“ reikia „šviesiojo brolio“ bendradarbiavimo, lygiai 
taip žmogaus pasąmonei reikia atliepiančio ar pagarbaus jo są- 
monės bendradarbiavimo. Tik taip vyksta kultūrinis kūrybinis 
gyvenimas - jis juda dievų ieškojimo keliais. 

Žmogaus dievų ieškojimas yra jo kelionė, tiksliau sakant, 
savų kelių pramynimas. Tai įmanoma dėl pagrindinių tokios 
egzistencinės žmogaus kelionės galių - dėl pirminio Gamtos 
judėjimo, kelio pralaužimo (Be-wegung). Žmogaus ieškojimas 
atsiranda kelyje nuo jo kaltės į susitaikymą. Šis kelias jam yra 
nubrėžtas Gamtos atsiskleidimo ir paslėpties, jos kosminio iš- 


* Tiksli ir įtikinama racionali ar loginė procedūra yra visiškai ne- 
naudinga transcendentiniame žmogaus valdoviškojo vidinio „aš“ 
kelyje. 

siveržimo į sudėtingą ir platų judėjimą kultūriniame žmogaus 
pasaulyje ir nuolatinio grįžimo į pirmapradę paslėpties taiką. 

Žmogaus ieškojimą simboliškai rodo šventa Nilo upė, kurios 
tėkmė gimsta paslėptyje už Nubijos kalnų ir dingsta plačioje jū- 
roje, kurią supa ar veikiau pasiglemžia pilkuma, esanti už visų 
atsiskleidimų. 


4, ŽMOGAUS IŠTIKIMYBĖ SAU PAČIAM 


Žmogaus gyvenimas-kur, jo būdas būti tarp gimimo ir mir- 
ties, jo kelias tarp egzistencinės kaltės ir egzistencinės pilna- 
tvės yra taip pat simbolinė Gamtos žaismo apraiška. Ši apraiš- 
ka vyksta kasdieniame jo gyvenime, kurio kiekvienas posūkis 
pažymėtas mirties atspalviais. Žmogus gyvena eidamas į mirtį, 
kad sukurtų paminklą amžinam Gamtos gyvenimui, jos žais- 
mui. Nemirtingi žmogaus darbai yra skirti nemirtingiesiems - 
skirti jo mirtingo kraujo. 

Otto Ziereris jaudinančiai aprašo esminį Egipto gyvenimo 
ritmą. 


„Su nepaprasta jėga gyvenimo džiaugsmas grumiasi su nuola- 
tiniu mirties žinojimu. Tai puikiai atskleidžia tam tikro kultūros 
periodo paveikslas. Laivas, pilnas grojančių fleitomis muzikantų 
ir triukšmingų svečių, plaukia po plazdančiomis vėliavomis siaura 
upės atšaka. Abiejuose krantuose driekiasi dykumos; aplinkui grės- 
mingi liūtai, krokodilai ir kiti žvėrys. Tai yra Dasein, plaukiančio 
pasroviui siauru ruožu tarp akmeninių mirties sienų, vaizdas. Visa- 
da šalia žemiškojo gyvenimo malonumų glūdi grėsmingas požemio 
pasaulio šešėlis. 

Todėl egiptietis net gyvenimo ir linksmybių sūkuryje žvelgia į 
savo sielos gelmę, kurioje glūdi tragiškas žinojimas, kad visa būtis 
yra tarsi sala trapumo jūroje. Aimana pripildo tylų saulėtą Egipto 
dangų, aidi dykumose ir nuslopsta baigiantis trumpalaikei dienai.“ 


“ Zierer, I, min. veik., p. 64-66. 

Didūs Egipto pasaulio žmonės santykiniam ar nykstančian 
Dasein siekė užtikrinti amžinybę kultūriniais savo darbais. Ji 
troško tvarios dienos neaprėpiamoje Nakties tyloje. 

Ši kova, kurioje dalyvauja antžmogiškosios galios, vyksta žmo 
giškajame Dasein. Viskas, kas yra dieviška ar amžina - nuolat sa. 
vyje pasislėpę, - atsiveria tik kultūriniame žmogaus pasaulyje. Di- 
dingi žmogaus darbai taip pat atsiranda tik jo tautos kultūriniam. 
pasaulyje. Tikrosios jų didybės pagrindas yra šis pasaulis. Mitini 
egiptiečių supratimu, nutrinti didžių tautos žmonių vardus nuc 
paminklų - tai pašalinti juos iš Egipto Dasein ir pasmerkti klajot 
neįžvelgiamose amžinos Gamtos nakties sutemose. 

Didžioji karalienė Hatšepsuta, kuri valdė Egipto tautą dau. 
giau kaip trisdešimt metų, laikė savo brolį-vyrą Tutmozį II: 
šešėlyje. Jis dėl to labai nirto. Karalienei numirus ir „įžengus 
sidabrinį Nilo, esančio anapus, laivą, jis nutrynė jos vardą nuc 

obeliskų Karnake ir nuo kitų paminklų, pastatytų jos, kaip die. 
viškos dievo Amono dukters, garbei. Taip išbraukus jos vard: 
iš Egipto pasaulio, jos Ka taip pat buvo išvarytas ir neteko gali 
mybės atsiskleisti. Neturėdama Ka ir „vardo ji buvo mirusi ne 
būdama anapus". 

Tokia mirtis anapus tolygi buvimui paslėptyje. Nors karalie. 
nė Hatšepsuta vis dar numanoma Gamtos taikoje, nebeturėda 
ma vietos kultūriniame Egipto pasaulyje ji yra kaip mirusi - kair 
apgaubta nepermatomose nakties skraistės. Ją pasiglemžė dievi 
sutemos. Tai pasakytina ir apie dievus: be žmogaus pasaulio ji« 
yra mirę, yra paslėptyje. 

Žmogaus Ka, jo siela arba jo vidinis „aš“, priklauso nuo iš: 
orinio „aš“, kaip savo atramos gyvenamajame pasaulyje. Siela 
kuri, kaip tvirtina reinkarnacijos doktrinos šalininkai, atgimst: 
virtine sąmoningų gyvenimų, kovoja siekdama savo idealo ii 
taip įvykdo savo paskirtį - ne grynai dieviškojo vidinio „aš“ sri: 
tyje, o sudėtingose situacijose, į kurias įmetamas išorinis arb: 

sąmoningasis „aš“. 


? Ten pat, p. 71; taip pat plg. p. 70-71. 

Pabrėždami išorinio ar persikūnijančio „aš“ svarbą vidiniam 
„aš“ ar sielai, turime neužmiršti, kad pirmasis atsiliepia į antrąjį 
ir galiausiai nuo jo priklauso. Karminė kaltė iš esmės yra kaltė 
sau pačiam (sielai). Tas, kuris sulaužo ištikimybę sau pačiam, 
turi kentėti kitąkart atgimęs: jis susiduria su tokiomis sąlygo- 
mis, sunkumais ir kliūtimis, kurias įveikdamas išperka savo 
kaltę. Bet, būdamas laisvas, jis gali to nepadaryti! Užuot save 
išvadavęs, žmogus gali net padidinti savo kaltę, taigi padidinti 
ir karminę naštą ir pasmerkti save dar labiau kentėti kitąkart 
atgimus. Kasdieniame gyvenime dažnai susipažįstame su žmo- 
nėmis, kurie, atrodo, yra tikrai geri, ir vis dėlto matome, kad 
skaudūs likimo smūgiai jų neaplenkia. 

Gyvūnai yra „pažangesni“ ta prasme, kad jie yra nepriklau- 
somi nuo kūrybinių Gamtos šaltinių, nes jiems nubrėžtas vie- 
nos ar kitos konkrečios gyvūno rūšies kelias. Žmogų Gamta yra 
palikusi kūrybos teritorijoje, kurioje dar nėra jokių nubrėžtų 
kelių ar takų. Tačiau žmogus visada yra tam tikroje erdvės ir 
laiko situacijoje ir susiduria su tam tikromis problemomis, ku- 
rias reikia spręsti. Jis yra laisvas pasirinkti bet kurią kryptį šio- 
je konkrečioje situacijoje. Jo pasirinkimas, nelyginant švytuo- 
klės judesys tam tikra kryptimi, transcendentiškai įpareigoja jį 
grįžti atgal, priešinga kryptimi, kad išlaikytų Gamtos pilnatvės 
pusiausvyrą. Kitais žodžiais tariant, pasirinkęs konkretų kelią 
žmogus turi rinktis ir priešingą kelią, kad išliktų neturinčia ke- 
lių būtybe. Priešingas kelias ištrina pirminį ir žmogus vėl atgy- 
ja Gamtos žaismo sūkuryje. Čia reikia pažymėti, kad tai jokiu 
būdu nereiškia, jog žmogus neturi rinktis! Žmogus privalo pa- 
sirinkti, nors pasirinkimas ir yra kaltė. Tai būtent daro Gamta: 
ji, kaip visada pasislėpusi, nuolat save atskleidžia. 

Kad atrastų savąjį kelią ieškant dievų, žmogui reikia žinoti 
apie egzistencinę savo kaltę, apie savąjį Ka, o labiausiai - suvokti 
Gamtos žaismą. Tokie žmonės, žmonės, kurie tvirtai išsilaiko 
savo sieloje, savo Ka arba vidiniame „aš“, yra karaliai arba kri- 
viai, šventi kultūros žmonės. 

Ištikimybė vidiniam „aš“ jokiu būdu nėra savo individualizmo 
atsisakymas. Priešingai, tai yra pats tikriausias individualizmas, 

kuris kyla iš žmogaus sielos gelmių ir galiausiai iš neaprėpia- 
mo Būties Įvykio, Gamtos žaismo. Atsidavimas savo išoriniam 
„aš“, priešingai, yra savo skurdaus biologinio arba socialinio ego 
įtvirtinimas. Šis individualizmas yra paviršutiniškas, be esmės 
ir be veido. 

Išorinis rūpinimasis savimi, kuris susijęs su turtų, vartoji- 
mo reikmenų, malonumų, sveikatos ar ilgo gyvenimo siekimu, 
troškimu leisti laiką individų, kurių viduje yra tuštuma, o ne 
kultūriškai gyvos sielos, draugijoje, - tai atitolimas nuo vidinio 
„aš“, taigi ir nuo transcendentinės dieviškosios tikrovės tvarkos. 
Tai yra bedievystės kelias. Bedievystė yra bekultūriškumas ir sa- 
vojo „aš“ stoka. 

Karminė kaltė ir jos išpirkimas nėra žmogaus nepaklusnu- 
mas išorinėms galioms, tai veikiau jo ištikimybės ar neištikimy- 
bės pačiam sau klausimas. Karminė kaltė ir jos panaikinimas 
einant dievų ieškojimo keliais kartu yra ištikimybė ir atsidavi- 
mas savo dievams. Siela savo gyvenime ar gyvenimų virtinėje 
tarnauja dievams. Taip tarnaudama ji pasiekia buvimo savimi 
viršūnę. Ištikimybė savajam „aš“, savajam Ka, yra ištikimybė 
savo pasauliui, savo Dasein, tai yra dalyvavimas dievų šokyje, 
Gamtos žaisme, physis logose. 


5. ŽMOGAUS GYVENIMAS - 
DALYVAVIMAS GAMTOS GYVENIME 


Vykdyti savo gyvenimo paskirtį - tai būti atviram aukš- 
čiausiajam savo idealui. Kas yra žmogaus gyvenimo idealas? 
Egzistenciniu, mitiniu ir reinkarnaciniu požiūriu, nėra to- 
kio idealo, kuris tiktų kiekvienam. Žmogus, besiremiantis 
giliausiuoju vidiniu „aš“, turi savo gyvenimo idealą. Edgaras 
Cayce'is, vienas žinomiausių reinkarnacijos doktrinos pro- 
paguotojų, ne kartą yra pabrėžęs, kad visų pirma žmogus 
turi atrasti savo idealą, paskui apsibrėžti kelią, kuriuo eis į 
šį idealą, ir tik tada gali žingsnis po žingsnio eiti šiuo savo 
gyvenimo keliu. 


* 

Kai laikomasi kokios nors bendros teorijos arba doktrinos, 
kuri „užtikrina neabejotiną“ iki smulkmenų apibrėžtą idealą 
kiekvienam žmogui, visiškai ignoruojamas vidinis žmogaus 
„aš“ ir tikrasis entuziazmas. Nepaisydami „subjektyvių“ žmo- 
gaus siekių ir entuziazmo fanatiški visuotinių doktrinų šali- 
ninkai nurodo žmogui aiškiai nubrėžtą logiškai ir racionaliai 
pagrįstą gyvenimo planą. Jo laikydamasis žmogus gali veikti 
mechaniškai, panašiai kaip tiksintis laikrodis, ir jo veiksmai vi- 
sada bus tinkami. 

Tokio plano pavyzdys yra komunizmo doktrina, kurią sukū- 
rė „didžiavyriai“, „antžmogiai“ Marxas, Engelsas, Leninas ir Sta- 
linas. Kai šie „genijai“ išplėtojo komunistinę sistemą, kuri nu- 
statė prasmę visiems daiktams pasaulyje, o svarbiausia - prasmę 
žmonijai ir jos kelius pasaulyje, tada visi pasaulio gyventojai ir 
jų palikuonys buvo išvaduoti nuo visų tolesnių svarbiausių gy- 
venimo ir tikrovės principų paieškų, išlaisvinti nuo kokių nors 
dievų ieškojimo. Žmonija visais laikais, iki pasaulio pabaigos, 
galėtų gyventi panašiai kaip gyvūnai, kuriems Gamta yra nulė- 
musi konkrečius gyvenimo kelius. 

Taip pat daugumoje krikščionybės vystymosi etapų būdavo 
įtvirtinamas visuotinai detalizuotas kiekvienam vienodas gy- 
venimo būdas kaip išganymo kelias. Tokiais bruožais pasižymi 
Tomo Akviniečio filosofija. Taigi oficialioji krikščionybė nepa- 
liko (kai kur dar ir šiandien) žmogui jokios galimybės indivi- 
dualiai (vidinio „aš“ prasme) ieškoti kelių, vedančių į jo idealą, 
į Kristų. 

Popiežius Jonas XXIII, didis krikščionybės žmogus, atvė- 
rė duris individualiam krikščioniškajam entuziazmui. Daug 
įvairių rangų bažnytinės hierarchijos narių pradėjo dialogą su 
krikščionimis įvairiais kultūrinio gyvenimo klausimais. Vie- 
nas iš jų pristatė televizijos laidoje grupę kompozitorių, kurie 
stengėsi „supasaulietinti“ bažnytinę muziką. Tarp jų buvo ir 
kabaretinės muzikos kūrėjas. Jis atliko muzikos kūrinį, į kurį 
sudėjo visą krikščioniškosios savo sielos entuziazmą. Dvasi- 
ninkas paaiškino televizijos žiūrovams, kad šis kompozitorius 
į atliekamą muziką įdėjo save (savo tikrąjį vidinį „aš“), visus 

tikrai krikščioniškus siekius. Šį žmogų, pasak laidos vedėjo, tra- 
dicinė bažnytinė muzika palikdavo abejingą, tuo tarpu jo paties 
sukurta kompozicija išreiškė jo nuoširdų, tikrą ir nemelagingą 
meninį tarnavimą krikščionybės idealams. Pati Bažnyčia, pasak 
jo, buvo įsteigta žmonių, turinčių entuziastingą vidinį „aš“, ir 
todėl kiekvieno nuoširdaus kūrybingo krikščionybės gyvenimo 
dalyvio įnašas turi būti laukiamas ir sveikintinas. 

Tikroji kultūra yra entuziastinga, taip pat ir vadinamoji 
krikščioniškoji. Krikščioniškoji kultūra, kuri atsisako žmogaus 
entuziazmo, kūrybinio atvirumo pagrindinei tikrovei, jo judė- 
jimo dievų ieškojimo keliais, pakeičia gyvą žmogų, gyvą sielą 
mechaniškai veikiančiu savimarša šventeiva, didžiuoju apsime- 
tėliu. Kristus nuo žmogaus „nenuima“ egzistencinės kaltės ir jos 
išpirkimo prievolės. Jis netgi uždeda jam papildomą antgamtinę 
naštą, kuri iškelia jį į antgamtinę, taigi ir antkultūrinę, sritį, ne- 
panaikindama ar nepašalindama natūraliosios, kultūriškosios. 
Krikščionybė pati savaime reiškia Gamtos Taiką. 

Gina Cerminara pateikia moters gyvenimo pavyzdį“, kuris, 
kaip ir kiti pavyzdžiai, nurodomi jos knygoje Many Mansions, 
yra paimtas iš Edgaro Cayce'io „gyvenimų skaitymo“ praktikos. 
47 metų moteris, gyvenanti Niujorke, nors ir būdama patraukli, 
visą gyvenimą buvo viena. Cayce'is autohipnozės metu, žvelg- 
damas į vidinį jos „aš“, atskleidė, kad jos vienišumo priežastis 
yra susijusi su ankstesniu jos gyvenimu Norvegijoje, kai ji buvo 
dviejų mažų vaikų motina ir žmona žmogaus, kuris nesutarė 
su visuomene ir kuriam itin reikėjo jos tvirtumo. Užuot buvusi 
kartu su juo, ji nusižudė, šokdama į šalia esantį fiordą. 

Savižudybė buvo negebėjimas atsiliepti į dieviškąją tvarką, 
valdančią žmogaus gyvenimą, kurios laikydamasi ji turėjo būti 
kūrybinga ir artima savo vyro draugė ir rūpestingai mylėti vai- 
kus. Nusižudydama ji juos paliko. Todėl vidinis „aš“ reikalavo 
iš jos gyventi taip, kad patirtų vienatvės naštą ir kad ši pamoka 
praturtintų jos būtį patirtimi, atsveriančia kritiškus buvusio gy- 


5 Plg. Cerminara, min. veik., p. 132. 


316 


venimo įvykius. Vienišumo patirtis formuojantis vidiniam „aš“ 
reiškė jos priartėjimą prie pilnatvės ir prie Gamtos Taikos. 

Karminė kaltė yra tam tikra žmogaus vidinio „aš“ negalia. 
Ją galima palyginti su neuroze. Ši negalia ištinka žmogų ne vien 
dėl to, kad jis pats nepaiso dieviškųjų pasaulio įstatymų. Žino- 
ma, žmogus yra kaltas ir jis yra savo karmos priežastis, tačiau 
pirminis karminės žmogaus kaltės šaltinis yra tikrovės įvykis, 
Gamtos žaismas. Žmogus yra kaltas - o todėl ligotas - atsiliep- 
damas į Gamtos žaismą, o ne vienas pats būdamas savo kaltės 
šaltinis. 

Tai rodo, kad žmogus iš esmės yra klystantis, stokojantis, ne- 
tvarkingas, maištingas, nesveikas (galima prisiminti garsiuosius 
Nietzsche's žodžius - „Žmogus yra liguistas gyvūnas!“). „Žmo- 
nija yra dvasiškai nesubrendusi, todėl jos nariai turėtų tikėtis 
nepalankių karmų kituose gyvenimuose.“? 

Pasirinkdamas kelią Gamtos atsiskleidimo teritorijoje (jos 
logose), žmogus aktyviai dalyvauja kosminėje Gamtos kaltėje 
(Gamtos savęs trikdymo kaltėje). Dėl šios kaltės žmogus turi 
išgyventi naujus įsikūnijimus, kurių metu gali pakreipti savo 
kaltę priešinga kryptimi ir pamėginti išgydyti vidinį „aš“. Toks 
savęs gydymas yra žmogaus dalyvavimas atkuriant Gamtos Tai- 
ką, jos /ogosą. Tai reiškia Gamtos Teisingumą. „Karma reiškia 
įstatymo vykdymą, kuris garantuoja pastovų teisingumą.“ 

Paties žmogaus indėlis būtinas ne tik tampant kaltam, bet 
ir išperkant kaltę, arba susitaikant. Iš dalies tai patvirtina ir 
psichoterapijos praktika. Žmogaus neurozės yra susijusios su 
jo aplinkos sąlygomis ir įvykiais. Vis dėlto visada būtinas ir jo 
paties „sutikimas“, prisidėjimas prie savo kaip neurotiko kaltės. 
Panašiai ir pasveikstama neabejotinai ne be paties žmogaus pa- 
stangų. Tačiau tokios pastangos yra tik atsakas Gamtos logosui, 
panašiai kaip fizinis žmogaus pasveikimas priklauso ne tik nuo 
medicinos priemonių. Jos tik prisideda prie esminio gydomojo 
Gamtos veikimo. 


> Ten pat, p. 72. 

Dauguma moderniojo technologinio žmogaus aplinkos 
sričių yra valdomos ne tik žmogaus. Technologinis žmo- 
gus valdo savo pasaulį manipuliuodamas Gamtos galiomis 
ir pats aktyviai jose dalyvaudamas. Žmogus niekada nėra 
savo pasaulio, savo Dasein šeimininkas. Jo laisvė pasaulyje 
iš esmės yra jo laisvė ar jo tinkamumas transcendentinėms 
tikrovės galioms. Tikroji laisvė niekada nebūna neatsakinga. 
Ji gali būti nepriklausoma nuo grynai esybinių jėgų, bet bū- 
tinai yra atliepianti transcendentinėms galioms, kurios valdo 
žmogaus pasaulį. 

Iš šių samprotavimų matyti, kad žmogus gali būti kaltas są- 
moningai nesuvokdamas savo nusikaltimo ir gali išpirkti savo 
kaltę taip pat to nežinodamas. Taip yra todėl, kad kaltė ir išpir- 
kimas yra ne žmogaus sąmonės, išorinio „aš“; o jo pasąmonės, 
vidinio „aš“ reikalas. 

Taip egzistencinę kaltę suvokia mitinio pasaulio žmogus ir 
reinkarnacijos doktrinos šalininkas. Tokia kaltės samprata labai 
skiriasi nuo moderniosios kaltės sampratos, kuri vyrauja Vaka- 
rų pasaulio teismuose. Žmogus gali būti karmiškai kaltas netu- 
rėdamas mažiausio supratimo apie tai, ką jis padarė, pavyzdžiui, 
ankstesniame gyvenime. Toks yra karaliaus Oidipo atvejis, kai 
jis gindamasis nužudo savo tėvą pats to nežinodamas. Egzisten- 
ciškai jis buvo kaltas ir visiškai atsakingas už savo nusikaltimo 
pasekmes. Pagal moderniąsias (bedieves) teisingumo normas, 
jis, aišku, būtų laikomas nekaltu. 

Žmogaus vidinis „aš“ priklauso Gamtos judėjimui (Be-we- 
gung) labiau negu savo sričiai, kurioje valdo intelektas ir valia. 
Gamtos judėjimas apima visų daiktų, gyvūnų, tautų ir jų kultū- 
rų judėjimą. Gamtos judėjimo žinojimas - ar veikiau „suprati- 
mas“ („under-standing“) - yra visa ko žinojimas. Galima teigti, 
kad daugelio gyvenimų - reinkarnacijų - patirtis yra įgyjama 
Gamtos judėjimo fone. Šis judėjimas valdo žmogų per visus jo 
gyvenimus ir todėl yra pagrindinis jo sielos kūrėjas. „Mes esa- 
me visų mūsų atsiminimų suma, - sako Edgaras Cayce'is. - Mes 
išreiškiame juos savo įpročiais, išskirtiniais bruožais, pomėgiais 
ir tuo, kas mums nepatinka, savo talentais ir tuo, ko savyje ne- 

matome, savo psichinėmis ir emocinėmis ypatybėmis ir silpno- - 
siomis vietomis.“!9 . 


6. ANIMIZMAS 


Siela - vidinis žmogaus „aš“, - būdama įsišaknijusi Gamtos 
žaisme, kuriame visi daiktai gauna pradžią, tam tikra prasme 
nurodo žmogaus buvimą viskuo. Šitaip galima interpretuoti 
animizmą, kuris yra kai kurių mitinių religijų pagrindas. Vidi- 
nis žmogaus „aš“ apima ne tik ilgos žmogaus gyvenimų virti- 
nės įspaudus, bet ir tuos, kurie liko nuo gyvūniškųjų žmogaus 
protėvių, taip pat ir daiktų. Žmogus transcendentiškai nurodo 
ikiesybinę savo būtį. 

Vienas iš animistinių kultų senovės Lietuvoje buvo medžio 
kultas. Medžiai ir augalai buvo laikomi gyvomis būtybėmis, 
kaip gyvūnai ir žmonės!!. Be to, medžiai ar augalai dažnai buvo 
laikomi mirusiųjų sielų buveine. Senovės lietuviai tikėjo, kad 
miręs žmogus toliau gyvena medyje, dažniausiai - išaugusiame 
ant jo kapo. Saločių, mažo Lietuvos miestelio, apylinkėse vienas 
senolis 1935 metais pasakojo tautosakininkui apie seną medį, 
vietinių žmonių laikomą šventu, kuris pradėjo kraujuoti, kai 
kažkas jį bandė nukirsti! 

Salomėja Nėris viename iš eilėraščių kalba apie savo mirtį. Ji 
sako, kad viengkart atėjęs pavasaris neras jos gyvos kaip žmo- 
gaus, tačiau ji liks Žemėje, apsipylusi žiedais - žydinti dieme- 
džiu. „Diemedis“ paraidžiui reiškia dievų medis. Šis motyvas 
nurodo reikšmingą lietuviškojo animizmo bruožą - manymą, 
kad mirdamas žmogus tampa ne pačiu medžiu kaip daiktu, tai 
yra esybiška tikrove, o tampa dieviškas sutapdamas su dievu, 


0 Noel Langley, Edgar Cayce on Reincarnation. New York: Paper- 
back Library, Inc., 1967, p. 84. 

U Pig. Balys, min. veik., p. 66. 

!2 Plg. ten pat, p. 68. 

kuriam būtį suteikia daiktas (medis), dieviškumo telkėjas. Ka- 
dangi žmogus pačia savo esme yra būtybė, galinti aktyviai daly- 
vauti dievų darbuose, jis gali būti dieviškuose daiktuose kartu su 
dievais. Pretorijus, vokiečių mitologas, rašė (1871 m. leidinys), 
kad mažoje Lietuvos gyvenvietėje, vadinamoje Šventmiškiu, 
yra giraitė, kuri laikoma šventa. „Niekas negali nukirsti medžio, 
kad nesupyktų čia gyvenantys dievai.“ B 

Balys, žinomas Lietuvos mitologas, teigia, kad „magiškas 
žmogaus pavirtimas medžiu ar paukščiu dažnai minimas lietu- 
vių liaudies dainose. Jose nėra aiškios ribos, skiriančios daiktus 
ir žmones. Ši riba išnyksta (Gamtos) visumoje, ji ištirpsta visa- 
tos didybėje. Žmogus gali kalbėtis su medžiais ir gyvūnais, nes 
šie yra jam lygūs.““ 

Animizmo, kaip ir reinkarnacijos doktrinos, šioje studijo- 
je nei palaikome, nei atmetame. Bandome pasinaudoti tik kai 
kuriais šių požiūrių aspektais nagrinėdami savąsias problemas. 
Animizmas gali padėti pamatyti žmogų kaip dalyvaujantį Gam- 
tos žaisme, kaip šventos tikrovės visumos dalį, taigi kaip tam 
tikra prasme glūdintį visuose daiktuose. 

Žmogų mes vadinome „neturinčiu kelių“ ir pabrėžėme, kad 
kiekvienas gyvūnas turi Gamtos jam nulemtą kelią. Žmogų 
galima laikyti dar nepasirinkusiu kurio nors konkretaus kelio. 
Tai gali būti laikoma jo galimybėmis. Žmogus gali būti išsipil- 
džiusios jo galimybės, jis visada gali įgyvendinti kai kurias iš jų. 
Tai rodo, kad jis yra potencialus keliautojas visais tais keliais. 
Neturėdamas kelių, žmogus turi juos visus. Gamta, visų kelių 
šaltinis, pati yra Kelias (tao, pasak Laozi) par excellence. Tačiau 
pati Gamta yra be kelių (neesybiška) ar nuolatos pasislėpusi. 
Žmogus, Gamtos bendradarbis, yra beveik toks pat. 

Žmogus, įtrauktas į kūrybinį Gamtos žaismo verpetą, ir pats 
kaip Gamta gali būti laikomas kūrėju ar transcendentine tikro- 
ve, kuri yra visų daiktų pagrindas. Būtent toks yra pozityvus 


B Ten pat, p. 63. 
4 Ten pat, p. 72. 

mūsų požiūris į animizmą. Užuot pajungę ar pavergę mus su- 
pančius daiktus ir gyvūnus, mes, kaip senovės lietuviai, sten- 
giamės į Gamtos daiktus ir pirmiausia pačią Gamtą žiūrėti su 
pagarba ir kuklumu. Senovės lietuvis, „būdamas nesugadintas 
Gamtos vaikas, nesididžiavo žmogaus vardu, o jautėsi gam- 
tos visumos - dangaus kūnų, medžių ir paukščių - draugas ir 
brolis. Senovėje tikėta, kad mirusiųjų sielos persikelia gyventi 
į medžius ir paukščius. Kaip galėjo kas nors jų nemylėti, žaloti 
juos ar naikinti, jei medžiai ir paukščiai jaučia ir kenčia kaip ir 
žmogus, kuris yra tik maža didelės visatos dalelė?“5 


7.SAPNAI 


Žmogaus dalyvavimas Būties visumoje, Gamtos žaisme, die- 
vų šokyje, yra jo dalyvavimas savajame vidiniame „aš“. Žmogaus 
gelmėse, pasąmonėje glūdinčius lobius galima aiškinti reinkar- 
nacijos doktrinos ir animizmo požiūriu. Kūrybinis poeto įkvė- 
pimas priklauso nuo jo pasąmonės. Būna atvejų, kai, susapna- 
vęs melodiją, kompozitorius rytą tiesiog ją užrašo iš atminties 
nedėdamas jokių racionalių pastangų. Kartais net mokslininkai 
sapnuose atranda iš pasąmonės plaukiančius mokslinių proble- 
mų sprendimus, kurių ilgą laiką negalėjo atrasti. 

Sapnai nėra tik mūsų sąmoningo gyvenimo aidas. Dažnai jie 
iškelia žinias, patirtis ar gebėjimus, esančius už sąmonės ribų. 
Žmogus sapnuoja kiekvieną naktį, bet retai prisimena savo sa- 
pnus. Sapnai atakuoja Žmogaus sąmonę, iš neišsemiamų pasą- 
monėje (vidiniame „aš“ arba sieloje) glūdinčių lobių iškeldami 
nurodymus, kaip jam elgtis, ir reikalingus sprendimus. Reinkar- 
nacijos doktrinos šalininkai teigia, kad šie lobiai buvo surinkti 
ankstesniuose gyvenimuose. Neturėdamas šių patirčių žmogus 
negalėtų gyventi prasmingo sąmoningo gyvenimo. Pasak ani- 
mistų, mūsų pasąmonės klodų lobiai yra išlikę iš ikižmogiškosios 


15 Ten pat, p. 75. 

mūsų patirties. Kai kas galėjo būti patirta būnant medžiu arba 
paukščiu!“, 

Turime pažymėti, kad patirtys nėra tik esybinio pobūdžio. 
Šios patirtys yra visada laikomos sukeltomis ikiesybinių realijų, 
kurios yra esybinių realijų prielaida. 

Šiais laikais kai kurie žymūs psichologai teigia, kad sapnai 
yra būtini psichiniam gyvenimui, panašiai kaip kraujas - fizi- 
niam gyvenimui. Daugumos sapnų mes neprisimename - bet 
jie lieka pasąmonėje! Psichologai teigia, kad jei negalėtume sa- 
pnuoti, mūsų psichika sutriktų. 

Sapnai suderina sąmoningą mūsų gyvenimą ir vadovauja 
jam mums net nežinant. Mūsų pasąmonės kalba sapnuose nėra 
paimta iš sąmonės. Ji nesinaudoja šiandieniniu racionaliu žody- 
nu. Ji naudojasi senąja - senesne negu žmonija - pačios Gamtos 
kalba. Tai simbolių kalba. Ji yra ir aiški, ir neaiški, kaip ir pati 
Gamta, įsiveržianti į mūsų gyvenimo dienas kaip pasislėpusi - 
kaip naktis. 

Pasak reinkarnacijos doktrinos šalininkų, kai žmogus, pa- 
kliuvęs į sunkią situaciją, stengiasi rasti tinkamą išeitį, jo pa- 
sąmonė per sapnus - dažniausiai pamirštamus ir sąmonės 
nepasiekiančius — daro įtaką sąmoningiems sprendimams, 
pasireikšdama kaip nuojautos ar sąžinės balsas. Sąmoningasis 
arba išorinis žmogaus „aš“, vadovaudamasis vidinio „aš“ ku- 
riamomis simbolinėmis užuominomis ar nuojautomis, atitaiso 
savo karminę kaltę. Jei žmogaus sąmonė nepaiso vidinio „aš“ 
balso, jis padidina karminę kaltę. 


8. VIDINIS GYVENIMAS 
Reinkarnacijos doktrinos šalininkai paprastai žmogaus įsi- 
kūnijimų virtinėje įžvelgia evoliucijos aspektą. Tai reikštų, kad 
15 Čia galime vėl paminėti anksčiau aprašytą „pirmąjį prisiminimą“ - 
aimanuojantį mirusį medį. 


322 


— TT 


kiekvieną kartą naujai atgimdamas žmogus tampa kilnesnis, 
išmintingesnis, religingesnis ir panašiai. Ar tai tiesa? Ne! Šian- 
dieninis žmogus nėra labiau didis ar kilnus negu žmogus, gy- 
venęs Egipte ar dar anksčiau. Kiekvienas, skaitydamas Edgaro 
Cayce'io pateiktus žmonių gyvenimų aprašymus, iš karto pa- 
stebės, kad konkrečios „esybės“ (asmens) įsikūnijimų seka ne- 
pasižymi nuolatiniu tobulėjimu. Pavyzdžiui, asmuo gali gimti 
idiotu, nors ankstesniame gyvenime buvo talentingas. 

Jei turime omenyje vidinį, o ne išorinį žmogaus „aš“, tada 
visai įmanoma, kad vis iš naujo įsikūnijanti siela kaskart tobu- 
lėja. 

Žmogus gyvendamas turi savo paskirtį. Ši paskirtis atsiran- 
da iš Nuolatos Pasislėpusiosios (Motinos Žemės ar Gamtos) 
tamsiųjų priedangų. Ji prasideda Nuolatos Pasislėpusiosios at- 
siskleidimu - kosmine kalte. Žmogaus paskirtis prasideda kartu 
su jo kalte, kartu su dalyvavimu kosminėje kaltėje. Stengdama- 
sis atsikratyti pirminės kaltės arba nepajėgdamas to padaryti 
žmogus įgyja savo vidinio gyvenimo turtus. Jo gyvenimo idea- 
las yra Gamtos Taika, o galimybė ją pasiekti slypi vidiniame jo 
„aš“. Nėra vieno plataus kelio į rojų visai žmonijai. 

Norėdamas pakeisti savo karmą, persikūnijantis vidinis „aš“ 
arba siela pasirenka žmogiškąją esybę, turinčią tam tikrą išorinį 
„aš“: gabią arba negabią, turinčią tam tikrus gebėjimus. Panašiai 
kaip obels šakelė, įskiepyta į skirtingus medžius, taip ir persikū- 
nijanti siela bus kitokia, atgimdama kitame žmoguje. 

Edgaras Cayceis teigia, kad įsikūnydama siela pasirenka 
naujus tėvus, kurie nulemia fizines ir psichines atgimusio indi- 
vido ypatybes. Šių ypatybių pagrindu gali būti įgyjami bruožai, 
reikalingi sielai vystytis, pavyzdžiui, bruožai, būtini sielos „vin- 
giams“, likusiems iš ankstesnių įsikūnijimų, pašalinti. Įsikūnyti 
idiotu, viena vertus, reiškia didelę nelaimę visuomenės nariui, o 
kita vertus, tai gali būti priemonė sprendžiant tam tikro vidinio 
„aš“ karminę kaltę. Vidinis „aš“ - siela - yra tikroji žmogaus 
esmė, o išorinis „aš“ yra tik „apsiaustas“. 

Psichologai dažnai neurotinius sutrikimus, tokius kaip per- 
dėta baimė ar fobija, kildina iš vaikystės patirties, kuri palieka 

įspaudus asmens pasąmonėje. Šie įspaudai suaugusio žmogaus 
gyvenime reiškiasi įvairiomis baimėmis. Nors ir stengiantis, 
psichologams dažnai nepavyksta aptikti jokios vaikystėje išgy- 
ventos patirties, kuri būtų susijusi su šiais simptomais. 

Keista, bet ten, kur psichologai bejėgiai, dažnai pavyksta 
reinkarnacijos doktrinos šalininkams. Gina Cerminara pateikia 
Edgaro Cayceio „gyvenimų skaitymo“ pavyzdį, iliustruojantį 
tokius atvejus. 


„Moteris nuo pat jaunumės bijojo uždarų vietų. Teatre ji prašy- 
davo vietos netoli išėjimo. Jei į autobusą, kuriuo ji važiuodavo, pri- 
lipdavo daugiau žmonių, ji išlipdavo ir laukdavo kito. Iškylaudama 
kaimo vietovėse ji bijodavo eiti į urvus, grotas ar bet kurias kitas už- 
daras vietas. Nei ji pati, nei jos šeimos nariai nesuprato tokios keistos 
baimės, nes niekas neprisiminė jokios neįprastos vaikystės patirties, 
kuri būtų galėjusi ją sukelti. Kaip teigė Cayce'is, ankstesniame gyve- 
nime ji užduso, įgriuvus urvui, kuriame ji tuo metu buvo. Šios bai- 
sios mirties prisiminimai išliko pasąmonėje.“!7 


Šis pavyzdys rodo, kad kai kurie asmens bruožai gali būti 
nenulemti jo gyvenimo aplinkybių. Tai ypač akivaizdu kal- 
bant apie neeilinius žmonių talentus ir gabumus. Jie laikomi 
įgimtomis savybėmis, o šie asmenys - apdovanotais ar geni- 
aliais. : 

Pripažįstantieji reinkarnaciją mini „visišką karminį pasi- 
keitimą“. Linkęs bendrauti, draugingas, veiklus žmogus anks- 
tesniame gyvenime galėjo būti užsisklendęs, linkęs į vienatvę, 
išorinį pasyvumą ir vidinį gyvenimą, arba atvirkščiai: užsidaręs 
žmogus ankstesniame gyvenime galėjo būti veiklus ir atviras. 
Jei asmuo blogai elgiasi su kitais žmonėmis, nekreipdamas dė- 
mesio į jų kančias, ir stengiasi užgniaužti jų entuziazmą, kitame 
gyvenime jam gali tekti pačiam kentėti ir nesulaukti savojo en- 
tuziazmo palaikymo iš kitų. Tokie žmogaus vidinio gyvenimo 
pokyčiai vadinami visišku karminiu pasikeitimu. 


" Cerninara, min. veik., p. 115. 

Liguistos baimės, kaip ir karminės skolos apskritai, yra val- 
domos aukštesnio tvarkančiojo logoso (karminio teisingumo), 
kuris valdo žmonių gyvenimus, panašiai kaip švytuoklė juda 
pirmyn ir atgal, taip mokydamas juos visų tikrovės (Gamtos) 
judėjimo (Be-wegung) aspektų. Žmogų, pirminę būtybę (negi- 
musį arba liguistą gyvūną), įžengusią į konkretų kelią, Gamtos 
žaismas grąžina atgal, į kelią, vedantį į priešingą pusę. Gamtos 
žaismas panaikina žmogaus laimėjimus ir padaro jį vėl nekaltą. 
Vis iš naujo gimdamas ir mirdamas žmogus įgyja savo tikrąją 
vietą pačiame Gamtos žaisme, jis tampa šokančių dievų partne- 
riu. 

Todėl klaidinga laikyti žmogų pasiekiančiu raidos požiūriu 
vis aukštesnes pakopas savo kelyje. Žmogus turi būti laiko- 
mas vis iš naujo įgyjančiu ir nuolatos didinančiu vidinio „aš“ 
ir transcendentinių tikrovės galių, dievų, judėjimo tarpusavio 
priklausomybę. Jis palieka kūrybines Gamtos ištakas ir vėl pasi- 
neria į jas, jis yra gimstanti ir mirštanti esybė. Mirtingumas yra 
jo gyvenimo esmė. 

Pasikartojantys žmogaus pasinėrimai į ankstesnių gyvenimų 
patirtį, saugomą jo pasąmonėje, suteikia jam pirmykštiškumo 
bruožų. Kartu šie „pasinėrimai“ yra pasinėrimai į jo „pažan- 
gios“ (nutolimo nuo chaotiško, neturinčio kelių pirmykštiš- 
kumo prasme) patirties, įgytos einant tam tikrais apibrėžtais 
keliais, atsiminimus - į karminę kaltę. Trumpai tariant, tai reiš- 
kia žmogaus pasinėrimą į Gamtos atsiskleidimą-paslėptį, į jos 
žaismą. Abu žmogaus aspektai, karminė kaltė ir jos išpirkimas, 
atspindintys Gamtos atsiskleidimo-paslėpties žaismą, dalyvauja 
kuriant žmogaus gyvenimo kelius. 

„Ek-sistenciškai“ pasinerdamas - žengdamas iš esybinių 
kelių į neesybinį Gamtos žaismą, - žmogus iš tų kelių atsine- 
ša tai, kas Gamtos žaismą daro tikrove, artima ir sava jo šir- 
džiai. Gamtos išmintis įsikuria žmogaus sieloje, panašiai kaip 
vandenyje nusėda nuosėdos, ir padaro jį išmintingą. Dėl šios 
išminties jis pažįsta ir supranta savo pasaulį, šis „supratimas“ 
glūdi jame kaip jo gebėjimai ir būdo bruožai. Dėl mumyse glū- 
dinčių amžių senumo išminties klodų „prisimename“ dienas, 

kai buvome bėgantys vandenys, augantys medžiai, šliaužiančios 
gyvatės, giedantys paukščiai. Tai patvirtina ir senutėlės patarlės, 
kuriose žmogus lyginamas su lape dėl savo sumanumo, su vilku - 
dėl plėšrumo, su ąžuolu - dėl tvirtumo ir panašiai. 

Robertas Ardrey rašo, kad žmogus kadaise buvo „medžiuose 
gyvenanti pelė“. 


„Eoceno epochoje, prieš 50 ar 60 mln. metų, buvo paplitę le- 
mūrai - zoologinės pusiaukelės iki beždžionių ir hominidų varian- 
tas, išsivystęs iš savo protėvių pelių. Dešimtis milijonų metų, visoje 
Žemės rutulio sausumoje dar viešpataujant ropliams, tyliai vystėsi 
smulkūs pirmykščiai žinduoliai, tarsi kokia ardomosios veiklos or- 
ganizacija, virsdami iš šaltakraujų šiltakraujais, iš žvynuotų - turin- 
čiais kailį, iš dedančių kiaušinius - vedančiais gyvus jauniklius, be 
to, turinčiais naujo tipo dantis, naują griaučių sandarą, o svarbiau- 
sia — kitokias smegenis. Sujungti į visumą visą šią genetinę ekipuotę 
buvo ilgas darbas. Per visą tą laikotarpį šiems gyvūnams buvo sau- 
giau likti smulkiems, nepastebimiems, ir dienos metu glūdėti savo 
buveinėse. Jie gyveno medžiuose.“!* 


Šie teiginiai, aišku, negali būti įtraukti į mūsų studijos pro- 
blemas tiesiogine prasme. Mes pripažįstame, kad žmogus yra 
primityvus, bet primityvumas šiuo atveju reiškia pirmykštišku- 
mą. Žmogaus pirmykštiškumas susijęs su jo dalyvavimu kūry- 
biniame Gamtos šaltinyje, kuris yra visų daiktų ir visa to, kas 
esybiška, lopšys. Žmogus, dalyvaudamas kūrybinėse Gamtos 
galiose, yra ankstesnis ne tik už beždžiones ar peles, bet ir už 
visas gyvas būtybes, net už medžius, tekančius vandenis, trum- 
pai tariant, už visa, kas esybiška. Žmogus savyje — vidiniame 
„aš, savo sieloje, savo pasąmonėje - kaip galimybę turi visa, kas 
esybiška. 

Kai asmuo, vis pasinerdamas į amžiną Gamtos sūkurį arba 
kūrybingumą - nuolat gimdamas ir mirdamas - tampa visiškai 


18 Robert Ardrey, The Territorial Imperative. New York: Atheneum, 
1966, p. 192-193, 

susijęs su /ogosu, jis tampa dieviškas. Būti susijusiam su logosu - 
tai laikyti visų daiktų pradmenis savo galimybėmis. Tai reiškia 
dalyvavimą Gamtos kalboje. Mitiniame Egipto pasaulyje kara- 
liai buvo laikomi atgimusiais dievais. Jų dieviškumas buvo tai, 
kad jie buvo Gamtos kalbos vieta. 

Faraono Tutanchamono, kuris taip pat buvo vadinamas ka- 
raliumi Nebchepure, laidojimo menių sienose buvo užrašai: „O 
Ozyri, Nebkhepure, tavo siela gyva, o tavo gyslos yra tvirtos, tu 
kvėpuoji oru ir pasirodai (dienos šviesoje) kaip dievas.“? Laido- 
jimo procesijoje „einantys žyniai <...> vis nuliedavo pieno auką, 
kad karalius galėtų atgimti ir būtų priimtas dievų pasaulyję“.2? 
Pienas simbolizuoja gyvybinius Gamtos syvus, kurie visa kam 
suteikia stiprumą, augimą, gyvybę ir būtį. Pienas simbolizuoja 
kūrybinį Gamtos šaltinį, - simbolizuoja tai, kas suteikia pilna- 
tvę. Pilnatvė, kaip žinome, reiškia susitaikymą arba karminės 
kaltės išpirkimą. Išpirkimas visiškai nereiškia evoliucijos, nes 
vidinis žmogaus „aš“ pradeda šventos Gamtos visumos sutrik- 
dymu ir baigia jos taika. Žmogaus dalyvavimas Gamtos trikdy- 
me ir sutaikyme, jo dalyvavimas Gamtos žaisme, yra jo gyveni- 
mas, jo vidinio „aš“ gyvenimas. Šis gyvenimas yra vieta, kurioje 
visi daiktai - visa esybinė tikrovė - gauna pradžią. 

Žmogaus tobulumas niekada negali būti pasiektas skaitant 
didžiųjų mąstytojų knygas arba šventų žmonių pranašystes. Visa 
tai turi būti išmokta kartu su pačiu žmogaus gyvenimu-kur - ne jo 
išorinio „aš“, bet vidinio „aš“ gyvenimu-kur. „Gyvenimo moko- 
masi iš savęs. Tu jį ne išpažįsti, o išmoksti *! - išmoksti egzisten- 
ciškai. Žmonės, kurie vadina save Jahvės liudytojais, stengiasi 
įteigti, kad visa, ko reikia - tai uoliai skaityti šventuosius raštus 
ir sąmoningai mokytis jų tiesų. Jie ignoruoja tai, kad žmogaus 
kelias yra vis naujas gimimas, kova ir mirtis ir kad šiuose pa- 
sikartojančiuose pasinėrimuose į skaisčius ir į miglotus, bet 


* Desroches-Noblecourt, min. veik., p. 236. 
20 Ten pat, p. 238. 
2 Cerminara, min. veik., p. 80. 

visada žaismingus kultūrinio pasaulio sūkurius žmogus gyvu 
savo krauju ir kvėpavimu, savo oda gali pasiekti vidinio „aš“ 
pilnatvę, savo sielą. Antgamtiški mokymai neatleidžia žmogaus 
nuo kultūrinės (gamtiškosios) jo paskirties. 

Žmogus iš Solt Springo salos bandė įtikinti mane, kad tik 
šventųjų raštų skaitymas suteikia kiekvienam visus atsakymus 
ir kad joks pavienis svarbiausių kelių ieškojimas, joks dievų ieš- 
kojimas nėra reikalingas. Kai paprieštaravau jam sakydamas, 
kad kiekvienas žmogus turi savo gyvenimo paskirtį ir kad ne- 
gali būti visuotinių arba visiems vienodų receptų ar nuorodų jų 
gyvenimo idealui pasiekti, jis bematant atsakė: „Žmogus neturi 
manyti, kad turi savo gyvenimo paskirtį, savąjį kelią. Jis turi eiti 
Dievo keliu“ 

Aš atsakiau: „Taip ir ne! Žmogus turi eiti Dievo keliu, bet jis 
turi daryti tai pats. Įsiklausydamas į save, jis gali atrasti Dievo 
kelius. Mes visi galime matyti Maksvelio kalną iš kiekvienos Solt 
Springo salos vietos ir galime į jį įkopti, bet kiekvienas iš mūsų 
jį matys ir bandys į jį įkopti savaip. Nėra visuotinio jo matymo 
kampo, kaip nėra ir vienintelio kelio įkopti į jį.“ 

Be to, Dievo kelias juo einančiam žmogui nebūna apšviestas 
skaisčios dienos šviesos. Žmogus visada eina migloje arba prie- 
temoje. Jis gali suklupti, paklysti ir bandyti vis iš naujo. Tačiau 
klaidžiojant galima rasti kelią į svarbiausią tikslą arba idealą. 
Dievų ieškojimo keliai yra klaidūs ir sunkūs. 

Nustatymas vienintelio žmogaus gyvenimo būdo, jo ėjimo į | 

| savo gyvenimo tikslą kelio daro žmogų esybine būtybe, daro jį 
| panašų į gyvūną. Kalbėdami apie žmogų kaip apie neesybinę ti- | 
* krovę, mes neišvengiamai turime nepritarti esybiškam žmogaus 
nustatymui, net jei tai daroma remiantis šventaisiais raštais. Tai 
jokiu būdu nereiškia, kad bandome atmesti Dievo žodžius arba 
paskelbti juos klaidingais. Mes tik prieštaraujame požiūriui, kad 
antgamtiškoji tiesa išlaisvina žmogų nuo kultūrinių jo kelių ar 
priedermių. 

Taip pat ir kalbėdami apie reinkarnacijos doktriną žmogų 
laikome pirmiausia ne biologine esybe, o neesybiniu Gamtos 
žaismo, Būties įvykio dalyviu. Todėl nesureikšminame žmogaus 

biologinio atgimimo, bet atkreipiame dėmesį į jo dalyvavimą 
Gamtos sutrikdyme ir sutaikyme, tai yra į nuolatinį žmogaus 
grįžimą, į paslėptį (mirtį). Taigi mes kalbame apie žmogų kaip 
nuolat gimstantį ir mirštantį. 

Mums svarbi ne esybinio žmogaus gyvenimo ar gyvenimų 
virtinės trukmė, o jo buvimas įleidusiam šaknis į užžmogišką- 
jį tikrovės įvykį, kuriam jis tarnauja. Reinkarnacijos doktrina 
puikiai padeda atskleisti žmogaus neesybiškumą. Apmąstydami 
žmogaus gyvenimą nuo gimimo iki mirties, apsiribojame fizi- 
nėmis ir psichinėmis jo savybėmis, bruožais ir ypatingais tiks- 
lais. Taigi esame linkę matyti žmogų grynai esybiškai. Tuo tar- 
pu visoje virtinėje gyvenimų žmogus turi skirtingus specifinius 
tikslus ir dažnai įgyja skirtingus bruožus, nors lieka tas pats as- 
muo, siela, vidinis dieviškasis Ka ar viešpats. Taip suprantamas 
vidinis žmogaus „aš“ yra kitoks negu irūs esybiniai „aš“. Vidinis 
„aš“ yra atskirtas nuo esybinių žmogaus bruožų konkrečiame 
gyvenime. Todėl mes galime aptikti transcendentinius žmogaus 
bruožus ar savybes ir pamatyti jį kaip pirmykštį Gamtos žaismo 
dalyvį, o ne kaip į save orientuotus vieno jo gyvenimo įvykius. 
Tikrąjį (esmiškąjį) žmogaus gyvenimą geriau išreiškia jo siela 
(vidinis „aš“), persikūnijanti į virtinę isoliolų „aš, o ne indivi- 
dualus jo ks . t 

9, LAISVĖ IR KALTĖ 

Vidinis žmogaus „aš“ jokiu būdu nėra bespalvis ar bevei- 
dis. Kiekvienas turi savo savybes ir bruožus, esančius anapus 
konkretaus gyvenimo savybių ir bruožų. Cerminara mini vie- 
ną iš Edgaro Cayce'io „gyvenimų skaitymų“ - pasakojimą apie 
Alabamos ūkininką, kuris „visą savo gyvenimą labai nekentė 
negrų. Jis netgi įkūrė „Pranašiųjų baltosios rasės žmonių ben- 
druomenę“?. „Skaitydamas“ jo gyvenimus Cayce'is atskleidė, 


2 Ten pat, p. 87. 

kad anksčiau jis buvo „Galijos kareivis, kurį Hanibalas paėmė į 
nelaisvę ir privertė irkluoti pirklio laivyno galerą. Tamsiaodžiai 
prižiūrėtojai su juo elgėsi labai žiauriai, o galų gale vienas jį su- 
mušė iki mirties. Tai vyko prieš tris gyvenimus, bet neapykanta 
juodaodžiams, kurią sukėlė ši be galo skausminga patirtis, išliko 
ilgiau negu dvidešimt du amžius.“23 

Šis pavyzdys nerodo akivaizdžios tam tikro žmogaus vidinio 
„aš“ raidos, bet parodo, kad tikrasis žmogaus „aš“, tikrasis jo 
veidas yra anapus bruožų ir savybių, kurios susijusios su išori- 
niu žmogaus „aš“. Gali būti, kad kitąkart įsikūnijęs šis žmogus 
įgis didesnę rasinę toleranciją arba jo rasistinis nusistatymas gali 
uždėti jam karminę kaltę ir įsiskolinimą, kurį reikės apmokėti. 

Kitame gyvenime asmens savybės ne visada būna kitokios. 
Neretai išlieka ir tokių pačių bruožų. Tokie, pavyzdžiui, yra mu- 
zikiniai gebėjimai, poetiniai polinkiai, socialiniai organizaciniai 
arba vadovavimo gebėjimai ir panašiai. „Didelis vienos moters 
domėjimasis graikų šokiais ir teatru kilo iš patirties, įgytos 
Graikijoje, kai ten klestėjo šios meno formos.“* „Kitos moters 
polinkio padėti luošiems vaikams ištakos buvo patirtis Palesti- 
noje, kai, paveikta Jėzaus mokymo, ji pradėjo rūpintis luošiais 
ir ligotaisiais.“* 

Iš vieno gyvenimo į kitą pereinantys bruožai nėra pagrindi- 
nis žmogaus paskirties vykdymo klausimas. Pagrindinis dalykas 
yra karminės kaltės atitaisymas ar išpirkimas. Kaip jau žinome, 
nėra visiems vienodo kelio į idealą. Žmogus turi rasti savo kelią 
ir eiti juo atsižvelgdamas į savo karminį įsiskolinimą, kurio išta- 
kos yra kosminė kaltė, dievų šokis, Gamtos žaismas. 

Todėl tikroji asmens vidinio gyvenimo prasmė yra ne tam 
tikrų bruožų ir savybių įgijimas ar išvystymas, bet jo laisvė eiti 
savo keliu. Tai yra jo laisvė siekti savo idealo - laisvė savajai kar- 
minei kaltei ir jos išpirkimui. 


2 Ten pat. 
2 Ten pat, p. 89. 
5 Ten pat, p. 90. 

Žinome, kad šiuolaikinės demokratinės laisvės reiškia išori- 
nį individualų asmens neribojimą. Iš esmės tai yra nepriklau- 
symas nuo nieko, išskyrus normas, kurios saugo kitų žmonių 
laisves. Modernioji demokratinė laisvė, išskyrus atsakomybę 
kitiems bendruomenės nariams ir jų atstovams visuomenės or- 
ganizacijose, iš esmės yra atsakomybės nebuvimas, nes atsižvel- 
giama tik į išorinį žmogaus „aš“, jo ego. Tai yra pats tikriausias 
visų žmogaus veiksmų ir tikslų pamatas. 

Laisvė vidiniam „aš“ yra egzistencinė laisvė, kuri reiškia 
žmogaus stovėjimą Gamtos žaismo atvirume, jo tinkamumą 
savo dievams. Galime sakyti, kad dievai veda žmogų karminių 
jo įsiskolinimų keliais. Laisvė, be abejo, yra atsakomybė sau pa- 
čiam, bet ne išoriniam, o vidiniam „aš“, kuris dalyvauja trans- 
cendentiniame tikrovės judėjime (Be-wegung). 

Laisvas žmogus pasirenka savo idealą atsiliepdamas savo die- 
vams vedantiems jį jo keliais, į kuriuos jį įmetė jo kaltė, priklausanti 
nuo Gamtos kaltės. Gamta žaismingai sprendžia savo kaltę nuola- 
tos grįždama į amžiną savo taiką. Žmogaus laisvė yra jo atsakomy- 
bė taikai - vidinio „aš“ taikai, suderintai su Gamtos taika. 

Net būdamas neatsakingas dievų tvarkai ir savo vidiniam 
„aš“, tai yra didindamas savo karminį įsiskolinimą ar kaltę, 
žmogus būtinai anksčiau ar vėliau turi pasukti atgal į Gamtos 
taiką. Karminė kaltė turi pasiduoti, kaip senas stogas po vis 
sunkėjančiais sniego sluoksniais turi pagaliau subyrėti ir „nu- 
sileisti“. Bedievystė privalo būti pakeista dievų keliu. Per sun- 
ki karminė kaltė priverčia net prieštaraujantįjį tvarkyti savo 
gyvenimą ir kurti savo vidinio „aš“ taiką remiantis Gamtos 
taika. 

Tol, kol žmogus yra žmogus - kol jis eina /ogoso keliais, nu- 
lemtais jam Gamtos žaismo (iš esmės savęs atskleidimo ir slėpi- 
mosi) vadovaujant dievams, - jis visada yra pasimetęs, klaidžio- 
jantis ir kaltas. Savo kaltės išpirkimas tam tikra prasme reiškia 
savęs įveikimą (savo išorinio „aš“ įveikimą). 

Siekdami šį neaiškų klausimą padaryti labiau suprantamą, 
pateiksime „geometrinį“ brėžinį. Apskritimas reiškia Dasein, kul- 
tūrinį žmogaus pasaulį, kuriame Gamta išsiveržia į atvirumą, į savo 

Visada pasislėpusi B žaismą arba /ogosą, iš nuolati- 
nės paslėpties - iš savęs kaip 
physis. Žmogus yra įmestas į 
tam tikrą tašką A (jos išsiver- 
žimo iš physis į logos tašką). 
Atsiliepdamas savo „įmesčiai“ 
žmogus eina tam tikru keliu, 
vedančiu į tašką B. Eidamas 
M šiuo keliu AB, žmogus tam- 
pa kaltas dėl to, kad nesilaiko 
savo bekelystės. Kitame gyvenime jis vėl eina laisvai pasirink- 
tu keliu ir stengiasi išpirkti savo karminę kaltę. Tarkime, kad 
šis kelias yra BM. Per visus tolesnius gyvenimus žmogus neša 
vis sunkesnę kelio ABMN...Y karminę naštą. Jo gyvenimas YZ 
atveda jį vėl į A ir išsprendžia jo skolą sau pačiam. Jis pasiekia 
taiką, kuri reiškia pasinėrimą į Gamtos taiką (tai šventas /o- 
goso visumos ratas). Egipto pasaulyje toks pasiekimas reiškė 
buvimo žmogumi įveiką ir tapimą dievišku, kai faraonas po 
mirties gimsta dievu, Gamtos žaismo, jos taikos, /ogoso galia. 
Žmogaus gyvenimas kelyje ABMNYZ tarnauja Gamtai kaip 
vieta (Da) jai išsiveržti į atvirumą, į /ogosą, į Būtį iš Niekio (į 
Sein). 

Žmogaus tinkamumas arba laisvė Būčiai, Gamtos žaismui, 
yra jo laisvė savo karminei kaltei - savo vidiniam „aš“. Laisvė 
Gamtos žaismui yra laisvė žaidžiančioms jos galioms, šokan- 
tiems dievams. Savo Dasein keliuose žmogus stato altorius savo 
dievams, kurie skaisčiai nušvinta jo pasaulyje. Net ir altorių 
nebuvimas kultūrinės tautos vis sunkesnės karmos dienomis - 
dieviškosios šviesos stoka bedievystės „sausros“ metu - vis tiek 
yra žmogaus būdas garbinti nesančius dievus. 

Žmogaus Dasein nėra vienodai apšviestas. Jis tampa toks 
žmogui einant Gamtos logoso keliais. Šiuose keliuose kultūri- 
niam žmogaus gyvenimui tenka ir tamsių laikotarpių. Gamta 
blyksteli savo dievų zenitu ir grimzta į jų sutemas. Žmogaus 
gyvenimo būdas yra jo atsiliepimas Gamtos atsiskleidimo-slė- 
pimosi judėjimui. 

Žmogaus gyvenimo paskirtis yra Gamtos taika. Šios paskirties 
neįmanoma glaustai nusakyti parankiu vadovu (Biblija, Koranu, 
komunistų doktrina ar Amerikos demokratine sistema), aiškiai 
apibrėžiančiu gyvenimo-kur normas, žingsnis po žingsnio vedan- 
čias kiekvieną žmogų į tą patį, bendrą ar visuotinį galutinį tikslą. 
Kiekviena tokia „paranki sistema“ naikina žmogaus vidinio „aš“ 
gyvenimą ir tikrąją laisvę. Tikroji žmogaus laisvė yra karminės 
kaltės išpirkimas savitu būdu susiliejant su Gamtos taika. 


Baigiamasis žodis 


Šioje studijoje išplėtota dievų ieškojimo tema kilo iš sampro- 
tavimų apie mūsų moderniojo pasaulio ar šiuolaikinio gyveni- 
mo būdo sumaištį ir tvirtų pagrindų stoką. 

Mes aptarėme, kad dievų ieškojimo klausimas kyla pirmiau- 
sia dėl atropocentrinės, t. y. bedievės, moderniojo žmogaus 
laikysenos, kuri darosi aiškesnė lyginama su mitinio žmogaus, 
susijusio su Gamta ir dievais, laikysena. Antropocentrinė laiky- 
sena, kaip matėme, yra orientacija tik į žmogų. 

Aiškindamiesi dievų reikšmes galėjome geriau suprasti 
Gamtą, kurios valdančios, lemiančios ir formuojančios galios 
yra dievai. Žmogaus nuolankumas Gamtos ir jos dievų valdžiai 
yra į Gamtą orientuota laikysena, kuri nepaprastai skiriasi nuo 
antropocentriškos ar bedievės šiuolaikinio žmogaus laikysenos. 
Į Gamtą orientuota laikysena yra teocentriška; kalbama ne apie 
antgamtinį (kaip, pavyzdžiui, krikščionybės) Dievą, o apie gam- 
tinius mitinius dievus. 

Aptariant antropocentrišką ir į Gamtą orientuotą laikyseną 
išryškėja ne tik esminiai moderniojo ir mitinio žmogaus požiū- 
rio skirtumai, bet ir tikroji Gamtos, o kartu ir kultūros, prasmė. 
Dievų ieškojimas kartu yra teisingo Gamtos ir kultūros supra- 
timo ieškojimas. 

Nagrinėdami visus šiuos sudėtingus klausimus knygos sky- 
riuose, dažnai pabrėždavome Gamtos ir kultūros supratimo 
reliatyvumą, kuris yra susijęs su pačios tikrovės kaita (su Bū- 
ties įvykiu arba Gamtos žaismu). Tikrovė (Būtis arba Gamta) 
atsiskleidžia žmogaus pasaulyje, jo Dasein. Kultūra yra Gamtos 
atsiskleidimo pasekmė. Šis pagrindinis tikrovės įvykis visada 
įvyksta kultūroje - žmogaus pasaulyje. 

Gamtos ir kultūros atsiskleidimas, kaip savo „vietos“ žmo- 
gaus pasaulyje (Dasein) išlaikymas, taigi kaip atsiradimas tik 
kartu su žmogumi, reiškia, kad jis yra esmingai susijęs su žmo- 
gumi. Be to, tai reiškia, kad žmogaus prasmė (kaip ir Gamtos ir 
kultūros prasmė) atsiskleidžia ieškant dievų. 

Kitais žodžiais tariant, kultūrinė kova, Gamtos atsiskleidimo 
kultūros šviesoje įvykis, yra žmogaus kova. Jis tai daro vykdy- 
damas savo gyvenimo arba buvimo paskirtį - realizuodamas 
savo vidinį „aš“. Ši realizacija yra egzistencinis žmogaus gimi- 
mas-mirtis. Kad skaitytojas pajėgtų suprasti šias neaiškias, bet 
svarbias problemas, pagrindinę dievų ieškojimo temą pateikė- 
me kaip kiekvieno žmogaus (jo vidinio „aš“, jo sielos) kelionę 
remdamiesi kai kuriais reinkarnacijos doktrinos aspektais. 

„Bet kas gi aš esu? - Atspėk! 

Aš nežinau to pats!“ 

Šie poetės Audronės žodžiai, kuriais pradėjome šią studiją, 
sveiku protu besivadovaujančiam skaitytojui yra susiję tik su 
akivaizdžia tikrove, jie yra tik „poezija“. 

Mes viliamės, kad, skaitant šią studiją, net ir sveiku protu be- 
sivadovaujančiam skaitytojui pavyko įžvelgti gilesnę žmogaus 
vidinio „aš“ prasmę, o kartu geriau suvokti neaiškius, kartais 
net bauginančius dieviškuosius tikrovės pagrindus, kuriuose 
įsišaknijęs žmogaus vidinis „aš“. 

Nors šioje studijoje ir pasiekėme teisingesnes ir gilesnes 
žmogaus vidinio „aš“ įžvalgas, jos vis tiek liko nevisiškai aiš- 
kios. Skaitytojas jau žino, kad nė viena iš svarbiausių problemų 
niekada netaps visiškai aiški. Jos yra už mokslo ir logikos aki- 
račio. Įžvalgos, kurias mes įgijome, nėra mokslinės. Vis dėlto 
mes tvirtiname, kad savo nemoksliniu būdu atskleidėme labai 
svarbias žmogaus vidinio „aš“ struktūras ir pagrindus, nuo ku- 
rių jos priklauso. 

Žmogaus vidinio „aš“ ir svarbiausios paskirties įžvalgos nu- 
rodo poreikį iš naujo apsvarstyti ir kultūros prasmę, kartu pla- 
čiau tiriant modernųjį technologinį pasaulį. Tai tolesnis žings- 
nis nagrinėjant problemas, kurios buvo keliamos šioje studijoje. 
Kitos studijos pavadinimas bus Mūsų kultūros agonija. 

MŪSŲ 
KULTŪROS 
AGONIJA 


Audrei-Audrey, mano dukrai ir talkininkei 


PRATARMĖ 


Kultūros saulėlydis - tai kultūros irimas, jos mirtis. Kitaip 
tariant, tai - kultūros agonija. Ši agonija pamažu susilieja su 
rytdienos kultūros aušra, lygiai kaip vasaros vakaro sutemose 
brėkšta kito ryto šviesa. Taigi ir kultūros saulėlydis ar agonija 
kartu yra ateities dievų sutemos - jų gimimo terpė. 

Šiais žodžiais noriu pabrėžti glaudų saitą tarp neseniai išėju- 
sios mano studijos Dievų ieškojimas ir šio darbo - Mūsų kultū- 
ros agonija. Abi studijos priklauso vienai visumai, jose pasako- 
jama ta pati „istorija“. 

Dievų ieškojime kalbama apie ateities žmogų ir jo pastan- 
gas rasti kelią pas brėkštančius savo dievus, o Mūsų kultūros 
agonijoje mėginama atskleisti dabarties žmogaus klystkelius. 
Maža to, lygiai kaip kelias būsimųjų žmogaus dievų link kartu 
yra kelias tikrosios kultūrinės savasties link, taip ir šie klystke- 
liai yra jo keliai be savasties. Žmogaus kelias į tikrąjį „aš“ yra 
autentiškas, vidinis, „kraujo“ ar „ek-sistencinis“ kelias, o kelias 
be savasties yra neautentiškumo kelias. Neautentiškumo keliai 
daugiausia yra „demokratijos“ keliai: tai - viešieji, bendrieji 
dabarties visuomenės keliai, patys būdingiausi jos keliai. Taigi 
Dievų ieškojimo analizė yra individualistinio pobūdžio, o Mūsų 
kultūros agonijos - socialinio. 

Glaudus ryšys tarp šių dviejų studijų lemia tai, kad kai kur 
viena ar kita pastraipa abiejose knygose sutampa. Šie sutapimai — 
veikiau teigiamas, o ne smerktinas bruožas, susijęs su abiejų 
studijų pamatinių problemų svarba, o ypač su jų sudėtingumu. 

Bene svarbiausias šių studijų skirtumas - daugiausia indi- 
vidualistinis, asmeniškas Dievų ieškojimo analizės pobūdis ir 
socialinis arba kultūrinis Mūsų kultūros agonijos argumentų 
pobūdis. Tariant šios studijos žodžiais, visuotinė šiuolaikinės 
technologijos rizika, didžiulė jos galia ir nenuneigiamos ydos 
supa visą žmoniją visose pasaulio dalyse ir sparčiai rauna su ša- 
knimis senąsias gyvensenas. 

Nepaisant visų skirtumų, abiejų studijų problemas lemia tas 
pats bedugnis Gamtos žaismo pamatas. Pagal Dievų ieškojimą, 
giliausia žmogaus savastis — tai jo atsakas į dinamišką transcen- 
dentinį savo pamatą, o Mūsų kultūros agonijos žodžiais, žmo- 
nijos kultūrinis gyvenimas būtinas šio pamato atskleisčiai ir 
paslėpčiai. 

Nors šios studijos analizė, atrodytų, yra ne individualistinio 
pobūdžio, ja vis dėlto siekiama padėti mąstančiam, medituojan- 
čiam ar įtrauktam į kasdienius darbus ir ieškančiam išeities šiuo- 
laikiniam skaitytojui tvirtai ir nuosekliai žengti savojo kultūros 
paveldo suvokimo link - mėginant suvokti savąją krikščionybės 
epochą, o galbūt visų pirma šiame amžiuje viešpataujančias ga- 
lingas technologijas kartu su „neabejotinai teisingomis“ demo- 
kratinėmis laisvėmis. Siekiant priartinti šiuolaikinį skaitytoją 
prie šio supratimo, mūsų studijoje mėginama padėti jam rasti 
savo idealus, išlaisvinti save ateities dievų įžvalgai ir kartu at- 
gauti tikrąją, giluminę savastį. 


Dunkanas, 1971 m. 
Dr. Vincas Vyčinas 

Įvadas 


DABARTINIS 
ANTROPOCENTRINIS PASAULIS 


Šiandienos žmogus įkalintas vienoje ar kitoje didžiulio tech- 
nologinio pasaulio celėje, kur jam skirta tam tikra vieta ir funk- 
cija. Jis be ypatingo vargo užsiima vietą pasaulyje ir ima jame 
veikti. Panašiai šioje celėje jis „atranda“ savo idealus ir gyveni- 
mo paskirtį; pati jo gyvenimo prasmė jam suteikiama nereika- 
laujant jokios sunkesnės kovos, pastangų ar jo paties indėlio. 

Jis saugiai perima gerai sutvarkytą pasaulį kaip pirmtakų 
dovaną. Jo pirmtakai, išnirę iš ūkanoto kultūrinio fono, iš savo 
urvų, tūkstantmečiais pamažu kūrė didingą pasaulį sau ir savo 
ainiams. Jų darbą vainikavo technologinis pasaulis ir kultūrinė 
jo epocha, pranašesnė už visas ankstesniąsias. 

Tiesa, mes, šiuolaikiniai žmonės, puikiai žinome, kad mūsų 
pasaulis nėra tobulas: mes vis dar jį tobuliname ir plėtojame. 
Tačiau neabejojame savojo technologinio pasaulio didybe. Jau- 
čiamės atradę tikrąjį pasaulį, net jei turime nuolat iš naujo jį 
tobulinti. 


1. DINAMIŠKAS PASAULIS 


Būtinybė nuolat tobulinti savo aplinką lemia, kad gyvename 
dinamiškame pasaulyje. Taigi vis dėlto ne visai patogiai sutel- 
pame savo celėse. Mes nenuilsdami kuriame, net jei neabejojame 
pamatine savo pasaulio struktūra ir jo pavidalu. Jau šios studijos 
įžangoje mums knieti išsakyti abejonę dėl tikrosios šiuolaikinio 

žmogaus dinamiškumo prasmės. Galbūt šis dinamiškumas iš 
tiesų nėra beveik tobulo pasaulio gerinimas. Galbūt tai - pa- 
matinė jo dinamika, kai žmogus vis iš naujo kuria savo kultūros 
pasaulį, užuot tiesiog jį tobulinęs. Gali būti, kad tikroji šiuolaiki- 
nio žmogaus dinamizmo, jo nenoro pasilikti savo technologinė- 
je celėje priežastis yra ta pati kaip ir ta, kuri neleido pirminiam 
žmogui ramiai gyventi Gamtos jam skirtoje celėje. Užuot aklai 
(kaip gyvūnai) laikęsis Gamtos dėsnių ir įstatymų, mitologinis 
žmogus ėmėsi atvirai savo nuožiūra ieškoti pamatinių Gamtos 
tvarkos principų ir gairių: jis ryžosi susitikti akis į akį su savo 
dievais ir jais sekti. 

Dabartiniam žmogui, įkalintam savo pasaulio celėse, kart- 
kartėmis knieti ryžtis įvaldyti pamatinius jo pasaulyje viešpa- 
taujančius principus. Mitologiniame pasaulyje šie principai 
buvo vadinami dievais. Šiuolaikinis žmogus ieško šių principų, 
jis nesąmoningai mėgina ieškoti savo dievų, o mitologinis žmo- 
gus ieškojo dievų visiškai sąmoningai!. 

Dievų ieškojimas neišvengiamai susijęs su išstojimu (ek- 
sistencija) iš pasaulio, aiškiai organizuoto pagal skaidrius prin- 
cipus. Bet kuris, ryžęsis ieškoti dievų mūsų dienomis, susidurs 
su gausybe „pagrįstų“ ar „įrodytų“ „teisingo“ požiūrio į pasaulį 
ar tikrovę teorijų. Dėl šių teorijų, dažnai labai tolimų viena kitai 
ir net viena kitai prieštaraujančių, gausos jis beveik neišvengia- 
mai tarp jų pasiklys ir sutriks. Tvarkingai išgrįstos miesto gatvės 
neretai pasirodo tokios pat klaidžios kaip ir aklikeliai dykynėje. 
Kai nebegalioja pasaulio principai, žmogus iš kruopščiai orga- 
nizuoto pasaulio nubloškiamas atgal į chaotišką dykrą ir taip 
atvedamas į dievų ieškojimo kelią. 

Šios paieškos turi peržengti visas įrodytas teorijas ir pagrįs- 
tus jų principus. Tai reiškia, kad žmogus privalo išsukti iš šio 
aiškiai organizuoto pasaulio greitkelių bei plentų ir pasiklysti 
dykvietėje, kad taptų dievų ieškotoju. Nėra sunku tiesiog įžengti 


! Prieš skaitant šią studiją, vertėtų susipažinti su to paties autoriaus 
knyga Dievų ieškojimas. 

į išvaikščiotą kokios nors doktrinos, teorijos ar filosofijos taką ir 
eiti juo. Šios teorijos, doktrinos ir filosofijos paaiškina viską nuo 
pat pradžių iki galo: jos aiškina žmonių, tautų ir visos žmonijos 
kelius, jos nustato aiškius gėrio ir blogio kriterijus, galiojančius 
visiems tokiu pat būdu, ir t. t. Vardan šio aiškumo nepastebimas 
ar ignoruojamas galutinis, visada klaidus tikrovės pamatas - vie- 
nintelė pamatinių kultūros principų dirva. Keliaudamas gerai 
išgrįstais, prižiūrėtais šio kultūrinio pasaulio greitkeliais, žmo- 
gus viską pasaulyje atranda skaidraus aiškinimo būdu. Tačiau 
taip jis niekada neras pačios savo savasties ir nesusitiks su ja 
akis į akį - egzistenciškai nesusidurs su tikraisiais savojo pasau- 
lio principais; jis niekada gyvybingai neatras savo dievų ir su 
jais nesusitiks. 

Greitkeliai ir plentai yra vieši, o takeliai dykynėje yra asme- 
niški. Kaip tik jie yra dievų ieškojimo keliai. Tai - vienišų ke- 
liautojų keliai. Šiandienos dievai tyli, šiuolaikinės kultūros ter- 
pėje jie yra mirę. Tačiau galbūt jie gyvi ir iškalbingi vidiniame 
paskirų individų gyvenime. Tikroji, pirmapradė kultūra veikiau 
rusena ieškančiame, nerimstančiame „viduje“, o ne „viešajame“ 
pasaulyje. 


2. ŽMOGAUS „VIRŠENYBĖ“ 
TECHNOLOGINIAME PASAULYJE 


Antropocentrinio pasaulio požiūriu, žmogaus didybė yra 
jo gebėjimas priversti visa ką aplinkui tarnauti jam. Žmogus 
tai pasiekia įvairiomis technologinėmis priemonėmis, kurių 
metams bėgant vis gausėja. Šios technologijos sukilnina žalia- 
vas, perdirbdamos jas į standartizuotą pavidalą. Taigi žaliavos 
tampa tinkamos žmogiškiesiems tikslams. Supamas jų, žmo- 
gus jaučiasi tarsi suvystytas į nuostabų dirbtinį pasaulį. Šiame 
pasaulyje, kaip įsitikinsime vėliau, žmogus gyvena bedievį gy- 
venimą. 

Pirmapradiškai suvokiama didybė glaudžiai susijusi su en- 
tuziazmu. Šiuo požiūriu žmogaus didybė iš esmės yra tai, kad 

žmogus kaip būtybė išsipildo tik tada, jei tarnauja aukštesnėms 
už save galioms. Šios galios yra dievai, Gamta, Dievas. 

Priešingai, antropocentriškai didybei tarpti būtina „bedievy- 
bės atmosfera“. Kitaip tariant, antropocentriškasis entuziazmas 
(jei galime vartoti šį terminą!) įmanomas tik vyraujant įsitikini- 
mui, kad iš tiesų nėra jokios už žmogų aukštesnės galios. Šiuo 
įsitikinimu jei ne atvirai, tai bent jau pasąmoningai teigiama, 
kad dievai paliko dabarties kultūros pasaulį, kad „Dievas mirė“. 
Garsioji Nietzsche's frazė: „Dievas mirė!“ yra ne jo asmeniško 
netikėjimo Dievu išraiška, tai - pamatinis mūsų moderniojo 
pasaulio sukrėtimas. Kaip kitaip šiandienos žmogus galėtų nu- 
kasti kalno šlaitą, iškirsti tūkstančius kvadratinių mylių šimta- 
mečių miškų, išdžiovinti ežerus ar užlieti naujus, išnaikinti iš- 
tisas Žvėrių ir paukščių rūšis ir kryžmindamas sukurti naujas, 
užteršti vandenynus ir Žemės atmosferą, galbūt kontroliuoti 
orų permainas, o gal, netolimoje ateityje, ir visiškai užkariau- 
ti Žemę? Tai įmanoma tik tuo atveju, jei žmogus nė neabejoja, 
kad jokia aukštesnė ranka nevaldo ir nesupa pasaulio, o jei tokia 
ranka - Visagalio ranka - ir egzistuoja, ji atidavė visą pasau- 
lį žmogui neribotai naudotis. Pastaruoju požiūriu, Dievas tik 
klusniai šypsosi regėdamas, kaip jo vaikai nebaudžiami naudo- 
jasi savo gyvenamuoju pasauliu ir jį niokoja. Ši teologija irgi yra 
antropocentriška: ji yra bedievė. 

Paviršutiniškam stebėtojui žmogus atrodo esąs pasaulio šei- 
mininkas. Ar iš tiesų taip yra? Žmogus yra pati antropocentri- 
nio technologinio pasaulio širdis. Nuo jo prasideda daugybė 
arterijų, kurios, išsisklaidžiusios tūkstančiais krypčių, apraizgo 
jį supančią gamtą. Žaliavos, neapdoroti elementai šiomis krau- 
jagyslėmis suteka į įvairias kultūrines žmonių institucijas. Čia 
žmogus gamina savo vertybes, kuria pagrįstus, rafinuotus kul- 
tūros daiktus ir realijas. 

Šių arterijų ir jomis cirkuliuojančių realijų gausa reikalinga 
ir žmogaus veiklos įvairovės. Visos šios įvairovės įvaldyti nepa- 
jėgus nė vienas žmogus. Senovėje, kai gyvenimas nebuvo toks 
sudėtingas, žmogaus perspektyva buvo visaregė. Šia prasme jis 
buvo viešpats - visų jam dievų suteiktų funkcijų valdovas. Šian- 

dieninis „bedievis“ žmogus paklūsta savo paties sukurtai sudė- 
tingai antropocentrinei mašinai. Tarnaudamas į jai, jis jau nebėra 
jos šeimininkas. 

Technologija laikoma neabejotina vertybe ir komunistų val- 
domame, ir laisvajame Vakarų pasaulyje. Ji supa dabartinį žmo- 
gų, lygiai kaip Gamta supo senovės ar mitologinį žmogų. Kaip 
susijusios technologija ir Gamta? Ar gali būti, kad technologija 
tik slepia kadaise nukariautą Gamtą? Gal toliau nagrinėdami 
pajėgsime nuodugniau išsiaiškinti šią problemą. 

Technologinis žmogaus santykis su tikrove reiškia, kad į 
aplinkinius daiktus jis žvelgia be jokio šventumo ar pagarbos 
aspekto: jie matomi tik iš jų vertės, naudingumo žmogui vienu 
ar kitu požiūriu perspektyvos. Taip pabrėžiama visa lemianti 
žmogaus vertė: žmogus yra vienintelis subjektas ir visų objek- 
tų pamatas. Žmogaus žvilgsnis, tarsi žibinto spindulys, įtraukia 
visa ką į antropocentrinę stebėjimo perspektyvą ir sprendžia, 
kas tai yra arba kas tai galėtų būti. Didžiulė pušis šiuo požiūriu 
gali būti suvokiama kaip 4x10 colių medienos audinių sankau- 
pa, tinkama didingai „A“ formos konstrukcijai statyti. Tai, kad 
kalno šlaite esama geležies rūdos ir anglies telkinių, gali būti 
priežastis metalurgijos įmonei įkurti. Aplink krioklį galima 
įsteigti viešąjį gamtos parką, kur turistai galėtų kelioms die- 
noms pabėgti nuo miesto triukšmo ir atsipalaiduoti. Šį požiūrį 
pirmasis filosofiškai nagrinėti ir formuluoti ėmėsi Kantas. Jo fi- 
losofijoje pabrėžiamas subjektyvių žmogaus principų a priori, 
t. y. jų pirmenybė daiktų ar reiškinių (audinių, rūdos, krioklių) 
atžvilgiu. Daiktai tampa daiktais, pirminių subjektyvių principų 
pagrindu tapę objektais. 

Iki Kanto nebūta filosofinių apriorinės tikrovės įžvalgų. Visa, 
kas nebuvo daiktai ar objektai, nebuvo laikoma tikrove. Daiktų 
pamatas buvo suvokiamas ne kaip apriorinė (pirmesnė už daik- 
tus) tikrovė, bet kaip kiti objektai, pasižymintys didesniu būties 
intensyvumu (didesniu tikrumu ar aktualumu). Galutiniu visų 
daiktų pamatu buvo laikomas aukščiausias objektas ar būtybė - 
Dievas. Šį tikrovės suvokimą viduramžiais formulavo Tomas 
Akvinietis, o antikos laikais - Aristotelis. 


345 


Naujaisiais laikais svorio centras pasislinko nuo Dievo prie 
visa lemiančio subjekto —- žmogaus. Metodologiškai tai atliko 
jau Descartes'as. Kanto veikaluose žmogus jau buvo ne tik cen- 
trinis daiktas ar būtybė, bet ir tikrovė, kurią nurodo viskas ar 
visa, kas egzistuoja - tai, be ko joks daiktas ir jokia esybė nieko 
nereiškia ir neturi jokios prasmės. 

Hegelis buvo absoliučiosios dvasios filosofas. Šią dvasią jis 
suvokė kaip Dievą. Ji atskleidžia pačią save, iš pradžių susve- 
timėdama su savimi per gamtą, paskui atgaudama save per 
žmonijos istoriją. Žmogus per savo sklaidą galų gale susilieja 
su dievybe. Šį požiūrį perėmė technologinis žmogus, išskyrus 
šalutinę jo atšaką, kurios šalininkai teigė, kad „Dievas mirė“ ir 
tik žmogus istorijos tėkmėje vystosi technologinėje kultūrinio 
pasaulio fazėje pasiekiamos tobulybės link. Žmogus tampa vie- 
ninteliu pasaulio viešpačiu, bedievės karalystės valdovu. 

Iš esmės tokio pat požiūrio laikosi komunistinis pasaulis. Ko- 
munizmo filosofija yra ne hėgeliškojo, bet Marxo antropocen- 
trizmo sekmuo. Pasak šia filosofiją žmonijos istorija suvokiama 
vien kaip medžiagų naudojimo ir vartojimo žmogaus pasaulyje 
istorija. Pirmykštis žmogus buvęs „komunistas“, nes lygiai su 
kitais žmonėmis naudojęsis aplinkiniais gamtos daiktais. Vėliau 
saujelė žemvaldžių užvaldžiusi didelius žemės plotus kaip nuo- 
savybę, o visi kiti žmonės tapę jų vergais ar tarnais. Naujaisiais 
laikais, atsiradus pramonei, gamybos priemonės (mašinos) bu- 
vusios sutelktos viešpataujančiųjų rankose, o darbininkų klasė, 
„proletariatas“, buvusi išnaudojama ir engiama. Sprendimas ar 
veikiau išsigelbėjimas iš šios nelaimės esąs komunizmas. Kai 
visi turi po lygiai medžiagų ir gamybos priemonių, esą pasiekia- 
ma ideali kultūra. Ši būklė atitinka Hegelio Absoliuto virtimą 
absoliučiu. Pasiekus komunizmo idealą, kultūra atranda savo 
pilnatvę, ir tolesnė pažanga tampa nebeįmanoma. Žmogus šiuo 
požiūriu taip pat yra pasaulio ašis. Žmogus ir jo poreikiai lemia 
viską pasaulyje ir suteikia visa kam prasmę. 

Technologinio žmogaus mąstyseną grindė gausybė mąstyto- 
jų pozityvistų ir logicistų. Visi jie laikė žmogų pastoviu visa ko 
pagrindu, tuo tarpu visa kita esą nuolat juda. Visa kas įgyja savo 

prasmę ir egzistavimą, stabilizuojasi, kol juda technologinio 
žmogaus perspektyvos spinduliuose. Pozityvizmo (scientizmo) 
ir logicizmo sistemose Žmogus suvokiamas kaip tvirtas visa ko 
pagrindas; taip mąstant viskam suteikiamas stabilus pavidalas, 
pagal santykį su žmogumi susiejant visa ką į aiškiai apibrėžiamą 
daiktų sistemą. Taip sistemingai nustatomos (stabilizuojamos) 
ne tik materialinių daiktų, bet ir „dvasinių“ objektų prasmės. 
Pramogų objektų, televizijos laidų, dainų, paveikslų ir panašių 
dalykų reikšmingumas ir vertė yra nustatoma pagal daugumos 
žmonių skonį. 

Taigi technologinis žmogus šiandien dažniausiai yra demo- 
kratiškas. Jis lemia visų daiktų reikšmes, jis yra jų šeimininkas. 
Tačiau pats paklusdamas savo paties sukurtoms sistemoms, jis 
yra jų tarnas, o ne šeimininkas. 


3. ANTROPOCENTRINIS DAIKTŲ „STABILIZAVIMAS“ 


Mūsų miestų viešose vietose, ypač vasaromis, ima rastis 
nealkoholinių gėrimų automatų. Čia, tik paspaudęs mygtu- 
ką, gali įsipilti kokakolos, imbierinio alaus, oranžado ar kurio 
nors kito populiaraus vaisvandenio. Šių gėrimų dėmenys daž- 
nai būna atkeliavę iš tolimų šalių, skirtingos kilmės ir visiškai 
skirtingai apdorojami. Tačiau viešojo patogumo sumetimais 
visi šie gėrimai pateikiami kaip tokie patys (nealkoholiniai gė- 
rimai). Jie visi pilami į baltus popierinius puodukus, visi yra 
šalti ir visi putoja. 

Tai - paprastas antropocentriško daiktų prasmės stabiliza- 
vimo pavyzdys. Žmogiškuoju požiūriu, pagal žmogaus porei- 
kius, visiškai skirtingų dalykų reikšmė sutapatinama - jie yra 
„stabilizuojami“. Daiktai įgyja savo prasmę ir egzistavimą žmo- 
nių pasaulyje. Kaip pažymėjo Kantas, mes nežinome, kas yra 
daiktas pats savaime (t. y. neatsižvelgiant į žmogiškojo subjek- 
to požiūrį). Kaskart, susidūrę su daiktu, atpažįstame jį kaip 
„sužmogintą“ - paklūstantį subjektyviems aprioriniams mūsų 
principams. 

Panašiai kaip nealkoholinių gėrimų, visa ko prasmė dabarti- 
niame pasaulyje yra nustatoma ir stabilizuojama siejant su šiuo- 
laikinio žmogaus perspektyva ar į ją įtraukiant. Pavyzdžiui, Ka- 
nados pietvakarių pakrantės žemės nuo pirmeivių laikų iki pat 
pastarojo dešimtmečio buvo vertinamos daug menkiau negu 
žemės toliau į žemyną - visų pirma dėl uolėtos dirvos ir dėl 
pakrantėse vyraujančių vėjų. Dėl abiejų šių priežasčių jų vertė 
žemės ūkiui gana menka. Pastaraisiais metais šios pakrančių 
žemės dėl savo kraštovaizdžio tapo itin paklausios gyvenamų- 
jų namų ir vasarnamių statybai. Jų kainos kelis kartus pranoko 
žemės toliau žemyne kainą. Šių žemių prasmę, o kartu ir egzis- 
tavimą kaip turinčių tam tikrų kraštovaizdžio ypatybių, nulėmė 
dabarties žmogaus požiūris. 

Šiuo atveju pažymėtinas „demokratinis“ žemės vertinimo 
aspektas. Žmonės patys sprendžia, kas yra reikšminga, vertinga 
ir tikra ir kas nereikšminga, nevertinga ar apskritai neegzistuo- 
ja. Norėtume pažymėti, kad šiuo požiūriu laisvasis Vakarų pa- 
saulis akivaizdžiai skiriasi nuo komunistų valdomo nelaisvojo 
pasaulio. Pastarajame daiktų vertę ir reikšmę nustato ne patys 
žmonės, bet jų sargai - valdančiosios partijos vadovai. Dėl šios 
priežasties antropocentrinis visų daiktų prasmių nulemtumas 
komunistiniame pasaulyje atrodo tvirtas ir stabilus, o Vakaruo- 
se svyruoja kartu su visuomenės impulsais ir nuotaikomis. Ta- 
čiau mes žinome, kad pirmųjų stabilumas nėra tikras: jis tiesiog 
primestas žmonėms griežtų įstatymų ir sankcijų. Jei šių šalių 
žmonės taptų laisvesni, veikiausiai išvystume tokį pat prasmių 
svyravimą, kaip ir čia, laisvajame pasaulyje. 

Taigi nesuklysime teigdami, kad „stabili“ ašis, lemianti visų 
daiktų prasmes ir egzistavimą, pati svyruoja ir iš tiesų nėra stabi- 
li: žmogus, mūsų pasaulio centras, niekada nenustygsta vietoje. 
Galutinis tikrovės standartas ir matas nuolat kinta. Amerikietiš- 
koji demokratija - arba, šiuo požiūriu, visas laisvasis Vakarų pa- 
saulis - atspindi technologinį antropocentrinį subjektyvizmą - vis 
iš naujo nustatomą principą. Jo nustatymo būdų ieškoma per 
viešosios nuomonės apklausas. Apklausos rengiamos ne tik aiš- 
kinantis nealkoholiniams ar alkoholiniams gėrimams teikiamą 

pirmenybę, bet ir apsisprendžiant dėl visų technologijos pro- 
duktų. Maža to, jų imamasi dėl visko, kas tik domina plačiąsias 
žmonių mases. Taip apsisprendžiama dėl drabužių, šukuosenų, 
pramoginių programų, nekilnojamojo turto nuosavybės, pri- 
tarimo vienam ar kitam politiniam veikėjui, net dėl „teisingų“ 
tarptautinių ar vidaus politinių krizių sprendimų. 

Per kai kurias apklausas klausiama ne tik suaugusiųjų, bet 
ir paauglių ar net vaikų nuomonės. Taip „demokratinė“ nuo- 
monė tampa dalyku, į kurį gali pretenduoti kas tik nori. Šian- 
dien studentai neretai stengiasi daryti įtaką mokymo progra- 
mų sudarymo procesui, mokymo metodams ir net dėstytojų 
parinkimui. 

Visi šie padariniai leidžia mums daryti dvi pamatines iš- 
vadas. Pirmąją galime apibendrinti teiginiu, kad subjektyvioji 
antropocentrinio pasaulio ašis, priešingai negu manė Hegelis ir 
iš dalies Marxas, nėra nei absoliuti, nei stabili: ji nuolat kinta. 
Marxas kalbėjo ne apie idealistinę, tad šiuo požiūriu dieviškąją, 
tikrovę, tačiau jis teigė, kad žmogaus prigimties esmė visuomet 
išlieka ta pati. Kaip tik todėl daiktų ir objektų - ekonominių 
vertybių - perskirstymas tarp žmonių buvo vienintelė jo filo- 
sofijos tema. 

Antroji mūsų išvada susijusi su laisvės samprata. Šiandien 
laisvė suvokiama „demokratiškai“. Šis suvokimas reiškia, kad 
kiekvienas nevaržomai dalyvauja, bendradarbiaudamas su ki- 
tais, nustatant vertes, apsieinant su jomis ir pagaliau nustatant 
žmonių tarpusavio santykius. 

Pagal pirmąją iš šių dviejų išvadų, mūsų pasaulis yra reliaty- 
vus, o pagal antrąją - laisvė yra ne tiesos, bet nuomonės laisvė. 
Abi jos atskleidžia mūsų pasaulyje išsikerojusį nestabilumą, ne- 
tikrumą ir dezintegracijos pavojų. Chaosas jau visiškai priartėjo 
prie mūsų tariamai itin stabilios dabartinės technologinės su- 
perkultūros šerdies. 

Vidutinis šiuolaikinis žmogus nejaučia nei jokio artėjančio 
pavojaus, nei chaoso baimės. Priešingai, jis linkęs manyti, kad 
demokratinė dabarties visuomenė remiasi pačiais tikriausiais ir 
tvirčiausiais principais. Jo manymu, mes bent jau žinome, kad 

jais galima abejoti, nagrinėti jų prielaidas ir, esant reikalui, tai- 
syti būsimą mūsų kultūros raidą pagal jų pokyčius. 

Technologiniame mūsų amžiuje aplinkybės (viešasis porei- 
kis) skatina spartų išradimų - naujų technologinių priemonių 
ar naujų senųjų priemonių modelių - augimą. Pavyzdžiui, kas 
metai sukuriami vis naujo stiliaus automobiliai. Tą pat galime 
pasakyti apie baldų komplektus, magnetofonus ir kitus panašius 
dalykus. Naujosios technologinės priemonės plinta visose sri- 
tyse, vis daugiau natūralių dalykų pakeičiama technologiniais. 
Šiandien mes iškeitėme sviestą į margariną, rytoj galbūt valgy- 
sime kepsnius iš žolės ar cukrų iš medžio žievės. Tai neišven- 
giamai daro žmogų priklausomą nuo jo paties sukurto techno- 
loginio pasaulio. Žmogus nebegali gyventi ar bent jau apsieiti 
be technologinių savo produktų arba - tai dar svarbiau - be 
technologinio savo pasaulio. Technologija, žmogaus kūrinys, 
tampa jo valdovu. Pirmiausia žmogus sukuria mašiną, paskui 
ima veikti, šokti ir mąstyti pagal jos ritmą. Kai kuriems tai atro- 
do nerimą keliantis neigiamų pokyčių mūsų kultūroje ženklas. 
„Tikrasis technologinio mūsų amžiaus pavojus yra ne tai, kad 
mašinos ims mąstyti kaip žmonės, bet tai, kad žmonės ims mąs- 
tyti kaip mašinos.“2 

Ar toks pavojus tikrai gresia, kol kas konkrečiai negalime 
atsakyti, tačiau turime pažymėti, kad, prieš sukurdamas tech- 
nologinį mąstymą, žmogus turėjo vadovautis „nepatikrinamu“, 
nesistemišku archajinio ar mitologinio pobūdžio mąstymu. Be 
to, jis turėjo išgyventi tikro filosofinio mąstymo epochą. Dabar- 
tinis „apklausas atliekantis“ žmogus pakeičia mitologinį ir tikrą- 
jį mąstymą mechanišku „demokratiškai“ išsakomos viešosios 
nuomonės tyrimu. Šiuo „demokratiniu“ būdu apsisprendžiama 
ne tik dėl dabarties dalykų, bet ir dėl iš mitinių laikų mus pasie- 
kusių tradicinių dalykų. Iš kartos į kartą žmogus perima senuo- 
sius dorovės kriterijus. Šimtmečius ar net tūkstantmečius kai 
kurie jų išlieka nepakitę. Dabar visagalėmis „demokratinėmis“ 


* Sidney J. Harris, Publishers Newspaper Syndicate, p. 31. 

apklausomis tyrinėjami šie kriterijai, nepaliekant iš jų akmens 
ant akmens ir nusprendžiant, kurios normos turi būti išlaikytos 
ir kurių dera atsisakyti. Dėl šių priežasčių yra šeimų saitai, nes, 
kaip ir visos kitos vertybės, jie virsta visuomenės pasirinkimo 
dalyku. 

Jei mes — patys ar per savo rinktus atstovus - nustatome ir 
pagrindžiame elgesio normas ir sankcijas už jų pažeidimą, tai 
imame manyti, kad senieji žmogaus elgesį reguliavę kodeksai 
ir normos taip pat buvę sukurti šiuo būdu. Tačiau šiuo atve- 
ju mes klystame. Senovės žmonės, priešingai negu dabartiniai 
„demokratiniai“, technologiniai žmonės, negyveno po bedieviu 
dangumi. Jie veikė, atsiklausdami dangaus ir žemės dievų. Jų 
dorovės kodeksai kartu su tikrovės ir pasaulio suvokimo prin- 
cipais augo, veikiami Gamtos, tarsi ąžuolai, tvirtai įleidę šaknis 
žemėje ir išdidžiai keliantys šakas į dangų. 

Mūsų dienų mąstytojai („nuomonių vertintojai“) linkę vaiz- 
duotis pirmykštį žmogų kaip bestuburį padarą, nesugebantį sa- 
varankiškai kurti savo tvarkos. Ar tai tiesa, kol kas nesiryšime 
atsakyti. Tik tvirtai įsitikinus, kad pamatinės tikrovės judėjimą, 
iš kurio kyla visa ką valdantys principai, geriausiai atspindi vie- 
šosios nuomonės pjūviai, galima teigti, kad „nuomonių vertin- 
tojai“ yra teisūs. Tokiu atveju bet kuri kita nuomonė yra arba 
subjektyvi, tarsi sapnas, visiškai asmeniška, atsitiktinė nuomo- 
nė, arba tai - prietaras, primestas kultūriniam mūsų pasauliui 
praėjusiais „blaivaus mąstymo“ stokojusiais, „nedemokratiš- 
kais“ laikais. 

Pagal mitinį mąstymą, žmogus nėra baigtinė būtybė. Tar- 
navimas dievams yra jo kelias į tobulumą. Dabartinis techno- 
loginis žmogus skiriasi nuo mitologinio tuo, kad yra pats sau 
pakankamas, taigi bedievis. Matėme, kad net šiuolaikinis žmo- 
gus nėra tobulas: jis, visa ką stabilizuojanti pastovi ašis, nuolat 
kinta. Tačiau šis žmogus pats, o ne dievai, veda save į tobulybę, 
kurdamas puikųjį technologinį savo pasaulį. Žmogaus tobuly- 
bė labiausiai susijusi su visa ko aplink save organizavimu pagal 
harmoningą, prasmingą tvarką. Ši tvarka sukuriama įpinant 
žmogiškąją giją į visa ko audinį, tai yra visa ką „sužmoginant“. 

Kai viskas galutinai „sužmoginama“, tai, o kartu ir pats žmogus, 
tampa tobula. 

Jūros gėrybių parduotuvėse stovi stikliniai akvariumai su 
gyvais omarais. Rafinuotam kulinariniam žmogaus skoniui pa- 
tenkinti jie parduodami gyvi. Omaro mėsa yra skaniausia, jei 
jis gyvas įmetamas į verdantį vandenį. Senovėje buvo įprastas 
gyvų gyvulių ir net žmonių aukojimas. Tai būdavo kulto ritualų, 
kuriuos atlikdamas žmogus tarnavo dievams, dalis. Šiandien gali 
būti aukojami tik gyvūnai ir tik žmogui, tačiau šis aukojimas - 
jau nebe kulto dalis, nes tik pats žmogus laikomas aukščiausiąja 
tikrove. Žmogus yra centrinė būtybė, kurios požiūriu viskas tvar- 
koma, vertinama, apibrėžiama ir nustatoma. Valgomi ar nuo- 
dingi grybai, naudingi ar žalingi augalai ir gyvūnai, vertingi ar 
beverčiai metalai ar mineralai - visų jų tapatybė nustatoma tik 
pagal tinkamumą žmogui ir jo poreikiams. 

Pats žmogus šiandien nėra taikomas, naudojamas ar juo 
labiau aukojamas jokiems dievams ar Visagaliui Dievui. Nors 
mes vis dar kalbame apie žmogaus pasiaukojimą ar didvyriškus 
darbus, kartais tampančius jo mirties priežastimi, bet turime 
galvoje jo pasiaukojimą kitiems žmonėms: savo artimiesiems, 
draugams, tėvynainiams ar savo tautai. Religiniai kultai šian- 
dien tokie „sužmoginti“, kad žmonių aukojimasis dievams ar 
Dievui ne tik neskatinamas, bet ir draudžiamas. Šiandieniniai 
religiniai kultai yra antropocentriški, 

Visa tai liudija, kad žmogus yra aukščiausioji tikrovė, visa 
lemiantis subjektas. Tačiau jau esame pažymėję, kad jis yra re- 
liatyvus: visą laiką kinta tobulybės link. Žmogus auga. Kur veda 
jo augimas? Ar esama kokių nors jo augimo standartų? Jei to- 
kie yra, tai, pagal antropocentrizmo principus, jie negali būti 
antžmogiškieji ar dieviškieji standartai. Antropocentriniame 
pasaulyje tokių standartų nesama. Taigi jei žmogus negali būti 
verdamas gyvas vardan jokių dievų ir vardan jokios antžmogiš- 
kosios tikrovės, kas yra galutinė žmogaus vertė, jo realumas? 
Ar tai - statiškas buvimas subjektu, ar dinamiškas jo augimas? 
Pastaruoju atveju žmogaus realumą skelbia technologiniai stan- 
dartai ar kriterijai. Ar šie kriterijai tikrai ir visiškai žmogiški? 

Žmogaus pirmenybę visko, kas realu, atžvilgiu ir, kita vertus, 
jo netobulumą galėtume simboliškai pavaizduoti kaip rutulį, 
kuris, net ir būdamas tobulos formos, vis dar siekia tobulumo. 
Šią žmogaus sampratą teigė Nietzsche, kuris, vaizduodamas 
visą tikrovę kaip audringą Valios Valdyti jūrą, žmogų regėjo 
nuolat plaukiantį ant putotos jos bangos keteros - laisvą ir vieš- 
pataujantį. Verta panagrinėti šį didį antžmogio paveikslą, kad 
susimąstytume, kokiu mastu žmogus yra laisvas šiame savęs to- 
bulinime. Ar žmogaus laisvė yra principinė jo nepriklausomybė 
nuo visko, išskyrus patį save? O gal tai - jo priklausomybė nuo 
jūros, nuo Valios Valdyti, nuo žmogiškojo pasaulio fono? Ar 
Nietzsche's žmogus suvokia pasaulį kaip antropocentrišką visu- 
mą? O gal Nietzsche vaizduoja bejėgį žmogų, įmestą į didesnių 
galybių - Gamtos galių - žaidimus? 


4. TECHNOLOGINIO PASAULIO DAIKTAI 


Spartus, galingas moderniojo pasaulio augimas nemaža 
dalimi sietinas su ankstyvųjų mitologinių kultūrų, dieviškųjų 
kultūrų, silpimu ar irimu. Kultams mirštant, paruošiama dirva 
technologijos kilimui ir augimui. Kulto nebuvimas yra ir dievų 
nesatis. Technologija klesti bedievėje atmosferoje. Ši atmosfera - 
tai netikėjimo ir netarnavimo vakuumas - žmogaus ir nuogos 
jo puikybės teigimo tuštuma. 

Simbolinis technologinio žmogaus paveikslas - iškilęs rutu- 
lys, nustatantis visus daiktus aplink save, jų prasmes ir egzistavi- 
mą, ir pats nuolat riedąs. Tai reiškia, kad šiuolaikinis technologi- 
nis žmogus niekada nepasiekia tobulybės ir baigtinumo būklės. 
Taigi kas yra tikroji žmogaus didybė? Kame glūdi technologinė 
kultūros didybė? Kur jos ateitis? Ar žmogus yra visiškai laisvas 
antropocentriniame savo pasaulyje, visiškai pasikliaudamas sa- 
vimi ir būdamas absoliučiai bedievis? 

Technologiniai judėjimai, pakeičiantys ir civilizuojantys 
Gamtos judėjimus, dažnai užgriūva žmogų tarsi sunki našta. 
Tada žmogus bando prie jų prisitaikyti, ištaisyti situaciją, ir šios 

jo pastangos dažnai akivaizdžiai primena kūrybingos Gamtos 
daromas pataisas tvarkant daiktus, augalus ir gyvūnus. Techno- 
logija, ir tik ji viena, užkrauna mums užterštumo ir gyventojų 
pertekliaus naštą mūsų megapoliuose bei miestų aglomeracijo- 
se. Glaudžiai su ja susiję ir įvairiausi sukilimai, maištai ir gatvių 
mūšiai svarbiausiuose technologinės kultūros miestuose. 

Atidžiai stebėdami technologinės savo kultūros procesus, 
išskirsime juose galias, kurios, nenumatomos ir nekontroliuo- 
jamos mūsų pačių, užvaldo mus ar net pakreipia miglotais, 
abejotinais pačios technologijos keliais. Taip stebėdami mato- 
me, kad modernusis žmogus įsipainiojęs į vidinį technologijos 
ritmą, lygiai kaip mitologinis žmogus buvo įsipynęs į Gamtos 
ritmą. Kita vertus, lygiai kaip mitologinis žmogus buvo pri- 
klausomas nuo Gamtos svyravimų, taip ir dabartinis žmogus 
yra priklausomas nuo technologijos svyravimų. Technologinis 
žmogus jokiu būdu nėra pats sau pakankamas. Kuris techno- 
loginės kultūros narys šiandien galėtų gyventi už technologijos 
ribų ir kartu būti kultūros žmogus? Vargiai ar nors vienas tai 
pajėgtų. Mitologiniai laikai seniai praėjo, ir ne mūsų galioje prie 
jų sugrįžti. Užuot grįžęs prie praeities standartų, tikrosios kul- 
tūros žmogus, suvokdamas technologijos trūkumus, turi tvirtai 
stovėti technologiniame pasaulyje ir iš čia pamažu vesti žmo- 
niją į naujus horizontus, kurie skirtųsi nuo antropocentrizmo 
horizontų. Jis turi įžengti į dievų ieškojimo kelią. Eidamas šiuo 
keliu, jis visų pirma turėtų įveikti lėkštas („nešventas“) techno- 
loginio mūsų pasaulio daiktų reikšmes. 

Mano senelis labai gerbė savo gyvenamosios aplinkos 
daiktus. Senas ąžuolas jam atrodė kupinas žaibų ir griausti- 
nio dievo Perkūno realumo galios. Kiekvieną kartą kirsdamas 
medelį ar net rykštelę arkliui paraginti, jis niekada visiškai 
nepamiršdavo medžio skausmo. Šiais atvejais jis stengdavosi 
kirsti šalutinę šaką, o ne medžio viršūnę, rūpestingai veng- 
damas sutrikdyti medžio augimą. Naudodamasis daiktais, jis 
visada stengdavosi kiek įmanoma palikti juos tokius, kokius 
juos sukūrė motina Gamta. Rinkdamas riešutus, laukinius 
obuolius, uogas ar grybus, jis visada pirmiausia įsitikindavo, 

ar nepažeidžia augalų ar jų šaknų - ne kad nepakenktų kitų 
metų derliui, bet visų pirma, kad neįsikištų į visus daiktus val- 
dančią Gamtos tvarką. 

Jis teigė, kad Gamtoje yra vaistų (gydomųjų žolelių) nuo visų 
ligų ir negalavimų. Gamtoje esama ir gausybės kenksmingų ele- 
mentų ir augalų. Išmintingas yra tas žmogus, kuris išmano vi- 
sus naudingus ir kenksmingus Gamtos dalykus ir būdus jiems 
išgauti. Jis žinojo, kad iš to paties augalo bitė renka medų, o gy- 
vatė kaupia savo nuodus, iš tos pačios dirvos išauga ir maistingi, 
ir nuodingi grybai. Visi dalykai, ir naudingi, ir kenksmingi, yra 
šventi, nes jie kilę iš šventosios Motinos Gamtos, kaip ir visos 
galingos Gamtos terpės jėgos. Visas šias galias iš tiesų valdo Vi- 
sagalis Dievas. 

Dievas, mano senelio supratimu - tai ne tik mylintis, globo- 
jantis, minkštaširdis tėvas: jis neretai reikalauja, smerkia, bau- 
džia žmones ir net kartais šaltai, negailestingai jais žaidžia. 

Žmogaus bejėgiškumas prieš dažnai negailestingus, skau- 
džius likimo smūgius jaučiamas ir mūsų laikais, kai Gamta, at- 
rodytų, vis labiau pajungiama Žmogaus valiai. Mūsų pasaulio 
įvykiai neretai mus užklumpa netikėtai - mums palankiu arba 
žalingu pavidalu. Retai kada įvykių tėkmė aplink mus būna to- 
kia, kokios mes norėtume. Ne vien savo noru ir pastangomis 
įgyjame vertingus dalykus. Ne visiems iš mūsų dirbamas darbas 
atrodo malonus ir tenkinantis. Ne kiekvienas sutinka brangų 
žmogų, kuris praturtina gyvenimą ir pripildo jį laimės. Šie ir 
daugybė geidžiamų dalykų mus arba ištinka, arba neištinka, ly- 
giai kaip senovėje, Gamtos galioms lėmus, panašūs ar kitokie 
įvykiai ištikdavo tų laikų žmones. Šiuolaikinis žmogus, tikrovės 
matas ir savo pasaulio šeimininkas, pats daugiausia yra priklau- 
somas nuo jį supančių daiktų ir įvykių, kuriuos vis labiau le- 
mia technologijos svyravimai. Tai reiškia, kad žmogų šiandien 
supa technologija - labai panašiai, kaip mitologinį žmogų supo 
Gamta. 

Mitologinio žmogaus pagarbos daiktams šaknys buvo jo pa- 
garba Gamtai. Daiktai buvo šventi, nes šventa buvo pati Gam- 
ta. Mes, krikščionys, žinome, kad duona ir vynas altoriuje yra 

šventi. Mitologiniam žmogui, taip pat ir mano seneliui, šventi 
buvo vanduo, ugnis, rasa, aušra, medis, net troba, šulinys, sta- 
las, duonos riekė ir dar daugybė dalykų. Visa tai buvo dievų 
dovanos - net paties žmogaus pasigaminti daiktai. „Žmogus iš 
tiesų nepadaro jokio daikto, - sakydavo mano senelis, - visa, 
ką padaro, jis iš tiesų gauna iš Dievo, kaip Jo dovaną, per savo 
darbą ir prakaitą.“ 

Sena lietuvių patarlė byloja: vėjas duonos neatpučia. Net ir 
būdama dovana, ji turi būti pelnoma žmogaus darbu. Duona 
neateina pas žmogų ką tik iškepta, gardžiai kvepianti. Žmogus 
turi ją užsidirbti: jis turi priimti dievų gėrybes, pats aktyviai 
dalyvaudamas jų tapime tokiomis, kokios jos yra. Daiktai, do- 
vanos tik aktyviai priimti tampa dieviškųjų galių egzistavimo 
Gamtoje apraiškomis, tik taip jie tampa šventi. 

Tačiau technologiniame pasaulyje daiktai prarado šventu- 
mo atspalvį. Taip nutiko per dabarties žmogaus bedievybę. Nė 
vienas turbūt nepridurs būdvardžio „šventas“, kalbėdamas apie 
dešimto dydžio guminius batus, apie faneros lakštą arba apie 
naujo modelio pontiaką. Šie daiktai yra „blaiviai“ suvokiami 
kaip žmogaus produktai - žmogaus pastangų sutramdyti lauki- 
nę Gamtą ir paversti ją klusniu, noriai tarnaujančiu vergu vai- 
siai. Kiekvienas, kieno požiūriui į daiktus ir Gamtą būdingas 
šventumo atspalvis, šiandien atrodys naivus, romantiškas ar net 
keistas žmogus. 

Gyvendamas Pitsberge, dideliame pramoniniame mieste, 
kartais pasakodavau aplinkiniams apie Lietuvoje prabėgusią 
savo vaikystę. Ankstyvais vasaros rytais aš nubėgdavau prie Mi- 
tuvos, mažo, mielo upelio, nusiprausti veido arba išsimaudyti. 
„Tai visai kas kita negu dabar praustis po šilto ar šalto vandens 
čiaupu.“ Kartą išgirdau abejingą balsą prieštaraujant: „Koks gali 
būti skirtumas! Gal tik praustis kriauklėje ar prausykloje kur kas 
patogiau negu šaltame upelyje.“ Aš neketinau nusileisti: „Skir- 
tunas yra! Prausdamas veidą Mituvoje, persiimdavau jaudinan- 
čio galingos Gamtos šaltinių, iš kurių prasideda visi vandenys, 
realumo. Visada aiškiai matydavau debesis virš savo namų, lietų 
ir sunkią rasą. Matydavau žalius laukus, linguojančius prie upe- 

lio, gyvulius juose ir gimtąjį ūkį kiek aukštėliau palei upę; su- 
vokiau sunkų savo tėvų darbą laukuose ir laimingas dienas, kai 
auksinį rudenį jie nešdavo namo savo derlių. Visas mano tėvų 
gyvenimas ir protėvių likimai iškildavo man prieš akis, kartu 
su šventomis dangaus galiomis, vedančiomis visa ką Mituvos 
slėnyje savais keliais. Mano prausimesi Mituvos vandenyse būta 
kai ko švento!“ Be abejo, šios mano kalbos nuskambėdavo vei- 
kiau poetiškai, o ne realiai. Šioje studijoje norėčiau palaipsniui 
įrodyti, kad ši „poezija“, suvokiama rimtai, yra tikresnė ir realis- 
tiškesnė už „blaivų“ technologišką požiūrį į daiktus. 

Iš čiaupo bėgantis vanduo liudija veikiančią sudėtingą van- 
dentiekio sistemą, susijusią su daugybe įvairaus pobūdžio su- 
sikertančių aplinkybių. Ši sistema neišvengiamai sietina su tais 
žmonėmis, kurie ją suplanavo ir pastatė, ir su tais, kurie naudoja 
šį vandenį savo kasdienės buities reikmėms. Iš čiaupo bėgančia- 
me vandenyje nesama nieko romantiška, poetiška ar dieviška. 
Šis vanduo nėra šventas! 

Ar esama technologiniame pasaulyje daiktų, kurie būtų aiš- 
kūs iš pat pašaknų, objektyviai ir moksliškai tikri? Abejotina. 
Ar vanduo mums visada yra santykiu 2:1 susidaręs deguonies ir 
vandenilio junginys? Ar žvaigždės, į kurias žiūrime giedrą nak- 
tį, yra tik didžiuliai dangaus kūnai, daugybę kartų didesni už 
mūsų Žemę, išsidėstę be galo skirtingais atstumais nuo mūsų? 
Ar paminklas ant kieno nors kapo tėra tik paprastas granito lui- 
tas? Ar klausydamiesi dainos girdime tik vibruojančias garso 
bangas? Ar mūsų močiutė tėra tik didžiulis molekulių telkinys? 
Jei sąžiningai susimąstysime apie šių ar kitų visiškai mokslo 
paaiškintų dalykų prasmę, mes bet kokiu atveju leisimės į ro- 
mantinius, poetinius ar religinius motyvus. Visa tai reiškia, kad 
mums tenka ieškoti mitologinių takelių pačiame antropocentri- 
nės mūsų visuomenės ir jos technologijos viduryje. 

Kai šiuolaikiniai žmonės perka antikvarinius daiktus, statosi 
trobeles nuošaliose vietose, eina į varginančią, jokio pelno ne- 
teikiančią medžioklę ar žvejybą, dievina muziką ar meną, skaito 
filosofines knygas ar domisi religijos klausimais, jie atskleidžia 
grynųjų antropocentrinių technologinių kriterijų bei gyvensenų 

nepakankamumą. Aiškus mokslinis pasaulis ir išsamiai, objek- 
tyviai aiškinami jo daiktai jau nebetenkina daugelio nūdienos 
žmonių, ir šis nepasitenkinimas pamažu vis auga. 

Galbūt visa tai liudija, kad kultūriniame mūsų gyvenime teka 
daug senesnė už jį srovė, slapčiomis jame įsivyraujanti ir galų 
gale gyvuosianti ilgiau už jį, ilgainiui imsianti vyrauti poantro- 
pocentrinėje ateities kultūros epochoje? Jei taip yra iš tikrųjų, 
technologinė epocha nėra galutinė mūsų Vakarų kultūros fazė, 
ir tai reiškia, kad žmogui nelemta visiškai kontroliuoti Gamtą. 

Kad galėtume įdėmiau pažvelgti į kultūros prasmę ir būtume 
geriau pasirengę vertinti dabartinę technologinę mūsų kultūros 
epochą, gebėtume pažvelgti į jos ateitį, turime dar sykį detaliau, 
nuodugniau ir plačiau panagrinėti kultūrinę dabarties žmogaus 
padėtį. Šiame tyrinėjime pro šiuolaikinio žmogaus bedievybę 
turime pamėginti įžvelgti paslėptą, iškreiptą, bet jo gyvenime iš 
tiesų glūdintį dieviškumą. Negana to, kad ir kaip žmogaus tech- 
nologija karaliautų gamtoje, privalome pačiame technologinio 
pasaulio viduryje įžvelgti Gamtos svyravimus. 

Dar prieš atsirandant žmogui, egzistavo tam tikros mais- 
tingos šaknys, galinčios tapti maisto šaltiniu. Tuo pat metu eg- 
zistavo ir gyvūnai, kuriems reikėjo šio maisto. Gamta suteikė 
šiems gyvūnams dantis, kuriais jie sėkmingai pajėgė kramtyti 
šias šaknis. 

Gamta per tūkstantmečius sukūrė daugybę įvairiems tiks- 
lams tinkamų dantų variacijų. Technologiniame savo pasaulyje 
mes taip pat aptinkame daugybės rūšių „dantis“ - mašinas ir 
kitas įvairiems tikslams taikomas priemones. Ar esama kokio 
nors ryšio tarp Gamtos darbo ir technologijos? 

Daugybe atvejų Gamta sukūrė kanalus, kuriais paviršinis 
vanduo pasiekia aukštų medžių lapus arba kuriais pienas nu- 
keliauja į žinduolių jauniklių organizmus ar kraujas pasiekia 
smegenis. Technologinis žmogus taip pat nuolat kuria įvairius 
kanalus: pavyzdžiui, kasa šachtas, kad pasiektų Gamtos sudėtus 
žemėje išteklius, reikalingus žmogaus gerovei. Ar šios žmogaus 
pastangos yra tik nauji būdai mokytis iš Gamtos? Ar tai vien 
žmogaus išradimai? Mėgindami be išankstinių nuostatų ste- 

bėti Gamtos ir technologijos darbą, įžiūrime tarp jų akivaizdų 
panašumą. Gamtos darbo ir technologinių žmogaus pastangų 
panašumas gali mums padėti išrutulioti šiuo požiūriu svarbias 
išvadas. 

Technologinio pasaulio nagrinėjimas nauju (neantropocen- 
triniu) požiūriu neišvengiamai padės mums tinkamiau suprasti 
kultūros prasmę. Mes įsitikinsime, kad kultūrą tikrąja šio žo- 
džio prasme supa Gamta. 

Kultūros tyrinėjimas negali būti išsamus, nepanagrinėjus 
krikščionybės. Per visą Vakarų istoriją krikščionybė taip per- 
smelkė visas Europos kultūras, kad atskirai nušviesti ir tyrinėti 
kultūros ir krikščionybės principus tapo beveik nebeįmanoma. 
Kaip tik todėl krikščionybės, kultūros ir Gamtos skirtumai bei 
saitai vargiai buvo kada nors tinkamai tyrinėjami. Mes tikimės 
šioje studijoje šiek tiek nušviesti šiuos painius ryšius. 

Žvilgsnis į technologijos, kultūros ir krikščionybės prasmę 
neišvengiamai atves mus prie naujos Gamtos sampratos. Užuot 
tyrinėję gamtą (kurią mes puikiai pažįstame), turime pamėginti 
atverti akis į Gamtą (kurios mes nepažįstame). Kadangi Gamta 
yra dinamiška ir visada žaisminga, mėginsime kiek įmanoma 
suprasti jos žaismą. 

Suprasdami jį, savaime suprasime ir tikrąją kultūros pras- 
mę. Pažindami kultūrą, galėsime aiškiau pažvelgti į giliausią 
žmogaus savastį ir paskirtį pasaulyje. Tai leis mums susidaryti 
tvirtesnę poziciją mūsų dabarties atžvilgiu ir — tai visų svar- 
biausia - atvers naujas perspektyvas, naujas kryptis šiuolaikinės 
žmonijos ateities link. 

I. BEDIEVYBĖ 


Senovės žmogui visi daiktai buvo šventi: laukai, upeliai, dan- 
gus, ugnis, visa jį supanti tikrovė. Taip buvo todėl, kad senoji, 
mitologinė kultūra iš pat esmės buvo kultas - Žemės, Gamtos, 
Dievų kultas. 

„Blaiviai mąstantis“ technologinis šiandienos žmogus tik 
nusišypsos išgirdęs, kad jo protėviai buvo kupini dievų baimės. 
Laikyti visus daiktus šventais jam atrodo tarsi tam tikras teistinis 
materializmas. Taip yra todėl, kad, dabarties žmogaus manymu, 
dievai tėra tik gyvos senovės žmogaus vaizduotės produktas, 
nes jis dar nepajėgė suvokti pasaulio blaiviai, tai yra objektyviai. 
Iš senovės pasaulio ištrynus dievus (žvelgiant šiuolaikinio žmo- 
gaus akimis), atmetamas ir daiktams taikytas būdvardis „šven- 
tas“, tad atrodo, tarsi senovės pasaulį būtų sudarę vien daiktai, 
jis regimas kaip materialistiškas. 

Be išankstinių nuostatų iš naujo apmąstant ir įvertinant 
dievų prasmę, o kartu taikant tam tikrus Kanto aprioristinio ir 
dabartinės egzistencinės filosofijos požiūrio aspektus pasirodo, 
kad dievai yra pirmesnės už daiktus realijos ir kad daiktai tam- 
pa prasmingi tik transcendentinio, dieviškojo fono šviesoje. 


1. KAI KURIE MITOLOGINIO IR 
ŠIUOLAIKINIO ŽMOGAUS BRUOŽAI 


Mitologinis žmogus jokiu būdu nebuvo materialistas. Jis sta- 
tėsi sau pastogę ir rinkosi naudingus sau dalykus, ypač maistą, 

ne kad priverstų daiktus tarnauti jam, bet visų pirma kaip savo 
paties priemones patarnauti dievams. Kiekvienas daiktas buvo 
realus, tikras bendravimo su dievais kanalas, tad buvo šventas. 
Paties žmogaus gyvenimo paskirtis buvo tarnauti savo dievams, 
nešti jų šviesą savo gyvenimo dienoms. Šventi daiktai buvo 
šventi todėl, kad juose gyveno dievų šviesa, prasiveržianti jų at- 
spindimu aiškumu. 

Mitologinis žmogus buvo kultūros žmogus, nes uoliai, su 
meile atsidavė savo dievų garbinimui. Šis garbinimas reiškė tai, 
kad žmogus, kupinas dėkingumo, atliepiamai priėmė Gamtos ir 
jos dievų dovanas ir suvokė esąs jiems skolingas. Atliepiamai ir 
dėkingai priimdamas šias dovanas, jis laikė savo dievus realiai, 
bemaž juntamai dalyvaujančiais jo gyvenime. Nerizikuosime 
suklysti teigdami, kad mitologinio žmogaus pasaulio centras 
buvo Gamta ir dievai, o dabarties žmogus gyvena antropocen- 
triškame, aplink žmogų sutelktame pasaulyje. 

Dabarties žmogaus pasaulyje daiktus ir jų prasmes grindžia 
ne Gamtos sistema, harmoninga gausybės dievų sąveika, bet jo 
paties sąmonė. Šiandienos žmogus nustato visų reiškinių pras- 
mę, lygiai kaip, platesne ar siauresne prasme, jis gamina visus 
daiktus. Jis juos sukuria remdamasis savo organizaciniais prin- 
cipais. Dabarties žmogaus pasaulyje neliko tikro garbinimo. Jo 
sąmonės logos užėmė dieviškojo logos vietą. 

Mesjau pastebėjome ir dar matysime, kad žydintis, klestintis, 
visa ką tvarkantis ir organizuojantis žmogaus protas yra įmano- 
mas tik nušalinus dievus, jiems nesant ar tylint. Dievų nuopuo- 
lis, jų grįžimas į sutemas paverčia žmogų vienintele „dvasine“ 
pasaulio galia. Tikroji kultūra yra rūpinimasis žmogumi ir jame 
įsišaknijusiu logos. Ši kultūra yra bekultė, nes ji yra bedievė. 

Gyvūnas ėda savo maistą, nežinodamas, kad šis yra dieviš- 
kas. Šiuolaikinis žmogus valgo duoną, žinodamas, kad tai - jo 
paties produktas. Jis „gamina“ duoną, naudodamasis Gamtos 
(kaip gamtos) ištekliais, lygiai kaip sukala medinę dėžę, turėda- 
mas plaktuką, medienos ir vinių. Už moderniųjų, žmogiškųjų 
daiktų vyrauja tvirtas žinojimas ar įsitikinimas, kad dievų nėra 
ir tik žmogus, jo protas, yra tikrasis daiktų kūrėjas. Ši nuostata 

yra bedievybės nuostata. Šiandieniniame pasaulyje viešpatau- 
ja žmogiškosios „dvasinės“, technologinės pastangos, be jokių 
kulto likučių. 

Pasitraukę iš žmonių pasaulio, dievai palieka tvyroti trans- 
cendentinę tuštumą. Ši tuštuma yra palanki dirva tarpti žmo- 
giškajam /ogos, kuris, priešingai negu dieviškasis, supa visus 
daiktus ir nulemia jų kelius. Žmogiškasis logos lemia ne tik 
daiktų prasmes, bet ir paties Žmogaus prasmę: jis tiesia visus 
etinius, dorovinius ir kultūrinius žmogaus kelius ir veda žmogų 
šiais keliais. 

Nėra aiškiai formuluojamo antropocentrinio logos. Vei- 
kiau esama gausybės sistemų, pagal kurias įvairiai interpre- 
tuojami daiktai ir tikrovė. Šiuolaikinei demokratijai nuolat 
plėtojantis individualiųjų laisvių linkme (mes jas veikiau va- 
diname įvairiomis laisvėmis (liberties), o ne laisve (freedom), 
nes tai - šalutinių savasčių laisvės), dabartinėje visuomenėje 
kiekvienas turi savo credo, savo pasaulėžiūrą, savą pirminių 
tikrovės principų interpretavimą. Vietoje tiesos, kurią neretai 
taip skausmingai sunku atrasti, o atradus - jos laikytis, mūsų 
dienomis viešpatauja paini nuomonių gausa. Kiekvienas jau- 
čiasi turįs teisę į savo nuomonę, ir niekas neturi teisės primesti 
kitiems savojo credo. 

Taigi kiekvienas laikosi savo gyvenimo credo, savos visa ko 
pasaulyje interpretacijos, savo religijos ar savo nereligingumo. 
Šiandienos „kultūros“ sąlygomis iškyla įvairių religinių ar pu- 
siau religinių pažiūrų pranašai, kurie sėkmingai maištauja prieš 
vyresniųjų „senuosius gyvenimo būdus“. Tarsi grybai po lietaus 
auga naujos bendruomenės, kurių pasaulėžiūrai būdingos re- 
liginės priemaišos. Bitnikai, hipiai, vietnikai, pacifistai ir kiti į 
juos panašūs kelia sumaištį Šiaurės Amerikos miestuose. Maža 
to, tai vyksta viso pasaulio didmiesčiuose. Atrodytų, tik komu- 
nistų valdomose šalyse nekyla šių negalavimų, nuo kurių kenčia 
laisvasis pasaulis. Taip yra todėl, kad komunistiniai režimai ne- 
gailestingai malšina ir slopina bet kokią laisvą nuomonę ar pa- 
žiūrą. Jie primeta kiekvienam aiškiai suformuluotą komunizmo 
doktriną, netrikdomą nei abejonės, nei kritikos. 

Pirmosiomis savo dienomis žmogus jautėsi skendįs Gamtos 
galių verpete, būdamas apdovanotas įvairiapusiais gebėjimais, 
kuriuos pelnė jautrumu savo gyvenamajai aplinkai. Jis statėsi 
pastoges, dirbo savo laukus, darėsi vežėčias, įrankius, spąstus 
miško žvėrims, meškeres ir žvejybos tinklus, siuvosi drabužius 
ir apavą, kūrė dainas ir pasakas. 

Šiuolaikinis, modernusis žmogus neišvengiamai yra fra- 
gmentiškas: jis specializuojasi siaurame lauke tarp gausybės 
šiuolaikinio pasaulio darbų. Daugeliu atvejų žmogus, dirban- 
tis gyvenamųjų namų statybose, nėra pajėgus pastatyti namą 
nuo pat pradžių iki galo. Jis gali būti pamatų mūrijimo, išorinio 
namo karkaso statymo specialistas, tinkuotojas, vidinės įrangos 
meistras, santechnikas, dažytojas, stogdengys ir t. t. 

Suvienodinta šiandienos visuomenė reikalauja, kad žmogus 
apsiribotų siaura sritimi tarp daugybės veiklų ir sėkmingai joje 
veiktų. Už savo srities ribų toks žmogus dažniausiai pasižymi 
menkomis žiniomis ar net kvailumu. Mūsų jaunuolių nepagar- 
ba savo tėvams ir apskritai vyresniesiems daugiausia susijusi su 
šių nepajėgumu plačiose gyvenimo sferose. Berniukas, paprašęs 
tėvo padėti jam įsirengti namelį medyje, tuojau pat pastebės, 
kad jo tėvas šiame darbe yra toks pat „žalias“, kaip ir jis pats. 
Negana to, visuotinai viešpataujanti teisė į savo nuomonę lei- 
džia net paaugliui jaustis lygiateisiam su savo tėvais ar vyres- 
niaisiais. 

Mitologinės visuomenės jaunuolis jokioje savo gyvenimo 
srityje niekada neprilygo savo tėvams ar vyresniesiems. Mitolo- 
ginio žmogaus galia savo pasaulyje buvo susijusi su antžmogiš- 
kųjų Gamtos galių veikimu jame. Dabarties žmogaus pasaulyje 
pasaulio tvarkos (supančių dievų), valdančios daiktus, gyvūnus, 
žmones ir kultūras, nesatis kompensuojama gausybės viena ki- 
tai tolimų ar net prieštaraujančių tvarkos sistemų (žmogiškųjų 
logoi). Tačiau bemaž visos jos skelbiamos esančios moksliškai 
įrodytos, taigi universaliai galiojančios. Nesančių dievų palikto- 
je tuštumoje klestint įvairioms universalioms žmonių teorijoms, 
mūsų gyvenimui būdinga veikiau sumaištis, o ne tikra antropo- 
centrinė ar humanistinė tvarka, logos. Įvairių antropocentrinių 

sistemų nedarna, laikantis demokratinės tolerancijos princi- 
po, suvokiama ne kaip sumaištis, bet kaip „mozaikos pavidalo 
harmonija“. Šį klaidinantį sumaišties šydą gali praskleisti tikras 
paties žodžio logos prasmės tyrinėjimas, kartu nagrinėjant žmo- 
gaus paskirties esmę. Taip paaiškėja, kad šiuolaikinės kultūros 
mozaikos fragmentai visiškai vienas su kitu nesusiję ir tik atsi- 
tiktinai atsidūrė greta vienas kito, veikiau keldami sumaištį, o 
ne kurdami tvarką. 

Galbūt ši sumaištis yra tik tarpinė būklė tarp keliaujančios į 
nebūtį dieviškosios tvarkos ir naujos tvarkos, iškilsiančios iš už 
neperregimo ateities šydo? Kaip cheminė medžiaga gali būti su- 
skaidyta į pirminius elementus, kad būtų sukurta nauja medžia- 
ga, taip ir išeinančių praeities dievų tvarką turi pakeisti bedievė 
sumaištis, iki pasirodant naujiems dievams ir paskelbiant naują- 
ją dieviškąją tvarką. Galbūt klestinčių šiandienos demokratinių 
laisvių vieta yra tarp laisvės išėjusių ir nutilusių praeities dievų 
atžvilgiu ir laisvės dar negimusių ateities dievų atžvilgiu - kitaip 
tariant, tarp senųjų dievų sutemų ir naujųjų dievų aušros. 

Mūsų tikslas nėra prieštarauti amerikietiškajai demokratijai ar 
mėginti sugrąžinti kultūrinį žmogaus pasaulį prie harmoningos 
senųjų dievų globos, o veikiau mėginti atskleisti, kad būtina reng- 
tis atsiverti tyliai artėjantiems rytdienos dievams. Jei mes, dabar 
gyvendami įvairių žemės kultūrų dievų kapuose, įsiklausysime į 
šių dievų tylą, jau išgirsime dievus per jų tylą. Šis suvokimas bus 
mūsų atsakas dievams ir mūsų pozicija jų nesaties atžvilgiu. 


2. ANTROPOCENTRINIS 
MODERNIOJO PASAULIO POBŪDIS 


Mitologinio praeities pasaulio žmogus, išvydęs moderniojo 
mūsų dienų žmogaus gyvenimo būdą, tikrai būtų buvęs sukrės- 
tas. Mes žinome, kad šiandien gamyklos darbininkas dažnai 
negali dalyvauti pamaldose šventomis dienomis. Mitologinis 
žmogus paklaustų: iš kur jam atsiranda drąsos nepaklusti savo 
dievams ir laužyti jų įstatymus? Žmogus gali būti žmogumi — 

mirtinguoju - tik tarnaudamas dievams - nemirtingiesiems. Jei 
kas nors pažeidžia dieviškąjį įstatymą, tai jam gali leisti tik kito 
dievo galybė. Tik dievas gali būti galios priešintis kitam dievui 
šaltinis. Žmogus jokiu būdu negali tam ryžtis pats, nes jis tėra 
tik „sapno šešėlis“ (pasak Pindaro). 

Mes žinome, kad technologinis žmogus jėgų priešintis 
dieviškajam logos semiasi iš savo žmogiškojo logos. Neribota 
žmogiškojo logos globa įmanoma tik pasitraukus seniesiems 
dievams, jų kapų tyloje. Šių dievų mirtis yra dirva, kurioje veši 
antropocentrinis pasaulis. 

Dievų nesatis paverčia žmogų būtybe be principų. Dabarties 
žmogaus darbas — tai trūkstamų principų nustatymas, nes jie 
būtini jo gyvenimo paskirčiai įgyvendinti. 

Priešingai negu senajame pasaulyje, dabar ne tam tikri žmo- 
nės (žyniai ar valdovai) perduoda kitiems aukščiausias tiesas, 
reguliuoja žmonių elgesio būdus ir vadovauja plačioms žmo- 
nių masėms - dabar kiekvienas žmogus yra kultūrinių techno- 
loginių plotų viršūnė ar aukštuma. Nietzsche prilygina iškilų 
žmogų ratui, kuriame - kiekviename savo gyvenimo etape ir 
su kiekvienu kultūros pasaulio judesiu - jis pats yra vienintelė 
viešpataujanti galia, virš jo nebėra jokių dievų, jis pats yra Valia 
Valdyti, pačios Gamtos globa. 

Tačiau Nietzche neteigė, kad kiekvienas žmogus yra didis 
žmogus ar antžmogis. Tik tie, kurie suvokia bedievybę, kurie turi 
pakankamai jėgų ir tvirtą stuburą, kad nustatytų daiktų pras- 
mę ir nulemtų žmonių elgesio būdus, yra antžmogiai. Nietzs- 
che buvo veikiau aristokratinės, o ne demokratinės mąstysenos 
atstovas. Demokratinis žmogus yra bedievis, nesuvokiąs savo 
bedievybės, o Nietzsche's antžmogiui būdinga demokratiniam 
žmogui nelemta didybė - suvokti savo bedievybę ir savo valia 
jai pasiduoti. Mitologinio žmogaus didybė - dalyvavimas savų- 
jų dievų šokyje ar žaidime. 

Šiandieninio pasaulio bedievės masės nesuvokia savo be- 
dievybės, tad šie žmonės nėra antžmogiai. Jie tiesiog gyvena 
tuštumoje be jokių principų. Vietoje principų technologinė 
demokratinė žmonija laikosi požiūrio ir visa ko interpretavimo 

laisvės. Ji turi teisę skelbti „šventas“ savo nuomones ir išpažinti 
pasirinktą bažnyčią. 

Dėl demokratinių laisvių jokia religija ir jokia socialinė sis- 
tema nėra laikoma bendra visiems. Žmogus turi teisę būti ne- 
religingas ar bedievis. Išstumiant iš Amerikos mokyklų tikybos 
mokymą, skelbiama žmogaus padėtis virš visų religinių prin- 
cipų. Žmogus pasirenka savo bažnyčią taip, kaip renkasi batų 
porą. Jis netarnauja jokiam dievui ar dievams, išskyrus tuos, ku- 
rie įtraukti į jo gyvenimo tėkmę ir kuriais jis naudojasi savo reli- 
ginėms reikmėms tenkinti - tik šiuos dievus žmogus pripažįsta 
svarbiais ir reikšmingais sau. Šiuolaikinis žmogus laikosi baž- 
nyčios įstatymų, tikėdamasis geresnio pomirtinio gyvenimo. Jo 
religingumo prasmė akivaizdžiai įsišaknijusi jo paties gerovėje, 
ir jis jokiu būdu negyvena dievams - kad neštų jų dieviškąją 
šviesą ir didybę savo gyvenimo dienoms ir situacijoms. 

Tą patį tarnavimo žmogaus gerovei aspektą pastebime ir kal- 
bėdami apie žmogaus susikurtas sistemas, kuriomis jis vadovau- 
jasi savo gyvenime. Pavyzdžiui, komunistinės sistemos šalininkai 
teigia, kad ši sistema - idealus žmogaus viešpatavimo visos tikro- 
vės atžvilgiu, jos panaudojimo ir naudojimosi ja pavyzdys. Pasak 
jų, vadovaujantis komunizmo doktrina, gali būti sukurtas rojus 
žemėje, kur visi vienodai džiaugsis didžiausia įmanoma gerove. 
Komunizmo didvyriai žūsta ne vardan komunistinės sistemos ar 
komunistinių dievų, bet iš esmės dėl žmogaus gerovės. 

Žmogaus gerovės būsimame „žemės rojuje“ įgyvendinimas 
yra visiškai bedievis darbas. Idealus komunistas netarnauja jo- 
kiems dievams: jis tarnauja tik žmonijai, žmonėms. Komunizmas, 
lygiai kaip Amerikos, Europos ir pasaulio demokratija, ignoruoja 
šimtametę tiesą, kad paties žmogaus buvimo žmogumi, jo vidi- 
nės savasties pamatas yra jo paklusimas tam, kas antžmogiška, 
tai yra dieviškiesiems principams. „Žmogus - tai lynas, nutiestas 
tarp gyvulio ir antžmogio, tai lynas per bedugnę.“! 


! Friedrich Nietzsche, Šiai taip Zaratustra kalbėjo. (Vertė A. Teko- 
rius). Vilnius: Alma Littera, 2002, p. 30. 

Kai komunistinės šalies kariuomenė užgrobia, okupuoja ir 
„išlaisvina“ iki tol buvusią laisvą šalį, ji nedelsdama ištrina, nu- 
slopina ar paskelbia pasenusiais kultūrinius šios šalies princi- 
pus - nužudo jos dievus. Komunistinės terminijos žodis „išlais- 
vinimas“ reiškia, kad sunaikinami ankstesnieji gyvenimo būdai 
ir jėga įdiegiama griežta komunistinė gyvensena. Sukūrus ją, 
budri akis saugo nuo bet kokių neramumų, kad tuojau pat būtų 
nuslopintas net menkiausias bandymas pažeisti socialinio me- 
chanizmo, nustatančio kiekvieno žmogaus vietą ir funkciją 
komunistiniame pasaulyje, „geležinį apvalkalą“. Komunizmas 
triumfuoja ant kultūros pasaulių griuvėsių, ant dievų kapų. 

Kinijos „kultūrinė revoliucija“ aiškiai skelbė visko, kas susiję 
su savąja ar iš svetur atkeliavusia tradicine kultūra, paneigimą, 
pažeminimą, nušalinimą ir sunaikinimą. Kartu buvo pasmer- 
kiama visa, kas nėra komunistiška pagal Mao Zedongo komu- 
nizmo variantą. Kultūros žeminimas ir naikinimas buvo vadi- 
namas herojišku darbu. Šanchajaus laikraštyje trys mergaitės, 
Liu Janpin, Liu Janbin ir Liu Janmin, papasakojo savo istoriją, 
kaip jos jautėsi pažemintos, kai jų tėvas buvo persekiojamas 
proletarų revoliucionierių, teisiamas ir pasmerktas už antiko- 
munistines pažiūras. Tik lankydamos Raudonosios gvardijos 
pamokas, mergaitės suprato, kad jų tėvas buvo „pavojingas 
liaudies priešas“ - pirmiausia todėl, kad atsisakė studijuoti Mao 
Zedongo raštus ir pagal juos gyventi. Nuo tada mergaitės ėmė 
visiškai pritarti jų tėvo ir tokių kaip jis pašalinimui iš komunis- 
tinės visuomenės. 

Panašus antikultūrinis, bedievis sąjūdis viešpatauja Rusijoje. 
Jis buvo ypač atšiaurus ir nepalenkiamas pirmosiomis Rusijos 
komunistinės revoliucijos dienomis. Tuo metu šalyje būdavo 
uždarinėjamos bažnyčios ir griežtai persekiojami tikintieji, iš- 
skiriamos šeimos, o valstybė ėmėsi auklėti vaikus, tikėdamasi 
išauginti juos idealiais komunistais, panaikinta privati nuosa- 
vybė ir neleidžiama kaupti net maisto ar drabužių atsargų. Stai- 
gus tradicijų suardymas atvedė prie ekonominio, socialinio ir 
kultūrinio žlugimo ribos. Dėl šių priežasčių šalies komuni- 
zavimo procesas buvo pristabdytas ir idealios komunizmo 

būklės sukūrimas atidėtas iki tol, kol jam bus pasirengta laips- 
nišku šalies gyventojų švietimu ir lavinimu, 

Laisvasis Vakarų pasaulis daugeliu požiūriu yra nė kiek ne 
geresnis už komunistinį, nes, kaip ir komunizmas, jis triumfuo- 
ja nukariautų kultūrų ir jų dievų sąskaita. Pavyzdžiui, Britų im- 
perija didžiuojasi plačiai nešusi „kultūrą“ arba civilizaciją „atsi- 
likusioms“ šalims. Prancūzija, Ispanija ir kitos kadaise galingos 
imperijos irgi laikėsi panašaus požiūrio. Visoms joms pavyko 
sukurti visame pasaulyje savo „aukštesnės“ kultūros provinci- 
jas. Tai joms dažniausiai pavykdavo, žudant okupuotų šalių die- 
vus. „Barbariški“ nukariautųjų tautų papročiai, ritualai ir gyve- 
nimo būdai turėjo išnykti, užkariautojams diegiant „tikrosios“ 
kultūros principus. 

„Išsivysčiusių“ Europos šalių ir kultūrų kelius, kuriais jos 
bandė „sukultūrinti“ „atsilikusias“ šalis, ženklina „barbarų“ 
dievų kapai. Šie keliai buvo nutiesti ir išgrįsti, padedant krikš- 
čionybei, nes visos „pažangiosios“ Europos kultūros buvo krikš- 
čioniškos. Krikščionybė, lygiai kaip komunizmas ir Vakarų de- 
mokratija, išsikovojo savo plačią viešpatiją per neprilygstamą 
gebėjimą žudyti įvairių kultūrų dievus. Šio tikslo buvo siekiama 
per puikiai apginkluotus kryžiaus žygius ir taikiais būdais, per 
meilę ir gailestingumą skelbusių misionierių darbus. Ar gali 
būti, kad pastaraisiais metais krikščionybė ėmė rodyti netikru- 
mo savo iki tol neabejojama pareiga žudyti pagonių kultūras ir 
jų dievus ženklų? Šiaip ar taip, nuo popiežiaus Jono XXIII laikų 
krikščionybė ėmė linkti į kultūrinę toleranciją. 

Teocidas, kurio pamatas yra garsioji Nietzsches maksima: 
„Dievas mirė“, yra ne kas kita, kaip šiuolaikinio „civilizuoto“ 
pasaulio antropocentrinio pobūdžio skelbimas. 


3. TECHNOKRATIJA 
Mitologinis žmogus buvo visybiškas, o „blaivaus“ šiuolaiki- 
nio technologinio žmogaus gyvenimo funkcijos ir tik tam ti- 
krą siaurą taikymą įgyjantys įrankiai yra fragmentiški. Senasis 

mitologinis žmogus stovėjo ant savo kojų. Jis buvo tvirtas savo 
šeimos maitintojas, gynėjas, mokytojas ir vyriausiasis žynys. 
Šiandien visoms šioms funkcijoms atlikti mes samdomės būrį 
ekspertų ir susikūrėme gausybę draudimo rūšių patiems apsi- 
saugoti: draudimą nuo gaisro, nuo eismo įvykių, nuo nedarbo, 
medicinos ir gyvybės draudimą. Mes, šiuolaikiniai žmonės, jau 
nebesame savo gyvenimo šeimininkai. Šeimininkavimas - tai 
žmogaus atsakas savo dievams. 

Senieji dievai, senoji išmintis, grožis, darbštumas, narsa ir 
daugybė didingų asmeninių savybių bei talentų technokratinėje 
visuomenėje prarado savo svarbą. Užuot puoselėjęs visybiškas, 
asmeniškas, nepakartojamas savybes ir bruožus, šiandienos 
žmogus priverstas tapti nuogu menkysta, kad būtų naudingas ir 
veiksmingas savo visuomenės narys. Tapti menkysta yra būtina 
įžengimo į kurią nors ultramoderniojo technokratinio pasaulio 
sritį sąlyga. Įžengęs į tokią sritį, individas įgyja savo vietą, funk- 
ciją ir prasmę savo pasaulyje. 

„Senųjų laikų“ siuvėjas, prieš priimamas į modernią siuvy- 
klą, visų pirma turi atsisakyti savo asmeniškų siuvimo būdų ir 
išmokti kurią nors vieną iš gausybės sudėtingos dirbtuvės funk- 
cijų - išmokti ją atlikti tiksliai ir kruopščiai. Tai reiškia, kad, 
prieš roboto tikslumu imdamasis savo funkcijos, jis pirmiausia 
turi tapti daugiau niekam tikęs. 

Žmogus, kurio visuma (integrali visuma) išskaidoma į ato- 
mus, tapdamas ekspertu, ima priminti organizmo ląstelę ar 
technologinės visuomenės statinio plytą. Augindama sudėtingą 
gyvų ląstelių, labai efektyviai veikiančių itin siauruose techno- 
kratinio pasaulio segmentuose, sistemą, antropocentrinė mūsų 
visuomenė tampa didžiule sudėtine žmonių mašina, pajėgiančia 
„Suspausti žemę ir visiškai ją išsunkti“ vardan spartesnio žmo- 
nijos augimo ir gerovės. Niekas negali sustabdyti šios galingos 
technologinės pasaulio globėjos, nes jos dievai jau mirę. 

Prieš daugybę milijonų metų Gamta suskirstė iš atomų suda- 
rytus vienaląsčius organizmus į grupes, ir kiekviena šių grupių 
atliko vieną iš kelių funkcijų. Visos jos, dirbdamos sutartinai, 
sudarė daugialąsčius organizmus, ir Gamtoje prasidėjo nauja 

gyvybės raidos fazė. Ląstelė prarado pirminę savo prasmę: ji 
tapo mažareikšme didžiulio organizmo dalele. 

Šiandienos technologinis žmogus pamažu plėtoja paties 
žmogaus sukurtą žmonijos mechanizmą, kuriame individas 
tarnauja žmonijai, kartu prarasdamas buvusį individualų savo 
reikšmingumą. 

Technologija yra žmogaus kūrinys, tačiau mes vis aiškiau 
suvokiame, kad modernioji visuomenė, technologinis orga- 
nizmas plačiąja prasme, kurį sudaro unifikuotų ekspertų gru- 
pės, valdo mūsų gyvenimus: ji įtraukia mus į save, išnaudoja 
ir išmeta tiesiai į pensiją. Ji pakeičia mus naujomis gyvomis 
žmonių ląstelėmis, jaunais beveidžiais ateinančiųjų kartų in- 
dividais. 

Šiandien visiškai akivaizdu, kad netolimoje ateityje techno- 
kratinis superorganizmas automatiškai, tarsi robotas valdys vi- 
sas Žmogaus gyvenimo sritis. Įvairūs jo mechanizmai nustatys 
individuose glūdinčias savybes, polinkius ir talentus. Jie lems 
žmogaus švietimą, lavinimą ir gyvenimo būdą, kad išgautų iš 
jo didžiausią darbo našumą ir naudą visuomenei. Žmogus bus 
įskiepytas į kurią nors didžiulės technokratinės mašinos sritį ir 
veiks ten, tarsi gyva ląstelė, kol bus jai naudingas. Praradęs efek- 
tyvumą, lygiai kaip susidėvėjusi gyvo organizmo ląstelė, jis bus 
išmestas į jaukius senelių namus. Šeima bus priversta išnykti 
kaip netvarkingas ir nevaldomas, vertinant technokratinės vi- 
sumos požiūriu, socialinis vienetas. Bus sukurtos apsėklinimo 
stotys (panašios į dabartines kraujo perpylimo stotis), kurioms 
žaliavą teiks didelių gebėjimų vyrai, ir tik „kvalifikuotos“ mo- 
terys turės teisę dalyvauti gerai sutvarkytame kiekybiniame ir 
kokybiniame žmonių padermės išlikime. 

Vyraujančios pasaulio scenoje socialinės sistemos yra ame- 
rikietiškoji demokratija (įskaitant visą laisvąjį pasaulį) ir komu- 
nizmas: abi jos kuria ką tik trumpai apibūdintą technokratinę 
mūsų visuomenę. „Baltomis pirštinėmis“ veikianti Amerikos 
visuomenė ir despotiška Kinijos Raudonoji gvardija, gananti 
klusnias Kinijos žmonių mases, pasmerktos ir teoriškai, ir prak- 
tiškai susilieti technokratiniame ateities pasaulyje. 

Šioje „idealioje“ ateities situacijoje pasaulis pamažu pasikeis. 
Jis jau nebebus antropocentrinis pasaulis, nes kiekvienas indi- 
vidas veiks kaip mažytis sudėtingo mechanizmo krumpliaratis, 
kaip sudėtingo gyvo organizmo ląstelė. Šioje technokratijos 
epochoje, antropocentrinio pasaulio kulminacijoje, žmogus 
suvoks, kad ne jis globoja savo pasaulį ir kad šis savo ruožtu 
dirba visai ne jam. Jis pastebės, kad, priešingai, jis pats tarnauja 
žmogaus sukurtai superstruktūrai - savajam technokratiniam 
pasauliui. Šis žmogaus sukurtas ar pagamintas pasaulis paglemš 
ir valdys jį, o jo paties funkcija bus klusniai jam tarnauti. An- 
tropocentrizmas, pasiekęs savo ribą, pasirodys besąs savo paties 
priešingybė: dabar jis atsiskleis kaip sankryžų tinklas (logos), 
kuriame ne žmogaus, bet technologinės galios nustato ir lemia 
visa ko, taip pat ir žmogaus, reikšmę. Žmogus bus atviras žai- 
džiančioms technologijos galioms, lygiai kaip mitologinis žmo- 
gus buvo atviras Gamtos galių žaismui. 

Kas yra šios galingos technologinės jėgos? Kas yra šie ne- 
žinomi dievai? Iš pradžių Nietzsche, o paskui ir Heideggeris 
pabrėžė, kad Gamtos galios (Valia Valdyti, logos) viešpatauja ir 
technologiniame žmogaus pasaulyje. Visos technologijos prie- 
monės ir kūriniai iš esmės nėra žmogaus kūriniai: jie yra mus 
supančių ir žaidžiančių technologijos galių (tam tikrų Gamtos 
žaismo modifikacijų), kurios, veikdamos žmones, nustato visų 
daiktų prasmes ir žmonių kelius bei siekius šalutinėse jų savas- 
tyse, padariniai. 

Gamta (physis) supa kiekvieną kultūrą, taip pat ir bekultūrę 
ar bedievę technologiją, ir žaisdama juda į priekį savo atvirumo 
(logos) link. Atradęs, kad technologinį pasaulį supa nežinomos 
galios, žmogus leisis ieškoti dievų. Pačioje technokratijos šerdy- 
je žmogus pabus dievų ieškojimui. Bedievybė, atėjusi po dievų 
sutemų, veikiausiai taps naujų dievų aušra. Žmogus neišvengia- 
mai yra su dievais susijusi būtybė. 

4. BEDIEVYBĖ IR FILOSOFIJA 


Mitologinis pasaulis įžengia į krizę, kai jo dievai ima trauktis 
nuo žmonių. Žmogus šiomis aplinkybėmis nebepavaldus die- 
vams: jis netenka jų globos ir nebesugeba paklusti viešpataujan- 
čioms Gamtos galioms. Kai mitologinį pasaulį ištinka ši krizė, 
kitaip tariant, kai žmogų supančios ir jį valdančios pasaulio ga- 
lios dingsta iš akiračio ir jau nebepajėgia įtikinamai vadovauti 
žmogaus gyvenimui, susiformuoja filosofinis mąstymas - bū- 
tent taip jis tampa įmanomas. 

Iškilus filosofijai, Gamta nustoja būti visagalis visada paslėp- 
tos pamatinės tikrovės žaismas, kurį žmogui neša jo dievai. Ji 
yra nagrinėjama kaip „visuma“. Būdama veikiau visuma, o ne 
šventybė, Gamta yra physis arba Būtis - transcendentinė tikro- 
vė, įsiveržianti į atvirą kultūrinį žmogaus pasaulį: ten ji grindžia 
ar įgalina visus daiktus ir jų prasmes. 

Išplėtotos filosofijos epochoje (Platono filosofijoje) physis, 
tebebūdama neesybiška, jau nebėra transcendentinė tikrovė; 
ji laikoma savaime nerealia ir tampa reali tik veikiama „dva- 
sinės“ idėjų galios. Laikyti Gamtą vien materija - vadinasi, 
nieko apie ją nežinoti. Lygiai kaip Gamta, Platono fiosofijoje 
sumenksta ir dievai. Net ir būdami idėjų provaizdžiai, jie jau 
nebesuvokiami mitologiškai. Kitaip tariant, idėjos, atskirtos 
nuo Gamtos (kaip materijos), iš tiesų negali būti suvokiamos 
kaip filosofinė dievų samprata, Taigi dievai Platono filosofijoje 
ignoruojami. 

Tačiau, Platono manymu, idėjos yra trancendentinės esybės: 
jos yra ne daiktai, bet veikiau realijos, pirmesnės už visa, kas 
esybiška. Jos grindžia ar įgalina esybišką tikrovę. Kas yra idė- 
jų pasaulis? Kas yra ši „dvasinė“, nemateriali, transcendentinė 
tikrovė? Atrodo, Platonas nepateikia pakankamo atsakymo į šį 
klausimą. Taigi Platono filosofiją reikia laikyti bedieve. 

Platono gėrio kaip aukščiausiosios idėjos sampratą perėmė 
Aristotelis, o vėliau ir Tomas Akvinietis - kaip Dievą, pirmąjį 
judintoją arba aukščiausiąją būtybę. Taip transcendentinė logos 
tikrovė buvo sutraukta į vieną iš esybių - į aukščiausiąją esybę 

arba būtį. Logos šiuo atveju suvokiamas kaip dieviškojo subjek- 
to, visa-ko-kas-yra-čia pamato, mintis. 

Ši tiesog iš daiktų ar esybių sudarytos tikrovės samprata iš 
tiesų reiškia, kad tikrovė praranda transcendentinį pobūdį. Tai- 
gi tikrovė imama matyti ir suvokti kaip imanentiška. Viena iš 
esybių (aukščiausioji būtybė) pagrindžia ir „sukuria“ visas ki- 
tas. 

Platonas, atsisakęs physis, vis dar savotiškai išlaiko logos, ta- 
čiau jo sekėjai atsisako ir /ogos, sutraukdami jį į esybę. Dievas, 
kaip logos vieta, buvo dieviškasis, visa ką grindžiantis subjektas. 
Atsisakius ir physis, ir logos, visa tikrovė imta vaizduotis kaip 
sudaryta vien iš daiktų, esybių. Kas nėra daiktas, esybė ar būty- 
bė, jau nebelaikoma realija. Sistema, kurioje tikrovė suvokiama 
vien esybiškai, neišvengiamai yra bedievė sistema. Ši padėtis iš 
esmės nebekito, nors daugumoje istorijoje aptinkamų filosofi- 
nių sistemų pabrėžiama ir iškeliama Dievo sąvoka. Jei Dievas 
suvokiamas kaip esybė, jis iš tiesų nėra vienintelis Dievas, bet 
tik spekuliatyvus filosofijos dievas - bedievio pasaulio dievas. 
Filosofija gimė, dievams traukiantis į šalį, ir vystėsi, ištrindama 
dievus, ignoruodama juos, nežinodama jų ar „nesuprasdama“ 
(„non-under-standing“) jų, nepaklusdama jiems. Kaip tik todėl 
filosofija neišvengiamai yra bedievė. Ji pasilieka bedievė, kol 
neatsigręžia į savo pačios ištakas ir kol nejučiomis neįžengia į 
dievų ieškojimo kelią. 

Poslinkis šia linkme įvyko, filosofijai vėl atradus ikiesybi- 
nius, transcendentinius tikrovės principus - tiesa, sutrauktus į 
subjektą, į žmogaus sąmonę. Šį atradimą iš naujo padarė XVII 
amžiaus europinė „žemyninė“ racionalizmo ir britiškoji empi- 
rizmo filosofija. Kantas, susintetinęs abi šias didžiąsias sistemas, 
sukūrė genialią transcendentalių principų, subjektyviojo logos, 
glūdinčio žmogiškajame, o ne dieviškajame prote, sistemą. Jis 
išplėtojo antropocentrinio subjektyvizmo filosofiją?. 


* Cit. iš: Vincas Vyčinas, Didybė ir filosofija // Rinktiniai raštai, I t. 
(Vertė D. Bacevičiūtė). Vilnius: Mintis, 2007. 

Jei žmogus yra baigtinė realija, jo logos - žmogiškasis, su- 
bjektyvusis logos - įgyja reliatyvumo aspektą. Hegelis galimą 
žmogiškojo subjekto, dvasios, istorinės raidos išsipildymą įžvel- 
gia jo susitapatinime su dieviškuoju logos - Absoliuto logos. 
Taigi jo filosofijos subjektyvizmas yra absoliutus. Vėlesni filo- 
sofai (Nietzche, Heideggeris) taip pat įžvelgė logos baigtinumo 
aspektą. Matome, kad subjektyvusis moderniosios filosofijos 
logos, priešingai negu viduramžių filosofijos logos, yra trans- 
cendentalus. Taip yra todėl, kad dieviškasis subjektas akivaiz- 
džiai yra esybė, o moderniosios filosofijos žmogiškasis subjektas 
užima ikiesybišką, apriorinę padėtį - tačiau pastaroji pažiūra 
išryškėja tik pradedant Heideggerio žmogiškojo subjekto kaip 
Dasein samprata. 

Iš naujo atradus logos, pamažu buvo atrandama ir physis, 
Hegelio filosofijoje vadinama Gamta - Dvasios susvetimėjimu 
su pačia savimi. Šis įvykis - Dvasios judėjimas nuo susvetimė- 
jimo su pačia savimi prie savęs atradimo iš naujo - yra pirminė 
sąlyga egzistuoti ar būti prasmingam viskam, kas esybiška. Tai- 
gi ir logos, ir physis šiuo atveju yra ikiesybiški, arba transcen- 
dentalūs, dalykai. Vis dėlto physis (Gamta) Hegelio filosofijoje 
akivaizdžiai vertinama menkiau už logos (dvasią) ar laikoma 
pavaldžia jam. Tikrąją permainą lėmė Nietzsche, iškėlęs physis 
arba Gamtos žaismą (Valią Valdyti) virš logos, reiškiančio kultū- 
rinio švietimo įvairiais būdais atrandamą tiesą. Logos jis suvokė 
kaip amžinai gyvo Gamtos įvykio sustingdymą. 

Svarbiausia Heideggerio egzistencializmo problema yra Bū- 
ties Įvykis (Gamtos žaismas), nuolat vykstantis žmogiškosios 
kultūros pasaulyje, Dasein. Būties Įvykį nušviečia Ketvertas 
(Geviert) - žemės, dangaus, dievų ir mirtingųjų transcendenti- 
nių galių tarpusavio žaismas. Mirtingieji šiuo atveju suvokiami 
ne kaip esybės, bet kaip Ketverto transcendentinio tarpusavio 
žaismo dalyviai, taigi kaip transcendentiniai prasmių ir kartu 
daiktų egzistavimo grindėjai kultūriniame savo pasaulyje. 

Heideggerio idėjos užbaigia filosofijos tėkmę, grąžindamos 
ją prie pirminės, gimtosios mitologinio pasaulio dirvos. Pama- 
tinėse Heideggerio filosofijos problemose slypi itin mitologiški 

apibūdinimai. Tai - jau nebe filosofinės problemos, nes jos vei- 
kiau gali būti mąstomos ar interpretuojamos ikifilosofinėmis ar 
užfilosofinėmis, o ne grynomis filosofinėmis priemonėmis. Jo 
mintis artimesnė dieviškajai mitologinei minčiai negu bedievei 
„klasikinės“ filosofijos minčiai. 

Filosofijos sugrįžimo prie pirminių dieviškųjų šaltinių dvasią 
gražiai nusakė Bernard'as Boelenas, teigęs: „„Tikroji“ filosofijos 
pradžia yra dialogas su „ikifilosofinėmis“ filosofijos užuomaz- 
gomis, ir filosofija „nuo pat pradžių“ rodo už filosofijos ribų. 
Šis paradoksas, ši įtampa tarp imanentiškumo ir transcenden- 
tiškumo yra tikroji filosofijos pradžia ir pamatinis visų mūsų 
filosofinių tyrinėjimų šaltinis.“ 

Filosofija prasideda dievų sutemose, kai žmogus išmetamas 
iš dievų šokio, ir kaip tik todėl nuo pat pirmųjų žingsnių jis pa- 
kreipiamas į kovos procesą: braudamasis atgal prie dieviškųjų 
darbų, jis išeina į naujų dievų ieškojimo kelią. Istorijos požiūriu 
filosofijos raidos procesas yra tolimas mitologinei mąstysenai. 
Atrodytų, kad šio proceso metu filosofija įgyja savo poziciją, 
stovėdama ant savo pačios pamatų. Tik pamažu, per istorinę 
raidą, filosofija ima suvokti, jog už šiuos pamatus ji turi būti dė- 
kinga bedugnei, chaotiškai ikifilosofinio, mitologinio mąstymo 
dirvai. Suvokdama save kaip mitologinio mąstymo sritį, filoso- 
fija įveikia pati save - taip ji artėja prie naujųjų dievų aušros. 


5. BEDIEVIS ŽMOGUS 


Daug dažniau nei kuriais kitais laikais šiandien žmonės su- 
sėda prie konferencijų stalų, mėgindami pasiekti visišką sutari- 
mą. Dažniau negu kada nors anksčiau jiems visiškai nepavyksta 
susišnekėti, nors taip dažnai po konferencijų vartojama frazė: 
„Buvo pasiektas visiškas tarpusavio supratimas“. 


3 Bernard J. Boelen, Existential Thinking. Pittsburgh: Duguesne Uni- 
versity Press, 1968, p. 56. 

Šiandien, kai klesti margaspalvė nuomonių įvairovė, „de- 
mokratiškai“ grindžiama balsų dauguma arba ilgomis parašų 
virtinėmis, mes gyvename visiškoje sumaištyje. Mes laikome 
save pažangiausia visų laikų žmonija, bet daugelio žmonių, 
kuriuos mūsų didingų megapolių gatvėse atsitiktinai paklaus- 
tume apie kultūrinius mūsų pasaulio principus ar apie galuti- 
nius žmonijos idealus, pagal kuriuos turėtų būti gyvenamas 
socialinis ir šeimyninis gyvenimas, arba apie žmogaus aplin- 
kos daiktų prasmę, atsakymai atskleistų primityvią, nebran- 
džią, vaikišką jų „išmintį“. Vargiai ar nors vienas iš šių Žmo- 
nių pajėgtų atskleisti ar suformuluoti žmogiškosios kultūros 
principus ir idealus. Kiekvienas tikriausiai kalbėtų apie gero- 
vę, ekonominį saugumą, patogumus, malonumus ir panašius 
dalykus. Visi šie atsakymai iš esmės veikiau galėtų būti vadi- 
nami biologiniais, o ne kultūriniais, nes juose kalbama apie 
žmonijos gerovę, o ne apie žmogaus vidinės savasties paskirtį 
tarnauti dievams. 

Dabartinis žmogus nepuoselėja vidinės savasties, todėl jam 
stinga vientisumo ir didžiadvasiškumo. Vidinės savasties puo- 
selėjimas iš esmės yra susijęs ne su žmogaus gerove, bet su jo 
lemtimi ar paskirtimi, kurią jam skyrė aukščiausiosios viešpa- 
taujančios tikrovės galios. Žmogaus vidinės savasties, jo sielos 
puoselėjimas peržengia į žmogų sutelktą (antropocentrišką) ti- 
krovės suvokimą, jis yra atviras antžmogiškosioms galioms. 

Ikimoderniosios eros žmogus džiaugėsi, pavyzdžiui, meno 
kūrinių grožiu ne kaip pramogos objektu, bet kaip dieviškųjų 
Gamtos galių „telkiniu“. Jis laikėsi etikos ar dorovės normų ne 
todėl, kad jos nustatytos bendru visuomenės, tautos ar žmoni- 
jos sutarimu, bet todėl, kad jos paveldėtos iš didžiųjų praeities 
žmonių, kurie gavo jas iš tautos dievų. Jis mylėjo kitus žmones 
ir atskleisdavo šią meilę ne lėkštu „bendrumo“ su savo kaimy- 
juo paklūsta savo dievų laiminimui ir ribojimui, o šie lemia jų 
likimus ir artina juos prie buvimo kartu, ypač per kulto šven- 
tes, iškilmių dienomis. Pagaliau šis mitologinis žmogus pagar- 
biai elgėsi su daiktais. Užuot laikęs juos tiesiog jam pavaldžiais 

objektais, jis regėjo juose dievų šviesą; jo pagarba dievams atsi- 
spindėjo pagarboje jų dovanoms - daiktams. 

Henrikas Ibsenas dramoje „Peras Giuntas“ sukūrė vykusį ti- 
piško šiuolaikinės antropocentrinės visuomenės nario paveiks- 
lą. Peras Giuntas užaugo be tėvo Norvegijos kalnų kaimelyje. Jo 
namai, kaip ir visi tenykščiai, stovėjo mažame sklypelyje, šei- 
mos žemėje, perduodamoje iš kartos į kartą, iš tėvo sūnui, ir 
šią žemę kaimo žmonės laikė šventa. Peras Giuntas negerbė nei 
savo žemės, nei savo kaimo. 

Jau paauglystės metais jis gyveno be jokios pagarbos seno- 
sioms norvegų dorovės tradicijoms ir net savo motinai. Jis, ne- 
dėkingasis, nepaklusęs jai, paliko ją ir savo namus. Per kaimo 
vestuves, į kurias nebuvo kviestas, Peras Giuntas įsibrovė tarp 
šokančiųjų ir, pagrobęs nuotaką Ingridą, „tarsi kalnų trolis“ 
nusinešė į miškingus kalnus. Taip jis parodė visišką nepagarbą 
šventiesiems ritualams ir papročiams, giliai įsišaknijusiems se- 
nosiose kaimo tradicijose. 

Netrukus Peras paliko Ingridą, ir jo žmona tapo Solveiga - 
vestuvėse sutikta mergina. Jis išvalė žemės sklypą, pasistatė kal- 
nuose trobelę, bet netrukus paliko savo žmoną, nė nemanydamas 
ja rūpintis. Peras apkeliavo visą pasaulį. Jam teko pabūti jūreiviu, 
pranašu, lobių ieškotoju, milijonieriumi ir dar daug kuo. Ne per 
ypatingą protą, bet veikiau per didžiulį apsukrumą, susijusį su ša- 
knų neturėjimu, jis, atrodytų, pasiekė viską, ko troško. 

Pero Giunto gyvenimas atskleidžia idėją, kad šalutinės sa- 
vasties žmogus - žmogus, netarnaujantis jokiai aukštesnei ti- 
krovei, nepuoselėjantis jokių aukštesnių idealų, išskyrus save 
patį - yra žmogiškojo pasaulio viršūnė. Žmogus, neturintis nie- 
ko, išskyrus save patį, atrodytų, yra virš visko aplink save ir tarsi 
išpildo žmogaus paskirtį - egocentrizmo paskirtį. Savo paties 
akyse Peras Giuntas yra aukštumas pasiekęs žmogus, puikus ir 
neprilygstamas, o visi kiti, ypač tie, kurie liko ištikimi gimtajam 
kaimui ir jo gyvenimo būdui, jam atrodo tik žmogaus pavidalo 
nykštukai. 

Keliaudamas po visą pasaulį, jis niekur nerado namų, ta- 
čiau jautėsi visiškai priešingai, manydamas, kad jo namai yra 

visur - nes jam svarbiausia buvo individuali jo paties savastis, 
sąmoningasis jo subjektas - jo švenčiausių švenčiausia. Be jo 
paties, niekas jam nebuvo šventa, taigi jam nebuvo jokios šven- 
tos vietos, namų. Bet kurią vietą šventa, namais jam paversdavo 
„šventojo“ aš (sąmoningojo, bešaknio „aš“) buvimas. 

Solveiga, priešingai, liko ištikima savo šventajam žemės 
sklypeliui, savo kalnų ūkiui ir Pero jai pastatytai trobelei. Visą 
gyvenimą ji laukė jo su nesvyruojančia ištikimybe ir meile. Jos 
gyvenimas bėgo senuoju tradiciniu keliu, ir ji niekada neprara- 
do vilties, kad Peras sugrįš. 

Tačiau prieš sugrįždamas namo pas Solveigą, Peras atsidu- 
ria viešpataujančiųjų Gamtos galių rankose ir stoja prieš kalnų 
trolių, Gamtos dvasių (dievų) teismą. Šios dvasios kruopščiai 
jį išnarsto, pasveria kiekvieną jo žmogiškosios vertės ir reikš- 
mingumo smulkmeną. Galingos ir teisingos Gamtos dvasios 
kruopščiai, smulkmeniškai išnagrinėja kiekvieno individo sa- 
vybes, jam realizuojant vidinę savastį. Tie, kurie neturi jokios 
vertės, virsta medžiaga sagoms lieti. Norvegų manymu, „tin- 
kamas tik sagoms lieti“ yra žmogus be jokio orumo, be jokios 
vertės ir jokio žmogiškojo didžiadvasiškumo; tai reiškia, kad 
kalbamasis individas yra visiškas menkysta. 

Stodamas prieš šį teismą, Peras Giuntas patiria didžiulį su- 
krėtimą. Jis buvo visiškai įsitikinęs, kad vidinė jo vertė buvusi 
karališkos, viešpatiškos didybės - jis galėtų būti laikomas ant- 
žmogiu. Jis nustėrsta ir įsiunta, kai teismas nusprendžia, kad jis 
tinkamas tik sagoms lieti, tai yra niekam tikęs. Pirmasis nuo- 
sprendis netrukus peržiūrimas ir pakeičiamas. Užuot tuojau pat 
išskaidžius jį į medžiagą sagoms lieti, jam suteikiama galimybė 
sugrįžti pas Solveigą. Pakeisto nuosprendžio priežastis yra Sol- 
veigos meilė Perui. 3 

Ji jau senutė, kai Peras Giuntas, irgi senukas, sugrįžta namo. 
Jis jau tolimas visa kam kukliame gimtajame savo kaimelyje. 
Tik po Solveigos trobelės stogu jis jaučiasi laukiamas, pasijunta 
vėl tvirtai stovįs ant savo kadaise paniekintos žemės. 

Nė vienas iš jo gyvenime vaidintų „didžiųjų“ vaidmenų - pra- 
našo, jūreivio, lošėjo, milijonieriaus - nesuteikė Perui nuolatinio 

egzistencinio jo savasties „esmiškumo“. Visi šie vaidmenys buvo tik 
vienas su kitu nesusiję fragmentai, o vidinė Pero savastis neturėjo 
tvirto stuburo. Tačiau Solveigos meilė vis dar laikė jį Gamtos žai- 
dime, suteikdama jam vientisumą, tęstinumą ir vertybę žmogiško- 
sios jo būties požiūriu. Atsižvelgdamas į Solveigos meilę, Gamtos 
jėgų teismas suteikia Perui Giuntui dar vieną galimybę įvykdyti 
savo kaip žmogaus paskirtį ir parsiunčia jį namo pas Solveigą, nes 
tik čia jis pajėgus sukurti tikrąjį savo pasaulį - vidinę savastį. 

Nepaisant puikybės, didybės, pasaulio išminties, gausybės 
gebėjimų ir proto šalutinės savasties požiūriu, Peras Giuntas yra 
„tikęs tik sagoms lieti“ - paviršutiniška, beesmė, savanaudiška 
būtybė tyliame, visada paslaptingame Gamtos žaisme. Solveiga, 
priešingai, yra dora, kukli, prisirišusi prie žemės, pareiginga ir 
mylinti, tikrai įsitraukusi į Gamtos žaismą, į dievų darbus. 

Kaip jau minėjome, Peras Giuntas įkūrė savo ūkį - šventąjį 
prieglobstį sau ir Solveigai. Net jam palikus ūkį, Solveigos ištikimy- 
bė saugo ir prižiūri aplinką, kurioje įleido šaknis vidinė jų abiejų 
savastis. Saugodama ir prižiūrėdama šventuosius namus, Solveiga 
saugo ir prižiūri ne tik savo, bet ir Pero Giunto vidinę savastį. 

Žmogaus šalutinė, arba individuali, savastis — tai vienas su 
kitu nesusijusių, nenuoseklių sprendimų ir veiksmų virtinė. Be 
egzistencinės vidinės savasties vienovės šie žmogaus veiksmai, 
kad ir kokia būtų menama jų puikybė, rodo, kad šiam egzistavi- 
mui stinga tikrosios savasties, būtinos dieviškajai buvimo žmo- 
gumi paskirčiai išpildyti. 

Vidinė savastis priklauso ne žmogui kaip sąmoningai esy- 
bei, bet veikiau jo pasauliui, jo Dasein - kultūrą puoselėjančiam 
dievų šokiui. Solveigos meile Peras Giuntas įtraukiamas į patį 
Gamtos žaismą. Jo didybė atsiskleidžia ne pastebimais, stebina- 
mai akivaizdžiais sąmoningos jo dienos įvykiais, bet tylioje, pa- 
slaptingoje, miglotoje vidinės jo savasties naktyje, kur jis įleido 
šaknis, vesdamas Solveigą ir sukurdamas su ja ūkį. 

Kad ir koks akivaizdžiai „bedievis“ yra Pero Giunto gyveni- 
mas, gilioje vidinės savasties kertelėje, paslapties šydo dengia- 
mame savo sielos užkampyje jis yra „dieviškas“. Ši kertelė - tai 
jo galimybė įžengti į dievų ieškojimo kelią. 

Žmogus gali būti nerangus, atžagareivis, abejingas ir net 
kvailas įprastinių antropocentrinių šalutinės savasties reikalų 
požiūriu, bet kartu aktyvus, entuziastingas, uoliai įsitraukęs į 
visada paslėptą Gamtos žaismą, kuriame įsikūnijusi vidinė jo 
savastis. Taip jis išlieka entuziastingas ir gyvas. 

Kultūrinėje žmogaus raidoje būna momentų, kai jis pamirš- 
ta savo Dasein. Šiomis akimirkomis dievai miršta ar pasitraukia 
iš žmonių gyvenimo. Taip šventės nustoja būti šventos dienos, 
dievų dienos. Jos virsta tiesiog patogumo dienomis, ilgesnio 
miego, žvejybos ar iškylavimo dienomis. Tai - vien antropo- 
centriškai vertingos pramogų dienos. Antropocentriniame pa- 
saulyje šventos dienos virsta tiesiog „laisvadieniais“, laisvalaikio 
dienomis, įsiterpiančiomis į darbo dienų monotoniją. 

Šiuolaikinio žmogaus pasaulyje darbo ir laisvalaikio nesieja 
jokia vidinė vienovė ar tęstinumas. Toks žmogus, suvokiamas 
atskirai (šalutinė jo savastis), yra „trūkčiojanti esybė“, judan- 
ti įvairiomis kryptimis be jokio tikro nuoseklaus susietumo. 
Kierkegaard'as taikliai prilygino tokį žmogų (jo vadinamą „es- 
tetiniu žmogumi“) varlei, kuri, pritvirtinus prie jos elektrodą, 
ima trūkčiodama be jokios prasmės judėti visomis kryptimis. 
Šis eksperimentas nušviečia šalutinės žmogaus savasties „veiks- 
mus“, atribotus nuo vidinės jo savasties. Šiems veiksmams sa- 
vaime būdinga sumaištis. 

Vidinės savasties požiūrių sutrikęs žmogus Peras Giuntas 
yra bekraujis lavonas, nors jo pulsas pastovus, o skruostai raus- 
vi. Bedievis žmogus Peras Giuntas pats savaime yra miręs - ti- 
kęs tik sagoms lieti. 

Skirtumas tarp šiuolaikinio ir mitologinio žmogaus yra pir- 
mojo bedievybė ir antrojo dieviškumas. „Mūsų amžius nuto- 
lo nuo senųjų amžių tyrumo, kai visa kas buvo kupina dievų. 
Mūsų laikai yra pačios didžiausios dievų tuštumos laikai, kai 
plačiausiai veši religija, paprastai vadinama nihilizmu.“* 


* Eugen Fink, Spiel als Weltsymbol. Stuttgart: W. Kohlgammer Ver- 
= lag, 1960, p. 205. 

Bedievis žmogus, mūsų laikų Peras Giuntas, yra svetimas mūsų 
pasaulio vaikas, kuriam dievų vietoje liko tuštuma - vakuumas, 
parankus bedieviams šio žmogaus žaidimams. Valdydamas tik ša- 
lutinę savastį (nes vidinė savastis visada yra dieviška - ji priklauso 
dievams ar yra jų valdoma), visas galimybes aplink save jis regi iš 
savo „tvirtos“ žmogiškosios perspektyvos. Mes turime atsižvelgti į 
tai, kad kaip tik šis „tvirtumas“ yra jo silpnybė - jis liudija vidinę 
žmogaus sumaištį. Peras Giuntas, panašių į jį manymu, o visų pir- 
ma savo paties manymu, puikus, stiprus, neprilygstamas žmogus, 
iš tiesų yra silpnas, sumišęs, lėkštas, stokojantis vientisumo, niekam 
tikęs iš pat vidinės savo savasties. 

Žurnalo straipsnyje žurnalistas pasakoja apie butų vagį „Ka- 
tiną Džo“. Didžiuosiuose Šiaurės Amerikos miestuose prista- 
tyta iki trisdešimties ar keturiasdešimties aukštų apartamentų 
blokų. Dauguma šių apartamentų gyventojų vieni kitų nepa- 
žįsta. Dar vienas svetimas žmogus tarp jų, vagis Katinas Džo, 
visada prasmunka nepastebėtas. 

Kuriam nors apartamentų gyventojui ryte išvažiuojant į dar- 
bą, lieka keletas sekundžių iki garažo durims automatiškai užsi- 
darant. Naudodamasis šiuo laiku, Katinas Džo prasprūsta į vidų, 
dažnai su nedideliu krovininiu automobiliu. Atsidūręs viduje, jis 
nekliudomas gali pakilti liftu ir įsibrauti į bet kuriuos jį sudomi- 
nusius apartamentus. Nepatirdamas jokio pavojaus, jis susikrau- 
na į automobilį spalvotus televizorius, magnetofonus, brangius 
fotoaparatus, brangenybes ir namie paliktus grynuosius pinigus. 

Katinas Džo, visiškai „bedievis“, neturi jokių skrupulų dėl jo 
veiksmus reguliuojančių dorovės normų. Pagaliau kodėl turėtų 
būti kitaip? „Demokratiškais“ laikais, kai klesti laisvė ar veikiau 
įvairios laisvės laikytis savo nuomonės ir pasirinkto gyvenimo 
būdo, jis pats nustato savo gyvenimo paskirtį“. Atsižvelgdamas 


5 Don Bell, „High-Rise Crime“ // Victoria Daily Times' Weekend 
Magazine, July 19, 1969 (Vol. 19, Nr. 29). 

* Katinas Džo skiriasi nuo visiško „demokrato“ tuo, jog nesuvokia 
„kategorinio imperatyvo“ svarbos šiuolaikinėje demokratijoje. 

į visas aplinkybes, jis mato viską iš savo perspektyvos, tiesiog 
pasverdamas, ar šis arba kitas veiksnys yra naudingas jam, ar 
pavojingas. Panašiai elgiasi rusvoji lūšis laukiniuose Šiaurės Ka- 
nados miškuose; ji ilgai, budriai seka kurį nors gyvūną ir vieną 
dieną jį užklumpa staigiu, mitriu šuoliu. Nuo kai ko jai verčiau 
laikytis atokiau. Šiuo atveju bedievis žmogus artimesnis gyvūnui 
negu dieviškam žmogui. Tačiau gyvūno veiksmams vadovauja 
Gamta, pačiam gyvūnui nei atliepiamai, nei neatliepiamai ne- 
dalyvaujant šiame vadovavime. Žmogus, dieviškas ar bedievis, 
konstruktyviai arba destruktyviai dalyvauja Gamtos žaisme. 

Katino Džo pasaulis yra ne laukinė Gamta, bet technologijos 
dykynė - žmogaus sukurtos technologinio pasaulio džiunglės. 
Jis gyvena šiose džiunglėse lygiai taip pat, kaip lūšis savo miške. 
Tačiau jis nežino, kad tos pačios galios, viešpataujančios lūšies 
pasaulyje, galų gale valdo ir jo cemento, plieno ir dujų pasaulį. 
Jo nesugebėjimas atsiliepti jokiems dievams kartu yra reakcija 
į jų nesatį, ir galbūt kaip tik ši nesatis, visiškai „suprantama“ 
(kuriai „paklūstama“), liudija ūkanotą ateities dievų priešaušrį. 
Kitaip tariant, galbūt technologinis pasaulis, suprantamas vi- 
sišku „paklusimu“, gali tapti bedieviškuoju laipteliu į dieviškąją 
ateitį. 

Be išankstinių nuostatų žvelgdami į Pero Giunto ar Katino 
Džo gyvenimo užkulisius, pastebėsime, koks jis tolimas dieviš- 
kajam gyvenimo būdui. Šiuolaikinio technokratinio žmogaus 
atmosferoje galime tiesiogiai, savo kailiu pajusti pulsuojantį be- 
dievybės realumą. Jokia teorija ar meditacija niekada nesuteiks 
tokio realaus, gyvo susilietimo su pasaulio bedievybe. Keleto 
tiesos ieškojusių individų pastangos ir nesugebėjimas ieškoti jos 
pilnatviškai suteikė jiems patirtį ir suvokimą, kaip šiuolaikinį 
žmogų blaško bedievybės vėjai. Ši patirtis — tai rytdienos dievų 
patirties preliudija, kuria šie paskelbia savo atėjmą - nors vis 
dar be garso ir be šviesos. 

6. POETINIAI KULTŪROS ASPEKTAI 


Šiuolaikiniame pasaulyje žmonės, dirbantys „kultūros“ sri- 
tyje, tėra tik menkutis visuomenės segmentas, užsiimąs moks- 
liniais tyrinėjimais, estetine veikla, švietimu, tarnaujantis reli- 
giniams bendruomenės poreikiams ir dirbantis kitus panašius 
darbus. Dauguma žmonių tiesiog dirba savo kasdienį darbą ir 
nėra vadinami „kultūrininkais“. 

Prieštaraudami šiam požiūriui turime pasakyti, kad kultū- 
ra nėra specializacija. Žmogus pats savaime yra kultūriškas. Ne 
kiekvienas yra batsiuvys, bet kiekvienas, sąmoningai ar nesą- 
moningai, yra kultūriškas. Kultūra - tai veikiau pilnatvė, o ne 
specializacija; kultūrininkas yra ne tam tikro žmogiškojo Da- 
sein fragmento specialistas, bet žmogus, išlaikęs pirmapradę 
buvimo žmogumi „bekelystę“ (waylessness). 

Šiandien panašu, kad tik valstietis išsaugojo pilnatvės (taigi 
ir šventumo) bruožus?. Savo laukuose jis sėja įvairius augalus, 
reikalingus jo šeimai ir gyvuliams. Jis aprūpina savo šeimą dar- 
žovėmis, vaisiais, kiaušiniais, pienu, mėsa ir panašiais dalykais. 
Jis duoda savo gyvuliams šieno, grūdų, suteikia jiems pastogę, 
vietą nakvoti. Valstiečiai ne tik išsamiai nusimano apie augalų ir 
gyvulių gyvenimą, jie yra ir mėsininkai, ir odos dirbėjai, jie ga- 
minasi sau įrankius, siuvasi drabužius, yra sanitarai, statybinin- 
kai, daugelio kitų amatų meistrai. Visas savo žinias jie perėmė iš 
protėvių ir tik mažytę jų dalį atrado savo patirtimi. 

Valstiečio šio pasaulio žinios apima visą valstietiškąjį pasau- 
lį, nuo horizonto iki horizonto. Šios žinios nėra išdalintos pagal 
įvairius dirbamus darbus. Priešingai, kiekvienas valstiečio pa- 
saulio dalykas yra suvokiamas pagal jo Gamtos kaip visumos 
sampratą. 

Ši samprata, per amžius paveldima iš protėvių, dažniausiai 
yra neaiškiai suvokiama. Tačiau, nors ir būdamos neaiškios, šios 


? Ūkininkas, priešingai negu valstietis, specializuojasi, kaip ir bet ku- 
ris dabartinio pasaulio verslininkas. 

žinios nuskaidrina valstiečio pasaulio daiktus, paverčia juos su- 
vokiamais ir valdomais. Maža to, šios žinos ar sampratos yra 
„supratimas“ (paklusimas - „under-standing“) - jos paklūsta 
visa supančioms neesybiškoms Gamtos galioms, kurios nušvie- 
čia, paaiškina ir nuskaidrina valstiečio pasaulio dalykus. Taigi 
šios žinios yra egzistencinės, ikimokslinės ir ikifilosofinės. 

Valstiečio veikla yra ne tik žemės dirbimas ir beveik visų pa- 
saulio daiktų kūrimas. Iš esmės tai yra ir jo Gamtos galių suvo- 
kimas, paklūstant joms, subordinuojantis joms ir taip leidžiant 
joms atsiskleisti savo gyvenime. Valstietis yra ne šiaip dirvos 
ekspertas ar specialistas, jis visų pirma yra kultūrininkas. 

Kultūra ir jos „esybiškumas“ pasižymi pilnatve: ji nušviečia 
tikrovės (Gamtos) principus, kurie formuoja ir grindžia visų 
dalykų prasmę. Tikrovės arba Gamtos principai yra dievai, ir 
žmogaus atliepiamas paklusimas šiems dievams yra jo dalyva- 
vimas, veikiant kartu su jų darbais. Dalyvavimas arba bendras 
veikimas yra jo kultas, ir kaip tik todėl žmogus yra kultūrinin- 
kas. 

Kaip žinoma, gyvūnai dar ilgą laiką išlaiko tolimų savo protė- 
vių bruožus, atsiskyrę nuo jų ir tapę visiškai kita rūšimi. Pavyz- 
džiui, paukščiai ir žinduoliai išlaikė tam tikras roplių savybes. 
Vabzdžiai, pats gausiausias gyvūnų tipas, išgyvena dėl specia- 
lizacijos — jie yra tam tikros savo gyvenimo funkcijos, griežtai 
nustatytos instinkto, „specialistai“. 

Vadinamieji protingi gyvūnai nėra taip specializavęsi, šiuo 
požiūriu jie nėra tokie „ekspertai“. Jie tapo tokie vien per Gam- 
tos darbą. Protingi gyvūnai gali išmokti elgesio būdų ribotoje 
savo aplinkoje. Jie geba perduoti išmoktus dalykus kitiems in- 
dividams, dažniausiai savo palikuonims. Tačiau protingų gyvū- 
nų lankstumas ir gebėjimas atrasti naujus elgesio būdus susijęs 
su jų gebėjimu keisti pirmiau instinktų ribotą situaciją. Kitaip 
tariant, protingų gyvūnų lankstumas niekada neleidžia jiems 
įžengti į „bekelį“ („neišbrendamą“ - pathless) Gamtos kuriamų- 
jų galių verpetą ir sukurti visiškai naujus veikimo būdus. Gy- 
vūnas, varžomas instinktų ar protingas, niekada nesielgia savo 
nuožiūra. Instinktų valdomas gyvūnas elgiasi visada tiksliai tuo 

pat būdu, o protingas gyvūnas yra įvaldęs platesnį tos pačios 
elgsenos būdų arsenalą. 

Tik žmogus, pajėgus įžengti į kūrybinį Gamtos šaltinį ir at- 
siliepiąs joje žaidžiantiems principams, dievams, gali kartu su 
jais grįsti savo kelią. Šis gebėjimas atsiliepti tiesiant savo paties 
kelius (Be-wėgung) yra kultiškas arba kultūrinis. 

Kaip jau matėme, kultūra yra ne „dvasinė“ veikla, kaip trans- 
cendentinių tikrovės principų meditavimas in abstracto, atsiri- 
bojus nuo „netyrų“, „materialių“ esybių. Priešingai, kultūrinin- 
kas yra žmogus, savo gyvenimo situacijoje taip besielgiantis su 
daiktais, kad saugotų dinamišką transcendentinę galių, kurios 
yra daiktų sąlygos ir kurios padaro juos prasmingus, tiesą. 

Kultūrininkas, pasak Heideggerio, yra poetiškai gyvenantis 
žmogus. Poetinis gyvenimas arba buvojimas, jo žodžiais, nėra 
nerealistiškas žaidimas fantazijos vaizdiniais, mėginant perteik- 
ti poezijos skaitytojams ar klausytojams juos estetiškai tenki- 
nančią patirtį. Poetiškai gyvena tas, kuris leidžia daiktui būti 
tuo, kas jis yra Gamtos žaisme. Taigi leisti būti - tai žmogaus 
atsakas į Gamtos žaismą. Žmogus saugo transcendentinių ar 
ikiesybinių galių žaismą, kartu sergėdamas šių galių grindžia- 
mų daiktų prasmes. 

Midus buvo plačiai žinomas mitologiniame lietuvių pasau- 
lyje gėrimas. Šis daiktas, logiškai apibūdinamas kaip svaigusis 
gėrimas, buvo daromas iš laukinių bičių medaus. „Poetiškai“ 
vertinamas, midus yra įvairiopai susijęs su daugybe kitų dalykų, 
o svarbiausia, jis atskleidžia transcendentinį foną, grindžiantį jo 
ir su juo susijusių daiktų prasmę. 

Bičių medus verdamas miško šaltinio vandenyje, pridedant 
įvairių prieskoninių žolių. Vanduo ir žolės yra daiktai, kuriuos 
žmonėms atneša lyjantis dangus ir saulė, šildanti žydinčias žoles 
ir medų nešančias bites. Midus buvo viena iš svarbiausių aukų 
lietuvių dievams, ypač gamtos dovanų dievui Patrimpui ir miš- 
kuose bei jų upėse ir ežeruose randamų gėrybių deivei. Midus 
buvo svarbi senovės lietuvių valgiaraščio dalis. Kaip ir visa kita, 
jis būdavo patiekiamas ant sunkių ąžuolinių stalų senovinėse 
kaimo trobose per tautos ir šeimos iškilmes. 

Pažinti midų vien kaip žmogišką gėrimą - vadinasi, pažinti jį 
vien antropocentriniu, bedieviu būdu. Pažinti jį poetiškai, pagal 
Heideggerio poezijos suvokimą, vadinasi, pažinti kaip vietą, kur 
daiktas tvirtai įleidęs šaknis ir kur prasišviečia transcendentinės 
Ketverto galios. Šios galios - tai žemė, dangus, dievai ir žmonės, 
atsiliepiantys žemei, dangui ir dievams ir įsitraukiantys į jų dar- 
bus. „Poetiškai buvojantis žmogus paverčia pirmapradę žemės, 
dangaus ir šventųjų (dievų) šviesą tuo, kas vėliau įgyja savo po- 
ziciją, išlaikydamas pilnatvę (Ketverto sąveiką). Jis atneša pir- 
mapradę šviesą, suteikdamas daiktui prasmės pastovumą.“? 

Žmogaus dalyvavimas Gamtos proveržyje per daiktą (jos 
kaltėje dėl jo) - o šis daiktas visada yra žmogaus gyvenamo- 
jo pasaulio daiktas - tai egzistencinė žmogaus kaltė, per kurią 
jis visų pirmiausia yra ne pačių daiktų prasmės, bet šią prasmę 
grindžiančių, tvirtai steigiančių, pastovumą jai teikiančių galių 
sargas. Taigi neesybiška, apriorinė tikrovė kultūrai rūpi ne la- 
biau negu esybiška, aposteriorinė tikrovė. Daiktai kaip daiktai 
negali būti mąstomi be neesybiškų Būties galių, be pačių daiktų 
prielaidų. Maža to, kultūriški yra ne paskiri daiktai, bet patys 
daiktai kaip daiktai - daiktai savo „esmėjimu“, tai yra savo eg- 
zistavimu, grindžiamu ar įgalinamu neesybiškų šaltinių. 

Žmogaus kompetencija arba specializacija - tai jo gebėjimas 
apsieiti su tam tikra daiktų „eile“. Kultūrininkas nesusiduria su 
daiktų „eile“. Jis suvokia daiktus kaip daiktus, tai yra kaip vietas, 
kur nušvinta neesybiškos, transcendentinės Būties galios. Taip 
suvokdamas daiktus žmogus paklūsta šioms neesybiškoms Bū- 
ties galioms, atsiliepdamas ir dalyvaudamas jų veikime (žaisme), 
kai pagrindžiamos ir sukuriamos daiktų prasmės. Iš čia matyti, 
kodėl kultūrininko buvimo būdas yra „poetinis“. Saugoti daiktą 
pirmapradėje Būties šviesoje - vadinasi, sukurti (ar veikiau da- 
lyvauti sukuriant) jį. 


5 Martin Heidegger, Hėlderlins Erde und Himmel. Pfullingen: Verlag 
Gūnther Neske, Long play record, NV 7, 8, 9, 10 - 33-0195A, B ir 
33-0196 A, B. 

Tradiciškai suvokiant, kultūra - tai dvasinis materijos for- 
mavimas. Teocentriškame viduramžių pasaulyje Dievas, suvo- 
kiamas kaip aukščiausiasis daiktas, buvo dvasia, formavusi vi- 
sas kitas būtybes, esybes ar daiktus. Antropocentriškais mūsų 
laikais daiktus formuoja ir kuria žmogaus dvasia. Tai akivaiz- 
džiausia mokslo, ypač technologijos srityje. Net jei daiktai ne- 
suvokiami vien moksliškai ar technologiškai, jie mūsų laikais 
liudija ne kokias nors transcendentines galias, bet vien žmo- 
gų kaip svarbiausią esybę. Poetas šiandien netarnauja jokiems 
dievams, padėdamas jų ugniai įsižiebti žmonių pasaulyje. Jis 
tarnauja žmonėms. Estetinės vertybės yra tos, kurios kelia ir 
didina žmogaus džiaugsmą, tenkindamos jo grožio jausmą ir 
siekimą vien kaip tai, kas daro jo gyvenamąją aplinką malones- 
nę ir patrauklesnę. 

Poetai ir apskritai meno žmonės šiandien yra publikos 
linksmintojai. Dauguma jų yra komediantai. Taip yra todėl, kad 
linksmybe vis labiau linkstama kelti visuomenės nuotaiką, ir tai 
nuolat liudija publikos juokas. Antikinės graikų dramos, kuriose 
didžiosios, dieviškosios galios nusileisdavo į realias, gyvybingas 
graikų Dasein situacijas, leisdavo žmogui patirti niūrias, daž- 
nai stulbinančias antžmogiškas galias, negailestingai valdančias 
žmonių likimus. Šiandienos scenos herojai yra juokdariai. Jie 
viešpatauja bemaž visose poetinėse kultūros srityse, literatūro- 
je, scenoje ir ypač televizijos ekranuose. Šiandienos kultūrinin- 
kas yra komediantas. 

Komediantas nekuria daiktų poetiškai; jis atskleidžia juos iš- 
kreiptoje šviesoje (panašiai kaip kreivi veidrodžiai iškreipia tikrąjį 
daiktų atspindį), priversdamas juos atrodyti absurdiškai ar juo- 
kingai. Poetas yra rimtas. Tikras poetas neiškreipia daiktų, pa- 
gražindamas juos simbolinėmis, alegorinėmis ar kokiomis nors 
kitomis estetinėmis priemonėmis. Poetinis gyvenimas ar buvo- 
jimas mato ir rodo daiktą per pirmapradį tyrą jo pamatą, kuris, 
kad ir kaip tai atrodytų prieštaringa, vis dėlto yra „kaltas“ dėl jo, 
kaip vieta, kurioje jį nušviečia Gamtos kaltė. Poetinis gyvenimas 
yra tyras nuoširdžiu savo atsaku į pirmapradę Gamtos kaltę, jos 
įsiveržimą į žmogiškojo pasaulio šviesą. Gyventi poetiškai — tai 

pasinerti į pirmapradį Gamtos skaistumą (ramybę) arba į jos kal- 
tę (žaismą). Pirmapradiškumas šiuo požiūriu yra transcendentiš- 
kumas, kitaip tariant, pirmumas visų daiktų atžvilgiu. Poetiškai 
pasinerti į pirmapradę Gamtos kaltę - vadinasi, pasinerti į vis dar 
skaisčias veikiančias Gamtos galias - tas galias, kurios grindžia, 
pradeda arba įkuria daiktus, kurių „esmėjimas“ yra jų suteikiama 
Gamtos fonui šviesa, atskleidžiant tai, kas visada paslėpta, ir kar- 
tu bendrininkaujant kosminėje kaltėje. 

Gyvūnas, atsidūręs kokioje nors situacijoje, gali veikti pagal 
tam tikrą schemą. Žmogus įmetamas be jokių kelių į miglotą 
terpę, kurioje turi įkurti savo gyvenamojo pasaulio daiktus ir 
išminti savo takus. Atskleisdamas daiktų prasmes ir atverdamas 
sau kelius, jis tikrovei (physis) suteikia logos šviesą, todėl prisi- 
ima Gamtos savęs pačios atskleidimo kaltę. 

Poetinis arba ipso facto kultūrinis gyvenimas yra pirmapra- 
dis; jis pirmesnis už bet kurią profesiją ar specializaciją, pirmes- 
nis už bet kurią „objektyvią“ ar mokslinę daiktų sampratą ar jų 
prasmės formuluotę. Suvokdami poeziją kaip būdą žaismingai 
iškreipti „realistinius“ daiktų bruožus ar prasmes, mes nepajė- 
giame suprasti pirminės poezijos prasmės, kai ji viešpatauja ir 
žaidžia pirminiame chaose, kuriame įkuria arba pradeda daik- 
tus. Pasinerdamas į Gamtos kūrybos bedugnę, poetas iškyla su 
visiškai nauju žodžiu. Šis žodis yra šventas - ne tik todėl, kad 
jis šaukiasi plačią tikrovę valdančio dievo, bet ir todėl, kad jis 
atneša (atskleidžia) Gamtos žaismo visumą. 

Poetiniai daiktai ir poetiniai žodžiai pamažu nustoja pir- 
mapradiškai žibėti: jie ilgainiui nusidėvi. Kultūrinio nuosmu- 
kio laikais šventi žodžiai, lyg susidėvėjusios monetos, praranda 
poetinį spindesį ir tampa kasdieniai, o jų prasmė apibrėžiama 
pagal griežtą logiką. Tačiau jie nustoja teikti žmogaus gyveni- 
mui dieviškąją šviesą; jie kalba vien apie žmogiškuosius reikalus 
ir tampa bedieviai. Kalba, kadaise buvusi poetinė (logos kalba), 
tampa logine - žmogui tarnaujančiu parankiu įnagiu, šio pa- 
saulio sužmoginimo įrankiu. 

Kultūrinis žmogaus buvimo vidine savastimi būdas yra kū- 
rybiškas. Taip yra todėl, kad jis leidžia transcendentinėms, die- 

viškosioms galioms viešpatauti Žmogaus pasaulyje, jo gyvenimo 
dienose. Šioje terpėje daiktai yra poetiški: jie yra pirmapradžiai, 
dieviški, šventi ir pilnatviški. 

Faraono Tutanchamono įžengimo į sostą laikais Egiptas iš- 
gyveno „proziško“ gyvenimo epochą. Šioje epochoje daiktai, 
kartu su žmogaus prarasta poetine gyvensena, atrodė praradę 
šventumo nimbą, pilnatvės bruožą. Ši nuostata išoriškai reiškėsi 
šventovių griovimu ir žolėmis užžėlusiais šventųjų procesijų ta- 
kais. Kultūrinė faraono paskirtis buvo panardinti vidinę savas- 
tį (savo Ka) į šventąjį kūrybinį Gamtos žaismo šaltinį. Gamtos 
žaismas buvo išsakomas kaip Atono, visada paslėptos, gyvastį 
teikiančios švytinčios saulės, dievo Ra pakilimas virš Egipto 
tautos. Už šią to, kas amžinai paslėpta, atskleidimo ir iškreipi- 
mo kaltę turėdavo būti sumokama ar atlyginama: saulė vėl nu- 
grimzdavo į paslėpties ūkus. Dienai baigiantis, Ra sugrįždavo į 
tamsiąją sritį už horizonto ir vėl virsdavo Atonu. Ozyrio gimi- 
mo iš Izidės, vedybų su ja ciklas, kuris baigdavosi jo grįžimu pas 
ją (į šventąjį Motinos Žemės sostą, į jos įsčias), buvo tos pačios 
pamatinės tiesos variantas. Šį Gamtos žaismo ciklą aiškiai liu- 
dydavo šventosios Nilo tėkmės gimimas ir netrukus - santuoka 
(susituokti - tai susiderinti, susilieti ir tapti vienove) su žeme. Iš 
šių vedybų gimdavo daugybė šventų dalykų - šventų todėl, kad 
jie atspindėdavo ar liudydavo „pilnatvišką“ Gamtos žaismą. Ni- 
lui išdžiūstant ir mirštant, visa kas vėl virsdavo dulkėmis; pats 
Nilas, dievas Ozyris, pranykdavo tamsiose žemės gelmėse - Izi- 
dės įsčiose. 

Kiekvienas faraonas būdavo dievas, atsiliepiąs į Gamtos žais- 
mą. Faraono atsakas - tai kibirkštis, kuri įžiebdavo dievų šviesą 
ir išjudindavo Gamtos žaismą, įsikurdavusį pačioje egiptiečių 
visuomenės gyvenimo šerdyje. Kiekvieno faraono valdymo lai- 
kotarpis būdavo nauja kultūros epocha: statomi nauji didingi 
paminklai ir restauruojami, atnaujinami senieji, vėl įžiebiant jų 
spinduliuojamą šviesą. 

Tutanchamono įžengimo į sostą ceremonijos metu vyriau- 
siasis Egipto kariuomenės vadas Choremchebas pasakė kalbą 
apie tai, kad naujasis valdovas „nugalės blogį visoje šalyje, privers 

griuvėsius vėl suklestėti ir vėl tapti amžinybės paminklais“?. 
Šie pažadai, priešingai nei mūsų laikų „demokratinių“ politikų 
pažadai, liudija valdovo tarnavimą dievams ir todėl kartu ne- 
tiesioginį tarnavimą žmonėms (tautai) - jei kalbėsime apie jų 
atsakomybę dievams. Dabartiniai „demokratinės“ mąstysenos 
politikai iš esmės neturi jokių „poetinių“ (kultūrinių) siekių ar 
interesų - jų interesas yra tarnauti žmonėms ne vidinės paskir- 
ties, bet šalutinių lūkesčių, poreikių ir troškimų požiūriu. Vado- 
vaudamiesi kokiais nors „poetiniais“ ar dieviškaisiais siekiais jie 
neabejotinai pralaimėtų rinkimus „blaiviai mąstantiems“ kon- 
kurentams, kuriems rūpi tik egocentriška žmogaus gerovė. 

„Poetinis“ (kultūrinis arba dieviškasis) valdovo pašaukimas 
tiksliausiai išsakomas pačiu Tutanchamono vardu. Pažodžiui 
tai reiškia „valdovas, nugyvenąs savo gyvenimą kurdamas die- 
vų paveikslus“. Žodžius „kurdamas paveikslus“ čia reikėtų 
suprasti kaip „nušviesdamas dievus, juos atskleisdamas ar ro- 
dydamas“. Šis valdovo epitetas turėtų būti taikomas kiekvienam 
didžiam mitologinio pasaulio žmogui. Juo pabrėžiama „poe- 
tinė“, todėl iš tiesų kultūrinė šio pasaulio prigimtis. Antropo- 
centrinis pasaulis, būdamas proziškas, yra iš esmės bekultūris 
ir bedievis. 


7. DIEVŲ SUTEMOS 


Faraono paskirtis buvo atkurti tautos Dasein, išgydant ją nuo 
proziškų negalavimų, iškreipiančių pirmapradę jame (Dasein) 
buvojančių dievų šviesą, ir kartu atkurti „poetinę“ jos skaistybę. 
Ši paskirtis atskleidžia ar atspindi tą pačią Gamtoje glūdinčią 
tendenciją. Kaip jau matėme, mitiniuose Atono-Ra bei Izidės ir 
Ozyrio įvykiuose Gamta žengia pirmyn, šviesdama pirmaprade 


* Christiane Desroches-Noblecourt, Tutankhamen. New York: Grap- 
hic Society, 1964, p. 182. 
"0 Įbid., p. 173. 

skaistybe. Ji atsiskleidžia šioje šviesoje ir tampa kalta dėl neiš- 
saugotos esminės savo paslėpties - prasibraudama į nepaslėptį. 
Gamta užgydo savo įtrūkį, vėl nuplaukdama į paslėpties ūkus. 

Į šį Gamtos pulsavimą atsiliepia faraonas - nuo įžengimo į 
sostą iki pat laidotuvių. Abu šie didingi Egipto kultūrinio gyve- 
nimo įvykiai kartu būdavo kulto įvykiai, jie būdavo „poetiniai“, 
nes atsiliepdavo į dievų žaismą. 

Kultūros apytaka vyksta ne tik pačių kultūrų viduje: kiekvie- 
na kultūra savaime dažnai būna viena didžiulė apytaka. Istorija 
vis iš naujo mus moko, kad kultūros, tarsi augalai ar kiti gyvi or- 
ganizmai, gimsta ir miršta. Nei kultūros gimimas, nei jos mirtis 
nėra vien konstruktyvus ar destruktyvus žmogaus darbas ar pa- 
darinys. Kultūra gimsta, dievams ateinant į žmogaus gyvenimą, 
ir miršta, jiems iš jo pasitraukus. 

Žmogus, kultūrinė būtybė, neturi ką pasakyti apie dievus už 
savo kultūrinės terpės, už savojo pasaulio ribų. Dievai įsiveržia 
į kultūrinį Dasein, pakilę iš savo ūkanotos aušros, tarsi ką tik 
gimę. Kai mitologiniai kultūros standartai ar normos nebepa- 
jėgia valdyti žmogaus gyvenimo būdo vėlyvuosiuose kultūrinio 
jo gyvenimo etapuose, ima atrodyti, kad jo dievai praranda ga- 
lią ar realumą: jie pasitraukia iš žmogiškojo Dasein atvirumo, 
tarsi miršta, panirdami į kultūros sutemas. 

Matome, kad dievų viešpatavimas nėra amžinas. Graikų 
mituose kalbama apie kelis įvykius, kai viena dievybė perima 
iš kitos dieviškąją viešpatiją. Motina Žemė buvo aukščiausioji 
dievybė seniausioje (chtoninėje) mitologinės graikų kultūros 
epochoje. Vėliau pasaulio ir visų kitų dievų valdovu tapo jos sū- 
nus Kronas. Dzeusas, padedamas Motinos Žemės, klasta atėmė 
valdžią ir galią iš Krono. Olimpinis mitologinės kultūros amžius 
išsipildė per Dzeusą - patį didingiausią graikų dievų dramos 
personažą. 

Nepaisant aukščiausiosios Dzeuso galybės, daugelyje graikų 
mitų justi jo žlugimo nuojauta. Aiškiausiai tai išsakoma Prome- 
tėjo, Dzeuso įsakymu prikaustyto prie uolos, pranašystėje. 

Germanų mituose dažniau negu graikų kalbama apie dievų 
tarpusavio kovas ir viešpatavimo pabaigą. „Germanai netikėjo, 

kad pasaulis gyvuos amžinai ir net kad dievai yra nemirtingi. 
Kaip ir žmonės, jų dievai nuolat kovoja su savo priešais, nuo- 
latiniu jų pavydu ir suktybėmis. Kad išlaikytų šiuos demonus 
savo valdžioje, jie visą laiką turi būti budrūs.“!! Dievų tarpu- 
savio kova ir kintantis jų pavaldumas vienų kitiems turi būti 
suvokiami per glaudų ryšį su žmogaus kultūrinio gyvenimo 
kintamumu. 

Tais laikais, kai senieji europiečiai medžiojo mamutus, o 
vėliau - laukinius arklius, jie nepalaikė ryšio su tolimesniais 
kaimynais ir negyveno susitelkę miestuose; atrodo, jie neturė- 
jo galingų kariaujančių valdovų ir nepažinojo viešpataujančių 
dievų užkariautojų - tokių kaip Odinas ar Dzeusas. Jų dievybės 
buvo artimesnės netrikdomai Gamtai ir taikių medžiotojų bei 
valstiečių bendruomenių gyvenimui. Tokios buvo ankstyvosios 
graikų visuomenės dievybės Atėnė ir Artemidė. Šių dievybių 
sampratos kilusios iš meistriškai pagamintų daiktų - medžio- 
klės ir žvejybos įrankių. Šiems daiktams pagaminti reikėjo iš- 
minties, sumanumo ir išradingumo. Kartu su jais į žmonių Da- 
sein įžengė bauginančio Gamtos grožio ir tyrumo motyvai. Ne 
tik gaminami daiktai, bet ir žmonių veiksmai medžioklėje bei 
klajonėse, atskleidžiantys jų įžvalgumą, supratingumą ir miško 
takelių, upių, upelių ar salas supančios jūros srovių išmanymą, 
atvedė šias dievybes į žmonių gyvenimą kaip gyvas jo dalyves. 

Mes nieko nežinome apie tai, kas slypi už Dasein - už Gamtos 
žaismo, - ir nežinome nieko apie dievus už mūsų pasaulio ribų. 
Apie dievų pasirodymą mūsų Dasein, apie jų viešpatavimą jame, 
apie jų pasitraukimą iš jo ir nedalyvavimą jame težinome tik iš 
vidinei mūsų savasčiai būdingos išminties. Maža to, mūsų atsakas 
į šių dievų pasirodymą, viešpatavimą mūsų pasaulyje, pasitrauki- 
mą išjo ir nedalyvavimą jame iš esmės priklauso nuo mūsų atlie- 
piamosios sąveikos ar nesugebėjimo sąveikauti su šiuo gimimu, 
gyvenimu ir mirtimi, žaismu ir šokiu, su savo pasaulio dievais. 


V Larousse Encyclopedia of Mythology. New York: Prometheus Press, 
1959, p. 282. 

Žmogus yra žemesnioji šio pasaulio galia, kad ir koks svar- 
bus būtų jo atsakas į dievų proveržį į kultūrinį jo pasaulį, vieš- 
patavimą jame ir pasitraukimą iš jo. Šiame pasaulyje iš esmės 
viešpatauja dievai, net jei pasitraukia iš jo ir valdo jį, nebūda- 
mi jame. Kultūros šaltiniai, jos kilimas ir žlugimas yra visiškai 
transcendentinių galių, dievų rankose. Kultūros judėjime (Be- 
wėgung) žmogus vaidina tik antraeilį, tarnaujamąjį vaidmenį. 

Kultūra neišvengiamai yra įtrūkis: dievai įsiveržia į žmonių 
pasaulį, valdo jį ir iš jo pasitraukia. Jų įsiveržimas ir valdymas 
yra jų atvertis, kuri, kaip jau matėme, suardo esminę jų paslėp- 
tį. Pasitraukdami iš žmonių pasaulio, mirdami savo sutemose, 
dievai išperka savo kosminę kaltę ir atkuria pirmapradę savo 
paslėpties rimtį. 

Dievų „žaismą“ savitu mitologiniu būdu atskleidžia germa- 
niškasis dievų sutemų motyvas. „Laikų apyaušriu dievai savo 
Asgardo rūmuose gyveno taikų, darbštų gyvenimą. Jų džiaugs- 
mai buvo bažnyčių ir altorių statymas, auksakalystė ir įrankių 
dirbimas kalvėje bei žaidimas kauliukais. Jei jie būtų pajėgę su- 
valdyti savo aistras, šis aukso amžius niekada nebūtų pasibai- 
gęs. Bet dievai patys užsitraukė likimo smūgius.“!* 

Cituojamą pastraipą, be abejo, turime suprasti kaip paralelę 
su egiptietiškosiomis Izidės ir Ozyrio bei Atono-Ra mito struk- 
tūromis, liudijančiomis Gamtos atsivėrimą, sudrumsčiantį jos 
pačios rimtį. Būtinybė atkurti šią rimtį verčia dievus pasinerti 
į artėjančios kultūrinės nakties sutemas, todėl jie neria į bedie- 
vybę. Dievai ir jų atskleistas kultūrinis Dasein turi savyje irimo 
bei nuopuolio pradus. Žlugus dievams, kultūrinis žmogaus gy- 
venimas neišvengiamai virsta griuvėsiais. 

Dievų sutemų laikais šviesos, atskleisties ir tvarkos dievai 
stoja į nelygų mūšį su miglotomis dieviškosiomis paslėpties ir 
chaoso galiomis. Germanų mitų rinkinyje Eda chaoso galios 
pateikiamos kaip pabaisos, gyvatės, šviesos milžinai ir t. t.9 


1 Ibid., p. 283. 
5 Ibid., p. 284. 

Graikų mituose jos dažniausiai vadinamos titanais. Vykstant 
šiam mūšiui dieviškoji tvarka (logos) žmogiškajme Dasein 
tampa bejėgė, ir kaip tik tai yra grynojo antropocentrinio I0- 
gos - bedievybės, nesugebėjimo atsiliepti dievams ir jų globai 
logos - įsivyravimo sąlyga. 

Edoje žvelgiama gerokai į priekį, kai kalbama apie naujus 
dievus, kuriems lemta iškilti, pasibaigus bedievybės erai (mūsų 
erai!). Iš tiesų naujų dievų aušrą pranašauja jau senųjų dievų 
sutemos. Vis dėlto jie, nekviečiami ir neįvesdinami dieviško 
žmogaus gebėjimo atsiliepti į savąjį Dasein, lieka pasyvūs, taigi 
jų dar nėra. „Taikos lauke <...> vienas po kito susirinko naujieji 
dievai. Kas yra šie nauji dievai? Ar jie turi ką nors bendra su 
senųjų laikų dievais? Jokiu būdu. Jie jau egzistavo, bet nesikišo į 
senųjų dievų aistras ir kivirčus, nesulaužė priesaikos, nenusikal- 
to, jie nemirė. Jiems bus lemta atkurti pasaulį.“ 

Šie naujieji dievai yra beveidžiai (neatsiskleidę). Dievai įgyja 
veidus tik kultūrinėje terpėje - žmogaus pasaulyje. Laikydamie- 
si nuošalyje nuo dabartinio mūsų pasaulio, dievai palieka jį tuš- 
čią. Šiame pasaulyje viešpatauja palankios sąlygos vešėti smul- 
kiai žolei, subjektyviai ar antropocentrinei žmogiškajai esybei, 
kvailai siekiančiai pernelyg žmogiškos (allzumenschlich, pagal 
Nietzscheę) laimės - tikrajam demokratui. 

Žmogus turi prasibrauti pro plačią bedievybės viešpatiją — 
jei ne dėl ko kitko, tai nors kad suvoktų tiesą ar lemtį, pagal 
kurią žmonės be dievų yra tik „sapno šešėlis“ (Pindaras). Ši 
idėja mums pažįstama iš germanų mito, kuriame vaizduoja- 
mas žmogaus atsiradimas iš augalų pasaulio“. Prieš atsiran- 
dant žmogui, „trys dievai, Odinas, Henis ir Loduras, vieną 
dieną klajojo po vis dar tuščią žemę. Pakeliui jie aptiko du 
medžius negyvais kamienais. Dievai nusprendė iš jų sukurti 
mirtinguosius“ !*. 


4 Ibid., p. 285. 
15 Cit. iš: Ibid., p. 254. 
16 Ibid, 

Medžių garbinimas buvo paplitęs ir germanų, ir lietuvių mi- 
tologiniame pasaulyje. Medis simbolizavo pirmapradiškumą. 
Augalai yra pirmesni už gyvūnus, tad jie artimesni pirminiam 
kūrybinio Gamtos žaismo šaltiniui. Pirmykštiškumas yra esy- 
bės bruožas, o pirmapradiškumas yra transcendentinė savybė. 
Suvokiamas simboliškai, pirmykštiškumas, taigi medis, gali 
reikšti pirmapradiškumą — buvimą įtrauktam ar priklausymą 
neišbrendamam, bekeliui Gamtos judėjimo (Be-wėgung) verpe- 
tui, kuriame prasideda visi keliai ir gimsta visi daiktai. Žmo- 
gaus santykis su medžiais turi būti mąstomas kaip jo buvimas 
įtrauktam į pirmapradį Gamtos kelią, pirmesnį už daiktus ir jų 
kelius. Medžio kamienas gali būti simboliškai suvokiamas kaip 
Gamta, grindžianti ir palaikanti visus daiktus. „Germanai tikė- 
jo, kad visatą remia didžiulis medis.“ Pačiuose subtiliausiuose, 
rafinuočiausiuose, tikriausiuose žmogaus kultūros laimėjimuo- 
se esama - ir būtinai privalo būti - Gamtos pirmapradiškumo 
gaidos. Mes simboliškai atpažįstame šią gaidą iš Gamtos vėjų 
draskomo negyvo medžio aimanos. Šis garsas yra pirmapradė 
Gamtos daina, pagal kurią šoka dievai. 

Dievai, įsiverždami į žmogiškąjį Dasein, į žmogiškosios kul- 
tūros pasaulį, atneša jam transcendencijos šviesą, kuri palaiko 
įvairius daiktų tarpusavio saitus ir veda juos pasaulio atvirumo 
keliais ir kryžkelėmis. Šviesa yra logos. Tai - Amžinos paslėp- 
ties (arba Niekio) šviesa, physis šviesa. Ši šviesa (logos) iškraipo 
paslėptį (physis), todėl yra visada sąlygiška. Ji visada traukiasi ir 
miršta transcendentinėse dievų sutemose. 

Nors ir „sąlygiškas“ - tai yra „neabsoliutus“, - kultūros pasau- 
lio logos visada yra galutinis daiktų ir žmogaus elgsenos pamatas 
ir galutinė tiesa. Taigi kiekvienas kultūros pasaulis turi savo die- 
vus, ir tik jiems dalyvaujant šiame pasaulyje tam tikros kultūros 
žmogus gali gyventi visiškai pagrįstą gyvenimą. Jokios kultūros 
normos ir jokios kultūros dievai negali būti iškeliami virš kitų 
kultūrų - nes nėra absoliučios kultūros ir nėra absoliučių dievų. 


! Ibid., p. 256. 

Kadaise įvairios tautos nuolat mėgindavo nešti „tikrąją“ kul- 
tūrą „atsilikusioms“ šalims. Pirmasis šio nešimo žingsnis visada 
būdavo tenykščių dievų neigimas ir atmetimas. Tai būdavo da- 
roma, paskelbiant juos arba piktosiomis (velniškomis) galiomis, 
arba klaidingos vaizduotės vaisiais. 

Krikščionybė ypač noriai stojo prieš įvairių kultūrų dievus 
(pagonių dievus) ir juos naikino. Istorinį krikščionybės kelią 
žymi daugybė tylių įvairių kultūrų dievų kapaviečių. Teocido 
atvejų skaičius krikščionybės istorijoje išties stebėtinas. Pati 
Roma ir galbūt dar labiau įvairios krikščioniškosios Europos 
kultūros kaltos dėl daugumos teocido atvejų Žemėje. Mirus 
dievams, subyra kultūros pasaulis, tapdamas pasirengęs priimti 
„tikrąją“ krikščionybės kultūrą. 

Krikščionybė didžiuojasi savo misionierių darbais, nes šie po 
visą Žemės rutulį platino „tikrąjį“ tikėjmą. Tas pats didžiavimasis 
būdingas visoms kultūringoms Europos tautoms, ypač Anglijai, 

Prancūzijai, Ispanijai ir kitoms, visame pasaulyje „civilizavu- 
sioms“ didžiulius „atsilikusių“ barbarų šalių plotus. Atrodo, britų 
kultūra šiuo požiūriu laikoma pačia veiksmingiausia. Britai laiko 
save kultūrinės ir socialinės laisvės steigėjais, kad ir kur iškeltų 
savo vėliavą. Dabartiniais laikais despotiškas rusiškasis komu- 
nizmas laiko save „tikruoju“ laisvės ir kultūros apaštalu, „išlaisvi- 
nančiu“ visų jo užgrobtų ir okupuotų šalių žmones. 

Paklausykime, ką senas indėnų vadas Danas George'as mano 
apie Kanados suteiktą jo tautai laisvę: „Per ilgą šimtmetį po 
baltojo žmogaus atėjimo aš mačiau, kaip mano laisvė nyksta iš 
akių, tarsi lašiša, paslaptingai išplaukianti į jūrą. Svetimi baltojo 
žmogaus papročiai, kurių aš nesuprantu, slėgė mane, kol be- 
veik nebegalėjau kvėpuoti. Kai aš kovojau, kad apginčiau savo 
žemę ir savo namus, buvau laikomas laukiniu. Kai nesupratau 
ir nepriėmiau jų gyvenimo būdo, buvau vadinamas tinginiu. 
Kai mėginau valdyti savo žmones, iš manęs buvo atimtas mano 
autoritetas.“!š Šis didžio indėno skundas atskleidžia tik kelias 


18 Iš: Victoria Daily Times, May 23, 1970. 


396 


aplinkybes to, kas nutinka tautai, kai iš jos atimami jos kultū- 
ros principai. Indėnai daug sunkiau negu daugelio kitų kultūrų 
žmonės prisitaikė prie svetimųjų užkariautojų kultūrų dievų, 
„išlaisvinusių“ juos nuo savųjų dievų. 

Kultūros dievų mirtis reiškia pačios kultūros mirtį. Pats 
veiksmingiausias tautos nukariavimo būdas - ne išnaikinti jos 
gynėjus, bet išžudyti jos dievus. Tauta be savo dievų pakrinka, 
panyra į beprasmį gyvenimo būdą, į chaosą. Tik tada ji gali 
priimti užkariautojo dievus ir imti vadovautis naujos kultūros 
standartais. 

Vakarų kultūra, sėkmingai palaidojusi daugelį kitų kultūrų 
dievų visame pasaulyje, šiandien beveik baigė vykdyti savųjų 
dievų ar veikiau savojo Dievo teocidą. „Dievas mirė!“ - sako 
Nietzsche. „Dievas nebeprisikels! Ir mes jį nužudėme... Šven- 
čiausia ir galingiausia, ką pasaulis iki šiol turėjo, nukraujavo po 
mūsų peiliais.“!? 

Lygiai kaip anksčiau nužudėme beveik visų Žemės kultūrų 
dievus, dabar nuvertėme nuo sosto krikščioniškąjį savo Die-- 
vą. Mes tai padarėme technokratinėje savo kultūros epochoje, 
kai visus daiktus ir žmogaus kelius ėmė lemti paties žmogaus 
sprendimai, viešpatavimas, reguliavimas ir tvarka. Mes tvirtai 
laikomės visiškai žmogiško savo kelio, tarsi tai būtų nervų cen- 
tras, supąs ir valdąs visa ką pasaulyje. Mes esame tikrieji bedie- 
vybės pasaulio gyventojai. 

Mes, krikščionys, šimtmečius uoliai kovoję su visų kitų kul- 
tūrų tautų entuziazmu, kad primestume jiems „tikrąjį“ savo ti- 
kėjimą, šiandien atsidūrėme pasaulyje, kuriame nebeliko mūsų 
pačių Dievo - pasirodėme patys netekę tikėjimo. Ar krikščio- 
nybė ir jos normos vis dar viešpatauja mūsų gyvenime? Aki- 
mirką pamąstykime apie šiandieninio mūsų kultūros pasaulio 
centrus - Niujorką, Paryžių, Tokiją, Maskvą ir kitus: argi jie visi 
neatrodo kaip didingosios technokratinės mūsų civilizacijos 


* Friedrich Nietzsche, Linksmasis mokslas. (Vertė A. Tekorius). Vil- 
nius: Pradai, 1995, p. 152. 

apraiškos? Mes įvairiomis formomis atliekame įvairias apeigas, 
nes taip turime paliudyti savo tikėjimą, priklausymą kuriai nors 
bažnyčiai. Tai jokiu būdu nereiškia, kad tikėjimas yra varomoji 
žmogaus gyvenimo jėga. Tai - tik mažytis bruoželis tarp gau- 
sybės žmogaus bruožų, kaip tautybė, amžius, civilinis statusas, 
fiziniai gebėjimai, svoris ir t. t. Šiandien galinga technokratinė 
mašina šiuolaikinių miestų skruzdėlynuose lemia žmogaus ju- 
dėjimą ir jam vadovauja. Technokratija nustato žmogaus padėtį, 
profesiją, darbą, šeimos ir socialinį gyvenimą, net jo skaitomas 
knygas ir spaudą, atostogų leidimo būdą, domėjimąsi menu ir 
mąstyseną. Technokratinis mąstymas perėmė vadeles iš teizmo. 
Be abejo, statistinis žmogus teigia esąs krikščionis, tikįs Dievą ir 
dalyvaująs sekmadieninėse pamaldose. Tačiau pamatinis klau- 
simas yra šis: ar jo gyvenimą, egzistencinį dorojimąsi su gyve- 
nimo situacijomis, vadovavimąsi savo gyvenimo paskirtimi iš 
esmės globia Dievo Evangelija, Kristus? Ar Bažnyčia iš tiesų yra 
moderniosios žmonijos pasaulio varomoji galia didinguose jos 
miestuose, užvedanti jos administravimo struktūras, kasdie- 
nį gyvenimą gatvėse, keliuose, įstaigose, aikštėse, stadionuose, 
meno galerijose, bibliotekose, namuose, virtuvėse, patogiose 
darbo kėdėse ir panašiai? Ne! Tai technokratijos laikrodis dik- 
tuoja spartą, kuria žmogus žengia viešojo ir asmeninio savo gy- 
venimo keliais, tai jis lemia jo tikslus ir siekius. Mūsų pasaulis 
yra bedievis. 

Dievų nuopuolis, jų nunykimas užplūdus svetimoms kul- 
tūroms ar tiesiog nustojimas egzistuoti iš pat esmės, galutinai 
nėra žmogaus darbas. Ne jo planai ir sąmoningi sprendimai 
ar gebėjimas įveikti kitų kultūrų žmones, bet už jo slypinčios 
transcendentinės galios yra tikrieji nukariautųjų šalių dievų žu- 
dikai. Kai suyra kultūros ir miršta jų dievai, jos tampa ryškesnės 
kitų dievų, kuriems tvirčiau atsiliepia jas „suprantantys“ (joms 
„paklūstantys“) žmonės, šviesos aukomis. Šiuolaikinio žmogaus 
bedievybė taip pat yra ne žmogaus darbas, bet veikiau jo die- 
vų pasitraukimo padarinys, jiems nustojus būti pamatinėmis 
mūsų kultūros saulėlydžio epochos varomosiomis galiomis ir 
dalyvauti kultūriniame žmogaus gyvenime. 

Mes jau įsitikinome: tai, kad dievai nustoja viešpatauti žmo- 
giškajame Dasein kaip aktyvios kultūros galios, reiškia, kad iš 
esmės nutrūksta pats kultūrinis gyvenimas. Bedievis žmogus iš 
pat pašaknų yra bekultūris. Taigi technokratinė kultūra iš es- 
mės negali būti vadinama kultūra ar kultūros epocha, bet yra 
tiesiog tam tikra civilizacija arba civilizacija apskritai. Žodžio 
„civilizacija“ šaknyje glūdinčiu lotynišku žodžiu civis, „pilietis“, 
pabrėžiamas žmogus (pilietis), o ne dievas kaip kultūrą kurian- 
ti galia. Amerikietiškoji demokratija yra civilizacija - žmogaus 
viešpatija. Komunistinė proletariato diktatūra šiuo požiūriu, be 
abejo, yra labai panaši į ją. 

Bedieviais laikais dievai yra pasyvūs, bejėgiai arba apskritai 
niekur nedalyvauja. Kai dievai miršta, pasitraukia iš žmogaus 
kultūrinio Dasein, jie niekada daugiau ten nebesugrįžta ir nie- 
kada nebeatgimsta tokie, kokie buvo pirma. Nei Dzeusas, nei 
Ra, nei Odinas, nei Perkūnas niekada nebesugrįš su būsimųjų 
kultūrų aušra, nors ši civilizacijos fazė neišvengiama. Tik Gam- 
ta išlieka bedieviais laikais kaip transcendentinė galia. Tačiau 
jos veikla tais laikais būna paslėpta. Gamta visada jauna. Motina 
Žemė visada jaunatviška, kaip tikra nuotaka. Tačiau ji supa visa 
ką iš už šydo. Jai reikia dievų, kad iškeltų ją iš paslėpties. Taigi 
Gamtos globa technokratijos, civilizacijos epochoje yra paslap- 
tinga, nors ji iš tiesų veikia. Ši globa gali būti ir bus atskleista su 
naujų dievų aušra, kai žmonės, ieškodami dievų, pagaliau jiems 
atsilieps. 

Dievai iškyla su aušra, viešpatauja žmogaus pasaulyje, paskui 
pasitraukia į kultūrines sutemas ir nebedalyvauja visame kame, 
kol trunka bedievybės naktis. Vis nauji dievai iškyla, valdo pa- 
saulį ir pasitraukia iš jo. Atrodytų, kad žmogus visada gyvena 
ilgiau už dievus. Žmogus iš pat savo esmės (ar „esmėjimo“) yra 
pirmykštis ar veikiau pirmapradis. Jo pirmapradiškumas - tai 
nuolatinis buvimas Gamtos žaisme, jos įsčiose. 

Taigi žmogus yra chaoso kūdikis. Galbūt turėtume sakyti, 
kad jis - Prometėjo, Gamtos pirmapradiškumo ar chaoso at- 
stovo, sūnus. Žmogus yra iš pat esmės žmogus, išlaikydamas ir 
puoselėdamas savo pirmapradiškumą - po jo kojomis visada 

plyti chaotiška, bedugnė žemė. Žmogus gali būti ištikimas vie- 
nų dievų tarnas ir aršus kitų dievų priešas. Jis gali būti teocido 
kaltininkas (be abejo, atsiliepdamas dievams - žudomųjų dievų 
priešams). Jis gali prarasti ištikimybę dievams ir tapti bedievis. 
Pagaliau jis gali vėl leistis ieškoti dievų. Žmogus gali būti be- 
dievis, bet jis niekada nepasitraukia iš Gamtos žaidimo, net jei 
didžioji šio dalis nuo jo paslėpta. 

Žmogus gali būti kūrėjas, einantis Dzeuso ir kitų Olimpo 
dievų keliais, ir gali būti griovėjas, sekdamas Prometėju - maiš- 
taudamas prieš chaotiškus transcendencijos kelius. Gamta yra 
kūrybinga ir destruktyvi. Ji tai iškyla su dievų aušra, tai vėl nu- 
grimzta į jų sutemas. Lygiai taip pat ir žmogus: jis yra ir kūrėjas, 
ir griovėjas. Jis dalyvauja Gamtos žaisme, nuolat pasinerdamas 
įjos pirmapradiškumą. 

Nagrinėdamas Georgo Traklio poeziją, Heideggeris pabrė- 
žia, kad žmogus joje vaizduojamas kaip iš pat esmės įtrauktas į 
Gamtos žaismą, kaip šviesos ir tamsos kūdikis, „žydrynės“ kū- 
dikis. Gamta nėra nei šviesi (atskleistis), nei tamsi (paslėptis), ji 
yra „žydra“. „Tamsoje slypinti šviesa yra žydrynė.“? „Žydrynė“ 
yra terpė, kurioje gimsta dievai ir kurioje jie miršta. 


8. BEDIEVYBĖ IR DAIKTAI 


Lygiai kaip žmogus visada yra įtrauktas į transcendentinį 
gamtos judėjimą (Be-wėgung) - ar dieviškais, ar bedievybės lai- 
kais, - taip ir daiktų, jų egzistencijos ir jų reikšmės šaknys net 
bedievybės ar antropocentrizmo laikais yra Gamta. 

Antropocentrinio pasaulio daiktai galų gale liudija pasi- 
traukusių dievų tylą. Ši tyla grindžia antropocentrinį pasaulį. 
Bedievybės naktyje, kai naujųjų dievų aušra vis dar toli, gali 
būti patiriama tik dievų tyla, jų nesatis. Pasak Antoineo de 


2 Martin Heidegger, Unterwegs zur Sprache. Pfullingen: Verlag 
Giinther Neske, 1959, p. 44. 

Saint-Exupėry, šiandien „dievų ženklas yra pati tyla“ (iš Cita- 
delės). 

Be abejo, tyla šiuo atveju yra ne šiaip garso stoka. Šia pras- 
me tyla, kaip ir garsas, gali būti suvokiama kaip objektyvi esy- 
bė. Mūsų atveju tyla yra galinga transcendentinė jėga, galutinai 
grindžianti dabartinius mūsų pasaulio daiktus. Iš Christianneos 
Ritter žodžių apie mirtiną žiemos tylą tolimoje šiaurinėje Špic- 
bergeno saloje pajuntame tylos realumą ir galią: „Nujaučiu ar 
veikiau tikrai žinau, kad tai šis nebūties siaubas per praėjusius 
šimtmečius buvo šimtų žmonių mirties čia, Špicbergene, kalti- 
ninkas. 

Kaltas ne vien skorbutas. Neretai jie mirdavo net ir tada, kai 
sandėliai būdavo pilni ir nestigdavo šviežios mėsos. Jie turėjo 
šautuvų ir amunicijos, slėniuose visur ganėsi elniai. Tačiau šie 
žmonės nė neišlįsdavo laukan. Siaubas tykojo jų, vos išėjusių 
pro duris; tarsi pabaisa jis apkėtė visą šią atšiaurią žemę. Pačius 
narsiausius medžiotojus ir jūrininkus jis įkalino trobose. Siau- 
bingo didžiulių išmirusių plotų stingulio vaizdas įsispaudė jų 
širdyse, išsekino visą energiją ir ištirpdė galias. Paskui neišven- 
giamai ateidavo ir fizinis irimas.“?! 

Iš tiesų šiuos žodžius galime suprasti kaip psichologinį fobi- 
jos aprašymą, tačiau jie dar liudija intensyvų iš pat esmės neesy- 
biškos tikrovės realumą. Ši tyla puikiai iliustruoja Heideggerio 
Būties problemą, patiriamą per tam tikrą siaubą, kai visi daiktai, 
visa esybiška tikrovė nuslenka į tolius, ir mus užgriūva pačios 
Būties, kaip „ne-daikto“, kaip Niekio, realumas. Tai - visada pa- 
slėptos transcendentinės tikrovės patirtis, Niekio patirtis, dievų 
tyla. 

Būtis šioje atskleistyje arba esantys dievai visada patiriami 
per šventus daiktus - daiktus, kuriuose susitelkia transcenden- 
tinių Gamtos pradų žaismas. Niekis (pasislėpusi Gamta) taip 
pat gali būti patiriamas per daiktų nesatį ar pasitraukimą šalin. 


2! Christianne Ritter, A Woman in the Polar Night. New York: E. P. 
Dutton 8 Company, Inc., 1954, p. 171-172. 

Jautrią, poetišką sielą šiais bedieviais moderniosios technolo- 
gijos laikais kartkartėmis suglumina galutinė daiktų bepras- 
mybė. Mes, supami gausybės technologijos produktų, stovime 
pačiame beprasmio pasaulio dykumos viduryje. Panaši patirtis 
kartais staiga aplanko tuos, kurie, būdami be galo turtingi, ap- 
sistato įvairiausiomis materialinėmis gėrybėmis ir vis dar ieško 
jų daugiau. Jie tegali geisti tik dar daugiau daiktų. Ko gi dar jie 
galėtų trokšti? Nieko daugiau būti negali, nes už visų daiktų žio- 
ji negailestinga, siaubinga bedievybės, dievų tylos tuštuma. 

Kai žemė tampa tiesiog didžiule technologijos „sukilnin- 
tų“ žaliavų sankaupa, ji pati savaime darosi niekam tikusi. Tik 
technokratiniame pasaulyje žemė gali įgyti vertę. Retas žmogus, 
kuris gyvena savyje poetinį gyvenimą ar yra arčiau žemės, vis 
dar jaučia jos šventumą. Christianne Ritter pajėgė patirti trans- 
cendentinę žemės viršenybę daiktų atžvilgiu, tik nukeliavusi toli 
nuo techokratinio pasaulio. Ji teigia: „Tik dabar aš supratau ti- 
krąją posakio „Tapkite tokie, kaip valstiečiai, supraskite žemės 
šventumą“ prasmę ir tai, kaip jis keičia pasaulį“? 

Nors lietuvių tauta buvo apkrikštyta XIII-XIV amžiais, kai- 
mo žmonės išlaikė archajinius mitologinius papročius iki pat 
Pirmojo pasaulinio karo ar net dešimtmetį po jo. Pavyzdžiui, 
ilgiausią metų dieną jie vis dar švęsdavo su gausiomis mitolo- 
ginėmis ceremonijomis, kuriose uoliai dalyvaudavo ir jauni, ir 
seni. Tikroji daugumos ceremonijų prasmė vis dėlto jau nebe- 
būdavo suprantama teisingai. Net pati šventė buvo siejama nebe 
su saulės dievu, bet su šventuoju Jonu. 

Daiktų prasmės vis dar būdavo suvokiamos daugiausia pagal 
archajines kulto ceremonijas ar ritualus. Visus svarbiausius dar- 
bus valstiečiai dirbo vadovaudamiesi ne kalendoriumi, bet nuo 
seno žinomais ir iš kartos į kartą perduodamais gamtos žen- 
klais. Pavyzdžiui, pupos buvo sėjamos, praėjus vienam mėnesiui 
(vienam mėnuliui) po pavasario lygiadienio, o avižos - žydint 
vyšnioms. Iš karto po Saulės šventadienio, po „saulėgrįžos“ (po 


2 Ibid., p. 181. 

Joninių) ateidavo tikrasis, dievų nustatytas linų sėjimo metas. 
Rugiai buvo pjaunami per Žolinę (rugpjūčio 15-ąją), o jų sėjimo 
metas maždaug sutapdavo su rudens lygiadieniu. Tai - tik ke- 
lios atsitiktine tvarka pateikiamos natūralios lietuvio valstiečio 
gyvenimo datos. 

Valstiečio gyvenime neturėjo prasmės niekas, kas nebuvo 
susiję su Gamta. Gamta dosniai dalina dovanas, nors neretai 
užkrauna žmogui ir nelaimių. Žmogus privalo gerbti Gamtą. Jis 
turi elgtis su ja pagarbiai ir kartu atsargiai. Jis turi būti gyvas 
Gamtos žaismo dalyvis, kad gyventų tarp šventų daiktų ir kad 
jo nepasiektų piktųjų dievų siunčiamos negandos. 

Gamtos žinios teikė senovės lietuviams ir amatų žinias. Jie ži- 
nojo, kad tam tikras medis (ir joks kitas) tinkamas ratlankiams 
dirbti, tam tikras - stebulėms, dalgiakočiams ar grėbliakočiams, 
loviams, statinėms, verpimo rateliams ir panašiems dalykams. 
Jie žinojo, iš kokių medžiagų ir kaip daromos įvairios paskirties 
virvės: vadelėms, pančiams, botagams ir kitos. Jie žinojo, iš kur 
gauti medžiagų drabužiams, apavui, pakinktams ir taip toliau, 
jie žinojo, kaip šie dalykai daromi. Visos šios esybiškos žinios 
buvo grindžiamos žiniomis apie šventąją žemę, iš kurios iškyla 
visi šie žmogaus pasaulio daiktai, ir jose glūdėjo jų šaknys. Šios 
žinios buvo žemiškoji senovės lietuvių išmintis. 

Pasak šios išminties, Žemė yra visų daiktų motina. Ji visa ką 
nuskaidrina ir atkuria. Tai, kas miršta ir supūva, padeda išsi- 
maitinti kitai gyvybei, nes tampa gyvaisiais augalo audinių sy- 
vais ar gyvūnų pienu, krauju jų gyslose, veikiama Žemės galių. 
Žemė užgydo žaizdas ir malšina skausmą. Pagal senąją išmintį 
ir senuosius papročius, didelius skausmus kenčiantis ligonis ar 
mirštantysis būdavo paguldomas ant žemės, nes ši malšinanti 
ir rimdanti skausmą3. Vos prieš keletą dešimtmečių seni lietu- 
vių valstiečiai pavasarį, prieš išberdami į dirvą pirmąją grūdų 
saują, pamaldžiai bučiuodavo „šventąją Žemę“. Jie melsdavosi 


23 Cit, iš: Jonas Balys, Lietuvių liaudies pasaulėjauta. Chicago: Lietu- 
vių Tautinis Akademinis Sambūris, 1966, p. 11. 

žodžiais: „Žeme, motina mano, aš iš tavęs esu, tu mane šeri, tu 
mane nešioji, tu mane po smerčio pakavosi“2. 

Žemė buvo vadinama „žiedkėlėle“?, Šia poetine išraiška juo- 
doji žemė apibūdinama kaip visų spalvų šaltinis. Žemė regima 
kaip staiga atsiverianti paslėptis. 

Po Pirmojo pasaulinio karo Žemės kultas iš esmės sunyko. 
Žemė ir visa, kas išjos iškyla - akmenys, augalai, gyvūnai - imta 
suvokti utilitariškai, objektyviai. Tik poetai ir literatūros žmonės 
išlaikė savyje pagarbą Žemei. Itin mitologiškai apie žemę kalba 
Jonas Avyžius viename iš savo romanų: „Žemę reikia garbinti 
kaip tikrąją motiną. Jei žmogus taip elgsis, ji irgi mylės žmogų. 
Ji gyva ir išmintinga, tarsi žmogus. Jei gerai įsiklausysi, priglau- 
dęs ausį prie žemės, išgirsi jos alsavimą.“ 

Nereikia nė sakyti, kad šis poetinis žemės aprašymas nėra 
„blaivus“ ir realistiškas logišku objektyvaus mąstytojo požiū- 
riu. Mokslai negali moksliškai pažvelgti į savo pamatus. Jei tai 
būtų įmanoma, taptų akivaizdi didžiulė permaina, kurią lėmė 
moderniosios filosofinės racionalizmo, empirizmo ir kantiz- 
mo sistemos - permaina, dėl kurios visa, kas objektyvu, imta 
suvokti kaip priklausoma nuo subjekto. Suvokiant objekty- 
vumo šaknis, tinkamai suprantamas ir subjektyvumas ar su- 
bjektas, įsišaknijęs Dasein. Su Dasein ir su Ketverto sąveikos 
suvokimu įgyjama adekvatesnė žemės ir kitų transcendenti- 
nių tikrovės galių samprata. Tik tada galime tinkamai įver- 
tinti aukščiau cituotus žodžus, liudijančius mitologinį žemės 
suvokimą. 

Jei mokslinis objektyvizmas ims nagrinėti savo šaknis, jis 
neišvengiamai įžengs į dievų ieškojimo kelią. Tai, be abejo, pri- 
verstų jį įveikti patį save. Mokslai, bedievybės atžalos, yra pa- 
smerkti įveikti savo paviršutiniškumą ir praaugti pačius save, 
auštant naujiems dievams. Taip poetinis ir mitologinis mąsty- 
mas vėl taps „blaivūs“. 


2 Ibid., p. 12. 
25 Cit. iš: Ibid., p. 14. 

Auštant ateities dievams, žmogus neišvengiamai grįžta prie 
savo kaip žmogaus „esmėjimo“. Šis „esmėjimas“ pasiekiamas, 
iškylant žmogaus vidinei savasčiai, susijusiai su jį supančiais 
dievais. Kad pabrėžtume žmogaus įtrauktumą į dievų darbus, 
galime prisiminti maždaug prieš 25 000 metų Vidurio Europoje 
gyvenusius laukinių arklių medžiotojus. Šie senieji europiečiai 
medžiodavo didžiules arklių kaimenes, užspeisdami juos, užva- 
rydami ant aukštų uolų ir ten masiškai žudydami“. Iš karto po 
skerdynių čia pat vietoje būdavo atliekamas religinis ritualas. 
Aukščiausiasis medžiotojų bendruomenės žynys magine lazda 
su įžeisto dievo insignijomis nugindavo, kaip buvo tikima, žu- 
vusių arklių dvasias. Geriausi arklienos gabalai ar net geriausi 
žuvę arkliai būdavo aukojami ant įžeistų dievų aukuro. Šiuo ri- 
tualu medžiotojai atsikratydavo savo nusikaltimo ir jį lydinčios 
kaltės, įgydavo teisę valgyti mėsą ir naudoti žvėrių kailius. 

Šis aprašymas leidžia pažvelgti į tai, kaip žmogus būdavo 
įtraukiamas į dievų darbus. Svarbi bet kurio kulto ar kultūros 
dalis yra jo dievų permaldavimas. Permaldavęs dievus, žmogus 
įgyja teisę naudotis tuo, ką įgijo, pažeisdamas Gamtos dievų 
įstatymus ir nusikalsdamas dieviškosios tvarkos sutrikdymu. 
Šis permaldavimas yra susitaikymas su Gamta ir žmogaus kal- 
tės išpirkimas, o kartu ir Gamtos rimties atkūrimas. 

Labai panašiai savo agrarinio kulto laikėsi ir lietuvių valstie- 
čiai. Lietuvis artojas įmesdavo duonos kriaukšlę į pirmąją metų 
vagą. Ši duona būdavo aukojamoji dovana (duonia) Motinai 
Žemei, Žemynai. Valstietis tam tikra prasme „apvagia“ Motiną 
Žemę, rinkdamas jos gėrybes (pjaudamas rugius) ir nešdamasis 
į namus vartoti per žiemą. Kad permaldautų ją ar žemės ir dan- 
gaus dievus, besirūpinančius augalų augimu apskritai, žmogus 
turi grąžinti dievams jų dovanas. Šios dovanos suteikia žmogui 
teisę su dievų pritarimu valgyti duoną ir kitus žemės vaisius. 
Grąžindamas dievams tai, kas jiems priklauso, žmogus tarsi 


26 Cit. iš: Otto Zierer, Bild der Jahrhunderte. Band I. Gūtersloh: Mur- 
nau Gesamtherstellung X Co. G. m. b. H. b. d., p. 10. 

tampa dievų bendrininku, todėl įgyja teisę kartu su jais naudo- 
tis tuo, kas jiems priklauso. 

Modernusis žmogus - ypač šiandienos pramoninis ar tech- 
nologinis žmogus - beatodairiškai naudojasi Gamtos gėrybė- 
mis, nė nemanydamas ką nors grąžinti Gamtai. Technologinis 
žmogus yra žemės niokotojas, vagis. Jo manymu, žemė arba 
Gamta neverta jokios pagarbos ar nuolankumo. 

Pastaraisiais dešimtmečiais Žemės užterštumo ir ekologijos 
problemos darosi vis opesnės. Šios problemos primena žmo- 
gui būtinybę gerbti Gamtą ir grąžinti jai kai kurias jos dovanas 
(duonias), užuot be atodairos plėšus nuo jos apdarą. Siandien 
žmogus ima planuoti, kaip palaikyti Gamtoje švarą, tai yra ke- 
tina atitaisyti jai daromą žalą. Deja, jo ketinimai grįsti vien jo 
paties gerove. Jis suvokė, kad be atodairos drumsdamas Gamtos 
apsivalymo ar atsinaujinimo procesus, vieną dieną neišvengia- 
mai padarys savo egzistavimą žemėje neįmanomą. Visai tikė- 
tina, kad su laiku žmogus vėl ims gerbti Gamtą ne tik dėl savo 
antropocentrinio požiūrio, bet ir dėl jos pačios. Gerbti gamtą, 
vadinasi, ipso facto gerbti dievus. Gerbdamas Gamtą ir dievus, 
žmogus vėl taps veikiau kultūrine, o ne civilizacine būtybe. Tik 
kultūros žmogus „suesmina“ (įgyvendina) pačią savo egzista- 
vimo paskirtį - vidinės savasties „esmėjimą“. negana to, vidine 
savastimi jis gali suvokti tikrąjį daiktų „esmėjimą“: užuot regė- 
jęs juos kaip objektus, jis ims suvokti juos kaip transcendentinių 
tikrovės galių - žemės ir dievų - telkinius. 

Atėjo metas šiuolaikiniam žmogui suvokti, kad aukščiausio- 
ji jo užduotis ir paskirtis yra tomis pačiomis technologinėmis 
priemonėmis atitaisyti technologijos Gamtai padarytą žalą. Kad 
taptų tam pajėgus, ateities žmogus turės pačiame technokrati- 
nio savo pasaulio viduryje atrasti dievus. Dievų ieškojimas ne- 
reiškia, kad šiuolaikinis žmogus turėtų atitrūkti nuo savo gyve- 
namosios situacijos, tai veikiau bandymas pažvelgti į prielaidas, 
kurios yra kertiniai technokratinio jo pasaulio akmenys. 

Žmogaus gyvenimo prasmė yra ne pasaulio įvaldymas, bet 
atsiliepimas ir „paklusimas“ aukščiausiosioms jėgoms (jų „su- 
pratimas“), viešpataujančioms jo gyvenamajame pasaulyje, jo 

Dasein. Dasein, žmogaus gyvenimo vaga, iš esmės yra dievų 
žaidimo vieta. Savo paklūstančiu, atliepiančiu kultu tarnauda- 
mas dievams, žmogus gyvena kultūriškai. Kultūrinis gyvenimas 
gyvenamas ne matuojant ir vertinant žmogų supančius daiktus 
pagal antropocentrinius, objektyvius ar loginius standartus ar 
pagal jo taikomą skalę - visagalį subjektą; jį gyvena žmogus, 
atsiveriąs matavimui dieviškuoju Gamtos Jogos. 

Mitologiniame pasaulyje atliepiamąjį kultūrinį žmogaus po- 
žiūrį liudijo jo dovanos (duonios) dievams - pirmieji, geriausi 
jo darbo vaisiai, o technologinis žmogus vien ima, grobia, plėšia 
ir pasilieka sau viską, kas pasiekiama jo rankoms ar technologi- 
niams įnagiams. Toks šeimininkavimas žemėje yra technologi- 
jos, bet jokiu būdu ne kultūros kelias. Šeimininkauti žemėje, o 
ne tarnauti kokiems nors dievams - štai technologinio žmogaus 
motto. Ar toks žmogus pasiekia buvimo žmogumi pilnatvę? Jo- 
kiu būdu! Jis veikiau išduoda savo gyvenimo paskirtį, vidinę 
savo paties savastį. Net šią išdavystę, bedievybę įgalina dievai: 
kad žmogus būtų bedievis, bekultis ir bekultūris, pirmiausia 
turi egzistuoti dievai, kultas ir kultūra. 

Naujajam Egipto faraonui, įžengusiam į sostą, būdavo ne- 
šamos brangenybės ir meno kūriniai iš visos šalies - tautos do- 
vanos. Pagal Egipto kultūros tradiciją, tai - ne tam tikras par- 
eigas einančiam asmeniui rodoma pagarba, siekiant patenkinti 
individualų ar šalutinį jo „aš“. Tai būdavo pagarba valdovo Ka, 
jo sielai, kuri jį labiau negu kurį nors kitą asmenį Egipte įtrauk- 
davo į dievų žaidimą, į Ozyrio gimimo ir mirties paslaptį. Da- 
lyvaudamas dievų žaidime, valdovas pats tarsi virsdavo dievu. 
Dievai, lygiai kaip pati Gamta, yra pasislėpę savyje. Jie atsisklei- 
džia žmogiškuoju kultūriniu Dasein, ir valdovas šiuo atžvilgiu 
yra labiausiai kupina dievų, pati dieviškiausia esybė. Štai kodėl 
dievo Ozyrio statulos prie faraonų kapų panašios į pačius fara- 
onus. Maža to, visos valdovo tarnų ir dvariškių statulos, ran- 
damos valdovų kapuose, irgi turi valdovo bruožų. Tai gali būti 
taikoma visai Egipto visuomenei, tiksliau sakant, kiekvienam 
faraono valdomos tautos individui. Taip mitologinė Egipto kul- 
tūra teigė, kad valdovas susilieja su dievais. Viena vertus, jis 

atveda dievus į savąjį Dasein, kita vertus, susieja su jais savo 
tautą. Egipto faraonas, dievas ir žmogus, yra tarpininkas tarp 
dievų ir žmonių. Vidinė valdovo savastis, jo Ka, yra Ozyrio var- 
tai į Egipto Dasein. Valdovo Ka savaime buvo kiekvieno tautos 
nario Ka. Egiptiečio Ka, vidinė jo savastis, buvo jo valdovo Ka 
forma. Tai reiškia, kad jis dalyvavo dievų žaidime, paklusdamas 
dieviškajai savo valdovo globai. 

Brangenybės ir meno kūriniai, nešami įžengiančiam į sostą 
valdovui iš visų šalies kampelių, iš principo buvo skirti ne ša- 
lutiniam karaliaus „aš“, bet jam kaip dievų atstovui, vidinei jo 
savasčiai, Ka. 

Faraono Tutanchamono kape išliko daugybė daiktų, dova- 
notų jam įžengimo į sostą proga. Pavyzdžiui, Nubijos didikai 
„dovanojo faraonui puikius baldus, tobulai pritaikytus jo rū- 
mams, sulankstomas kėdes iš brangaus medžio su kailio paklo- 
tais, krėslus, lovas, skydus, dengtus gyvulių odomis, lankus ir 
strėles. Prie jo kojų lankytojai dėjo aukso žiedus ir maišus auk- 
so dulkių, ištisas rietuves karneolių dubenyse, jaspį, dramblio 
iltis, juodmedžio bumerangus ir net aukso plokštėmis apkaltą 
vežimą. Ten buvo ir auksinė relikvinė bei Nubijos amatų šedev- 
ras — savotiška kėdė, o ant jos - pailgas padėklas, kuriame buvo 
tobulai aukse iškaltas Vavato peizažas.“ 

Faraonui nešamos dovanos buvo dovanos vidinei jo savas- 
čiai, Ka, ir iš tiesų reiškė, jog tai - dovanos dievams. Egiptiečių 
pasaulis nebuvo sutelktas į žmogų, jis buvo ne humanistinis, 
bet teocentrinis. Šiame pasaulyje daiktų prasmė yra grindžia- 
ma dievų ir juose įsišaknijusi. Žmogus, amatininkas ar meni- 
ninkas, gamindamas daiktus, tarnauja veikiau dievams, o ne 
žmogui. Amatininko ar menininko pasididžiavimas yra tai, 
jog jis padaro daiktą vieta, kur dievų šviesa nušviečia žmogaus 
Dasein, tad šis daiktas paskelbia dievus ir atveda į žmonių 
pasaulį. Žmogaus paskirtis yra ne savintis dievukus ir laiky- 
ti kaip nuosavybę, bet siekti kuo didesnio tobulumo, kuriant 


* Descroches-Noblecourt, op. cit., p. 199-200. 

šventus daiktus - daiktus, atspindinčius visada paslėptą dievų 
šviesą, spindinčią pačiame jo gyvenamojo Dasein viduryje ir 
atspindimą jo kuriamų daiktų. 

Šventas dieviškumo aspektas, būdingas mitologinės kultūros 
daiktams, atėjo į ankstyvąją filosofinę mintį, iškilusią iš mitolo- 
ginio pasaulio. Net Platonas dar išlaiko daiktų šventumą. Iš es- 
mės idėjų provaizdžiai yra dievai. „Idėja yra tikras dievas. Iš šios 
spekuliatyvios dievo sampratos, pagal kurią dievas mąstomas 
idėjos požiūriu, Platonas išveda ir mania esybę - dievo galybės 
apimto Žmogaus esybę.'23 

Ignoruodamas Gamtą ir jos paslėptį (physis), Platonas vis 
dėlto išlaiko žmogaus ir daiktų pavaldumą Gamtai, suvokiamai 
kaip idėjų pasaulis. Mes žinome, kad Gamta kaip idėjų pasau- 
lis yra Gamtos atskleistis - /ogos. Platono manymu, ši atskleis- 
tis yra absoliučiai amžina ir statiška. Ignoruodamas physis, jis 
neigia Gamtos atsiskleidimo judesį, [neigia, kad] gamta yra di- 
namiška. Atsiribodamas nuo Gamtos paslėpties, jis kartu paže- 
mina gamtą, paversdamas už daiktus žemesne tikrove. Paslėpta 
Gamta, Platono požiūriu, yra tik paprasta materija. Kaip tik to- 
dėl galime teigti, kad Platonas įpjauna mitologiškai suvokiamą 
Gamtą, kuri nuolat pratrūksta į atvertį ir atsiskleidžia, o paskui 
vėl nugrimzta į paslėpties skraistę. Šį pirmapradį tikrovės įvykį 
Herakleitas suvokė kaip physis-yra-logos. Platonas išskiria phy- 
sis ir logos. Jo manymu, tik logos yra transcendentinė tikrovė, 
tuo tarpu physis jis nelaiko net imanentine, esybiška daiktų ti- 
krove. 

Nors Platonas pradėjo laipsnišką transcendentinės tikrovės 
statuso nuvertinimą, vis dar išlaikydamas transcendentinį idėjų 
pasaulį, galime sakyti, kad jis teigia, jog daiktai yra šventi, tai 
yra kad jie nušviesti dievų švytėjimo. Žmogus, pasak Platono, 
prisimena arba pažįsta ikiesybišką ar transcendentinę tikrovę — 
dievų idėjas. Kadangi žmogus susijęs su idėjomis, jo paskirtis 
yra saugoti daiktus jų šviesoje, tai yra išlaikyti juos šventus. 


*8 Fink, Spiel, p. 91. 

Platono manymu, žmogaus mintis iš pat esmės yra mintis 
apie idėjas (mintis apie dievus). Ši mintis yra entuziastiška ta 
prasme, kad mąstytojas yra apimtas dievų. Taigi žmogaus min- 
tis nėra tiesiog žmogiška. Štai kodėl Finkas teigia, kad Platono 
filosofija yra mania, kurią galime suvokti kaip entuziazmą pir- 
mine šio žodžio prasme. 

Filosofijos mintis kaip mania neužvaldo daiktų, įvilkdama 
juos į geležinį logikos principų kiautą, kurio šaknys yra žmogaus 
protas (subjektyvusis logos), ji veržiasi į tikrovės logos — idėjų 
šviesą. Ši mintis atskleidžia daiktus ne žmogaus proto šviesoje, 
bet Gamtos (idėjų pasaulio) šviesoje, kurią turi ar atspindi patys 
daiktai. Saugodami daiktus pirmapradėje Gamtos (idėjų) švie- 
soje, mes savo mintimi saugome pačią transcendencijos šviesą. 
Atsiliepdami jai, veikiame išvien su Gamtos šviesa, su jos atsis- 
kleidimu per idėjas. 

Filosofija po Platono nebepripažino transcendentinio logos, 
idėjų tikrovės, tad nustojo buvusi mania - nebebuvo entuzias- 
tiška. Ji virto „blaiviu“ dalykų, imanentiškų vidinių jų esmių 
tyrinėjimu loginiais principais, kurie savo ruožtu grindžiami 
metafiziniais arba ontologiniais principais. Pagal pamatinį me- 
tafizikos principą yra tik esybės (daiktai), o visa, kas nėra esybė 
(daiktas), nėra realu. Visi kiti principai - tai tik daiktų ar esybių 
apvalkalas, jie yra tiesiog imanentiški arba esybiški. 

Naujųjų laikų flosofai, ypač Kantas, vėl domėjosi transcen- 
dentine tikrove. Tačiau ir vėl tai, kas nėra daiktas, kas nėra esybė 
ar objektas, nebuvo laikoma tikrove. Maža to, šis realumas - su- 
bjekto realumas - buvo suvokiamas kaip pirmapradis, tai yra 
pamatiškesnis negu objektų ar reiškinių realumas. 

Modernioji subjektyvizmo filosofija, užuot susitelkusi ties 
Gamta, yra antropocentriška. Tik per Nietzscheš ir Heideggerio 
darbus filosofija vėl tampa mania. Dabar ji vėl rodo brėkštan- 
čius dievus, o Platono filosofija tolo nuo dievų per jų sutemas. 

Filosofija kaip mania yra susijusi su dievais: ji atsiduoda die- 
vų globai („paklūsta“ dievams, „supranta“ juos). „Paklusimas“ 
dievams (atsidavimas jų globai) neapsiriboja vien filosofija ar 
filosofiniu mąstymu: jis apima visą žmogaus gyvenimą - jo po- 

ziciją arba jo gyvenamojo pasaulio farvaterį, Dasein. Žmogaus 
gyvenimas kaip mania - tai kultūrinis jo gyvenimo būdas, kul- 
tūriškumas, o ne vien mintis. 

Graikų dramose žmogus pasirodo su kauke, vaidindamas 
dievo ar herojaus (dieviško žmogaus) vaidmenį. Drama iškilo 
iš ankstesnių mitologinių kulto vaidinimų. Jos prasmė buvo ro- 
dyti, kad žmogaus paskirtis yra dalyvauti dievų žaidime. Kaukė 
gali būti suprantama kaip dievo paskirtis žmogaus kultūrinio 
Dasein scenoje. Egiptiečiai, priešingai, suvokė savo dievus kaip 
žmogiškojo Dasein dalyvius - ne kaukėtus, bet jų valdovo vei- 
du. Ozyris visada yra faraono veidu - jis yra gyvasis tautos kul- 
tūrinės epochos dievas. 

Priešingai nei „atviraveidžiai“ egiptiečių Dasein dievai, grai- 
kų Dasein dievas visada yra pasislėpęs. Graikų Dasein atvirume 
dievas slepiasi už kaukės, o Egipto Dasein dievą slepia valdovo 
veido bruožai. 

Žmogaus santykis su dievais, jo mania padeda jam išvysti 
daiktus, kurių prasmę lemia jo dievų švytėjimas, kitaip tariant, 
jis padeda žmogui regėti daiktų šventumą. Lygiai kaip Platonas 
mato daiktus idėjų šviesoje, mitologinis žmogus regi juos die- 
vų šviesoje. Augalai, gyvūnai, žmogaus gyvenimo būdas įgy- 
ja prasmę dievų žaisme. Ozyris, gyvastį teikianti Nilo tėkmė, 
supa visa ką savo būties tarpsnyje. Nilas lemia, kada augalams 
dygti, žydėti, brandinti vaisius, barstyti sėklas, nudžiūti ir virs- 
ti sausais stiebais. Lygiai taip pat jis lemia visa kita; jis liepia 
žmonėms dirbti savo laukus, kurti drėkinimo sistemas, statyti 
kaimus, miestus, šventyklas, kapus, tiesti kelius. Visi daiktai ir 
visi žmonės turi savo pradžią, trukmę, pabaigą ir atvirumą pa- 
sauliui. Nėra nieko amžina, išskyrus Gamtą ir jos dievus. 

Tačiau valdovo Ka, vidinės savasties „esmėjimo“ pilnatvė- 
je susiliedamas su dievu Ozyriu, tampa amžinas. Piramidės ir 
sfinksai - išliekančios esybės tarp visa ko mirtingo - buvo stato- 
mi ne žmonėms, bet jų dievams, tiksliau sakant, jų valdovams- 
dievams. Ivarūs daiktai, dievų šventovės ir valdovų kapai, stovi 
tarp visa ko chaoso, o šis iškyla kultūros ryto skaidroje tik dėl 
to, kad vėl nugrizmtų į nakties šydą. Tai reiškia, kad tik žmogus 

ir jo kultūros darbai gali rodyti nemirtingųjų šviesą mirtingame 
jo pasaulyje. Tik šioje šviesoje daiktai yra šventi. 

Žmogus gali savo mirtingomis dienomis regėti tvarų Gam- 
tos ir jos dievų švytėjimą, nes, nors būdamas mirtingas, jis „pa- 
klūsta“ nemirtingiesiems („supranta“ juos) arba gali būti tam 
pajėgus. Žmogaus atliepiamas „paklusimas“ transcendentinei 
tikrovei (jos „supratimas“) įmanomas tik todėl, kad ši tikrovė 
pati atsiskleidžia ir vėl pasitraukia į paslėptį. Nilas patvinsta ir 
vėl susigeria į motinos Žemės dulkes. Ra pateka, suspindi ir vėl 
nusileidžia į Amžinąją Paslėptį, į Atoną. 

Šis pirmapradis Gamtos žaismas, jos atsiskleidimas ir pa- 
slėptis, yra, kaip žinome, kosminė jos kaltė, ir žmogaus atsiliepi- 
mas į šią kosminę kaltę daro jį egzistenciškai kaltą. Egzistencinė 
žmogaus kaltė nereiškia, kad jis nukrypsta nuo žmogiškosios 
būties, priešingai, tai - jo būdas būti žmogumi. 

Pasak hebrajų mito, pačiame pirmojo žmogaus Dasein vidu- 
ryje augęs pažinimo medis. Pirmojo žmogaus atsiliepimas - ar 
veikiau neatsiliepimas - į kosminį dėsnį sudrumstė pirmapradę 
Gamtos ramybę, žmogus sužinojo apie savo nuogybę - tai, kad 
jis yra niekas be dievų. Taigi sulaužęs Gamtos rimties įstatymą, 
jis ne tik pažino Gamtą kaip transcendentinę tikrovę, bet ir at- 
rado vidinę savastį, savo Ka, kurios esmė - įtrauktumas į Gam- 
tos tvarką. 

Pažinimo medį turėtume suvokti kaip Gamtos rimtyje glū- 
dinčią nesantaiką. Žmogus nesodino šio medžio, šis buvo tik 
kliuvinys, su kuriuo susidūrusi, Gamta atskleidė savąją kos- 
minę kaltę - savo paslėpties atskleistumą. Gamtos kaltė, jos 
žaismas, atsiliepus žmogui, virsta kultūra, taigi ši iš esmės 
priklauso Gamtos (ne žmogaus!) viešpatijai. Hebrajiškas mi- 
tas apie Adomą ir levą, šiek tiek primenantis Izidės ir Ozyrio 
įvykį, būdingai susieja pažinimą, taigi atskleistį, su kalte. Be 
nesantaikos, be sudrumstos Gamtos ramybės ir jos Amžino- 
sios Paslėpties, nebūtų nei žmogiškosios būties, nei kultūros. 
Kultūra yra Gamtos žaidimo vieta, kur šoka dievai, o kartu su 
jais - ir žmonės. Ji yra transcendentinės nesantaikos ir kosmi- 
nės kaltės padarinys. 

Imanentizmas pabrėžia, kad tikrovę sudaro vien daiktai, o 
racionalizmas pabrėžia absoliučią, statišką visų baigtinių daiktų 
ašį. Šios ašies centras yra arba Dievas (teocentrinio subjekty- 
vizmo atveju), arba žmogus (antropocentrinis subjektyvizmas). 
Ir imanentizmas, ir racionalizmas ignoruoja Gamtą, tikrovę, iš 
kurios prasideda daiktai, žmonės ir dievai. Nietzsche pirmasis 
išdrįso pažvelgti tiesiai į Gamtą ir regėjo ją kaip chaotišką, am- 
žinai žaidžiantį vandenyną, iš kurio bangų viskas prasideda ir į 
jas sugrįžta. Išlieka tik Gamtos vandenyno bangos, jų žaismas, 
o visa, kas iš jų prasidėjo, išnyksta. Valia Valdyti yra nuolat atsi- 
randantis ir išnykstantis Gamtos judesys arba žaismas. 


9. BEDIEVĖ SUMAIŠTIS IR 
DIEVIŠKOJI DVIPRASMYBĖ 


Gamta be paliovos žaidžia. Ji nesivadovauja apibrėžtu tikslu 
ir nesiekia tobulybės. Nesivadovaudama jokia kryptimi, ji visa- 
da išlieka jauna ir tokia pat. Tačiau kiekvieną akimirką ji yra vis 
nauja, vis kitokia ir visada prasideda vis iš naujo, tarsi „ratas, 
riedantis savaime“?, 

Esencializmas ir racionalizmas siekia įžvelgti kokį nors am- 
žinojo Gamtos žaismo tikslą - kokią nors būklę, kur Gamta at- 
rastų savo išsipildymą. Būdingiausias tokios filosofijos pavyz- 
dys yra Hegelio sistema. Vengdami apsiriboti kuria nors iš šių 
filosofinių sistemų ir šališkai stebėti amžinąjį Gamtos žaismą 
tarp daiktų ir įvairių kultūrų, negalime nepastebėti, kad nuo- 
lat kuriasi, vystosi ir išsiskiria įvairiausios daiktų rūšys ir lygiai 
taip pat sparčiai kuriasi, vystosi ir išsiskiria įvairiausios kultū- 
ros. Tačiau kartu negalime nematyti ir to, kad negali būti jokios 
idealios daiktų rūšies ir jokios idealios kultūros, kuri, būdama 
visiškai užbaigta, vainikuotų Gamtos darbus, būtų idealus jos 
tikslas. 


> Nietzsche, Štai taip Zaratustra kalbėjo, p. 43. 

Beveik visų pavidalų daiktai, gyvasis pasaulis ir kultūros to- 
bulėja, bet niekur neranda tokio tikslo, kurį pasiekus būtų už- 
baigti visi kūrybiniai Gamtos darbai. Nėra absoliučiai tobulų 
daiktų, organizmų, žmonių ar kultūrų. Taigi jokia gyva būtybė, 
gyvūnas ar žmogus ir jokia kultūra, nereikšminga ir įprasta ar 
rafinuotesnė ir labiau išplėtota už visas kitas, neturi teisės iškelti 
save virš visų kitų. 

Kiekviena kultūra turi savo šventas normas, tačiau nėra ab- 
soliučių, neabejotinų ir universalių, idealių visų kultūrų stan- 
dartų. Idealas visada yra tam tikros kultūros idealas pačiame jos 
dievų sukurto Dasein tvarkos plano viduryje. Tokios kultūros 
žmogus įvairiose savo kultūrinio pasaulio situacijose prireikus + 
gali mirti didvyrio mirtimi, palaikomas savo dievų. Tačiau joks 
žmogus ir jokia kultūra neturi teisės primesti visai Žmonijai 
savo standartų, normų ar credo. Tai galioja ir komunizmui, ir 
amerikietiškajai demokratijai, ir krikščionybei, ir net moksliš- 
kai įrodytiems „teisingiems“ mūsų išvystytos technologinės vi- 
suomenės gyvenimo būdams. 

Lygiai kaip augalai, kultūros taip pat gimsta, auga ir nuvysta, 
tarsi išdžiūvę stiebai. Imperijos ir miestai, kadaise atrodę „am- 
žini“ ir nesugriaunami, kada nors virsta griuvėsiais, ir jų didybė 
nugrimzta į užmarštį. Didžiųjų valdovų vardai išsitrina iš žmo- 
nių atminties. Kai Ašurbanipalas, galingos Asirijos imperijos 
valdovas, kurio valdžia siekė visą tuo metu žinomą pasaulį, per- 
galingai sugrįžo į savo pasaulinę sostinę Ninevę, nugalėjęs prieš 
jį susivienijusius priešus, niekam neatrodė, kad jo imperija kada 
nors galės susvyruoti. Triumfo vežimą, kuriuo važiavo jis ir ka- 
ralienė, traukė „trys Elamo karalaičiai ir arabų šeichas. Paskui 
sekė tūkstančiai karo belaisvių, gyvulių bandos, buvo gabenami 
išplėštų šventyklų lobiai ir brangūs rykai“*. Tai buvo įspūdinga 
Ašurbanipalo ir jo imperijos galios demonstracija. 

Kai šios triumfo dienos vakare išvargintą puikios pergalės 
šventės valdovą apėmė nuojauta, kad visa tai vis viena kada nors 


*0 Zierer, op. cit., Band I, p. 110. 

pražus, karalienė jam pasakė: „Ašurbanipalas nemirs, kaip kiti 
žmonės, jis yra kartu ir karalius, ir dievas. Jo sukurta karalystė 
gyvuos iki pat laikų pabaigos ir padarys jį nemirtingą“?!. Į tai 
valdovas atsakė: „Net Ašurbanipalui lemta mirti <...> Ir asirų 
imperija žlugs, nes išmintingai pasakyta senuosiuose raštuose: 
pažvelk į savo kūną, kurį dabar valdai, juk ir jis sudžius ir virs 
dulkėmis“**. Šie blaivūs valdovo žodžiai liudija, kad jis tikrai 
suvokė aukščiausiąsias galias, kurios supa viską: visus žmones, 
visas imperijas ir kultūras. 

Istorijoje nereti atvejai, kai viena tauta nukariauja kitą. Ta- 
čiau kol nukariautos tautos dievai tvirtai viešpatauja ir galingai 
supa jos Dasein, kasdienį jos žmonių gyvenimą, jos kultūra iš- 
lieka stipri ir gyvybinga, prasminga ir teikianti viltį. Jokia kultū- 
ra negali sunaikinti nukariautos tautos, kol nepajėgia sunaikinti 
jos dievų. O jei tautos, gyvenančios savo kultūrinį gyvenimą, 
nenukariauja ir nepavergia kita tauta, gyvenanti kitokį kultūrinį 
gyvenimą, bet dėl kokių nors priežasčių ji nustoja paklusti sa- 
viesiems dievams (suprasti juos) ir nebesilaiko ir entuziastingai 
nebeišpažįsta savo dievų kulto, ji praranda savo galią ir tvirtybę, 
ir jos kultūra suyra. Tauta panyra į sumaištį ir pameta savo kelią 
per savąjį Dasein. „Žmonijos istorijoje tikriausiai nebūna siau- 
bingesnio įvykio negu mylimų dievų vaizdinio žlugimas <...> 
Kai yrantys kultai praranda savo saugančią ir palaikančią galią, 
žmogus panyra į siaubingą sumaištį, iš kurios nemato nei kelio, 
nei takelio, jis nebežino, kas yra teisingas gyvenimas, kas yra 
gera, o kas - bloga, kas yra garbinga ir šlovinga, o kas - gėdin- 
ga ir pasibjaurėtina. Dieviškumas yra didi žvaigždė, kurios link 
tautos tūkstantmečius plaukė per pavojingas sroves ir kuri vedė 
tautas jų likimo keliais.“?* 

Šiandienos technologinis žmogus jau seniai nebemato dievų 
sutemų ir vis dar neįžvelgia naujųjų dievų aušros. Jo bedievybės 


3 Ibid., p. 112. 
2 Ibid. 
* Fink, Spiel, p. 204. 

naktyje jį supa jo paties susikurto pasaulio puikybė. Būdamas 
bedievis, jis nebepatiria entuziazmo. Jo mąstymas yra „blaivus“. 
Mąstymas kaip mania atsiduria už įstatymo ribų: mania nu- 
rašoma į emocijų ir fantazijų sritį. Geriausiu atveju jai randa- 
ma vietos poezijoje, bet poezija pamažu nužeminama iki daug 
menkesnio statuso negu racionalaus mąstymo. Kultas mūsų 
dienomis jau nebegyvas. Net jei jis kur nors ir išliko, tai - vien 
formalios ceremonijos. Šį dabartinį nebesvajojantį, neherojišką, 
neentuziastišką, bedievį žmogų Nietzsche vadina „paskutiniu 
žmogumi'?*. Paskutinis žmogus viską daro tik sau. Jis jau ne- 
bedirba kultūrinės dirvos su atsidavimu. Ši dirva po jo kojomis 
tampa bergždžia. „Dirva jo dar ganėtinai našumo turi. Tačiau 
ilgainiui ir ji pasidarys skurdi ir nederlinga, ir aukštas medis jau 
nebegalės išaugti“, - teigia Nietzsche“. 

Kultūrinė žmogaus dirva tampa bevaisė, kai žmogus ne- 
beatsiliepia Gamtos kūrybai, kai žmogus tampa bedievis. Būti 
bedieviam - tai nebebūti entuziastiškam, nebegyventi dėl jo- 
kio aukšto idealo, nebeieškoti žvaigždės. „O varge! Jau artėja 
dienos, kai savo ilgesio strėlės žmogus nebeiššaus aukščiau už 
žmogų - ir lanko jo templė dūzgėti liausis.“** Nebeiššauti savo 
ilgesio strėlės aukščiau už žmogų - tai nebeturėti transcenden- 
tinių ar entuziastiškų siekių, egocentriškai susitelkti į šalutinę 
savastį, būti antropocentriškam. 

„Mes laimę esame išradę, - atšauna žmonės paskutiniai ir 
vėlei mirksi.“?? Jų laimė, aišku, tėra tik antropocentriška laimė, 
ji neteikia vidinei žmogaus savasčiai pilnatvės. Demokratinė 
mūsų visuomenė aukščiausiuoju savo tikslu laiko teikti kiekvie- 
nam žmogui laimę, didžiausią įmanomą gerovę. 

Paskutinio žmogaus, bedievio žmogaus era gali užtrukti 
ilgai. Tačiau ji pasmerkta baigtis, ir laikai pamažu ima krypti 


* Nietzsche, Štai taip Zaratustra kalbėjo, p. 32. 
3 Ibid. 
“ Ibid. 
* Ibid. 


416 


dieviškumo link. Jau esama šio posūkio ženklų. Vienu iš jų galė- 
tume laikyti bundantį žmonių domėjimąsi Amerikos pirmeivių 
laikų „senaisiais gyvenimo būdais“. 

Šis konservatyvumas reiškiasi ir tuo pat metu augančiu 
noru pažaboti sparčiai plintančią technokratinę civilizaciją ir 
išsaugoti Gamtos prieglobsčius, kur jos globa nebūtų trikdo- 
ma veiksmingų technologijos priemonių ir pramonės projektų. 
Laikraščio apžvalgininkas teigia: „Pagal New York Times redak- 
cinį straipsnį, į laukinės gamtos vietas dabar žvelgiama ne kaip 
į priešą, bet kaip į senkantį išteklių. Dabar, kai neono šviesos vis 
ryškesnės ir pirmyn nutįsta vis naujos asfaltuotų kelių mylios, 
galimybė pabėgti į neišbrendamų platybių vienatvę, į nepaliestą 
mišką ar prie neužtvenktos upės darosi vis vertingesnė“*, 

Per pastaruosius porą dešimtmečių palei svarbiausias Šiau- 
rės Amerikos autostradas atsirado daugybė stovėjimo aikštelių 
ir palapinių miestelių, ir, ypač turistinio sezono metu, šios vietos 
būna pilnos lankytojų iš tolimų vietų. Užuot rinkęsi civilizuoto 
gyvenimo patogumus, žmonės linkę patirti sunkumus, gyven- 
dami arčiau gamtos. Miegas po atviru dangumi, maisto virima- 
sis atviruose laužuose po medžiais, vaikštinėjimas vingiuotais 
kalnų takeliais, braidymas po šaltą kalnų upelių vandenį ir pa- 
našūs dalykai tapo mėgstamu laiko leidimo būdu. Užuot apsi- 
statęs civilizuoto gyvenimo patogumais, žmogus šiandien ilgisi 
sąlyčio su šiurkščia, bet kerinčia Gamtos aplinka, nedrumsčia- 
ma civilizacijos. 

Gyvendamas Prins Džordže, sutikau Haroldą Duganą, bai- 
gusį koledžą Jungtinėse Valstijose, iškeliavusį prie Makleodo 
ežero, apie aštuoniasdešimt mylių į šiaurę nuo Prins Džordžo, ir 
įsikūrusį ten neliestuose šiaurės miškuose. Pasak jo, technokra- 
tinės visuomenės žmogus linkęs tapti tokia pat šios visuomenės 
statinio plyta kaip ir visos kitos jo plytos. Šioje visuomenėje in- 
dividualūs žmogaus bruožai netenka reikšmės: šiuolaikinis gyve- 
nimas juos nutrina. Žmogus apribojamas dirbuve, parduotuve, 


*8 Victoria Daily Times, 1969, Nr. 94. 

mokykla, kokia nors kita žmonių institucija ar organizacija, kur 
jis veikia pagal detalias instrukcijas. Jis primena metalo kons- 
trukcijos varžtelį. Toks žmogus, lygiai kaip šis varžtelis, lengvai 
pakeičiamas kitu į jį panašiu visuomenės nariu. Dabartinėje vi- 
suomenėje žmogus tampa beveidis - būtent dėl to, kad taip jis 
veikia efektyviau negu būdamas individualistas. 

Pasak Dugano, Amerikos miestuose „tapo nebeįmanoma 
vystytis individui“. Šios sąlygos paverčia žmogų tam tikros 
antropocentrinės institucijos statinio „plyta“, o kartu atima iš 
jo šaknis ir išrauna jį iš tikrojo šeimyninio ir socialinio gyve- 
nimo. Net būdamas šeimos narys, kasdienis jos maitintojas, 
šiuolaikinis žmogus yra beveidis: jis palieka savo šeimą bei 
visą jos gyvenamąją aplinką su visomis smulkmenomis ir visą 
dieną veikia svetimoje aplinkoje, kuri iš esmės turi nedaug 
bendra, jei iš viso ką nors turi, su jo namais ir jų reikalais. Jis 
sugrįžta namo po darbo bemaž kaip svetimas žmogus. Dau- 
giausia dėmesio ir veiklos jis priverstas skirti profesiniam, o 
ne savo namų pasauliui. 

Šeima turi laikytis kartu, ir visi jos nariai turi būti įtraukiami 
į savo namų sumanymus bei darbus. Tokia vieta yra namų ūkis. 
Čia visi petys į petį sprendžia bendrus šeimos reikalus. Šeimos 
gyvenimas ūkyje yra spalvingas, įvairus, unikalus, čia kiekvie- 
nas turi nepakartojamą veidą, vysto ir plėtoja individualybę 
konkrečiomis ūkio gyvenimo aplinkybėmis. 

Pabrėždami individualistinį žmogaus veidą sakome, kad 
žmogus veikiau turėtų kultivuoti vidinę, o ne šalutinę savastį. 
Pastaroji „demokratiškai“ siekia visuotinės gerovės, viešpatau- 
dama Gamtai ir vardan šios gerovės naudodamasi ja ir medžia- 
giniais jos ištekliais. 

Pažadintas Gamtos ir nesugadintos jos būklės ilgesio, žmo- 
gus neišvengiamai nustoja žvelgti į ją vien kaip į paprasčiausius 
medžiaginius išteklius. Šiuo metu jau gali kurtis jos šventumo 
aureolė. Atgaivindamas šią Gamtos patirtį, žmogus vėl taps kul- 
tūriškas. „Gamtos pajauta ir jos grožio patirtis yra aukštesnės 
kultūros ženklas. Žmogus, suvokiantis gamtą vien praktiškai, jei 
jam miškas yra vien lentpjūvės žaliava, o paukščiai ir žvėrys - tik 

priemonės patenkinti medžioklės aistrą, nėra nei kultūringas, 
nei žmogiškas.“?? 

Antropocentriška bedievybė gali būti įveikta ne tik žmoguje 
atgyjant nesuterštos Gamtos ilgesiui, bet iš esmės dar tada, kai 
jis atsiveria paslėptiems tikrovės pradams, kurie iš pat esmės 
supa visus daiktus - ir „natūralius“, ir „žmogaus produktus“. Šis 
atsivėrimas pasirodo daug paprastesnis, įsižiūrėjus į tuos tech- 
nologijos daiktus, kurie yra artimesni Gamtai, negu žvelgiant į 
tuos, kurie atrodo visiškai nuo jos atsieti. 

Architektas, projektuojantis ir statantis kaimo trobelę iš ke- 
dro rąstų tolimame laukiniame gamtos kampelyje, daro tai ne 
savo patogumui ir ne iš meilės kitiems žmonėms. Šia trobele 
architektas mėgina atsiliepti nesutrikdytai Gamtai, pritaiky- 
damas savo statinį konkrečiai vietai. Jis atsižvelgia į dangų, iš 
kurio kas metai iškrenta tam tikras kiekis lietaus bei sniego ir 
iš kurio šviečia saulė. Jis įpina trobelę į aplinkinių uolėtų šlai- 
tų struktūrą, tarp aukštų kedrų ir pušų, galbūt tarp negyvų 
kamienų vaiduokliškai susipynusiomis šakomis, blukinamų ir 
plaunamų lietaus arba pajuodusių nuo miško gaisro. Be abe- 
jo, architektui rūpi gyvas kai kurių turistų noras paklusti ne- 
drumsčiamai, nežabojamai laukinės Gamtos globai ir ieškoti 
prieglobsčio nuo patogumų ir civilizuoto miesto aplinkos gy- 
venimo, ieškoti artemidiškojo pasaulio vienatvės, nes šis ištisus 
tūkstantmečius buvo jų protėvių pasaulis. Tokia trobelė padeda 
žmogui išsilaisvinti - bent jau kelioms dienoms ar savaitėms — 
nuo išgrįstų ir išblizgintų technokratinio pasaulio kelių. Rūsti 
aplinka, „nesuvirškinta“ technologijos, atitraukia lankytoją nuo 
visiškai žmogiškų kelių ir atskleidžia jį tyliai paslaptingų, neži- 
nomų, bet apčiuopiamai realių gamtoje įsišaknijusių supančių 
galių globai. Šios galios, nežinomi dievai, atsispindi tyroje ryto 
rasoje ant žolės lapelių ir pušų spyglių, ant spalvotų akmenėlių, 
kuriuos per amžius gludino tyri kalnų šaltiniai, laukinių bičių 
dūzgime, paukščių giesmėse, grakščioje stirnų ir elnių eisenoje. 


* Balys, op. cit., p. 91. 

Šio architekto kūriniui tikrai bus būdingi religiniai atspalviai. Jis 
rūpinasi žmogumi, mąstydamas ne apie jo patogumą, bet apie 
jo „paklusimą“ Gamtos dievams (jų „supratimą“). Maža to, jam 
labiau rūpi nuostabi žemė, besijungianti su kintančiu dangumi 
ir jo tai slegiančiu, tai pakylėtu ritmu, kartu su žmonėmis, bu- 
vojančiais miglotų, tylinčių dievų kaimynystėje, negu plėtoti ir 
įgyvendinti savo vien žmogiškus projektus. 

Užkariaudamas visas įmanomas pasaulio sritis, prie kurių 
pastaruoju metu buvo prijungta ir kosmoso erdvė, į jas skverbda- 
masis, žmogus, atrodytų, pabrėžia esąs visa ko aplink save šeimi- 
ninkas - savo augimo, raidos ir savo paties nusistatytos paskirties 
įgyvendinimo šeimininkas; pagaliau Gamtos šeimininkas. Tačiau 
ar tikrai jis yra savo pasaulio šeimininkas, jo ašis? 

Lygiai kaip praėjusių laikų žmonės, mes gimstame ir miršta- 
me, negalėdami patys pasirinkti laiko ir vietos. Mes nesame to- 
kie, kokie norėtume būti: mūsų išvaizda, fizinė sandara, gabumai, 
likimas - visa tai yra ne mūsų rankose. Ne mes ir net ne mūsų 
vyriausybės yra istorijos įvykius lemiančios galios. Mums atrodo, 
kad valdome savo civilizaciją ar viešpataujame technologiniame 
savo pasaulyje, tačiau, nustoję mąstyti apie savo didybę ir atidžiau 
pasvėrę savo vaidmenį savo pačių technologinėje imperijoje, ne- 
trukus suvokiame, kad tai mūsų technologijoje slypinčios galios 
valdo ir technologiją, ir mus, technologinius žmones. 

Mūsų civilizacija, gyvavusi šimtmečius ir tampanti vis pui- 
kesnė ir didingesnė, atrodytų, veda mus, žmones, aiškiais, pati- 
kimais ir tikrais keliais, kad gyventume savo gyvenimą ir vyk- 
dytume savo žmogiškąją paskirtį. Jei pažvelgsime atidžiau, šie 
keliai pasirodys besą nei tikri, nei patikimi, nei saugūs. Iš visų 
pusių į mus žvelgia siaubingos piktos akys ir girdėti raginimai 
plėtoti ir tobulinti technologinį savo pasaulį. Pats pavojingiau- 
sias iš visų šių negalavimų yra tai, jog neturime visiškai pagrįstos 
ir visuotinai pripažintos mūsų civilizacijos teorijos ar doktrinos. 
Šio pasaulio žmogus yra labiau sutrikęs ir sumišęs negu bet ku- 
rios mitologinės kultūros žmogus. Šiuolaikinis žmogus gyvena 
be principų, be moralės normų, be entuziazmą žadinančių idea- 
lų. Mes, šiuolaikiniai žmonės, nebepažįstame jokių saitų, siejan- 

čių šeimos narius, kaimynus, visuomenę ir tautą. Meilės prasmę 
mes praradome, o patriotizmą kai kurie psichologai vadina tam 
tikra pamišimo forma. Šventadieniai yra dienos, skirtos žvejoti 
arba be jokio tikslo braižytis po šalį. Žmogaus gyvenimas tapo 
lėkštas. Individui trūksta tvirtų žinių ir tvirtų gyvenimo prin- 
cipų. Jei jo vedybiniam gyvenimui ima grėsti krizė, jis kreipiasi 
patarimo į šeimos patarėją. Šiuolaikinė motina informacijos, 
kaip auginti vaikus, ieško bukletuose. Mūsų visuomenės žmo- 
gui ekspertai planuoja namus, darbą, atostogas, namų biudžetą 
ir t. t. Ar tai reiškia aukštą dabartinio žmogaus padėtį ir viršę- 
nybę praeities atžvilgiu, ar yra kaip tik priešingai? 

Ši sumaištis ir prarastos būties pojūtis darosi vis opesni, 
kas metai kylant vis naujiems kataklizmams, maištams, sukili- 
mams, demonstracijoms. Visa tai kelia daugiausia mūsų jauni- 
mas. Daugeliu šių neramumų naudojasi komunistų organiza- 
toriai, siekiantys pakirsti laisvųjų Vakarų vyriausybes ir sukelti 
chaosą, kad įgyvendintų savąjį galutinio pasaulio užkariavimo 
planą. Visi šie destruktyvūs sąjūdžiai verčia mus ieškoti tvirtų 
principų ir iš naujo juos atrasti, jie kviečia mus ieškoti dievų. 
Arba mes atrasime savo ateities dievus, arba galų gale mums 
teks susidurti akis į akį su chaosu ir anarchija. 

Nagrinėdami neva įrodytus, tvirtus mokslinio technologinio 
savo pasaulio pamatus, čia pat aptinkame juose glūdintį objek- 
tyvizmą arba subjektyvizmą. Iš tiesų mes galų gale ateiname prie 
abiejų šių pozicijų, nes kiekvienas objektas yra objektas tik su- 
bjekto požiūriu. Kitaip tariant, galutinis mūsų mąstymo rezulta- 
tas visada yra Kanto požiūris, nors jį, ypač mokslo srityje, papras- 
tai šiek tiek atsveria objektyvistinė pozicija, kurios šaknys siekia 
Aristotelio objektyvizmą, pabrėžiantį veikiau daiktus ir objektus, 
o ne subjektą. Neįmanoma teisingai suprasti Kanto, jei neprisi- 
minsime iki jo vyravusio racionalizmo ir empirizmo. Maža to, 
nei empirizmo, nei racionalizmo nesuvoksime tinkamai, nesu- 
grįžę prie viduramžių ir net antikos filosofijos pamatų“. 


*0 Žr.: Vyčinas, op. cit. 

Visa tai reiškia, kad technologinio pasaulio aiškumas nepa- 
aiškina ir nepagrindžia pats savęs. Šiuolaikinio žmogaus didžia- 
vimasis tvirtai pagrįsta technologine pasaulėžiūra, jo nuomone, 
smarkiai pranokstančia viduramžių ir antikos pasaulėžiūras, tik 
liudija, kad jis visiškai neišmano technologinio savo pasaulio 
principų ir kertinių akmenų. 

Technologinį pasaulį ir žmogaus kelius jame sėkmingai na- 
grinėjo Martinas Heideggeris. Jo kūriniuose atskleidžiama, kad 
technologinis pasaulis neturi principų, taigi yra bedievis, o jo 
žmonės yra įkalinti bedievės gyvensenos kiaute. Kaip tik todėl 
tie, kurie tvirtai tiki absoliučia techologinio pasaulio tiesa, laiko 
skvarbią Heideggerio mintį reakcinga, neva tiesiog atmetančia 
„pažangios“ technologinės kultūros aukštumas. 

Į Heideggerio filosofiją verta atkreipti dėmesį jau vien todėl, 
kad ji sėkmingai demaskuoja šiuolaikinį technologijos pasaulį, 
atskleisdama svarbius jo aspektus - bedievybę, principų neturė- 
jimą, sutrikimą, paklydimą, šaknų netektį. Ši filosofija yra dievų 
ieškojimo preliudija, pranašaujanti žmogaus atsivėrimą rytdie- 
nos dievų aušrai. 

Dažnai pabrėžiama, kad Heideggerio idėjos retrospektyviai 
sietinos su ankstyvąja filosofija, ypač ikisokratinio ar ikiklasi- 
kinio laikotarpio. Kad ši išvada yra vienpusiška, liudija tai, jog 
Heideggeris akivaizdžiai tęsia gyvybingą moderniosios minties 
tradiciją: Kanto, Nietzsches, Husserlio, jos pagrindu formuo- 
damas savąjį Gamtos egzistencializmą, metafizikos ir apskritai 
filosofijos įveikos idėją. 

Taigi Heideggerio idėjos yra kartu ir ikifilosofinės, ir po- 
filosofinės. Jos susieja filosofijos gimtąją dirvą ir savęs pačios 
įveikos vaisius. Atvesdamos modernųjį ir šiuolaikinį mąstymą 
prie galutinių išvadų, jos priverčia mus susidurti su tipiškomis 
mitologinėmis žemės, dangaus, žmonių kaip mirtingųjų ir die- 
vų kaip nemirtingųjų problemomis. Heideggeris nuosekliai is- 
toriškai kildina šias problemas iš blaivaus, gyvybingo Vakarų 
pasaulio mąstymo. Jis jokiu būdu radikaliai neatitrūksta nuo 
tradicinio mąstymo tėkmės. Jis tik atveda jį prie akivaizdžių jo 
paties išvadų. 

Bet kuri kultūra auga maitinama vyraujančio stiliaus bei 
madų šaknų ir šaltinių ir kartu atvirai žvelgdama į ateities gali- 
mybes, išryškėsiančias su rytdienos dievų aušra. 

Revoliuciniai, riaušes ir sumaištį keliantys mūsų laikų sąjū- 
džiai grindžiami įvairiais motyvais. Tačiau galbūt pačios pir- 
mapradiškiausios jų šaknys - tai vis dar miglotas bundantis 
žmogaus suvokimas, koks lėkštas, be principų ir be logos yra 
jo klaidusis Dasein. Trumpai tariant, tai - jo pasaulio bedievy- 
bės suvokimas, verčiantis jį ieškoti tvirtesnio pagrindo, ateities 
dievų. 

Dievų paieška yra labai realistiškas žygis. Mes neieškome 
idealios tikrovės ir giluminio jos tyrumo. Mes ieškome dievų 
ir regime savo Dasein, neversdami jo paklusti vienai ar kitai lo- 
giškai filosofinei sistemai ar griežtiems moksliniams, beasme- 
niams, objektyviems argumentams. 

Ieškodami dievų, elgiamės su daiktais taip, kaip valstietis el- 
gėsi su savo auginamais augalais: jis leisdavo jiems būti ir vysty- 
tis savo būdu - po Gamtos saulės spinduliais, po lietumi ir švel- 
niu vasaros vėjeliu. Jis šalino tik tas kliūtis, kurios drumstė ar 
žlugdė natūralią jų raidą. Matyti daiktus realistiškai - ta prasme, 
kaip realizmą suvokė Heideggeris - vadinasi, leisti daiktams pa- 
sirodyti savo pačių šviesoje, kurią jie turi patys savaime. Leisti 
daiktams būti ir susilaikyti nuo jų drumstimo - tai atliepiančiai 
dalyvauti Gamtos žaidime. 

Klausimas „Kas yra duona?“ visų pirma yra galutinio aiš- 
kumo klausimas. Mūsų pasaulyje duona yra vienas svarbiausių 
maisto produktų, kuriuos gamina šiuolaikinė žemės ūkio tech- 
nologija, tiksliau sakant, žmonės, kurių specializacija - duo- 
nos kepimas. Pažinti duoną realistiškai, vadinasi, pažinti ją už 
grynojo technologinio pasaulio ribų. Realistiškai suvokiama 
duona siejama su žeme, su maitinančia dirva, kurioje įleistos 
gyvastį teikiančios rugio šaknys, po palaiminga dangaus šilu- 
ma ir lietumi. Senaisiais laikais duona buvo gyvybiškai svar- 
bus žmogaus namų ūkio daiktas. Tomis dienomis duona buvo 
žmogaus gyvenimas, pats jo egzistavimas. Duonos trūkumas 
reiškė badą ir mirtį. Negana to, tai buvo svarbiausia senųjų 

valstietiškų žemdirbystės kultūrų aukojamoji dovana (duonia) 
jų dievams. 

Šitaip suvokiama duona siejama su (transcendentiniu) rea- 
listiniu visų daiktų pamatu - žeme, dangumi, mirtingaisiais ir 
dievais. Šių Ketverto galių sąveika steigia patį duonos (kaip ir 
bet kurio kito daikto) daiktiškumą. Šis būdas suvokti daiktus 
ipso facto yra transcendentinių tikrovės principų supratimas 
arba paklusimas jiems. Šiuo „supratimu“ mes paklūstame die- 
vams, net jei jų nėra čia, jei jie vis dar bevardžiai ir tylūs sens- 
tančioje, irstančioje mūsų kultūros epochoje. 

Realistiškai suvokiamus šiuos daiktus valdo ir jiems vado- 
vauja ne vien žmogaus pastangos, subjektyvistinio žmogaus, 
nepriklausomo nuo jokių transcendentinių galių - jie įsišakniję 
Gamtos dėsniuose ir įstatymuose, „nomoi - didžiosiose vieš- 
pataujančiose galiose, kurios jiems vadovauja ir veda juos jų 
keliais, kai jų laikosi ir jais vadovaujasi visa, kas turi būti naudo- 
jama atsižvelgiant į tikrąjį jų esmėjimą *!. 

Daiktas, transcendentinių tikrovės galių telkinys, niekada 
nebūna absoliučiai pažįstamas ir apibrėžiamas. Daiktai Ketver- 
to šviesoje negali būti apibrėžiami visiems laikams. Žvejo, me- 
džiotojo ar dykumų piemens gyvenime duona turi nevienodą 
realistinę prasmę. Tai reiškia, kad daiktas, net ir įleidęs šaknis 
Ketverte, yra kitoks įvairiose kultūrose, nes Ketverto galios ne- 
vienodu būdu įžengia į vieno ar kito kultūrinio gyvenimo at- 
vertį. 

Daiktas skiriasi vienos ar kitos kultūros pasaulyje. Nėra 
bendrai apibrėžtų daiktų reikšmių, kurios vienodai galiotų bet 
kurios kultūros pasaulyje. Net skirtingose tos pačios kultūros 
epochose to paties daikto reikšmė gali būti pakitusi. Duona 
lietuvių pasaulyje, iš kitų šalių atkeliavus įvairiems nami- 
niams augalams, daržovėms ir vaisiams, „įtraukė“ Ketvertą 
(transcendentinę žemės, dangaus, žmonių ir dievų tikrovę) į 
pakitusią sąveiką. Suvokiamos realistiškai, kultūrinio pasau- 


* Heidegger, Erde und Himmel. 

lio daiktų prasmės išgyvena gyvybingus, spalvingus virsmus ir 
permainas. Taip jos teikia visada tas pačias ir vis dėlto visada 
naujas Gamtos žaismo atskleistis. Mitologinio pasaulio daiktai 
yra tvirti, bet migloti. 

Dinamiškas daiktų ir jų prasmių gyvenimas suabsoliutina- 
mas, kai šios prasmės technologiškai ir logiškai užšaldomos, su- 
stingdomos, kad taptų „parankios“ ir tinkamos visiems, visais 
laikais. Heideggerio filosofija priešinasi šiai vivisekcijai ir gyvų 
daiktų sustingdymui, ji pabrėžia žodį, kuriuo užgimsta daikto 
būtis. Heideggerio kalbos filosofijoje daiktai mėginami išlais- 
vinti dinamiškam gyvenimui kalboje, suvokiamoje kaip logos 
kalba. Žmogus kalba autentiškai, atsiliepdamas transcenden- 
tiniams tikrovės pradams ir jiems „paklusdamas“ („suprasda- 
mas“ juos). 

Pirmapradžių transcendentinių realijų santykis ar sąveika 
negirdimi ir nesuvokiami technologinės kalbos terpėje - tech- 
nologiniame pasaulyje. Šiuolaikinė technologija užtemdo daik- 
tus ir jų reikšmes dabartiniame pasaulyje pretenzijų kupinu, o 
ne atliepiančiu technologinio žmogaus požiūriu. Šis pretenzijų 
kupinas požiūris nėra galutinis. Už technologinio viešpatavimo 
savo pasaulio daiktams - už pretenzingo jų užtemdymo - galų 
gale slypi pretenzijų kupinos technologijos galios, kurių valdyti 
žmogus nepajėgus. Tikroji šių galių prigimtis kol kas nėra su- 
vokiama ir patiriama“? Į aukščiausiąsias varomąsias galias už 
žmogaus technologinio veiksmingumo ribų nekreipiama dė- 
mesio. 

Kai žmogus suvokia šias galias ir tai, kad pats yra supamas 
jų, slypinčių pačioje technologijoje, jis neišvengiamai ima čia 
pat ieškoti šių pirmapradžių technologijos principų, kurių ša- 
knys glūdi veikiau Gamtoje, o ne žmoguje. Šių paieškų gaires 
teikia kalba. Nuodugniai nagrinėjant daiktų prasmę, pirmapra- 
dės supančios galios gali būti atrandamos, remiantis iki tol nea- 
bejojamais technologinių ar mokslinių bandymų duomenimis. 


*2 Cit. iš: Ibid. 

Apskritai visi žodžiai gali padėti atrasti visų daiktų šaltinį — 
Gamtos pilnatvę. Pavyzdžiui, įprasto angliško žodžio to teach 
(„mokyti“) pirminė reikšmė buvo „rodyti“. Šis aspektas išliko 
žodžio „mokyti“ reikšmėje. Mokyti - vadinasi, rodyti. Senovės 
anglų kalbos žodis tacn reiškia „rodyti“. Šis žodis glaudžiai susi- 
jęs su sanskrito žodžiu dic, iš kurio atsirado lotyniškasis dicere, 
„sakyti“ Angliškas žodis to indicate („rodyti“, „žymėti“) kilęs iš 
lotyniško dicere“*. Visiškai akivaizdu, kad visi šie žodžiai - „rody- 
ti, „sakyti, „žymėti“ - numanomi žodžio „mokyti“ reikšmėje. 

Mokytojas yra žmogus, kuris ką nors aiškina, pristato, nu- 
rodo. Kad tai pajėgtų, jis turi būti susipažinęs su visumos fonu, 
kuriame įleistos daikto šaknys ir iš kurio kyla jo prasmė. Tik 
išmanydami visumą galime nurodyti kurio nors daikto vietą, 
taigi ir jo prasmę šioje visumoje, maža to, tada galime tinkamai 
parodyti daiktą, nurodydami jo sąsajas su kitais daiktais visu- 
mos kontekste. 

Mokyti - tai „paklusti“ transcendentiniams visumos, Gam- 
tos principams („suprasti“ juos). Tik šiuo „paklusimu“ („supra- 
timu“) galime atrasti, parodyti ir mokyti ko nors mūsų gyvena- 
majame Dasein. Mokytojas yra tas, kuris stovi arčiausiai dievų, 
įleidęs šaknis viešpataujančioje vidinėje savastyje, savo Ka. 

Žodžių, kurie buvo iškreipti ir paversti lėkštais, palyginti su 
pirmapradžiais jų šaltiniais Gamtos žaisme, pirmapradžio poe- 
tinio spindesio atkūrimas primena susidėvėjusios monetos va- 
lymą iki pirminio jos spindesio. Tai jokiu būdu nėra protingas, 
skrupulingas žodžių nagrinėjimas, tai veikiau būdas išsilaisvin- 
ti iš technokratiškai tiksliai nustatytų žodžių reikšmių. Užuot 
„priėmę“ šiuos žodžius ir buvę jų užvaldomi, turėtume ieško- 
ti tolimų, gyvų, pirmapradžių jų reikšmių. „Paklusdami“ žo- 
džiams ir pirmapradėms, mitologinėms jų reikšmėms, į kurias 
juos įmetė Gamtos žaismas („suprasdami“ juos), galime išmokti 
vėl buvoti dievų globoje. 


* Cit, iš: Joseph T. Shipley (ed.), Dictionary of Word Origins. New 
York: The Philosophical Library, 1945, p. 352. 

Priešingai negu įprasta manyti, didžiosios tiesos gimsta 
konkrečiose, dažnai labai nereikšmingose pasaulio vietose, at- 
siliepiant vienam ar keliems entuziazmo apimtiems žmonėms, 
poetiškai suvokiantiems žodžių šaknis. Vartojant ar atkartojant 
giliai įsišaknijusius žodžius, ataidi pirmapradiškiausiai su jais 
susiję žodžiai, dievų vardai, šventieji arba „pilnatviškieji“ žo- 

džiai. 

Apmąstydamas giliaprasmius Hėlderlino žodžius „Poetiš- 
kai žmogus gyvena savo Žemėje““, Heideggeris akivaizdžiai 
turi galvoje žmogaus buvojimą savo gyvenimo situacijose, savo 
Dasein, kaip buvojimą žodžiuose, kurių neiškreipė universaliai 
apibrėžiamos reikšmės - poetiniuose žodžiuose. Atliepiamas 
poetinis žmogaus buvojimas - tai transcendentinių jo realijų 
patirtis. „Poeto nuotaikoje, ramioje ir džiaugsmingoje, žemė, 
dangus ir dievai, pasislėpę Šventybėje, dalyvauja Gamtos visu- 
moje, prasiveržiančioje savo pirmapradiškumu.“* 

Buvoti poetiškai - vadinasi, buvoti žodžių šaknyse, žo- 
džiuose, kylančiuose iš kūrybinių Žemės įsčių. Poetiškai bu- 
vojantis žmogus gyvena savo egzistencinėmis aplinkybėmis, 
kurių nepajėgūs paneigti loginiai, absoliutūs paaiškinimai ir 
interpretacijos. Šis egzistencinis gyvenimas - tai savojo tako 
laikymasis, atsiveriant pačios Gamtos žaismui. Tai yra žaidi- 
mas vis iš naujo (re-play), žaidimas sutartinai atsiliepimo (at- 
sako, reply) į Gamtos reikalavimus prasme, o ne atsakas į žmo- 
gaus valdomą technologiją. Atsakas į technologiją šia prasme 
yra bedievis. Tačiau jei šis atsakas siejamas su pačioje tech- 
nologijoje slypinčiais pirmapradžiais principais, jis gali reikšti 
„paklusimą“ Gamtai (jos „supratimą“), glūdintį technologijos 
šaknyse. Ji yra čia, per savo paslėpties ir atskleisties tėkmę, 
kaip physis-yra-logos įvykis, glūdintis pačiose technologijos 
šaknyse. 


* Martin Heidegger, Vortrūge und Aufsūtze. Pfullingen: Gūnther 
Neske, 1954, p. 187-204, 
* Heidegger, Erde und Himmel. 


427 


Poetiškai mąstančių žmonių (pranašų, poetų, mąstytojų 
ir kitų, pajėgių išsilaisvinti iš dabartinių logiškai apibrėžtų ir 
moksliškai „įrodytų“ daiktų esmių) užduotis yra padėti atei- 
ties dievams atgimti savo pačių ir kitų žmonių Dasein. Poeti- 
nis buvojimas - tai leidimas dievams žaisti savo gyvenamosiose 
situacijose ir taip juos įvardinti. Atskleisti juos (leidžiant jiems 
dalyvauti ir juos įvardinant) - tai atsakyti (žaidžiant iš naujo) į 
auštančių dievų žaismą. 

Žengdami atgal prie senųjų daiktų prasmių, mes išvystame 
šias prasmes įsišaknijusias ikiantropocentrinių tikrovės galių 
globoje. Užimdami poziciją ar laikydamiesi savojo kelio per žo- 
džių šaknis, mes atveriame akis tolimai auštančių ateities kultū- 
ros principų perspektyvai. 

Kelias į dievų aušrą yra „paklusimas“ („supratimas“, pasidavi- 
mas) Gamtos kalbai, logos, ne žmogaus valdomai, bet, priešingai, 
valdančiai žmogų. Apsistodamas Gamtos kalboje (logos), žmogus 
niekada visiškai jai „nepaklūsta“ (jos „nesupranta“). Jis visada lie- 
ka kelyje jos link, kalbos link, nes ji, būdama Gamtos žaismas, 
yra amžinai gyva, amžinai dinamiška, žibanti ir nuolat kintanti, 
nors visą laiką liekanti ta pati. Pasak Dieterio Sinno, Heideggerio 
knygos pavadinimas „Unterwegs zur Sprache (Pakeliui į kalbą) 
nereiškia, kad, naudodamasis tam tikru būdu (metodu), žmogus 
pasieks galutinį savo tikslą - tam tikrą kalbą - ir tada pajėgs kaip 
nors ją įvaldyti. Priešingai, būti pakeliui - tai niekada nepasiekti 
tikslo, nes kalba pasitraukia iš tikslo (metafizinės) nedaugiapras- 
mybės - pasitraukia iš galutinio visko pasakymo““. 

Atliepiamas „paklusimas“ kalbai (jos „supratimas“), užuot 
ją įvaldžius, neatneša tikro aiškumo. Jis veikiau ištirpsta Gam- 
tos dievų žaismo tamsybėje ar miglose. Plačiai žinomas posakis 
„oro niekuomet nenuspėsi“ liudija, kad Gamtos žaismas visada 
miglotas, jis niekada nebūna aiškus ir apibrėžtas. 


“ Dieter Sinn (Mannheim), „Heideggers Spatphilosophie“ // Eine 
Viertelsjahreschrift fr Philosophische Kritik. Tūbingen: Hans-Ge- 
org Gadamer und Helmut Kuhn, Mai 1967, Heft 2/3, p. 780. 

Poetiškai buvojančio žmogaus siela „išsprūsta į žydrą vaka- 
rinę dvasinių metų prieblandą. Ši siela tampa „rudenine siela“ 
ir virsta „žydrąja siela“*". Poeto Traklio žodžiai „rudeninė sie- 
la“ (Herbstseele) ir „žydroji siela“ (blaue Seele), kuriuos cituoja 
Heideggeris, akivaizdžiai reiškia poetinio žmogaus pirmapradį 
stovėjimą Gamtos žaisme - jo įtrauktumą į jos kalbą. „Rudeni- 
nė siela“ tikriausiai reiškia žmogų, pasitraukusį į dievų sutemas 
prieš pat bedievybės epochą, o „žydroji siela“ reiškia žmogaus 
atvirumą, atsiliepiant į dievų aušrą, kuriai lemta užbaigti bedie- 
vybės epochą. 

„Žydroji siela“ yra vidinės žmogaus savasties vardas. Są- 
moningam žmogui, subjektui (kaip vienintelei, išimtinei /o- 
gos vietai), suvokiančiam tikrovę pagal šalutinius „protingus“ 
antropocentriškus principus, visa ko prasmė yra aiški ir api- 
brėžta, tačiau vidinės žmogaus savasties (jo „žydrosios sielos“) 
poetinis tikrovės suvokimas niekada nebūna aiškus, jis visada 
yra klaidus ir priešinasi bet kokių antropocentrinių principų 
viršenybei. 

Lengva yra užimti tiksliai apibrėžtą tašką sudėtingame tech- 
nokratinio pasaulio žemėlapyje ir tinkamai veikti kokioje nors 
jo institucijoje kaip vadybininkui, pardavėjui, mokytojui, sar- 
gui, reporteriui, ūkininkui, policininkui, šventikui ir t. t. Taip 
yra todėl, kad kiekviena specialybė turi aiškias taisykles ar ins- 
trukcijas, kuriomis vadovaudamasis, „specialistas“ veikia kaip 
mažytis sudėtingo mechaninio įrenginio krumpliaratis. 

Gyvenimas logos - turtingai reiškiamos tikrovės kalbos — 
aplinkoje yra sunkus, miglotas ir klaidus. Buvoti poetiškai - tai 
vaikščioti, globojamam savojo Dasein dievų. Tokiam keliaunin- 
kui neatsiveria jokie išminti takai, kuriais jis galėtų eiti. Jis pats 
išmina sau takus ar grindžia kelius, ne vadovaudamasis savo 
paties impulsais ir užgaidomis, bet nuolankiai atsiliepdamas į 
neretai miglotas gaires, kurias jam palieka dažniausiai migloti 
dievai pagal žaidžiančios Gamtos diktavimą. 


* Heidegger, Unterwegs zur Sprache, p. 49. 

Sunkiausia našta tenka tam, kuris pajėgus eiti „Žydrosios sie- 
los“ keliais, poetui, taigi didžiam žmogui. Būti poetu šia prasme 
reiškia „paklusti“ tikrovės, Gamtos logos („suprasti“ jį). „Pa- 
klusti“ („suprasti“) - tai gebėjimas buvoti, ne vadovaujantis an- 
tropocentriniais ar žmogaus sukurtais principais, bet taikantis 
prie nuolat kintančių vaivorykštinių dievų principų, žaismin- 
gai tekančių šventojoje Gamtos aplinkoje. Poetas, didis kultū- 
ros žmogus, turi visada būti akylas ir ausylas trancendencijos 
blyksniams ir garsams tarp imanentiškų jo gyvenamojo Dasein 
daiktų bei įvykių. 

Buvoti poetiškai ar būti didžiadvasiu žmogumi, vadinasi, 
niekada nesustingti viename gyvenimo takelyje. Tiesa, šis takas 
atsivėrė, vidinei žmogaus savasčiai atsiliepiant į Gamtos žaismą 
ir jame dalyvaujant, tačiau, sustingęs į konkrečią formą, jis ne- 
bepriklauso dinamiškai Gamtos tėkmei. Dalyvauti, atsiveriant 
Gamtos logos keliui (jos dinamiškame kelio tiesimo judesyje, 
Be-wėgung) nėra kartą visiems laikams atliekamas darbas, tai 
veikiau nuolatinis vidinės žmogaus savasties „esmėjimas“ (re- 
alizavimasis). Jei apsistojama ties atviru keliu, ties konkrečiu 
taku, šis ėjimas jau nebėra „bekelis“ (pathless), ir einantysis ima 
priminti gyvūną, kuriam kelias yra duotas. Šia prasme techno- 
loginis žmogus daug panašesnis į gyvūną negu „poetinis“ žmo- 
gus. 

Išlaikyti „poetinę“ laisvę (vidinės žmogaus savasties laisvę) - 
tai pasilikti dievų kaimynystėje. Tai - kūrybinis didžiadvasio 
žmogaus kelias. Vėl prisiminkime pažodinę faraono Tutancha- 
mono vardo prasmę: „Tas, kuris kuria dievų paveikslus“. Šiuo 
vardu gali būti vadinamas kiekvienas egzistenciškai gyvenantis 
žmogus. Kurti dievų paveikslus - tai be paliovos leisti dievams 
nušvisti ir atsiskleisti savajame Dasein, pačiam atsiliepiant jiems. 
Tai daroma, gaminant ar kuriant daiktus (ir saugant jau esamus 
aptinkamus daiktus) kaip gimstančius ar išsirutuliojančius iš 
šventojo, pilnatviškojo Gamtos žaismo - gaminant ar saugant 
daiktus kaip dievų ir kitų transcendentinių galių telkinius. 

Mano senelis, paskutinis buvusiojo mitologinio lietuvių Da- 
sein krivis (vyriausiasis žynys), niekada nesižavėjo antriniais, 

šventumu nepasižyminčiais daiktais. Jo gyvenamojo Dasein 
daiktai buvo šventi, nes juose jis įžvelgė amžinuosius gyvųjų 
dievų paveikslus. Nors ir gyvendamas krikščionybės epochoje, 
kuri jo gyvenimo metais vis dar buvo griežtai dogmatiška, sta- 
tiškai suformuota daiktų ir aiškių, apibrėžtų žmogaus elgsenos 
„Mmaterialiame“ jo pasaulyje būdų sistema, jis išliko atviras mi- 
glotiems Žemynos (Motinos Žemės), Perkūno (žaibų ir griaus- 
tinio dievo) ir daugelio kitų dievybių, viešpatavusių augalijai ir 
gyvūnijai, laiminusių dirbamus laukus ir vedusių žmogų per jo 
šeimyninį ir tautos gyvenimą, keliams. 

Būdamas krikščionis, senelis vadino visas šias supančias ga- 
lias ne dievais, bet „dvasiomis“, suvokdamas jas panašiai kaip 
angelus. Šioms dvasioms, jo supratimu, reikėjo nuolat kūrybin- 
gai atsiliepti, atsižvelgiant į konkretų asmeninio, šeimyninio ir 
bendruomenės gyvenimo atvejį. Tokiam atsiliepimui reikalinga 
mitologinė išmintis, o ne antropocentrinė kompetencija ir ins- 
tinktyvus jos tikrumas ar protas. 

Poetinis gyvenimas gyvenamas chaotiškose bekelėse (neiš- 
brendamose, pathless) Gamtos žaidyklose, o instinktais besi- 
vadovaująs (biologinis) ar bedievis (technologinis) gyvenimo 
būdas rieda nustatytais keliais. Nors „duotus“ technologinio 
pasaulio kelius kadaise atvėrė žmogaus sąveika su Gamta, jie 
netrukus virto aiškiomis vėžėmis, į kurias įsprausta žmogaus 
elgsena, lygiai kaip biologiniai instinktai lemia gyvūnų veiks- 
mus. 

Šios pastabos dar sykį liudija, kad neįmanoma visiems lai- 
kams sukurti aiškios ir „idealios“ kultūros sistemos. Kaip tik 
todėl jokia kultūra, kad ir kokia būtų „tikra“, „labiausiai išsi- 
vysčiusi“ ar „neprilygstama“, negali būti primetama kuriai nors 
kitai ar visoms kitoms kultūroms. Negana to, jokios kultūros 
epochos negali vainikuoti visiška tobulybė, kuri nustelbtų vi- 
sas kitas šios kultūros epochas, lygiai kaip joks gyvūnas negali 
būti laikomas „idealiu“ ir tapti galutiniu siektinu visų gyvūnų 
modeliu. Kiekvienoje savo žaidimo srityje ar kiekviename etape 
Gamta yra amžinai graži, amžinai galinga, didinga ir dieviš- 
ka. Poetinis buvojimas, lygiai kaip Gamtos žaismas, niekada 

nepasiekia šio galutinio savęs įgyvendinimo tikslo (priešingai 
negu teigė Hegelis): tai - nuolatinis dievų ieškojimas. 

Bedievė šiuolaikinio žmogaus sumaištis pakankamai su- 
brendo, kad ją pakeistų dieviška tvirtybė, nors ši tvirtybė jokiu 
būdu nėra aiški, - lygiai kaip Gamta ir jos žaidimas, ji visada 
yra miglota. Demokratinėje mūsų visuomenėje žmonių min- 
tims viešpatauja viena ar kita „mąstymo mokykla“. Atėjo laikas 
mums suvokti, kad negali būti absoliučiai tikros minties mo- 
kyklos, teikiančios žmogui objektyviai suformuotą planą, ku- 
ris kiekvienam paaiškintų viską visiems laikams. Didžiadvasiai 
žmonės yra tie, kurie iškėlė galvas virš visų „-izmų“ (virš visų 
mąstymo mokyklų) ir, užuot vadovavęsi jomis, seka miglotais 
dievais, kurie įsižiebia ar susilaiko nuo žibėjimo žmogaus Da- 
sein viduje. 

Poetinis, didžiadvasiškas, herojiškas gyvenimas šiandien 
įmanomas ne per tiesioginę dievų patirtį (nes šie pasitraukė iš 
mūsų Dasein, palikdami jį tuščią ir bedievį), bet per jų nesaties 
patirtį. Patirti bedievybę - tai justi dievų stoką ir suvokti jų ne- 
satį. Visiškai bedievis žmogus nesuvokia nei dievų buvimo, nei 
jų nesaties, jis tiesiog nekreipia į juos dėmesio. Žmogus, pati- 
riantis bedievybę, ne ignoruoja dievus, o iš tiesų junta jų trūku- 
mą, ir tai kartais net ima gniaužti jam kvapą. Jis jaučia dievus 
per jų nesatį. 

Kultūra tikrąja šio žodžio prasme, lygiai kaip pati Gamta ir 
jos žaismas, turi išgyventi savo viršūnę kiekviename raidos eta- 
pe, jos viršūnė turi nuolat keistis. Neįmanoma vienintelė išskir- 
tinė viršūnė, objektyvus kiekvieno šios kultūros etapo matas. Jei 
tokia viršūnė yra, ji veikiau kliudo šios kultūros raidai, o ne prie 
jos prisideda. Kultūra nesivysto daugiau ar mažiau tiesia linija 
nuo primityvių ištakų iki tobulumo būsenos. Ji veikiau primena 
rutulį, nuolat ieškantį savo viršūnės, kuri rutulio atveju niekada 
nebūna nauja. Būti kultūrininku tikrąja prasme, buvoti poetiš- 
kai - tai tarsi būti akrobatu, laikančiu pusiausvyrą ant nuolat 
riedančio rutulio - Gamtos žaismo. Tai reiškia nuolat laikytis 
ant amžinai putojančio Valios Valdyti vandenyno bangos kete- 
ros. Šis plaukikas yra Nietzsches Antžmogis — žmogus, kuris 

tvirtai laikosi savo pozicijos chaotiškoje neįžengiamoje niekada 
nenurimstančios ir visada žaidžiančios Gamtos teritorijoje. 


10. TECHNOKRATINIO PASAULIO JAUNIMAS 


Pastaraisiais metais jaunimas visame pasaulyje, o ypač Šiau- 
rės Amerikoje, atkreipė į save dėmesį įvairiais destruktyviais, 
maištingais veiksmais prieš vyresniųjų nustatytą tvarką ir vy- 
raujančius kultūros principus. Dauguma šių maištingų veiksmų 
vyksta ar bent jau prasideda koledžuose ir universitetuose. Ta- 
čiau juos palaiko arba į juos įsitraukia ir kiti jaunuoliai. Tipiškas 
tokių jaunuolių pavyzdys yra hipiai. 

Dr. Gutas, stebėjęs hipių gyvenimą viename iš Erio ežero pa- 
plūdimių, vadina juos apgailėtinais dėl jų apsileidimo, nešvaros 
bei dėl nuoseklumo ir savigarbos stokos“. Jie maudosi su dra- 
bužiais, vaikšto ilgais plaukais ir nešukuoja barzdų. Jie neturi 
jokių idealų, jokių siekių, niekuo nesidomi. Dr. Gutas vadina 
juos neurotikais, stokojančiais vidinės sveikatos: jų viduje tuštu- 
ma, jie visiškai apatiški aukščiausiosioms savo tėvų vertybėms. 
Pasak jo, jiems nepažįstamas joks altruizmas, jie neturi jokių 
socialinių nė Žmogiškųjų interesų. Jie apskritai neigia ir atmeta 
savo tėvų gyvenseną. Dr. Gutas mano, kad ši apatija kyla iš jų 
nesugebėjimo įžvelgti kokią nors gyvenimo prasmę. Jis cituoja 
Freudo žodžius: „Kai žmogus ima abejoti gyenimo prasme ir 
vertingumu, jis tampa ligoniu“*?. 

Šiame skyriuje norėčiau trumpai panagrinėti maištingąjį 
jaunosios kartos protesto sąjūdį jų tėvų pasaulyje viešpatau- 
jančios bedievybės požiūriu. Manau, kad pamatiniai maištau- 
jančio jaunimo motyvai neaiškūs ne tik mums, bet ir pačiam 


* Dr. Gutas aptarė šiuolaikinio jaunimo problemą lietuvių savaitraš- 
tyje „Tėviškės žiburiai“ (941 Dundas St. West, Toronto, Ontario), 
1969. 

* Ibid. 

jaunimui. Pamėginkime atidžiau įsižiūrėti į šiuos paslėptus 
motyvus. 

Akivaizdu, kad jaunuoliai protestuoja ne tik prieš kai kuriuos 
mūsų pasaulio aspektus, bet ir prieš jį visą ir prieš pamatinius 
jo principus. Nerūpestinga jų išvaizda, neprižiūrimi plaukai ir 
„laukinės“ barzdos yra tik išoriniai vidinės jų nuostatos žen- 
klai. Tolesnė jos raiška yra jų nepagarba mūsų gyvenimo būdui, 
nenoras įgyti kokią nors specialybę ir konstruktyviai įžengti į 
technologinį mūsų „skruzdėlyną“ kaip lojaliems jo nariams, pa- 
keisiantiems savo tėvus, kai šie paliks savo darbus. 

Senaisiais laikais, ypač archajinėmis mitologinėmis dieno- 
mis, jaunuoliai didžiuodavosi galėdami sekti vyresniaisiais ir 
buvo kupini ryžto tapti tokiais pat žmonėmis kaip jie. Šiandien 
jaunuoliai niekina savo tėvų gyvenimo būdą ir atsisako sekti jų 
pėdomis. 

Visai įmanoma, kad mūsų jaunuoliai pasąmoningai suvokia 
mūsų gyvenimo trapumą, nesaugumą, o gal ir tai, kad nėra jo- 
kių pamatinių jo standartų. Suvokdami tai, jie atsisako „paklus- 
ti“ vyresniesiems („suprasti“ juos) ir prieš juos maištauja. Jei iš 
tiesų taip yra, neturėtume nuvertinti jų protesto ar maišto - jei 
tik šie jaunuoliai siūlytų naujas, jaunatviškas idėjas ar principus. 
Vien atkakliai kartodami „Ne!“ jie netampa geresni už mus. Jie 
garsiai, nemąstydami kartoja laisvės ir taikos šūkius, nesiimda- 
mi jokių vertingesnių veiksmų dėl šių didingų tiesų. 

Hipiai, bytnikai, vietnikai, taikos ir įvairių laisvių šalininkai 
nesugeba suvokti, kad laisvė (freedom) nėra vien paviršutiniš- 
kai suvokiamos laisvės (liberties): laisvė nereiškia, kad nesama 
jokios reguliuojančios tvarkos. Kultūrinis gyvenimas įgyvendi- 
namas ne tada, kai kiekvienas tiesiog eina savo keliu. Šis ap- 
sisprendimas, neretai demonstruojamas, pavyzdžiui, deginant 
šauktinių korteles Jungtinėse Valstijose, yra tipiškas anarchiz- 
mo pavyzdys. Kita vertus, tikro kultūrinio gyvenimo pamatas 
nėra tai, kad visi svarbiausi klausimai sprendžiami demokrati- 
niu balsavimu. Tikroji laisvė nepasiekiama daugumos balsais. 
Kalbant apie šią laisvę, žmogus suvokiamas ne kaip dvasiškai 
gyvenanti esybė su vidine savastimi, bet veikiau kaip visiškai 


434 


baigtinė esybė, savimi įgyvendinanti individualią pilnatvę ir to- 
bulybę. 

Mes žinome, kad tikra visuomenė, tikras kultūros pasaulis 
arba Dasein, tikras individas šioje visuomenėje nepasiekia ab- 
soliučios pilnatvės ir tobulybės. Žmogaus ir jo pasaulio pilna- 
tvė niekada neapsiriboja vien žmogumi ar vien žmogiškuoju 
pasauliu - ji siekia antžmogiškuosius pradus. Ir žmogus, ir jo 
pasaulis patiria kultūrinį augimą ir kultūrinį gyvenimą. Šiame 
augime ar gyvenime tikroji laisvė yra ne įvairios laisvės (visiškai 
nepančiojamas individas ir kultūrinis žmogaus pasaulis), bet 
žmogaus atvirumas, pasiekiamumas ar laisvumas savo paties ir 
savojo pasaulio pilnatvei ir tobulybei, nors pati ši pilnatvė nie- 
kada neįgyvendinama. 

Taigi buvimo žmogumi pilnatvė, būdama tarsi jo svorio cen- 
tras, niekada neapsiriboja pačiu žmogumi. Žmogus, atsiverda- 
mas šiai buvimo žmogumi pilnatvei, būdamas laisvas jai, gyvena 
kultūrinį gyvenimą, buvoja poetiškai. Jei žmogaus būties esmė, 
vidinė jo savastis priklausytų pačiam žmogui kaip jo nuosavybė 
ar kontrolės objektas, jis gyventų imanentišką, antropocentriš- 
ką gyvenimą, ir jo laisvė būtų tiesiog įvairios laisvės - vien pa- 
čiame žmoguje susitelkusi ir įsišaknijusi laisvė. 

Tačiau kadangi, kaip jau matėme, žmogaus buvimo žmogu- 
mi esmė, vidinė jo savastis neapsiriboja vien pačiu žmogumi, 
bet yra jį vedančių ir reguliuojančių transcendentinių galių, ku- 
rios, pasak Heideggerio, yra žemės, dangaus, dievų ir mirtin- 
gųjų sąveika, rankose, jo laisvė nėra jo paties apsisprendimas, 
o veikiau jo atvirumas, pasiekiamumas, „paklusimas“ („supra- 
timas“) ir atsakas transcendentinėms galioms. Šiuo požiūriu ir 
mes, vyresnieji, ir mūsų jaunimas nesuvokiame tikrosios laisvės 
prasmės. Taigi jaunieji „laisvės šalininkai“ (kovotojai už laisvę) 
yra tokie pat „demokratai“ kaip ir jų tėvai. 

Ar kultūrinė žmogaus paskirtis įgyvendinama kuriant gry- 
nąją laisvę - anarchiją? Jokiu būdu! Ar ji pasiekiama gerai or- 
ganizuotu beveidžių žmogiškųjų menkystų bendrumu, kai šie 
valdo viską, sudarydami daugumą, tai yra vien kiekybė, visiškai 
neatsižvelgdami į kokybę? Tikrai ne. Kultūrinę žmogaus paskir- 

tį įgyvendina tie žmonės, kurie nuolankiai, pagarbiai ir rūpes- 
tingai ieško prarastųjų principų, nes šie turėtų vesti žmoniją į 
vidinį kiekvieno tobulėjimą, į kiekvieno atsiliepmą ir „paklusi- 
mą“ transcendentiniams principams, nežinomiems dievams (jų 
„Ssupratimą“). 

Ne bet kuris individas gali atverti šventuosius (pilnatviškuo- 
sius) kelius į žmogiškąją pilnatvę. Jų nedaug - išrinktųjų ar pa- 
šauktųjų, kurie pajėgūs nešti žmonėms dieviškąjį logos. Jie yra 
žmonių dvasininkai, poetai ir vadovai. Laisvė savaime yra di- 
džiųjų visuomenės žmonių laisvė įžvelgti visada neaiškias dievų 
užuominas ir perduoti jas kitiems. Didžiadvasiai ar karališko- 
sios dvasios žmonės, dievams tarnaujantys žmonės išlaisvina 
kitus. 

Pabrėždami laisvę, mūsų jaunuoliai laikosi veikiau antropo- 
centriško požiūrio, o ne tikrosios laisvės. Tačiau maištaudami 
bemaž prieš visas žmogiškąsias vertybes ir jas atmesdami, jie 
atskleidžia antihumanistinius ir antiantropocentrinius savo po- 
linkius. Tai reiškia, kad jų bedievybė yra bedievybė be antropo- 
centrizmo, be humanizmo. 

Atmesdamas humanistines bedievio pasaulio normas, maiš- 
taujantis jaunimas tarsi atveria duris iki tol nesuprastai, mūsų 
atsako laukiančiai tikrovei. Pro šias duris mūsų Dasein neišven- 
giamai pasiekia būsimųjų dievų gūsis. 

Kadangi maištaujantys jaunuoliai patys nesuvokia šių princi- 
pų, jie yra sutrikę ir nežino, į ką orientuotis. Nepatenkinti vyres- 
niųjų gyvenimu ir neįžvelgdami rytdienos pasaulio perspekty- 
vos, jie dažnai tampa svetimų politinių jėgų, siekiančių suardyti 
nuosekliai tekančią tradicinio Vakarų pasaulio kultūrą, auko- 
mis. Šios svetimos jėgos yra beveik vien įvairios komunizmo 
(rusiškojo, kiniškojo, kastristinio ir kitų) atšakos, sėkmingai pa- 
sinaudojančios jaunimo nesugebėjimu orientuotis (ar, tiksliau 
sakant, juo piktnaudžiaujančios), keliančios sumaištį ir smuk- 
dančios kultūrinį mūsų laisvojo Vakarų pasaulio gyvenimą. 

Algirdas Budreckis, atidžiai stebėjęs ir tyrinėjęs studentų 
riaušes Šiaurės Amerikos universitetų ir koledžų miesteliuose, 
pastebėjo, kad šios riaušės dažniausiai nebūna spontaniškos, jas 

paprastai kruopščiai suplanuoja gana mažos individų grupės - 
šalių, siekiančių sugriauti Vakarų demokratijos tvirtoves ir visų 
pirma, be abejo, Jungtines Amerikos Valstijas, agentai. 

Visais studentų riaušių atvejais Budreckis pastebi tą pačią 
schemą ar procedūrą“. Pasak jo, šie agentai užmezga kontaktą 
su žmonių grupėmis, kurios turi priežasčių būti nepatenkintos 
savo aplinka. Universitetų ir koledžų studentai iš dalies jaučiasi 
supančioti vyresniųjų demokratijos ir technologijos laimėjimų. 
Šie laimėjimai vargiai palieka jaunesniajai kartai naujų, neiš- 
tirtų sričių, kur ji galėtų pritaikyti savo gabumus ir kūrybinę 
energiją. Taigi jaunuoliams iškyla dilema: arba sekti „didingais“ 
savo tėvais, arba jiems priešintis, kelti anarchiją ir chaosą. Di- 
džioji dalis pasaulio jaunimo renkasi antrąjį variantą. Budreckis 
vadina šią rezignacijos nuostatą nuoboduliu. Iš nuobodulio jau- 
nimas ryžtasi imtis bet kokių veiksmų, kad kaip nors užpildytų 
vidinę savo tuštumą, savo sielų vakuumą. 

Priešo agentai pirmiausia įsiskverbia į mažas nepatenkintų 
studentų grupeles ir kartu su jomis ieško visuomenėje, ypač 
savo mokyklų administracijoje, neteisybės, aplaidumo, pikt- 
naudžiavimo. Jei nematyti jokio akivaizdaus „blogio“, kurį būtų 
galima parodyti pirštu, šie agentai, maištauti trokštančių stu- 
dentų grupių vadovai, jį išgalvoja. Nesvarbu, kokias negeroves 
pulti, tikras ar įsivaizduojamas, svarbiausia yra nukreipti nepa- 
sitenkinimo dvasią ir energiją prieš mokyklos adminstraciją ir 
dar toliau - prieš šalies administravimo ir valdymo institucijas. 
Laisvė, taika, žmogaus teisės ir studentų teisės yra tinkami šū- 
kiai, be galo parankūs mesti valdantiesiems į akis. 

Komunistinių šalių agentai ir jų pagalbininkų eskadronai 
platina savo „idėjas“, organizuodami susitikimus su didesnė- 
mis ne tokių rizikai pasiryžusių studentų grupėmis ir rengda- 
mi įspūdingas demonstracijas. Kitas žingsnis yra susitikimai su 
pakviestais atstovais. Per kiekvienas didesnes studentų riaušes 
surandamas ir pakviečiamas būti pagrindiniu studentų atstovu 


50 Tėviškės žiburiai, 1970 m. birželio 11 d. 

koks nors liberalių pažiūrų dėstytojas arba gerai pažįstama po- 
puliari asmenybė. Bet koks oponavimas riaušininkų „progra- 
mai“ ar ypač jos kritika smerkiama ir persekiojama kaip laisvės 
priešininkų darbas, pataikavimas vyraujančiai administravimo 
sistemai, kaip tų, kurie neremia taikos, požiūris, šunuodegiau- 
tojų, remiančių karinės pramonės kompleksą, mąstysena, tiesos 
ir žmogaus teisių priešininkų pozicija. 

Kai plačiosios masės pamažu išjudinamos, prasideda pasku- 
tinis destruktyvių riaušių etapas. Dabar mokyklos administra- 
cija nebeturi kitos išeities, kaip iškviesti policiją tvarkai atkurti. 
Kaip tik to ir siekia riaušių organizatoriai, nes taip pažeidžiama 
„aukštosios mokyklos autonomija“ ir atsiranda puiki galimybė 
pateikti „neabejotinų policijos žiaurumo įrodymų“, nes visada 
galima pasikviesti „bešališkų“ žurnalistų, atstovaujančių spau- 
dai, televizijai ir kitai viešajai žiniasklaidai. Šie reporteriai pui- 
kiai sugeba išrinkti scenas, kai policija „barbariškai“ susidoroja 
su studentais „idealistais“. 

Šaltas, bešališkas ir atidus stebėtojas visų šių studentų riau- 
šių kurstymo procedūroje pastebės tą pačią taktiką. Negana to, 
maždaug tos pačios schemos ir programos laikomasi, kurstant 
kitus socialinius neramumus, kuriuose dalyvauja radikalūs 
laisvės ir lygybės šalininkai, antikariniai sąjūdžiai, kovotojai už 
narkotikų legalizavimą ir net moterų išsilaisvinimo frontas. 

Laisvojo Vakarų pasaulio priešai, komunistai labiausiai su- 
interesuoti pakirsti jo jėgas. Jie mėgina sumenkinti gynybinę jo 
galią taikos ir antikarinėmis demonstracijomis, patys jas orga- 
nizuodami ir įkvėpdami. Net šiurpu regėti, kaip puikiai jiems 
tai sekasi — ne tik tarp studentų, bet ir tarp kai kurių aukštų 
pasaulio politikos ir kultūros asmenybių. 

1968 m. rugsėjo 10 dieną Britų Kolumbijos universiteto stu- 
dentų sąjungos pirmininkas, agituodamas už taikos rėmimą, 
pareikalavo, kad iš Kanados universitetų mokymo programų 
būtų pašalintas karinių cheminių medžiagų kursas, maža to, 
kad iš socialinių mokslų programų būtų pašalintos visos soci- 
alinės ideologijos, vienaip ar kitaip remiančios karą. Kalbėtojas 
nežinojo (arba tikriausiai nenorėjo žinoti), kad aklas atsisaky- 

mas gintis niekuo nepagerintų kanadiečių padėties, bet veikiau- 
siai nulemtų kanadiečių tautos išnykimą iš pasaulio žemėlapio. 
Vakuumas išlieka neilgai. Jei Kanada (ar kuri nors kita šalis) vi- 
siškai nusiginkluotų, gerai ginkluotos kitos šalys ją tuojau pat 
nukariautų ir apgyvendintų savo gyventojais, paversdamos ka- 
nadiečius antrarūšiais piliečiais arba net visiškai juos išnaikin- 
damos (jei ją išlaisvintų Mao Kinija!). Gamta net menkiausią 
vabzdį išmoko apsiginti. Gyvūnų pasaulio taika ir pusiausvyra 
išlaikoma ne per gyvūnų bejėgiškumą, bet priešingai, per jų ge- 
bėjimą apginti save ir savo jauniklius, ir lygiai taip pat tik pa- 
Jėgios apsiginti kultūros bei tautos gali suteikti savo žmonėms 
taiką ir padėti jiems gyventi taikoje ir santarvėje, bendradar- 
biaujant su kitomis kultūromis bei tautomis. 

Negalime suversti jaunimui visos atsakomybės už antisoci- 
alines, antivyriausybines, destruktyvias ar maištingas jo pažiū- 
ras. Pamėginę atidžiau pažvelgti į destruktyvios ar maištingos 
jaunosios kartos pozicijos šaknis, geriau suprasime esmines 
apatiško jų požiūrio į vyresniųjų idealus priežastis ir motyvus. 
Galbūt tai mes, vyresnieji, ir mūsų antropocentriniai, bedieviai 
principai labiau negu kas nors kita naikina sveiką mūsų jauni- 
mo entuziazmą. „Proziškas“ (nepoetiškas) mūsų gyvenimo bū- 
das, kai žmogus laikomas vieninteliu tiesos matu, jau savaime 
pakerta jaunimui sparnus, užkirsdamas jam kelią į žydrąją El- 
dorado šalį. 

Panagrinėkime patriotizmo pavyzdį. Patriotizmas mitologi- 
niais ir net gana nesenais laikais buvo daugelio jaunų vyrų ir 
moterų entuziazmo šaltinis. Karšta meile atsiliepdami savo ša- 
lies dievams, jie pasižymėdavo stebėtina ištverme ir pasiryžimu 
kentėti, suteikdami vidinei savasčiai gilesnę gyvenimo prasmę. 
Tarnaudami savo žemei ir dangui, savo dievams ir kitiems žmo- 
nėms, jie gyveno „poetinį“ mania gyvenimą. 

Kadaise mokyklose jaunuoliai kartu su kitomis mokslinėmis 
disciplinomis ir menais buvo mokomi mylėti savo šalį. Šiandie- 
nos mūsų mokyklų istorijos ir geografijos vadovėliuose nera- 
sime jokių patriotinių nukrypimų. Patriotizmas draudžiamas, 
lygiai kaip religija ar koks nors domėjimasis transcendentine 

tikrove. Docterio Johnseno teigimu, „Patriotizmas yra paskuti- 
nis niekšų prieglobstis. Mūsų amžiuje tai - nebrandumo ir ne- 
atsakingumo požymis *!, 

Patriotizmas - tai tik vienas pavyzdys. Nesunkiai pastebėsi- 
me, kad beveik visi svarbiausi senojo pasaulio ir senųjų dieviš- 
kųjų kultūrų idealai nebūdingi bedieviam mūsų Dasein. Kartu 
su jais pasitraukė į užmarštį ir tikrasis entuziazmas. Taigi ne- 
turėtume stebėtis apatiška mūsų jaunimo laikysena. Pernelyg 
užsiėmę, kurdami savo bedievį pasaulį, mes patys klaidingai 
laikome entuziazmu savąjį antropocentrinės civilizacijos sta- 
tytojų uolumą. Galbūt mūsų jaunimas pasąmoningai numano, 
kad mūsų pasaulyje tikras entuziazmas tapo pamišimo ar ne- 
brandumo forma. 

Kodėl mūsų jaunimas maištauja? Visų pirma todėl, kad mes, 
vyresnioji karta, praradome savo tvirtą poziciją tarp kadaise ne- 
abejojamai tikrų kultūros principų. Mes jau nebežinome, kodėl 
darome tai, ką darome. Kai mums prireikia nuomonės kokiu 
nors klausimu, mes klausiamės kurios nors konkrečios srities 
„specialisto“ arba ieškome problemos sprendimo atsiklausdami 
daugumos nuomonės. Kartais net imame klausinėti tų, kuriuos 
patys instruktuojame, vedame ir mokome, nuomonės. Praktiš- 
kai vadovaudamiesi Dewey auklėjimo filosofija, leidžiame pa- 
cientui būti savo paties gydytoju. Mes dažnai patys klausiame 
savo studentų, kokie yra jų idealai ar požiūris į pamatines kultū- 
ros vertybes ir žmogaus egzistavimo prasmę. Ar šitaip išlaikome 
kokį nors autoritetą ar prestižą tarp jaunimo? Mūsų sutrikimas 
ir tai, kad esame pasiklydę tarp struktūrinių tikrovės principų, 
yra tikra jaunosios kartos maišto perykla ir dingstis jam plisti. 
Mes nežinome, kas yra teisybė, kas - didybė, kas yra didvyriška, 
kas šventa. Kaip gali tai žinoti mūsų jaunuoliai? 

Visi maištingi pacifistų, vietnikų, black power, hipių sąjū- 
džiai tėra tik iš technokratinio žmogaus tikrų principų ir idealų 


51 George Wordcock, „Patriotism Today is the Sign of Immature“ // 
Victoria Daily Times, May 23, 1970. 

neturėjimo kylantis radikalizmas. Technokratiniame pasaulyje 
žmogaus laisvė iškreipiama, suluošinama, sujaukiama ir išduo- 
dama. Taip yra, nes ji neliudija ir neišsako tarnystės bei „paklu- 
simo“ galioms, iškylančioms virš įprastų žmogiškųjų standartų 
(tų galių „supratimo“). Nė vienas negali būti didžiu žmogumi, 
'"nepuoselėdamas uolumo, troškimo ir didžiulio noro paklusti 
aukštesnei, dieviškajai tvarkai, dievams. Ar galime tą, kuris ko- 
voja tik dėl savo ar kitų žmonių gerovės, vadinti didžiadvasiu ar 
didvyriu? 

Jei pacifistai ir kiti tik savais būdais tarnauja savo pačių ge- 
rovei, jie vaikšto ta pačia bedieve žeme kaip ir mes, tik atmetę 
antropocentrinį mūsų veiksmingumą ir asketizmą. Maištau- 
jantis jaunimas, užuot mėginęs iš naujo atrasti prarastus šim- 
tametės kultūros principus, užuot atgaivinęs mirusius jos die- 
vus, gyvena netvarkingą, tuščią gyvenimą be jokių įstatymų. 
Šioje dvasinėje atmosferoje neįmanoma jokia didybė ir joks 
heroizmas. 

Visai įmanoma įsivaizduoti, kad už mūsų jaunimo apatijos 
slypi entuziazmas. Nematydami ateities dievų ir jiems „pa- 
klūstančių“ (juos „suprantančių“) didžiadvasių žmonių, mūsų 
jaunuoliai savo slepiamą entuziazmą nukreipia į menamus di- 
džiuosius šiandienos žmones (nes tikrų didžiadvasių šiandieną 
nebėra). Dėl klastingų komunistinių šalių agentų, kuriančių pa- 
trauklius maištaujantiems, rizikos ištroškusiems protams šūkius 
ir įvaizdžius, manipuliacijų, mūsų jaunimas ėmė garbinti žmo- 
nes, kurie, stokodami tikrojo entuziazmo ir didybės, priešingai, 
atstovauja antropocentriškai socializmo sistemai ar doktrinai, 
daug labiau kontroliuojamai pagal aiškias instrukcijas ir vedan- 
čiai visus žmones tarsi gyvulius į „žemiškojo rojaus“ ganyklas. 
Šie stabai - tai Castro, „Che“, Mao ir kiti veikėjai, siekiantys su- 
žlugdyti Jungtines Amerikos Valstijas - laisvojo pasaulio tvir- 
tovę ir galbūt paskutinės būsimo kultūros atsinaujinimo vilties 
buveinę. Ši tvirtovė, nors pati būdama antropocentriška, palie- 
ka erdvės „dieviškiesiems“ poslinkiams, laukiantiems savo va- 
landos, kai mūsų būsimieji entuziastingieji „poetiniai“ žmonės 
mums parodys ateities dievų paveikslus. 

Kaip jau žinome, visi senovės Egipto pasaulio žmonės vietoje 
individualios, „demokratinės“ savasties puoselėjo savo valdovo 
savastį, jo Ka, ir dalyvavo joje - savo dievybės Ka. Šis dalyvavi- 
mas, užuot puoselėjus savo pačių savastį kaip „demokratiškai“ 
lygią bet kuriai kitai, yra entuziastiškas: tai - dalyvavimas dievo 
gyvenime (taip buvo todėl, kad turėti savo Ka reiškė būti įtrauk- 
tam į dievo gyvenimą). Valdovas, kupinas dieviškojo (Ozyrio) 
Ka, buvo dievo (Ozyrio) apraiška egiptiečių gyvenamajame pa- 
saulyje. Tauta, dalyvaudama savo valdovo Ka, kartu dalyvavo 
savojo dievo būtyje, tad jos egzistavimas buvo entuziastiškas. 

Mūsų jaunuoliai, mėgdžiojantys savo pseudostabus, primena 
mums mitologinį Egipto pasaulį ir demonstruoja entuziastišką 
nuostatą. Ši netinkamai nukreipta, bet iš paslaptingų (net jiems 
patiems) gelmių plaukianti nuostata liudija egzistuojant kai ką 
už antropocentrinio pasaulio ribų. Paveikiausia ir labiausiai 
sukrečianti neantropocentrinės nuostatos apraiška yra laisvai 
pasirinkta mirtis dėl savo idealo. Žmogus, mirštantis dėl savo 
idealo, yra didvyris. Šiaip ar taip, jis praranda save, įveikdamas 
egocentrinę ar šalutinę savastį. Tačiau net prarasdamas save jis 
vis viena gali būti antropocentriškas. Taip nutinka tada, jei jis 
miršta dėl kitų žmonių, dėl savo tautos, bendraminčių ar aps- 
kritai dėl žmonijos. 

Turime pabrėžti, kad, tiksliai sakant, grynai antropocentri- 
niame pasaulyje negali būti didvyrių. Kitaip tariant, nė vienas 
jų nemiršta vien dėl humanizmo idealų. Taigi nė vienas komu- 
nistų ar demokratų (Amerikos) didvyris nėra didvyris tikrąja 
šio žodžio prasme. 

Kai kas nors paaukoja savo gyvybę dėl kitų (dėl savo tau- 
tos, šeimos, žmonijos), jis pasiaukoja dėl jų gerovės. Kas yra 
žmonių gerovė? Mūsų suskilusiame pasaulyje abiejose sienos 
pusėse (vienoje - komunistinės imperijos, kitoje - demokra- 
tinės Vakarų šalys) žmogaus gerovės idealu laikoma būklė, kai 
visi daiktai, visos prekės, visos vertybės, visi įmanomi „dievu- 
kai“ pasiekiami visiems tautos nariams. Laikantis šio požiūrio, 
kiekvienas, norintis tapti didvyriu, turi mirti, siekdamas kitų 
žmonių gyvenimo pritekliaus - pavyzdžiui, vardan šampano, 

ikrų ir kitų „dievukų“ gausos ant jų stalų! Ar iš tiesų taip? Ne 
visai taip. 

Iš tiesų kartais šeimos nariui tenka mirti, ginant gyvybines 
savo šeimos valdas, arba kariui - ginant maisto atsargas, būti- 
nas jo bendražygiams išgyventi. Tačiau aprūpinti bendražygius 
maistu, reikmenimis ir patogumo dalykais nėra galutinis didvy- 
rio mirties tikslas. Išgelbstint mylimų žmonių ar bendraminčių 
gyvybes, jiems iš esmės suteikiama galimybė vadovautis savo ir 
mirštančio didvyrio idealais, jų siekti ir juos įgyvendinti. Tačiau 
jei jų idealai - tik jų gerovė, tai šie motyvai iš tiesų nėra svarbus 
skiriamasis bruožas. 

Krivis, vyriausiasis senovės lietuvių žynys, negandų laikais, 
nelaimei ištikus visą tautą, perdavęs savo žmonėms dievų va- 
lią, kuria vadovaudamiesi jie įveiks negandą, dažnai turėdavo 
baigti savo gyvenimą puldamas į šventąsias degančio ąžuolyno, 
dievo Perkūno girios, liepsnas. Jis tai atlikdavo per šventąsias 
apeigas šventojoje giraitėje. Mirdamas krivis žmonių atmintyje 
pažymėdavo šventą dieną - tam tikros lietuvių Dasein epochos 
ribą. Savo mirtimi paženklindamas dievų žinią, krivis padėdavo 
savo žmonėms laikytis tvirtos pozicijos negandų dienomis, se- 
kant savaisiais dievais - dažniausiai dievu Perkūnu, - ir įveikti 
nelaimę. Krivio tikslas būdavo ne jo tautos gerovė, bet dievų 
buvimo su jo tauta gynimas. Negandos reiškė tik tiek, kad jo 
žmonės kaip nors nukrypo nuo dievų kelio. „Paklusimas“ die- 
vams (jų „supratimas“) turėdavo sugrąžinti juos į tikruosius 
šventuosius kelius, kuriais eidami jie savo gyvenime saugodavo 
dievus. Taigi krivio mirtis - tai grynai žmogiškos aplinkos ribų 
peržengimas. 

Antropocentrizmo didvyriai, technokratiniai komunistinio 
ar demokratinio pobūdžio idealistai, mirė ne tik dėl žmonių 
gerovės, bet ir dėl žmonijos idealų. Periferiškai suvokiami šie 
idealai atrodo humanistiški. Radikaliu požiūriu (žvelgiant į ša- 
knis: radix - „šaknis“) jie gali būti regimi kaip transcendenti- 
niai. Kaip tokie, jie glūdi paslėptame technokratinio pasaulio 
fone, racionalistiškai ar teoriškai nepasiekiami ir neįžiūrimi. 
Žvelgdami egzistenciškai (peržengę vien imanentinių principų 

ribas), „poetiškai“, entuziastiškai, galime tarti, kad antropocen- 
trizmo didvyriai miršta vardan rytdienos dievų, kurių jie nepa- 
jėgia suvokti šalutine, bet tikrai suvokia vidine savastimi. 

Mirtis, lygiai kaip Gamta savo paslėptyje, ne tik yra neteisin- 
gai suvokiama, bet ir neišvengiamai turi būti taip suvokiama. 
„Neįmanoma ilgai žiūrėti į saulę ir į mirtį, - teigė E. La Roche- 
foucauld, 

Mūsų jaunimas yra skeptiškas ir apatiškas humanistinių 
idealų atžvilgiu. Šis nepatiklumas yra ir suprantamas, ir patei- 
sinamas. Taip yra todėl, kad mes, vyresnioji karta, nebuvojame 
harmoniškame, pilnatviškame, šventame pasaulyje. Dėl to mes 
gyvename kultūros griuvėsiuose, tarp kultūrinių šiukšlių san- 
kaupų. Technologiniai mūsų laimėjimai užgožia visa kita, maža 
to, jie nustelbia šiuolaikinio žmogaus vidinės savasties nedarną 
ir šiandieninio (žmogiškojo) logos nepakankamumą ir neleidžia 
mums jo įžiūrėti. Pasiklydę ir sutrikę savo kultūros kryžkelėje, 
mes nepajėgiame įkvėpti savo jaunimo ir nesugebame jo akyse 
būti tvirtybės stulpai. 

Mūsų jaunuoliai pradeda paieškas. Ko jie ieško? Jie ir patys 
vis dar to nežino. Jaunuoliai atsisako eiti mūsų pėdomis ir tęs- 
ti mūsų sumanymus. Vien atsisakydami pakrikusių kultūrinių 
mūsų vertybių ar idealų ir juos neigdami jaunuoliai dar neįžen- 
gia į tikrąjį kultūros pasaulį. Tačiau jie privalo ieškoti ir atrasti 
tikrąjį savo kultūros kelią, kurio pradžia glūdi vidinėje jų sa- 
vastyje. Studijuoti didžiąsias praeities kultūras ir didžiausio jų 
pakilimo bei klestėjimo laikotarpius labai pravartu, kad numa- 
tytume ateities kultūros gaires. Šias studijas turėtų vainikuoti 
savos kultūrinės pozicijos atradimas, savas kelias per žmogišką- 
jį mūsų Dasein. 

Kiekviena tikra kultūra mūsų istorijoje yra dieviška. Tačiau 
nėra tokios kultūros, kuri galiotų visiems žmonėms ir visiems 
laikams. Nėra vienos, visa apimančios visos žmonijos kultūros! 
Vilkas turi nuostabių bruožų ir savybių, tačiau šios savybės nėra 
visų gyvūnų rūšių idealas. Erelis turi bruožų ir savybių, kurios 
yra visiškai kitokios negu vilko savybės, bet jos nė kiek ne ma- 
žiau didingos nei vilko. Gyvūnas neprivalo būti panašus į vilką 

ar į erelį, kad būtų didingas, tačiau turi turėti nuostabių savybių, 
kad išgyventų Gamtos žaidime ir savo gyvenimo būdu liudytų 
(telktų savyje) šį žaidimą. Labai panašiai galėtume kalbėti apie 
mūsų jaunimą: šiandienos jaunuolis neprivalo tarnauti tam ti- 
kriems kultūros idealams, tačiau privalo tarnauti kokiems nors 
idealams - jis turi tarnauti kokiems nors dievams, kitaip išduos 
savo buvimo žmogumi paskirtį. Būdamas tik ženklo nešėjas, 
protestuodamas prieš suaugusiųjų pasaulio negalavimus ir kel- 
damas sumaištį miesto gatvėse, jis bus veikiau kliuvinys, absur- 
diška esybė, o ne konstruktyvus kultūrinio pasaulio dalyvis. 

Tik tada, kai jaunuolis, užuot vien protestavęs ir mėtęs plytas 
į viešųjų įstaigų langus, nuoširdžiai leisis ieškoti tikresnių žmo- 
gaus gyvenimo idealų - ieškoti ateities dievų, - tik tada jis galės 
padėti sergančiam, lėkštam šiuolaikiniam pasauliui, vairuoda- 
mas savo bendrakeleivių kultūrinio gyvenimo laivą į miglotus, 
bet didingesnius ir dieviškesnius vandenis, raibuliuojančius 
ateities dievų aušros spinduliuose. 

Pirmasis jaunuolių žingsnis beieškant dievų turėtų būti vėl 
tapti ištikimais savo šeimoms ir vyresniesiems apskritai, ir tik 
tada jie pajėgs virsti nuoširdžiais naujų akiračių ir naujų die- 
vų aušros ieškotojais. Žaisdami kartu su ateities dievais, o ne 
keldami riaušes ir svaidydamiesi plytomis, jie gali nuversti nuo 
sosto lėkštas technokratinio pasaulio vertybes ir suteikti žmoni- 
jai didžiadvasiškesnio gyvenimo sąlygas. Tada bedievybę pakeis 
labiausiai šiuolaikinis - „Žydrasis“ - dieviškumas. 

II. KULTŪROS ĮVYKIS 


Kultūra yra terpė, kurioje atsiveria pirmapradės, visada pa- 
slėptos Gamtos galios. Šis atsivėrimas, kaip jau įsitikinome, yra 
Gamtos paslėpties būdas. Kai visada paslėptos transcendentinės 
jėgos prasiveržia į atvertį ar atsiskleidžia, kai tamsi physis tampa 
švytinčiu logos, jos nupuola į kosminę kaltę, kurią čia pat atitai- 
so, viešpataudamos kaip pasislėpusios atverties šviesoje. Physis 
nušvinta /ogos šviesa taip, kad yra jame paslėpta: ji pasitraukia 
iš šios šviesos. 

Nietzsche's „valia valdyti“ yra įspūdingas, dinamiškas phy- 
sis-logos-physis įvykio ir amžinos jo tėkmės paveikslas, Gamtos 
žaismo vaizdinys. Mes žinome, kad Gamtos žaismas, chaosas, 
yra senesnis, pirmesnis negu mūsų Žemė, mūsų Motina Žemė; 
mes taip pat žinome, kad Gamtos žaismas gyvuos ilgiau už 
mūsų Žemę. Tik vieną Žemės gyvenimo atkarpėlę tarp dviejų 
taškų — vienas jų žymi Žemės gimimą iš kosminių gaisrų, an- 
trasis — jos galą, žūtį šiuose gaisruose - Gamta spėja atsiverti 
ir užsiskleisti. Įvairias žmonijos kultūras (ne tik mūsiškę vaka- 
rietiškąją) galime suvokti kaip langą, kuriame Gamtos žaismas 
atskleidžia save per mūsų kultų vaivorykštę ir kuriame čia pat 
užsiveria. Tai reiškia, kad nėra absoliučios ar tobulos kultūros ir 
niekada nebus. 

Dievų ieškojimas formuoja žmogaus gyvenimo būdą, pir- 
mapradį buvojimą kultūrinėje terpėje, jo Dasein. Dievų ieško- 
jimas, kultūrinio gyvenimo stuburas, nepasiekia ir negali pa- 
siekti galutinio tikslo ar tobulybės. Žmogus amžinai keliauja, 

ieškodamas savo dievų. Net bedieviais laikais jis tik pameta iš 
akių ieškojimo kelią arba yra iš jo išstumiamas. Nėra galutinio 
tikslo, nėra tobulybės, nėra uosto, į kurį klajojantis žmogus ga- 
lėtų sugrįžti, kuriame nuslūgtų žmogaus netikrumas, rūpesčiai, 
problemos ir siekiai, kuriame pasibaigtų jo ieškojimai. 


1. FILOSOFIJA IR DAIKTAI 


Galutinis kultūrinio pasaulio pamatas yra bedugnė - pasi- 
slėpusios Gamtos pragarmė. Net ir būdama bedugnė, Gamta 
yra pats tvirčiausias visų imanentinių realijų, daiktų pamatas. 
Tik kultūros pasaulyje daiktai gali atsiskleisti, būti reikšmingi 
ar bereikšmiai. 

Filosofija yra kultūros sritis, kurios užduotis - įžvelgti ir su- 
vokti pamatinius tikrovės principus. Ankstyvojoje filosofijos 
epochoje senovės graikų filosofai suvokė šiuos principus kaip 
transcendentinius arba užesybinius. 

Kad ir kaip tai atrodytų paradoksalu, vadinamoji klasikinė 
graikų filosofija, Platono ir Aristotelio filosofija, pamažu atitrau- 
kė dėmesį nuo transcendentinės tikrovės ir ėmė nagrinėti ima- 
nentinę, esybių tikrovę - daiktų tikrovę. Bedugniai jos pamatai 
nebebuvo nagrinėjami, o jų grindžiami daiktai (esybės ar bu- 
viniai) imti suvokti kaip vienintelė tikrovė. Iš esmės klasikiniai 
graikų filosofai suvokė ir aiškino daiktus, remdamiesi dviem vi- 
sagalėmis sąvokomis, kurios viešpatavo Vakarų filosofijoje apie 
du tūkstančius metų. Šios sąvokos - tai dvasia ir materija, kitaip 
tariant, forma ir materija. 

Forma pagal Platoną vis dar buvo transcendentinė realija, 
pirminė daiktų atžvilgiu, tai yra neesybiška pati savaime. For- 
mos arba idėjos - tai išoriškos daiktų atžvilgiu realijos. Plato- 
nas suvokė idėjas kaip statiškas — tai yra neyrančias, amžinas, 
nekintančias, tobulas. Filosofas, išminties žmogus, jo manymu, 
yra tas, kuris pažįsta idėjas ir darnų jų susietumą. Taigi kultūros 
prasmė, Platono manymu, yra pažinti idėjų pasaulį. Šis paži- 
nimas daro galimą ir tikrosios daiktų prasmės pažinimą. Nuo 

Platono laikų šis tobulas galutinės tikrovės, o su ja ir tikros, am- 
žinos, tobulos daiktų prasmės pažinimas Vakarų pasaulyje buvo 
laikomas įmanomu ir buvo teigiama, kad tik laiko klausimas, 
kada tobulai, absoliučiai pažinsime daiktus. Jei šiandien tikime 
galimybe ateityje visiškai išsamiai suprasti, paaiškinti ir užval- 
dyti savo pasaulį, tai esame tikri Platono įpėdiniai. 

Platonas atsiriboja nuo neaiškumo ir paslėpties, kuri pagal 
ikiklasikinę filosofiją buvo neatsiejama nuo paties pamatinės 
tikrovės įvykio. Jis atsiriboja nuo physis. Taip jis, užuot suvo- 
kęs pamatinę tikrovę kaip bedugnę ar chaotišką, ima ją vaiz- 
duotis kaip savaime tvirtai pagrįstą. Šiuo atveju, nors, kaip ži- 
nome, daiktai, imanentinė tikrovė, yra tvirtai pagrįsti, Gamtos 
žaismas, physis-yra-logos, grįsdamas visus daiktus ir būdamas 
jų pamatas, pats yra nepagrįstas arba bedugnis. Laikydamas 
transcendentinę tikrovę tvirtai pagrįsta, Platonas priartina ją 
prie daiktų - prie visa ko, kas yra grindžiama jos būtimi, yra 
joje įsišakniję ar kieno priežastis ji yra. 

Aristotelis žengia didelį žingsnį galutinių tikrovės pamatų 
suesybinimo link, suvokdamas daiktus kaip tam tikru mastu 
įkūnijančius savyje statiškas (idealias) formas. Pasak Aristotelio, 
nėra transcendentinės tikrovės, nėra jokio atskiro idėjų pasau- 
lio. Yra tik daiktai. Tai, kas nėra daiktas, apskritai neegzistuoja! 

Nors Aristotelis pašalina transcendentinę tikrovę iš filosofiš- 
kai suvokiamo Vakarų kultūros pasaulio, jis vis dar teigia, kad 
aiškios daiktų formos ar esmės yra „idealios“ - amžinai teisin- 
gos kiekvienam mąstančiajam visais laikais, jei mąstoma teisin- 
gai (racionaliai, logiškai). 

Tomas Akvinietis ir viduramžių filosofija visų daiktų am- 
žinumą ir nemenkstantį tikrumą grindė Dievo - aukščiausio- 
sios visus daiktus grindžiančios ir steigiančios esybės - būtimi 
ar esme. Tomas Akvinietis pakeitė esencialistinį, ties daiktais 
sutelktą Aristotelio pasaulį, paversdamas jį teocentriniu, grin- 
džiamu ir palaikomu aukščiausiojo daikto arba aukščiausiosios 
esybės. 

Kantas sudrebino idealistinio, esencialistinio kultūros pa- 
saulio pamatus, suvokdamas jį kaip subjektyvų. Kantas atmeta 

ir ties daiktais, ir ties Dievu sutelktą pasaulį, o į jo centrą atkelia 
žmogų, paversdamas pasaulį antropocentrišku. 

Šiuo posūkiu Kantas pateikia mums objektus, kuriems bū- 
dingas aiškumas, kylantis iš žmogaus proto - subjekto. Pats su- 
bjektas, priešingai negu objektai, nėra aiškus, nors ir būdamas 
pirminis, pamatinis, taigi ir realesnis už objektus. Subjektas yra 
ikiesybiškas, todėl transcendentalinis. Imanentinė tikrovė - už- 
dara ir pati sau pakankama, ideali ir absoliučiai teisinga visiems 
ir visais laikais - išklibinama ir paverčiama transcendentalinių 
principų tikrove. Nagrinėdamas subjektyvius apriorinius tikro- 
vės principus, Kantas perkelia Niekio kaip paslėpties temą pa- 
tiems daiktams (jų pamatui). Galbūt akivaizdžiausiai tai matyti 
iš jo laiko ir erdvės subjektyvumo aprašymo. 

Būdami priklausomi nuo žmogaus proto, daiktai praran- 
da nepajudinamą tvirtumą, būdingą jiems graikų idealizmo ir 
esencializmo bei viduramžių teocentrizmo laikotarpiais. Tačiau 
kadangi, Kanto manymu, subjekto struktūra yra tvari, tvirta ir 
„ideali, objektus irgi galime mąstyti pačius savaime. 

Husserlis, protą vaizdavęsis kaip „perspektyvistišką“, tai yra 
gebantį išlaikyti įvairias subjektyvaus požiūrio perspektyvas, at- 
sisako Kanto statiško, stabilaus, tvirto žmogiškojo subjekto sam- 
pratos. Lygiai kaip Kantas jis teigia, kad nėra absoliučių objektų, 
tai yra jokių objektų, egzistuojančių „ne prote“, bet priešingai, 
nei manė Kantas, teigia, kad protas (sąmonė ar subjektas) gali 
laikytis įvairių požiūrių, įvairių žvelgimo į daiktus sistemų, taigi 
jis (protas, subjektas) taip pat yra paslankus ir dinamiškas, jis 
nėra monotoniškas, vientisas ir absoliutus, nėra tobulai tvirtas 
ar stabilus. Husserlio filosofija jau sudrebino antropocentrinę 
šiuolaikinio žmogaus poziciją. 

Heideggeris nuo pat pirmųjų darbų (jau „Būtyje ir laike“) 
nuodugniai nagrinėjo subjektyvumą - „tobulą“ Kanto tikrovės 
ašį, pagal kurią aiškiai nustatoma visų daiktų ir objektų prasmė. 
Jis įžvelgia, kad subjektyvumo, buvimo žmogumi šaknys glūdi 
Dasein. Jo teigimu, Dasein yra Žmogaus, o ne žmogaus esmės 
pasaulis, kaip iki tol buvo manoma. Ne Dasein priklauso žmo- 
gui, bet priešingai, žmogus priklauso Dasein. Dasein reikšmę 

puikiai nusako Heideggerio žodžiai: „čia-būtis yra: laikymasis 
Nieke“!. 

Šiuo, Heideggerio, lygiai kaip mitologinės, ikifilosofinės ar 
ankstyvosios filosofinės Vakarų pasaulio minties, atveju Niekis 


ios 


tvirtą pagrindą (Grund). Niekis, Būtis savo paslėptyje supa visa 
ką kiekviename kultūros pasaulyje. Ši viešpatija liudija, kad kul- 
tūrai visada yra būdingas trūkumas. Šis bruožas iš tiesų visai 
nėra bruožas, jis anaiptol nėra atsitiktinis, taigi išvengiamas - jis 
yra esminis. Šis trūkumas -*tai iš tiesų kultūros netobulumas ar, 
tiksliau sakant, neabsoliutumas iš pat pašaknų. 

Jei daiktai įleidę šaknis Niekyje, jie ir jų prasmė nėra atskleisti 
ir absoliučiai nustatyti. Taigi jokia filosofinė ar mokslinė teorija, 
kad ir kaip tiksliai, logiškai būtų pagrįsta ir išplėtota, nepajėgi 
atskleisti absoliučios, vienareikšmės, tobulos daiktų prasmės ir 
nušviesti jų kaip absoliučiai tikrų ir realių. 

Atskleistų kultūros principų ir daiktų prasmių neabsoliutu- 
mas nereiškia, kad Heideggerio filosofija yra reliatyvistinė ar 
nihilistinė, kaip dažnai teigiama. Tai veikiau reiškia, kad kie- 
kviena kultūra savajame Dasein laikosi tvirtų, pagrįstų ir šventų 
principų, pagal kuriuos nustato savo daiktų prasmes ir aiškius 
gyvenimo būdus žmonėms, gyvenantiems dievišką gyvenimą ir 
gerbiantiems savo kultūros pasaulį supančias galias. Tačiau šis 
tvirtumas ir aiškumas galioja tik tam tikrai kultūrai, maža to, 
tik tam tikrai jos epochai, ir jokiu būdu negali būti primestas 
visos kultūros raidai, o juo labiau visai žmonijai ir visoms jos 
kultūroms. . 

Gyvendamas savo pasaulyje, žmogus negali vadovautis vien 
transcendentiniais principais, atsietais nuo daiktų ir gyveni- 
mo aplinkybių. Taip yra todėl, kad šie principai iš pat esmės 
yra paslėpti, jie laikosi atokiau. Jie nušviečiami tik per daiktus 


" Martin Heidegger, Kas yra metafizika? (Vertė A. Šliogeris) // Rink- 
tiniai raštai, Vilnius.: Mintis, 1992, p. 121. 

ir per Žmogaus veiksmus, kai žmogus atsiduria kartu su kitu 
žmogumi. Pagarbiai elgdamasis su daiktais ir juos kurdamas, 
žengdamas savo pasaulio keliais kartu su kitais (su žmonėmis), 
žmogus ima suvokti transcendentinės šviesos blyksnius, šiai 
tvarkant, rengiant, formuojant ir supant visa ką; jis ima suvokti 
dievų galias savo gyvenamojo pasaulio daiktuose ir savo paties 
gyvenimo šiame pasaulyje būduose. Taigi jis saugo dieviškąsias 
galias, saugo savo kelius ir daiktų prasmę savo kultūriniu, tai yra 
atliepiančiu, gyvenimu: stovėdamas Niekio bedugnėje ir įleidęs 
joje šaknis. 


2. RACIONALŪS IR EGZISTENCINIAI DAIKTAI 


Imanentizmo, pagal kurį tik daiktai, būtybės ar esybės yra 
realios, o jokia neobjektyvi, neesybiška ir nebūtiška realija iš 
tiesų nėra realija, kitaip tariant, jos tiesiog nėra, atstovai su- 
vokia kiekvieną daiktą kaip visuomet grindžiamą kitu daiktu. 
Tam tikrą daiktų kategoriją, pasižyminčią mažesniu „būtišku- 
mu“ ar esmiškumu, daro galimą siauresnė daiktų kategorija, 
arba (viduramžiais) vienas daiktas, grindžiantis patį save, tad 
pasižymintis pačiu intensyviausiu esmiškumu ar realumu. Visi 
daiktai, kad ir kokio realumo lygmens, yra įsišakniję aukščiau- 
siojoje būtyje, pačioje tikrovėje, ir yra jos grindžiami. 

Net jei imanentizmo šalininkai pripažįsta įvairiapusius daik- 
tų tarpusavio ryšius, jie linkę nagrinėti daiktų esmę kaip pir- 
mapradiškai izoliuotą nuo kitų esmių. Taip jie bando teigti, kad 
daiktų ar objektų esmė puikiausiai gali būti aprėpiama ir filoso- 
fiškai apibrėžiama dar prieš įgydama sąsajų su kitomis esmėmis. 
Šių esmių sąsajos ar veikiau jų susietumas yra atsitiktinis. 

Kalnų ožio kojos yra „puikiai prisitaikiusios laipioti kalnų ta- 
kais. Jų kanopos turi aštrias briaunas, o apatinė jų dalis įdubusi, 
tai leidžia joms įkibti į paviršių, tarsi medicininėms taurėms, 
ir šie mitrūs padarai puikiausiai keliauja aukštyn ir žemyn, at- 
rodytų, nepereinamomis uolomis. Šiaurės elnių kanopos pla- 
čios, apvalios, jos išlaiko kūno svorį snieguotoje ar klampioje 

tundroje, o aštrios kanopų briaunos neleidžia jiems slydinėti 
ant ledo. Skeltos kupranugarių kanopos labai plačios, jas saugo 
stori padai - taip šie gyvuliai prisitaikę keliauti po nuolat po ko- 
jomis plytintį klampų dykumos smėlį“?. Šiame kai kurių gyvū- 
nų kanopų aprašyme matome būtino daiktų ar objektų susietu- 
mo pavyzdžius. Štai kalnų ožių kanopos akivaizdžiai susijusios 
su kalnų uolomis, šiaurės elnių kanopos aiškiai sietinos su jų 
svoriu, žiemos sniegu bei ledu ir klampiomis šiaurės pievomis 
vasarą, o skeltos kupranugario kanopos - su dykumų smėliu. 

Ar šie atvejai, neesminės gyvūnų kanopų savybės, iš tiesų yra 
„neesminiai“ dalykai? Argi ne dėl tokių bruožų ar „neesminių“ 
savybių pati šių gyvūnų esmė žūsta arba išlieka? 

Mes žinome, kad artėjantis tamsus debesis pranašauja lietų. 
Šuo, išgirdęs žvangant savo dubenėlį, iš karto supranta gausiąs 
ėsti, net jei laikas vakarieniauti dar neatėjęs. Ledo gabaliukas 
imbierinio alaus stiklinėje švelniai, šiek tiek dusliai skimbteli į 
stiklinės kraštą. Kaip ir imbierinis alus, jis iš tiesų esmingai su- 
sijęs su karščiu, troškuliu, prakaitu, su šiuolaikiniu namų ūkiu, 
šaldymo galimybėmis ir panašiais dalykais. 

Taikant imanentizmo ar esencializmo metodus ir šia filoso- 
fija grindžiamą mokslinį tikrovės interpretavimą, visos minėtos 
daiktų savybės ar atsitiktinės charakteristikos gali būti mąsto- 
mos ir kaip pačių daiktų bruožai. Tačiau šie bruožai yra atski- 
riami nuo daiktų esmės, jie gali būti sėkmingai keičiami kitais. 
Pavyzdžiui, baltas namas gali būti perdažytas rožine spalva. 
Šiuo atveju namas yra iš pat esmės realus kaip substancinė esy- 
bė, tačiau jo spalva (balta ar rožinė) yra priklausoma nuo tikro- 
sios namo esybės ir per ją įgyja savo realumą, kuris, nebūdamas 
substancinis, nėra toks intensyvus. 

Mokslinis daiktų interpretavimas gali nužengti dar toliau, 
ne vien atsakydamas „atsitiktinėms“ realijoms visišką realu- 
mą. Mokslai dažnai ne tik nuvertina atsitiktinius realių esybių 


2 Richard Carrington, The Mammals. New York: Life Books, 1963, 
p. 58. 

(substancijų) bruožus, laikydami juos realiais tik išvestine pras- 
me, bet ir kėsinasi į pačių daiktų substancijų realumą, į patį jų 
substancialumą. Pavyzdžiui, ledo gabaliukas imbierinio alaus 
stiklinėje iš tiesų yra visai ne ledo gabaliukas. Jis veikiau yra ke- 
lių tikrų, realių tikrovės elementų derinys. Tai - vandenilis ir 
deguonis, susijungę tam tikra proporcija esant tam tikrai tem- 
peratūrai. 

Tik „svaičiojantis“ „poetinis“ žmogus gali manyti geriąs im- 
bierinį alų, į kurį įmestas ledo gabaliukas. Blaiviai mąstantis 
mokslo žmogus žino piląs į save tam tikrą kiekį (tiek, kiek tel- 
pa stiklinėje) tam tikro cheminio mišinio. Galbūt jis net mano 
talpinąs į save tam tikrą mažyčių, nuolat judančių dalelyčių, 
kurioms būdingas tam tikras teigiamas ar neigiamas elektros 
krūvis, junginį. Garsiuoju žydinčio medžio ir „blaivaus“ moksli- 
ninko stebėtojo pavyzdžiu Heideggeris pabrėžia, kad moksliniu 
požiūriu iš tiesų nėra jokio medžio - yra tik didžiulė nuolat ju- 
dančių ir įvairiomis kryptimis aplink branduolius besisukančių 
be galo įvairiai išsidėsčiusių elektronų sankaupas. Jei kas mano 
stovįs priešais gražų žydintį medį, vertinant „blaiviu“, moksli- 
niu požiūriu, mąsto naiviai, „poetiškai“ ir nerealistiškai. 

Mėginant apriboti tikrovę substancijomis ar „elementais“, 
pamatinės tikrovės problema tik nustumiama iš akių, užuot ją 
išsprendus. Egzistencializmas, pabrėždamas pamatinį daiktų 
susietumą, iš esmės teigia, kad daiktų esmė arba substancialu- 
mas nėra pakankamas ar adekvatus jų realumo pamatas. Daik- 
tai negrindžia vienas kito. Mums rūpi pabrėžti ne tai, kad daik- 
tai susiję su kitais daiktais, bet tai, kad jie neišvengiamai susiję 
su transcendentinėmis realijomis. Tik jos formuoja pamatą, per 
kurį daiktai yra įmanomi ir mąstomi. 

Kalnų ožio kanopos susijusios su jo gyvenamais kalnais ir 
kartu su dažniausiai giedru dangumi aukštikalnėse virš debesų. 
Šiaurės elnio kanopų forma „primena“ šiaurės pievų lygumas - 


* Martin Heidegger, Was heisst Denken? Tūbingen: Max Niemeyer 
Verlag, 1954, p. 17-18. 

klampias vasarą ir apsnigtas po žiemos dangumi. Kupranuga- 
rio kanopos „kalba“ apie dykumos smėlynus, rausvai įkaitintus 
karštos saulės iš giedro dangaus. Visų šių gyvūnų kanopos pri- 
mena veikiančias Gamtos galias, kurios per amžius kuria ir for- 
muoja jas, kad gyvūnų gyvenimas derėtų su jų aplinka. 

Šios veikiančios Gamtos galios atsiskleidžia žmogaus Dasein, 
jo kultūros pasaulyje. Jos skirtingais būdais slypi skirtingose 
kultūrose. Mitologinis žmogus šias Gamtos galias, kuriančias ir 
formuojančias gyvūnų ir žmonių gyvenimus, suvokė kaip die- 
vus. Bedieviais savo laikais mes aiškiname kanopų formavimąsi 
kaip įvairių esybiškų veiksnių išdavą, nenorėdami įžvelgti šia- 
me procese užesybiško Gamtos žaismo. Kiek labiau jį pripažįsta 
natūraliosios individų ar ištisų rūšių atrankos teorija. Kai kurių 
rūšių kai kurie individai sugeba geriau už kitus prisitaikyti prie 
aplinkybių, ypač įvykus ryškesnėms permainoms. Mes galime 
tik pripažinti, kad daiktai — šiuo atveju kai kurių gyvūnų kano- 
pos - neišvengiamai yra susiję su žeme, dangumi ir Žmogaus 
kultūriniu pasauliu, kuriame visada egzistuoja dievai arba jun- 
tamas jų trūkumas, jų nedalyvavimas. 

Nereikia nė priminti, kad žemės ir dangaus (jau nekalbant 
apie žmones ir dievus) šiuo atveju neturėtume paviršutiniškai 
suvokti kaip aiškių esybių ar jų grupių. Žemė kaip planeta ir 
dangus kaip didžiulė eterio erdvė, po kurią juda daugybė dan- 
gaus kūnų, suvokiami visiškai esybiškai. Lygiai kaip bet kas kita, 
jie turi savo prielaidas, būtinas sąlygas - mūsų „paklusimą“ 
atvirybei (jos „supratimą“), kurioje švyti ar yra nušviečiama, 
atskleidžiama tikrovė, Gamta ar Būtis. Šioje atvirybėje esame 
mes, ir kitokiu būdu yra daiktai. Atvirybė (Dasein) daro gali- 
mą subjekto susidūrimą su visais daiktais ir su visais objektais. 
Daiktai visada yra kur nors ir būtinai yra kokiu nors laiku, o 
šis „kur nors“ ir „kada nors“ nėra joks daiktas. Pirmapradžiai, 
transcendentiniai laikas ir erdvė steigia tvarkymo ir išskyrimo 
judesį kaip Be-wėgung arba žaismą. Atvirybė visada yra žaismas 
laike ir erdvėje, ir ji ateina pas mus ne kaip abstrakti sankaupa: ji 
visomis spalvomis užgriūva mus mūsų gyvenamajame kultūros 
pasaulyje kaip žemės, dangaus, dievų ir kitų vidinių savasčių są- 

veika - kaip transcendentinių galių telkinys mūsų gyvenamojo 
pasaulio daiktuose: pirmosios įgalina pastaruosius. 

Ledo gabaliukas imbierinio alaus stiklinėje būtų beprasmis, 
jei ne Dasein, kuriame glūdi jo šaknys. Be Ketverto - žemės, 
dangaus, dievų ir mirtingųjų - transcendentinių galių sąveikos 
joks logiškai formuluojamas aprašymas (cheminė formulė H.O 
arba protonų ir elektronų modelis) nieko mums nekalbėtų; jis 
būtų tiesiog tautologiškas, jei ne mūsų „paklusimas“ (suvokia- 
mas ar nesuvokiamas) keturioms transcendentinėms tikrovėms 
(jų „supratimas“), kurias atspindi ir telkia ledo gabaliukas. 

Ledo gabaliukas gali būti mąstomas vien kaip sušalęs van- 
duo, pasemtas iš šaltinio ar įsipiltas iš čiaupo. Net pastaruoju 
atveju vanduo atsiranda ne iš šaltinio, šulinio, upelio, ežero ar 
kito vandens telkinio: jis pasiekia mus iš dangaus debesų. Vi- 
sais šiais atvejais vandens šaknys glūdi atvertyje tarp dangaus 
ir žemės. 

Gaiviojo gėrimo stiklinėje plaukiojantis ledo gabaliukas ne- 
turėtų jokios prasmės, jei ne žmogaus troškulys, ypač per va- 
saros karščius. Ledo gabaliukas imbierinio alaus stiklinėje yra 
šiuolaikinio žmogaus namų ūkio dalis, lygiai kaip patikimai 
veikiantis šaldytuvas, be kurio neįsivaizduojama šiuolaikinė 
virtuvė. Virtuvė yra svarbi tinkamai suplanuotų šiuolaikinių 
namų dalis, kaip ir lauko suolas prižiūrėtoje prie namų baseino 
želiančioje pievelėje ir kiti panašūs dalykai. 

Ledo gabaliukas imbierinio alaus stiklinėje - puikiai pažįs- 
tamas vaizdas tam, kuris pažįsta žmogaus aplinkos detales - iš- 
mano jo Dasein. Kita vertus, šis Dasein tinkamai suprantamas, 
suvokiant pamatinius principus ar standartus, kuriais gyveni- 
me vadovaujasi šiuolaikinis žmogus. Šiuolaikiniame Dasein, 
priešingai nei mitologinio žmogaus gyvenime, žmogus savo 
gyvenimo dienomis nugriaudi į pat didingų savo technologi- 
jos priemonių šerdį, tarsi Dzeusas ar Odinas senovės laikais. Šis 
griausmas ne šiaip liudija žmogaus puikybę, iš esmės tai - žmo- 
gaus žengimas į savo tobulybę, suvokiamą kaip visiškas visa ko 
Gamtoje nukariavimas ir kontrolė. Esminis šiuolaikinio žmo- 
gaus bedievybės bruožas yra dievų buvimas jų nesaties būdu 

visuose technokratinio jo pasaulio daiktuose, įskaitant ir ledo 
gabaliuką. 

Teorinis ar racionalus daiktų interpretavimas paprastai su- 
sieja juos su kitais daiktais, per kuriuos jie tampa suprantami. 
Taigi suvokdami imbierinio alaus stiklinę su ledo gabaliuku 
kaip gėrimą arba suvokdami vandenį kaip H,O galutinio (už- 
esybinio) pagrindo požiūriu, mes tiesiog formuluojame tauto- 
logiją. Ši tautologija - tai vienos esybinių ar objektyvių realijų 
rūšies aiškinimas per tokias pat kitos rūšies realijas. 

Egzistencializmo požiūriu daiktas gali būti suvokiamas per 
proveržį iš esybiškos į transcendentinę tikrovę, kuri grindžia 
visą esybišką tikrovę ir leidžia jai būti mąstomai. Pagal egzis- 
tencializmą, kurio pamatinė tema yra paaiškinti ar nušviesti 
subjektyvumą, suvokiant jį kaip Dasein, daiktas suprantamas 
ar interpretuojamas „paklūstant“ keturių Dasein principų — 
žemės, dangaus, dievų ir mirtingųjų - susietumui ar sąveikai 
(„suprantant“ ją), kurią atspindi, taigi ir telkia suvokiamas daik- 
tas. Esybiškas aiškinimas (net būdamas logiškas) yra tautologiš- 
kas, o egzistencinė interpretacija pateikia daiktą kaip pavaldų 
neesybiniams (nei objektyviems, nei subjektyviems) realumo 
principams. Taip aiškinant daiktų prasmė išlaisvinama iš esen- 
cializmo ir antropocentrinio idealizmo, technokratijos laikais 
tvarkančio, valdančio ir klasifikuojančio visus daiktus, pančių. 
Šis proveržis į transcendentinę tikrovę - tai proveržis į dievišką, 
mitologinį žmogaus gyvenamojo pasaulio daiktų suvokimą. 

Transcendentiniai kultūros principai, priešingai negu ima- 
nentiniai, stokoja vienpusiško aiškumo. Tam tikros kultūros 
žmogus paklūsta žemei, dangui, dievams ir savo paties gyveni- 
mo paskirčiai (supranta juos) kitaip negu kitų kultūrų žmonės. 
Užuot siekęs absoliučios, aiškiai, enciklopediškai apibrėžtos 
daiktų prasmės, kuri galiotų visiems laikams, jis turėtų egzis- 
tenciškai ieškoti jų tiesos savajame pasaulyje. Dažnai taip būna 
ir šiandien: sąmoningai mes jau nebeatpažįstame šių prasmių. 
Tačiau numanome jas pasąmoningai, vidine savastimi. Jei ne šis 
žinojimas, iš tiesų gyventume sumaišties kupiname pasaulyje, 
kuriame viskas paaiškinama tautologiškai per ką nors kita, ir 

jame nebūtų jokios vilties kada nors sužinoti, kas yra gera ir 
kas bloga, kas yra teisinga ir kas neteisinga, kas yra didinga, kas 
apgailėtina ir t. t. 

Sumaišties kupiname bedieviame savo pasaulyje galime at- 
rasti dieviškuosius rytdienos standartus leisdami daiktams at- 
rodyti tokiems, kokie jie yra patys savaime, tai yra žengdami 
atgal į vidinę savastį ir nustoję kraipyti daiktus aiškiomis raci- 
onaliomis savo sistemomis, kurias mes užmetame ant jų, tar- 
si žvejai savo tinklus, ir taip juos pavergiame. Užvaldę daiktus 
savo sistema, diktuojame ir nustatome jų reikšmes, suteikiame 
jiems objektyvumą. Mes nustatome daiktų objektyvumą pagal 
savąsias apriorines, subjektyvias, bedieves vertybių lenteles. Kai 
leidžiame daiktams patiems nušvisti savo prasmėmis, kartu su 
jais ima švytėti dievai, o ne subjektyvūs aprioriniai mūsų prin- 
cipai. 

Daiktai už žmogaus kultūrinio Dasein atvirybės lieka paslėpti 
ar dengiami šydo. Jie įžengia į atvirą tiesos šviesą, žmogui daly- 
vaujant Gamtos žaisme, jos kūrybiniame darbe. Šis dalyvavimas 
lygiai veikia ir „natūralius“, ir žmogaus sukurtus daiktus. Savo 
pasaulyje mes niekada neaptinkame baigtų daiktų. Jie tampa 
daiktais, transcendentinės tikrovės telkėjais, tik tada, kai mes, 
atsiliepdami Gamtai, priimame juos iš jos kaip dovanas. Žmo- 
gus, kalvos šlaite tarp medžių užtikęs šaltą, tyrą šaltinį, priima jį 
kaip žemės, gamtos ir dievų dovaną. Priimdamas jį kaip šventą, 
gyvybišką „daiktą“ iš neišsenkamo Gamtos gausybės rago, žmo- 
gus padaro jį prasmingą. Šaltinis paskatina jį apsistoti čia, pasi- 
statyti trobelę ir įkurti savo ūkį. Šaltas, tyras šaltinio vanduo tei- 
kia žmogui, jo šeimai ir gyvuliams kasdienius vandens išteklius, 
kad jis galėtų vykdyti, o gal ir įvykdyti savo gyvenimo paskirtį, 
kurią jam ant pečių užkrovė jo likimo dievai. Patys dievai yra 
nemirtingi. Jų gyvastis nepriklauso nuo vandens, ir jei vandens 
šaltinis egzistuotų vien jiems, jis galbūt liktų nežinomas, lygiai 
kaip jie patys - dovanų žmonėms teikėjai. Atliepiamas žmogaus 
santykis su vandeniu, jo gyvenimo elementu, yra jo kaip mir- 
tingojo atliepiamas santykis (nemirtingieji neatsiliepia gyvastį 
teikiantiems elementams). Žmogus, būdamas mirtingas, savo 

pasaulio atvirumu dalyvauja grindžiant šaltinio prasmę, tad ir 
jo būtį. 

Žmogus, nors ir būdamas svarbus daiktų prasmės ir būties 
grindimo dalyvis, jokiu būdu nėra vienintelis daiktų prasmių 
teikėjas - priešingai negu buvo linkstama manyti laikantis racio- 
nalistinių, subjektyvistinių filosofijos sistemų. Aiškų šio aspekto 
suvokimą mitologiniais laikais jis parodydavo garbindamas die- 
vus. Pirmieji naujo šaltinio lašai būdavo nulašinami ant dievų 
aukurų, kaip ženklas, kad vanduo priklauso jiems. Atliepiamą 
savo dalyvavimą dievų grindžiamų daiktų atvertyje atskleisda- 
vo pats žmogus, gerdamas šaltinio vandenį. Visa tai rodo, kad 
žmogus žaidė kartu su dievais, ir šiame žaidime būdavo nusta- 
tomos ar apibrėžiamos daiktų reikšmės. Atliepiamai ir nuolan- 
kiai paklusdamas dievams (suprasdamas juos), jis tapdavo jų 
bendrininku, taigi imdavo dalyvauti dieviškajame viešpatavime 
daiktams ir jų globoje. Mitologinis žmogus būdavo įtraukiamas 
į dievų žaidimą, ir daiktai įgaudavo iš jo būtį kaip iš žaidžiančio 
kartu su dievais ir su Gamta. 

Žmogaus daiktų suvokimas įsišaknijęs jo „paklusime“ sa- 
viesiems dievams (jų „supratime“). Žmogaus atliepiantis ar 
„paklūstantis“ („suprantantis“) požiūris atskleidžiamas per 
struktūrinį „natūralių“ ir „žmogaus sukurtų“ daiktų panašumą. 
Eidamas iš Kroftono keltų terminalo Solt Springo salos link, 
atoslūgio metu dažnai matau žvejo valties karkasą, beveik vi- 
siškai užneštą vandenyno smėlio. Ši valtis tikriausiai nugrimz- 
do jau seniai ir jau gerokai apiro nuo nepaliaujamai ją skalau- 
jančių jūros bangų. Kartą pastebėjau, kokia šių valties griaučių 
struktūra panaši į žuvies skeletą. Nubyrėjus šoninėms valties 
lentoms, aiškiai atsiskleidė jos griaučių (karkaso) sandara, gy- 
vai „primenanti“ žuvies skeleto sandarą - galvą ir pamažu siau- 
rėjančius uodegos slankstelius. Iš esmės tos pačios veikiančios 
Gamtos galios, kurios konstruoja objektus, veikia ir „natūralių“, 
ir žmogaus sukurtų daiktų formavimąsi. Lokys turi tankų kailį, 
o žmogus šaltuoju metų laiku dėvi tankios vilnos apsiaustą. Abu 
apdarus sukuria Gamta: ji suteikia ir lokiui jo kailį, ir žmogui jo 
apsiaustą. 

Bedieviais laikais daiktai suvokiami ne kaip transcendentiš- 
kai pagrįsti, jie aiškinami esybiniais, šalutinės savasties termi- 
nais. Kad išgautų daiktų tiesą, žmogus turi būti vedamas dievų. 
Tik atsiliepdamas jiems jis pajėgs atkurti tvarų pasaulį, tinka- 
mai nustatytas daiktų reikšmes ir tinkamai numatytus žmogaus 
gyvenimo šiame pasaulyje būdus. Bedieviame mūsų pasaulyje 
mums būtini dievai. 

Kalba suteikia kelio ateities dievų link gaires. Nuolankiai, 
pagarbiai žvelgdamas į daiktus ir žodžius, per poetinę kalbėse- 
ną ar tikrą mąstymą žmogus bedieviame pasaulyje gali įženg- 
ti į dievų ieškojimo kelią. Nenustelbdami daiktų galingomis 
viešpatavimo sistemomis, bet leisdami jiems pasirodyti savo 
pačių šviesoje, galime įžvelgti juose transcendentines galias, 
nes daiktai yra transcendentinių realijų telkėjai. Viešpataudami 
daiktams ir valdydami juos pagal savus antropocentrinius stan- 
dartus, nuslopiname juose glūdinčias transcendentines realijas. 
Atliepiamu, pagarbiu požiūriu į daiktus galime vėl išlaisvinti 
šias galias. 

Pasąmonės psichologijos požiūriu, giliai mumyse, vidinėje 
savastyje vis dar gyvi mitiniai ir simboliniai įvaizdžiai iš kultū- 
ros aušros laikų. Šie mitiniai įvaizdžiai vadinami archetipais. Jie 
yra iš esmės neesybiški, kupini transcendentinių galių. Archeti- 
pai, mumyse aidintys archajiniai žodžiai, iškviečiami kantrybe, 
nuolankumu, laukimu. Laukiantys žmonės yra tikrieji mąstyto- 
jai, taigi ir poetai. Tikras poetas sukuria poetinį kūrinį vadovau- 
damasis ne išplėtotomis racionaliomis taisyklėmis, estetinėmis 
instrukcijomis ar minios skoniu, bet įkvėpimu, leidžiančiu jam 
kalbėti entuziastingai. Poetas, pirmesnis už visus mąstytojus, 
privalo įvardinti ateities ir dabarties dievus ir gyvai, spalvingai 
pristatyti juos savo meno kūriniuose. Ateities dievų ieškojimo 
kelyje esame (ar būsime) vedami entuziastiškųjų savo poetų - 
todėl jiems lemta tapti pirmaisiais auštančių dievų žyniais. 

Jau pirma pažymėjome, kad realistinis tikrovės suvokimas 
iš esmės yra „poetinis“, nes tai - dievų „supratimas“ (paklusi- 
mas jiems). Loginis ar mokslinis tikrovės suvokimas, nors ir 
pretenduojantis į absoliučią tiesą, iš esmės liudija tik visa ką 

grindžiančių transcendentinių tikrovės galių neišmanymą: jis 
yra dievų neišmanymas. Toks suvokimas yra bedievis. 

„Poetiniais“ ar realistiniais terminais atkuriant tikrovės 
pamatų įžvalgas, prarastas baigiantis mitologiniams laikams, 
įveikiama lėkšta bedievybė. Jos vietoje neiškyla jokia sistema, 
kuri absoliučiu būdu paaiškintų viską. Nors poetinės ir egzis- 
tencinės transcendentinių tikrovės kriterijų įžvalgos negali būti 
taikomos visai žmonijai ir visoms kultūrinio Dasein fazėms, vis 
dėlto jos yra visų aukščiausios, švenčiausios, kurioms verčiausia 
skirti ar net paaukoti gyvenimą. Didvyris miršta dėl savo ir savo 
bendruomenės tiesos - dėl savojo gyvenimo Dasein tiesos. Ne- 
įmanomas universalus, kosmopolitinis žmonijos didvyris, nes 
nėra absoliučios visos žmonijos kultūros. 


3. ŽMOGUS IR ŽMONIJA 


Heideggeris vaizduoja žmogų kaip daiktų piemenį ar sargą 
Būties, Gamtos šviesoje. Ši savybė išskiria žmogų iš gyvūnų. 
Daiktų prasmė ir būtis glūdi žmogiškajame Dasein, kultūrinėje 
jo aplinkoje: čia joms skyrė vietą visa ką tvarkančios ir valdan- 
čios Dasein galios, čia jos gali švytėti, atsiskleisti per dermę su 
visais kitais šios aplinkos daiktais. 

Žmogus pajėgus būti daiktų piemeniu ar sargu dėl paklusi- 
mo (kuris kartu yra ir „supratimas“) visa ką tvarkančioms, or- 
ganizuojančioms Gamtos galioms, jos logos, dorybės. 

Suvokti, suprasti daiktus neišvengiamai reiškia stovėti už jų. 
Jei pragręšime daikte skylę ir įstatysime į ją jautrią dirbtinę akį, 
nieko ja neišvysime. Supratingas žvilgsnis turėtų pirmiausia ap- 
rėpti platų aplinkinį horizontą ir daugybę kitų daiktų jame, kad 
pamatytų ar veikiau įžvelgtų konkretų daiktą. 

Trilobitai, seniai išmirę vandens gyvūnai, nugyveno ilgą, 
didingą gyvenimą kaip tobuliausi Gamtos kūriniai. Trilobitų 
viešpatavimas pirmykščiuose vandenyse prasidėjo maždaug 
prieš 600 milijonų metų ir baigėsi maždaug prieš 230 milijonų 
metų. Šie gyvūnai buvo puikiai prisitaikę gyventi drungnuose, 

sekliuose vandenyse, tuo metu sėmusiuose beveik visą žemę — 
virš vandens paviršiaus iškilusios žemės buvo labai nedaug. Jų 
kūno sandara ir gyvenimo būdas buvo puikus atsakas į gyvena- 
mąją aplinką. Jei bandysime suvokti šių keistų gyvūnų organi- 
nę sandarą ir gyvenimo būdą neatsižvelgdami į jų gyvenamąją 
aplinką, negalėsime tinkamai įvertinti esminių jų bruožų. 

Puikiai žinome, kokios skirtingos formos būna gyvūnų pė- 
dos. Tik plačiai, išsamiai tyrinėdami gyvūnų gyvenamą arealą, 
maistą, priešus ir panašius dalykus, suprasime jų pėdų sandarą. 
„Lėčiau judantiems žinduoliams, kaip lokiai ir primatai, bū- 
dingos pėdos, kurių didelis, plokščias atraminis paviršius nuo 
pirštų galiukų iki pat kulno paprastai visas liečiasi su žeme. Šis 
vaikščiojimo būdas vadinamas „plantigradiniu“ - nuo lotyniškų 
žodžių planta - pėda ir gradior - vaikščioti. Greičiau judantys 
šunys ir katės vaikšto „digitigradiniu“ būdu - jie stovi ir vaikš- 
to ant pirštų, nuolat iškeltais kulnais ar kulkšnimis. Trečiosios 
žinduolių kategorijos - arklių, antilopių, gazelių - vaikščiojimo 
būdas yra „unguligradinis“: jie vaikšto pirštų galiukais, kuriuos 
saugo išdidėję nagai - šiuos mes vadiname kanopomis.“* 

Ši pastraipa puikiai parodo, kad daiktui suprasti ar pažinti 
būtinos daugybės kitų dalykų žinios, arba, tiksliau sakant, ži- 
nios apie visą jo aplinką. Trumparegiu logikos ir mokslo požiū- 
riu vargiai įžvelgiama kokia nors aplinka (Dasein) - matomi tik 
kiti daiktai, jų savybės, bruožai ir t. t. 

Žmogus, žvelgantis „blaiviai“ moksliškai, Gamtos daiktuo- 
se glūdinčias kūrybines galias mato tik kaip paprasčiausią „na- 
tūraliosios atrankos“ padarinį: geriau prie aplinkos prisitaikę 
individai išgyvena, o ne taip gerai prisitaikę išmiršta. „Vienos 
rūšies šokliai, gyvenantys Naujosios Meksikos Tularosos basei- 
no gipsinio smėlio kopose, yra beveik visiškai balti. Kitos labai 
artimos rūšies šokliai, gyvenantys to paties regiono tamsios la- 
vos nuotėkiuose, yra beveik visiškai juodi.“ 


* Carrington, op. cit., p. 57-58. 
3 Ibid., p. 102. 

„Natūralioji atranka“ yra biologijos pamatas, aiškinantis vi- 
sas kūrybines gyvūnų pasaulio procedūras vien atsitiktinumu 
ir sutapimais. Gal teisingiau būtų sakyti, kad evoliucionistų tei- 
giamas chaotiškasis - neorganinio pasaulio įvykių sankaupų - 
Gamtos aspektas šiuo atveju taikomas aiškinti gyvūnų pasauliui 
ir vadinamas „natūraliąja atranka“. 

Interpretuojant racionalistiškai, neatsietai nuo daiktų bei jų 
santykių ir nematant jokios transcendentinės tikrovės, gyvūnų 
rūšies evoliucija nušviečiama, akivaizdžiai linkstant aiškinti na- 
tūraliąją atranką vien atsitiktinumu. Dėl šio polinkio racionalis- 
tiškai suprantant tikrovę atmetamas bet koks neesybiškas Būties 
įvykis ir pats Gamtos žaismas. 

Svarbu pažymėti, kad savaime niekas negali būti vien atsitik- 
tinumas ar sutapimas. Kopūsto sėkla, įkritusi į pomidorų lysvę, 
sudygsta ten per atsitiktinumą. Tas pats kopūstas bus visiškai 
prasmingas ir neatsitiktinis kopūstų lysvėje. Tai liudija, kad tik 
išorinis aspektas lemia, ar daiktas yra prasmingas, ar atsitiktinis. 
Šis išorinis aspektas paprastai būna ne daiktas, bet visuma, sis- 
tema. Mes turime suvokti sistemą (visumą „už duomenų ribų“), 
kad pajėgtume pagal tvarkingą formą surikiuoti savo duomenis 
į aprėpiamą visumą. Tik per tokią sistemą aiškiai matome, kas 
yra prasminga ir kas neturi prasmės. Daiktas pats savaime ne- 
gali būti nei prasmingas, nei beprasmis. 

Į automobilių aikštelės automatą galime mesti cento, penkių 
Romos imperijos monetą, kurios svoris ir dydis kitoks negu šių 
monetų, automatas neveiks. Automobilių aikštelės automato 
„pasaulyje“ Romos moneta yra beprasmė, netvarkinga, atsitikti- 
nė, neklasifikuojama realija. Ar tokia moneta iš tiesų beprasmė? 
Pažvelkime kitaip: numizmatikos parduotuvėje romėniška mo- 
neta bus itin vertinama, tuo tarpu dabartinė valiuta numizmati- 
kos „pasaulyje“ ignoruojama, laikoma beverte ir beprasme. 

Panašiai kaip racionaliose sistemose, Gamtos žaisme, vyks- 
tančiame pagal jos logos, atsitiktinumas, atsitiktinė realija ar 
įvykis bus suvokiamas pozityviai arba negatyviai. Jei Gamta ne- 

globotų visų daiktų savo harmoninga tvarka ar logos, nebūtų ir 

nukrypimų, išimčių, nereguliarumų, nieko, kas netvarkinga ar 
atsitiktina. 

Atsitiktinis „natūraliosios atrankos“ darbas aiškiai liudija 
Gamtos kūrybingumą. Gamta perduoda bemaž visus vyresnių- 
jų kurios nors rūšies gyvūnų bruožus jų palikuonims. Be to, ji 
suteikia jiems ištisą paletę naujų savybių. Dėl kai kurių šių nau- 
jų savybių naujosios kartos individai neretai pasirodo geriau 
sugebą prisitaikyti prie aplinkos sąlygų negu tie, kurie jomis ne- 
pasižymi. Kartais nutinka ir taip, kad naujosios savybės tampa 
rūšies išmirimo priežastimi. 

Natūralioji atranka yra Gamtos kūryba: taip ji sukuria nau- 
jas gyvūnų rūšis ir porūšius. Mitologiniame pasaulyje buvo su- 
vokiama, kad daiktai, augalai ir gyvūnai įgyja savo prasmę iš 
transcendentinio ar dieviškojo fono. Gamtos žaisme buvo įžvel- 
giami įvairiai tarpusavyje susiję dievų veiksmai. Šiame žaidime 
kai kurie dievai glaudžiai laikėsi išvien ir, kita vertus, priešinosi 
kitiems dievams. Tai, be abejo, aiškiau matyti iš to, kaip jie glo- 
bojo žmogų, o ne gyvūnus. Pavyzdžiui, Herą ir Atėnę siejo abi- 
pusės draugystės saitai. Graikų Dasein šią draugystę aiškiai liu- 
dija herojus Odisėjas, kuriam buvo palankios abi deivės. Tačiau 
Afroditė visuomet priešinosi Heros ir Atėnės viešpatavimui. 
Karaliaus Menelajo žmona Helenė buvo Afroditės numylėtinė, 
o Hera ją vertino labai menkai. 

Nors ir dažnai konfliktuodami dievai transcendentinėje savo 
aplinkoje iš esmės išlaikė darnią kūrybinę sąveiką. Dievų san- 
tykiai, draugiški ar priešiški, buvo tarsi puikiai suderintas šo- 
kis, žaidimas visuotiniame Gamtos žaisme. Visa, kas atsitiktina, 
esybiška, įžiebia užesybines galias, kurios, nusverdamos tai, kas 
atsitiktina, paverčia tai ne tokiais atsitiktiniais dalykais. Natūra- 
lioji atranka priklauso Gamtos darnai. 

Gamtos žaismui būdinga ir daugybė vis naujų ar net revo- 
liucingų bruožų, ir tam tikri konservatyvūs bruožai. Atsinau- 
jinimo ar maišto galios atneša naujų dalykų ir liudija kūrybinį 
Gamtos darbą, net jei šis iš pradžių atrodo visai nereikšmingas; 
tam tikromis sąlygomis jis ima visuotinai dominuoti ir išplinta 
po įvairias veisles bei rūšis, 

Pirmosios gyvos būtybės gyveno vandenyje. Jos klestėjo tais 
laikais, kai jūros buvo seklios, jų vandenys drungni, pilni mais- 
tingos vandens augmenijos. Šie pirmieji gyvūnai dėjo kiauši- 
nius. Jų kiaušiniai (ikrai) puikiai perėjosi vandenyje, nes jo tem- 
peratūra buvo tokia pat kaip ir žuvies organizmo. 

Kad ir kokie buvo tolesni pakitimai, kad ir kokių naujų 
bruožų įgijo vėlesnės gyvūnų rūšys, ropliai, o vėliau ir paukščiai 
išsaugojo dauginimosi dedant kiaušinius būdą. Gamta aprūpi- 
no sausumos gyvūnų kiaušinius kietu lukštu, kad geriau juos 
apsaugotų sunkesnėmis sąlygomis. Be abejo, ji tai išvystė per 
„natūraliąją atranką“. Negana to, ikrus siejančią medžiagą, ne- 
leidusią jiems išsisklaidyti po tekančius vandenis, pakeitė sau- 
sumos gyvūnų sukamos gūžtos: kiaušiniai uždengiami žeme 
arba apsaugomi patogiomis konstrukcijomis iš įvairių lizdams 
tinkamų medžiagų. 

Net kiaušinių nededančios gyvūnų rūšys iš esmės atlieka tą 
pačią perėjimo procedūrą, tik neatpažįstamai pakitusiu būdu. 
Žinduoliams Gamta išsaugojo savotišką kiaušinių dėjimo ir 
perėjimo būdą, leisdama gemalui, skirtingai nei žuvų ar kiauši- 
nius dedančių sausumos gyvūnų, vystytis gyvūno viduje esan- 
čioje uždaroje terpėje (panašesnėje į ikrų negu į kiaušinių kietu 
lukštu), kurioje esama vandens ir kitų medžiagų, atitinkančių jo 
poreikius. Gyvūnų kūno temperatūra yra panaši kaip pirmykš- 
čių vandenų ar tėvų kūnų šildomų lizdų. Ši procesą užbaigia 
žinduolių „išsiritimas“ - gimimas. 

Žinduolių gimdymas gali būti suvokiamas kaip pažanges- 
nis, sudėtingesnis ir apskritai kitoks nei kiaušinių perėjimasis 
pirmykščiuose vandenyse. Tačiau labiau pamatiniu požiūriu jis 
neabejotinai yra to paties pobūdžio procesas. Panašiai galime 
kalbėti apie visas Gamtos žaismo naujoves. Visi pokyčiai ir re- 
voliuciniai įsikišimai į per amžius nusistovėjusius gyvojo pasau- 
lio gyvenimo būdus išlaiko pamatinį jų tapatumą. 

Gamta, vystydama naują gyvūnų rūšį ar naują procedūrą gy- 
vūnų pasaulyje, jei taip galima sakyti, neria į pirmapradį savo 
šaltinį, pirmesnį už visus daiktus, ir grįžta iš jo su naujovėmis. 
Taip Gamta išsprendė roplių, paukščių bei žinduolių kiaušinių 

dėjimo ir perėjimo problemą. Nepalankus klimatas ir kitos sąly- 
gos padarė kiaušinių dėjimą ir perėjimą netinkamą žinduoliams 
išgyventi pakitusiomis aplinkos sąlygomis. Gamta „pasinėrė“ į 
savo kūrybos šaltinį, iš kurio kadaise pasisėmė kiaušinių dėjimo 
ir perėjimo būdą, ir išniro iš jo su gerokai pakitusiu mūsų ką tik 
aprašytu būdu. 

Visada paslėptame Gamtos šaltinyje, jos įsčiose slypi visos 
daiktų ir gyvūnų savybės. Kiekviena nauja rūšis, nauja veislė ar 
porūšis, net kiekviena rūšies ar porūšio atmaina yra kūrybinio 
Gamtos darbo procedūra. Sudėtingos sandaros gyvūnas nėra 
iš gabalų sulopytas labiau išsivystęs organizmas, nulemtas vien 
mechaniško atsitiktinumo: jis yra pilnatviškas (šventas) visada 
kūrybingos Gamtos kūrinys. Kiekvienas Gamtos individas yra 
naujas kūrinys, jis vargiai galėtų būti „masinis produktas“. 

Gamta viską keičia ir kartu išlaiko visa ko tapatumą. Naujas 
kūrinys išlaiko senąjį, sugrįždamas į senąjį ar pirmapradį žaidi- 
mo etapą. Giliose savo šaknyse visa kas išlieka tapatu. Gamta 
žaidžia. 

Šis tapatumas, be abejo, visų pirma reiškia kūrybinių Gamtos 
galių tapatumą ir joms vadovaujančių dievų tapatumą Gamtos 
pilnatvės (šventumo) visuotinybėje. Beje, jis galioja ir imanenti- 
nėms realijoms - patiems gyvūnams. Nepaisant plačios gyvūnų 
įvairovės, nuo mažyčių vabzdžių iki šiaurės miškų karalių di- 
džiulių lokių grizlių, jie visi yra tokie pat - jie yra gyvūnai. 

Kai stebime gyvūnus, vieni jų mums atrodo akli ir kvaili, kiti 
protingesni ir gebantys išmokti naujų dalykų. Tai - skirtumas 
tarp tų gyvūnų, kurie gyvena vadovaudamiesi vien instinktais, 
ir vadinamųjų protingųjų gyvūnų. Vapsva daugybę kartų skren- 
da aplink degančią žvakę, po truputį apsvildama, kol galutinai 
sudega. Ji niekada neišmoksta laikytis atokiau nuo žvakės ir iš- 
likti gyva. Priešingai, alkanas šuo, čiupęs ką tik iš verdančios 
sriubos ištrauktą kaulą ir nudegęs liežuvį, nuo šiol bus atsarges- 
nis. Negana to, prisimindamas ankstesnę patirtį, jis veikiausiai 
kantriai lauks, kol kaulas atvės. 

Kai kurie paukščiai ir laukiniai žvėrys garsėja gebėjimu gu- 
drumu ištrūkti iš jiems paspęstų spąstų arba rasti naujų, protingų 

būdų pasičiupti grobį valstiečio diendaržyje. Visa tai liudija tų 
gyvūnų intelektą. Kai kurie mokslininkai visiškai teisingai api- 
būdina intelektą kaip „organizmo gebėjimą sėkmingai prisitai- 
kyti prie aplinkos“. 

Instinktyvus žinojimas ar veikiau instinktyvus gyvenimo 
būdas yra toks, kai gyvūnas aklai vadovaujasi giliai jame įsiša- 
knijusiu Gamtos liepimu. Kartais, pakitus sąlygoms, instink- 
tu besivadovaujantiems gyvūnams iškyla pavojus išmirti dėl 
prisirišimo prie senosiomis aplinkybėmis buvusios sėkmin- 
gos gyvensenos. Gamta „paneria“ į „pilnatvišką“ (šventą) savo 
šaltinį ir iškyla iš jo su nauja priemone - intelektu. Gyvūnų 
intelektas, tikra naujovė, reikalingas tam pačiam tikslui, kaip 
ir instinktyvus žinojimas. Užuot vykdęs griežtai nustatytą 
instinktyvią operaciją, visada atliekamą konkrečiu būdu, pro- 
tingas gyvūnas pasižymi gebėjimu pasukti nauja kryptimi ir 
atverti naujus gyvūnų pasaulio kelius. Šie nauji keliai iš tiesų 
nėra visiškai nauji, jie - tik šalutiniai takeliai tarp senųjų kelių. 
Čia mes susiduriame bemaž su tokiais pat gyvūnų pasaulio 
veiksmais kaip upės tekėjimas deltoje. Jei upės vaga užsitven- 
kia dėl sąnašų ar kitų kliūčių, upė prasiveržia nauja atšaka, ir 
ta pati upė teka toliau. 

Gyvūnų intelektas yra instinkto atmaina. Intelekto apraiš- 
kos labiau pastebimos tarp tų gyvūnų, kurių jaunikliai išgyve- 
na mokymosi laikotarpį, kad pajėgtų susidoroti su suaugusių 
gyvūnų gyvenimo situacijomis. Instinktais besivadovaujančių 
gyvūnų atžalos tiksliai „žino“ kaip kada veikti. „Žinduolių jau- 
nikliai nėra pajėgūs susidurti su pasauliu, praėjus vos kelioms 
valandoms nuo gimimo, kaip būdinga gyvačių jaunikliams. 
Jiems reikalinga globa ir rūpinimasis. Šiems gyvūnams būtina 
vaikystė. Kylant evoliucijos laiptais, instinkto vaidmuo indivi- 
do gyvenime darosi vis menkesnis, o intelekto ir įgūdžių — vis 
didesnis.“7 


S Ibid., p. 182. 
7 Ibid., p. 154. 


466 


Galime paprieštarauti plačiai paplitusiai prielaidai, kad in- 
telektas - tai tolesnis gyvūnijos raidos „evoliucijos laiptais“ eta- 
pas, o instinktas liudija primityvumą: intelektu besivadovaująs 
gyvenimas yra daug primityvesnis už instinktyvų. Tačiau čia pat 
turime pridurti: „primityvus“ šiuo atveju reiškia „pirmapradis“, 
„pradinis“. Tai reiškia, kad jis artimesnis Gamtai, kuri pati yra 
primityvumas - pirmapradiškumas. 

Daiktai yra baigtiniai, o Gamta beribė. Tai reiškia, kad daik- 
tai keliauja įvairiais Gamtos žemėlapio takais, vadovaudamiesi 
Gamtos nustatytais principais (kaip jau matėme, jie gali priešta- 
rauti vienas kitam ir kelti prieštaras). Kitaip tariant, Gamtos že- 
mėlapyje daiktams visada skirti savi keliai. Instinktais besivado- 
vaujantys gyvūnai eina tiksliai šiais takais, o protingi gyvūnai 
„vingiuoja“. Tik Žmogus išsiskiria iš visų, protingų ir instink- 
tais besivadovaujančių, gyvūnų, neturėdamas aiškiai nubrėžto 
kelio - nei griežtai privalomo, nei kintančio. 

Kadangi visos gyvūnų rūšys yra kilusios iš kūrybinio Gam- 
tos šaltinio ir paleistos eiti savo keliu, žmogus yra „primityvus“ 
ar pirmapradis, įtrauktas Gamtos žaismo verpeto. [leidęs šaknis 
pirmapradžiame Gamtos šaltinyje, kur buvoja šokantys die- 
vai, žmogus nemato savo kelio ir yra sutrikęs. Tačiau jis negali 
visą laiką būti toks: jis turi vis iš naujo eiti savo keliu. Žmogaus 
įžengimas į kelią - tai kūrybinis bendradarbiavimas su dievais, 
pamatinėmis Gamtos galiomis, kurios atsiveria per kelius (Be- 
wėgen, pasak Heideggerio), Gamtos atvirybę, kultūrinį Dasein. 

Instinktu besivadovaujantys gyvūnai yra prirakinti prie savo 
gyvenimo būdo. Protingi gyvūnai eina juo kur kas laisviau. 
Žmogus, homo sapiens, yra išmintingas, o ne tiesiog protingas. 
Jo išmintis arba „paklusimas“ („supratimas“) yra jo buvimas 
pačiame Gamtos kūrybos šaltinyje, pirmesniame už visus gyve- 
nimo būdus. Įdomu, kad, kurdama pačią „primityviausią“, pir- 
minę, dieviškąją būtybę - žmogų, Gamta pasirinko primatus, 
pačius protingiausius gyvūnus, o ne labiau biologiškai išsivys- 
čiusius žinduolius. 

Ir instinktais besivadovaujantys, ir protingi gyvūnai laikosi 
savo kelių, tad jų elgesys yra numatomas ir prognozuojamas. 

Kiti gyvūnai gali ieškoti atitinkamų būdų, kaip jų išvengti arba 
kaip juos sumedžioti. Kaip apsisaugoti nuo žmogaus, ne taip pa- 
prasta numatyti, nes jis, priešingai negu gyvūnai, veikia ir ma- 
nevruoja ne pagal apibrėžtą modelį. Kaip tik todėl gyvūnams (ir 
kitiems žmonėms) žmogaus veiksmai atrodo klaidūs. Gyvūnai 
traukiasi žmogui iš kelio. Lietuvių patarlė byloja: „Saugokis ar- 
klio iš nugaros, karvės iš priekio, o blogo žmogaus iš visų pu- 
sių“. 

Vidinėje žmogaus savastyje neišvengiamai glūdi visapusiš- 
kumo bruožas. Kaip tik todėl žmogus žaidžia kartu su dievais. 
Dievai yra Gamtos galios, atveriančios gyvūnams kelius be jų 
bendradarbiavimo, o žmogui - jam bendradarbiaujant. „Žmo- 
gus yra vienintelis gyvūnas, pasiekęs šį naują etapą, kai pano- 
rėjęs jis gali ilgam nuspręsti, kuria linkme rutuliosis psichinė, 
protinė ir socialinė jo raida. Visa tai yra jo jėgoms, jei jis nau- 
dojasi jomis išmintingai, ne vien užrašinėdamas istoriją, tarsi ją 
sudarytų tik iš anksto nulemti įvykiai, bet kurdamas ją, puikiai 
suvokdamas permainas lemiančius dėsnius.“* 

„Kelių neturintis gyvūnas“ žmogus nuolat jaučiasi egzisten- 
ciškai verčiamas atrasti savo kelią. Priešingai negu gyvūnams, 
jam trūksta šio kelio, ir šia prasme jis yra nevisavertis arba, pa- 
sak Nietzscheš, „sergąs“ gyvūnas. Žmogaus savimonę lemia jo 
kelio neturėjimas, buvimas kelio neturinčiu gyvūnu, ar dar la- 
biau pati vidinė jo savastis (šalutinė jo savastis yra vidinė savas- 
tis, ribojama įžengto kelio). 

Mes nejaučiame savo plaučių, širdies ar kurio nors kito or- 
gano tol, kol šis organas veikia tinkamai. Kai organas nustoja 
veikti sklandžiai, sužinome apie jį ir kartu apie save pačius. Su- 
sirgę bronchitu, patiriame turį plaučius ar veikiau tai, jog mums 
trūksta sveikų plaučių, ir dėl sutrikusios sveikatos imame opiai 
justi savo egzistavimą. 

Gyvūnai neturi savimonės: jie iš tiesų nežino, kad jie yra. 
Gyvūnas gyvena, aklai vadovaudamasis Gamta, tuo tarpu žmo- 


3 Ibid., p. 168. 


468 


gus iš tiesų negyvena biologiškai, nes jis niekada aklai nesilaiko 
kokio nors aiškaus biologinio elgesio modelio. Jis egzistuoja ta 
prasme, kuria šį terminą apibūdina Heideggeris - išžengęs iš 
savo gyvenimo kelio ir stovėdamas transcendentiniame Būties 
Įvykyje. Šiuo „ek-sistavimu“ žmogus vadovaujasi savo gyveni- 
me, jį modeliuodamas ir atsiliepdamas darniai žaidžiančioms 
Gamtos galioms. Įžengdamas į Gamtos žaismą, žmogus savo 
„ek-sistavimu“ prisideda prie šio žaidimo: jis leidžia jam įsi- 
veržti į savo gyvenimą, savo Dasein. 

Žmogaus nepajėgumas įvykdyti savo buvimo žmogumi pa- 
skirties, jo „ek-sistencija“ yra jo atvirumas, laisvė transcenden- 
tinio Gamtos judėjimo, grindžiančio visus daiktus ir visus ima- 
nentinius įvykius, atžvilgiu. Šis atvirumas ar laisvė galų gale yra 
garbinimas - jo atsakas dievams. Taigi kultūra yra tai, kas skiria 
žmogų nuo visų gyvūnų. 

Gyvūnas nėra kultūriškas, nes Gamta jam išskyrė ir nustatė 
tam tikrą kelią. Gyvūnas nedalyvauja kūrybiškame, dinamiška- 
me, kunkuliuojančiame, visa ką grindžiančiame Gamtos žaisme, 
Gausybės Rage. Tik kulto būtybė, žmogus jame dalyvauja: jis 
dalyvauja Gamtos žaisme, jos sumaištyje, kurią jam neša Gam- 
ta, kylanti į atsivėrimą (logos) ir krintanti atgal į paslėpties sute- 
mas (physis). Kultinis, taigi ir kultūrinis žmogaus bruožas daug 
aiškiau ir daug įvairiau atskleidžiamas per palankius ir nuvilian- 
čius jo dievų darbus, nes šie niekada nepalieka žmogaus vieno, 
net ir pasitraukę į šalį ar tylėdami bedieviais laikais. 

Tūkstantmečius žmogus buvo laikomas labiausiai išsivysčiu- 
sia būtybe, gretinant su gyvūnais. Buvo teigiama, kad žmogus 
apdovanotas bruožais ir savybėmis, kurių nesama gyvūnų pa- 
saulyje. Buvo manoma, kad jis lenkia visus gyvūnus altruizmu, 
meile, kilnumu ir orumu, ištikimybe, heroizmu ir t. t. Pastaruo- 
ju metu gyvūnų elgesį tyrinėjantys biologai surinko daugybę 
duomenų, liudijančių, kad dauguma šių „Žmogiškųjų“ bruožų 
iš tiesų būdingi ir daugeliui gyvūnų. Kita vertus, jei pamėgin- 
sime būti bešališki, rasime daugybę žmogui būdingų „neigia- 
mų“ bruožų: šykštumą, aklą užsispyrimą, pavydą, neištikimybę, 
kraugeriškumą ir taip toliau. 

Nepaisant visų šių blogybių, žmogus yra dieviškas, tačiau 
jo dieviškumas yra ne jo gerumas ar „teigiami“ bruožai, kaip 
teigiama tradicinės etikos požiūriu. Tai - veikiau jo primityvu- 
mas, pirmapradiškumas, per kurį jame įsišakniję visi daiktai ir 
per kurį jis yra pirmesnis už visus daiktus, lygiai kaip Gamtos 
dievai. Transcendentinės galios, kurioms atsiliepia Žmogus, 
gali apdovanoti žmogų nė kiek ne mažesniu kiekiu neigiamų 
bruožų. Net „nuodėmingas“ žmogus gali būti dieviškas (Helenė 
per Trojos karą). Žmogaus pirmapradiškumas, jo dalyvavimas 
Gamtos žaisme, buvojimas arti Gamtos yra kultūrinės jo veiklos 
lopšys. Žmogaus kultūros pasaulyje, žmogiško jo gyvenimo 
dienose visa ką supančios ir tvarkančios galutinės transcenden- 
tinės galios prasiveržia ir suranda savo kelią. 

Vadinti kokį nors žmogų blogu - vadinasi, vertinti jį gyvūnų 
aplinkos kategorijomis. Kai kurie gyvūnai yra geri, pavyzdžiui, 
sarginis šuo arba melžiama karvė, o kai kurie blogi, pavyzdžiui, 
vilkas arba lapė. Buvimo žmogumi kriterijai - „ek-sistenciniai“ 
kriterijai - yra jo kultai: jie yra už gėrio ir blogio ribų. 

Kadangi technologinis žmogus yra bedievis, taigi ir bekultis, 
jo gyvenimo būdas taip pat gali būti vertinamas pagal gėrio ir 
blogio kriterijus. Šie kriterijai vis dažniau nustatomi demokra- 
tiškai, kai gėriu laikoma tai, kas naudinga - dažniausiai patogu- 
mo prasme - daugumai žmonių, o blogiu - tai, kas daugumai 
žmonių kenkia. 

Technologinis žmogus itin veiksmingai naudojasi savo pra- 
našumu prieš visa ką per technologijos priemones, ir pamažu 
perima visų kitų gyvūnų arealus, išlaikydamas iš jų tik tuos, ku- 
rie jam naudingi. 

Visi gyvūnai stengiasi išgyventi, tad mėgina išstumti ar už- 
gožti kitus gyvūnus, ypač tuos, kurie daugiau ar mažiau pri- 
klauso nuo tų pačių išgyvenimo priemonių. Taigi technologinis 
žmogus šiuo požiūriu labai panašus į gyvūną. Skirtumas tarp 
jų tas, kad gyvūnas kovoja dėl išgyvenimo ir viršenybės, pri- 
klausydamas nuo Gamtos suteiktų priemonių, o technologinis 
žmogus kovoje dėl išlikimo naudojasi savo paties susikurtomis 
priemonėmis. Technologinis žmogus, būdamas bedievis, nepa- 

žįsta kulto - pamatinio žmogiškumo (arba buvimo žmogumi) 
atributo. Taigi būdamas bekultis, technologinis žmogus tėra tik 
galingas technologinis gyvūnas. 


4. BENDRUOMENĖ 


Lietuvių valstiečių rąstų trobelėse archajinis gyvenimo bū- 
das išsilaikė bemaž iki pat Antrojo pasaulinio karo. Šiose trobe- 
lėse būdavo gausu ikitechnologinės eros dalykų. Jose tvyrodavo 
įvairūs kvapai, pavyzdžiui, raugintų agurkų, šaltienos, kepamos 
duonos, rūgstančio vyno, rūkyto kumpio ir panašių dalykų; taip 
pat būdavo įvairiausių padargų ar baldų: sunkūs ąžuoliniai suo- 
lai ir stalai, didelės mūrytos kepimo krosnys, kleviniai verpimo 
rateliai ar audimo staklės, statinės, geldos, mediniai šaukštai ir 
įvairiausi krepšiai. 

Visi šie daiktai lietuvio Dasein buvo suvokiami kaip dievų 
dovanos, nors dauguma jų būdavo pagaminti žmonių. Duona, 
uogos, agurkai ir panašūs dalykai - visa tai buvo laikoma Mo- 
tinos Žemės (Žemynos) dovanomis. Beveik visos medžiagos, iš 
kurių buvo dirbami įrankiai, buvo Žemynos dukters Medeinės 
dovanos. Įgudusios moters rankos, gaminančios šaltieną, ke- 
pančios duoną, raugiančios kopūstus, mokėsi iš Medeinės se- 
sers deivės Dimstės. Vyrai, dirbantys verpimo ratelius, statines, 
vežimų ratus ir kitus reikmenis, mokėsi iš Dimstės vyro Dim- 
stipačio. 

Per pastaruosius porą šimtmečių šių dievybių garbinimas 
nunyko. Tačiau lietuviškojo ūkio daiktai, sukurti atliepiamais 
žmogaus veiksmais, vis dar buvo laikomi Dievo (nes jau nebe- 
buvo dievų) dovanomis, tad lietuvio valstiečio egzistavimas iš- 
laikė dieviškumo ir kultūriškumo bruožų. Jo Dasein jokiu būdu 
nesivadovavo antropocentrizmo principais. 

Mitologinis, dievų pasaulis yra susijęs su Gamta. Buvodamas 
jame, Žmogus „supranta“ Gamtos globą (paklūsta jai). Šiuolai- 
kinis žmogus nepažįsta visa ką supančių Gamtos principų, jų 
negerbia ir jiems neatsiliepia - jis nepaklūsta Gamtos logos. Jis 

įveikia ir nustelbia visa ką, remdamasis vien savo sukurtomis 
sistemomis. Per šias sistemas žmogus kontroliuoja pasaulio 
daiktus. Maža to, jis pats yra supamas ir kontroliuojamas šių 
sistemų. Jo mašinos, institucijos, planai, projektai ir programos 
valdo jį nė kiek ne menkiau negu daiktus. Technologinis žmo- 
gus „supranta“ savo mašinas (paklūsta joms), kartu „paklusda- 
mas“ jo dienoms viešpataujančiam „visagaliui“ laikrodžiui. 

Šiuolaikinis žmogus viešpatauja socialiniam savo gyve- 
nimui panašiai kaip jo valdomiems savo pasaulio daiktams. 
Senovės bendruomenių gyvenimo pagrindas buvo savo dievų 
garbinimas. Tai būdavo akivaizdžiausiai matoma per šventes. 
Žmonės stovėjo kartu prieš Gamtos dievų palaimą ar rūsty- 
bę ir mėgino, paklusdami ir atsiliepdami jiems, pagerinti savo 
lemtį. Senovės lietuvių likimo deivė Dalia išlaikydavo kiekvie- 
ną atvirą dievams, tad laisvą jų atžvilgiu. Tas pat galiojo visai 
bendruomenei: ji buvo atvira palaimingai ar pražūtingai dievų 
globai. 

Iki pat XIX amžiaus pabaigos ir XX amžiaus pradžios lietu- 
vių valstiečiai ilgais rudens ir žiemos vakarais rinkdavosi pabūti 
visi kartu Dalios globoje kuriame nors iš kaimo namų, kiekvieną 
vakarą vis kitame, kol visi bendruomenės nariai apsilankydavo 
visuose kaimo namuose. Kaimynai sueidavo su savo darbais: 
moterys su verpimo rateliais, vyrai - su medžiagomis virvėms 
vyti, botagams, pakinktams dirbti ir kitiems darbams. Per šiuos 
susirinkimus Dalios ir kitų dievų globoje jie ne tik nudirbdavo 
darbus, bet ir puoselėjo dvasinę savojo Dasein pusę: kartu dai- 
nuodavo, pasakodavo senas sakmes, legendas ir pasakas. Šie va- 
kariniai susirinkimai (vakarionys) buvo bendruomeninio kulto 
likučiai, įgyvendinami daugiausia „paklūstant“ deivei Daliai 
(„suprantant“ ją). Šiuo kultu bendruomenė dalyvaudavo dievų 
darbuose. 

Dabarties žmogus yra individualistas. Šiuolaikinę visuome- 
nę ar bendruomenę sukūrė patys žmonės, siekdami ekonomi- 
nės naudos ar pramogos. Abu poreikiai yra visiškai antropocen- 
triški. Profesinės sąjungos ir visuomeniniai klubai yra visiškai 
„Žmogiški“: juose nesama kulto, jie yra bedieviai. 

Už retus senovės lietuvių pasaulyje nusikaltimus teisdavo pati 
bendruomenė. Kuris pavogdavo arklį ar kaip kitaip pažeisdavo 
kaimyno teises, būdavo baudžiamas bendruomenės vyresniųjų 
sprendimu. Nebuvo rašytinių įstatymų, tačiau visuomenės gy- 
venimas buvo gana saugus, patikimas ir tvarkingas. Nusikalti- 
mas būdavo pirmiausia tai, jog nusikaltėlis įžeisdavo dievus, ir 
tik paskui tai, jog jis nuskriausdavo kitus žmones. Jaunuolis, su- 
vedžiojęs ir nuskriaudęs mergaitę melagingu pasižadėjimu vesti 
ją, būdavo baudžiamas kaimo „senato“ (vyresniųjų tarybos) už 
meilės deivės Mildos normų sulaužymą ir tik paskui už mergai- 
tei padarytą skriaudą. 

Šiuolaikinis žmogus pats nustato savojo pasaulio įstatymus. 
Jis neperima jų iš dievų. Įstatymai yra grindžiami daugumos va- 
lia. Piktadarys baudžiamas už tai, kad nuskriaudė kitus žmones. 
Įžeisti dievus šiandien nebe nusikaltimas. Dorovės įstatymų 
šaknys šiandien glūdi šalutinėje individų savastyje, o ne trans- 
cendentinėse ar dieviškosiose galiose, supančiose žmonių ben- 
druomenę ir vidinę jų savastį ir suteikiančiose jiems buvimo 
kartu dievų viešpatijoje jausmą. Šiuolaikinis individualistinis 
žmogus nėra bendruomenės žmogus. Taip yra todėl, kad ben- 
druomenė „paklūsta“ jam („supranta“ jį), o jis pats „nepaklūsta“ 
dievų supamai bendruomenei („nesupranta“ jos). 

Šiandienos žmogus, važiuodamas į darbą, kas dieną mato 
kitus vairuotojus, priešinga kryptimi važiuojančius į savo dar- 
bus. Jie prasilenkia gaižios nuotaikos, kupini svetimumo vieni 
kitiems. Dirbtinai susietoje mūsų visuomenėje žmogus pra- 
silenkia su žmogumi šaltai, abejingai, be jokių meilės ženklų. 
Taip yra, nes mūsų visuomenė „nepaklūsta“ jokiems dievams 
(„nesupranta“ jų). Bedieviame pasaulyje nebūna tikro entuziaz- 
mo - jam nebūdingas atsidavimas, pasiaukojimas, meilė, patri- 
otizmas ar didvyriškumas. Jei vis dėlto šie dalykai vis dar iškyla, 
jie liudija paslaptingose žmonių sielų gelmėse, vidinėje jų savas- 
tyje vis dar glūdintį dieviškumą. 

Negalime kaltinti žmonių dėl išnykusio entuziazmo ar dėl 
bedievybės. Tokius juos daro jų pasaulis, ir jų entuziazmą atgai- 
vinti gali tik ateities dievai. Kiekvienas, kuris vien nepalenkiama 

savo valia atkakliai ir ryžtingai stengsis būti patriotiškas, mylėti 
kitus žmones, atsidavęs dirbti savo bendruomenei ir taip to- 
liau, tik kvailins save patį ir kitus, užuot konstruktyviai kūręs 
entuziastišką pasaulį. Pirmiausia jis turi pradėti ieškoti dievų ir 
tik tada, atsiliepdamas ir „paklusdamas“ jiems („suprasdamas“ 
juos), galės žaisti kartu su naujaisiais dievais ir atverti naują kul- 
tūrinį Dasein - rytdienos pasaulį. 

Lygiai kaip žmogus yra baudžiamas už nusikaltimus die- 
vams, jis gali būti mylimas, gerbiamas ir šlovinamas tarnauda- 
mas dievams. Tarnaudamas jiems, jis gali tapti tikros, „dieviš- 
kosios“ bendruomenės tėvynainiu. 

Tikra, entuziastiška bendruomenė iš esmės neentuziastiškais 
mūsų laikais nėra įmanoma. Ji galima tik aplinkybėmis, kylan- 
čiomis iš vidinės mūsų savasties, kuri paprastai nėra matoma ir 
kuri nelengvai suvokiama. Per daktaro laipsnio suteikimo man 
ceremoniją, kurioje dalyvavo ir doktorantų giminės bei draugai, 
visi atsistojo, pagerbdami tuos, kurie padėjo doktorantams siek- 
ti akademinio laipsnio. Šią akimirką aš puikiai suvokiau savo 
žmonos Lionės Bronės atsidavimą ir entuziastišką paramą, man 
dirbant visus su laipsnio siekimu susijusius darbus. 

Dėl sunkios ekonominės mūsų padėties aš kelis kartus bu- 
vau besiryžtąs atsisakyti darbų laipsniui siekti. Žmona įkalbėjo 
mane viską tęsti. Ji dirbo visą darbo dieną, kad man liktų laiko 
parengiamosioms studijoms. 

Įgijęs laipsnį gavau daugybę neigiamų atsakymų iš įvairių 
universitetų bei koledžų, į kuriuos kreipiausi, ieškodamas dės- 
tytojo darbo. Per tai kurį laiką buvome likę be penso kišenėje, o 
man niekaip nesisekė susirasti darbą. Net rašydamas šią knygą 
vis dar nežinau, iš kur gausiu pinigų kito mėnesio išlaidoms. 
Visose šiose rūsčiose situacijose Lionė Bronė buvo su manimi, 
kartu išgyvendama sudužusių svajonių susikurti kuklią aplinką 
kūrybiniam mano darbui merdėjimą. Mano laimėjimai ir pra- 
laimėjimai priklausė ir jai. Ši mudviejų bendrija yra ne indivi- 
dualistinis dviejų šalutinių savasčių ryšys, bet mudviejų paskir- 
ties saitas, įsišaknijęs mūsų savastyse ir paklūstantis miglotiems 
slaptiems principams, siejantiems vidines žmonių savastis. Šios 

paskirties mes negalime planuoti, veikiau ją mums užkrauna 
likimo deivė Dalia, tiesianti mūsų kelius ir daranti juos entuzi- 
astiškus, nors jie dažnai kupini kasdienių agonijų. 

Kiekvienas lietuvių visuomenės individas jautė, kad jo liki- 
mą lėmė jo Dalia, ir jis ją vadino „mano Dalia“. Visuomenė ir 
visa tauta mitologinės kultūros laikais taip pat turėjo savo Da- 
lią. Dalia skirdavo individui, visuomenei ir tautai jų gyvenimo 
kelius. Individas, visuomenė ir tauta, eidami šiais keliais, arba 
atlikdavo savo paskirtį, arba, nesugebėdami jais eiti, jos neat- 
likdavo. 

Dalia, Moira, Fortūna ir kitos likimo dievės nelemia indivi- 
do ar bendruomenės kelių visada tuo pat būdu ar pagal tą patį 
modelį. Nėra vienos antkultūrinės Dalios, todėl nėra antkultū- 
rinių, universalių, absoliučių dorovės dėsnių ar absoliučios eti- 
nės doktrinos. 

Net istorinis kultūrinių veiksnių srautas Dasein teritorijoje 
nėra visą laiką toks pat. Tai reiškia, kad likimo galios gali su- 
sieti skirtingas bendruomenes į vieną kultūrą įvairiose jos fa- 
zėse. Istorija liudija labai vaisingus itin skirtingų kultūrų ryšius 
ir susiliejimą į klestinčius vientisus darinius. Plačiai žinoma 
homerinės ir pohomerinės graikų Dasein epochos olimpinė 
kultūra sužydėjo ir pasiekė brandą, susiliejusi ir susimaišiusi su 
nukariautąja Mikėnų Motinos Žemės ir jos dukterų - Nakties, 
moirų, eumenidžių ir kitų - kultūra. Ne taip plačiai žinomas 
analogiškas senovės lietuvių dievo Perkūno, žaibų, griaustinių 
ir teisingumo dievo, susiliejimas su žemės deive Žemyna. Prieš 
šį susiliejimą lietuvių visuomenės mirusieji buvo laidojami že- 
mėje, paskui jie imti deginti, atliekant įspūdingas kulto ceremo- 
nijas. 

Iš istorijos žinoma atvejų, kai įvairūs kultai nesusiliejo į uni- 
kalią darnią kultūrą ir liko pakrikę, o tai lėmė kultūros irimą. 
Tokie atvejai būdingi vėlyvosioms kultūrų fazėms, kai įvairių 
kultūrų elementai sudaro konglomeratą, užuot susilieję į vienti- 
są darinį. Taip galingos imperijos, nepasiekusios tikrai vientisos 
kultūros epochos, neretai baigia savo dienas, išsigimdamos į pa- 
drikų religinių kultų ir ritualų fragmentų sankaupas. 

Šiuolaikinė mūsų visuomenė yra bedievė. Tik žmogus ir 
jo planai „demokratiškai“ lemia dorovinio gyvenimo normas. 
Šiandienos Šiaurės Amerikoje yra įvairių religinių bendruome- 
nių, daugiausia priklausančių vienai ar kitai krikščionybės at- 
šakai, kurios tarsi aiškiai skelbia žmogaus „dieviškumą“. Tačiau 
nė viena iš šių religijų neįsivyrauja visų kitų atžvilgiu. Visos jos 
egzistuoja viena šalia kitos. Net valstybės įstatymai neleidžia įsi- 
galėti vienai bažnyčiai. Kaip tik todėl yra draudžiama mokyti 
tikybos viešojo lavinimo įstaigose. Tai aiškiai rodo, kad gyvena- 
me visiškai antropocentriškame pasaulyje, kuriame žmogus, o 
ne koks nors dievas nubrėžia individo ar visuomenės gyvenimo 
kelius. 

Lėkštas, periferiškas bedievis gyvenimas verčia mus nagri- 
nėti kultūrines savo šaknis. Šis tyrinėjimas galėtų būti ateities 
dievų ieškojimo įžanga, nuo kurios galėtų prasidėti tvirtas, en- 
tuziastingas kultūrinės bendruomenės gyvenimas, įtraukiantis 
vidinę žmonių savastį. 

Vidinės savasties gyvenimas, egzistencinis gyvenimas, prie- 
šingai, negu šalutinės savasties gyvenimas, įtraukiamas į trans- 
cendentinį dievų šokio ar Gamtos žaismo įvykį, ir tik taip gali 
būti grindžiama tikra žmonių bendruomenė. Egzistencinis vi- 
dinės savasties gyvenimas yra gyvenimas atsiveriant transcen- 
dentiniams kultūros principams. Šis atvirumas visada yra ben- 
dras žmogaus ir kitų žmonių - jo visuomenės - atvirumas. „Iš 
tiesų, egzistuodamas visuomenėje, žmogus egzistuoja, būdamas 
atviras pasauliui.“? 

Kulto ceremonijos ar šventės visada yra visuomenės; šio- 
se ceremonijose ir šventėse įleidžia šaknis vidinė visuomenės 
ir individo savastis. Visuomenė niekada nebūna vien individų 
sankaupa. Jos esmė — individų buvimas kartu ir susietumas per 
transcendentines galias arba dievus. Minia nėra bendruomenė, 
"kol „nepaklūsta“ bendruomenės dievams („nesupranta' jų). 

“ "Taigi kaimynystę lėmia ne erdvinis greta gyenančių šeimų 


* Fink, Spiel, p. 227. 

artumas, bet jų bendrumo jausmas, jų „paklusimas“ savo die- | 
vams (jų „supratimas“). „Du valstiečių vienkiemius, jei tik tokių | 
dar yra, nutolusius vienas nuo kito per valandą ėjimo laukais, | 
gali sieti pati gražiausia kaimynystė, o du vienas priešais kitą | 
stovintys miesto namai, galbūt net vienu metu statyti, gali ne- ! 
pažinti jokios kaimynystės.“? Tikra kaimynystė grindžiama ne | 
tik dviejų ar daugiau asmenų arba šeimų buvimu kartu, bet ir / 
bendru jų buvimu kultūros dievų globoje. 


5. KULTŪROS RIBOTUMAS 


Maištaujantis mūsų jaunimas ir kovotojai dėl rasių lygybės, 
užuot konstruktyviai ieškoję naujų dievų, kurie vieninteliai pa- 
jėgūs grįsti tikrą kultūrinę visuomenę ar bendruomenę, išeina 
į gatves su šūkiais, neigiančias dabartinės kultūros sistemą, ir 
destruktyviais veiksmais išsako nepasitenkinimą esama tvarka. 
Išdaužyti langai, sudeginti automobiliai, sužeisti žmonės, nu- 
siaubtos parduotuvės — visa tai yra vien gryna destrukcija be 
menkiausio kultūros pėdsako. Ar tai - tinkamas būdas pašalinti 
mūsų kultūros blogybes ir sukurti naują, geresnę visuomenę? 
Jokiu būdu! 

Asirų kultūra pakeitė šumerų kultūrą, dorėnų kultūra išstū- 
mė Mikėnų kultūrą, krikščionybė pakeitė Romos kultūrą ir taip 
toliau. Visais šiais atvejais kultūros raida tęsėsi ir atėjo naujas 
klestėjimo metas. Senesnes kultūras pakeitė naujesnės, kons- - 
truktyviai ir kūrybingai teigdamos naujus dievus, kurie dauge- 
liu atvejų susimaišė ir susiliejo su senaisiais. 

Tai nereiškia, kad asirų, dorėnų ar krikščionių kultūra buvo 
geresnė už tą, kurią nustelbė. Tai reiškia tik tiek, kad naujos 
transcendentinės galios, nauji dievai prasiveržė, įžengė į žmo- 
gaus Dasein. Iki žmogaus globojama Gamtos viena gyvūnų rū- 
šis dažnai išstumia kitą. Naujoji rūšis nebūtinai yra tobulesnė ar 

pranašesnė už senąją. Tai - tik naujos Gamtos žaismo epochos 
padarinys, sužibęs jos atvertimi ir paslėptimi. 

Šiandienos žmonija gyvena, vadovaudamasi Vakarų kultū- 
ros vertybėmis. Tai nėra pati geriausia iš kultūrų, ir ją visada 
gali pakeisti kitokia ar net geresnė kultūra. Tačiau naujos kul- 
tūros arba naujos Vakarų kultūros epochos aušra gali nušvisti 
mūsų pasaulyje tik konstruktyviai ir kūrybingai, kartu su šviesa 
ir savo tvarkos principais teikdama ir globojančius ateities die- 
vus. Destruktyvūs nevaldomos minios veiksmai niekada neat- 
neša jokios kultūros. 

Jokie dievai, net ir pačių iškiliausių kultūrų, nėra absoliutūs. 
Net ir būdami nemirtingi, jie gyvena savo gyvenimą kultūri- 
niuose mūsų pasauliuose. Jų mirtis - tai pasitraukimas į mūsų 
Dasein sutemas. Nors nebūdami absoliutūs, konkrečiame kul- 
tūriniame Dasein jie yra aukščiausi. Žmogus privalo pajungti 
šiems principams patį save, savo veiksmus ir gyvenimą, jis turi 
leisti dievams švytėti savo gyvenime, savo gyvenimo dienose: jis 
privalo „paklusti“ jiems („suprasti“ juos), kad taptų didžiadvasis 
ir kultūriškas. Visų kultūrų neabsoliutumas, įskaitant ir pačias 
didžiausias mūsų Žemės kultūras, reiškia tai, kad jose veikia die- 
vams priešiškos, bet transcendentinės galios. Tokie buvo graikų 
pasaulio titanai, kuriuos Dzeusas įveikė tam tikroje kultūrinėje 
epochoje ir ištrėmė iš graikų Dasein. Tokie buvo Lokiai, pradė- 
ję germanų dievų nuopuolį, jų Sutemas. Patarlė byloja: „Velnias 
slepiasi net už kryžiaus“. Taip pabrėžiamas nedieviškųjų, tačiau 
transcendentinių galių artumas krikščioniškajame pasaulyje. 

Šios pastabos liudija, kad kultūras griauna ne žmogus, bet 
veikiau pačiose kultūrose glūdinčios transcendentinės galios, 
kurioms žmonės vis dėlto atsiliepia. Gamtos žaismą geriausiai 
išsako kultūros gimimo, raidos ir irimo ciklas. Tai liudija Gam- 
tos gyvenimą, jos širdies plakimą ir jos pulso ciklą - atskleistį 
ir paslėptį. 

Ikikultūriniais laikais Gamta kalbėdavo ar atsiskleisdavo, 
kurdama augmeniją greta jau esamų, mechaniškai sukurtų ir 
suformuotų gamtos daiktų. Lygiai taip pat ji sukūrė gyvūniją, 
kuri iš pradžių vadovavosi vien instinktais. Instinktas kreipia 

gyvas būtybes kitais keliais, negu, pavyzdžiui, saulė, verčianti 
medį šakotis pietų ar šviesos link. Intelektu apdovanoti gyvūnai 
eina dar kitais keliais, taip pradėdami naują Gamtos žaidimo 
etapą. 

Žmogaus išmintis, atvirumas žaidžiančioms Gamtos galioms - 
tai jo įsitraukimas į šias galias, bendradarbiavimas su jomis. Ši 
išmintis (pirmapradiškai tai - kultas, kuriuo žmogus „paklūsta“ 
grožiui - Gamtos pasirodymui žmogaus Dasein, „supranta“ jį) 
laiko jį pačiame viduryje tarp Gamtos atskleisties ir paslėpties. 

Žmogiškosios kultūros pasaulyje atsiskleidus nors vienam 
Gamtos žaismo aspektui, kartu atsiveria visas Gamtos žaismas. 
Tai reiškia, kad per bet kurį Gamtos blyksnį kultūros pasauly- 
je ar atsiskleidusį jos aspektą visas jos spindesys, visas Gamtos 
žaismo brangakmenis užima savo vietą (Da) žmogaus Dasein. 
Taigi ši vieta niekada nebūna absoliuti, nes, sužibus vienai 
brangakmenio briaunai, visos kitos (ar visas brangakmenis) 
atsiskleidžia kaip paslėptis. Tačiau tai yra ir jo atvertis. 

Gamtos žaismas ir jos atsiskleidimo bei paslėpties blyksniai 
atsispindi žmogiškosios kultūros pasaulyje per žemės, dangaus, 
dievų ir žmonių sąveiką. Šios transcendentinės, neesybinės ga- | 
lios, kuriose įleidusios šaknis daiktų prasmė ir būtis, pasirodo 
atverties ir paslėpties pavidalu. Mes visada žinome, kas yra dan- 
gus ir žemė. Tačiau niekada aiškiai nežinome, kas jie yra iš tie- 
sų. Žemė, kuria vaikštome ir kurioje gyvename, nėra tik viena 
iš planetų. Planeta yra astronomijos objektas, bet tai nėra ne- 
esybiška gyvenamoji aplinka. Žemėje susiduriame su daugybe 
gyvų ir negyvų daiktų, bet niekada nesusiduriame su žeme kaip 
žeme. Ar žemė yra dirva, uolų masyvai, žemynai ir vandeny- 
nai tarp jų? Ne. Visi šie daiktai yra ar gali būti randami žemėje. 
Gręždami uolą ar kasdami gilius žemės sluoksnius, galime rasti 
įvairių žemės daiktų, bet niekada neaptiksime pačios žemės. Tą 
pat galime pasakyti apie dangų. Jis siunčia mums šilumą arba 
sulaiko ją, siunčia mums šviesą ar ją sulaiko. Lietus, liūtis, snie- 
gas, vėjas, audra ateina iš dangaus. Saulė ir mėnulis „keliauja“ po 
dangaus skliautą, jame žiba žvaigždės, bet kur yra pats dangus? 
Mes negalime atsakyti į šį klausimą. Dangus laikosi nuošaliai 

nuo mūsų, tačiau jis, kartu su žeme, sudaro mūsų gyvenamąją 
aplinką. 

Dievai dalyvauja kiekviename mitologinio arba „poetinio“ 
žmogaus žingsnyje per jo gyvenamąjį pasaulį. Kartu jie slepiasi 
ar traukiasi į šalį jau pačiu prisilietimu prie žmogaus. „Dievas 
yra čia slėpdamasis.“!! Dievų nesatis bedieviais laikais nėra tas 
pat, kas jų nesatis mitologiniame pasaulyje. Bedieviais laikais 
nejaučiamas ir nepatiriamas ne tik dievų buvimas, bet ir jų ne- 
satis ar paslėptis. Tokiais laikais dievai tyli: jie neskelbia nei savo 
buvimo, nei nesaties. Tokiais laikais dievų neieškoma. 

Žmogus, ketvirtasis Ketverto „bendrininkas“, taip pat skel- 
bia save didžiais ir „nemirtingais“ savo darbais. Jo darbai „iš- 
nyksta kaip dūmas“, pasak Maironio: ne tik didieji žmonės, bet 
ir „dieviški“ jų darbai anksčiau ar vėliau pamirštami. Net jų Da- 
sein nunyksta, tarsi jo niekada nebūtų buvę - net jis išnyksta 
lyg dūmas. „Amžinosios“ Egipto piramidės trupa, jas pamažu 
užpusto smėlis. Lygiai taip pat į smėlį nugrimzta didingos šven- 
tovės ir obeliskai. Kas yra žmogus ir vidinės jo savasties gelmė? 
Kas tai žino? Žmogus yra ir akivaizdus, ir miglotas. Jis žengia į 
priekį kaip viena galingiausių Gamtos jėgų ir, kaip ir jos visos, 
nugrimzta į sutemas. 

Žmogų iš kitų trijų transcendentinių galių išskiria tai, kad 
jis, priešingai negu visos kitos galios, yra daiktas, esybė. Žmo- 
gus yra būtybė. Nuo visų kitų esybių ir daiktų jį skiria būdingas 
bruožas: jis įžengia į transcendentinių galių sąveiką. Negana to, 
būdamas daiktas, jis yra tarsi taškas (Da), kuriame transcen- 
dentinės galios, dėl paties žmogaus gebėjimo atsiliepti ir atviru- 
mo joms, prasiveržia į žmogiškosios kultūros pasaulio, žmogaus 
gyvenimo dienų atvirybę. 

Šia prasme žmogus yra daiktas, ties kuriuo susiduria trans- 
cendentinės jo Dasein galios; čia jos prasivežia į atvertį, sulau- 
kusios jo atsako. Atsiliepdamas transcendentinių galių judėji- 
mui, žmogus tampa tuo, kas jis yra iš esmės: tampa žmogumi. 


U Heidegger, Erde und Himmel. 

Žmogaus gebėjimą atsiliepti Heideggeris sukonkretina kaip jo 
gebėjimą atsiliepti tikrovės (Būties) kalbai (Iogos). Kaip jau ži- 
nome, kalba šiuo atveju yra ne jau esamų, pasiekiamų daiktų 
žymėjimas vardais. Priešingai, tai vardai atskleidžia daiktus, ir 
šie ima egzistuoti. Ši kalba yra pirmesnė už enciklopedinę kal- 
bą. Kalba grindžia žmogaus Dasein, jam atsiliepiant transcen- 
dentinėms galioms ar kartu su jomis, pirmesnėmis už daiktus 
realijomis, grindžiant daiktus. 

Galbūt galėtume pavaizduoti Dasein kaip žemėlapį, išraiz- 
gytą daugybės takelių. Šie baigtiniai (neabsoliutūs) baigtinės 
(neabsoliučios) kultūrinės terpės takeliai veda į atvertį, į logos - 
visada paslėptos tikrovės (physis) foną. Atliepiamai vaikščioda- 
mas šiais takeliais po logos teritoriją, žmogus dalyvauja tikrovės 
atskleisties Įvykyje, kai kartu su imanentinėmis ar esybiškomis 
realijomis atsiskleidžia ir transcendentinės galios. Vaikščioda- 
mas šiais keliais, žmogus vykdo savo buvimo žmogumi paskirtį 
ir atsiskleidžia kaip žaidžiantysis kartu su kitomis transcenden- 
tinėmis galiomis. Šios problemos svarba verčia mus pacituoti 
Heideggerio žodžius: „Praminti taką, pavyzdžiui, apsnigtame 
lauke, alemanų-švabų dialektu net šiandien vadinama wėgen. 
Šis tranzityvus veiksmažodis reiškia „nutiesti kelią“ ir tiesiant 
jį atverti. Taip mąstomas be-wėgen (be-wėgung) jau nebereiškia 
„judinti ką nors jau esamu keliu“, bet visų pirma „tiesti kelią ir 
būti šiuo keliu““!?, 

„Judėjimas“ vokiškai yra Bewegen arba Bewegung, o Weg 
reiškia „kelias“ Neįprastas vokiškas žodis Be-wėgen ir Be- 
wėgung padeda Heideggeriui įvardinti žmogų kaip vieną iš ke- 
lių atvėrėjų savo kultūriniame Dasein, logos arba tikrovėje, kar- 
tu su primapradiškai atsiveriančiomis, visa ką grindžiančiomis 
transcendentinėmis žemės, dangaus ir dievų galiomis. 

Be-wėgen vyksta ir yra įgyvendinamas per žmonių kalbą, 
kuri pirmapradiškai yra begarsė. Ši kalba yra gyvųjų kalba, nes 
ji saugo pačių daiktų reikšmes (kurių šaknys glūdi Dasein), 


"* Heidegger, Unterwegs zur Sprache, p. 261. 

užuot leidusi užgožti jas mūsiškėmis absoliučiomis loginėmis, 
mokslinėmis ar kitomis antropocentrinėmis priemonėmis. 

Pirmapradė kalba yra „poetinė“, ji atskleidžia dievus - ja iš- 
tariami jų vardai, įvardinant daiktus. Filosofinė kalba yra mąs- 
tytojo mėginimas iš naujo atrasti pirmaprades „nusidėvėjusių“ 
ar kasdienybėje skendinčių žodžių reikšmes. Tikrasis, kultūrinis 
buvojimas - tai dievų (ir kitų transcendentinių galių) sargyba, 
saugant daiktus ir pirmaprades jų reikšmes, „poetinis“ buvoji- 
mas. Kai tik žmogus tampa kalbos šeimininku ir, vartodamas 
žodžius, ima kontroliuoti juos griežta logika, pagal savo sukur- 
tuose žodynuose ir enciklopedijose nustatytas reikšmes, jis ne- 
begali atsiliepti dievams ir savo „poetinei“ vidinei savasčiai. 

Senovės žmogų, įtrauktą [į žaismą] aukštesnių realijų, dievų, 
turėtume laikyti kultūriškesniu už dabarties žmogų, kad ir kokie 
įspūdingi būtų technologiniai šio laimėjimai. Urvinio žmogaus 
namų (urvo) centras buvo laužavietė - paprasčiausia vieta olos 
viduryje. Kambarių vaidmenį atliko nišos olos kraštuose, šiek 
tiek primenančios namo kambarius. Vidurinė olos dalis, lauža- 
vietė, būdavo skirta dievams. Šeimos dovanos (duonia) būdavo 
aukojamos, atliekant tam tikrus ritualus. Šios dovanos reiškė, 
kad žmogus žaidžia kartu su dievais, tad yra jų partneris. Kaip 
tik todėl žmogui leidžiama sėdėti prie laužo ir valgyti kartu su 
dievais, kurie tarsi sėdėdavo šalia. Kasdienis valgis visada būda- 
vo valgomas kartu su dievais, jiems dalyvaujant. 

Oloje prie laužo būdavo pasakojamos legendos apie dievų 
darbus arba giedamos giesmės jiems, taip pat šokami šokiai ir 
buriama - žmogus siekė pelnyti vienų dievų palankumą ir iš- 
vengti kitų dievų keliamos grėsmės. Pagarba visiems dievams 
būdavo išlaikoma visada. 

Mitai ir legendos gimdavo senovės žmonių urvuose prie 
laužų. Jos būdavo kartu ir poezija, ir liudijo žmogaus mąstymą. 
Urvinis žmogus buvo kultūros žmogus, tačiau jei tikruoju kul- 
tūros matu laikysime žmogaus gebėjimą gaminti technologines 
gėrybes ir produktus, tai, be abejo, kultūros žmogumi vadinsi- 
me technologinį žmogų, o urviniam žmogui šiuo.požiūriu ne- 
būdinga jokia kultūra. 

Šioje knygoje tikruoju kultūros matu laikome kultą. Istori- 
joje ryškėja tos kultūros, kurios pasižymėjo didžiais žmogaus 
kūriniais. Šie kūriniai - tai ne tik mitai ir legendos apie dievus ir 
herojus, bet ir šventovės, paminklai, dainos, mintys ir kiti liudi- 
jimai, kaip žmonių kalba atsiliepia į Gamtos kalbą. 

Taigi norėtume pabrėžti, kad didžiosios kultūros - tai di- 
džiausio kultų klestėjimo laikotarpiai. Taip yra todėl, kad kultai 
šiais laikotarpiais sukūrė įspūdingus, „nemirtingus“, „klasiki- 
nius“ galutinių tikrovės principų liudijimus. Visos didžiosios 
kultūros subyrėjo, išgyvenusios gana trumpą, bet ryškų žydėji- 
mo laikotarpį. Jų žlugimas aiškiai rodo, kad kiekviena didingų 
tikrovės ramsčių, galingų visa supančių dievų atskleistis kartu 
yra klaidingas jų supratimas. Šis klaidingas supratimas - tai die- 
vų apreiškimas, kuriuo nepajėgiama perteikti, kas iš tiesų yra 
dievai; tai - kaltė dėl dievų atskleisties ir paties jos pobūdžio 
suardymas. Tik virsdama griuvėsiais didinga dievo šventovė pa- 
sakoja visą dievo istoriją: atskleidžia jį kaip besitraukiantį į šalį 
ir kviečia jo ieškoti iš naujo. 

Visa tai suteikia žmogaus egzistavimui liūdną „žydrumo“ 
atspalvį. Kodėl mes esame, jei niekur nenueiname? Otto Ziere- 
ris, kalbėdamas apie didžiųjų ikigraikiškųjų ir ikiromėniškųjų 
kultūrų žlugimą, vartojo žodį „negailestingas“. „Nepajėgdami 
to suvokti, paklauskime jų tyliųjų įveiktųjų dievų, kodėl kilnu- 
mas ir didybė turėjo nusileisti šiurkščiai barbarų jėgai. 

Nes be galo gražios ir amžinos atrodė imperijos prie Nilo, 
Tigro ir Eufrato...“ 

Šis liūdnas kultūros (bet kurios kultūros!) galas jokiu būdu 
neturėtų padaryti mūsų skeptikais. Žmogus privalo laikytis sa- 
vosios kultūros principų. Jis turi mėginti atrasti juos iš naujo, 
nes jiems būdinga nugrimzti į užmarštį. Jis turi žvelgti į juos 
kaip į savo idealus ir vykdyti savo gyvenimo paskirtį, vadovau- 
damasis jais. Jis turi pajungti save, savo kūrybingumą ir gabu- 
mus jiems, savo dievams, o ne savo paties gerovei. 


15 Zierer, op. cit., Band I, p. 40. 

Istorija turi išmokyti šiuolaikinį žmogų nesuabsoliutinti 
savosios kultūros epochos. Taip elgdamasis jis neišvengiamai 
pasirodo esąs bekultūris, nes absoliučios kultūros žmogus ne- 
beieško dievų, jis tampa tik mažyčiu savojo absoliutaus pasau- 
lio, veikiančio kaip puikus, galingas robotas - visiškai tobulas, 
pasiekęs savosios civilizacijos brandą - sraigteliu. 

Istorija moko mus visada klajoti dievų keliais, ieškant savo 


dievų. 


III. KRIKŠČIONYBĖ 


Nors šioje studijoje nagrinėjami klausimai kartais. atrodo 
netikroviški, iš esmės tai yra labai žemiškų klausimų nagrinėji- 
mas: kalbame apie daiktus, apie realius, žemiškuosius žmogaus 
kelius, apie žmonių bendravimą socialiniame ir šeimyniniame 
gyvenime įvairiomis aplinkybėmis. Tai - žmogaus patirties jo 
pasaulyje studija, beieškant pamatinių jo principų ir kriterijų. 

Šiuo požiūriu žvelgiame į krikščionybę iš žmogaus pozici- 
jos jo gyvenamajame pasaulyje, per gamtinę (tai yra transcen- 
dentinę) jo patirtį. Jokiu būdu nemėginame nagrinėti specifi- 
nių krikščionybės problemų, vertinti jų aktualumo ar kritiškai 
žvelgti į jas antgamtiniu pačios krikščionybės požiūriu. Svar- 
biausia mūsų tema yra krikščionybės ir įvairių kultūrų santy- 
kis. Ar pati krikščionybė yra kultūra, ar ji yra antkultūriška? 
Ar krikščionybė pakeičia kultūrą arba kai kurias jos sritis? Ar 
ji verčia kultūrą keistis, lemia jos permainas? Jei taip, ar ji turi 
tokią teisę? Šiuos klausimus ketiname vienaip ar kitaip nušviesti 
šioje knygos dalyje. Pradinė mūsų pozicija yra tai, kad Vaka- 
rų kultūros prasmė negali būti išsamiai išnagrinėta, neaptarus 
krikščionybės reikšmės ir jos sąsajų su kultūra. 


1. KRIKŠČIONYBĖ APSKRITAI 


Visų tikrųjų kultūrų šaknys yra mitologinės. Pamatinė mito- 
loginio pasaulio tema yra Gamta, Pamatinė krikščionybės tema 

yra Dievas, antgamtinė realija, ir žmogus, įtrauktas į antgamtiš- 
kus Dievo darbus. Turime pažymėti, kad mitologinis pasaulis 
niekada nebūna „bežmogis“: žmogus jame visada suvokiamas 
kaip esantis Gamtos žaidime ar veikiau įvairių gamtos galių ir 
principų, dievų žaidime. Kaip tik todėl mitologiniame pasaulyje 
žmogus yra nepakeičiamas transcendentinio Gamtos judėjimo 
veiksnys. 

Krikščionybės pozicija iškyla virš Gamtos Įvykio, virš jos 
žaismo, tad jai iš esmės rūpi ne žmogus Gamtoje, bet veikiau 
žmogus, įtrauktas į antgamtinį įvykį. Taigi žmogus nėra svar- 
biausia nei mitologinio pasaulio, nei krikščionybės tema. Svar- 
biausia mitologinio pasaulio tema yra Gamta ir jos žaismas, o 
krikščionybės - Dievas ir jo kūrinija. 

Pasak Šventojo Rašto, Dievas sukūrė žmogų tobulą (ant- 
žmogį) tobuloje (tai yra antgamtinėje) rojaus aplinkoje - Dievo 
pasaulyje. Dėl savo kaltės pirmasis žmogus Adomas prarado šį 
antžmogišką tobulumą, o su juo ir tobulą Dievo pasaulį - rojų. 
Adomo kaltė glūdi žmogiškajame Kristaus - to, per kurį bus 
atkurtas žmogaus tobulumas, - troškime. 

Adomo nuodėmė suteikė pradžią Gamtai ir gamtos žmogui, 
tai yra, mirtingam žmogui. Natūraliomis savo galiomis žmogus 
jokiu būdu negali daryti gera ir atpirkti savo kaltę. Jo Kristaus 
troškimas yra Atpirkėjo troškimas. Atpirkimas yra Dievo ma- 
lonės, jo gailestingumo aktas, tačiau žmogus turi aktyviai da- 
lyvauti šiame Dievo malonės, jo gailestingumo akte - žmogaus 
atpirkimo akte. „Begalinis įžeidimas reikalauja begalinio atly- 
gio: po Adomo turėjo rastis atpirkėjas, kurio dorybės ir auka 
prilygtų Adomo nuodėmės sunkumui; antrasis Adomas turėjo 
grąžinti begalinį atlygį.“ 

Žmogui atpirkti Dievas siunčia savo sūnų, Kristų. Kaip ir 
Adomas, Kristus yra iš Dievo pasaulio, tačiau jis gimė žmonių 
pasauliui, kad per savo kančią ir mirtį atpirktų pirminę ir visas 


' George Brantl (ed.), Catholicism. New York: George Braziller, 1962, 
p. 62. 

vėlesnes žmogaus nuodėmes ir padarytų žmogų vėl vertą būti 
Dievo pasaulio piliečiu. 

Tapdamas krikščioniu, Kristaus sekėju, žmogus įgyja ant- 
gamtinę „pilietybę“. Tai reiškia, kad atpirkimas iš pat esmės yra 
dovana. Ši dovana šaukiasi žmogaus pripažinimo ir paklusimo 
jai. Atpirkimo dovana įgyvendinama per kelias antgamtinės 
dovanas, vadinamas sakramentais. Svarbiausios jų yra krikštas, 
eucharistija ir atgaila. Per šiuos sakramentus žmogus gyvena 
antgamtinį gyvenimą, taip tarsi įgydamas antgamtinių galių, 
malonių - tikėjimą, viltį ir meilę. Per tikėjimą žmogus pažįsta 
antgamtinius įvykius, o svarbiausia, pažįsta Dievą. Turėdamas 
viltį jis viliasi idealaus, tobulo ir amžino gyvenimo - antgam- 
tinio gyvenimo, kokį gyveno Adomas rojuje. Šis tobulas gyve- 
nimas pasiekiamas po žmogaus (gamtinės) mirties. Įgydamas 
meilę žmogus pamilsta antgamtinę tikrovę - visų pirma Dievą. 
Krikščionybė yra žmogaus istorija, prasidedanti nuo Adomo ir 
pasibaigianti antruoju Kristaus atėjimu, kuriuo baigiasi gamtos 
žmogus, taigi ir pati Gamta - gamtos žmonių žaidimo vieta. 

Krikščionybė, rūpindamasi žmogumi per antgamtinį pirmi- 
nės nuodėmės atpirkimo įvykį, linkusi nuvertinti žmogų Gam- 
toje, pačią Gamtą ir gamtiškus dalykus. Pasak šv. Augustino, 
„Šie dalykai sulaiko mane nuo Tavęs, nors jų nebūtų visai, jei jų 
nebūtų Tavyje“?. 

Tai liudija, kad Gamta, gamtiški dalykai ir, be abejo, daugu- 
ma gamtos žmonių vis dėlto yra svarbūs krikščionybės pasau- 
liui ar krikščioniškajam tikrovės vertinimui. Taigi krikščionybė 
negali visiškai susipriešinti su Gamta ir kartu su kultūra, jų nu- 
vertinti. Tai - vienas labiausiai mus šiame skyriuje dominančių 
krikščionybės aspektų. 

Krikščionių mąstytojai per amžius vertino Gamtą, prigim- 
tines žmogaus galias ir gamtiškus dalykus. Nors tikėjimas buvo 
iškeliamas aukščiau už protą, proto reikšmė taip pat pabrėžia- 
ma ir dažnai derinama su tikėjimu: „Tikėjimo aktas, būdamas 


2 Ibid., p. 18. 

antgamtiškas, išaugo gamtos dirvoje ir yra sustiprinamas pri- 
gimtinio tikėjimo“. 

Šioje dermėje dažniausiai neįžiūrimas to, kas gamtiška, ir to, 
kas antgamtiška, netapatumas ir taip nuplaunamas pamatinis 
krikščionybės ir įvairių kultūrų skirtumas. Tai būdinga, pavyz- 
džiui, Tomo Akviniečio filosofijai. Pasak jo, visa gamtinė tikrovė 
gali būti paaiškinta ir visiškai nušviesta, nepaliekant jokios vietos, 
jokios tamsios kertelės pamatiniams Gamtos paslėpties ar pa- 
slaptingumo aspektams. Šis nušvietimas įmanomas žmogiškojo 
tikėjimo galia. Taip tikrovė, tyrinėjama ontologijos, kurią papildo 
teologija, sudaro vieną tvirtą, aiškią visumą, kurioje visa kas, nuo 
dulkelės iki paties Dievo, pasiekiama intelekto ir tikėjimo šviesai 
be menkiausio abejonės šešėlio - kartu ir visi įmanomi santykiai 
tarp to, kas realu. Ypač plačiai žinomas Tomo Akviniečio filosofi- 
jos motyvas yra penki Dievo buvimo įrodymai. 

Nėra reikalo nė priminti, kad požiūris, kurio laikomės šio- 
je knygoje, prieštarauja bet kokiam Gamtos, žmogaus ir daiktų 
prasmės suvokimui, pretenduojančiam į absoliutų, apibrėžia- 
mą aiškumą, jau nekalbant apie racionalų tikrovės, esančios už 
Gamtos ribų, pažinimą. 

Krikščionių mąstytojai, geriau suvokę didžiulį skirtumą tarp 
gamtiškų ir antgamtiškų dalykų, taip pat puikiai supranta skir- 
tumą tarp žmogaus Gamtoje ir žmogaus kaip Dievo pasaulio 
(civitas Dei) piliečio. Šis skirtumas liudija antgamtinę žmogaus 
savastį greta prigimtinės vidinės jo savasties. Ši gilesnioji savas- 
tis, be abejo, yra paslėpta dar giliau nei prigimtinė vidinė savas- 
tis. „Argi netiki, kad žmoguje yra tokia gili gelmė, paslėpta net 
nuo jo paties, kuriame ji yra“, - sako šv. Augustinas'. 

Mes teigiame, kad yra skirtumas tarp šalutinės ir vidinės, 
didžiadvasiškosios žmogaus savasties jo gyvenamajame pasau- 
lyje, jo Dasein. Krikščioniškoji savastis antgamtinėje srityje yra 
dar vieno rango Žmogaus savastis. 


3 Ibid., p. 21. 
* Ibid., p. 12. 

Tarp nuopuolio ir atpirkimo krikščionybės žmogus kovoja 
dėl krikščioniškosios savasties - dėl nemirtingos savo sielos. Tai 
reiškia, kad jis neturi jos kaip nuosavybės, bet siekia jos, yra 
pakeliui į ją. Antgamtinio įvykio, nuopuolio atpirkimo įtampa 
žymi itin dinamišką krikščionybės žmogų ir jo pasaulį. 


Katalikų bažnyčia žydų tautos istorijoje iki Kristaus mato nuodė- 
mės padarinių dramą ir didžiulį atpirkimo ilgesį. Pranašai nujaučia 
būsimą atpirkimą, jų tekstai kupini Mesijo simbolių. Pasauliui reikė- 
jo Kristaus, naujojo Adomo, dievažmogio, kurio aukščiausias regėji- 
mas ir begalinė meilė galėtų atkurti žmogaus galią matyti ir mylėti?. 


Kartu su šia galia žmogus atgauna ir antgamtinę savastį. 
Krikščionybės dramos tema yra žmogaus prarastosios antgam- 
tinės savasties ieškojimas. Žmogus nėra svarbiausias savosios 
dramos aktorius. Tačiau ši drama neišsiverčia be žmogaus. Mi- 
tologinio ar gamtos pasaulio žmogus nėra tikrasis antgamtinės 
dramos dalyvis. Dėl savo nuopuolio jis ilgisi antgamtinės savas- 
ties. Adomas, antgamtinės savasties žmogus, buvo krikščiony- 
bės dramos dalyvis. Jo kaltė, atsekama iki pat šaknų, nušviečia 
gamtos žmogaus be antgamtinės savasties, nupuolusio žmogaus 
kaltę. Dėmesio vertas yra gamtos žmogaus pasyvumas antgam- 
tinės dramos atžvilgiu. 

Kristus yra antgamtinės savasties žmogus. Kartu jis yra pats 
Dievas, įžengęs į nupuolusio žmogaus pasaulį, kad atitaisytų 
pirminę kaltę ir sugrąžintų žmogui pirminę, antgamtinę pilna- 
tvę. Taigi Kristus, o ne žmogus yra tikrasis krikščionybės dra- 
mos veikėjas. „Įsikūnijimas, nuostabus Dievo virtimo žmogumi 
faktas, Kristaus asmenyje susiliejus dieviškajai ir žmogiškajai 
prigimčiai, yra pačioje visų katalikų tikėjimo gelmėje glūdinti 
paslaptis.“ 

Žmogaus dalyvavimas antgamtinėje dramoje įmanomas per 
Kristaus jam suteiktas malones. „Aš gyvenu, tačiau nebe aš, o 


3 Ibid., p. 64. 
S Ibid., p. 67. 

gyvena manyje Kristus“ (Gal. 2:20). Net ir vaidindamas antraei- 
lį vaidmenį krikščionybės dramoje, žmogus neša sunkią naštą, 
neretai reikalaujančią didžiulių pastangų. 

Neketiname dabar analizuoti šios naštos arba kitos sunkios 
įvairių antgamtinių reikalavimų ir pareigų naštos - antgamtinių 
krikščioniškojo buvojimo kriterijų ar normų. Šios problemos 
priklauso krikščionybės doktrinai, kurioje nagrinėjamos įvai- 
rios krikščionybės sritys: dorovė, švietimas, visuomenė, istorija 
ir kitos. Jos visos vadinamos vienu vardu - krikščioniškoji kul- 
tūra. 

Mus domina ne tiek visos šios specifinės krikščionybės dok- 
trinos problemos, o veikiau pati krikščionybė ir krikščioniškoji 
kultūra, jų lygiavimasis į kultūrą, buvimas kartu su ja ir nukry- 
pimas nuo jos. Mus taip pat domina mitologinio žmogaus ly- 
ginimas su krikščionybės žmogumi. Šie interesai skatina mus 
gilintis į antgamtinio pasaulio prasmę ir šiuo požiūriu lyginti jį 
su gamta. Lemiamas gamtos aspektas nurodo klausimą: ar ant- 
gamtinis gyvenimas pakeičia gamtos ir kultūrinį gyvenimą, ar 
tik jį papildo? Ar iš tiesų galime vadinti krikščionybę kultūra? 
Ar antgamtiniams įstatymams ir normoms paklūstantis žmo- 
gus būtinai, ar tik atsitiktinai paklūsta kultūros kriterijams ir 
normoms? Ar jis gali būti apskritai bekultūris? 


2. JUDAIZMAS 


Prieš skubėdami daryti kokias nors išvadas, turime pridurti 
keletą pastabų apie religijos pobūdį Gamtos (arba mitologinėje) 
ir krikščionybės srityje. Antgamtinis krikščionybės pobūdis aiš- 
kiai verčia matyti ją kaip nesusijusią su Gamta ir jos įvykiu, bet 
iškilusią virš jos, bent jau didele dalimi nuo jos nepriklausomą. 
Visos mitologinės religijos laikosi arti Gamtos ritmikos, yra jos 
grindžiamos. Kaip tik todėl jos yra natūralių patirčių religijos. 
Mitologiniai žmonės susiduria su dievais Gamtoje - tik ne tuo 
pačiu būdu, kaip susiduriama su daiktais ar kitais žmonėmis, 
bet taip, kaip susiduriama su galingomis transcendentinėmis 

jėgomis, grindžiančiomis visus daiktus ir nužyminčiomis žmo- 
gaus kelius. Nors ir transcendentines, šias galias, imanentinių 
realijų foną, žmogus gali pažinti prigimtinėmis savo paties iš- 
galėmis. 

Kristus ir pamatinės krikščionybės tiesos randamos ne žmo- 
gaus pasaulyje ar Gamtoje. Jų apreiškimas yra antgamtinė Kris- 
taus ir antgamtiškai apdovanotų ar įkvėptų žmonių žinia, kylan- 
ti iš vidinės jų patirties. Ne Gamtos pasaulis, bet vidinė žmogaus 
savastis yra krikščionybės mokymo šaltinis. Ar ši vidinė savastis 
yra tokia pat kaip mitologinio žmogaus? Tikrai ne. 

Kad šiek tiek geriau įžiūrėtume visas šias painias aplinkybes, 
pravartu trumpai pakalbėti apie judaizmą - krikščionybės at- 
siradimo foną. Judaizmas apskritai labiau prisirišęs prie žemės 
negu krikščionybė. Tai akivaizdžiausiai susiję su vienu iš pama- 
tinių judaizmo elementų - išrinktosios žydų tautos ir Dievo jai 
pažadėtosios žemės samprata. Negana to, istoriniai judaizmo 
aspektai daug konkretesni negu krikščionybės: Dievas išvaduo- 
ja žydus iš Egipto vergijos, atveda į Pažadėtąją žemę ir užtikrina 
jiems savo globą visais žydiškojo gyvenimo atvejais. Krikščio- 
nybė kalba apie nežemiškąją Dievo karalystę, o judaizmas pa- 
brėžia Dievo žemę. „<...> jokia tauta negali galutinai skelbtis 
kokios nors žemės savininke, nes žemė yra Viešpaties <...>“7 
Įdomu, kad net „žydiškas žodis „vieta“ rabinistinėje literatūroje 
vartojamas kaip žodžio „Dievas“ sinonimas“. Galbūt tai - liku- 
čiai ankstyvųjų laikų žydų tikėjimų, pagal kuriuos žemė - gyve- 
namoji aplinka, žydiškasis Dasein - suvokiama kaip didžiausia 
šventenybė ar kaip šventumas apskritai: ji buvo suvokiama kaip 
dieviška, kaip Dievas. 

Žydas yra prisirišęs prie savo žemės. Nors ir klajodamas po 
svetimas šalis, jis privalo ieškoti būdo sugrįžti į savo šventąją 
žemę. Toks yra Dievo įstatymas ir jo valia. 


" Arthur Hertzberg (ed.), Judaism. New York: Georg Braziller, 1962, 
p. 148. 
5 Ibid., p. 228. 

„Nes Izraelis vadinamas paveldėtu iš Dievo, ir žemė yra jo pa- 
likimas, o Tora (Įstatymas) siejama ir su Dievo tauta, ir su Dievo 
palikimu, ir jei kas palieka viena, kita taip pat jį palieka“? 


Judaizmo susietumas su žeme pažymėtinas, kad geriau 
įžvelgtume sąsajas tarp antgamčio ir gamtiškumo. Žydų Bibli- 
ja, kalbėdama apie žmones, ypač apie žydų tautą, veda žydą 
jo Dasein keliais, vargiai kur nors minėdama tikrovę už pa- 
saulio ribų. „Pačioje Biblijoje žmogaus gyvenimo arena yra 
šis pasaulis. Čia nėra žemės ir dangaus doktrinos.“!? Maža to, 
pasaulis čia suvokiamas kaip tikroji Dievo dalyvavimo sritis 
(Šechina). Pradžios knygos midraše (Berešit Raboje) 19:7 tei- 
giama, kad dėl žydų tautos kaltės Dievas pasitraukė iš žemės 
į vis tolesnius skliautus ir kad tik didieji žydų žmonės ar pra- 
našai - Abraomas, Izaokas, Jokūbas, Levis, Kehatas, Amramas 
ir pagaliau Mozė - sugrąžino jį atgal, į tikrąją jo buvimo vietą, 
sugrąžino iš dangaus į žemę!!, 

Taip suvokiamos žmonių nuodėmės ir dorybės akivaizdžiai 
veikia Dievą. Taigi priešingai negu krikščionybėje, Dievas ir 
žmonės (tiksliau sakant, Dievo tauta) čia vaizduojami glaudžiai 
tarpusavyje susiję. Žydų Dievas daug artimesnis savo vaikams 
negu krikščionių Dievas. Jis dalyvauja žydų klajonėse. „Kad ir 
kur Izraelis vergautų, Šechina (Dievo artumas) vergauja kartu 
su juo.“!* Šiuo aspektu pabrėžiamas žydų Dievo istoriškumas, 
artimas jo dalyvavimas žydų gyvenime, jų Dasein. 

Svarbiausia judaizmo tema yra Dievo artumas savo išrink- 
tajai tautai - Izraelio tautai. Šis artumas jaučiamas įvairiose is- 
torinėse žydų gyvenimo epochose. Žydų pranašas, aiškindamas 
savo tautai, kodėl Dievas toks artimas jiems, skelbia: „<...> nes 
jis mylėjo jūsų tėvus ir parinko jų sėklą po jų ir išvedė jus iš 
Egipto, savo akivaizda, savo didžia galia, nuvedė jums nuo kelio 


*Ibid., p. 171. 
"9 Ibid., p. 207. 
!! Cit. iš: Ibid., p. 49. 
1 Ibid., p. 156. 

didesnes ir galingesnes už jus tautas, atvedė jus, atidavė jums 
paveldėti jų žemę, taip, kaip yra šiandien“'*, 

Išrinktąja tauta Dievas rūpinasi ne taip jau švelniai. Priešin- 
gai, Dievas dažnai verčia ją, o ne kurią nors kitą tautą, patirti 
didesnes kančias ir įveikti sunkesnes užduotis. Tačiau jis nie- 
kada visiškai nepalieka savo tautos likimo valiai ir išlaiko savo 
pažadą jai. 

Nuolatinis Dievo artumas savo tautai teigiamas šventojoje 
žydų knygoje Toroje. „Taigi paklusimas Įstatymui yra ne vergys- 
tė dieviškajam despotui, tai - būdas nuolat susitikti su Dievu.“!* 
Suteikęs Įstatymą savo išrinktai tautai (bet ne visai žmonijai!), 
Dievas gyvai dalyvauja žydų pasaulyje. Iš žydų tautos reika- 
laujama ištikimai paklusti dieviškajam Įstatymui. „Nes duodu 
jums gerą patarimą; neužmeskit mano mokymo...“ (Pat. 4:2) 
Klusniai atsiliepdama Torai, žydų tauta nuolat pabrėžia Dievo 
buvimą jų pasaulyje, ji tarnauja jo buvimui. 

Stebėtina, kad, užuot abstrakčiai buvęs visur, kaip krikščio- 
nių Dievas, žydų Dievas dalyvauja tik žydų pasaulyje ir žydų 
istorijoje. Toros buvimas žydų pasaulyje nuolat laiko Dievą jų 
pasaulyje. Tora yra duota kiekvienam žydų tautos nariui, ir kie- 
kvienas šios tautos asmuo yra asmuo per savo ištikimybę šven- 
tajam Įstatymui. 


„Martinas Buberis, žymus žydų teologas egzistencialistas, tvirtai 
tikėjo Dievo ir žydų tautos susitikimo faktu. Jo teigimu, šis įvykis 
sugrįžta per kiekvieno žydo asmeninę patirtį, jam pasirinkus būti 
žydu ir išgirdus jam kalbantį Dievo balsą.“!* 


Dievui dalyvaujant jo pasaulyje, taip pat ir pats susitikdamas 
su Dievu savo gyvenime, žydas buvoja šventume. Kasdienėje savo 
aplinkoje žydas dirba Dievo buvimui jo gyvenimo dienose. Jis 


I Ibid., p. 23. 
4 Ibid., p. 27. 
15 Ibid., p. 29. 
16 Ibid., p. 40. 

prisideda prie Dievo karalystės ir žmonių brolybės žemėje kūri- 
mo'', Dievo buvimui žydų pasaulyje skirtos ne tik maldos, garbi- 
nimas ar kiti religiniai ritualai, bet bemaž viskas ir bemaž kiekvie- 
nas žydo veiksmas. Savo tautos meilė, „<...> asmeninė draugystė 
ir gerumas, intelektinės pastangos, meninė kūryba, sveikatos sau- 
gojimas ir dėmesys valgiui <...>“!3 - visa tai yra religiniai aktai. 
Per visa tai „<...> žydų namai tampa mažyte šventove, jų stalas — 
altoriumi, jų reikmenys - šventumo įrankiais“. Kiekvienas žydo 
gyvenimo žingsnis kupinas susitikimo su Dievu. Visi žmogaus 
darbai, jei neskirti Dievui, yra tušti ir bereikšmiai. „Jei Viešpats 
nestato namo, veltui triūsia tie, kurie jį stato“ (Ps. 127:1)??, 

Tam tikru požiūriu Tora labai artima graikų gamtos pasaulio 
logos. Ji gali būti prilyginama dieviškajam pėdsakui, žyminčiam 
žmogaus kelius jo pasaulyje. Gyvenimas gali atrodyti kupinas 
didžių darbų ir sumanymų, tačiau jei jame nesivadovaujama 
Tora, tai — tik beprasmis klaidžiojimas tuštumoje. Kita vertus, 
gyvenimas gali atrodyti pilkas, nuobodus, be įvykių, bet jei 
jame laikomasi Toros, jis yra dieviškai spalvingas. Pasak hebrajų 
poeto Chaimo Nachmano Bialiko, „Koks būdavo pirmas dievo- 
baimingųjų mūsų motinų prašymas prie Šabo žvakių? „Tebūnie 
Tavo valia, kad mano vaikų akys spindėtų Toros šviesa.“ Nea- 
bejoju, kad jei Dievas būtų sapne pasirodęs kuriai nors iš šių 
moterų, kaip kadaise Saliamonui, ir taręs: „Prašyk, ką galėčiau 
tau suteikti“, ji būtų atsakiusi lygiai kaip Saliamonas: „Neprašau 
sau nei turtų, nei garbės, bet, o mano visatos Dieve, ar galiu pa- 
prašyti, kad suteiktum mano sūnums širdį suprasti Įstatymą ir 
išminties skirti gera nuo bloga'*!, 

Laikydamasis Toros, žydas yra Dievo bendrininkas pasaulio 
šventinimo darbe. „Būti kaip Dievui žydo požiūriu - tai būti jo 


" Cit. iš: Ibid., p. 73. 
" Ibid., p. 74. 
5 Ibid., p. 75. 
2 Ibid., p. 78. 
2 Ibid., p. 87. 

bendrininku, valdant pasaulį ir vykdant tvarkos kūrimo, tai yra 
tvarkos kūrimo pasaulyje, darbą.“?? Žmogaus bendradarbiavi- 
mą su Dievu, pagal žydų tikėjimą, savo antspaudu pažymėsiąs 
Mesijas, kuris atkurs pasaulyje taiką ir darną ir sukurs jame am- 
žiną, teisingą tvarką — tvarką, kurią sutrikdė pirmoji žmogaus 
nuodėmė, Adomo kaltė, 


3. EKUMENIZMO DVASIA 


Adomo nuodėmė išmušė pirmapradį tobulą pasaulį (ant- 
gamtinį pasaulį krikščioniškuoju supratimu) iš įprastinės tvar- 
kos vėžių. Sukurdamas žmogų, Dievas numatė šią galimybę, ta- 
čiau tęsė savo darbą, pasikliaudamas savo stiprybe, ir ja laikosi 
pasaulio tvarka, kuri būtinai bus atkurta. 


„„Apsvarstyk Dievo darbą! Kas gali ištiesinti, ką jis padarė krei- 
va?“ (Koh, 7:13). Sukūręs Adomą, Švenčiausiasis, tebūna jis pašlo- 
vintas, parodė jam visus Edeno sodo medžius ir sakė: „Žiūrėk, mano 
darbai gražūs ir šlovingi, bet viskas, ką sukūriau, yra tavo labui. Sau- 
gokis, kad nesugadintum ir nesunaikintum mano pasaulio“? 


Tokiam atkūrimui būtina, kad žmogus dalyvautų Dievo 
darbuose: per Kristaus atpirkimą, krikščionybę ir tiesiant kelią 
judaizmo Mesijo atėjimui. Nuopuolio ir atpirkimo įvykis, kaip 
matėme, yra akivaizdžiai antgamtinis, tačiau pirminės Edeno 
sodo tvarkos suardymas ir tai, kaip Tora besivadovaujantys 
žmonės mėgina ją atkurti, tikėdamiesi, kad jų darbą užbaigs 
vis dar laukiamas Mesijas, nėra tokie akivaizdžiai antgamtiniai 
dalykai. Vis dėlto turime pažymėti, kad žydų religijai menkai 
būdingas aiškiai išsakytas Gamtos Įvykis. Joje aiškiai kalbama 
apie žmogų jo istorijos įvykiuose ir visai nekalbama - bent jau 


2 Ibid., p. 178. 
3 Ibid., p. 180. 

atvirai - apie žmogų, įtrauktą į Gamtos viešpatiją, į metų laikų 
ritmą, į augalų ir gyvūnų augimą bei raidą. 

Kaip tik todėl judaizmą, lygiai kaip ir krikščionybę, reikia 
laikyti antgamtine religija. Krikščionybės antgamtiškumas per 
jos raidos šimtmečius viduramžiais ir naujaisiais laikais buvo 
saugomas, tarsi jos gyvastis, atskirtas nuo pasaulietiškojo gy- 
venimo aplinkybių. Kaip tik todėl pamažu susiformavo atotrū- 
kis tarp gyvybinių šiuolaikiniame Vakarų pasaulyje gyvenančio 
žmogaus problemų ir sudėtingo bažnytinės hierarchijos me- 
chanizmo, varomo įvairių aiškiai formuluojamų instrukcijų, 
dogmų ir kitų suakmenėjusių tiesų, kuriose bemaž nelikę gyvo 
žmonių pasaulio dvelksmo, atotrūkis tarp jų gimtųjų žemės ir 
dangaus, besigalynėjančių su pamatinėmis savo problemomis. 
Bažnyčia išlaiko drungną, abejingą požiūrį į neatsiejamus nuo 
žemės gyvo žmogaus principus, ji nekreipia dėmesio į jo neretai 
bejėgišką galutinių gamtos pasaulio prasmės principų ieškojimą, 
įjo būdus įgyvendinti šią prasmę ir prigimtinę bei kultūrinę savo 
gyvenimo paskirtį. Katalikybė labiau negu bet kuri kita krikščio- 
nių tikyba puoselėjo patį didžiausią tolimumą nuo žmogaus gy- 
venimo kelių ir laikėsi svetimumo bei izoliuotumo pozicijos. 

Antrasis Vatikano susirinkimas pralaužė per amžius susi- 
kaupusius ledus ir išlaisvino ilgai saugotus „amžinuosius“ kri- 
terijus, kurie vienas po kito išsprūdo į laisvę ir atvėrė rytdienos 
Bažnyčios atgaivinimo perspektyvą. 

Vakarykštė Bažnyčia laikėsi tvirtai, buvo galinga ir viešpa- 
tavo. „Gerosios naujienos“ skleidimas visoms tautoms ir kultū- 
roms kartu reiškė šių kultūrų pajungimą krikščionybės tiesoms. 
Jos buvo verčiamos atsisakyti savo pasaulėžiūros. Be abejo, dra- 
matiškiausiai tai buvo vykdoma per viduramžių kryžiaus žygius 
ir vėliau, iki pat mūsų laikų - per misionierių darbą, žalojant 
kitų kultūrų principus ir interpretuojant juos taip, kad derėtų su 
„neabejotinai tikrais“ Bažnyčios standartais. 

Po Antrojo Vatikano susirinkimo krikščionybė ėmė puose- 
lėti įsiklausymo poziciją, siekdama taikytis prie kitų tikėjimų ir 
kitų socialinių vienetų bei grupių. Ji nebesilaiko įsakmaus po- 
žiūrio į kitas kultūras. 

Šis popiežiaus Jono XXIII pradėtas reikšmingas posūkis Baž- 
nyčios gyvenime dažnai aiškinamas kaip Bažnyčios pasirinktas 
demokratijos kelias. Tai neva liudija menkėjanti popiežiaus 
valdžia, kai šis vis dažniau vadinamas tiesiog Romos vyskupu, 
auganti vyskupų galia, tai, kad daugiau iniciatyvos atiduota ku- 
nigams ir net leidžiama parapijiečiams, „krikščionių tautai“, iš- 
sakyti savo vadinamąjį susirūpinimą bemaž visais krikščionybės 
klausimais. Šiandien Bažnyčioje veikiau pabrėžiama brolybė, o 
ne paternalizmas. 

Mūsų dienomis skelbiamas broliškas santykis ir meilė ne tik 
visoms kitoms krikščionių konfesijoms, bet ir nekrikščioniškų- 
jų tautų religijoms. Maža to, panašaus požiūrio laikomasi net 
nereligingų visuomenių, taip pat ir komunistų atžvilgiu. 

Nepaisant visų šių akivaizdžiai „demokratinių“ bruožų, šis 
naujos Bažnyčios dvasios, atsiradusios po Antrojo Vatikano su- 
sirinkimo, aiškinimas yra lėkštas ir paviršutiniškas. Šiuo atveju 
pamatinis šio Bažnyčios judėjimo motyvas lėkštai suvokiamas 
kaip pasirinktas demokratijos kelias ir sekimas „tobuliausia“ 
žmonijos socialine forma - šiandienine Vakarų demokratija. 

Iš tiesų Bažnyčia pamažu suvokė, kad vien krikščioniškoji 
kultūra savaime yra neįmanoma ir neįgyvendinama. Krikščio- 
niškajai kultūrai būtina „gamtinė“ kultūra. Tik įgijusi gamtinį 
aspektą antgamtinė krikščionybė gali atrasti savo gyvenimo 
kelią. Žmogus negali paklusti vien antgamtiniams kriterijams 
ir vien jais vadovautis savo gyvenime. Jis neišvengiamai įtrau- 
kiamas ne tik į imanentinio pobūdžio gamtos įvykius, kaip jį 
supantys daiktai, bet ir į transcendentinius, kaip neesybiški pri- 
gimtiniai principai, viešpataujantys daiktams ir pačiam žmo- 
gui - pavyzdžiui, transcendentinės Gamtos galios, mitologinia- 
me pasaulyje suvokiamos kaip dievai. 

Kadangi šiandieninį „gamtos“ pasaulį valdo galingi demokra- 
tijos principai, Bažnyčiai šiandien tenka tapti demokratiškesnei, 
kad neatitrūktų nuo gyvojo pasaulio. Privalome trumpai pridur- 
ti, kad Bažnyčios demokratizavimasis jokiu būdu nėra galutinis 
jos tikslas. Demokratija yra šiandienos pasaulio gyvoji terpė, ir 
Bažnyčiai tenka į ją įžengti, kad išliktų kultūriškai gyva. 

Kai kurie ekumeninės dvasios aiškintojai linkę „moderni- 
zuoti“ krikščionybę pagal amerikietiškosios demokratijos pa- 
vyzdį - taip Bažnyčios hierarchija, užuot atstovavusi Kristui, 
turėtų tapti „krikščionių tautos“ atstove. 

„Gamtinė“ ar veikiau kultūrinė valstybė gali būti demokra- 
tiška ta prasme, kad kiekvienas tautos, visuomenės ar apskritai 
žmonijos individas yra lygus bet kuriam kitam individui bu- 
vimo žmogumi požiūriu. Tačiau krikščionis yra tas, kuris pa- 
valdus antgamtinei Malonei (visų pirma per krikšto sakramen- 
tą, iškeliantį jį virš paprasčiausio gamtos žmogaus — pagonio). 
Dvasininkija išskiriama atskiru sakramentu ir iškeliama virš 
paprastų krikščionių bendruomenės narių. Kunigystės klausi- 
mai jokiu būdu negali būti sprendžiami tautos daugumos valia. 

Šiuolaikinė demokratija yra antropocentriška. Jos požiū- 
riu, žmogus yra pati aukščiausia būtybė. Visa kita tikrovė yra 
už jį žemesnė. Šiandienos pasaulyje nėra nieko šventa, išsky- 
rus patį žmogų. Bažnyčios demokratėjimo šalininkai sparčiai 
žengia jos profanavimo link. Tai galėtų simbolizuoti plintantis 
paprotys Šventų Mišių dalyviams nesiklaupti per konsekraciją. 
Pasak Antano Maceinos, „Matysime, kad skirtumas tarp sakra- 
linės ir profaninės gyvenimo plotmės nyksta profaninės srities 
naudai; Viešpaties šūksnis Mozei: „Nusiauk batus, nes vieta, 
kurioje tu stovi, yra šventa“ (Iš. 3:5) šiandien vis labiau netenka 
prasmės *, 

Krikščionių bažnyčios demokratizavimo šalininkai neturėtų 
pamiršti pamatinės jos misijos - žmonijos šventinimo darbo. Ji 
privalo tai daryti, įsitraukdama į kultūrinio gyvenimo frontą. 
Kalbėdami apie bedievybę pažymėjome, kad antropocentriška 
šiandienos bedievybė nuosekliai veda prie naujo dieviškumo 
aušros, neišvengiamai susijusios su antropocentrizmo įveika - ji 
veda ten, kur prasideda dievų ieškojimas. Kultūrinė šiandienos 
Bažnyčios funkcija yra ne šlovinti antropocentrinę demokrati- 


* Antanas Maceina, „Bažnyčios tragika“ // Tėviškės žiburiai, 1970 m. 
kovo 5 d., Nr. 10. 

ją ir mėgdžioti ją kaip geriausią iš visų pasaulietinio gyvenimo 
formų, bet visiems kartu ieškoti prarasto gamtos kulto ir giliai 
paslėptų antropocentrinio šiandienos pasaulio kultūros princi- 
pų. Tik atlikdama šią kultūros funkciją Bažnyčia pajėgi tinka- 
mai įgyvendinti antgamtinę, taigi ir antkultūrinę savo paskirtį. 

Antgamtinė kultūra ar antgamtinis gyvenimas - Bažnyčios 
ar pavienių krikščionių - nėra „patys sau pakankami“: jie ne- 
išvengiamai susiję su kultūriniu (tikrąja prasme!) ar Gamtos 
gyvenimu. Iš tiesų nesama jokios antgamtinės kultūros, nes 
kultūra visada „gamtiška“: ji plėtojasi transcendentinių Gamtos 
principų srityje, Gamtos žaidykloje, 

Tai reikštų, kad krikščionybė, antgamtinių principų požiūriu 
būdama tokia pat, gali būti labai skirtinga įvairių kultūros prin- 
cipų ar kultūrinės aplinkos, kurioje krikščionybė įgyvendina 
save, požiūriu. 

Atradimas, kad krikščionybė iškyla virš visų kultūrų, yra 
išties svarbus: tai rodo, kad ji, pati nebūdama kultūra tikrąja 
šio žodžio prasme, negali priešintis tų kultūrų, į kurias įžen- 
gia, principams ar, dar blogiau, naikinti juos. Užuot priešinusis 
šiems kultūros principams ar juos naikinusi, krikščionybė, va- 
dovaudamasi ekumenizmo dvasia, turi juos papildyti, kreipda- 
ma juos antkultūrinių standartų ar kriterijų link. 

Pasak kai kurių šiandienos krikščionių teologų, ankstyvoji 
krikščionybės epocha buvo „žemiška“, taigi natūrali. Ji buvo 
apraizgiusi pirmųjų krikščionių gyvenimą ir visus gyvybinius 
jų reikalus. Galbūt taip ir buvo, be to, visai įmanoma, kad tuo 
metu vis dar gyva hebrajiška tradicija ir gyvos to meto kalbos 
(lotynų ir senoji graikų) laikė krikščionybę panardinusios savo 
meto visuomenės gyvenimo verpete. Tik vėliau, išsikovojusi 
savo viešpatiją su savo (lotynų) kalba, administracija, įstaty- 
mais, taisyklėmis ir instrukcijomis, o ypač sava tikrovės ir žmo- 
gaus gyvenimo interpretacija, grindžiama „amžinąja“ filosofija, 
krikščionybė užsidarė nuo įvairių Europos šalių, o vėliau ir viso 
pasaulio gyvų bendruomenių. 

Antrasis Vatikano susirinkimas ne tik atskleidė katalikybės 
ketinimą sugrįžti prie ankstyvosios Bažnyčios požiūrio, bet ir 

priminė žydiškąjį religingumą, gaubiantį kasdienį žydų gyve- 
nimą. 

Jau pažymėjome, kad judaizmas, palyginti su krikščionybe, 
atrodo „gamtinis“ arba „pasaulietiškas“. Tačiau už šio įspūdžio 
slypi tai, kad žydų Dievas ir Adomo nuodėmės, kurią galų gale 
panaikins Mesijas, įvykis yra antgamtiški. Svarbiausia tai, kad 
šventuosiuose žydų raštuose apie šias antgamtines realijas ne- 
kalbama atsietai nuo gyvenamojo žydų pasaulio. Dievas įžengia 
tiesiai į žydų pasaulį, atnešdamas jiems savo Torą ir taip imda- 
mas dalyvauti jų pasaulyje. Žydai, kasdieniuose savo darbuose 
ir veiksmuose vadovaudamiesi Tora, išlaiko antgamtines rea- 
lijas gyvas pačioje savo gyvenimo dienų esmėje. Tai nereiškia, 
kad žydų religija yra „gamtinė“, kitaip tariant, kultūrinė, tačiau 
tai reiškia, kad žydų prisirišimas prie savųjų antgamtinių realijų 
(Dievo ir jo Toros) įleidęs šaknis pačioje jų kultūros šerdyje. 

Krikščionybė neturėjo savos kultūros. Užuot persmelkusi įvai- 
rias kultūras neiškreipdama ir nenaikindama jų principų, ji susi- 
kūrė savo neva krikščioniškąją kultūrą. Ji padarė tai, kas iš prin- 
cipo neįmanoma, lygiai kaip neįmanomas, tarkime, antgamtinis 
gamtiškumas. Kaip tik todėl krikščionybė iš esmės buvo priešiška 
visoms kultūroms. Per ilgą savo istoriją ji nusikalto daug gauses- 
niais teocido atvejais negu kuri nors kita pasaulio religija ir taip 
prisidėjo prie bedievybės augimo ir klestėjimo Vakarų kultūroje. 

Krikščionybė, lygiai kaip bet kuri kita antgamtinė religija, 
privalo tapti kultūriška: ji turi persmelkti vieną ar daugiau kul- 
tūrų, atsisakydama destruktyvaus ar priešiško santykio su pa- 
matiniais jų principais, kitaip jai neišvengiamai lemta sunykti. 
Nietzscheš žodžiai „Dievas mirė“ tiksliai nusako krikščionybės, 
taigi ir Dievo mirtį dėl mūsų ką tik aptartų priežasčių. 

Izaijo pranašystėje įtaigiai vaizduojamas gamtinio Atpirkėjo 
antgamtiško atėjimo būdas: „Rasokite, dangūs, iš aukštybių ir, 
debesys, išlykite teisumą. Žemė teprasiveria, tedygsta išgany- 
mas, drauge tegu išželdina teisumą“ (Iz. 45:8)*, 


25 Brantl, op. cit., p, 65. 

Nors ir būdama kultūriška, žydų religija nepasiekia mito- 
loginių religijų kultūriškumo. Galbūt taip yra todėl, kad žydų 
religija nekyla iš Žemės ar Gamtos. Ją žydų tautai atnešė jos pra- 
našai - iš savo sielų gelmės. 

Turime priežasčių spėti, kad formuojantis žydų religijai būta 
ir tikros mitologinės epochos. Tai patvirtina pirminė kai kurių 
žydų švenčių prasmė. 

Judaizmas, kokį jį pažįstame, veikiausiai buvo dykumų kla- 
joklių gyvenimo produktas. Supamas smėlynų, kur nebuvo be- 
veik jokios augalijos ar gyvūnijos, žydų pasaulis buvo žmogaus 
pasaulis, ir svarbiausi įvykiai jame buvo žydų tautos istorijos 
įvykiai. 


„Judaizmas yra ne gamtos, bet istorijos religija. Daugybėje Bibli- 
jos skyrių šlovinamas Dievas gamtoje, bet būdinga žydų Dievo patir- 
tis yra jo dalyvavimo žmonių įvykiuose patirtis. Visi žydų tradicijos 
aspektai kupini jo išganymo akto - tautos išvedimo iš Egipto - atmi- 
nimo. Bemaž visas religinis kalendorius - tai žydų tautos praeities 
atsiminimo aktas, Dievo santykio su ja įrašas.“* 


Atsargiai ir be išankstinių nuostatų žvelgdami į kai kurias 
žydų kalendoriaus šventes, pastebėsime, kad jos ankstesnės už 
istorinius įvykius, kuriuos priminti yra skirtos. Žydų šventės 
kur kas senesnės už judaizmą, kokį mes jį pažįstame. Jos yra 
mitologinės kilmės. 

Sukoto šventė skirta „prisiminti keturiasdešimt metų, kai 
žydai klaidžiojo po dykumą pakeliui į Pažadėtąją Žemę“"". Ši 
šventė švenčiama rudenį, nuėmus derlių. Būdingas šios šventės 
bruožas yra paprotys apsigyventi laikinose pašiūrėse, dengtose 
šakomis. Derliaus nuėmimo dienomis „ikijudaistiniai“ mitolo- 
giniai žydai išeidavo į laukus ir gyvendavo ten, kol nurinkdavo 
derlių. Prieš sugrįždami į nuolatinius namus jie atlikdavo religinius 


2 Ibid., p. 130. 
7 Hertzberg, op. cit., p. 19. 


ritualus: šlovindavo derliaus dievus, dėkodavo jiems už rudens 
dovanas ir aukodavo jiems geriausius savo bandų ėriukus bei 
stambiausias javų varpas. 

Turėdami keliauti į Pažadėtąją Žemę žydai pakeitė sėslų 
žemdirbių gyvenimą į dykumos klajoklių gyvenimą, ir jų pra- 
našai senąsias mitologines šventes ėmė aiškinti naujai, derinda- 
mi su istoriniais tautos įvykiais. Jie skelbė vieną visagalį Dievą, 
pranokstantį visas žemdirbių pasaulio dievybes. Pranašų Die- 
vas buvo žydų vadovas ir gerasis mylintis globėjas jų klajonėse. 
Padėkos šventė pamažu prarado pirminę prasmę ir tapo tiesiog 
žydų klajonių, ieškant Pažadėtosios Žemės, atminimu. 

Panašiai ir Roš Hašanos, žydų Naujųjų metų, ištakose vyrau- 
ja Gamtos, o ne žydų gyvenimo istorinių įvykių ritmas. Bene 
svarbiausia žydų šventė yra Pascha. Per šią šventę prisimenamas 
žydų išvadavimas iš Egipto „vergijos namų“. Jai būdingas ne- 
raugintos duonos valgymas. „Jie paliko Egiptą taip greitai, kad 
nespėjo nė užraugti duonos.“ Taigi nerauginta duona primena 
didingą antgamtinį įvykį, kai Dievas išlaisvino žydus iš Egipto 
vergijos. 

Pirmesnė, o labai gali būti, kad ir tikresnė Paschos prasmė - 
tai pavasario pradžios ir žiemos pabaigos šventė. Kiekvienas pa- 
vasaris atneša dievų palaimą, ir gyvenimas ima gausiai sruven- 
ti. Tikroji pagarba ir atsakas sugrįžtančio metų gyvybingumo 
galioms, atgaivinančioms visa, kas gyva - augalus, gyvūnus ir 
žmones, — rodomi gyvybingumo, žvalumo, derlingumo, gau- 
sybės, turtų dievams, laikinai susilaikant nuo visos jų dovanų 
gausybės. Šis susilaikymas yra atsakas į liesuosius mėnesius, ku- 
riuos žmonėms skiria juos globojantys dievai. 

Prieš Paschos šventę žydai turėdavo su žvakėmis ieškoti po 
visus namus, ar neliko kokio nors maisto, kuriame esama raugo 
ar fermento. Fermentacija liudijo dievišką Gamtos kūrybingu- 
mą, iš kurio prasideda gyvenimas ir žvalumas. Visas šis maistas 
turėjo būti suvalgytas prieš šventes, o visa, kas liko, išdalinta 


28 Ibid., p. 123. 

kaimynams ar praeiviams arba sušerta gyvuliams. Tam tikrą 
Paschos išvakarių valandą likęs iš praėjusių metų raugo turintis 
maistas turėdavo būti sudegintas. Šiuo deginimu prasidėdavo 
tamsus, šaltas ir negyvas laukimo metas. Tik suvokdamas šią 
Gamtos ritmo fazę, kai Žemė ir jos dievai delsia ir neneša jokių 
dovanų, neteikia niekam gyvybės, žmogus, pats susilaikydamas 
nuo gyvybę teikiančių dievų dovanų, sukrečiamai patiria galin- 
gą pavasarinį gyvybę palaikančių Gamtos galių sugrįžimą. 

Tik toks pat panašumas tarp įmigusios gamtos būsenos ir 
nuolatinio žydų vergavimo Egiptui bei tarp pavasarį pratrūks- 
tančio visa ko gyvybingumo ir žydų, atgaunančių gyvybę ir 
laisvę kelionėje pėsčiomis namo, paverčia mitologinę Paschą 
antgamtine žydų tautos švente. 

Mitologinę neraugintos žydų duonos prasmę galime lyginti 
su mitologinės lietuvių kultūros namų ugniakuro „atkūrimo“ 
ritualais. Kasmet prieš Saulės šventes (ilgiausią metų dieną) kie- 
kvienuose namuose turėjo būti gesinama ugnis. Šventoji ugnis 
iš ąžuolo malkų buvo deginama ugnies ir griaustinio dievo Per- 
kūno garbei, vadovaujant aukštiesiems žyniams (kriviams) ir 
susirinkus visai lietuvių bendruomenei. Kiekvienų namų mote- 
rys parsinešdavo po šventosios Perkūno ugnies pliauską ir įkur- 
davo naujų metų ugnį. 

Daugelis žydų maldų išlaikė mitologinių, taigi ir gamtinių 
motyvų. Šios „ikipranašinės“ (gamtinės ar mitologinės) ant- 
gamtinės žydų religijos epochos pėdsakų galime įžvelgti šiose 
maldose: 


„Pašlovintas esi, o Viešpatie mūsų Dieve, visatos Karaliau, kuris 
augini duoną iš žemės <...> 

Pašlovintas esi, o Viešpatie mūsų Dieve, visatos Karaliau, vynuo- 
gynų vaisiaus Kūrėjau <...> 

Pašlovintas esi, o Viešpatie mūsų Dieve, visatos Karaliau, sukūręs 
tokį grožį savo pasaulyje <...>“? 


3 Ibid., p. 244. 

Krikščionybei nukariaujant mitologines kultūras, krikščio- 
nių misionieriai labai panašiai kaip ir žydų pranašai pakeitė kai 
kurių didžiųjų gamtos švenčių aiškinimą, kad jos tiktų svar- 
biausiems antgamtiniams krikščionių įvykiams prisiminti. Taip 
buvo nustatytos svarbiausios krikščionių šventės, Kalėdos ir Ve- 
lykos, sutapdintos su senosiomis mitologinėmis naujos šviesos 
užgimimo (Kalėdos) ir pavasarį atgijusio Gamtos gyvybingumo 
(Velykos) šventėmis. 

Iš visų šių pastabų galime daryti išvadą, kad judaizmo ir 
krikščionybės (galėtume pridurti: ir visų kitų antgamtinio po- 
būdžio religijų, kaip islamas ir budizmas) sąlyga yra mitologi- 
nis, tai yra gamtinis ir kultūrinis, pasaulis, nes tik jame įma- 
noma gyvybinga antgamtiškumo viešpatija. Kai mitologinės 
kultūros išnaikinamos, nuslopinamos ar sugriaunamos, užuot 
palikus gyventi, dvasiškai augti ir plėtoti antgamtines kultūras, 
pasilieka tik negyvos, monotoniškos, mechaniškos ceremonijos, 
atitrūkusios nuo gyvybingos kultūros įvykių „kraujo“, ir nieka- 
da nevyksta nieko pastovaus, naujo, entuziastiškai pagaulaus ar 
nuostabiai įelektrinančio. Antgamtinė kultūra be gamtinio ir 
mitologinio pagrindo gali būti sudėtinga, didžiulė, bet ji tebus 
formali, negyva, mechaniška struktūra, neišvengiamai tolstanti 
nuo žmonijos gyvenimo, ieškojimo, darbo, „poezijos“ ir mąsty- 
mo kelių. 

Antrasis Vatikano susirinkimas veda Bažnyčią ne į demo- 
kratizacijos epochą, bet veikiau į kultūrinius ar gamtinius van- 
denis. Abu aspektai, šventumo ir pasaulietiškumo, gali tik pra- 
turtėti iš šių linkmių, jei patys panorės bendradarbiauti. 

Popiežius Jonas XXIII aiškiai pasakė, kad visos kultūros, iki- 
krikščoniškosios ir nekrikščioniškosios, laukiamos krikščiony- 
bės šeimoje. Krikščionybė yra antkultūriška, bet jokiu būdu ne 
kontrakultūriška ar antikultūriška. Jai būtina kultūros aplinka 
(žmogaus gyvenamasis Dasein), kad išliktų kultūriškai gyva. 
Nors ir būdama antkultūriška, ji turi tapti kultūriška, kitaip ri- 
zikuoja užsidaryti savyje, negyvai tiksėdama už kultūros ritmo 
ribų. Krikščionybė gali būti kultūriškai reikšminga tik vešėda- 
ma kultūrinėje aplinkoje. Be kultūros žaismo (kuris niekada 

nebūna absoliutus!) krikščionybė būtų tik bereikšmė, negyva 
abstrakcija. 

Ankstyvoji krikščionybė suvokė judaizmą kaip savo kul- 
tūrinę aplinką, o judaizmą savo ruožtu maitino ikijudaistinė 
mitologinė kultūra. Viduramžių krikščionybė sėmėsi syvų iš 
ikikrikščioniškųjų Europos šalių kultūros motyvų. Pasak žy- 
maus vokiečių istoriko Friedricho Schlosserio, krikščionybė 
perėmė pasaulio gaisro (Weltbrand) motyvą (pasaulis panyra į 
sutemas, iš kurių prasideda naujo pasaulio aušra) ir pateikė jį 
kaip pranašo Elijo kovą su Antikristu“. Maža to, mes puikiai 
žinome, kad viduramžių riteriškumo, karinės narsos, ištikimy- 
bės žemei ir valdovui, didvyriškos kovos už tikėjimą ir Kristų, 
pagarbos vyresniesiems, puoselėjamos skaistybės ir ištikimos 
meilės, taip pat pagarbos moterims ir panašūs principai - visa 
tai kilo iš ikikrikščioniškų, mitologinių Europos tautų dorovės 
principų. Klaidinga būtų laikyti viduramžių dorybes kilusiomis 
vien iš antgamtinių krikščionybės normų. Kita vertus, kai kurie 
smerktini motyvai, susiję su žiauriu (akivaizdžiai nekrikščioniš- 
ku) krikščionių elgesiu su pagonių tautomis, yra sietini su po 
krikšto susiformavusiais Europos tautų kultūros standartais ar 
principais. Pavyzdžiui, Velnio idėja, kuri nėra tokia pat visų Eu- 
ropos tautų kultūroje, pirmiausia sietina su sukrikščionintomis 
įvairios mitologinės kilmės piktosiomis, priešiškomis ar nedo- 
romis dvasiomis. 

Šie mūsų svarstymai rodo, kad lygiai kaip negali būti abso- 
liučios, universalios kultūros, taip neįmanoma ir tokia krikščio- 
nybės forma, kuri būtų absoliuti ir universaliai įgyvendinama 
visais laikais. Kaip tik todėl krikščionybė neišsprendžia kultūros 
problemų (jos iš esmės yra nebaigtinės, neapibrėžtos ir neab- 
soliučios). Ji tiesiog persmelkia šias kultūras paslaptingu savo 
aiškumu, kurį lydi lygiai toks pat paslaptingas neaiškumas. Šiuo 
vadinamuoju „šventumo nakties“ įvaizdžiu pabrėžiama, kad 


30 Cit. iš: Friedrich Christoph Schlosser, Weltgeschichte. Stuttgart 
und Leipzig: Deutsche VerlagsAnstalt, 1900, Band IV, p. 591-592. 

antgamtinis krikščionių gyvenimas ar entuziazmas nepanaiki- 
na visoms kultūroms būdingo miglotumo. Priešingai, augančią 
dieviškąją antgamtinę šviesą pritemdo auganti nežinomybės 
tamsa. 

Vadovas šiuose sunkiuose keliuose per antgamtines miglas 
yra antgamtinė žmogaus savastis - krikščionio sąžinė. Mes jau 
kalbėjome apie šalutinės ar sąmoningosios savasties, kuriai 
trūksta transcendentinių tikros kultūros savybių, ir vidinės, 
viešpatiškosios savasties, vertinančios visa ką pagal užesybinius 
ir transcendentinius, tai yra kultūrinius, standartus, perskyrą. 

Šalutinė savastis yra viena iš tokių vienu ar kitu požiūriu ly- 
gių savasčių. Šalutinė savastis yra „demokratiška“, todėl antro- 
pocentriškame šiuolaikiniame pasaulyje ji iškeliama virš vidi- 
nės savasties, kuri, būdama unikali, vertinama kaip nepritaikyta 
prie visuotinai priimtų „normalių“ elgsenos būdų, tarsi koks 
konteksto neatitinkantis nesusipratimas. 

Bažnyčia demokratiniais mūsų laikais neišvengiamai mėgina 
tapti kultūriška - antropocentriška demokratine prasme. Kaip 
tik todėl ekumeninė dvasia dažnai aiškinama kaip demokrati- 
zacijos tendencijos. Pažvelgus atidžiau pasirodo, kad ekumeniz- 
mo dvasia kur kas toliaregiškiau siekia ar turėtų siekti priversti 
demokratinį žmogų ieškoti gilesnės savasties. Ši paieška kartu 
neišvengiamai yra transcendentinių, tikrų kultūros principų - 
dievų - ieškojimas. 

Heideggeris suvokia vidinę žmogaus savastį (Dasein) kaip 
jo „laikymąsi Nieke“*!. Vidinė savastis nėra individuali savastis 
(nors ji yra kiekvieno individualumo pamatas), ji nėra viena iš 
daugelio lygių savasčių: tai - unikali savastis, žmogaus buvimas 
savimi ar „asmeniškumas“. Verta dėmesio žymaus Europos teo- 
logo Antano Maceinos pastaba, kad žmogaus pradžia glūdi Nie- 
kyje. Gyvūnai, priešingai negu žmogus, kilę ne iš Niekio, bet iš 
kokios nors rūšies. Tai reiškia, kad žmogus, teisingai suvokiamas, 


“ yra ne žmonių padermės narys: kiekviena žmogiškoji būtybė yra 


*! Heidegger, Kas yra metafizika?, p. 121. 

atskira rūšis. „Jeigu tad žmogus kyla iš nebūties, tai reiškia, kad jis] 
nekyla iš ko nors: jis neturi už savęs nieko, visiškai nieko, ką jis ga- 
lėtų vadinti sava pradžia arba savu šaltiniu“?2. Žmogaus pradžia / 
akivaizdžiai glūdi šventojoje Bedugnėje, Gamtoje. 

Vidinė, kultūrinė žmogaus savastis - tai jo atvirumas trans- 
cendentinei tikrovei (Gamtai ir jos dievams). Mes žinome, kad 
antgamtinė savastis, žmogaus atvirumas antgamtinei tikrovei, 
Dievui, yra ne jo paties prigimtine stiprybe, bet antgamtine ma- 
lone grindžiamas atvirumas. 

Lygiai kaip antgamtinė kultūra neįmanoma be kultūros, taip 
ir antgamtinė savastis neįmanoma be kultūrinės vidinės savas- 
ties - be gamtinės savasties. Asmuo krikščioniškąja prasme yra 
kultūrinis asmuo ar savastis su visomis kultūrinėmis galiomis ir 
savybėmis, kartu paklūstantis antgamtinėms normoms ar stan- 
dartams, iš viršaus globojantiems kultūrinių problemų tiksliąja 
prasme sprendimą. 

Bažnyčios atsigręžimas į „demokratinę“ savastį neišvengia- 
mai reikštų jos lėkštėjimą ir išsigimimą, o jos posūkis į gilėjančią 
kultūrinę savastį turėtų atvesti krikščionį į aukštesnių gamtos ar 
kultūros principų ieškojimo kelią, į žaismą ar verpetą, kuriame 
jis atrastų gilesnį krikščionišką antgamtinį gyvenimą. 

Ikiekumeninė Bažnyčia buvo daug artimesnė šalutinei, o ne 
kultūrinei vidinei savasčiai. 


„Ankstesniąją erą vadiname pilnatviškiausio krikščioniškojo 
humanizmo era, kai <...> žmogus buvo suvokiamas per savo „pri- 
gimtį“, abstrakciją, išvestą iš pavienių individų, rasės, geografinių 
aplinkybių ir išsilavinimo: žmogus visą laiką visur yra vienodas. Visa 
tai - tolimas biblinės antropologijos šauksmas, kuriuo pabrėžiamas 
tiesioginis asmeninis kiekvieno švento žmogiškojo asmens pašauki- 
mas per asmenišką istorijos Viešpatį.“ 


*2 Antanas Maceina, „Religija ir evoliucija“ // Aidai, 1968, Nr. 10. 

* Rev. Peter J. Riga, The Church and Revolution (Some Reflections on 
the Relatioships of the Church to the Modern World). Milwaukee: 
The Bruce Publishing Co., 1967, p. 31-32. 

Šalutinė savastis antropocentriniame pasaulyje atrodo esan- 
ti visa ko valdovė ir pati sau vadovė. Kultūrinė savastis linkusi 
atsiliepti: užuot viešpatavęs daiktams, vidinės savasties žmogus 
saugo jų reikšmes, nustatytas dieviškojo Gamtos logos. Šis žmo- 
gus, užuot vadovavęsis vien humanizmo principais, atliepiamai 
bendradarbiauja su visa ką tvarkančiomis ir visa kam vadovau- 
jančiomis transcendentinėmis Gamtos galiomis. Kultūrinė sa- 
vastis, pats žmogaus buvimas žmogumi, - jei ne įsisąmoninta, 
tai nors paslėpta, - yra būdinga kiekvienam. Priešingai, antgam- 
tinė krikščionio savastis duota tik tiems, kuriems teko malonė, 
Dievo dovana. „Jūs gi esate išgelbėti malone per tikėjimą, ir ne 
iš savęs, bet tai yra Dievo dovana“ (Ef. 2:8). Lygiai kaip niekas 
negyvena antgamtinėje sferoje, visada tik: kultūros bei gamtos 
aplinkoje, taip niekas neturi vien antgamtinės savasties. Kaip 
jau pažymėjome, šalutinės savasties žmogus, neturintis kultū- 
rinės savasties, yra bedievybės eros žmogus. Tačiau šie žmonės 
nėra visiškai praradę savastį. Jų vidinę savastį slepia šydas, ji tik 
snūduriuoja juose. 


4. MALDA 


Malda yra vienas iš kultūros gyvenimo pamatų. Ji jokiu būdu 
nėra žmogaus komunikavimo su antgamtinėmis tikrovės galio- 
mis būdas tikrąja šio žodžio prasme. Malda yra žmogaus įsiver- 
žimas į dieviškąją tvarką - į dievų žaidimą, į Gamtos dramą. 

Mes matėme, kad per kulto aktus, kurių šaknys yra pačioje 
kultūros šerdyje, per šventes ar iškilmes žmogus dalyvauja die- 
vų puotoje. Mitologinis aukščiausiasis žynys, „gydytojas“, krivis 
įsiveržia į dievų bendruomenę ir maginiais būdais ar atitinka- 
momis maldomis mėgina atkreipti į žmones palaimingas dievų 
galias arba nukreipti nuo savo tautos ar bendruomenės priešiš- 
kus nepalankių dievų veiksmus. 

Krikščioniškoji malda yra vieno malone apdovanotojo ar 
apdovanotųjų grupės Dievo gailestingumo prašymas įvairiomis 
progomis. Čia žmogus nėra Dievo partneris ir nežaidžia kartu 

su juo, kaip mitologiniame, gamtos pasaulyje. Vidinės savasties 
aktu žmogus dalyvauja Gamtos kūryboje; nors vien atliepia- 
mai, jis yra Gamtos bendrininkas jos kūrybos darbuose. Tačiau 
krikščioniškąja malda galima tik nuolankiai prašyti. 
Mitologinis žmogus buvo didis ar herojiškas, darydamas 
dieviškus darbus. Priešingai, didžiausia krikščionio dorybė yra 
žmogaus nusižeminimas ir nuolankumas Dievui. Nuolanku- 
mas, antgamtinė žmogaus dorybė, šlovinamas ir žydų Biblijoje. 


„Švenčiausiasis, tebūna Jis pašlovintas, tarė Izraeliui: „Aš sutei- 
kiau jums savo meilę, nes kai suteikiu jums didybę, jūs pasidarote 
menki prieš mane. Aš suteikiau didybę Abraomui, ir jis pasakė: „Štai 
kaip drįstu kalbėti Viešpačiui, būdamas dulkė ir pelenai“ (Pr. 18:27), 
suteikiau Mozei ir Aaronui, ir jie pasakė: „O mudu, kas mes tokie“ 
(Iš. 16:7), suteikiau Dovydui, ir jis pasakė: „Bet aš kirminas, o ne 
žmogus“ (Ps. 22:7).3 


Mitologiniame pasaulyje žmogus be dievų taip pat yra nie- 
kas, „sapno šešėlis“ (pasak Pindaro). Tačiau kai dievai jam pa- 
lankūs, jis įgyja didžių pranašumų ir dorybių. Krikščionių pa- 
saulyje dorybių dorybė yra nuolankumas, o visos kitos dorybės 
yra tik nuolankumo atmainos. Žydų Roš Hašanos liturgijoje 
parašyta: 


„Žmogus prasidėjo iš dulkių ir vėl virs dulkėmis. Savo gyvenimo 
pavojais jis pelnosi sau duoną. Jis tarsi trapi šukė, tarsi želianti ir 
žydinti žolė, kuri vėl nuvysta, tarsi pralekiantis šešėlis, praslenkantis 
debesis, tarsi pučiantis vėjas ir lekiančios dulkės, tarsi išsisklaidantis 
sapnas.“* 


Malda ar veikiau kultas kultūros ar mitologiniame lygmeny- 


je yra žmogų nuo gyvūnų skirianti žymė. Yra daugybė bruožų 
ar savybių - orumas, skaistumas, ištikimybė, meilė, švelnumas 


3 Hertzberg, op. cit., p. 29-30. 
35 Ibid., p. 139. 

ir kitos - kurios buvo klaidingai suvokiamos kaip grynos žmo- 
giškosios dorybės, tačiau pastaruoju metu etologai ir gyvūnų 
elgesio tyrinėtojai pažymi, kad šios savybės būdingos ir kai ku- 
riems gyvūnams. Net intelektas nėra vien žmogaus savybė, nes 
esama ir protingų gyvūnų. Malda ar veikiau kultas yra tikrasis 
žmogaus bruožas - ar gal turėtume sakyti, pati buvimo žmogu- 
mi esmė: ji nebūdinga nė vienam gyvūnui, todėl skiria žmogų 
nuo gyvūnų. Žmogiškasis intelektas, išmintis yra iš esmės kultū- 
riški, jie yra mąstančio žmogaus atsakas į dieviškąjį logos. 

Mes žinome, kad visa, kas kultūriška - dažnai įvardijama 
kaip tai, kas dvasiška, - randasi iš Gamtos. Gamta yra didin- 
gas jos pačios žaismas (physis-yra-logos); šiuo žaismu ji sutei- 
kia pagrindą visoms būtybėms, kreipdama jas tam tikru keliu ir 
nužymėdama šio kelio gaires. Gamta taip pat suteikia pagrindą 
žmogaus buvimui žmogumi, įmesdama (pagal Heideggerio ter- 
miną Geworfenheit) jį į neišbrendamą chaosą, pirmesnį už visų 
daiktų kelius; ji įmeta žmogų į beformį pirmapradiškumą, į ne- 
paliaujamai kunkuliuojantį savo kūrybos šaltinį. Atsiremdamas 
į šią bedugnę, į šį chaosą, žmogus imasi savos rizikos, brėžia 
savuosius planus (Entwurf, Heideggerio žodžiais) - jis tampa 
Gamtos bendrininku jos kūrybos darbe. 

Per savo kūrybingumą, gebėjimą atsiliepti į Gamtos kūry- 
bingumą, žmogus atskleidžia arba nušviečia pačios Gamtos 
žaismą — neesybinių, transcendentinių galių telkinį, mitolo- 
giškai suvokiamą kaip dievų šeima. Žmogus tarnauja Gamtai, 
būdamas tarsi jos akis. Per šią akį (žmogaus kultūros pasaulį, jo 
Dasein) Gamta pasirodo pati: ji atskleidžia save arba atsiveria 
jo žvilgsniui. 

Nei krikščionybė, nei jokia kita antgamtinė kultūra neišlais- 
vina žmogaus nuo kultūrinės jo paskirties. Ji veikiau įtraukia 
antgamtinius, tai yra „užtranscendentinius“, principus į kultū- 
ros gyvenimo verpetą. 

Pražūtinga klaida būtų laikyti žmogų vien Dievo vaiku, kuris 
pakrikštytas (tapęs krikščioniu) tampa svetimas gamtos, tai yra 
kultūros, pasauliui ar net jam priešiškas. Tik išlaikydamas savo 
pažadą ir likdamas ištikimas šio pasaulio kultūros principams 

jis gali tapti vertu Dievo vaiku. Be šio kultūrinio priklausomu- 
mo jis bus tik silpnadvasė, baili, bestuburė esybė. Neturėdamas 
tvirto vidinio stuburo (kaip tipiškas šiuolaikinis technokratinis 
žmogus), jis bus tarsi perregimas. Bekultūris žmogus dėl savo 
perregimumo negali savo gyvenime telkti, kaupti, atspindėti ar 
įžvelgti antgamtinės šviesos. Būdamas bekultūris, jis kartu ne- 
turi antkultūrės ir yra nekrikščioniškas. 


5. KRIKŠČIONYBĖ IR KULTŪRA 


Vakarykštė krikščionybė laikėsi tarsi „bekultūrės“ pozicijos, 
ar veikiau turėtume sakyti, kad ji tarsi laikėsi savos kultūros, ku- 
rią vadino visuotine. Iš tiesų ji buvo įklimpusi ar sustingusi tam 
tikroje Vakarų kultūros raidos epochoje, todėl laikėsi atokiai ir 
nedalyvavo gyvame šios kultūros augime ir raidoje. Kultūrinio 
krikščionybės sąstingio ir atsiribojimo nuo natūralaus kultūros 
augimo ir raidos išorinė žymė buvo tai, kad ji laikėsi mirusios 
lotynų kalbos. 

Pralauždamas šį kultūrinį įšalą, popiežius Jonas XXIII nu- 
matė krikščionybės išsilaisvinimą ir naują kultūrinį gyvenimą. 


„Šis apaštališkosios Bažnyčios sprendimas įkūnijo nuolatinio 
metanoia aggiornamento principą, tai yra reformą, leidžiančią Baž- 
nyčiai visada būti laisvai nuo bet kokio konkretaus sociologinio ar 
kultūrinio konteksto, nuolatinėje laisvėje ieškoti savęs ir įkūnyti save 
įvairiose kultūrose, kad atliktų savo paskirtį - skelbti Kristų, žmoni- 
jos Išganytoją.“** 


Krikščionybė egzistuoja ne Dievo labui. Kristus tapo žmo- 
gumi, kad padėtų žmonijai, ir visas jo mokymas buvo skirtas 
šiai pagalbai. Krikščionybė priklauso žmonijos gyvenimui. Ka- 
dangi žmogus iš pat esmės yra kultūriška būtybė, krikščionybė 


*6 Riga, op. cit., p. 2-3. 

yra neatsiejama nuo kultūros. „Religija, būdama dėl žmogaus, 
negali būti bekūnė ar atsieta nuo kultūros, kurioje gyvuoja.“?? 
Tai jokiu būdu nereiškia, kad krikščionybė be kultūros yra 
netobula pati savaime, tačiau ji iš tiesų yra netobula žmogaus 
atžvilgiu. Žmogus yra „įmestas“ į dinamišką Gamtos kūrimo ir 
griovimo žaidimą, kuriame jis dalyvauja arba bendradarbiauja. 
Visiškai žmogiška, kad jis pažįsta transcendentinį Gamtos žais- 
mą ir transcendentinius jos principus (dievus). Savo ruožtu ant- 
gamtinė tikrovė gali veikti žmogų tik per gamtinę ir kultūrinę 
aplinką. Nėra žmogiška pažinoti antgamtinius principus. Dievo 
žodis, antgamtinis logos gali būti perteiktas žmogui tik jo gyve- 
namojo pasaulio kalba, per kultūros ir gamtos kalbos logos. 


„Kai Dievas atsiskleidžia, jam tenka pasikliauti žmogui supran- 
tamomis formomis ir realijomis, ir šia prasme jo kūrinių ribotumas 
riboja tai, kas neturi ribų. Taigi amžinosioms tiesoms, kol jos sugrą- 
žinamos į ribotus, bet realius šiandieninio žmogaus patirties vaiz- 
dinius, iškyla pavojus neįgyti jokios prasmės šiandieninio žmogaus 
požiūriu <...> Tiesa, Dievo žodis yra iškilęs virš kultūrų ir išraiškų 
tėkmės, tačiau jis gali tapti prasmingas žmogui hic et nunc tik per 
tam tikrą nuolatinį įsikūnijimą naują patirtį perteikiančiomis for- 
momis, kad šios dieviškosios tikrosios tiesos galėtų būti suvokiamos 
ir skelbiamos kaip ir anksčiau, bet vilkėdamos vis kitos kultūros ir 
kitos patirties drabužiais.“?3 


Kai daiktai suvokiami kaip įleidę šaknis savo reikšmėse (Hei- 
deggerio teigimu), kalba nustoja būti vien daiktams iš anksto 
suteiktų etikečių visuma. Kalba (logos) veikiau yra visų prasmių 
pamatas arba šaltinis. Kalba arba logos yra pirmapradžių žodžių 
(archetipų), kurie grindžia ir taip atskleidžia visas būtis, formu- 
lavimo arba organizavimo transcendentinės galios. Kalba arba 
logos niekada nebūna statiška, nors tai - tos pačios galutinės 
tiesės, visada paslėptos Gamtos, physis kalba. Šventasis Raštas “ 


 Ibid, p. 25. 
3 Ibid. 

buvo atskleistas žmonijai kultūros kalba. Įvairių kultūrų ir įvai- 
rių šių kultūrų epochų kalbos reikalauja vis naujo savo gyveni- 
mo - kultūrinio gyvenimo - krikščioninimo. 

Mes jau įsitikinome, kad negali būti absoliučios kultūros, ga- 
liojančios visai žmonijai ir visiems laikams, kiek tik egzistuoja 
žmonija. Krikščionybė negali būti visiems laikams įvilkta į tam 
tikrą absoliučios kultūros drabužį. Šie drabužiai trukdytų krikš- 
čionybei tapti gyvybinga žmonių pasaulio jėga. Priešingai, taip 
ji būtų balzamuota ir užmūryta kultūros kape. 


„Jei krikščionys nepajėgs dinamiškai persiorientuoti šiame pa- 
saulyje ir prie jo prisitaikyti, tai, jei prisiminsime populiarius mūsų 
laikais žodžius, Dievas šiuolaikiniams žmonėms iš tiesų bus miręs. 
Jei tiesa tai, kad Žodis tapo kūnu, perteikdamas aplinkinei kultūrai 
ir pasauliui savo dieviškumo padarinius, tai Bažnyčia gali ir turi būti 
įkūnyta laikinosiomis žmogiškosiomis struktūromis.“* 


Krikščionybė paslaptingoje antgamtinėje savo sferoje neabe- 
jotinai išlieka tokia pat, bet per žmogiškosios kultūros dinami- 
ką, per nuolat pulsuojantį žmogaus dalyvavimą Gamtos žaisme 
ji turi būti nuolat įgyjama iš naujo ir, naujai suvokiama, sugrąži- 
nama į patį žmogaus gyvenimo vidurį. Kiekvienąkart mėginant 
nepaisyti veikiau kultūrinių, o ne antkultūrinių buvusios kul- 
tūrinės epochos ar aplinkos normų, sukuriama perskyra tarp 
žmogaus ir Dievo, užuot padėjus žmogui būti arčiau jo. 


„Kol Bažnyčia neatsikratys kultūrinės praėjusio amžiaus patir- 
ties ir nepritaikys amžinojo Dievo žodžio („kuris išlieka amžiams“) 
prie šios naujos patirties, žmonėms už Bažnyčios ribų Dievas tebe- 
bus „miręs“.“*9 


Atsižvelgdami į tai pažymėsime, kad ketinimas nustaty- 
ti krikščionio kasdienio gyvenimo ir gyvensenos gaires - tai 


* Ibid., p. 5. 
“ Ibid., p. 21-22. 

klaidinga krikščionybės samprata, kai ji suvokiama kaip „tikra“ 
kultūra, o ne kaip antkultūriškas kultūros vainikas. Šventasis 
Raštas nėra gamtinio ir kultūrinio žmogaus gyvenimo vadovas, 
kaip, pavyzdžiui, teigia Jahvės liudytojai. „Evangelija nesuteikia 
tikrų gero gyvenimo gairių. Ji iš anksto neišsprendžia visų žmo- 
gaus sunkumų.“*! 

Kviesdamas žmogų į antgamtinį gyvenimą, Dievas kartu ra- 
gina jį gyventi savą kultūrinį gyvenimą su visa jo veiksmų ir 
darbų įvairove. Pasak Peterio Rigos, popiežius Jonas XXIII en- 
ciklikoje Mater et Magistra „įžvalgiai skelbė, kad materiali visa- 
ta ir materialus žmonijos darbas yra mieli Dievui“**. 

Klaidinga krikščionybės kaip detaliai išplėtotos vientisos, vi- 
suotinės doktrinos samprata sietina su „absoliučiomis“ ir išsa- 
miai išplėtotomis filosofijos sistemomis. Šios sistemos ir jomis 
grindžiama krikščionių teologija laikėsi ant dviejų „nepajudi- 
namų“ materialybės ir dvasiškumo polių. Šiuo požiūriu ne tik 
daiktai, bet ir pati Gamta buvo paskelbti „materialiais“, ir iš es- 
mės tik antgamtinė tikrovė buvo laikoma „dvasiška“. 

Mitologinis pasaulis ir kai kurie filosofai egzistencialistai su- 
vokė Gamtą kaip šventybę ir daiktus kaip šventus savo „esmėji- 
mu“. „Materialybės“ ir „dvasiškumo“ priešprieša yra filosofijos 
produktas, sukurtas tam tikroje jos raidos epochoje. Ji neatsie- 
jama nuo vadinamųjų imanentinės filosofijos sistemų - nuo fi- 
losofijos, kurios šalininkai, ignoruodami transcendentinę tikro- 
vę, aiškino daiktus ir esybes kaip realijas, o tai, kas neesmiška, 
laikė savaime nerealiu dalyku. 

„Spiritualistai“ iš esmės kviečia žmoniją atsisakyti pasaulio 
ir pasaulietinių dalykų dėl jų „materialumo“ ir skirti dėme- 
sį tam, kas iš tiesų yra, kas „dvasiška“. Pasak jų, dvasiški da- 

lykai yra antgamtinė tikrovė — visų pirma Dievas ir jo žodis, 
Šventasis Raštas. Dvasiška yra ir žmogaus siela, sukurta pagal 
Dievo paveikslą. Atsižadant pasaulio ir pasaulietinių dalykų, iš 


*! Ibid., p. 35. 
 Ibid., p. 31. 

principo atsižadama ir kultūros. Taigi žmogus, dvasinė būtybė, 
laiko save svetimu Gamtai ir kultūrai. „Spiritualistai“ visiškai 
nekreipia dėmesio į tai, kad žmogus yra ir gamtos, ir kultūros 
būtybė. Žmogiškosiomis savo galiomis žmogus negali žinoti, 
suvokti, mylėti ar tikėti tuo, kas yra už Gamtos. Atmesti daiktus 
bei Gamtą ir atsigręžti vien į Dievą yra tas pat, kas, pavyzdžiui, 
tarti Dievo vardą neįkvėpus oro. Mes būtinai turime atsikvėp- 
ti prieš ištardami žodį „Dievas“. Negana to, mes žinome, kad 
Dievas yra mūsų vadovas mūsų gyvenime ir mūsų pasaulyje, 
tarp daiktų, kuriuos branginame, prie kurių esame prisirišę ar 
kurių nemėgstame ir kuriems priešinamės. Mes suvokiame, kad 
Dievas mums suteikia tai, kas mums būtina, kad gyventume ir 
džiaugtumės gyvenimu. Kaip galėtume sutikti Dievą pasaulyje 
be duonos ir sviesto, be žalios žolės ir mėlyno dangaus, be ly- 
jančio lietaus ir saulės šilumos — be pasaulio, be mūsų kultūri- 
nio Dasein atvirybės, kurioje mes stovime, supami daiktų? Ar 
nesant visų šių dalykų žodis „Dievas“ mums ką nors reikštų? 
Ar žmogus, ištrauktas iš savo kultūrinės aplinkos, gali ką nors 
sutikti? Ar jis apskritai gali būti? 

Mes įaugome į gamtos (Gamtos) aplinką tarsi krūmas, ir tik 
skverbdamiesi į juodą žemę, į vėją ir saulės spindulius, atpažįs- 
tame dievus ir galbūt Dievą. 

Dievas yra Kūrėjas, jis yra mūsų vadovas ir globėjas. Šian- 
dienos žmogus, panašiai kaip ir praeities žmogus, stovi tarp 
daugiau ar mažiau aiškių daiktų ar esybiškų savojo pasaulio 
(Dasein) įvykių. Įtvirtintas kultūros (gamtos) pasaulis suteikia 
aiškumą daiktams bei jų įvykiams ir, visada savaime dengiamas 
šydo, vis dėlto visuomet yra suprantamas. Pasaulio supratimas 
yra kitoks negu daiktų supratimas, kuris yra jo prielaida. 

Be kitų daugybės dalykų, žmogui būtina pastogė, kad apsaugotų 
nuo nepalankių klimato sąlygų, nuo priešiškų gyvūnų ar žmonių. 
Pagal Tomo Akviniečio mąstymo logiką, pastogės sąvoka buvo su- 
kurta racionaliu abstraktaus mąstymo darbu, taikomu juslinės pa- 
tirties duomenims. Pastogės idėja Dieve yra pirmesnė už pastogė- 
mis vadinamus daiktus ar esybes ir daro jas galimas. Pastogės idėja 
Dieve, kaip ir visos kitos idėjos, yra visų aiškiausia. 

Ar taip yra, ar nėra, mes negalime nei teigti, nei ginčyti, nes 
esame žmonės, o ne Dievas. Mes esame „įmesti“ į žemę ir į že- 
miškąjį gyvenimą. Mums reikia pastogės, ir šiuo požiūriu esame 
panašūs į daugelį gyvūnų. Šie kasa urvus, suka lizdus, susiranda 
dreves medžiuose ir t. t. Net augalai geriau auga pridengtuose 
plotuose, tarsi ten būtų jų namai. 

Mitologinis žmogus suvokė jo pasaulį gobiančias galias. Lie- 
tuvių mitų deivė Dimstė, sodybų ir ūkių globėja, taip pat buvo ta 
deivė, transcendentinė Gamtos galia, kuri teikė gyvūnams gebėji- 
mą kurti savo „namus“, rasti pastogę. Šis gebėjimas, instinktyvus 
ar racionalus, yra pirmesnis už visas pasaulio pastogės ar užuo- 
vėjas. Gebėjimas rasti pastogę, įleidęs šaknis pačioje Gamtoje, 
yra pirmesnis už pastogę teikiančius daiktus, tai jis suteikia jiems 
prasmę. Pastogė pati savaime būtų beprasmis dalykas. 

Krikščionių Dievas, visų globėjas ir pastogės suteikėjas, nėra 
Dievas antgamtinėje savo sferoje. Veikiau jis yra Dievas, kuris 
dalyvauja mūsų pasaulyje kaip tas, kuris mumis rūpinasi. Mes 
negalime nieko pasakyti apie Dievą antgamtinėje jo sferoje, ne- 
perregimoje ir nepasiekiamoje grynoms žmogiškosioms mūsų 
galioms. Kalbėdami apie Dievą, kalbame apie jį kaip dalyvau- 
jantį mūsų gyvenimo situacijose. Todėl vadiname jį savo vado- 
vu, globėju, tvarkytoju, pastogės teikėju ir t. t. Visos šios savybės 
akivaizdžiai yra „žemiškos“ arba „pasaulietiškos“. Mitologinio 
pasaulio deivę Dimstę krikščionis gali suvokti kaip tam tikrą 
Dievo buvimą jo pasaulyje - kaip jį globojantį ir pastogę teikian- 
tį rūpinimąsi žmonėmis ir gyvūnais. Dievas be šių „žemiškų“ 
būdų dalyvauti mūsų pasaulyje būtų bespalvis ir perregimas. Jis 
tampa spalvingas, prasmingas ir realus kaip viena ar kita supan- 
ti galia ar veikiau kaip visą mūsų pasaulį, mūsų Dasein, mūsų 
kultūrą supančios galios. Mitologinis žmogus suvokė šias galias 
kaip harmoningai susijusius dievus. Jei krikščionis mąsto apie 
savo kultūros pasaulio transcendentinių principų susietumą 
Dieve, tai kur kas gyviau ir realistiškiau suvokia Dievą savo gy- 
venimo dienose. 

Transcendentinės mitologinio pasaulio galios (dievai), net 
ir būdamos visų Žmogaus pasaulio reikšmių ir jo realumo pa- 

matas, pačios buvo klaidžios. Per metų laikų šventes, kuriose 
dalyvaudavo visi, žmonės atitrūkdavo nuo savo prisirišimo prie 
siaurų kasdienių imanentiškų situacijų ir iš naujo supriešinda- 
vo jas su savo dievais. Didingomis švenčių dienomis bendruo- 
menės nariai iš naujo patirdavo savo gyvenime dievų dramas ir 
taip įgydavo vidinį buvimo asmenimis vientisumą. Asmuo yra 
unikalus per savo asmenišką atsaką ar „paklusimą“ dievams (jų 
„supratimą“). Atsiliepdamas jiems, žmogus įgydavo tikrąją vi- 
dinę savastį, kuri paversdavo jį dievų bendrininku, žaidžiančiu 
kartu su jais. Vidinė žmogaus savastis pasiekiama per dievus. 
Dievų patirtis yra egzistencinė žmogaus savybė, skirianti jį nuo 
visų gyvūnų - taip pat ir nuo visa ko kito apskritai. Daiktai ir 
gyvūnai, priešingai negu žmonės, nėra asmenys. 

Žmogus - net ir būdamas asmuo, vidinės savasties žmo- 
gus - nėra pajėgus atsiliepti antgamtiškai, jei kalbėsime apie jo 
žinojimą ar buvojimą. Šis gebėjimas įmanomas tik per ypatingą 
Dievo dovaną ar malonę, iškeliančią žmogų virš kultūriško jo 
buvimo žmogumi. Antgamtinės dovanos ar malonės turi įgyti 
gamtinių ar kultūrinių savybių, kad žmogus pajėgtų jas suvok- 
ti. Štai kodėl Kristus gimė žmogumi. Dievo, net ir antgamtinių 
dovanų ar malonių teikėjo, atžvilgiu žmogus būtų likęs aklas ir 
kurčias. Tik Kristus, įvilkęs savo mokymą į kultūros drabužį ir 
teikdamas žemišką duonos ir vyno dovaną, gali paveikti žmogų: 
žmogus gali jį suprasti ir jam atsiliepti. 

Kai Dievas persmelkia realijas, kurios mitologiniais laikais 
buvo suvokiamos kaip dievai ir kurios dabar, šioje filosofijos 
eroje, gali būti aiškinamos kaip transcendentiniai ar užesybi- 
niai tikrovės principai, gobiantys žmogiškosios kultūros pa- 
saulį, žmogus pajėgia jį sutikti ir jam atsiliepti. Lygiai kaip per 
gamtos (mitologines ar kultūrines) šventes atnaujinama žmo- 
nių bendrystė su dievais, taip ir krikščionių šventės yra dienos, 
kai atkuriama antgamtinė žmogaus bendrystė su Dievu. Šiomis 
dienomis žmonės įgyja Dievo malonę, būtiną antgamtiniam 
žmogaus gyvenimui - jo paskirčiai ieškoti antgamtinės savas- 
ties, amžinosios savo sielos laimės. Šventosios Mišios spindu- 
liuoja malones krikščionių bendruomenei. 

Vidinė žmogaus savastis yra kiekvieno žmogaus kultūrinis 
tikslas. Gyvūno esmė ar jo „svorio centras“ glūdi jame pačiame, 
yra duota jam Gamtos. Gamta priskiria žmogui kai kurias savo 
pačios funkcijas: ji suteikia jam gebėjimą formuoti savo paties 
savastį pagal jos principus arba nukrypstant nuo jų. Šiuo atveju 
žmogaus „svorio centras“, vidinė savastis yra siektinas jo tikslas. 
Žmogus yra „ek-statinė“ arba „ek-sistencinė“ būtybė, o gyvūnas 
yra imanentiškas. 

Krikščionybė kreipiasi į žmogų, kviesdama jį peržengti savo 
buvimą žmogumi, tai yra peržengti vidinę savastį. Siuo poel- 
giu Kristus ir jo Bažnyčia suteikia žmogui antgamtinių galių ir 
malonių. Per šias dovanas žmogus gali įgyti antgamtinę savastį. 
Taip jis neatmes ir gamtinės savasties. Vidinę žmogaus savas- 
tį persmelkia antgamtinė savastis, jos abi tampa Žmogaus įgy- 
vendinama paskirtimi, neatskiriama jo vienove. Procedūra, kai 
žmogus įgyvendina krikščioniškąją ar antgamtinę savo paskirtį, 
susilieja su gamtinės jo savasties, didžiadvasiškos, didingos jo 
savasties įgijimu. 

Kultūra yra egzistencinė žmogaus našta, nebūdinga neegzis- 
tenciškoms būtybėms (pavyzdžiui, gyvūnams). Krikščionybė 
neužkraunama žmogui ant pečių kaip kokia nors atskira našta. 
Antgamtinė žmogaus našta persmelkia prigimtinę jo naštą ir at- 
veda jį į gyvenimą, didingesnį už pačią didybę. 

Krikščionybė, pasiekdama mus per kultūrą, negali tapti ra- 
cionalistiškai išplėtota doktrina, absoliučiai ir neklystamai tvir- 
tai nužyminčia žmogaus kelią. Mano draugas iš Prins Džordžo 
Miltas McKernanas per mūsų diskusijas kategoriškai atmetė 
egzistencinę, tai yra kultūrinę, žmogaus susitikimo su Dievu 
poziciją ir kultūriškai ar egzistenciškai nesaugų būdą būti krikš- 
čioniu. Pasak McKernano, Dievas vadovauja savo Bažnyčiai ir 
ją globoja. Maža to, jis suteikia žmogui aiškių normų sąvadą, 
kuris visiškai tvirtai apibrėžia krikščionio veiksmus visose jo 
gyvenimo situacijose. 

McKernanas nepastebi aplinkybės, kad žmogui numatyta (jis 
yra įmestas) gyventi ar buvoti neaiškume. Žmogus yra žmogus 
tik jei plūduriuoja ant audringos jūros blaškomo plausto. Pats 

plaustas nevadovauja žmogui atviroje jūroje. Jam tenka kliautis 
ne tik šiuo plaustu, bet nė kiek ne mažiau savo paties gebėjimu 
jį vairuoti, atsižvelgiant į plausto judėjimą, o dar labiau į audrin- 
gos jūros sroves. Atsižvelgdamas į visa tai, žmogus nuolat taiso 
savo plaukimo kursą. 

Jei Dievas neteiktų krikščioniui savo paties nustatyto, visiškai 
patikimo Bažnyčios vadovavimo ir aiškiai suformuluotų normų 
sąvado, McKernanas negalėtų būti Bažnyčios narys. Jis prilygi- 
na visa tai lėktuvo keleivio situacijai. Jei jis būtų šis keleivis ir 
nepasitikėtų lakūnu, iššoktų iš lėktuvo su parašiutu. Bet kadan- 
gi antgamtiniai krikščionybės principai nepanaikina kultūrinio 
buvojimo nesaugumo, žmogus niekada nebūna saugus, pasyvus 
lėktuvo, kurį vairuoja patikimas lakūnas, keleivis. Šis žmogus 
pats yra lakūno bendražygis, priklausomas ir nuo lakūno, ir nuo 
savo rankos, veikiančios išvien su lakūno ranka. 

Gamta įmeta žmogų į kunkuliuojantį katilą, kuriame nėra 
aiškaus „viršaus“ ir „apačios“. Jam tenka kartu nustatinėti šio 
„įmestumo“ (Geworfenheit) „viršų“ ir „apačią“, kuriant savo 
projektą (Entwurf), grindžiamą jo „įmestumo“ pamatais. Taip 
yra todėl, kad žmogui, kultūriškai būtybei, niekada nesuteikia- 
mas visiškas saugumas ir visiškai patikima orientacija. Kadan- 
gi krikščionybę, kaip jau sakėme, žmogus patiria savo kultūros 
aplinkoje, jis dalyvauja ir jos „viršaus“ bei „apačios“ nustatymo 
konkrečiomis gyvenimo aplinkybėmis vyksme. 

Joks teisėjas negali tobulai mums vadovauti visose mūsų 
gyvenimo situacijose pagal kokį nors normų rinkinį. Jis negali 
spręsti, kurie mūsų veiksmai krikščionybės, o ir kultūros požiū- 
riu yra tikrai geri ar tikrai blogi. Savo audrų blaškomame plaus- 
te mes patys esame geriausi rodikliai. Mums duotas ne normų 
sąvadas, bet vidinės mūsų pačių savasties kompasas. Be abejo, 
neneigiame, kad įmanomas tvirtas, nesvyruojantis žinojimas, 
vadovaujamas Dievo, ar kad galimas tvirtas gėrio ir blogio su- 
pratimas pagal antgamtinius gėrio ir blogio kriterijus. Tačiau šis 
žinojimas grindžiamas tikėjimu, o jam visada būtina vidinė žmo- 
gaus savastis, kurią Malonė iškelia iki antgamtinės. Vidinės savas- 
ties Žinojimas šiuo atveju nepasidaro atgyvena, jis tik pakinta. 

Žmogus, besivadovaujantis kultūrinių ar krikščioniškųjų 
normų sąvadu, primena operatorių prie pulto, kuris spaudžia 
vieną ar kitą mygtuką pagal kiekvieną tinkamą sprendimą ar 
veiksmą. Taip kultūros ar krikščionybės žmogus gali nugyventi 
savo gyvenimą visiškai mechaniškai, suradęs patogiai išgrįstą 
kelią į idealų žmoniškumą ar į Dangų. Jis gali nugyventi savo 
gyvenimą neatrasdamas jokios savasties. Jis nesibrauna neretai 
staiga nutrūkstančiais miško takeliais, klaidžiodamas, kentėda- 
mas, netekdamas vilties ir vėl vildaimasis, rasdamas ir vėl pa- 
mesdamas kelią, eidamas į tekančią saulę ar į žibančią Šiaurės 
žvaigždę, neretai gožiamą debesų, žodžiu, jis negyvena „visa- 
verčio“ gyvenimo, kuriame gausu meilės, džiaugsmo, kančios, 
lūkesčių, šviesių vizijų, nuviliančių likimo smūgių, kai nuolat 
susiduriama su nežinomybė, visada tikimasi ir imamasi didžių 
darbų rizikos. 

Aklai gyventi vien pagal normų sąvadą - ar tai reiškia būti 
tobulu žmogumi arba tobulu krikščioniu? Priešingai, tai reiškia 
nebebūti žmogumi, vaikštančiu juoda žeme po kupinu šviesos, 
bet visada neperregimu dangumi, nebebūti žmogumi, sekančiu 
paskui vedančius ar klaidinančius dievus, kurie gali būti my- 
lintys, globojantys, padedantys, bet lygiai dažnai nekenčiantys, 
pražūtingi, vylingi. Gyventi pagal normų sąvadą - tai išduoti 
„audringą“ savo paskirtį, išduoti vidinę savastį. Mes negalime 
gyventi kaip dievai ar angelai, nes nesame dievai ar angelai. Jei 
Viešpats Išganytojas suteiktų mūsų gyvenimui visiškai aiškų, 
visa kam tinkamą normų sąvadą, tai išduotų buvimo žmogu- 
mi paskirtį, kurią žmogui suteikė Dievas Kūrėjas. Krikščionybė 
neatleidžia žmogaus nuo kultūros: ji persmelkia kultūrą antku!- 
tūrine galia. 


6. KRIKŠČIONYBĖS SĄLYGIŠKUMAS 
Šiame istoriniame kultūriniame pasaulyje žmogus sutiko 


Dievą kaip Kristų, Dievą-žmogų. Tik būdamas žmogus, die- 
viškasis žmogus, Dievas galėjo būti sutiktas žmogaus. Per visą 

krikščionybės istoriją Kristus sutinkamas per Duoną ir Vyną. 
Duona ir Vynas yra žemiški, bet kartu antžemiški ir antgamtiš- 
ki. Pats žmogus yra žemės kūdikis, tačiau jis yra toks transcen- 
dentiniu, o ne imanentiniu būdu, ne tuo būdu, kuriuo egzistuo- 
ja daiktai ir gyvūnai. Tik per antgamtinę Kristaus, Duonos ir 
Vyno, galią, tai yra per Malonę, žmogus tampa krikščioniu - ant- 
žemišku, bet vis dėlto žemės kūdikiu. 

Žmogus sutinka Gamtą ir jos dievus savo buvimo žmogumi 
paskirties kelyje. Kristus - tai Žemės proveržis. Jis yra žemiška- 
sis Dievo perteikėjas, lygiai kaip Duona ir Vynas yra Malonės 
perteikėjai. 

Perteikėjas akivaizdžiai yra žemesnis už tai, kas perteikia- 
ma. Tai - tiesiog priemonė, būdas, iš dalies ir kliūtis, Dangų ir 
Žemę, tai, kas antgamtiška, ir tai, kas kultūriška, skirianti terpė. 
Dėl šios aplinkybės krikščionybė tam tikrose praeities epochose 
neretai būdavo ir dabar tebėra linkusi atmesti žemę ir žemiškąją 
laimę vardan Dangaus ir dangiškosios laimės. Ar taip ir turėtų 
būti? Tikrai ne. Šios priemonės ar keliai neturi būti atmetami, 
juos privalu visiškai išlaikyti. Be kelio nėra ir krypties, namų, 
į kuriuos pagaliau sugrįžtama. Žemė ir žemiškasis gyvenimas 
turi būti ne atmetami, bet puoselėjami ir pereinami, tai yra my- 
limi. Neįmanoma būti krikščioniu, nesant kultūrininku. 

Bažnyčia yra Kristaus atstovas ir vietininkas, lygiai kaip po- 
piežius ir dvasininkija. Kai kurie teologai ir religiniai mąstytojai 
užduoda klausimą: ar Bažnyčia yra Kristus? Ar popiežius yra 
Kristus? Nemėgindami atsakyti į šiuos klausimus, galime klaus- 
ti dar labiau iš esmės: ar Kristus yra Dievas? 

Kristus patyrė savo augimą, pasirodymą, stiprybę. Jis gyveno 
tam tikroje vietoje tam tikru laiku. Jis parpuolė, nešdamas kry- 
žių. Jis plūdo prakaitu ir krauju. Jis pavargo ir ištroško. Kristus 
buvo žmogus. 

Pagal teologą Bultmanną, Šventasis Raštas nėra vien Dievo 
žodžiai. Tai yra Dievo žodis, kokį jį išgirdo žmogaus ausis. Žmo- 
gaus ausis kurčia Dievo žodžiams, tad Šventasis Raštas surašy- 
tas žmonių kalba ir pritaikytas žmogaus ausiai. Žmogus pats sa- 
vaime negali sutikti Dievo, todėl Dievas artinasi prie žmogaus 

ribotu būdu. Kristus nėra Dievas savo paties pasaulyje. Jis yra 
Dievas mūsų pasaulyje. Jis yra Dievo sūnus. Kristus yra Dievas, 
kokį žmogus gali suvokti ir pažinoti. Kristus yra Dievas, koks 
jis pasirodo žmogaus akims. Mes garbiname Kristų ir gerbiame 
Bažnyčią, popiežių ir dvasininkiją, taip pamalonindami Dievą, 
savo Viešpatį. 

Žmogus nepažįsta to, kas antgamtiška, todėl Dievas atsiunčia 
savo sūnų Kristų, kad atskleistų tai mums. Dievas kaip Dievas 
mums, žmonėms, yra nesuvokiamas. Dievas turi panerti į žmo- 
nių kultūros vandenis (tapti Kristumi), kad žmonės jį suprastų. 
Žmogaus žinios apsiriboja vien Gamta. Tik Dievas kaip Kristus 
gali suteikti žmonėms antgamtinių dalykų pažinimo dovaną. 
Kristus yra paradoksas: jis yra Dievas ir jis yra žmogus. 

Šiandienos žmogus, taip pat ir krikščionis, turi suvokti, kad 
nėra tobulo „vertybių sąrašo“ ar normų sąvado. Yra įvairios kul- 
tūros su savo galiojančiais šventaisiais įstatymais, kurių ribos 
dažnai neperžengiamos, tarsi neįveikiamos kliūtys. Žmogus 
kaip žmogus niekada neiškyla virš kultūros, jis visada yra vie- 
nos ar kitos kultūros kūdikis, net jei atitrūksta nuo jos ir tampa 
bekultūris. Jokia kultūra nėra tokia absoliuti, kad jos įstatymai 
ar reikalavimai būtų privalomi visiems, visai žmonijai. 

Nors žmogus atranda save įmestą į kultūrinį ribotumą, jis 
turi gyventi jame, absoliučiai, nenukrypstamai paklusdamas: 
jis privalo tarnauti savo kultūros principams, savo dievams. Jis 
žino, kad galutiniai jo kultūros principai yra dieviški, nors ir ne 
absoliutūs. 

Krikščioniškoji mūsų teologija buvo (ir vis dar yra) linkusi 
pripažinti tobulus standartus ar normas, kurios tiktų absoliučiai 

visoms žmogaus gyvenimo situacijoms. Šiandien, grįždami prie 
ekumenizmo dvasios, turime suvokti, kad dieviškieji standar- 
tai nužengė pas mus, į mūsų kultūros vandenis. Pačiam Kristui 
teko tapti labai žmogiškam ir dalyvauti ikikrikščioniškame žydų 
kultūriniame pasaulyje, kad galėtų pranešti savąją antkultūrinę 
žinią. 

Nuoširdžiai, bešališkai nagrinėdami bet kurią pasaulio kul- 
tūrą, įžvelgsime joje iš esmės siektinų vertybių. Orumas, kilnu- 

mas, rūpinimasis, meilė, pasiaukojimas ir kitos vertybės vienaip 
ar kitaip egzistuoja kiekvienoje tikroje mitologinėje kultūroje. 
Antžmogiškųjų galių garbinimas, pagarba bendruomenės iš- 
minčiams ar vyresniesiems, svetingumas, kaimynų ar tėvynai- 
nių meilė ir daugybė kitų savybių ir vertybių iš esmės būdingos 
visoms žemės kultūroms. 

Lygiai taip pat nė vienas daiktas, nė vienas augalas, nė vienas 
gyvūnas Gamtoje nebūna visiškai blogas (Gamta niekada ne- 
apleidžia nieko savo aplinkoje ir niekam nebūna tarsi pamotė), 
tad Gamtai mielos ir vertos rūpinimosi visos kultūros. 

Specifinės krikščionybės vertybės yra kas kita negu kultūros 
vertybės, tačiau jos gali veikti žmogų tik per kultūrą - per žmo- 
gaus gyvenamąjį pasaulį, jo Dasein. Krikščionybė žengė pir- 
muosius žingsnius pačiame žydų kultūrinio pasaulio viduryje, 
o šis, ypač pradinėje fazėje, buvo mitologinis, gamtinis. Krikš- 
čionybė iš esmės gali persmelkti bet kurią kultūrą — ir menkai, 
ir labiau besiskiriančią nuo judaistinės. 

Kultūra gali kovoti su kita kultūra, lygiai kaip gyvūnų rūšys 
kovoja tarpusavyje, taigi ir viena krikščioniškoji kultūra gali ko- 
voti su kita. Tai nereiškia, kad tokiu atveju krikščionybė kovoja 
su krikščionybe: tai tik du krikščionybės įrankiai kovoja vienas 
su kitu. Nuosekliai laikydamiesi šio požiūrio, galėtume aiškiai 
atsiriboti nuo istorinių krikščionybės „klaidų“, kai buvo išnai- 
kinta daugybė kultūrų, išžudant jų dievus, užuot nušvietus jas 
antgamtine šviesa. Viso šio naikinimo ir teocido kaltininkas, be 
abejo, yra ne pati krikščionybė, bet tam tikra krikščionių kul- 
tūra, 

Krikščionybės istorija dažnai liudija, kad krikščionių entuzi- 
azmas ne visada būdavo antgamtinis. Šis entuziazmas neišven- 
giamai būdavo ir kultūrinis, jis neabejotinai vis dar yra toks. 

Mitologinis žmogus išgyvendavo džiaugsmingą ir šiurpą ke- 
liančią dramą, kai kiekvienais metais antžmogiškosios Gamtos 
galios kovodavo viena su kita, versdamos žmogų užgniaužus 
kvapą laukti, ar jam bus lemta išgyventi, ar būti sunaikintam - būti 
ar nebūti. Galbūt pats dramatiškiausias žmogaus, kaip ir gyvūu- 
nų, gyvenimo momentas būdavo tamsos ir šviesos dievų kova. 

Šios dramos metas - trumpiausios metų dienos šventė, kai ką 
tik užgimusi Šviesa pirmą kartą sukruta, tarsi naujagimis. Nuo 
šios akimirkos ji vis auga ir darosi vis stipresnė ir galingesnė. 
Šis įvykis užbaigia laukimo laikotarpį (Adventą). Dievų pasiun- 
tinys, šventas bendruomenės žmogus, ateina pas savo žmones 
ir paskelbia Šviesos ir Saulės dievo gimimą. Šis džiaugsmingas 
dieviškasis svetys, pasak skandinavų mito, atjoja ant grakščia- 
kojo eiklaus elnio, kurio devyniašakiai ragai simbolizuoja saulę 
ir jos spindulius. Jis nešasi amžinai žaliuojančias šakas, sim- 
bolizuojančias Gamtos atgimimą ir atjaunėjimą. Seniausiuoju, 
ikiperkūniškuoju lietuvių mitologijos laikotarpiu bendruomenę 
lankydavo vaidilutė, šventoji ugnies ir rūpinimosi deivės Gabi- 
jos, Žemės Motinos Žemynos dukters, žynė. Skandinaviškasis 
vaidilutės atitikmuo buvo Liucė, šviesos deivė (lotynų kalbos 
žodis lux, lucis veikiausiai kilęs iš šiaurės tautų šviesos deivės 
vardo). Vaidilutė, lygiai kaip Liucė, su žaliu vainiku ant galvos, 
rankoje laikydavo liepsnojančią žvakę, simbolizavusią šviesos, 
saulės, šilumos ir gyvenimo gimimą. 

Kalėdų šventei būdingi mitologiniai visa apimančio entu- 
ziazmo motyvai, supantys antgamtinį Kristaus gimimo įvykį. 
Nuodugniau panagrinėję daugelį kitų krikščioniškųjų švenčių, 
atskleisime jose ikikrikščioniškų, mitologinių motyvų, įsilieju- 
sių į specifinį krikščioniškąjį minėjimo būdą. Šias šventes lydi 
staiga pratrūkstantis entuziazmas, kuris jau nėra nei kultūrinis, 
nei antkultūrinis. 

Šiuos kelis kultūriškumo ir antgamtiškumo darnos atvejus 
krikščionybės ir judaizmo istorijoje aiškiai nusveria disharmo- 
nijos epizodai. Paprastai kultūra neturėtų kovoti su kita kultūra 
arją naikinti. Kultūros turėtų išlaikyti abipusę pagarbą: juk nėra 
jokios absoliučios kultūros, kuri turėtų teisę viešpatauti kitoms. 
Šis principas nė kiek ne menkiau galioja krikščioniškajai kul- 
tūrai. Tai nereiškia, kad visos kultūros ir krikščionybė turėtų 
droviai laikytis per atstumą viena nuo kitos. Kultūrų sąveika ar 
bendravimas gali būti naudinga abiem pusėms. Svarbu išlaiky- 
ti pagarbą kitų kultūrų principams ir jų dievams. Kultūra, pa- 
garbiai bendraudama su kitomis kultūromis, gali atrasti naujų 

kultūrinio gyvenimo ir savo Dasein akstinų, taip jį praturtin- 
dama ir pagyvindama. Panašiai ir krikščionybė galėtų žengti į 
priekį su vis nauja galia teigdama antgamtinę tikrovę, pagarbiai 
skverbdamasi į iki tol svetimus nekrikščioniškųjų kultūrų ele- 
mentus. 

Pastaraisiais dešimtmečiais dažnai kalbame apie genocidą, 
tai yra apie visos tautos išžudymą, dažnai ir apie jos kultūros 
išnaikinimą. Tauta ir kultūra gali daug iškęsti ir vis dėlto išgy- 
venti, tačiau ji miršta, net jos nariams vis dar fiziškai vegetuo- 
jant, jei sunaikinami jos principai ir jos dievai. Taigi genocidas 
iš esmės yra teocidas. Kai miršta tautos ar kultūros dievai, tauta 
nebepuoselėja jokių aukštesnių siekių, jokio dvasią pakylėjan- 
čio entuziazmo, jokių spinduliuojančių dorybių, jokių įvairias- 
palvių didybės kelių, jokių prasmingų kasdienių darbų, jokių 
švenčių, jokių herojiškų žmonių gyvenimo pavyzdžių, nebelie- 
ka jokių tautos sakmių, jokių jos poetų, jokių pranašų. 

Dažnai nutinka, kad kultūra, įsitikinusi savo absoliutumu ir 
viršenybe visų kitų kultūrų atžvilgiu, vieną po kito vykdo teoci- 
do atvejus. Šie nuolatiniai nusikaltimai būdingi istorinei krikš- 
čionybei, kuri iškraipė ir sunaikino ne vieną didžią, orią kul- 
tūrą, skelbdama jos dievus netikrais ar netgi šėtono galiomis. 
Kristaus žodžius, kad jis atėjo ne griauti senųjų įstatymų, bet 
juos taisyti, jo sekėjai visiškai pamiršo. 

Kultūros žmogaus prisirišimą prie savo kultūros, kultų ir die- 
vų liudija didžiulė jo ištikimybė jiems. Bet koks jo kultų ir dievų 
neigimas, menkinimas ar priešiškumas jiems iš karto supriešina 
šį žmogų su tais, kurie kėsinasi į jo kultūrą. Ši pozicija kyla iš 
tvirto įsitikinimo, įsišaknijusio vidinėje jo savastyje. Kėsinima- 
sis į jo kultūrą - tai kėsinimasis į vidinę jo savastį. Dr. Martynas 
Anysas 1966 m. sausio 1 dieną skaitė paskaitą Čikagos lietuvių 
bendruomenei, kurioje pateikė svarbiausius netrukus išeisian- 
čios knygos apie senovės prūsus teiginius. Tarp daugelio kitų 
dalykų jis pažymėjo, kad X amžiuje Prahos vykupas Adalbertas 
ir brolis Bonifacas, mėginę skelbti prūsams krikščionybę ir kar- 
tu menkinę prūsų dievus ir jų kultą, buvo prūsų nužudyti. Kaip 
tik todėl „Šventasis sostas“ (Romos) nusiuntė į prūsų žemes 

gerai ginkluotus kryžiuočius, ir šie negailestingai sutriuškino 
prūsų tautą už jos nenorą atsisakyti savo kultūrinės gyvense- 
nos ir savo dievų. Pasak Anyso, užkariautojai kryžiuočiai „ne- 
pripažino pagonims jokios teisės kovoti dėl savo laisvės“. Maža 
to, kryžiaus karų kronikininkas Petras Dusburgietis nė žodžiu 
nepagyrė prūsų laisvės meilės ir didvyriškumo. Pasak jo, jie visi 
buvo velnio įrankiai, Belialo vaikai, kurie turėjo būti arba at- 
versti į krikščionybę, arba sunaikinti. Jis žvelgė į šiuos dalykus 
viduramžių fanatiko akimis. 

Petras Dusburgietis nebuvo retas to meto fanatikas. Mažne 
visi nesutramdomi, karingi krikščionys laikėsi iš esmės tokio 
pat požiūrio į visus pagonis. Jie tarnavo savo šeimininkui Kris- 
tui ne skelbdami jo Evangeliją (tai yra ne konstruktyviai), bet 
naikindami tautų, kurioms nešė krikščionybę, šventus kultūros 
lobius. 

Pasak dr. Jono Balio, krikščionybės misionieriai kirviais ka- 
pojo senovės lietuvių garbinamus šventuosius medžius. Jie nuo- 
sekliai naikino šventuosius ugniakurus, kuriuos nuolat puoselė- 
jo ir saugojo senųjų dievų žynės vaidilutės. Jie tapatino lietuvių 
dievus su velniais ar raganomis*?. Misionieriai nuplėšydavo ant 
namų sienų prikaltas žvėrių kaukoles. Šios kaukolės buvo reikš- 
mingi lietuvių religijos objektai. Misionieriai traiškydavo jas ant 
aslos batų kulnimis. Negana to, lygiai taip pat jie elgėsi su šven- 
taisiais žalčiais, kuriuos lietuviai garbino ir laikė namuose kaip 
svarbias gyvas dievybes““. 

Tai, kad popiežiaus ir imperatoriaus palaiminti „šventieji“ 
kariai kryžiuočiai nukariavo ir sunaikino prūsus, lietuviams 
artimą tautą, yra istorinis faktas, realus veiksmas, brutalumu, 
negailestingumu, žiaurumu ir nežmoniškumu prilygstantis is- 
panų karo vado Cortezo darbams, jei ne pranokstantis juos. 
Abiem atvejais buvo neįtikėtinai žiauriai išnaikintos garbingos, 
išvystytos kultūros tautos. 


“3 Cit, iš: Balys, op. cit., p. 109. 
“ Cit. iš: Ibid., p. 116. 

Šiais ir panašiais istorijos atvejais svarbiausias dalykas yra ne 
žmonių žudynės (genocidas), bet sunaikinta tautų kultūra - jų 
kultai ir jų dievai. Kai žūsta žmonės, dalis jų gali išgyventi, to- 
liau tarnauti dievams ir išlaikyti gyvą kultūrą. Tačiau kai miršta 
dievai, tiksliau sakant, kai jie pasitraukia iš žmonių gyvenamojo 
pasaulio arba nutyla jame, išgyvenusioji tautos dalis gyvena be- 
prasmį gyvenimą, tampa tik šešėliais, kol susilieja su nukariau- 
tojų kultūra ir įgyja naują kultūrinį gyvenimą. 

Anglai arba britai visame pasaulyje žinomi kaip kultūros 
misionieriai. Jie puikuojasi daugybe savo kultūros pasėlių visa- 
me Žemės rutulyje. Tačiau šiuos pasėlius supa nukariautų tautų 
dievų kapai. Šią procedūrą galime prilyginti vaizdui, kaip „pri- 
mityvių“ čiabuvių kaimas, sudegintas, nugriautas ir sulygin- 
tas su žeme, tampa modernaus britiškojo stiliaus miestelio su 
administraciniais pastatais, mokyklomis, anglikonų bažnyčio- 
mis, Londone įsikūrusių verslo įstaigų filialais ir Angliją prime- 
nančiais gyvenamaisiais rajonais, statybų aikštele. 

Kai kurios tautos, pavyzdžiui, Amerikos indėnai, nesugebėjo 
prisitaikyti prie angliškosios kultūros ir tapo kultūriškai niekam 
nereikalingi, tarsi kultūros atmatos. Pasirodė, kad jiems būtina 
speciali globa, pagalba „sukultūrėjimo“ procese. Daugelis kitų 
tautų ir šalių, stoję po britų vėliava, sugebėjo prisitaikyti prie 
„tikrosios“ anglų kultūros ir tapti klestinčiomis britų provinci- 
jomis. 

Amerikietiškoji demokratija laikosi panašaus požiūrio kaip 
ir britai. Atvirai ar ne, ji laiko siektinu kiekvienos tautos ar kul- 
tūros idealu įgyvendinti tam tikrą amerikietiškojo gyvenimo 
būdo kopiją. 

Komunizmas, tai yra dvi svarbiausios komunistinės šalys, 
Rusija ir Kinija, aiškiai pabrėžia ir, kur įmanoma, karine galia 
primeta savąjį žmonijos idealą. Be karinės agresijos ir žiauraus 
visų apsiginti nesugebėjusių kraštų kultūros naikinimo atitin- 
kamomis priemonėmis, komunistų partija ir jos vadovai prime- 
ta savo doktriną kiekvienam sau pavaldžiam individui. Jie nau- 
dojasi visomis įmanomomis priemonėmis, įskaitant priverstinio 
darbo stovyklas ir smegenų plovimo metodus, kad indoktrinuotų 

šiuos individus ir paverstų juos fanatiškais komunistais. Jei šios 
priemonės žmogaus nepaveikia, jis turi būti pašalintas iš visuo- 
menės - likviduojamas, įkalinamas ar uždaromas psichiatrijos 
ligoninėje. 

Per visą šią vienų kultūrų kėsinimosi į kitas istoriją buvo tei- 
giama, kad galingesnės kultūros yra galutinai teisingos. Tačiau 
jokia tikra kultūra neturi jokių iš tiesų neigiamų aspektų. Nei- 
giami aspektai įžvelgiami tik vienai kultūrai mėginant vertinti 
kitas pagal savus kriterijus. Kiekviena kultūra, kol ji tikra kultū- 
ra, laiko savo standartus ir kriterijus galutinai galiojančiais savo 
tautai. Šie standartai ir kriterijai negali būti primetami visoms 
kultūroms ir visai žmonijai kaip universalūs. 

Turime pažymėti, kad nei britų kultūra, nei Amerikos de- 
mokratija, nei komunizmas nėra tikros kultūros, nes visos jos 
yra „bedievės“ ir orientuojasi į antropocentriškus standartus. 
Tačiau net jos jei ne išoriškai, tai nors gilumoje yra dieviškos, 
tikros kultūros padariniai, taigi ir jos atmainos. 

Pastaraisiais amžiais žmonija siekia įgyvendinti antropocen- 
trišką, demokratišką gyvenimo būdą. Įvairiausi revoliuciniai 
protrūkiai, sudrebinę per amžius galiojusius antropocentrizmo 
idealus, yra tik simptomas, kad rytoj viskas gali atrodyti kitaip, 
negu manoma šiandien. Moderniosios eros pradžioje prasidė- 
jusi evoliucinė raida gali nugrimzti į užmarštį, o su ja ir pats 
antropocentrizmas. Šis pokytis gali sutapti su žmonijos suprati- 
mu, kad, užuot pajungusi visas kultūras vienai „tikrajai“ kultū- 
rai, ji turėtų imti gerbti įvairias pasaulio kultūras, nemėgindama 
jų pavergti kurios nors vienos labui. Taigi kai kultūra iškeliama 
virš žmogaus, tai kartu reiškia, kad atrandami antžmogiški kul- 
tūros (kartu ir gamtos) principai. Šie principai yra ateities die- 
vai. 

Pagarbos kitoms kultūroms ateinančiais laikais tikimasi ir 
iš krikščionybės. Tai nereiškia, kad krikščionybė yra tik viena 
iš kultūrų — veikiau tai, kad ji gali būti gyvybinga tik įžengu- 
si į žmogaus gyvenimą ir įsiskverbusi į jo kultūrą. Krikščiony- 
bė atėjo ne pavergti kitų kultūrų. Ji atėjo spinduliuoti kultūros 
aplinkoje to, kas antgamtiška. Sunaikindama kultūrą, nužu- 


528 


dydama jos dievus, krikščionybė sunaikina aplinką (Dasein), 
kurioje ji galėtų spinduliuoti savo giluminę antgamtinę šviesą. 
Krikščionybė neturėtų kovoti su dievais ar su jais susilieti, ji 
turėtų pasitelkti juos kaip transcendentinius gamtos principus, 
per kuriuos galėtų švytėti ir tapti gyvybinga. Taip ji išlaikytų 
savo antkultūrinę poziciją, nenaikindama kultūrinės aplinkos. 
Krikščionybė yra antgamčio žaismas, kuriam būtina gyvybinė 
Gamtos žaismo aplinka, 

Bekultūrė krikščionybė neįmanoma. Kas regi tokią krikščio- 
nybę, neįžvelgia egzistencinės žmogaus patirties. Kol žmogus 
egzistuoja, iki pat paskutinės savo žmogiškosios būties dienos, 
jis neišvengiamai ieško vidinės savasties. Kartu tai yra ir savų 
kriterijų ar principų, dievų ieškojimas, nes būtent jie lemia vidi- 
nės jo savasties esmę ar, tiksliau sakant, jo „esmėjimą“. Kai kurių 
teologų teorinės krikščioniškumo formuluotės vaizduoja krikš- 
čionybę, išsilaisvinusią nuo kultūriškumo. Taip, pavyzdžiui, 
atrodo paskutinė Hegelio Absoliuto savęs įgyvendinimo fazė. 
"Taip suvokiama krikščionybė yra negyva abstrakcija, visiškai 
statiška, atsiribojusi nuo dinamiško gyvo, natūralaus pasaulio. 
Atsisakiusi kultūriškumo, krikščionybė virstų negyva doktrina. 
Didžiausias popiežiaus Jono XXIII nuopelnas buvo tai, kad jis 
pakreipė Bažnyčią nuo abstrakčios krikščionybės kultūriškos 
krikščionybės link. 


7. KRIKŠČIONYBĖS ĮKŪNIJIMAS KULTŪROJE 


Kad ir kaip garsiai šiuolaikinio žmogaus pasaulis būtų giria- 
mas už visus mokslinius ar socialinius jo laimėjmus, atidžiau 
įsigilinę į šį „didingą“ pasaulį pastebėsime, kad jam nebūdingi 
jokie tvirtesni principai - tokie, kurie aiškintų Gamtos visetą, 
galutines daiktų reikšmių šaknis, o visų pirmiausia žmogaus gy- 
venimo prasmę - taip pat ir aukščiausiąją jo paskirtį. 

Tai nereiškia, kad nesama visa tai aiškinančių filosofijos 
krypčių. Didžiausią nerimą kelia šių aiškinimų tuštumas, iš- 
ryškėjantis, kai tik pabandome juos susieti tarpusavyje. Visi šie 

aiškinimai sumanyti visiškai skirtingomis kryptimis ir dažnai 
vienas kitam prieštarauja. Mūsų pasaulis neturi „svorio centro“, 
bendro taško, kuriame visi šie aiškinimai susilietų. Per šią ne- 
darnią gausą šiuolaikinis žmogus yra daug labiau susipainiojęs 
ir sutrikęs negu bet kuris ankstesnių kultūros epochų žmogus, 
kad ir kokia „primityvi“ būtų buvusi jo būklė. Vakarų žmonija, 
šiandien skelbianti savo pranašumą prieš visas kitas kultūras, 
pati klaidžioja šios vis augančios teorijų gausos, suvokiamos 
kaip nuomonių įvairovė, dykynėje. Taip yra, nes visos šios nuo- 
monės vertinamos „demokratiškai“, nė nesistengiant patikrinti 
jų teisingumą pagal kokius nors tvirtus principus. Nuomonės 
šiandien švenčia pergalę kaip tik todėl, kad šiuolaikinio žmo- 
gaus pasaulyje nebėra neabejotinų principų. 

Šiandien nebeturime šventų ar didžiadvasių žmonių, ku- 
riuose būtų įsikūręs gyvenamojo pasaulio, Dasein, principų ži- 
nojimas. Išmintis, jei apskritai pasitaiko, šiandien tėra tik dar 
viena nuomonė. Tik totalitarinės visuomenės (beveik visos iš 
jų yra komunistinės) palaiko klaidingą vientisos pasaulėžiūros 
įspūdį. Jei kada nors šios visuomenės išsilaisvins ir galės išsakyti 
savo nuomonę, jos ne kažin kuo skirsis nuo vadinamojo laisvo- 
jo nekomunistinio pasaulio visuomenių. 

Dabarties kultūros krizė, kurios esmė yra principų nesatis, 
nebyliai perrėkia garsiai skelbiamą tvirtą šiandienos pasaulį. 
Mūsų dienomis ir naktimis būna akimirkų, kai individas ima 
gilintis į vidinę savastį ir randa ten vien tuštumą. Galbūt kaip 
tik vidinė šiuolaikinio žmogaus tuštuma stumia jį į nuomonių 
turgų, kur jis šią tuštumą mėgina paslėpti. 

Šiuolaikinio žmogaus principų neturėjimas iš dalies paverčia 
jį kultūriniu luošiu. Iš čia matyti, kad jo religijos krizė, priešin- 
gai negu tvirtai teigia beveik visų antgamtinių religijų teologai, 
sietina su kultūros ir gamtos sritimi, o ne su antkultūre ar ant- 
gamčiu. Būtų klaidinga daryti išvadą, kad mes laikome Gamtą 
svarbesne už krikščionybę. Mes veikiau teigiame, kad be naujo 
Gamtos ir visų transcendentinių principų, aiškinančių pasaulį 
aplink mus ir vadovaujančių mūsų buvojimui jame, suvokimo 
krikščioniškasis buvojimo būdas yra neįgyvendinamas. 

Tik kai žmogus „supranta“ savojo kultūrinio pasaulio prin- 
cipus, ne vien juos pažinodamas, bet ir gyvendamas pagal juos - 
paklusdamas jiems, jis pajėgus prisitaikyti prie antgamtinių ar 
antkultūrinių krikščionybės principų. Tai rodo, kad krikščiony- 
bė niekada negali būti statiškai paaiškinta visiems laikams. Ji 
neišvengiamai turi augti, plėtotis - būti dinamiška. Taip yra to- 
dėl, kad per nepaliaujamą kultūros pasaulio kitimą, permainas 
ir augimą krikščionybė neišvengiamai turi būti lanksti, kintanti, 
virpanti, visada jauna ir dinamiška ir nepaliaujamais blyksniais 
spinduliuoti kultūros pasauliui. 

Viduramžių filosofai, ypač Tomas Akvinietis, mėgino paaiš- 
kinti visą tikrovę nuo dulkelės iki paties Dievo: nuo pačios ne- 
reikšmingiausios gamtos pasaulio esybės iki pačios antgamtinio 
pasaulio viršūnės - Dievo. Ši absoliutistinė, statiška doktrina ne 
tik kliudo gyvai regėti krikščionybės tiesas, bet ir neleidžia pa- 
žvelgti į transcendentinius Gamtos principus - į kultūrinį bu- 
vojimą. Maža to, prie tikrosios šios doktrinos temos dar labiau 
priartėsime teigdami, kad ji visiškai pražiūri ar apeina transcen- 
dentinę gamtinės tikrovės sritį - patį kultūros įvykį. 

Nesugebėjimas jo įžvelgti būdingas metafizinei tikrovės 
sampratai. Metafiziškai suvokiant rūpi vien esybės (daiktai ar 
objektai) ir neturima ką pasakyti apie transcendentinius tikro- 
vės principus, darančius esybes prasmingas ir realias. Tomo 
Akviniečio metafizikoje nagrinėjamos gamtos pasaulio esybės 
laipsniuojamos pagal jų būties intensyvumą (aktualumą). Šį 
laipsniavimą jis perkelia už gamtos ribų į antgamtį, tad po aukš- 
čiausiųjų gamtos pasaulio esybių ateina žemiausiųjų antgamti- 
nio pasaulio esybių eilė. Antgamtinių esybių (grynųjų dvasių) 
hierarchiją vainikuoja aukščiausioji dvasinė esybė - Dievas. Šis 
visų esybių, nuo dulkelės iki paties Dievo, laipsniavimas sudaro 
pamatinius teologinės metafizikos griaučius. 

Naujųjų laikų filosofija, vis menkiau domėdamasi dvasinė- 
mis ar antgamtinėmis esybėmis, išlaikė esybinę gamtos reali- 
jų hierarchiją, kurią vainikuoja žmogus. Šiuolaikinio žmogaus 
kultūrinio pasaulio krizė iš esmės susijusi su metafiziniu tikro- 
vės suvokimu, atsiradusiu kartu su klasikine graikų filosofija. 

Kad įveiktume šią krizę ir rastume išeitį iš jos — juk tai yra ir 
kultūros, ir krikščionybės krizė, - turime vėl įsigilinti į ikimeta- 
fizinį mąstymą, atsižvelgdami į naujausius šiuolaikinės minties 
argumentus. 


„Teologinio pobūdžio metafizika vis labiau užtemdė ir paslėpė 
žmonijos susietumą su savo pasauliu. Taigi ar naujas ankstyviau- 
sios Vakarų minties aušros apmąstymas nebūtų tarsi kelias ar nors 
siauras, trūkinėjantis takelis pirmapradžio mąstymo apie pasaulį 
link?“3 


"Tvirtai stovinčio pasaulio (ar veikiau tvirtai stovinčių pasau- 
lių) esmė yra tai, kad žmogus užgniaužęs kvapą stovi arti savo 
dievų ir kartu visada toli nuo jų. Dievai esti pačiame žmogaus 
gyvenimo situacijų viduryje, tačiau jie visada klaidūs, tarsi ne- 
dalyvautų šiose situacijose. Jų klaidumo priežastis akivaizdžiai 
yra transcendentinis jų pobūdis. 

Mitologinis žmogus jautė savo dievus per Gamtos pro- 
veržio į jo gyvenimo situacijas stebuklą. Graikas juto Arte- 
midės artumą (ir tolimumą) mėnesienos nušviestuose kalnų 
miškuose. Jis juto Apoloną saulės šilumoje. Putojančiose, 
lūžtančiose jūros bangose jis sutikdavo Poseidoną ir patir- 
davo galingą jo realumą. Tačiau krikščionių Dievas tiesiogiai 
nesutinkamas ir nepatiriamas žmogaus gyvenamajame pa- 
saulyje. Iš esmės Dievas pasaulyje nedalyvauja. „Jo nedalyva- 
vimas suvokiamas vien tikėjimu, o ne prigimtiniu baigtinio 
žmogaus žinojimu.“ 

Net nedalyvaudamas pasaulyje Dievas gali būti pasiekiamas 
žmogui, kad ir vien tikėjimu, bet tik pasaulyje, tai yra tik kaip 
Kristus. Jei Dievas neįsiveržtų į žmogaus gyvenamąjį pasaulį, 
jis visada liktų žmogui svetimas. Taip yra todėl, kad žmogus iš 
pat esmės ir pirmapradiškai yra žemės kūdikis - būtybė, atvirai 
stovinti pasaulyje, kultūrinė būtybė. Tai, kas antkultūriška, gali 


* Pink, Spiel, p. 25-26. 
“ Ibid., p. 133. 

atsiskleisti tik per kultūrą. Antkultūrės krizė kartu yra ir kultū- 
ros krizė, tačiau nebūtinai turi būti atvirkščiai. 

Eilėraštyje „Giesmė“ poetas Baltrušaitis išsako Dievo patirtį 
Gamtos įvykyje, „Gyvio lopšį - jų bedugnę“. Jis kalba apie Die- 
vą gamtos žodžiais. Gamtos vaizdai, veikiausiai per antgamtinį 
entuziazmą, jam liudija Dievą. Jis jaučia Dievą per „kantrų jau- 
tį, tylią bitę“ ir „verpėjos skurdo ritę“, „šios žemės sėją tarpią ir 
<...> raugę tuščiavarpę“, „sėją, pjūtę, giedrą žydrį, audros liūtį“ ir 
panašiai (J. Baltrušaitis, Poezija. Vilnius: Vaga, 1967, p. 141). Šie 
supančios Gamtos fragmentai, kurių foną sukūrė dievai, spindi 
antgamčio šviesa, Dievo Kūrėjo aureole, - jos patirtį įgalina tik 
antgamtiškoji malonė. Krikščionybė, vadovaudamasi ekume- 
nizmo dvasia, užuot atmetusi kultūrą, suvokia ją kaip įrankį, 
kuriuo įmanoma sugauti antgamtinę šviesą. Šiuo požiūriu gam- 
ta išlaiko savo tikrumą ir dieviškumą, ji taip pat būtina antgam- 
čiui, nes suteikia jam kultūrinį, tai yra suvokiamą, pagrindą. 

Atvykęs iš Vokietijos į Jungtines Amerikos Valstijas, netru- 
kus susapnavau keistą sapną, kurio prasmė siejasi su mitologiš- 
kumo (arba kultūriškumo) ir krikščionybės tema. Sapnavau, 
kad profesorius Finkas, kurio vadovaujamas studijavau filoso- 
fiją ir kuris mane paskatino nuodugniau domėtis mitologijos 
klausimais, atsiuntė man knygą. Šioje knygoje buvo iliustracija, 
kurioje vaizduojama aukštoje žolėje tarp medžių stovinti sena 
lietuvių trobelė. Mane sukrėtė tai, kad šioje trobelėje buvo al- 
torius su liepsnojančiomis žvakėmis. Pabudau svarstydamas, ar 
tas altorius turėtų būti ten, ar jam ten ne vieta. 

Lietuviška trobelė akivaizdžiai simbolizuoja mitologinį se- 
novės pasaulį, o altorius su liepsnojančiomis žvakėmis - krikš- 
čionybę. Tuo metu, priešingai negu dabar, aš galbūt nesuvokiau 
galimybės sutaikyti savyje mitologinį ir krikščioniškąjį pasau- 
lius taip, kad jie vienas kitą papildytų. Trobelė atrodė realistiška 
ir natūrali. Tačiau ir altorius su žvakėmis ėmė atrodyti realistiš- 
kas ir tarsi natūralus, įsiveržęs į gyvybingą, tvirtai stovintį ant 
kojų senovinį mitologinį pasaulį. 

Šia proga galėtume paklausti: ar tai, kas mitologiška (taigi ir 
kultūriška), ir tai, kas krikščioniška, tikromis žmonių gyvenimo 

aplinkybėmis iš pat savo šaknų yra kaip nors tapatu, ar visa tai iš 
pat esmės neišvengiamai yra skirtingo pobūdžio? 

Pirma, ką galime pasakyti atsakydami į šį klausimą, yra tai, 
kad mes tam tikru mastu galime tyrinėti ir suprasti tai, kas gam- 
tiška ir kultūriška, tačiau šiuo požiūriu nesame pajėgūs išeiti už 
gamtos ar kultūros ribų. Tačiau norėtume pirmiausia trumpai 
aptarti du atvejus - abu yra kultūrinio pobūdžio, taigi žmogiš- 
kosios patirties dalykai. Vienas šių atvejų susijęs su Egipto mi- 
tologinio pasaulio Amžinąja paslėptimi (Atonu), o kitas - su 
reinkarnacijos aspektu, ypač su Adomo mitu žydų religijoje. 
Matysime, kad tarp abiejų atvejų galima įžvelgti glaudų ryšį. 

Kaip žinome, aukščiausioji Egipto mitologinio pasaulio die- 
vybė buvo saulės dievas Ra. Pats jo dalyvavimas, jo apreiški- 
mo spindesys buvo tai, kame slypėjo labiausiai pamatinė tikro- 
vė. Mes kelis kartus palyginome Amžinąją paslėptį su Motina 
Žeme, visada tamsia, neaiškia, neapšviesta, iškylančia per visada 
šviesius dievus, savo vaikus, ir su graikų physis, visada paslėpta, 
įžengiančia per logos, ar su Heideggerio filosofijos Niekiu, kuris 
reiškiasi kaip Būtis. 

Amžinoji paslėptis, savaime bevardė (Atonas), gali būti at- 
skleista tik kaip nepažinybė. Visus būdus, kuriais Amžinoji pa- 
slėptis (Motina Žemė, physis, Niekis) supa visa ką kaip galuti- 
nių, transcendentinių galių šaltinis, geriausiai nustato Gamta, 
kuri gimdo, pradeda ar „esmina“ visa, kas yra, visų pirma visas 
transcendentines Gamtos galias, dievus. Gamta, visų užesybi- 
nių gamtos principų ir visa ko, kas gamtiška esybiškąja prasme, 
pamatas, pati savaime yra be pagrindo, bedugnė. Gamta visada 
įžengia į žmogaus gyvenamąjį kultūrinį pasaulį ir visada nuo 
jo susilaiko, tad niekada neįžengia į jokį kultūros pasaulį. Šis 
Gamtos įžengimas ar jos kaip paslėpties - tai yra kaip neatsi- 
skleidžiančios - atsiskleidimas yra tai, ką mes vadiname Gam- 
tos žaismu: bedugnė, kuri yra visa ko, kas yra ir kas gali būti, 
visa ko, kas yra gamtiškai ar kultūriškai pagrįsta ar atskleista, 
galutinis pagrindas. 

Ar gali krikščionybė, antgamtinis Dievas, įžengti į žmogaus 
kultūros pasaulius, į jo Dasein kaip nors kitaip negu gamtiniais 

keliais? Ar gali Amžinoji paslėptis atsiskleisti kitaip negu kaip 
Ra? Ar įmanoma Deivei Motinai pranešti apie save ne tik per 
Gamtos dievus? Ar gali physis įžengti ne kaip logos? Pagaliau ar 
gali Niekis „esmėti“ ne kaip Būtis? 

Be abejo, apie tai galime tik užsiminti ir nesame pajėgūs 
pagrįstai atsakyti į šiuos klausimus. Kad ir kaip būtų, jei visa 
ką grindžianti Bedugnė, šventasis Chaosas iš tiesų galėtų atsi- 
skleisti apeidamas Gamtos dalykus, jis galėtų būti aptiktas, su- 
voktas ar pažintas tik Gamtoje, tik žmogaus gyvenimo situaci- 
jose, jo Dasein. Tai, kas antgamtiška ar Užsamūšką, gali švytėti 
tik gamtiškume. 

Adomo mitą galime aiškinti taip: jame vaizduojami galu- 
tiniai žmogaus šaltiniai, įleidę šaknis Amžinojoje paslėptyje 
ir pačioje Gamtoje, o ne jau įkurtame ir sukurtame pasaulyje, 
vadinamame gamtos, taigi ir kultūros pasauliu. Amžinosios pa- 
slėpties sritis, chaotiška ir bedugnė, iš dalies gali būti suvokiama 
kaip užgamtiška. 

Kaip matyti, Biblijoje, ir žydiškojoje, ir krikščioniškojoje, 
žmogus vaizduojamas ikigamtinėje (rojaus) aplinkoje. „Ado- 
mas buvo sukurtas šios antgamtinės dieviškosios palaimos bū- 
klės, pranokstančios ypatingus prigimtinius jo paties gebėjimus. 
Joks žmogus, nei Adomas, nei jo ainiai, niekada nepatirs grynos 
gamtos būklės.“* Per pirmapradę nuodėmę Adomas, o su juo 
ir žmogus apskritai, tapo „žemės kūdikiu“, tai yra gamtos pa- 
saulio gyventoju. Iš to kyla aiškinimas, kad žmogus iš tiesų yra 
žmogus tik būdamas kaltas ir nuodėmingas, tai yra gamtiškas 
(žemės kūdikis). Rojaus žmogus iš tiesų dar nėra žmogus. Ki- 
taip tariant, žmogus gali būti natūraliai mąstomas tik Gamtoje. 
Rojaus žmogus, pirmesnis už savo nuodėmę, gali būti mąsto- 
mas tik gamtiniu požiūriu, tai yra Gamtos terminais, nors pats 
ir nebūdamas gamtiškas. Vienas žydų religijos žinovas vaizduo- 
ja Adomo pokalbį su savo ainiais: 


* Brantl, op. cit., p. 58. 

„Teisėti Adomo įpėdiniai, pasmerkti mirčiai <...> ateina pas Ado- 
mą ir sako: „Tu esi mūsų mirties priežastis“. Adomas atsako: „Nusi- 
kaltau tik viena nuodėme, o tarp jūsų nėra nė vieno, kuris nebūtų 
susitepęs daugybe nuodėmių.“** 


Žmogaus nuodėmingumas, Adomas kiekviename žmoguje, 
šaukiasi atpirkėjo. Kadangi žmogus pats savaime (kaip kultūros 
žmogus) neišvengiamai yra nuodėmingas ir kaltas, jis negali 
pats rasti išeities. Tai gali padaryti tik tas, kuris pats yra be nuo- 
dėmės. Judaizmas kalba apie Mesiją, būsimą atpirkėją, žmogaus 
nuodėmių panaikintoją, kuris atkurs žmogų Rojuje - jau nebe 
žmogų, o antžmogį. Pagal krikščionybę, Mesijas yra Kristus, 
grąžinąs žmogui antgamtinę jo gimimo teisę. Prigimtinių teisių 
atgimimas, pagal krikščionybę, nurodo žmogaus paskirtį. „Tai, 
kad istoriškai žmogui reikėjo Dievo, reiškia, kad jam reikėjo 
Dievo draugystės - antgamtinei jo paskirčiai įgyvendinti.“? 

Kad būtų atkurtas, nors ir ne jo paties pastangomis, pilnat- 
viškas, visavertis, tai yra antgamtinis žmogus, kurį sutrikdė 
gamtiškumas, reikia, kad žmogus suvoktų savo nuodėmingą 
(gamtišką) būklę ir bendradarbiautų, atsiliepdamas antgamtiš- 
kajai Malonei. Kitaip tariant, tai, kas gamtiška ir kultūriška, yra 
būtinas atsparos taškas, jam veržiantis į antgamtinę pilnatvę. 

Per Adomo nuodėmę žmonija „buvo pasmerkta mirčiai“??. 
Tai reiškia, kad žmogus, tapdamas žmogumi, savaime tampa 
mirtingas. Pasak Biblijos, Dievas iš esmės nenumatė, kad žmo- 
gus turėtų būti mirtingas. Jis tapo toks tik per savo nuodėmę. 
Tapdamas mirtingas, žmogus, Dievo požiūriu, nusideda - nu- 
krypsta nuo jo sumanytos žmogaus padėties. Taigi Dievas trokš- 
ta žmogaus nemirtingumo. „Aš netrokštu nė vieno mirties, - tai 
Viešpaties Dievo žodis. Grįžkite ir būkite gyvi!“ (Ez. 18:32). 

Reinkarnacijos koncepcijos šalininkai aiškina šį Dievo ragi- 
nimą žmogui sugrįžti ir gyventi kaip nuorodą į reinkarnacijų 


* Hertzberg, op. cit., p. 196. 
 Brantl, op. cit., p. 58. 
* Hertzberg, op. cit, p. 196. 

virtinę, tai yra į nuolatinį jo sugrįžimą gyventi, kol jis pasiekia 
tobulumą, neįmanomą be Mesijo ar Kristaus, bet šioms rein- 
karnacijoms esą būtinos didžiulės žmogaus pastangos atkurti ir 
stiprinti save bei atlyginti buvusias kaltes ar nuodėmes. 

Adomo nuodėmę galėtume prilyginti švytuoklei, kuri svy- 
ruoja tam tikra trajektorija, - ji išmuša iš pusiausvyros pirma- 
pradę žmogaus pilnatvę (antgamtinę jo padėtį) ir sugriauna 
rojaus darną ir taiką. Tik išmuštas iš pusiausvyros žmogus yra 
„įmestas“ (geworfen) - tai reiškia, kad jis yra gamtiškas, taigi 
kultūriškas ir mirtingas. 

Nuodėmingas žmogus nugyveno savo gyvenimą: užuot gy- 
venęs ikigamtiškoje rojaus visuotinybėje - bekelystėje, jis ėjo tam 
tikru gamtiškuoju keliu. Kad pakreiptų į gera savąją nuodėmę, 
jis turėjo vėl gimti ir eiti priešingu keliu negu ankstesniajame 
gyvenime. Šiame atkūrimo kelyje jis vėl nusideda, įžengdamas į 
kitą kelią, kuris visada yra kitoks negu šventosios pilnatvės be- 
kelystė. Žmogus per reinkarnacijų virtinę visada atsiranda kely- 
je (yra įmetamas), todėl jam visada trūksta tikrosios bekelystės, 
pilnatvės, Amžinosios paslėpties, jam trūksta Gamtos Niekio. 
Tačiau jis visada suvokia visumą paslėpta vidine savastimi (kaip 
dar kitaip jam galėtų jos trūkti?) 

Žmogus visada atsiranda šiame ar kitame kelyje, nes savo 
paties galiomis (net ir dalyvaudamas Gamtos žaisme ar dievų 
šokyje) jis negali pasiekti visiško susitaikymo - pasiekti visuo- 
tinumo ar bekelystės. Žmogus per savo nuodėmes įsitraukia į 
gyvenimų, gimimų ir mirčių virtinę. Šių gimimų ir mirčių tiks- 
las yra Gamtos Taika, kuri, kaip Amžinoji paslėptis, galėtų būti 
antgamtiškumas. 

Prisilietėme prie reinkarnacijos aspekto, o pirma ir prie Ado- 
mo mito, kad parodytume galimą pirmapradį šaltinį, kur tai, 
kas gamtiška ir antgamtiška, yra tapatu. Jokiu būdu nemėgina- 
me teigti ikižmogiškos, tai yra ikigamtinės žmogaus kilmės. Ne 
gamtiškųjų pastangų, kurias mes pripažįstame, galioms vienaip 
ar kitaip spręsti šį klausimą. Nesiryžtame pritarti ir reinkarna- 
cijos teorijai, nors ir manome, kad ji padeda lengviau suvokti šį 
galimo kultūros susietumo su antkultūre klausimą. 

Abi mūsų aptartas problemas - Adomo mito ir žmogaus 
reinkarnacijos - galėtų kiek tvirčiau susieti žmogaus ir gyvūno 
problema?! 

Gyvūnas visada atsiranda tam tikrame kelyje, iš kurio jis ne- 
išklysta ir kuriame tam tikra prasme yra pilnatviškas. Žmogus 
priklauso bekelei visuotinybei. Tačiau niekada nesijaučia joje 
kaip namie. Jis yra „išmestas“ iš bekelystės į tam tikrą kelią, ta- 
čiau nebūna tiesiog jo „užkluptas“: žmogus užtinka šį taką, pats 
dalyvaudamas jo paieškose. Žmogus, bekelystės gyventojas, nie- 
kada nebūna namie, jis visada yra pakeliui namo. Taigi žmogus 
turi dvi savastis: bekelio (neišbrendamo) visuotinumo vidinę 
savastį ir tako ar kelio, kuriuo eina, savastį. Pastaroji šalutinė sa- 
vastis kinta ir kiekviename iš tolesnių gyvenimų yra vis kitokia. 
Priešingai, vidinė savastis išlieka: ji priklauso Gamtos žaismui — 
visada švytuojančiam Gamtos atskleisties ir paslėpties ritmui. 
Vidinė žmogaus savastis pragyvena visus jo įsikūnijimus. 

Nuolatinis šalutinių Žmogaus savasčių kitimas, nors ir išlie- 
kant vidinei savasčiai, rodo, kad žmogus yra klajojanti būtybė. 
Visų laikų visų kultūrų istorija visame Žemės rutulyje yra nepa- 
liaujamo žmogaus mėginimo siekti tobulybės istorija. Per visus 
šiuos mėginimus žmogus niekada jos nepasiekia. Kita vertus, jis 
būtinai dalyvauja šiame tobulėjime, kreipdamas save į jį. 

Kol žmogus bus žmogus, jis bus pakeliui į šiuos pirmapra- 
džius savo namus. Atėjęs į juos, į savo tobulumą, jis jau nebebus 
pakeliui, „nebeeksistuos“. Galbūt taip jis išsilaisvins iš šalutinių 
savasčių virtinės pančių ir įžengs į vidinę savastį, į rojaus žmo- 
gaus savastį. 

Žmogus, buvojantis tarp daugybės dievų, iš kurių vieni jam 
yra palankūs, bet daugelis kitų - priešiški, gyvena rizikingą, ne- 
saugų, dažnai negailestingą ir neviltingą (kultūrinį) gyvenimą. 
Kultūros žmogus visada yra chaotiškas, visada susiduria su ne- 
aiškumais, su neišsprendžiamais klausimais, su nežinomybe, su 
Amžinąja paslėptimi, su galutiniu tikrovės pamatu — šventąja 
Bedugne. 


5! Žr. Dievų ieškojimas, sk. „Žmogus ir gyvūnai“. 

Galbūt tikroji krikščionybės prasmė yra viltis neviltyje, sau- 
gumas nesaugume, pamatas bepamatiškume? 

Krikščionybės sukultūrėjimas — tai įspėjimas tiems, kurie 
ieško lengvo, saugaus kelio „namo“, į amžinąjį buvimą su Dievu. 
Mūsų minėtas gamtiškojo ar kultūros gyvenimo nesaugumas, 
neviltis ir neaiškumas išlieka ir krikščioniškajame gyvenime 
(net jei krikščionybė savaime reiškia viltį ir saugumą!). Krikš- 
čionybė nepanaikina ir neišsprendžia mūsų kultūros problemų, 
tačiau suteikia mums daugiau stiprybės ir ištvermės, kad neštu- 
me buvimo žmogumi naštą, nes žada mums tobulumą ir pilna- 
tvę, tai yra būtį virš buvimo žmogumi. Kad tai pasiektų, žmogus 
kiekvienoje savo kultūros gyvenimo epochoje turi vis iš naujo 
suprasti krikščionybę kultūrinėje savo aplinkoje - vardan gam- 
tiškiesiems dalykams spinduliuojančio antgamčio. 

Šiomis pastangomis sukultūrinti krikščionybę ar sukrikš- 
čioninti kultūrą nepasiekiamas aiškus, absoliutus saugumas, gal 
nebent tik tikėjimo žmogaus, apdovanoto antgamtiškais gebė- 
jimais ir malonėmis, požiūriu. Žmogaus kaip žmogaus požiū- 
riu, Gamtoje niekas negali būti absoliučiai ir aiškiai atskleista ar 
nustatyta, lygiai taip pat niekas negali būti absoliučiai ir aiškiai 
atskleista ir nustatyta kultūroje ir pagaliau niekas negali būti ab- 
soliučiai ir aiškiai atskleista ir nustatyta krikščionybėje. Viskas 
yra mirgesys. Viskas yra žaidimas. Tačiau šis mirgesys ir Žaidi- 
mas yra šventi. 

IV. GAMTOS ŽAISMAS 


Visos būtybės ir jų paskirtys yra daugiau ar mažiau akivaiz- 
džios, jos turi savo išliekančią prigimtį ir joms nustatytus kelius, 
kuriais jos eina iš anksto numatytu būdu. Žmogus yra vienin- 
telė paslaptinga būtybė, kupina problemų, svarstanti ir niekada 
galutinai nesuvokiama iš pat esmės ir iš savo egzistavimo būdo. 
Šis egzistavimas yra kultūrinis egzistavimas. 


1. ISTORIŠKUMAS 


Kultūrų įvykiai, priešingai nei daiktų įvykiai, niekada nebū- 
na statiški. Kultūros iš pat esmės yra istoriškos. Istoriškumas - 
tai žmogaus klajonės jo likimą lemiančių Gamtos galių, dievų 
globoje, ieškant savo vietos, savo namų, kuriuose jam priklauso 
būti, o kartu ir mėginimas išlaikyti ar atrasti savo paties esmę. 
Žmogus, istoriška būtybė, yra tarsi suskilęs: jis kartu ir yra, ir 
nėra kas nors. Jis yra pakeliui namo ir niekada nėra namie. Taip 
jis suskyla į save jam priklausančiame kelyje ir save namie, iš- 
stojantį iš savęs ar iš ten, kur jam priklauso eiti. 

Daiktai ir gyvūnai patys savaime nėra kultūriški. Tačiau jie 
visada yra kultūriški ta prasme, kad gali būti prasmingi žmo- 
giškosios kultūros pasaulyje, žmogaus Dasein. Nekultūriškasis 
daiktų ir gyvūnų aspektas — tai, kad nei jų esmė, nei egzistavi- 
mas nėra suskilę, ir kaip tik todėl jie gali būti vadinami baigti- 
niais, o žmogus, istorinė būtybė, iš principo yra nebaigtinis. 


540) 


Žmogaus nebaigtinumas nereiškia, kad jis yra žemesnio ran- 
go esybė už daiktus ir gyvūnus. Tai veikiau yra jo „pirmykštiš- 
kumas“ - ne visuotinai paplitusia šio žodžio prasme, bet pirma- 
pradiškumo prasme: žmogus išlaikomas neesybiškoje Gamtos 
terpėje. Istoriška ar kultūrinė būtybė iš pat esmės yra neesy- 
biška. Kaip tik todėl žmogui nebūdingas esybiškas egzistavimo 
būdas. Tačiau žmogus vis dėlto yra būtybė, todėl turi esybišką 
esmę ir eina esybiškais gyvenimo keliais. Vis dėlto nei ši esmė, 
nei šie keliai nėra skiriamieji žmogaus bruožai. Žmogaus esmės 
ir jo kelių „svorio centras“ yra egzistencinis: jis išryškėja per 
žmogų, o žmogus yra pakeliui į jį. 

Pažinti žmogų ir jo istoriškumą - tai pažinti kultūrą. Pažinti 
kultūrą - tai pažinti Gamtą ir amžiną jos žaismą. Žmogus, isto- 
rinė ir kultūrinė būtybė, dalyvauja Gamtos žaisme. Jis yra toks 
pirmiausia todėl, kad yra nebaigtinis (per Gamtos darbą ar žais- 
mą), antra, todėl, kad pats prisideda prie savo tobulėjimo būdo, 
atsiliepdamas Gamtos žaismui - per kultūros priemones. 

Iš čia matyti, kad bet koks mėginimas nagrinėti esybiškos 
tikrovės pamatus neišvengiamai yra žmogaus ir kultūrinės jo 
aplinkos, jo istoriškumo nagrinėjimas. Taigi žmogus atsidūrė 
pačiame dinamiškos aukščiausiosios tikrovės viduryje, Būties 
Įvykio viduryje, Gamtos žaismo viduryje. Tačiau mes nesilaiko- 
me antropocentriškos ar į žmogų sutelktos pozicijos, nes Būties 
Įvykyje arba Gamtos žaisme žmogus groja antruoju smuiku, o 
pirmuoju groja Gamta. Ji yra mūsų pozicijos centras. Kadangi 
Gamta atsiskleidžia ir atsiveria žmogaus pasaulyje arba Dasein, 
tai yra per kultūrą, į Gamtą sutelkta pozicija yra kultūrinė po- 
zicija. 

Šiandien vyraujanti pozicija taip pat laiko save kultūrine, 
ir net labiausiai išplėtotos kultūros pozicija. Tačiau šiuolaikinė 
kultūra yra antropocentriška - ji įsišaknijusi žmoguje, kuris yra 
jos pamatas. Mes teigiame kultūros pirmenybę žmogaus atžvil- 
giu. Antropocentrinėje kultūroje istoriškumas yra žmogaus is- 
torija, o kultūroje, kurios centras yra Gamta, istoriškumas yra 
Gamtos žaismas, į kurį žmogus atsiliepia ir taip jį atskleidžia. 
Laikantis antrojo požiūrio, mėginimas nagrinėti žmogų, jo 

istoriškumą ar jo kelią „namo“ neišvengiamai visų pirma yra 
Gamtos nagrinėjimas. 


2. GAMTOS ŽAISMAS 


Senovės kultūrų tyrinėtojai mitologinėse kultūrose beveik 
visada randa jų priešaušryje viešpatavusios ginekokratijos ar 
matriarchato pėdsakų. Pavyzdžiui, olimpinės graikų kultūros 
pirmtakė buvo chtoniškoji ginekokratinė mitologinė kultūra. 

Pačiame ankstyvųjų kultūrų centre yra Motina Žemė arba 
Deivė Motina, simbolizuojanti pačią Gamtą. Motina Žemė yra 
visa ko šaltinis. Visa kas prasideda iš Žemės ir visa kas joje pasi- 
baigia. Būti daiktu - tai turėti pradžią, tarsi būti įžiebtam, ir kurį 
laiką kibirkščiuoti, brėžiant švytinčią trukmės liniją, kuri bai- 
giasi, kai užgęsta daikto ugnis ir jis nustoja kibirkščiavęs. Taigi 
kiekvienas daiktas turi savo pradžią (įsižiebimo tašką), trukmę 
(kol brėžia švytinčią liniją) ir pabaigą (tašką, kuriame nustoja 
švytėti). Vienintelė Motina Žemė neturi nei pradžios, nei pabai- 
gos, ji nebrėžia švytinčios trukmės linijos - niekada neatsisklei- 
džia — visada lieka tamsoje, gaubiama paslapties šydo, paslėpta. 

- Net ir būdama pasislėpusi, Motina Žemė, Gamta paskelbia 
save: ji atsiskleidžia. Jos atskleistis nėra, kaip daiktų, įsižiebimas, 
trukmė ir vėl įsiliejimas į Gamtos tamsą, bet visų pirma jos vai- 
kų, šviesos dievų, iškilimas. Žodžiai „dievas“ ir „šviesa“, ypač 
„dienos šviesa“, daugelyje senovės kalbų iš esmės tapatūs. 

Transcendentinės šviesos galios ima švytėti, prasiskverbu- 
sios į žmogaus pasaulį ir jį persmelkusios. Kaip tik todėl šios 
galios, dievai, visada yra žmogaus pasaulio, jo kultūrinio Da- 
sein galios. Dievai, suvokiami atskirai nuo šio kultūros pasaulio, 
nėra „šviesūs“, taigi nėra atskleisti. Gamtos įsčiose dievai yra 
tokie pat paslėpti, kaip ir pati Gamta. 

Gamtos žaismas - tai jos nušvitimas per transcendentines 
jos galias, per dievus. Šie gimsta ir miršta pačiame Dasein. Die- 
vų gimimas - tai jų atvykimas ir įžengimas į Žmogaus pasau- 
lį, dievų aušra, o jų mirtis - tai jų pasitraukimas iš jo, dievų 

sutemos. Dievai, būdami transcendentiniai, negali prasidėti ir 
pasibaigti, gimti ar mirti taip, kaip ima egzistuoti ir vėl išnyksta 
(šalutinėmis savastimis) daiktai, gyvūnai ar žmonės. 

Senovėje Gamtos žaismą simbolizavo svastikos ženklas. 
Svastikos centras reiškė Amžinosios paslėpties centrą, kūry- 
bingas Gamtos įsčias: jis neturi jokios atskleistos esmės. Iš šio 
centro spinduliuoja atskleistos struktūrai vadovaujančios ar ją 
organizuojančios linijos - pamatiniai kriterijai arba principai. 
Jie sudaro šviesos, logos pasaulio tinklą. Šių struktūrinių logos 
principų pagrindu atsiskleidžia visi daiktai ir visa, kas yra esy- 
biška. Visa tai prasideda iš logos šviesos, trunka joje tam tikrą 
laiką ir pasitraukia iš jos, taigi suyra arba vėl panyra į Amžino- 
sios paslėpties šaltinį. 

Transcendentinių ir esybiškų realijų šaltinis, Amžinoji pa- 
slėptis (svastikos centras), atrodo statiškas, o logos principai, 
dievai (svastikos linijos), liudija struktūros dinamiškumą. Šią 
dinamiką paleidžia suktis ir jai vadovauja Amžinoji paslėptis, 
kurios dinamizmas yra paslėptas. Mitologiniame pasaulyje tai 
reiškė, kad Motina Žemė (Gamta) iš tiesų nėra deivė. Tačiau ji 
yra dievų, amžinai švytinčių transcendentinių savo galių, moti- 
na. Dievų, gamtos principų, darbais ir šokiais svastika perteikia 
Gamtos dinamizmą. Linijos, susikertančios per vidurį (Gamta 
yra centras), „juda“ pagal laikrodžio rodyklę; užlenkti šių lini- 
jų galai nurodo judėjimo kryptį. Taip simboliškai vaizduoja- 
mas amžinai paslėptos Gamtos žaismas (atskleistis). Svastika 
čia simbolizuoja dinamišką visa ko, kas realu, pamatą: ji liudija 
Gamtos žaismą, kurį senovės graikų filosofai suvokė kaip phy- 
sis-yra-logos. 

Mitologinė šio dinamizmo ar transcendentinio judėjimo 
reikšmė yra kūrybingumas arba vaisingumas. Visi daiktai būti- 
nai turi pradžią: jie iškyla iš kūrybinio gyvybę teikiančio Gam- 
tos šaltinio. Jie gyvuoja Gamtos švytėjime ir kultūros pasaulio 
šviesoje, kol vėl panyra į šį šaltinį. 

Mikėnų (chtoninėje) kultūroje, gyvavusioje prieš dorėnų 
(olimpinę) graikų kultūrą, Mažosios Azijos pusiasalyje ir Tarp- 
upyje (šumerų, asirų, babiloniečių kultūrose) Motiną Žemę, 

derlingumo deivę vaizduojančiuose papuošaluose, keramikoje 
ir statulose išraižytos svastikos. Egipte lotoso žiedo simbolis sie- 
jasi su svastika ir taip pat reiškia Gamtos kūrybingumą, vaisin- 
gumą ar žaismą. 

Svastika, Gamtos žaismo simbolis, vaizduoja Gamtos judė- 
jimą transcendentinėje, neesybiškoje jos terpėje. Šis judėjimas 
kreipia visus daiktus savais keliais, o žmogų - į jo bekelystę. 
Taigi svastika netiesiogiai ženklina visų daiktų šaltinį. Gamtos 
judėjimas yra visų daiktų pamatas. Pats šis pamatas, neturėda- 
mas kitų esybiškų pamatų, gali būti suvokiamas kaip bepama- 
tiškumas ar bedugnė. Trumpai tariant, Gamtos žaismas - tai 
transcendentinių jos galių judėjimo atvertis ir kartu daiktų arba 
imanentiškų realijų atvertis. Abi šios atvertys neatsiejamai lydi 
viena kitą. Jų buvimo kartu terpė yra žmogiškosios kultūros 
pasaulis, jo Dasein. Taigi Gamtos žaismas, jos judėjimas (Be- 
wėgung) yra kultūros judėjimo pamatas; jis yra istoriškas. 


3. ŽMOGUS GAMTOS ŽAISME 


Gamtos žaismo istoriškumas neišvengiamai reiškia tai, kad 
žmogus yra su juo susijęs ir į jį įtrauktas - ne tik per daiktų pro- 
veržį į savo tiesą per juos atskleidžiančią šviesą, bet, pirmiausia 
ir svarbiausia, per pačios atverties šviesos proveržį iš galutinio 
amžinai paslėptojo pamato, iš Amžinosios paslėpties, iš pačios 
Gamtos. 

Žmogus kaip individas nėra tikra kultūrinė būtybė, įtraukta 
amžinai paslėptų tikrovės pamatų proveržio į atskleistus tikro- 
vės pamatus, globojančius visus daiktus ir jiems viešpataujan- 
čius. Žmogui kaip individui tikrąja šio žodžio prasme pačiam 
savaime kultūra nebūdinga. Kultūra priklauso visuomenei, kla- 
nui, genčiai, tautai. Galbūt, norėdami pasakyti tiksliau, galėtu- 
me net teigti, kad visuomenė, klanas, gentis ar tauta priklauso 
kultūros įvykiui. 

Gamtos žaismas vyksta Da, žmogaus kultūrinėje aplinkoje, 
jo vietoje. Tik šioje vietoje gali atsiverti Gamtos žaismas - jis 

yra arba „esmėja“. Tik žmogaus kultūrinėje pozicijoje Būtis (ne 
šiaip būtis ar būtys) gali būti. Ši vieta yra Būties vieta, jos Dasein 
(vokiškai Da reiškia „čia“, „vieta“, o Sein - „būtis“). 

Pats tikriausias ir intensyviausias Da yra tas, kuris apima 
visą tautą su visomis jos šventėmis. Svarbiausios Egipto kultūri- 
nio gyvenimo šventės, transcendentiniu entuziazmu išjudinda- 
vusios visas tautos struktūros ląsteles, buvo faraono įžengimas į 
sostą ir laidotuvės. Kadangi faraonas buvo laikomas dievu, da- 
lyvavimas jo įžengimo į sostą ir laidotuvių ceremonijose buvo 
dalyvavimas Gamtos žaisme ir judėjime - įvairiausiose įvairių 
dievybių sąveikose. 

Be šių įvykių, išsibarsčiusių laike be jokios tvarkos, egzistavo 
ir reguliarios metinės ir metų laikų šventės. Jos buvo susijusios 
su žemdirbyste, su sezoniniais šventosios Egipto upės Nilo po- 
tvyniais ir atoslūgiais. 

Abiejų tipų šventės turi tą patį šventumo foną: Izidei gimęs 
dievas Ozyris, šventasis valdovės Motinos Žemės sostas, grin- 
džiantis valdančiojo faraono sostą, jo mirtis - sugrįžimas į šven- 
tąsias Izidės, Motinos Žemės įsčias. Paslėptasis Izidės fonas yra 
Ozyrio lopšys. Jo galinga globa skleidžiasi kaip buvimas Izidės 
jaunikiu, o Izidė jo yra mirties patalas - jo sugrįžimas į gyvastį 
teikiantį šaltinį ar terpę. 

Izidės artimumas Ozyriui liudija, kad Ozyrio dieviškumo 
esmė yra artimas ryšys su Motina Žeme, kuri pati žengia į at- 
skleistį kaip jo gimdytoja, nuotaka ir jo mirties patalas. 

Faraonas savo valdose taip pat yra Amžinosios paslėpties at- 
stovas, išaugęs iš jos. Faraonas yra saulės dievo Ra sūnus, Horas 
vaikas. Faraonui įžengiant į sostą, amžinai paslėpta savyje saulė 
(saulė kaip Amžinoji paslėptis, kaip „bevardė“, kaip dievas Ato- 
nas) pakyla į atvertį, lygiai kaip tikroji saulė pakyla virš horizon- 
to. Ši procedūra - tai tik dar vienas Motinos Žemės nušvitimo 
per šviesos dievus variantas. Karaliaus laidotuvės primena sau- 
lėlydį, šviesos dievo sugrįžimą pas Motiną Žemę. 

Iš šių dalykų galime daryti išvadą, kad agrarinio pobū- 
džio metinės šventės priklauso ar skirtos tam pačiam univer- 
saliam fonui kaip ir istorinė valdovų faraonų eilė. Lygiai kaip 

Gamtos žaismas, taip ir kultūrinis bei istorinis gyvenimas 
nuolat tęsiasi. 

Kiekvienais metais dievas Ozyris gimsta ir miršta kartu su 
metų laikų ritmu, kuris aiškiausiai matyti iš šventosios upės 
Nilo potvynių ir atoslūgių. Ozyris taip pat kiekvienąkart gimsta, 
naujam faraonui įžengiant į sostą, ir miršta kartu su valdovu. 

Taigi Gamtos žaismas slypi jame pačiame: jis neprasideda 
nuo netvarkos, kad pasiektų pilnatvę. Tai galioja ir žemdirbystės 
ciklui, ir istoriniam, kultūriniam gyvenimui. Faraono Tutancha- 
mono valdymas nepašalino visų kliūčių kultūriniams egiptiečių 
siekiams įgyvendinti. Tolesniems valdovams Ajui, Haremhebui 
ir kitiems teko tęsti nebaigtus Tutanchamono darbus ir perduo- 
ti juos palikuonims. 

Nuolatinis ritmiškas Gamtos žaismas įtraukia visus Gamtos 
įvykius ir kultūrinius gyvenimus. Šiame transcendentiniame 
Gamtos ritme daiktams suteikiamas pagrindas augti, žydėti ir 
vėl ištirpti jame, kartu grindžiamas pamatas žmogui ir kultū- 
riniams jo siekiams, kuriais jis iš esmės prisideda prie Gamtos 
ritmo darbų, kartu su ja atskleisdamas Gamtos daiktus ir savo 
paties kultūrinius darbus bei produktus. 

Gamtos žaismas vis tęsiasi, bet jo nušvitimas priklauso nuo 
žmogaus, nuo jo kultūros pasaulio, nuo jo Dasein. Žmogus yra 
pylimas, į kurį plūsta galingos transcendentinės ateinančios 
Gamtos jėgos. Šio besipriešinančio ir atsiliepiančio pylimo dėka 
plūstančios Gamtos galios yra staiga atskleidžiamos ar nušvie- 
čiamos. Atsiskleidusios jos tampa tikros besipriešinančioje ir 
atliepiančioje žmogaus terpėje, jo vietoje, kuri iš pat esmės pri- 
klauso Gamtai, Būčiai. 

Pačios pamatinės tiesos yra transcendentinės tikrovės, mito- 
logiškai suvokiamos kaip dievai, tiesos. Daiktų tiesos yra išves- 
tinės ar pavaldžios joms. Pamatinės tiesos įgalina daiktų tiesas. 
Visos tiesos, transcendentinės ar imanentinės, paaiškėja kultū- 
ros pasaulyje, jos paaiškėja žmogui. 

Eilosofiškai nagrinėjant tikrovę pirmiausia rūpėjo (ir iš es- 
mės teberūpi) veikiau daiktų tiesos, bet ne transcendentinės, 
neesybinės tiesos, o mitologiniam pasauliui ir ankstyvajai filo- 

sofijai (pirmiesiems graikų filosofams) knietėjo atskleisti trans- 
cendentines, neesybines tiesas, kurios grindžia imanentines 
arba esybines tiesas — netgi yra jų suponuojamos. Pati trans- 
cendentinės tiesos, tiesos par excellence, esmė yra Gamtos pro- 
veržis iš paslėpties į transcendentinius atverties kelius. Atverties 
keliai yra dievai. 

Gamta, Amžinoji paslėptis, prasiveržia į atvertį per dievų 
globą, per jų šokį. Taigi dievai iš dalies klaidingai pateikia patį 
Gamtos paslėptumo pobūdį. Iš čia ir tam tikras Žemės ir dievų, 
physis ir logos antagonizmas. Labiausiai pamatinė ir svarbiausia 
pačios kultūros tiesa yra ir labai klaidinga, ir teisinga. Žmogus, 
kultūrinė būtybė, daro ką gali, kad būtų naudingas Gamtos at- 
verčiai-paslėpčiai, Gamtos žaismui, 

Mūsų aptartas dievų gimimo ir mirties ritmas, nupasakoja- 
mas, pavyzdžiui, Izidės ir Ozyrio mite, puikiai apibūdina Gam- 
tos žaismą. Tą pačią tiesą randame graikų mituose, tik ne taip 
aiškiai pabrėžiamą. Valdžios perėjimas iš Urano Kronui ir iš 
Krono Dzeusui neabejotinai yra tas pats motyvas. Per Prome- 
tėjo maištą prieš Dzeusą darosi akivaizdus žmogaus vaidmuo 
dievams gimstant ir mirštant. Visų dramatiškiausias, kupinas 
mitologinės išraiškos dievų iškilimas ir nuopuolis, dievų trage- 
dija vaizduojami germanų Dievų sutemų mituose. 

Žmogaus išminties gelmė - tai jo gebėjimas suvokti didingą 
Gamtos žaismo įvykį - galutinės transcendentinės tikrovės pa- 
slėpties ir atverties ritmą. Šis monumentalus Būties įvykis nie- 
kada nepateikiamas ir neišsakomas visiems laikams. Kultūriš- 
kai gyvas žmogus nuolat paklūsta šiam blyksinčiam amžinam ir 
amžinai klaidžiam transcendentiniam įvykiui - pačia intensy- 
viausia veikla ir visišku atsidavimu. 

Per senovės Egipto valdovų laidotuves būdavo patiekiami 
„garsiojo meilės vaisiaus“ mandragoros griežinėliai. Šia cere- 
monija būdavo garbinama deivė Hator, „kuri prižiūrėjo miru- 
siuosius ir rūpinosi meile“!. Čia matyti, kad mirtis ir laidotuvės 


! Descroches-Noblecourt, op. cit., p. 244. 

būdavo glaudžiai siejamos su gyvenimu, meile ir giminės pra- 
tęsimu. Šiomis apeigomis pabrėžiama mirties ir gyvenimo bei 
meilės, paslėpties ir atverties, Niekio ir Būties tarpusavio pri- 
klausomybė. 

Viską, ko reikia gyvūnui, Gamta paliko tiesiog jam pakeliui. 
Jei dėl kokių priežasčių kurių nors gyvybinių dalykų gyvūno ke- 
lyje pritrūksta, jis miršta, negalėdamas apsirūpinti tuo, ko jam 
trūksta. Tačiau žmogus pats išsivalo savo ūkio sklypą. Jis statosi 
būstą iš akmenų ir rąstų. Žemės molis žmogui praverčia indams 
žiesti, metalai - įrankiams ir ginklams gaminti, kai kurios ša- 
knys, uogos, grybai, laukiniai žvėrys žemėje ir vandenyje yra jo 
maisto ištekliai, ir taip toliau. Visi šie dalykai nėra tiesiog padėti 
žmogui pakeliui. Jam tenka pačiam imtis iniciatyvos, pačiam 
elgtis kūrybingai, kad gautų šias gamtos dovanas ir į jas atsi- 
lieptų, bendradarbiaudamas su Gamta. Gamta suteikia žmogui 
tai, ko jam reikia, bet neišsiverčia be jo indėlio. Žmogus kultū- 
rina laukinius augalus, prisijaukina laukinius žvėris. Jis pritaiko 
akmenis ir medžius, kad tiktų jo poreikiams. Taip savo darbu 
žmogus prisideda prie gamtos daiktų, kokie jie yra, atskleidimo. 
Tik žmogus yra dirbanti būtybė. Gyvūno elgsena iš tiesų nėra 
darbas. 

Jei šiame pasaulyje gyventų ne žmonės, o angelai, argi jame 
stovėtų patogūs būstai su puošniais gyvenamaisiais kambariais, 
su židiniais ir veidrodžiais, voniomis, kanalizacijos sistemomis, 
balkonais ir panašiais dalykais? Ar jame būtų geros odos batų, 
gražių moteriškų skrybėlaičių, šukų, lūpų dažų, šaldytuvų, tele- 
vizorių, automobilių, melžiamų karvių, dirbamų laukų, kelių ir 
tiltų? Visi šie daiktai pasirodo prasmingi, tai yra tikri ir realūs, 
tik žmogaus pasaulyje. Be žmogaus visi šie daiktai nebūtų aiš- 
kūs, prasmingi ir realūs: juos uždengtų neperregima realumo, 
Būties arba Gamtos, skraistė. 

Daiktai ir būtybės pasirodo aiškūs, grįsdami savo aiškumą 
pamatiniais kultūros principais, dievais. Dievų atėjimas į žmo- 
giškosios kultūros pasaulį yra susijęs su Gamtos tėkme ir blyk- 
čiojimu. Tai nutinka, atsiskleidžiant Gamtai, ir tai veikiau yra 
paslėptis, o ne atvertis, tai šaukiasi vis naujos atverties. Žmogus, 

apsirūpindamas reikiamais daiktais, atskleidžia ne tik juos, bet 
ir kiekvienos esybinės atverties principus, dievus, ir tai dar ne 
viskas. Jis kartu atskleidžia Gamtą ir jos žaismą, tai yra Niekio 
(physis) įsiveržimą į Būtį (logos). 

Senovės žmogus buvo daug atviresnis Gamtos pradams negu 
dabartinis, apsupęs save veiksmingomis technologinėmis prie- 
monėmis ir susikūręs priedangą nuo žaismingos Gamtos vieš- 
patijos. Senovės žmogų persekiojo ligos, staiga užgriūvančios 
audros, pavojingi žvėrys, nederliai ir panašūs dalykai. Jis daug 
aiškiau negu šiandienos žmogus suvokė galias, valdančias daik- 
tų ir įvykių eigą, taip pat ir jo bei jo artimųjų gyvenimą. 

Dauguma gamtos galių buvo priešiškos žmogui, palankių 
būdavo gana nedaug. Visą gyvenimą svarbiausi žmogaus dar- 
bai buvo ritualai ir ceremonijos, kuriomis jis mėgino numaldy- 
ti priešiškus dievus, sušvelninti jų priešiškumą ir išmelsti jam 
palankių dievų pagalbą ir paramą. Šventovės, maldos, giesmės, 
himnai, statulos ir kiti religiniai kūriniai ar reginiai įvairiais 
metų laikais arba nereguliarių istorinių įvykių progomis — visa 
tai buvo žmogaus susidūrimo su dievais ir atliepiamojo „paklu- 
simo“ jiems (jų „supratimo“) padariniai. Šie kulto daiktai yra 
ir kultūros daiktai. Jie glaudžiai susiję su žmogaus gyvenamojo 
pasaulio daiktais. Taigi brėždami aiškią skiriamąją liniją tarp 
„materialių“ daiktų ir „dvasinių“ (kultūros) daiktų, neįžvelgtu- 
me transcendentinių tikrovės pamatų - visų pirmiausia neįžiū- 
rėtume Gamtos žaismo, Būties Įvykio. 


4. ANIMIZMAS 


Daiktai - tai imanentinė tikrovė, persmelkta Gamtos - trans- 
cendentinės tikrovės žaismo. Kadangi žmogus yra įtrauktas į 
transcendentinę tikrovę, jis taip pat yra transcendentinė galia, 
persmelkianti pasaulio daiktus. Argi obelis pati savaime nors ir 
per milijoną metų taptų tuo, kas ji yra žmogiškosios kultūros pa- 
saulyje, jei pasaulyje nebūtų žmonių? Obelis yra tarsi persmelk- 
ta žmogaus buvimo žmogumi, nes ji, medis, įaugusi į žmogaus 

Dasein. Nei žydinčio medžio grožis, nei jo žiedų kvapas nebūtų 
tokie aiškūs, tikri ir neabejotinai realūs, jei nebūtų žmogaus ir jo 
pasaulio. Tai, kad žmogus persmelkė daiktus, kai kurios senovės 
kultūros vaizduoja per tam tikrą animizmą: žmogus po mirties 
apsigyvena kokiame nors daikte, dažniausiai medyje. Daugybė 
lietuvių sakmių ir legendų byloja apie kraujuojančius įpjautus ar 
kertamus medžius?. 

Animizmo, žmogaus persmelktų jo pasaulio daiktų, prasmės 
šaknys glūdi žmogaus artimume kūrybingai, žaidžiančiai Gam- 
tai. Kiekvienas daiktas ir kiekvienas gyvūnas gali būti suvokia- 
mas kaip iškilęs iš paties transcendentinio Gamtos įvykio - iš 
jos žaismo. Žmogus sulaikomas Gamtos žaisme, ir kaip tik todėl 
jis gali būti suvokiamas kaip aktyvus jo dalyvis. Tačiau tai nėra 
žmogaus vieta. Žmogaus buvimas sulaikytam Gamtos žaisme — 
tai ne buvimas nukreiptam tam tikru esybiškos būtybės keliu. Iš 
tiesų neprisirišdamas prie kurio nors iš daugybės Gamtos žaidy- 
klos kelių, jis gali ar iš esmės galėtų pasirinkti bet kurį iš jų - tai 
yra visus juos. Daiktai ir gyvūnai turi savo pačių prigimtį, susi- 
jusią su jų buvimu aiškiai nukreiptiems kuriuo nors iš Gamtos 
pasaulio kelių. Žmogus neturi jokio Gamtos žemėlapyje aiškiai 
nustatyto kelio. Jo paties prisiimta užduotis yra atrasti savo ke- 
lią, savo taką. Jis privalo rasti jį pats, atitikdamas ir atsiliepda- 
mas (ar net neatsiliepdamas) į Gamtos žaismą. Žmogus tarsi 
pajėgus žengti bet kuriuo Gamtos pasaulio keliu ar taku. Jis gali 
būti viskuo. Neturėdamas tvirtai suformuotų išskirtinių savybių 
specifinei būčiai Gamtos aplinkoje, jis tarsi pasižymi visomis 
šiomis savybėmis ir bruožais per savo paties galimybes. Kitaip 
tariant, žmogus, neesybiška būtybė, ne daiktas, iš tiesų gali būti 
bet kuo Gamtos pasaulyje; jos srityje jis gali eiti bet kuriuo keliu. 
Jis nepasirengęs gyventi neapdorotoje aplinkoje ir neturi tam 
priemonių. Tačiau jis gali susikurti savo paties valdomą aplinką: 
pasistato sau būstą, kur susikuria visas aplinkybes, leidžiančias 

jam išgyventi, atsižvelgiant į jo primityvumą ir netobulumą - 


2 Cit. iš: Balys, op. cit., p. 68. 

į tai, kad jis nepajėgus išgyventi neapdorotoje aplinkoje. Žmo- 
gus neturi natūralaus apvalkalo, kuris jį saugotų, tad apsirūpina 
įvairiais drabužiais, tinkamais įvairiomis klimato sąlygomis. Jis iš 
prigimties nepajėgus gyventi ant vandens, bet gali gyventi ant jo 
ištisus mėnesius ar metus, pasistatęs laivą. Jis neturi sparnų, bet 
gali skraidyti. Nebetoli tas laikas, kai žmogus galės gyventi Mė- 
nulyje ar net tolimose planetose. Vargiai galėtume išvardinti visas 
biologines savybes, kurių žmogus neturi ir kuriomis jis pajėgus 
apsirūpinti, atsižvelgdamas į Gamtos kūrybos modelius bei jos 
žaismą ir jiems atsiliepdamas. Atrodo, tarsi žmogus stovėtų prie 
pat neišsemiamo Gamtos geranoriškumo šulinio, kur viskas jam 
pasiekiama. Vargiai yra kam nors būdinga savybė, kurios žmogus 
negalėtų susikurti. Dažnai sakoma, kad gamta žmogui, priešingai 
negu gyvūnams, yra veikiau pamotė, o ne motina. Tačiau žmo- 
gui, jos atstumtam vaikui, pasiekiami Motinos (Motinos Žemės) 
lobiai, neišsemiami visų jos gėrybių ir savybių šaltiniai. 

Žmogui prieinamos visos daiktų ir gyvūnų savybės, net ir 
nebūdamos duotos jam prigimties, ir tai daro jį pačiu primi- 
tyviausiu ir mažiausiai apdovanotu, o kita vertus, daugiausiai 
sugebančiu ir išskirtinai apdovanotu Gamtos padaru. Viena 
vertus, žmogus yra bemaž niekas, nepasižymi jokiomis savybė- 
mis, kita vertus, jis yra tarsi visi daiktai, turi visas jų savybes. Jis 
yra pati baigtiniausia būtybė, bet jo galimybės neribotos. Kaip 
tik todėl jis artimas dievams - maža to, artimas ir Gamtai. Jis 
nėra išimtis: jis yra kūrybingas tuo pat būdu, kaip kūrybinga yra 
Gamta. Žmogui reikalinga Gamta, kad atrastų joje savo vietą. 
Kadangi žmogus, kaip jau aptarėme, yra (nors ir potencialiai) 
visų susipynusių daiktų savybių tinklas, jo pozicija yra locus, kur 
glūdi visų daiktų šaknys. Tai bus matyti daug akivaizdžiau, jei 
prisiminsime, kad žmogaus kultūros pasaulis, jo pozicija yra lo- 
cus, kur nušviečiami ir atskleidžiami visi daiktai. Gamtai reikia 
žmogaus, kad galėtų atnešti kūrybingą savo žaismą į žmogaus 
pasaulį per kūrybingą žmogaus atsiliepimą jai. Taigi žmogaus 
pozicija iš principo priklauso Gamtai. Mes vadiname ją žmo- 
gaus pozicija, nes tai - jo atliepiamas, prisiderinąs dalyvavimas 
šiame žaisme, visų daiktų lopšyje, 

Animizmą turėtume suvokti kaip visus daiktus persmelku- 
sią Gamtą ir jos žaismą. Tai neišvengiamai kartu reiškia, kad 
ir žmogus persmelkia daiktus - savo kultūra ir atliepiamu san- 
tykiu su Gamtos žaismu. Žmogaus atsakas yra neatskiriama 
Gamtos žaismo dalis. 

Mitologinių žmonių kultūros pasaulio - kaip visų pirmiau- 
sia priklausančio Gamtai ir tik tada (per atsaką ar priderintą 
paklusimą supančioms Gamtos galioms) žmogui - samprata 
skiriasi nuo šiuolaikinio žmogaus požiūrio. Tiesa, modernieji 
filosofai puikiai suvokia, kad daiktų ir būtybių prasmės šaknys 
glūdi žmoguje, subjekte. Taip jų požiūris įgyja jį formuojantį ir 
struktūrinantį ontologinį pagrindą. Tačiau šiuolaikinis žmogus 
neatsižvelgia į tai, kad žmogaus buvimo žmogumi, jo subjek- 
tyvumo pamatas nėra jo rankose, jis yra už žmogaus ribų. Mo- 
dernioji mintis sustoja ties žmogumi, subjektu - visos tikrovės 
pagrindu. Ji nežengia nė žingsnio toliau. Štai kodėl šiuolaikinis 
pasaulis yra antropocentriškas, o mitologiniam pasauliui bū- 
dingas į gamtą sutelktas požiūris, pagal kurį buvimą žmogumi 
grindžia tai, kas yra už žmogaus ribų - Gamta. 

Senovės pasaulyje buvo puikiai suvokiama, kad kol Gamta 
žaidžia, žmogus yra gyvas (jei kalbėsime apie tikrąjį jo buvimą 
gyvam - vidinės jo savasties buvimą gyvai). Ši gili mintis išsako- 
ma egiptiečių giesmėje aukščiausiajai dievybei Atonui, Amžinajai 
paslėpčiai - „Atono giesmėje“. Atonas yra saulė anapus horizontų. 
Saulė visada pakyla ir taip sugriauna savo pačios amžino paslėp- 
tumo pobūdį. Šis pažeidimas verčia saulę vėl nusileisti, pasislėpti. 
Taip ji išsigydo savosios atverties žaizdą. Aušra ir saulėlydis yra 
Gamtos žaismas, Atono paskirtis. Jie yra amžini. 

Kadangi žmogaus šaknys įleistos Gamtoje, jo paskirtis yra 
amžinuoju būdu atsiliepti amžinajam jos žaismui. Kultūros 
prasmė yra suteikti amžinumo aureolę žmogiškosios kultūros 
darbams ir kūriniams, kurie atsiliepia Gamtos žaismui. „Atono 
giesmėje“ yra sakoma: 


„Mirties nėra! Visa kas žemėje vyksta pagal tavo valią, nes tu su- 
kūrei žmogų. Tu pateki, ir mes gyvename, tu nusileidi, ir mes miršta- 

me. Tu pats esi gyvenimo siekis. Gyvename tik per tave: visi žmonės 
ieško tavęs, o saulės dieve, kol tu nusileidi. Visas darbas nudirbtas, 
kai tu nugrimzti į vakarus. Kai vėl sužimbi, tu leidi žemės žmonėms 
augti. 


Dėl savo pasaulio ribotumo žmogus nepajėgia amžinuoju 
būdu įvaldyti amžinojo Gamtos žaismo. Tačiau kiekviena kul- 
tūra ir net kiekviena kultūros epocha turi mėginti toliau kurti 
amžinuosius kūrinius, kuriais ji tarsi sustabdo didingus Gamtos 
žaismo blyksnius, valdančius kultūrą ar jos epochą. Be abejo, 
pats Gamtos žaismas niekada nesustabdomas; pagautas, užfik- 
suotas ar sustabdytas Gamtos žaismo fragmentas - tai didis pa- 
minklas, gyvas šio žaismo didybės liudijimas. Sustabdyti Gam- 
tos žaismą kurioje nors kultūroje ar jos epochoje per „amžinus“, 
„nemirtingus“ didžiųjų kultūros žmonių kūrinius įmanoma tik 
toje konkrečioje gyvoje kultūroje. Tie kūriniai jokiu būdu nėra 
absoliutūs: jie negali būti primetami kitoms kultūroms ar iške- 
liami virš jų kaip galutinės, neginčijamos, nepajudinamos ver- 
tybės, kriterijai ar principai. 

Egipto kultūra ypač nuostabi monumentaliais mėginimais 
įamžinti gamtos žaismą Egipto Dasein piramidėmis, sfinksais, 
obeliskais, mumijomis, gilios senovės išminties kupinomis mal- 
domis, giesmėmis ir mitais apie dievus. Tačiau visi šie didingi 
paminklai yra tokie tik pačiame Egipto kultūros gyvenime. Net 
savo įtaka būdami be galo svarbūs kitoms kultūroms, jie vis dėl- 
to lieka joms svetimi ir gali daryti tik šalutinį poveikį. Kitaip 
tariant, didingosios Egipto kultūros principai neturi antkultū- 
rinės vertės. Egipto kultūros paminklai yra amžini kūriniai pa- 
čios Egipto kultūros požiūriu, įgydami didingą reikšmę būtent 
jos kontekste. 

Gamtos žaismas yra visų kultūrų tema, ir visų kultūrų bei 
jų epochų paskirtis yra tarsi užsiimti poziciją Gamtos žaisme, 
valdančiame tas kultūras, ir savais būdais atspindėti jį savajame 
Dasein. 


* Zierer, op. cit., Band II, p. 74. 

5. INDIVIDUALUMAS IR SAVASTIS 


Visi daiktai yra Gamtos apdovanoti aiškumu: jie turi savo 
kelius ir tikslą, yra prasmingi ir vertingi. Visa tai reiškia, kad jie 
yra grindžiami Gamtos, kuri pati prasiveržia į kultūrinio pasau- 
lio atvertį, taigi pati yra šis pasaulis. 

Gamta arba pasaulis skiriasi nuo daiktų tuo, kad ji nėra pa- 
grįsta, taigi jai nebūdingas daiktų aiškumas - jų tikslingumas, 
prasmingumas, vertingumas ir t. t. Gamta, arba pasaulis, „sa- 
vaime yra betikslė, neturi jokios vertės ir visada yra už bet kokio 
dorovinio vertinimo ribų, yra „anapus gėrio ir blogio“. Netu- 
rinčioje pagrindo ar tikslo, prasmės ar siekio, vertės ar plano, 
joje vis dėlto glūdi visų kruopščiai pagrįstų pasaulietinių bū- 
tybių pagrindas, joje - nors ji pati betikslė - glūdi visi keliai, 
kuriais siekiami tikslai; nors ir būdama bevertė, ji apima visus 
etalonus, pagal kuriuos nustatoma daugybė būties intensyvumo 
laipsnių, ir laiką bei erdvę, atvirus erdviniam ir laikiniam nu- 
statytos, tikslingos, prasmingos ir kupinos vertės daiktų būties 
fiksavimui.“* 

Žmogus, nors yra būtybė ar esybė, išsiskiria iš visa ko, kas 
esybiška, būdamas atviras Gamtos žaismui ir į jį įtrauktas kartu 
su savo kultūros pasauliu, su savuoju Dasein. Taigi išskirtinės 
žmogaus žymės turėtų būti tokios pat kaip ir Gamtos. Kitaip 
tariant, turėtume kaip būdingus bruožus priskirti žmogui be- 
tiksliškumą, bevertiškumą, beprasmiškumą - žodžiu, esybiško 
aiškumo stoką ar galbūt esminių visa ko, kas esybiška, bruožų 
trūkumą. Iš dalies tai nurodo Nietzsche, apibūdindamas žmogų 
(ar veikiau antžmogį) kaip būtybę, esančią anapus gėrio ir blo- 
gio ribų. 

Nereikia nė sakyti, kad šie Gamtai, kultūros pasauliui ar 
žmogui priskiriami „neigiami“ bruožai nereiškia, jog gamta ar 
žmogus vertinami menkiau už daiktus, - jie nėra susiję su jokiu 
nihilistiniu ar skeptiniu požiūriu. Šie bruožai iš principo iškelia 


* Fink, Spiel, p. 238. 

Gamtą ir iš pat esmės neesybišką žmogų kaip transcendentiškas 
realijas. Akivaizdu, kad - mes nuolat tai pabrėžėme - Gamta 
(pasaulis) ir žmogus yra „stipresnės“ realijos (transcendentinės 
realijos), grindžiančios „silpnesnes“ realijas - daiktus (esybiš- 
kas, imanentiškas realijas), ir yra būtina jų prielaida. 

Žmogaus betiksliškumas, bevertiškumas, beprasmišku- 
mas, jo kelių ir siekių neaiškumas, jo „amoralumas“ - visa 
tai reiškia, kad jis neina aiškiomis gairėmis nužymėtu keliu, 
saugiai vedančiu jį „namo, į atliktą jo būties paskirtį. Žmo- 
gus skendi kūrybingos Gamtos globos verpete, valdančiame 
jo kultūros pasaulį. Jis privalo, bendradarbiaudamas su Gamta 
ir jos dievais, pats atrasti sau tikslą, vertybes, prasmę, dorovės 
normas ir t. t., tad turi užsiimti pirmapradę poziciją, pirmesnę 
už visus tikslus, vertybes, prasmę ar dorovės normas, kitaip 
tariant, būti betikslis, bevertis, beprasmis ir „amoralus“. Kad 
bendradarbiautų su Gamtos globa ar žaismu, supančiomis 
savo kultūros pasaulio galiomis, žmogus turi būti kelią pame- 
tęs klajūnas pirmapradžiame kosmose. Šis klajūnas, kultūros 

"būtybė, neišvengiamai yra kūrybingas: jam tenka atverti nau- 
jus kelius, nustatyti tikslus, vertybes, prasmes, dėsnius ir t. t., 
jis turi nustatyti sistemas ir doktrinas, aiškinančias aplinkinio 
pasaulio daiktus, turi kurti estetinio grožio kūrinius, kuriuose 
chaotiškas tikrovės fonas gali sužibėti amžinąja pašvaiste, turi 
atskleisti savojo pasaulio dievus, skelbiančius žmonėms Gam- 
tos šventumą ir suteikiančius jiems jų gyvenimo kriterijus bei 
standartus. 

Gamta, kultūra, žmogus - šiais pamatais remiasi daiktų aiš- 
kumas. Visa ką paaiškinantys pagrindai patys laikosi klaidina- 
mai atokiai nuo aiškumo. Mes negalime apibūdinti nei Gam- 
tos, nei kultūros, nei Žmogaus vidinės savasties taip išsamiai ir 
aiškiai, kaip neretai esame pajėgūs apibūdinti esybiškas savo 
pasaulio realijas. Tačiau galime ir privalome nuolat mėginti at- 
skleisti galutines savo kultūros realijas. Šis mėginimas - tai kul- 
tūrinė žmogaus paskirtis. Kas yra Gamta? Kas yra pasaulis? Kas 
yra didžiosios galios, supančios mūsų pasaulį? Kas yra žmogaus 
esmė ir koks jo kelias pasaulyje? Šie klausimai, iš pat esmės 

neaiškūs, lemia kito iš pat esmės neaiškaus klausimo atsakymą: 
kokia yra daiktų prasmė žmogaus pasaulyje? 

Žmogus nuolat susiduria su visais šiais klausimais, ir į juos 
neįmanoma visiškai išsamiai atsakyti visiems laikams. Į juos vis 
iš naujo atsako vidinė žmogaus savastis per kultūrinius savo 
pačios darbus, kurie yra tokie dėl to, kad atitinka supančias jo 
pasaulio galias. Neįmanoma tokia absoliuti, racionaliai pagrįs- 
ta ir aiški Gamtą, pasaulį, žmogų aiškinanti sistema, kuri būtų 
visiškai tobula ir galiotų visiems laikams. Tačiau mes pažįstame 
Gamtą, pasaulį ir žmogų: net jei pažįstame visa tai vien kaip 
tikrovę, kuri grindžia imanentines realijas ir daiktus, vis dėlto 
mes tai pažįstame! Negana to, šiuo žinojimu remiasi daiktų ir 
visa ko, kas esybiška, pažinimas. Ir transcendentinių, ir imanen- 
tinių realijų pažinimas visada yra kultūriškas. Esybiško žinoji- 
mo aiškumas grindžiamas pamatiniu užesybiškų ar neesybiškų 
jo pamatų neaiškumu. 

Daiktas ar, tarkime, gyvūnas tiksliai veikia aiškiai jam nu- 
statytu būdu. Kaip tik todėl jis yra savo rūšies narys - vienas iš 
daugelio, individas tarp kitų tokių kaip jis individų. Žmogus, 
priešingai negu gyvūnas, yra nebaigtinė būtybė, „sergąs gyvū- 
nas“ (Nietzsche), nepriklausantis rūšiai, nes neturi aiškaus ke- 
lio, kuriuo eitų kartu su kitais tokiais kaip jis. Galėtume sakyti, 
kad kiekvienam žmogui lemta įžengti į savo kelią ar surasti savo 
atsakymą aukštesnėms galioms, kurios valdo ir globoja visus 
daiktus, taigi jis dideliu mastu yra pats sau rūšis. 

Rūšies narys keliauja savo gyvenimo vėžėmis. Kultūrinė, cha- 
otiška būtybė „neturi vėžių“. Ji bendradarbiauja su veikiančiomis 
Gamtos galiomis, nustatydama savo gyvenimo vėžes. Savo kultū- 
rinėje aplinkoje žmogus įgyja tvirtas vėžes (nors šios vėžės nie- 
kada netinka visiems visų kultūrų nariams, visai žmonijai), susi- 
kuria jas pats. Net toje pačioje kultūroje kiekvienas jos narys turi 
keliauti savomis vėžėmis, jos niekada negali būti visiškai objek- 
tyvios, be jomis keliaujančio individo atspalvio. Tikras kultūros 
narys negali būti beveidis, koks yra gyvūnų rūšies narys. 

Dėl chaotiškos savo prigimties, dėl savo bekelystės, žmogus 
nėra rūšies narys. Žmogiškasis individas (asmuo, vidinė savas- 

tis) yra savaip susijęs su Gamta, bet ši sąsaja nėra virtusi keliu - to- 
kiu, kokiu eina visos gyvūnų rūšys. Taigi žmogus yra tarsi pats 
sau rūšis, tačiau šios rūšies ribos neaiškios: jos nėra apibrėžtos, 
pastovios, sustingusios. 

Visa tai reiškia, kad žmogus, „niekuo neypatinga“ būtybė, 
atlikdamas savo būties ar gyvenimo paskirtį, pats formuoja ar, 
veikiau galėtume sakyti, kuria savo rūšį, atsiliepdamas į supan- 
čios Gamtos kriterijus. Tai nereiškia, kad kiekvienas žmogus ke- 
liauja visiškai atskiru keliu, kurdamas savo rūšį kartu su gamta. 
Jis brėžia savo liniją, „paklusdamas“ dievams („suprasdamas“ 
juos) kartu su savo kultūros bendrakeleiviais. Paukštis suka liz- 
dą, visiškai tokį pat kaip kitų jo rūšies narių. Egipto kultūros 
architektas stato unikalią šventyklą. Tačiau ši šventykla turi tam 
tikrą Egipto kultūros atspalvį, lygiai kaip ir kitų Egipto architek- 
tų statytos šventovės. 

Žmonių visuomenė linkusi trauktis nuo savo pirmapradžio 
įtrauktumo į Gamtos žaismą - nuo paties savo laikymosi šia- 
me žaisme būdo. Kaip tik todėl nuolat iškyla pavojus nuklysti 
nuo tikrosios savo tautos kultūrinės bekelystės. Prireikia iškilių 
kultūros žmonių - didžiųjų visuomenės žmonių - pastangų pa- 
matiniams standartams, tarsi kelrodėms žvaigždėms, išlaikyti, 
ir ne šiaip sekti jais, bet per šių didžių žmonių kūrybos darbus 
išlaikyti tuos idealus pasiekiamus savo žmonių - savo tautos — 
akivaizdoje. Tik retam visuomenės individui pakanka stiprybės 
paklusti pirmapradžiam kultūriniam savo Dasein chaosui - stovėti 
pirmapradžio neaiškumo, nesaugumo ir dievų šokio supamam. 
Tik vyriausieji bendruomenės žyniai, dainiai ir išminčiai gali 
palaikyti kultūrinę savo tautos gyvastį. Heideggeris taikliai api- 
būdina šią sudėtingą didžio žmogaus situaciją: pasak jo, tikrasis 
buvimas žmogumi (buvimas įleidus šaknis savajame Dasein, 
savo kultūros pasaulyje) - tai jo „laikymasis Nieke““, chaose, 
bekelystėje. Didžiųjų visuomenės žmonių - žmonių, įžvelgiančių 
pradinį Gamtos chaosą - kultūros kūriniai suteikia visuomenei 


5 Heidegger, Kas yra metafizika, p. 121. 

takus, vėžes, priskirdami žmonėms jų buvimo ir veikimo pa- 
saulyje kelius, suteikia visuomenei jos normas. Didžiųjų visuo- 
menės žmonių kultūros darbai - epai, legendos apie dievus, 
išminties sprendimai, suformuluoti dievų įstatymai, himnų ir 
maldų kūryba, pastatytos šventovės, statulos ir kiti paminklai ir 
visa kita - suteikia visuomenės nariui, bekelei būtybei, patikimą 
taką. 

Šiuo požiūriu tautos ar visuomenės kultūriniai darbai padaro 
žmogų - „jokiai rūšiai nepriklausančią būtybę“ - rūšies būtybe. 
Kaip jau žinome, kultūros fonas yra galutinės tikrovės, Gamtos 
žaismo tėkmė. Šis žaismas vyksta, Gamtai išeinant į šviesą ar 
atvertį ir staiga vėl pasislepiant po nepermatomu pirmapradės 
Nakties šydu. Žmogus, kurio paskirtis yra nešti šviesą pirma- 
pradžiam savo Būties Įvykiui, Amžinosios paslėpties aušrą ir 
saulėlydį, atlieka savo užduotį, atverdamas kelius ar vėžes savo 
kūriniais, kuriuose telkiasi ir atsispindi Gamtos žaismo skaidru- 
mas, jos iškilimas iš pirmapradžio chaoso kartu su jos mirtimi 
arba nugrimzdimu į chaotiškas šio skaidrumo sutemas, kai ji vėl 
apsigaubia šydu. Didieji žmonės atsiliepia gamtos žaismui atvi- 
rumu ne tik jo aušroms, bet ir jo saulėlydžiams. Taigi didžių- 
jų kultūrinės visuomenės žmonių darbai, nustatantys jų tautos 
buvojimo taką, turi padaryti šį taką nepastovų, tikrą neišbren- 
damumo, bekelystės taką. Didieji žmonės turi peržengti savo 
kūrinius, pateikdami juos kaip paprasčiausius blyksnius, kaip 
blyksinčią šviesą, kuri, užgimusi kultūros naktyje, vėl panyra į 
bedugnį nakties chaosą. Taip jie atskleidžia galutinių tikrovės 
pamatų bedugnę. 

Mitologinio pasaulio šventės buvo ne pramogų ir malonu- 
mų dienos, kai žmonės nutraukdavo rimto, kuriamojo darbo 
eigą (kaip įprasta moderniajam šių dienų žmogui). Tomis die- 
nomis būdavo gilinama, stiprinama žmogaus asmenybė, jo sa- 
vastis, susiejant kasdienius jo darbus su dievais ir pajungiant 

juos dieviškiesiems standartams. Šventės būdavo tos dienos, kai 
suintensyvėdavo žmogaus asmenybė, jo savastis. 

Kaip jau matėme, šventės vykdavo kiekvienu metų laiku, 
pagal daugiau ar mažiau pasikartojančias šventąsias žemdirbių 

visuomenės dienas. Būdavo švenčiamos ir istorinės šventos die- 
nos, nesusijusios su sezoninėmis žemdirbių šventėmis. Tokios 
šventės būdavo, pavyzdžiui, valdovų įžengimas į sostą arba jų ar 
didžiųjų visuomenės žmonių laidotuvės. Paprastai tai būdavo 
iškilmės, kupinos kulto ceremonijų ir ritualų, įkvepiamos ne- 
tikėtų, daugiausia katastrofiškų įvykių - potvynių, epidemijų, 
priešų įsiveržimo ir t. t. 

Šios šventosios dienos, reguliarios ar susijusios su istoriniais 
įvykiais - tai tokios dienos, kai žmonės susėsdavo prie stalų ar 
savo kultūros dievų altorių po įvairių beveik visada švento po- 
būdžio religinių aktų, kuriuos atlikdavo šventieji visuomenės 
žmonės, jos žyniai, ir kurie suteikdavo žmonėms teisę susėsti 
prie vieno stalo su dievais kaip jų bendrininkams - atsiliepian- 
tiems, paklūstantiems savo dievams arba suprantantiems juos. 

Ritualinis žmogaus valgymas kartu su dievais iš esmės reiš- 
kia, kad jis grįžta prie bekelystės būsenos, kai artimai bendravo 
su Gamtos žaismu bei jos dievais ir tikrai juos patirdavo. Šis 
lietimasis, trikdomas kasdienio žmogaus rūpinimosi esybiško- 
mis realijomis, apsunkinančio kiekvieną jo žingsnį per gyveni- 
mo situacijas, pažadina žmogų pirmapradžiam „paklusimui“ jo 
dievams (jų „supratimui“). Kartu šventosiomis kultūros dieno- 
mis - dienomis, kai žmogus tiesiogiai susiduria su savo die- 
vais - sudreba, atrodytų, tvirtai jam nustatytas kultūros kelias, 
jo „vėžės“, o jis pats sugrįžta į pirmapradę bekelystę. Šios šventės 
bylojo, kad žmogus negali visiems laikams nusistatyti „neabe- 
jotinai tikrų“ savo kultūros kelių. Pastangos nustatyti juos yra 
nepaliaujama jo paskirtis. 

Kultūra turi išlikti gyvybinga, ji privalo nepaliaujamai ieš- 
koti galutinių tikrovės, Gamtos, pasaulio pamatų ir įvairoviš- 
kų jų principų, visa ką tvarkančių logos kriterijų, dievų šokio. 
Kultūra - tai nepaliaujamas „paklūstančio“ („suprantančio“) 
žmogaus atsakas, kuriuo jis aktyviai bendradarbiauja su Gam- 
ta, dalyvaudamas šventojoje (pilnatviškoje) jos globoje. Šiuo 
atsaku žmogus aktyviai, konstruktyviai steigia savąją rūšį, 
grindžia savąjį kelią, kurio pirmapradiškai jam nesuteikė Mo- 
tina Gamta. 

Jei žmogus postuluoja tam tikrą „vertybių lentelę“, „normų 
kodeksą“, galiojantį visai žmonijai visiems laikams, jis nustoja 
būti kultūriškas. Toks žmogus, pavyzdžiui, yra komunistinis 
žmogus, besilaikantis „nepajudinamos“ ir „neabejotinos“ dok- 
trinos. Tokia yra ir tomizmo filosofija bei teologija, logiškai, ra- 
cionalistiškai „paaiškinanti“ viską, nuo dulkelės iki paties Dievo. 
Veikiausiai tokia yra ir Amerikos demokratija, nors ji vis dėlto 
nesiskelbia detaliai ir išsamiai paaiškinanti visa ką pasaulyje: ji 
palieka sričių, kurios gali būti formuojamos, laikantis pamatinių 
„demokratijos“ principų, nors jais pačiais jokiu būdu neabejo- 
jama. Pagrindinis šios sistemos principas yra antropocentriško 
pasaulio postulatas - pasaulio, kuriame visa kas apibūdinama, 
vienaip ar kitaip siejant su žmogumi - visatos ašimi. 

Rūšies narį mes vadiname individu. Šia prasme kiekvienas 
individas yra panašus į bet kurį kitą tos pačios rūšies individą. 
Žmogus, „nepriklausąs rūšiai“, šiuo atveju nėra individas. Jis 
yra asmuo, kultūrinė būtybė su vidine savastimi, siela. Indivi- 
das šiuo požiūriu per savo esybiškumą yra „beveidis“, o asmenį 
išskiria transcendentinės savybės. 

Kultūros pasaulyje žmogus taip pat didele dalimi neretai 
tampa individu, tarsi daiktas ar gyvūnas, nukreiptas aiškiai nu- 
žymėtu keliu ir besivadovaujantis aiškiomis buvimo ir veikimo 
normomis, 

Nors žmogus gali tapti ir dažnai tampa individu, jis, kad būtų 
kultūriškai gyvybingas, turi suardyti besiformuojantį aplink jį 
ar veikiau aplink visuomenę, kurios narys jis yra, rūšies kiau- 
tą ir sugrįžti prie pirmapradės „laikymosi Nieke“ pozicijos. Tai 
reiškia, kad jis turi išlaikyti asmenybės ir savasties būklę, užuot 
virtęs paprastu individu. 

Mitologinis šalutinės, individualistinės (bekultūrės) ir vi- 
dinės ar asmeninės (kultūrinės) žmogaus savasties skyrimas 

mūsų laikais bemaž visiškai ignoruojamas. Tačiau kai kurie 
psichologai, daugiausia pasąmonės tyrinėtojai, iš tolo mėgina 
savaip atgaivinti dvi „mitologines“ žmogaus savastis. Šios dvi 
savastys - tai sąmoningasis „aš“ ir nuo jo skiriamas pasąmoni- 
nis „aš“. Pagal tipišką šiuolaikinę šių savasčių sampratą pasąmo- 

ninis „aš“ traktuojamas kaip tai, kas nuvertinta ar net apskritai 
išstumta iš žmogaus „tikrojo aš“ (sąmoningojo „aš“), prilyginta 
gyvuliškajam „aš“, tai yra rūšies individui. 

Žmogus kaip individuali ar šalutinė savastis gali žinoti įvai- 
rius dėsnius, taisykles ir instrukcijas, veikiančius sudėtingose 
neorganinių, gyvųjų ar žmogiškųjų realijų srityse, ar net puikiai 
apie juos nusimanyti ir juos suprasti, jis gali išmanyti plačias 
daiktų ir įvairių jų prasmių sritis, bet gali nesuvokti transcen- 
dentinio tikrovės įvykio - Gamtos žaismo, amžinai paslėpto 
kultūrinio pasaulio fono, gali „nepaklusti“ Gamtai, dievams ar 
savo gyvenamajam pasauliui („nesuprasti“ jų) kultūrine, tai yra 
asmenine prasme. 

Kitos kultūros įsiveržimas į gyvybingą kultūrą nebūtinai 
reiškia, kad ji sunaikinama. Šis procesas gali ją praturtinti, sti- 
muliuoti, atverti jai naujas perspektyvas jos pačios akiratyje. Tai 
gali net paskatinti jos augimą, padėti jai giliau suvokti savųjų 
dievų prasmę, kartu įgyjant naujus dievus, kurie, kaip ne kartą 
nutiko istorijoje, dažnai susilieja su panašiomis turėtomis die- 
vybėmis, praturtina jas, suteikia joms ryškesnių bruožų ar savy- 
bių. Taip nutiko daugeliui didžiųjų senovės kultūrų. 

Kita vertus, svetima kultūra gali pasirodyti destruktyvi. 
Taip dažniausiai nutinka, kai užkariautojų tauta jėga primeta 
nukariautiesiems savo „tikruosius“ dievus, papročius, dorovės 
normas ir tiesas. Taip daroma manant, kad užkariautojai kul- 
tūriškai pranašesni. Kultūrinė destrukcija ir prievarta papras- 
tai vykdoma, nušviečiant nukariautosios kultūros dievybes 
kaip užkariautojų neigiamas dievybes, dvasias ar galias. Taip 
jaunoji Europos krikščionybė skelbė velniais Europos tautų 
dievus. 

Dėl teocido už įstatymo ribų atsidūrus nukariautos tautos 
kultūros standartams ir normoms, šios tautos žmonės netenka 
tikrosios savasties, nustoja būti asmenys. Nukariauta tauta, ku- 
rios dievai paskelbiami už įstatymo ribų, yra nuasmeninama, 
tampa egzistenciškai mirusi. Nesugebėdama prisitaikyti prie 
„naujų“ svetimų dievų, ji tampa naujosios visuomenės antrarū- 
šių piliečių klase. Nukariautoji tauta praranda vidinį savasties 

branduolį. Vykdant šį teocidą, nužudomos ir nukariautųjų sie- 
los, net jei šie žmonės fiziškai tebėra gyvi. 

Jokia kultūra neturi teisės reinterpretuoti pamatinių kitos 
kultūros principų griežtai savo nuožiūra ar pagal savo princi- 
pus. Tai galioja ir krikščionybei, ir bet kuriai kitai antkultūrei. 
Kiekviena kultūra gali konstruktyviai prisidėti prie gyvybinių 
kitos kultūros procedūrų, jei nepažeidžia ir šiurkščiai neiškraipo 
pačių jos pamatų, taigi ir krikščionybė gali daryti konstruktyvią 
antkultūrišką įtaką visuomenės ar tautos kultūros principams. 
Krikščionybė turi atsargiai rūpintis bet kurios krikščioninamos 
gamtinės kultūros dievais bei pamatiniais principais ir juos puo- 
selėti. Pažeidžiant bet kurį iš šių principų (ar dievų), nuasmeni- 
nama krikštijamoji tauta ir vykdomas teocidas. 

Asmuo, siela arba vidinė savastis, nors ir priklausydama 
tam pačiam kultūros pasauliui kaip ir visi kiti asmenys, nieka- 
da nebūna toks pat individas kaip kiti tame pačiame pasaulyje: 
stovėdamas kartu su kitais, asmuo vis dėlto visada laikosi savo 
(jemeinig, pasak Heideggerio) pozicijos. Priešingai negu indivi- 
das, asmuo turi pridėti ranką prie dievų arba Dievo darbų. Jis 
negali vien sutarti su kitais ar prie jų derintis. Siela yra būtybė, 
įleidusi šaknis tikrovės bedugnėje - visus daiktus grindžiančia- 
me ir jiems prasmę suteikiančiame pagrinde. Daiktų grindimas 
ir prasmės suteikimas jų egzistencijai jokiu būdu nėra vien tar- 
pusavio sutarimo, į kurį įtraukiami visi visuomenės nariai, rei- 
kalas. 

Asmuo, ištikimas savo kultūros normoms, visų pirma yra 
ištikimas saviesiems dievams. Taip jis žengia į bekelystę. Mito- 
loginiame pasaulyje šį šuolį liudijo tai, kad kiekvienas asmuo 
turėjo savo likimo deivę. Lietuvių Dasein ši deivė buvo Dalia. Ji 
buvo visuotinė lemties deivė, globojusi visą mitologinę lietuvių 
visuomenę. Ši deivė kartu buvo kiekvieno visuomenės individo 
likimo deivė, ji akivaizdžiai buvo asmeniško pobūdžio, susijusi 
su kiekvienu globojamos visuomenės nariu, ir rūpinosi kiekvie- 
nu iš jų. Dalios globa būdavo pabrėžiama kiekvieno mitologi- 
nės visuomenės nario gyvenimo situacijose, ypač jei šis narys, 
užuot „in-sistavęs“ imanentiškuose, esybiškuose aplinkiniuose 

reikaluose, būdavo atviras ar „paklusdavo“ transcendentinėms 
dieviškosioms Gamtos galioms („suprasdavo“ jas). Šiuo požiū- 
riu žmogus minėdavo deivę Dalią kaip „savo Dalią“. Panašiai 
būdavo kalbama apie romėnų deivę Fortūną. Lygiai kaip mito- 
loginės visuomenės kelias kartu buvo kiekvieno asmeniškas ke- 
lias per „ek-sistencines“ (iš-stojant į atvirumą Gamtos žaismui) 
gyvenimo situacijas, taip ir deivė Dalia visada buvo jo Dalia. 
Net visa širdimi besimeldžiantis krikščionis kreipiasi į krikščio- 
nių Dievą žodžiais „mano Dieve“. 

Kultūros pasaulyje kiekvienas asmuo grindžia savo gyve- 
nimo kelią. Visuomenės priimtas kultūros kelias niekada nėra 
viešasis greitkelis, tas pats visiems skirtas kelias, jis visada yra 
asmeniškas kiekvieno žmogaus kelias, jo takas, kuriuo jis žen- 
gia pats kartu su kitais žmonėmis. Tikras asmuo sutinka savo 
tautos dievus ne kolektyviai (tai reikštų - beasmeniškai!), kartu 
su kitais. Jis sutinka juos vidine savastimi, visiškai atskleisdamas 
dinamišką savo esmę ir pasitelkdamas vidines kūrybines galias, 
nors taip jis dirba kartu su kitais, veikiančiais savo ruožtu ir su- 
tinkančiais tuos pačius dievus. Dasein visada yra Dasein kartu 
su kitais. 

Taip pat turime pasakyti, kad ir tikra laisvė yra laisvė kar- 
tu su kitais. Susitikimas su dievais - tai laisvė jų akivaizdoje. 
Kultūriškoje visuomenėje asmenys yra laisvi: jie „paklūsta“ savo 
dievams („supranta“ juos). Tinkamai suvokiama artima asmenų 
bendrija neriboja jų laisvės. Kai žmogus šlovina kitą žmogų ar 
net laiko jį didvyriu, jis garbina jo būdą paklusti dievams („su- 
prasti“ juos) jo bekelystėje. Toks gerbėjas gali praturtinti savo 
poziciją, sekdamas savo didvyriu. Tikrasis sekimas yra toks, kai 
didvyriu sekama ne kaip individu, bet kaip asmeniu, kaip tuo, 
kuris „paklūsta“ savo Daliai („supranta“ ją). Tiksliau sakant, as- 
mens sekimas savo didvyriu yra sekimas savo deive Dalia. Šis 
sekimas, užuot ribojęs asmens laisvę, išplečia ją po plačias dei- 
vės valdas. Kai du asmenys prisiima santuokos saitus, jie kartu 
petys į petį seka savo Dalia. Taip jie praturtina savo „paklusimą“ 
šiai deivei, jos „supratimą“ (tai kartu reiškia „paklusimą“ die- 
vams apskritai), išplėsdami, pagilindami ir sutvirtindami savo 

vidinę savastį, asmenybę, išplėsdami savo laisvę. Tikra santuoka 
jokiu būdu neriboja asmens laisvės: priešingai, ji ją tik išplečia. 

Vidinė savastis arba asmenybė išlaiko atliepiamą ryšį su die- 
vais. Tai yra tikras žmogaus išminties, jo tiesos pažinimo šal- 
tinis, tikrojo grožio suvokimo bei pajautos pagrindas, o visų 
pirma tai yra jo įleistos šaknys tikroje šventybėje. Be jokios abe- 
jonės, žmogus gali gilinti savo išmintį bei grožio suvokimą ir 
puoselėti šventumą tik bendraudamas su kitais kaip asmenimis. 
Šis bendravimas iš tiesų nėra vien bendravimas su kitais. Tai 
yra bendravimas su jais per jų atvirumą dievams. Taigi tai yra 
tikresnis bendravimas su dievais. 

Dabartinis modernusis žmogus, domėdamasis ir rūpinda- 
masis daiktais ir įvairiausiais sudėtingais jų santykiais, suvok- 
damas jų prasmę, įžvelgdamas jų dermę ir grožį, net atrasdamas 
juose šventumo pradus, gali daug ką apie juos sužinoti. Tačiau 
jis neintensyvina vidinės savasties, nepuoselėja savo asmenybės, 
nes jo nedomina daiktų esmė, transcendentinis grožio ir šven- 
tumo pamatas, transcendentinis visų imanentinių realijų pama- 
tas. Visas esybiškas žmogaus pažinimas niekuo neprisideda prie 
vidinio augimo, prie asmenybės puoselėjimo ir raidos. Šiuolai- 
kinė antropocentrinė kultūra, puikiai racionalistiškai pagrįsta, 
tiksliai ištyrinėta ir paaiškinta, be galo informatyvi šalutinei 
savasčiai, nieko nesako vidinei, asmeninei žmogaus savasčiai. 
Jurgis Baltrušaitis eilėraštyje „Klajoklio stygos“ kalba: 


„Ir supratau skausme ir ilgesy, 
Kaip, žemės prote, aklas tu esi, 
Nes štai nakčia stebiu spiečius žvaigždžių, 
Bet, kurčias, aš jų psalmės negirdžiu.“ 
(Baltrušaitis, cit. leid., 90 p.) 


Tik kai mūsų rega ir klausa prasiskverbia pro daiktus, regė- 
damos juos kiaurai, tarsi jie būtų visiškai skaidrūs, tik tuomet 
galime išvysti ar išgirsti visada klaidinančius dievus, žemės ir 
dangaus psalmes. Tik tada galime konstruktyviai regėti ir gir- 
dėti. Be šio pagrindo regime ir girdime tik tuštumą. Neturė- 

dami šio šventojo pagrindo, praradę jį, prarandame ir tikrąją 
savastį. 

„Demokratiniame“ pasaulyje kiekvienas žmogus suvokia- 
mas kaip visiška savastis. Mes matome, kad žmogus, nors ir 
būdamas savastis kaip „demokratinės“ visuomenės individas, 
paprastai stokoja tikrosios, vidinės savasties, savo asmenybės. 

Beveik visuose teogoniniuose ir kosmogoniniuose mituose 
seniausi, pirmapradžiai laikai vadinami „aukso amžiumi“. Žydiš- 
kajame mite šis aukso amžius - tai žmogaus gyvenimas rojuje. 

Aukso amžiuje kiekvienas žmogus buvo asmuo, ir visi pa- 
saulio daiktai buvo dieviški, akivaizdžiai persmelkti spindinčio 
transcendentinio šventosios Gamtos pagrindo ir darniai šokan- 
čių jos dievų. 

Per savo kaltę žmogus prarado šventąjį pirmapradį pasaulį ir 
vidinės savasties pilnatvę. Šis praradimas, kad ir kaip keistai tai 
skambėtų, buvo ir žmogaus gimimo akimirka, nes žmogus yra 
būtybė, stokojanti tobulumo: jam trūksta jo paties pilnatvės bei 
savojo pasaulio pilnatvės ir šventumo. Žmogaus egzistavimas 
yra jo ek-sistavimas - jo išstojimas iš vidinės savasties ir iš savo 
šventojo pasaulio, rojaus. Jo tobulėjimas ar savęs įgyvendinimas 
kartu su bendradarbiaujamu, atliepiamu dalyvavimu Gamtos 
žaisme, kuris yra pirminė galia, kurianti dinamišką Dasein, 
blyksintį Gamtos atsiskleidimo įvykį ar pagrindą, o kartu ir jos 
paslėptį, yra jo egzistencinis indėlis ir paskirtis. 

Aukso amžiaus sutemose prarastas rojus paliko žmogui 
didžiulio trūkumo žymę: žmogus liko be tako ir be kelrodės 
žvaigždės, kuri vestų jį jo keliu ar keliais. Šis žmogus buvo nu- 
"mestas į dievų ir visa ko, kas jų grindžiama, ieškojimo kelią (nors 
ir bekelystėje!). Šis ieškojimas neatsiejamas nuo paties žmogaus 
vidinės savasties paieškų. Dievų, savojo pasaulio ir vidinės sa- 
vasties paieškų vadovas vis dėlto yra pati giliausioji žmogaus 
savastis, slypinti jo pasąmonės gelmėse, priklausanti žmogui ir 
kartkartėmis jame atsiliepianti nuorodomis, įtaigomis ir per- 
spėjimais, tarsi vidinis balsas, dar vadinamas sąžine. Negana to, 
žmogus nuo prarastojo rojaus laikų išlaikė dievų suvokimą (ar 
veikiau „paklusimą“ jiems, jų „supratimą“), nors šis suvokimas 

tarpais būdavo aptemęs. Tikroji švenčių, įspūdingų ritualų ir 
iškilmių prasmė yra būtent tai, kad, „šaukdamasis“ dievų, žmo- 
gus „paklusdavo“ jiems („suprasdavo“ juos) ir atnaujindavo są- 
lytį su jais. Tiesa, mitologiniais laikais po aukso amžiaus dievai 
jau nebebuvo akivaizdūs kasdieniai žmonijos bendrininkai, 

Tačiau dievai, spindėdami, kupini neįtikėtinos galios, įsi- 
braudavo į žmogaus gyvenimo situacijas per ekstazės svaigulį, 
kai švenčių ir iškilmių kulminacijoje žmogų užplūsdavo dieviš- 
kumas. Priešingai negu aukso amžiuje, kai dievai nuolat daly- 
vavo kiekvienoje žmogaus gyvenimo situacijoje, didingas dievų 
pasirodymas žmogaus gyvenimo situacijose ir atsitraukimas į 
šalį „proziškomis“ dienomis tarp vienos šventės ir kitos buvo 
klaidus dievų dalyvavimas žmogaus Dasein. Proziškomis die- 
nomis, kurios visada įsiterpdavo į „poetišką“ šventadienių alsa- 
vimą ir kurių būdavo kur kas daugiau negu šventųjų dienų, pa- 
saulis prarasdavo šventumo atspalvį. Maža to, šiais laikotarpiais 
daiktai prarasdavo šventumo aureolę. 

Turime patikslinti, kad negalima painioti aukso amžiaus su 
mitologiniais laikais. Aukso amžius yra mitologinio pasaulio 
laikotarpis, galbūt pats svarbiausias, ankstyviausia, pirmapradė 
jo epocha. Aukso amžiuje visi daiktai buvo šventi, o „proziškai- 
siais“ (bet vis dar mitologiniais!) laikais šventi buvo tik kai kurie 
daiktai. Ne visa žemė buvo šventa, bet tik kai kurios jos dalys: 
ežeras, upė, giraitė, uola, medis ir panašūs dalykai. Ne visi žmo- 
gaus pagaminti daiktai buvo šventi, tik tam tikri iš jų: tam tikra 
duona, tam tikras vynas, tam tikras stalas (altorius), tam tikra 
lazda, karūna, vėliava ir panašiai. Ne visi žmonės buvo šventi, 
bet tik kai kurie - dažniausiai žynys, „gydytojas“, burtininkas ar 
nepaprastus darbus atlikęs didvyris. Ne visos dienos buvo šven- 
tos, ne visos dienos buvo šventadieniai, bet tik tos, kai žmogus 
susitikdavo su dievais ir atkurdavo standartus, pagal kuriuos jis 
vertino šio pasaulio daiktus ar įvykius. Šios dienos būdavo aiš- 
kiai nustatomos pagal metų laiką arba pagal istorinius įvykius“, 


S Cit. iš: Fink, Spiel, p. 130-131. 

Šventos vietos, šventi daiktai ir šventi žmonės yra orientaci- 
niai taškai, žmogui vykdant savo paskirtį pasaulyje. Ši paskir- 
tis - tai žmogaus mėginimas iš naujo atrasti savuosius dievus, 
savo pasaulį, savąją savastį, prarastą dėl savo paties kaltės. Šven- 
tės ir jų kulto ritualai primena prarastąjį aukso amžių ir sugrąži- 
na žmogų į bekelį (neišbrendamą) jo pasaulį ir į tikrąją savastį, į 
savo asmenybę, o nešventa kasdienybė atitolina jį nuo jo dievų, 
nuo tikrojo savo Dasein ir nuo tikrosios savasties, nuasmenina 
jį, palikdama jam tik šalutinę savastį. 

Žmogaus gyvenimo ir buvojimo struktūra yra jo susvetimė- 
jimo su pačiu savimi ir savęs atradimo ritmas. Šventės, kurioms 
vadovauja šventieji visuomenės žmonės su šventaisiais daiktais 
šventose vietose, kaskart sugrąžina žmogų į pirmapradę vaikys- 
tę, vėl paversdamos jį dievų vaiku. Tam tikra prasme žmogus 
kaip asmuo gyvena ilgiau už save patį ir sugrįžta į naują vaikys- 
tę, tarsi gimęs iš naujo. „Mirdamas žmogus panyra į vidinę sa- 
vastį. Taip žmogaus „esmėjimas“ vėl perkeliamas į tyrą vaikystę 
ir kartu į naujos pradžios aušrą“? Reinkarnacijos idėjos šalinin- 
kai šiuos žodžius suvokia tiesiogiai. Pasak jų, miręs žmogus at- 
gimsta iš naujo, kad ištaisytų savo nukrypimus nuo dieviškumo 
per ankstesnįjį gyvenimą. Dažnai naujame gyvenime jis žengia 
priešinga linkme ir, užuot visiškai išsilaisvinęs nuo karminės 
kaltės, užsikrauna naujas kaltes. Tik tada, kai pavyksta atpirkti 
visas savo kaltes, nepridarant naujų, jis pasiekia šventą pilnatvę, 
ir jam nebetenka vėl atgimti. 

Pilnatviškas gyvenimas, prarastas su aukso amžiaus ar rojaus 
dienų sutemomis, menkomis kibirkštėlėmis ar blyksniais atgyja 
per kulto ritualus ir švenčių ceremonijas, kada „žmogus sutinka 
tai, kas dieviška, ir tai, kas dieviška, sutinka žmogų “š. 

Vidinės žmogaus savasties ar asmenybės mirties ir gimimo 
ritmas yra egzistencinis jo žaidimas. Šiame žaidime žmogaus 
atgauta vidinė savastis nesunkiai gali virsti jo pralaimėjimu. 


" Heidegger, Unterwegs zur Sprache, p. 67. 
5 Fink, Spiel, p. 143. 

Kultūra labai primena Gamtą, kuri valdo daiktų ir gyvūnų pa- 
saulį: ji kuria ir plėtoja juos - dažnai atrodo, jog vien dėl to, 
kad juos išblaškytų ir sunaikintų. Kultūra žaidžia, lygiai kaip 
Gamta. 

Rojaus ar aukso amžiaus žmogus turėtų būti suvokiamas kaip 
gyvenantis tobuloje harmonijoje su Gamta ir su dievų darbais. 
Rojų praradęs žmogus iš principo yra disharmoniškas. Kultai 
ir kultūra iš tiesų yra žmogaus bandymas atkurti harmoniją su 
Gamta. Svarbesnius mitologinio žmogaus veiksmus lydėjo cere- 
monijos ir ritualai. Juos medžiotojai atlikdavo prieš medžioklę 
ir po sėkmingai pasibaigusios medžioklės; žemdirbių kultūros 
pasaulyje šios ceremonijos būdavo atliekamos įvairiose metų 
laikų klimato kaitos fazėse, dažniausiai tuo metų laiku, kai ar- 
tojo noragas pirmą kartą praplėšia dirvą, ir nurenkant derlių; 
karių pasaulyje pamatinės religinės ceremonijos būdavo atlie- 
kamos prieš mūšius ar švenčiant pergalę. Visais šiais atvejais 
mitologinis žmogus suvokė drumsčiąs Gamtos tvarką, jos logos, 
ir privaląs susitaikyti su jos dievais per įvairias kulto ceremoni- 
jas, per vyno aukojimą ir aukojamas dovanas, šokius, dainas ir 
įvairius maginius veiksmus. 

Gamtos tvarką ardantys senovės žmogaus veiksmai buvo jo 
paties disharmonijos, vidinės jo savasties, tikro, švento pasaulio 
trūkumo padarinys. Taigi kultūra - tai gydymo procesas. Visų 
pirma, tai - „sergančio“ žmogaus vidaus gydymas, antra - gydy- 
mas jo sutrikdyto, sergančio pasaulio ir pagaliau Gamtos žais- 
mo, per kurį sutrikdomas žmogaus pasaulis ir vidinė savastis, 
nes abu jie yra įleidę šaknis Gamtos žaisme. Tai šis žaidimas 
sutrikdo ir pagydo: jis pats žaidžia. 

Visi gyvūnų veiksmai atliekami per Gamtos žaismą, jam ne- 
reikalingas atviras gyvūno dalyvavimas ar bendradarbiavimas, 
tad ir harmoniją tarp gyvūno ir jo aplinkos atkuria pati Gamta. 
Tai reiškia, kad gyvūnui nebūdingas nei kultas, nei kultūra. Gy- 
vūnas, nepažinodamas nei kulto, nei kultūros, negali būti as- 
muo. Kiekvienas gyvūnų rūšies individas vykdo savo daugiau 
ar mažiau tiksliai nustatytą funkciją, daugiau ar mažiau tuo pat 
būdu kaip ir bet kuris kitas individas. Žmogus, kultūrinė būty- 

bė, net ir dalyvaudamas savajame kultūros pasaulyje kaip kultū- 
rinės grupės, visuomenės ar tautos atstovas, pats išgyvena kul- 
tūros įvykį ir pats kūrybingai jame dalyvauja, grįsdamas savo 
kelią ir kurdamas savo paties savastį. Kad būtų tam pajėgus, jis 
turi būti asmuo. 

Kaip tik todėl kultūriniai visuomenės ar tautos laimėjimai 
turi „vidinės žmogaus savasties“ (Jemeinigkeit, pasak Heidegge- 
rio) atspalvį. Gamtos žaisme, dievų šokyje, žmogus - kiekvie- 
nas žmogus - žaidžia. Šiame žaidime daiktai pagrindžiami ir 
atskleidžiami: jie tampa tikri. Tiesa par excellence (transcen- 
dentinė tiesa) yra Žaismas (kartu su visomis žaidžiančiomis 
transcendentinėmis galiomis). Imanentinės daiktų tiesos yra 
jų nukrypimo nuo Žaismo tiesos padarinys. Abiejų rūšių tiesų 
šaknys įleistos „vidiniame žmogaus“ pasaulyje, jo gyvenimo si- 
tuacijose, jo dienose, jo Dasein. 

Žmogus savajame Dasein yra bekelė būtybė, i ir kaip tik todėl 
jo Dasein, jo žaidykla yra jo „klajonių žemė“ (Adamczewski), 
kurioje žmogaus kultūros rizika, jo tiesos ieškojimo rizika, kar- 
tu su visais jo laimėjimais ir dieviškumu, apima ir jo nesėkmes, 
jo bedievybę. Be dievų žmogus net nepajėgus būti iš tiesų be- 
dievis. 

Žmogaus žaidimo, jo kelių, pavaldžių dievams, ir jo klajo- 
nių dievų apleistais keliais veidrodis yra jo kalba. Kalba arba 
logos yra tiesos - ir transcendentinės, ir imanentinės - ter- 
pė. Kai žmogus kalba, iš tiesų kalba pati Gamta, pasitelkdama 
dievų vaivorykštę. „Tik pati kalba yra tai, kas iš tiesų kalba.“? 
Žmogus yra asmuo, jei jis atviras pasaulyje vyraujančiam Kal- 
bos bylojimui (o ne užsisklendęs subjektyvioje savo sąmonėje). 
Pats žmogus yra tylus, jis tik leidžia Kalbai (Gamtos žaismui) 
kalbėti juo. Taigi asmeniškas kalbėjimas yra tikras, „poetinis“ 
ir šventas. 

Gamtos žaismas, Būties atvertis, yra chaotiškas. Jis - am- 
žinai banguojantis vandenynas, į kurį įmestas žmogus. Šiame 


* Heidegger, Unterwegs zur Sprache, p. 265. 

didingame Gamtos verpete be galutinio aiškumo, be jokių ga- 
lutinio saugumo garantijų ar išteklių žmogus patiria įvairiau- 
sias palaimos akimirkas ir niekada nenuspėjamus smūgius ar 
katastrofas. Gamtos žaismas kupinas saulės spindulių ir vaivo- 
rykštės spalvų, bet jis veikia ir kaip atšiaurus šaltis, sušaldan- 
tis ir numarinantis gyvus lapus. Gamta niekada nėra tiesus, 
rožėmis klotas kelias, tai veikiau painus takelių raizginys: jos 
bekelystė puikiausiai dera nuolat paklystančiam žmogui, am- 
žinoms jo klajonėms. 

Mes privalome pasinerti į Gamtos žaismą. Mes turime būti 
įmesti į bekelę (neišbrendamą) jos teritoriją. Jei atsitrauksime 
nuo šio žaidimo ir ramiai gyvensime savo pačių pasistatytuose 
dramblio kaulo bokštuose, neišvengiamai pakibsime ant nema- 
tomo siūlo begalinio Niekio tuštumoje. Tik nužengę ant bekelės 
(neišbrendamos) Gamtos žemės ir pasukę tam tikra kryptimi, 
galime atskleisti žemę ir dangų, kuriančius mūsų pasaulio atvi- 
rumą, kupiną įvairių dievų darbų krypčių, kuriomis šie vado- 
vauja mūsų žingsniams per žemę. Atsiliepdami šioms transcen- 
dentinėms galioms, nuolat ateinančioms pas mus su kiekvienu 
mūsų gyvenamojo pasaulio daiktu, mes atskleidžiame ir tyrinė- 
jame savo pasaulį, atskleidžiame vidinę savastį ir egzistuojame 
patys. 


6. FILOSOFINIS IR MITOLOGINIS MĄSTYMAS 


Filosofija nepajėgia savuoju būdu nusakyti, kas yra Gamta 
ir jos žaismas, tad ji iš esmės nepajėgi suvokti dievų ir vidinės 
žmogaus savasties, jo asmenybės. 

Atidžiau pasigilinę į filosofijos metodus bei procedūras, taip 
pat ir į jos pradžios taškus, pastebėsime, kad klasikinėje epo- 
choje ji dar išlaikė vertų dėmesio minčių kartu su ikifilosofiniu 
žmogaus pasaulio bei pamatinių jo galių, supančių visa ką, taip 
pat ir žmogų, suvokimu. Tačiau „Filosofija, žmogaus ryšio su 
pasauliu apmąstymas, buvo iš esmės suformuota tokia, kad pir- 
minis žmogaus atvirumas supančiai pasaulio pilnatvei pranyko 

ir ėmė vyrauti teorinė įžvalga, nukreipta į jo egzistavimą pasau- 
lyje, į daiktą, į substanciją.“!9 

Filosofija tikrąja prasme per visą savo raidą, per visą istoriją 
iš pat esmės buvo prisirišusi prie daiktų. Ji nuvertino transcen- 
šių principų prigimtis tokia, kad jie negali būti atskleisti teo- 
riškai, vadinamosios klasikinės filosofijos priemonėmis; jie gali 
atsiskleisti ar būti nušviesti tik per žmogaus buvojimo gelmę, 
per jo kultūrą. 

Kultūra yra ikifilosofinė, ir jos apimtis kur kas platesnė 
negu teorinio tikrovės nagrinėjimo. Kultūra, kultas yra susi- 
dūrimas: žmogus atsiveria Gamtos ir jos dievų šventumui, yra 
apglėbiamas šių transcendentinių realijų grožio ir dermės; pa- 
galiau tai yra žmogaus „paklusimo“ (subordinacijos prasme) 
pamatiniams tikrovės principams būdas, o šie principai valdo 
esybiškų realijų struktūras ir suteikia žmogaus gyvenimui, jo 
buvojimui to gyvenimo būdus tvarkančias normas ar kodek- 
sus. 

Mitologinio žmogaus atsivėrimas Gamtos šventumui, bu- 
vimas užlietam jos grožio ir „paklusimas“ jos principams (jų 
„Supratimas“), supantiems visa ką jo pasaulyje, yra pirmesnis 
ir senesnis už visas filosofines įžvalgas. Finkas teigia: „Senesnis 
už filosofiją yra kultas. Pirm nei žmonės tapo pajėgūs mąstyti 
tiksliai, pirm nei pajėgė manipuliuoti sąvokomis, jie matė to, 
kas yra, to, kas iš tiešų ir iš esmės yra, kas yra visa ko žemėje 
užduotis, kas yra visa ko paskirtis, vaizdinius.“!! 

Be abejo, šių vaizdinių neturėtume painioti su vaizduotės 
vaizdiniais, nes šie iš esmės yra egzistuojančių daiktų kopijos, 
o ikifilosofinio mąstymo vaizdiniai buvo transcendentiniai, at- 
spindėjo realijas, pirmesnes už visus daiktus, esybes ar būtybes, 
pirmesnes už visas abstrakčias sąvokas, struktūras. Šie vaizdiniai 
yra visa apimantis Gamtos žaismo principų vaizdas ir patirtis. 


9 Fink, Spiel, p. 140. 
U Ibid., p. 140-141. 

Iš šių principų kyla visos esybiškos realijos, čia yra jų pradžia, 
negana to, iš čia prasideda ir visos sąvokos. 

Ir filosofija racionalaus mąstymo apyaušryje, ir šiuolaikinė | 
egzistencializmo filosofija išties laikosi „paklusimo“ galutinėms 
tikrovės struktūroms (jų „supratimo“) pozicijos, o ne sąvokinio 
dominavimo jų atžvilgiu. Taigi šios filosofijos kryptys išlaiko ar 
atgauna mitologinio mąstymo bruožus. Kaip tik todėl jos yra 
ikifilosofinio pobūdžio, tad yra pajėgios nagrinėti transcenden- 
tines realijas: pasaulį, dievus ir vidinę žmogaus savastį. 

Filosofija įprasta prasme (ypač klasikinė filosofija) nėra pa- 
jėgi nagrinėti dievų, nei juos teigdama, nei neigdama. Dėl šio 
aspekto ši filosofija yra bedievė, lygiai kaip mokslinė ar teorinė 
šiuolaikinio žmogaus tikrovės samprata. Taigi ir teistinė filoso- 
fija, įrodinėjanti Dievo buvimą, ir ateistinė, įrodinėjanti jo ne- 
buvimą, iš esmės braunasi į užfilosofinę sritį. 

Filosofija, išlaikiusi ikifilosofinius bruožus, skiriasi nuo filo- 
sofijos įprastine prasme; kartu ji primena ikifilosofinį mitologinį 
mąstymą, nepažinodama sąvokų tikrąja šio žodžio prasme. Pa- 
matinės Heideggerio filosofijos „sąvokos“ - Būtis, Dasein, isto- 
riškumas, keturi „ketverto“ nariai (žemė, dangus, dievai ir mir- 
tingieji), kalba, Niekis ir kitos, nėra sąvokos tradicine prasme. 
Tą pat galime pasakyti apie pirmųjų graikų filosofų „sąvokas“, 
kaip physis, logos, vanduo (Talis), apeiron (Anaksimandras), 
būtis (Parmenidas) ar ugnis (Herakleitas). Herakleito „Ugnis 
nėra tai, iš ko visa kas sudaryta, bet visa ką tvarkanti ir steigianti 
galia, suteikianti visoms atskiroms būtybėms tam tikras guidi- 
tates nuostabioje, žėrinčioje visumos tvarkoje“!2, 

Herakleito Ugnis - tai Gamtos žaismas. Tai - transcendenti- 
nis chaosas (imanentiškas chaosas tėra tik paprasta sumaištis!); 
ji yra Būties Įvykio pradžia. Ji yra šis įvykis. Ne dievai, bet Gam- 
ta yra pirminis visa ko, kas kokiu nors būdu realu, šaltinis. 


„Dievai ir žmonės yra tai, kas jie yra, ne todėl, kad jų būtis su- 
sijusi su kokia nors pasaulio būtimi, bet per amžinai gyvą pasauli- 


12 Ibid., p. 27. 


572 


nę Ugnį, kuri formuoja visa ką, kas paskira, į aiškias savo pavidalo 
formas; Ugnis suteikia visa kam formą, vietą ir trukmę, Ugnis lei- 
džia visa kam vyrauti ir atitraukia visa nuo savęs. Dievai ir žmonės, 
aktyvūs nušvitimo liudininkai, sulaikina pirmyn nešantį pasaulinės 
Ugnies žaismą. Žmonės iš šio liudijimo ir savęs įgijimo įgauna pa- 
saulinės Ugnies bruožų: jie yra poetiški, atsiskleidžiantys ir paklūs- 
tantys laikui.“!? 


Įgiję Gamtos žaismo (pasaulinės Ugnies) kūrybingumo, 
žmonės kartu įgyja ir savo pačių savastį - savo asmenybę. 

Herakleito Ugnis yra ta pati tikrovė, kuri chtoninėje graikų 
mitologijos epochoje buvo vadinama Motina Žeme arba Deive 
Motina. Turime pažymėti, kad Motina Žemė imta taip vadinti 
tais laikais, kai jos valdžia susvyravo ir buvo ginčijama šviesiųjų 
Olimpo dievų, vadovaujamų griaustinio ir žaibų dievo Dzeu- 
so, galių. Ikiolimpinėje epochoje Motina Žemė buvo šventasis 
chaosas, neišsenkamas gausybės šaltinis - visada pasislėpusi 
versmė. 

Herakleito Ugnies pirmavaizdis egiptiečių mitologinio mąs- 
tymo laikais buvo Amžinoji paslėptis, atitikusi chtoniškąjį cha- 
0są. Seniausias transcendentinis Amžinosios paslėpties įvaiz- 
dis senovės Egipto pasaulyje buvo ne saulė už horizonto, bet 
Motina Žemė, suvokiama kaip Sostas — Motinos Žemės sostas, 
pirminės galios šaltinis, visa ką valdanti, tvarkanti ir grindžianti 
pozicija, kuria remiasi galingos transcendentinės jėgos, jų die- 
viškumo šaltinis. Ši pozicija taip pat yra ir žmogaus kultūrinio 
gyvenimo, jo Dasein pozicija. 

Ugnis nušviečia visus daiktus. Šioje šviesoje įleistos daiktų 
šaknys. Negana to, Ugnis pradeda ir neša transcendentines rea- 
lijas (dangų, žemę, dievus ir mirtinguosius), pati likdama nuo- 
latinėje paslėptyje. „Gamta mėgsta slėptis“, — teigia Herakleitas 
(123 fragmentas). Mums neduota pažinti Ugnies, visada klai- 
daus Gamtos žaismo. Ką galime pasakyti apie Gamtą, apie jos 
žaismą, apie Ugnį? Kas yra Gamta? Kas yra jos žaismas? Kas 


5 Ibid., p. 36. 

yra Būtis? Pasak Finko, Gamta arba Būtis tegali tik panerti į lai- 
ką, tai yra į pasaulį. „Laikėjimas“ arba „pasaulėjimas“ yra pati 
tikriausia Būties žymė. Būtis žaidžia pasaulį ir niekada nepa- 
vargsta nuo šio žaidimo“. 


7. DIEVŲ IEŠKOJIMAS 


Visa kas žmogaus gyvenime yra mirtinga. Daiktų, kuriuos 
mėgstame, kuriuos dieviname, kurių ieškome, kuriais džiaugia- 
mės, taip pat ir tų, kurių vengiame, kuriuos atmetame ar kurių 
nepakenčiame, visa ko, su kuo susitinkame savo gyvenimo ke- 
liuose, konkrečiomis aplinkybėmis, anksčiau ar vėliau nebelie- 
ka. 

Net žmonės, tie, kuriuos mylime ir gerbiame, tie, kuriems 
esame abejingi, tie, kuriuos niekiname ar kurių nekenčiame - 
nustoja būti, palieka šį pasaulį, net jei mums nesinori manyti, 
kad jie virsta dulkėmis kaip ir visa kita. 

O kaip mūsų kultūra? Kaip mūsų kultūros pasaulis? Ar 
jam tai nebūdinga? Kultūra yra scena, kuri atsiveria, sužydi 
ir neretai pratrūksta puikiais kūriniais. Tiesa, po kurio laiko 
ji pamažu ima irti, blėsti - nuskamba ir dingsta, kaip ir visa 
kita pasaulyje. 

Tačiau per savo ribotą laiką, ribotą perspektyvą ir neretai ga- 
lingus, veiksmingus principus kultūra leidžia tam, kas amžina, 
tam, kas niekada neprasideda ir nesibaigia - tam, kas palaiko 
visus kultūros principus, kartu su visa kuo, kas nušvinta kar- 
tu, svaiginamai dalyvauti pačiame žmogaus dienų viduryje: ji 
leidžia amžinajai tikrovės globai, didingam Gamtos žaismui, 
dievų dramai atsiskleisti, net ir sutrikdytai kultūros. Didingai 
žaidžianti Gamta, nepriklausoma nuo nieko kito ir nesikliau- 
janti niekuo kitu, visada besiremianti pati savimi, bet visada 


4 Eugen Fink, 1947-1948 žiemos semestro paskaitos Fribūro uni- 
versitete (Vokietija). 

žaisminga ir dinamiška, laikosi nuolatinėje paslėptyje, ją visa- 
da dengia neperregimas šydas. Tačiau Gamta nepaliaujamai 
žengia į priekį ir galingai veržiasi per įvairovišką, harmoningą 
transcendentinių principų sritį. Ji žengia į priekį kartu su dievų 
drama. 

Bekraštį Gamtos kaip visa ko pagrindo, visų pirmiausia kaip 
visų esybiškų dalykų transcendentinių principų pagrindo, žais- 
mą galėtume pailiustruoti stiklinės prizmės pavyzdžiu. Savaime 
nematomas šviesos spindulys, prasiskverbęs pro prizmę, susky- 
la į daugybę visų vaivorykštės spalvų spindulių. 

Kultūros funkcija yra vadovauti galutinės tikrovės įvykiui ar 
veikiau leisti jam būti atskleistam matomu pavidalu - tikrovei, 
kuri pati savaime nematoma, - pateikiant kultūros pasaulyje, 
žmogiškajame Dasein tai, kas iš principo yra už kultūros pa- 
saulio ir žmogiškojo Dasein ribų. Šis pateikimas neišvengiamai 
yra klaidingas interpretavimas. Jis nėra vien žmogaus kaltė, jo 
šaknys yra žybčiojantis Gamtos žaismas. Kultūrų ir visa ko, kas 
esybiška, irimas priklauso nuo to, kaip žaidžia Gamta. Patiems 
didžiausiems ir entuziastiškiausiems žmogaus darbams, pui- 
kiausiems jo kūriniams būdingas liūdesio atspalvis: didingiau- 
sios kultūros ir „nemirtingi“ jų laimėjimai nugrimzta į užmarš- 
tį, tarsi tylanti Volgos upeivio daina, nuvilnijanti jūros link per 
beribes stepes kartu su lėta, galinga upės tėkme. 

Visame pasaulyje gausu kadaise didžių civilizacijų griuvėsių, 
tad kas gali būti tikras, kad mūsų civilizacija bus tvaresnė už jas 
ir kad įgis amžiną atskleisto Gamtos žaismo pilnatvę? 

Atrodė, kad senovės Egipto kultūra nemaža dalimi aprėpė 
amžinąjį Gamtos žaismą, nuolatinį Amžinosios paslėpties žen- 
gimą į priekį ir traukimąsi į šalį transcendentinėje gyvųjų die- 
vų šviesoje. Ši kultūra pajėgė didingai išlaikyti nuolat išslystantį 
amžinąjį įvykį kultūrinėje Egipto Dasein scenoje. Net šiandien 
kiekvienas, išvydęs didingus Egipto praeities paminklus, negali 
neapstulbti nuo didingo transcendentinio pamato, įžvelgiamo 
už praeinančių menkučių kasdienybės ir kasdienio gyvenimo 
įvykių, amžinos galios. Galime būti tikri, kad senovės egiptie- 
čiai per trumpas savo gyvenimo dienas tarp mirtingų daiktų 

gyveno didingos Atono, visų švenčiausio, bevardžio ir amžinai 
pasislėpusio, atverties ritmu. Gyvendami tarp daiktų, jie kartu 
gyveno tarp dievų. 

Nors žmogaus pasaulyje viskas mirtinga, jis stovi pačiame 
nemirtingo įvykio - Gamtos žaismo - ritmo viduryje. Žmo- 
gaus paskirtis yra saugoti šį nemirtingą Būties įvykį atvirą savo 
kultūros pasaulio atvirybėje. Nors dykumos smėlis užpustė 
didžiuosius senovės egiptiečių Dasein kultūros paminklus, šio 
Dasein tauta nugyveno didį gyvenimą: ji pajėgė savo kultūros 
aplinkoje, savo gyvenimo dienose nušviesti amžinai paslėp- 
tą pirmapradį Chaosą. Šis didis darbas negali būti pritaikytas 
kitoms tautoms tuo pačiu egiptietiškuoju būdu, tačiau jis gali 
praversti kaip pavyzdys, mėginant prasibrauti iš lėkštų gyveni- 
mo kelių prie amžinai paslėptų bedugnių pagrindų, kurie kuo 
tvirčiausiai grindžia visa kita. 

Daiktai ateina ir praeina. Tai galioja ir kultūros daiktams. Tik 
gamta žaidžia toliau. Tai reiškia, kad nei objektai (objektyvizmo 
požiūriu), nei žmonės, subjektai (subjektyvizmas), nei dievai 
(teizmas), bet tik Gamta, kartu su žmogumi, įtrauktu į jos žaismą, 
išsako ar atskleidžia nuolatinį tikrovės įvykį ir steigia pamatinį 
atsparos tašką, per kurį nušviečiami visų realių dalykų keliai; ji 
steigia pamatinį tašką, per kurį suprantami žmogaus keliai ir jo 
užduotis pasaulyje, pagaliau ji steigia pamatinį orientacinį tašką 
supratimui, kas yra pasaulis, kas yra kultūra ir kas yra dievai. 

Bedieviame šiuolaikiniame mūsų pasaulyje kūrybingas, to- 
liaregis žmogus visų pirma turi atrasti savo savastį, pamestą 
bekelėje (neišbrendamoje) srityje, į kurią jį nuskyrė ar įmetė 
lemties galios. Mėgindamas įvertinti savo padėtį, nesinaudoda- 
mas jokia puikiai viską paaiškinančia ir iš anksto nulemiančia 
sistema, be mokslinių ar filosofinių „apmatų“, jis gali atskleisti 
ar patirti tikrą žmogišką pirmapradę bekelystę. Žmogui jo be- 
kelystėje neduota jokia aiškiai nužymėta kryptis ar aiškiai iš- 
skaitomi ženklai, kuriais vadovaudamasis jis galėtų buvoti be 
rūpesčių ir be savasties. Iš visų pusių supamas neaiškumo ir 
nežinios, jis priverstas žengti pamatinių orientacinių taškų, ne- 
samų kultūros principų ieškojimo keliais - dievų, ateities dievų 

ieškojimo keliais. Taip jam lemta dievų akivaizdoje išlaisvinti 
vidinę savastį — išlaisvinti iš antropocentriškų principų bei jų 
valdomų objektų vergijos. 

Dievų ieškojimas jokiu būdu nereiškia, kad panaikinamos ar 
atmetamos senosios normos ir filosofijos sistemos. Užuot de- 
monstravę savo „naująją“ kultūrą ir naikinę vyravusią „senąją“ 
kultūrą, veikiau turėtume iš naujo apmąstyti ir išnagrinėti jų 
principus ir, nepaklūstant jiems aklai, iš naujo apžvelgti juos į 
priekį nukreiptu žvilgsniu, ieškančiu naujos aušros. 

Išlaisvinti iš visos įrodytų ar savaime suprantamų faktų sri- 
ties, kurioje nebepaklūstame seniesiems idealams ir vertybėms, 
galime sugrįžti su visa savo esme, visiškai atsiskleidę, ir sutik- 
ti ateinančius būsimuosius dievus. Kai dievai ima spinduliuoti 
pasauliui, išsilaisvinusiam nuo išplėtotų antropocentrinių tiesų, 
iki tol galioję idealai ir vertybės virsta atgyvenomis, kurioms 
net neverta prieštarauti ar kurių neverta ginčyti. Visos destruk- 
tyvios kultūrinės revoliucijos yra bekultūrės. Atviras dievams 
žvilgsnis yra kultūriškas. Taip žvelgiant bedievybei lemta išga- 
ruoti, tarsi ryto rasai auštant. 

Dievų ieškojimas yra kultūros principų ieškojimas. Dabar- 
tiniais antropocentriškais, bedieviais, taigi bekulčiais laikais 
šis ieškojimas - tai posūkis nuo antropocentrinės pozicijos ti- 
kros kultūrinės pozicijos link, tai yra Gamtos žaismo link. Taigi 
svarbiausia tema, kurią lemta nagrinėti ateities žmonijai, yra ne 
žmogus, bet kultūra. Dėmesys kultūrai yra dėmesys dievams - 
nebūtinai praeities dievams, bet tikrai ateities dievams. 

Atliepiamas dievų suvokimas, būdingas mitologinių laikų 
legendoms apie dievus, pasak Edgaro Dacgue, „yra ne šiaip pra- 
eities laikų, bet to, kas amžina, liudijimas“*. 

Net antgamtinę ir antkultūrinę žinią skelbiančios krikščio- 
nybės svarbiausia problema yra kultūra, o ne žmogus. Didėjanti 


15 Edgar Dacgue, Das verlorene Paradies (Zur Seelengeschichte des 
Menschen). Mūnchen und Berlin: Verlag von R. Oldenbourg, 
1938, p. 154. 

vyskupų valdžia iš esmės reiškia ne Bažnyčios vidaus tvarkos 
judėjimą nuo monarchijos prie demokratijos principų, bet 
veikiau posūkį kultūros dalykų link. Romos vyskupas, popie- 
žius, išties negali būti „Gerasis Ganytojas“, tarkime, banginių 
medžiotojams eskimams ar Afrikos gentims, kurios pasitinka 
krikščionybę vien savais būdais - dažniausiai įnirtingais, dvasią 
svaiginančiais šokiais. 

Pasauliečių dalyvavimu Bažnyčios darbe taip pat nekopijuo- 
jama antropocentriška demokratija. Taip veikiau vietos kultū- 
ros aspektai įsileidžiami į Bažnyčią, išlaikoma tai, kas gamtiš- 
ka ir kultūriška, kaip gyvybinė antgamčio ir antkultūrės terpė. 
Krikščionybė negali pasiekti žmogaus, visų pirma nepasiekusi 
jo kultūros. Įsiskverbdama į jo kultūrą, krikščionybė įgyja gyvą 
spalvą ir tampa gyva jo pasaulio dalimi. 

Nėra bekultūrio žmogaus tikrąja šio žodžio prasme, ir jei 
neįžvelgiama kultūros svarba, kaip dažnai nutikdavo Bažnyčios 
istorijoje, Bažnyčios darbas tampa bergždžias. Tai nereiškia, 
kad Bažnyčia praeityje buvo visiškai nekonstruktyvi. Taip tikrai 
nebuvo - bet tik todėl, kad ji dažnai įtraukdavo daugelį kultūros 
(pagonybės) elementų ir, puikiai tai suvokdama, konstruktyviai 
juos išplėtodavo, taip prisidėdama prie kultūros augimo. 

Šis žmogaus kelias driekiasi kultūros laukais, o jie, net ir 
būdami neišbrendami, bekeliai, yra pilni kelius grindžiančių 
dievų. Žmogaus kultūros kelias prasideda nuo irimo. Šis irimas 
vyksta, kai Būtis ima ardyti Niekį, kartu pati juo virsdama, ir 
taip yra pasiekiama, atitaisoma ar atkuriama pirmapradė rimtis. 
Žmogus dalyvauja šiame irime, ir galutinis jo idealas yra Gam- 
tos taika. Tačiau kol žmogus yra žmogus, jam lemta didvyriškai 
laikytis savo kurso per banguojantį Gamtos žaismo vandenyną, 
nesikliaujant jokiu absoliučiai tikru vadovu. Žmogui lemta žais- 
ti Gamtos žaidime, stovint ant galutinio, bedugnio pagrindo - 
savo klajonių pagrindo. 

LIETUVIO 
TAUTINĖ MISIJA 
IŠEIVIJOJE 


Vienokia yra lietuvio misija tėvynėje, kitokia išeivijoje; vie- 
nokia ji buvo praeityje, kitokia ji yra šiandien ir dar kitokia ji 
bus ateityje. Nežiūrint to, pačiose savo gelmėse ši misija yra ne- 
sikeičiamai ta pati: lietuviškosios būties išlaikymas. Šita užduo- 
tis radosi su lietuvių tautos radimusi ir ji baigsis tik baigiantis 
lietuvių tautai. 

Kaip ilgai dar galima išlaikyti lietuviškąją būtį? Vieną genera- 
ciją? Dvi? Šimtmetį ar kelis šimtmečius? Į šitą klausimą atsakyti 
niekas negali. Gali būti aplinkybės tam palankios ir nepalan- 
kios, gaivinančios ir žudančios. Daugelis tų aplinkybių mums 
nėra įmanomos pakeisti. Yra tačiau tokių aplinkybių, kur mūsų 
įtaka yra galima - taigi nuo mūsų pačių gali priklausyti lietuviš- 
kumo išlaikymas ar žlugimas. 

Visų skaudžiausias dalykas yra tas, kad ne tiek mūsų prie- 
šai komunistai savo įžūlumu ar mūsų draugai amerikiečiai savo 
neapdairumu, kiek mes patys sau pražūtį nešame - patys žlug- 
dome savąją lietuviškąją būtį. Šiandien tai darome daugumo- 
je visai to nesuvokdami. Tai darome net ir tieji, kurie laikome 
save - ir esame kitų laikomi — veikliais lietuviais darbuotojais 
ir patriotais: mes žudome save savomis rankomis vien tik dėl 
to, kad nesuvokiame, kokia yra šiandieninio lietuvio išeivijoje 
misija. Ši misija anaiptol nėra lengva: ji reikalauja didelio ryžto 
ir pasiaukojimo. 

1. LIETUVIŠKOJI BŪTIS 


Caristiniais laikais Jonas Basanavičius kalbėjo lietuviams žo- 
džius, kilusius iš lietuviškosios būties supratimo; tarsi pati būtis 
būtų kalbėjusi į juos: „Jei kiekvienas geras sūnus gerbia savo tė- 
vus ir tėvų tėvus, tai ir mes, šių laikų lietuviai, turime sekti gerų 
senovės Lietuvos sūnų pavyzdžiu, todėl pirmų pirmiausiai turi- 
me pažinti jųjų senovišką gyvenimą, būdą, darbą ir tikybą, jųjų 
darbus ir rūpesčius, nes jų gyvenimą pažinę, pažinsime geriau 
juos, o juos pažinę - patys save pažinsime“. Šitie Basanavičiaus 
žodžiai yra tiek pat gaivastingi ir aktualūs šiandien, kaip kad 
jie buvo praėjusiame šimtmetyje. Mes jau nebežinome, kokia 
yra lietuviškoji dvasia, ir dėl to savęs nebepažįstame, o nepa- 
žindami savęs nebežinome, kokia yra mūsų kaip lietuvių misija 
šiandien. 

Čia keliama lietuviškosios dvasios samprata nėra lengva pa- 
teikti diskusinėj plotmėj. Tai nėra lengva dėl to, kad ši dvasia — 
lygiai kaip ir vakarietiškoji dvasia bendrai - yra gelmių dvasia. 
Moderniškajai gi dvasiai kaip tik yra būdingas nutolimas nuo 
gelmių. Modernizmas operuoja racionalizmo bei iracionalizmo 
plotmėje, pastarąjį pasmerkdamas. Racionalizmas teigia, kad 
tikra yra tik tai, kas pagrįsta protu, tuo tarpu iracionalizmas at- 
meta protinį pradą ir pabrėžia reikalą vadovautis jausminiais 
impulsais bei instinktais. 

Gelmių dvasia nėra nei racionalistinė, nei iracionalistinė. Ji 
priklauso gilesniems realybės sluoksniams, kurie modernistinei 
sampratai jau nebėra suvokiami ar prieinami. Racionalizmas 
gelmių dvasią laikytų niekuo kitu, kaip iracionalizmu, o iracio- 
nalizmas suprastų šią dvasią kaip atmetančią protą ir teigiančią 
nuotaikingumą bei jausmus. Gelmių dvasia, nebūdama psicho- 
loginė, nesiremia nei protu, nei jausmais. Ji yra ontologinė, kas 
reiškia, kad ji priklauso pačios realybės gelmei. Turėti šitos gel- 
mės nuovoką, kaip pasireiškiančią jo gyvenamame pasaulyje, 
reiškia būti lietuviu. 

Čia yra reikalinga maža pastabėlė, kad bet koks bandymas 
pagrįsti gelmių dvasią racionalistiškai ar iracionalistiškai yra 

absurdiškas, nes gelmių dvasia grindžia visą realybę, neišski- 
riant nė racionalizmo bei iracionalizmo, nežiūrint to, kad savy- 
je šiedvi formos yra gelmių dvasios paneigimas. Grįsti gelmių 
dvasią racionalistiškai yra tas pats, kas remti savo pamatus to 
paties namo stogo gegnėmis. 

Modernusis pasaulis nebežino būties gelmių. Jis dėlei šito 
nežinojimo nežino ir kas yra žmogus. Gelmių dvasia yra visu- 
ma - ne kaip įvairių esybių suma, bet kaip viską saistąs ir at- 
skleidžiąs horizontas. Visuma šita prasme tenka rašyti didžiąja 
raide: „Visuma“. 

Žmogaus esmė slypi gelmių ar Visumos nuovokoje. Žmogus 
pagrindiniausia prasme nėra protinė būtybė, bet būtybė, su- 
vokianti Gelmes. Tik dėka Gelmių nuovokos žmogus gali būti 
protingas, o ne atvirkščiai. Be šitos nuovokos protas tebūtų tik 
burbulas. 

Ankstyvieji laikai Gelmes vadino Gamta (irgi didžiąja rai- 
de!). Gamta, kaip Gelmė ar Visuma, nieko bendro neturi su 
šiandien taip gausiai naudojamu tuo pačiu žodžiu. Šiandien 
gamta reiškia sritį, kuri yra skirtinga ne tik nuo Dievo, kurs pri- 
klauso antgamtinei sričiai, bet ir nuo žmogaus, kuris priklauso 
kultūrinei sričiai. Ankstyvesniaisiais laikais Gamta buvo dievų 
buveinė, ir žmogaus religingume - dievų įstatymų nuovokoj — 
glūdėjo jo kultūra. Modernusis žmogus gamtą valdo, ankstyva- 
sis žmogus lenkė savo galvą prieš Gamtą. 

Senovės lietuvis priklausė Visumai, kaip debesys dangui. Jis 
nevaldė Visumos, bet lenkė jai savo galvą, paklusdamas dievų 
įstatymų. Šiandieninis žmogus bando gamtą valdyti. Tuomi jis 
užsitraukia dievų keršto. Šis kerštas reiškiasi daugeriopai ir, kaip 
vėžys, įsiskverbia į modernaus gyvenimo kiekvieną tašką. Gam- 
tos smūgio atgal modernusis žmogus susilaukia srityse, kuriose 
jis jo visai nelaukia. Dievų keršto apraiškos, pavyzdžiui, yra anks- 
tyvas dantų išbyrėjimas, vidurių opų (w/cers) nuolatinis nerimas, 
beprotiškas skubėjimas, beprasmiškumo nuotaika ir t. t. Bepras- 
miškumo persekiojamas modernusis žmogus bėga į tolius, į nau- 
joves. Dėlei šito jis tampa itin išradingas. Jo išradingumas yra 
kreipiamas į gamtos užkariavimą, tarsi valdydamas kuo didesnes 

realybės sritis jis galės pašalinti beprasmiškumo nuotaiką. Šian- 
dien jis yra pasiruošęs kilti į erdves ir jas sau pavergti. 

Senovės lietuvis, pavesdamas save dievų valiai, buvo gilia 
prasme realistas. Jis buvo labai akylas susirasti Gamtos karalijo- 
je įvairių gėrybių. Jis ėmė jas ne grobdamas, bet priimdamas jas 
kaip dievų dovanas - su pagarba ir nuolankumu. Dievų dova- 
nos buvo ne vien duona ir ugnis, bet dangaus mėlynė, paukščių 
giedojimas, girių ošimas ir mergelių grožis. Būdamas realistas 
jis žinojo gamtos pilnatvę, kuri šių dienų žmogui atrodo tik pri- 
mityviškas romantizmas. 

Realybės gelmės nebuvo sukapotos į aklinai nuo kits kitos 
atitvertas užtvaras. Prasmė, nauda, grožis ir net dievų respektas 
priklausė draugėje. Lietuvaitė audėjėlė audė paklodes, staltie- 
ses ir rankšluosčius. Lino paruošimas, jo pluošto iššukavimas 
bei suverpimas, jo panaudojimas audekluose jai buvo ne dau- 
giau svarbūs kaip įvairūs raštai, jų išmarginimai. Audeklų gro- 
žio formos, šimtmečiais tausotos, buvo semtos iš lietuviškosios 
gyvenamosios aplinkos, kuriai lietuvis priklausė, - iš Gamtos. 
Jos, lygiai kaip ir bet kas kita, buvo dievų dovana, ir audėjėlė 
savo darbu teikė garbę dievams. Jos darbas nebuvo tik nauda: 
jis buvo taipgi ir menas ir kultas. Kryžiai (vėlesniaisiais laikais) 
savo lietuvišku puošnumu didesniąja dalimi buvo lietuvio mei- 
lės išraiška Gamtai bei dievams, o ne jo krikščioniškos dvasios 
manifestacija. Lietuviškasis realizmas visose smulkmenose, vi- 
sose srityse nežinojo jokių padalinimų, jokių gyvenimo ar dar- 
bo skaldymų. Viskas, ką lietuvis darė, buvo lygiai tiek pat groži- 
nė kūryba - ir kultas, kiek tai buvo darbas. Priklausyti Visumai 
reiškė gyventi Visumos pobūdžiu. Stogų žirgeliai, velėjimo 
kultuvės, rogės, vežimai, botkočiai, tošinės, vagonės* sviestui 
laikyti, poskos** taukams laikyti, kuparai*** kraiteliams krauti — 


* Vagėnė - medinis apvalus indelis sviestui, varškei įsidėti (red. past.). 
** Poska (ntk.) - medinis, panašus į kibirą indas taukams, sviestui, 
medui laikyti (red. past.). 
*** Kūparas (ntk.) - medinė, gaubtu viršumi skrynia įvairiems daik- 
tams sudėti (red. past.). 

viskas buvo ne tik gyvenimo būtinybės reikmenys, bet ir giliai 
išgyvento grožio nuovokos, - sutelkiančios daromame daikte 
dievų grožį - išraiška. Net ir rugių surišimas ir sustatymas į dai- 
lias gubų eiles ar pievose pradalgių tiesumas ir kupetų forma, ar 
artojėlio atida dailiai apversti ariamo lauko velėną turėjo savyje 
dieviškumo atspalvį, pabrėžiant Žemės dovanų grožį. Šis gro- 
žio pabrėžimas buvo dėkingumo dievams išraiška. Gyvenimas 
kiekviename žingsnyje turėjo Gamtinį (o ne antgamtinį!) šven- 
tumo atšvaitą. 

Dieviškumo spindesys buvo kiekviename daikte - ar jis būtų 
rastas ir pasiimtas iš Gamtos, ar jis būtų žmogaus padarytas. 
Šventi buvo laukai, girios, miško žvėreliai, skynimų uogos, pa- 
dargai, drabužiai, namai, sodelis, tvora, prijaukinti gyvulėliai ir 
t. t. Šventa buvo tėvų meilė ir pagarba jiems. Kaimyniškas su- 
gyvenimas, žmonių darbai ir mirtis, ginant tėvynę nuo priešų, 
buvo šventumo aureolės apsupti, perpildyti, persunkti. Daiktai 
spindi dieviškumo spindesiu. Pagarbus buvimas su daiktais yra 
žmogaus susidūrimas su dievais. Būti arti dievų lietuviškoje bū- 
tyje neatskiriamai reiškė būti arti Žemės. 

Pirmieji mūsų tautos imigrantai į Jungtines Amerikos Vals- 
tijas paliko Lietuvą jau prieš 40-50 ar net daugiau metų; jie jau 
yra pernelyg nutolę nuo lietuviškosios būties. Labiausiai aktyvi 
šiandien mūsų tautos dalis, susispietusi į mažas išsimėčiusias 
kolonijas įvairiose pasaulio dalyse, yra Antrojo pasaulinio karo 
pabėgėliai. Šios grupės ne mažiau kaip 80 proc. yra miesčionija. 
Miesčionija yra palyginti vėlyvas dalykas lietuviškosios būties 
vystymesi. Ji yra atitrūkusi nuo lietuvio artojėlio ir įsijungusi 
į modernizmo srovę. Miesčionija Lietuvoje buvo moderniz- 
mo apaštalas, kaip kad kryžiuočiai kadaise buvo krikščionybės 
apaštalai. 

Kadangi lietuvių tauta priklauso prie vakarietiškųjų tautų 
šeimos, Vakarų kultūra anaiptol nėra jai žalingas veiksnys. Vis 
dėlto, kadangi Vakarų kultūra - savo esmėje didinga ir gili - ne- 
atskiriamai su savo didybe ir gelme nešasi suplokštėjimą bei su- 
paviršutiniškėjimą, kontaktas su ja, stokojant reikiamos atidos, 

gali baigtis sulėkštėjimu ir supaviršutiniškėjimu, kas šiandien 

kaip tik ir vyksta pas mus, lietuvius išeivius. Brangi vaza lengvai 
gali tapti šukių krūva - /a monde cassėe, sudužęs pasaulis. Rū- 
pestingai tausojanti ir atidi ranka yra nuolat reikalinga išlaiky- 
ti pasaulį taip, kad jis būtų didingas elementas, globiąs žmogų 
savo visumoje. 

Vakarų kultūra neturėjo būti nešama į Lietuvą tiktai skinant 
jos paviršiaus žiedus - spalvingus, patogius, paviršutiniškus, 
masių mėgiamus. Šituo būdu ta kultūra tampa parbloškiančiu 
veiksniu, kuris išstumia šimtmečių ir net tūkstantmečių verty- 
bes ir jų vietoje pastato paviršutiniškas, madingas, gyvenančias 
tik sezoninį gyvenimą. Žibančių stiklinių karoliukų ar žvilgan- 
čių pasidabruotų skardelių vertė atrodo aukšta, bet tikrumoje ji 
tėra tik apgaulė. Lietuvių miesčionija buvo ne kas kita, kaip tik 
paviršutiniškosios Vakarų kultūros apaštalas. 

Lietuviai negalėjo užsidaryti nuo Vakarų kultūros, bet jie 
turėjo atsigręžti ne į tos kultūros išdavas, bet į jos gelmes; jie 
turėjo suprasti jas ir tuo supratimu praturtinti savo įžvalgumą, 
kuriuo jie tada būtų galėję išryškinti savųjų, artojėliškų, gelmių 
vertybes, kurios yra ne kas kita, kaip tos pačios vakarietiškos 
vertybės lietuviškame pasaulyje. Šituo būdu lietuvių kultūra, 
kurią galima vadinti artojėliška kultūra, susidurdama su kitų 
vakarietiškų kultūrų tipais ar jų kompleksais, būtų galėjusi augti 
intensyvia, o ne ekstensyvia kryptimi ir būtų lengviau suradusi 
save, iškeldama savąsias vertybes objektyvion kultūrinėn plo- 
tmėn. Tik toks yra prasmingas lietuviams įsijungimas į Vakarų 
kultūrą, kai nėra prarandamas savitas veidas, bet, priešingai, kai 
dar labiau įsivyraujama savitoj artojėliškoj būtyje. 

Taigi vėliausioji, Antrojo pasaulinio karo lietuvių emigrantų 
banga jau buvo „sukultūrėjusi“ paviršutiniškąja prasme ir tuo 
pačiu gana nutolusi nuo lietuviškos artojėliškos kultūros. Ne 
tik nutolimas, bet šalia to, sakyčiau, panieka artojėliams yra bū- 
dinga vėliausių nepriklausomo gyvenimo metų, — ir tuo pačiu 
vėlyvųjų emigrantų - lietuvių miesčionijai. Artojėliškoji gelmių 
kultūra buvo jų laikoma primityvumu, tuo tarpu paviršutiniš- 
koji, Žemę ir dievus atmetusi, Vakarų kultūra buvo laikoma 
siektinomis aukštybėmis. 

Tik maža dalis dabar visame pasaulyje pasiskirsčiusių įvai- 
riose kolonijose lietuvių yra gilia prasme pažįstanti ir vertinan- 
ti lietuviškąją būtį. Deja, šitoji dalis yra tyli, yra nereikšminga. 
Daugumoje ji yra „neišsilavinusi“ „atsilikusi“ „tamsi“ ir nepa- 
žįstanti moderniosios pažangos bei kultūros. Todėl šitai grupei 
yra būdingas bebalsiškumas, pasyvumas ir buvimas stumdomai 
apsukriųjų, „Vakarų kultūra“ persiėmusių Lietuvos miestuose 
kadaise dominavusių „inteligentų“. 

Tenka paminėti dar vieną mažą lietuvių grupę. Tai priaugan- 
čioji grynai amerikinėje atmosferoje karta, kuri arba visai nėra 
mačiusi Lietuvos, ar bemaž kad nėra jos mačiusi; kuri tačiau, 
skatinama tėvų ar vyresniųjų, įgauna kartais gana dinamišką 
veiklumą lietuviškose kolonijose visuomeninėse bei kultūrinėse 
srityse. Būdama perdėm amerikietiška, tik su mažai reikšmingu 
lietuviškumo atspalviu, ši priaugančioji karta tėra tik paskuti- 
nioji gęstančio lietuviškumo išeivijoje fazė. 

Lietuviai amžiais gyveno tvirtą gyvenimą. „Tvirtą“ čia reiš- 
kia „įsišaknijusį realybėje“, pastovų. Toks gyvenimo būdas es- 
miškai išliko tas pats bėgant šimtmečiams ir net tūkstantme- 
čiams. Šitoks tvirto pastovumo bruožas gali atrodyti atsilikimu 
ar konservatyvizmu tiems, kuriems savito veido išlaikymas nėra 
šventa būtinybė, perduota mums mūsų protėvių. Šiandien visur 
yra paplitęs įsitikinimas, kad tik pažanga yra šventai neginčija- 
ma, o senųjų amžių tiesa, kuri pasižymi pastovumu, yra ne kas 
kita, kaip atsilikimo, apsamanėjimo ir nutolimo nuo gyvenimo 
požymis. 

Yra tačiau ir kitokia pažanga, kame tas pats nuolat iškyla vis 
naujoje šviesoje. Šitokia pažanga yra nebesuvokiama ir nebeži- 
noma šiandien; ji yra nustelbta tariamos pažangos, kame nauja 
viršija — ir tuo pačiu paneigia, - kas yra sena. Mūsų laikams 
nebėra Žinoma, kad tai, kas sena, yra intensyviau ir giliau tikra, 
Rojus - kaip pirmykščio Gamtos didingumo simbolis - yra ti- 
kresnis už mūsąją kasdieną, kuri yra nutolusi nuo pirmykščio 
didingumo ir kuri vis dėlto gyvena misdama to pirmykščio, pa- 
miršto didingumo stiprybe, kaip parazitinis vijoklis, betraukiąs 
iš ąžuolo žievės gyvastingą sultį. Svarbiausios vertybės glūdi 

gelmėje, kame jos lieka nepastebėtos ypač tų, kurie pasižymi 
triukšmingumu, kaip vandens paviršiuje besitašką vaikai. 

Užuot išvystę ir išugdę nuo pagrindų savitą lietuvišką kultūrą 
ar jos struktūras, mes noriai ir godžiai skolinomės ir imitavom 
kitų vakarinių tautų kultūrinius laimėjimus. Šituo būdu mes 
palikom savąsias šaknis ir įsijungėm į vėlyvąją Vakarų kultū- 
ros srovę, kuri pati nuolat ir nuolat darėsi paviršutiniškesnė iki 
virto „amerikietiškąja“ kultūra. „Amerikietiškoji“ čia nereiškia 
specifiškai Amerikos Jungtinių Valstijų kultūros; amerikietiško- 
ji kultūra yra Vakarų kultūra savo vėlyviausioj stadijoj. Ji yra 
Vakarų kultūros supaviršutiniškėjimas, sulėkštėjimas. Praradu- 
si savo intensyvumą, ji pasižymi ekstensyvumu ir dinamizmu. 
Ji sparčiai plinta šiandien aplink visą Žemės rutulį, pagaudama 
ir suvirškindama visas kitas kultūras. 

Gelmių tiesa, visų tiesų pagrindas, yra laki kaip vanduo: ji 
sunkiai apčiuopiama ir suvokiama; ji nelengva apibūdinti ar 
formuluoti. Ji iškyla aikštėn per didžiųjų žmonių darbus, kū- 
rybą bei mintį. Visų labiausiai - tačiau sunkiausiai suvokiamai - ji 
iškyla per žmonių gyvenimo būdą: ji žėruoja kiekviename Vi- 
sumos gyvenimu gyvenančio žmogaus judesyje, kiekviename jo 
pasaulio vyksme - vėjo pūtime ir žmonių dainoje. 

Diena prasideda su gaidžiais. Rasa gaivina basą koją savo 
šaltumu. Vyturys gieda, ir jauna saulė viską žadina, gyvastin- 
gai prikeldama. Tolumoje pasigirsta galandami dalgiai. Sudar- 
da ratai, sugirgžda svirtys, į dangų pakyla dūmai - pusryčiai 
verdami. Artojo laukia žagrė, akėčios, o piemenėlio - botagas, 
moterų ir paauglių - medinės šakės ir grėbliai. Viskas - gaidžių 
giedojimas, ryto saulė ir rasa, dalgių galandinimas, ratų dar- 
dėjimas, svirčių girgždėjimas, kylą į dangų dūmai, žagrė, akė- 
čios, botagas, šakės, grėbliai, rėčkos, pakinktai, dirvos, vilniją 
javai, žydinčios pievos, beržynai, miškai su uogų, grybų, riešu- 
tų, kuro, padargams medžiagos, karklų pintinėms ir net vantų 
vanojimuisi gausybe, vėjai ir debesys, upės ir ežerai - viskas 
yra giliai prasminga, kaip priklausą šventai Visumai didingo- 
je jos tvarkoje, atidžiai žynių saugojamai ir dievų globojamai. 
Lietuviuose buvo itin ryškus nuodugnus pažinimas Visumos, 

saisčiusios visus jų gyvenamosios aplinkos elementus. Ši Visų- 
ma buvo Gamta ar Gelmė, kuri pripildo daiktus dieviško spin- 
dėjimo. Iš kitos pusės, dieviškas daiktų spindėjimas atskleis- 
davo lietuviui Gelmes - Žemę ir dievus. Graikiškai Gelmė 
vadinosi Chaos, chaosas, kame jis reiškė ne beprasmį mišinį, 
bet pirmykščią gilumos šviesą, kuri suteikia daiktams spindesį 
ir tuo pačiu vietą Gamtos pirmykštėje tvarkoje - /ogos'e. Virš iš- 
vardytieji lietuviškosios gyvenamosios aplinkos daiktai lietuvio 
akyse buvo įvairinga Gamtos apraiška. Ši įvairinga Gamtos ap- 
raiška žynių buvo perduodama žmonėms kaip dievų valdoma 
tvarka. Svarbiausieji iš dievų buvo Žemyna ir Perkūnas. 

Žinodamas ir pažindamas savo dievus, lietuvis žinojo ir pa- 
žinojo jų tvarką: dėka dievų visi daiktai, taipogi ir žmonės, ir jis 
pats, ir visa tauta ar gentis, buvo persunkti giliu prasmingu- 
mu - dieviškumu, ir lietuvio dienos vyko didingame pasaulyje, 
valdomame didžių Gelmės jėgų. 

Šių dienų modernieji pasižymi „plieniniu blaivumu“. Šis jų 
blaivumas esmiškai yra jų aklumas Gelmei. Dėlei to jie juokiasi 
iš „nemoksliško“, „primityvaus“, „pilno prietarų“, „nekultūrin- 
go“ pirmykščio žmogaus, visai nesuvokdami, kad modernioji 
išmintis, nežiūrint jos paviršutiniško spindesio, tėra vištgalviš- 
kumas, palyginus su senovine Gelmių išmintim. 

Modernieji, detaliai pažįstą siaurą realybės iškarpą, ar ji 
būtų atomo skaldymas, ar sandėlio šlavimas, neturi jokios 
nuovokos apie realybės Visumą. Šitokie žmonės gali pasidary- 
ti labai įgudę savo srityje, bet jie niekad negali tapti išmintin- 
gais, nes išmintis esmiškai slypi Gelmių nuovokoj. Jie nepasi- 
darytų išmintingesni, jeigu ir įgustų keletoje sričių. Klausimo 
esmė neglūdi daugumoje pažintų sričių, bet Visumos - kaip 
priešdaiktiškumo, kuris grindžia daiktiškumą - pažinime. 
Prasmingi daiktai negalimi be Visumos nuovokos, o iš kitos 
pusės, Visuma — ir tuo pačiu Žemė ir dievai - gali būti žino- 
ma pagarbiame, dievus respektuojančiame turėjime reikalo su 
daiktais. Daiktai lietuviui buvo dievų dovana, o iš kitos pu- 
sės, lietuvis žinojo dievus kaip dovanas duodančius. Pavienių 
daiktų pažinimas eina tolygiai su visumos pažinimu. Daiktai 

spindi dievų (Gamtinėj) šviesoj, ir Gamtinė šviesa tėra priei- 
nama dieviškame daiktų spindesyje. 

Ne tik padargai, bet ir taip vadinami „gamtiški“ — siaurės- 
ne prasme - daiktai lietuvių buvo suprantami kaip priklausą 
Visumos pagrindinėms struktūroms. Visi daiktai lietuviškame 
pasaulyje buvo įsišakniję šventumo pamatuose. Kai lietuvis sėjo 
avižas javams žydint ar linus „saulei sugrįžtant“, jis demonstravo 
darną, kuri yra tik Visumoje ar kuriai priklauso daiktai ir žmo- 
gus įvairiuose jo gyvenimo etapuose. Viskas priklauso Visumai, 
kaip siūlai audekle. Lietuvis žinojo kiekvieną savo gyvenamo- 
sios aplinkos kamputį, tuo būdu visad susidurdamas su Visuma, 
su dievais. Žmogaus gyvenimo misija yra toks gyvenimo būdas, 
kame kiekviename savo žingsnyje žmogus yra gaubiamas šven- 
tumo elemento. 

Visumos samprata visad buvo gyva lietuviuose bemaž ligi 
paskutiniųjų laisvo gyvenimo dienų. Vėliau - ypač išeivijoj — 
ji ėmė ūmai tirpti: ne Visuma - šventa lietuviškoji būtis - bet 
paskirų individų vertė ėmė dominuoti „tautinį“ vėlyvųjų nepri- 
klausomo gyvenimo metų ir lietuviškųjų kolonijėlių įvairiuose 
miestuose išeivijoj gyvenimą. Šiandien maža grupė tų, kurie 
yra išeivijoje, turi pirmykščio lietuviško pasaulio ir pirmykščio 
jo gyvenimo būdo nuovoką. Tie, kurie dar turi tokią nuovoką, 
priklauso jau senstančiai - o svarbiausia, nepilnai „kultūriškai“ 
išprususiai - mūsų tautiečių daliai. Ji šiandien dar galėtų būti 
lietuviško gyvenimo būdo restauracijos šaltinis, reikiamai ją 
priėjus. Per ją dar būtų galima pažadinti mūsų jaunimą ir bu- 
vusią miesčioniją sukeliant juose pirmykščio gyvenimo būdo 
nuovoką, nuotaiką ir entuziazmą. Šitam tačiau būtų reikalinga 
tam tikra sąlyga, būtent kompaktiška lietuvių kolonija. Ši sąly- 
ga yra vienintelis ir beviltiškai paskutinis būdas surinkti mūsų 
tautiečius, bestoviniuojančius ant prarajos kranto. Be tokios ko- 
lonijos mes greičiau išnyksime (kaip tauta) baltojo (patogumų) 
kraujavimo agonijoj negu toji mūsų tautos dalis, kuri kraujuoja 
raudonu krauju Rusijos priespaudoj. Kompaktiška lietuvių ko- 
lonija šiandien dar gal galėtų užtvenkti „amerikietiškos“ (supa- 
viršutiniškėjusios vakarietiškos) kultūros plūsmą ir tuo būdu 

atpalaiduotų mus beveik galutinai pamirštamoms mūsų Gel- 
mių kultūros tiesoms. 

Ar bėra lietuviu tas, kuris gyvena visais atžvilgiais amerikie- 
tišką gyvenimą, galvoja, domisi ir siekia tų pačių tikslų, kaip ir 
pilnutinis amerikietis, ir tik skiriasi nuo jo tuomi, kad jis yra of 
Lithuanian origin? Toks lietuvis jau yra palaidotas, nors dar ir 
mindo žemę. Šitokį tad lietuvį idealizuoja vienas iš mūsų tau- 
tiečių, smerkdamas senovinį lietuvį ir iškeldamas modernųjį: 
„Kaip bebūtų, - sako jis, - žymiausias lietuvis vis tebėra senis 
Jogaila, kurio pavardę galima rasti kiekvienoje istorijos knygoje. 
Jis ten piešiamas su kuoku arba kalaviju rankose. Tačiau laikas 
būtų ir lietuviui istorijos lapuose pasirodyti su knyga ir mikros- 
kopu. Kaip būtų tatai malonu visai tautai!“ Mes galim — ir gal 
turim - pasirodyti su knyga ar mikroskopu, bet daug svarbiau 
negu nagrinėti retą vabzdį, mineralą ar atomą yra mums prikel- 
ti merdintį lietuviškąjį pasaulį ir vėl leisti jam gyvybiškai sukles- 
tėti. Senis Jogaila yra lietuviško pasaulio stiprybės simbolis, ir 
tik lietuviškasis pasaulis ir jo pažadinimas yra tiesioginė mūsų 
išeivijoje misija. Mikroskopas, kaip ir kastuvas, tebūnie paliktas 
tiems, kurie nėra pajėgūs didingiesiems tautiniams darbams. 

Jei šiandien modernus žmogus - žemės viešpats - nueina 
į dirbtuvę ir visą dieną „funkcionuoja“ kaip, sakysime, sraigtų 
sukinėtojas — diena po dienos ir metai po metų, - jis yra atsi- 
ribojęs nuo gyvastingos savo įvairingume realybės; jis nežino 
šventos Gelmių tiesos, dėlei ko jis neturi išminties. Gelmių tiesa - o 
tuo pačiu ir išmintis - nėra galima įsigyti retkartiniu žvilgterė- 
jimu į margą realybę, pakeliant akis nuo savojo work bench, nes 
tik išstatydami save visą ir dalyvaudami dievų rankose laikomo- 
je Gamtos tvarkoje mes galime būti išmintingi ir jausti Gelmių 
pulsą. „Sraigčiaus“ išmintis didžiąja dalimi susideda iš įvairių 
televizinių programų — reklamų, ristynių bei kumščiavimosi 
scenų, kriminalinių ar cow boy filmų ir pan. 

Augančiam savame pasaulyje lietuvio vaikui tėvas yra nepa- 
judinamas autoritetas, didelė realybės jėga — dieviškas. Jis žino 
debesis, vėjus ir upių tekėjimą. Žino javo augimą ir sodus. Pa- 
žįsta dalgius, pakinktus, vežimus ir roges; jis žino kaimyniško 

sambūvio nuostatus ir didžiuosius tėvynės reikalus, kurių reikš- 
mė yra saistoma dievų. Jis žino viską pirmiausia dėl to, kad visos 
jo žinijos šaknis yra pagarbus atvirumas dievų dėsniams. Vaikas 
tyliai seka kiekvieną tėvo-viešpaties judesį. Jo judesiai esmingai 
nesiskiria nuo judesių gamtoje (nes viskas yra saistoma dievų): 
juose nėra abstraktaus apskaičiavimo, o tačiau jie taip puikiai 
atitinka savo paskirtį. Esmėje tokiu pačiu judesiu žuvis plau- 
ko vandenyje ar paukštis skraido ore, svyra obelų šakos, pilnos 
vaisių, ar sukasi kopūsto gūžis, šitokiu judesiu plaukia debesys, 
siaučia audros ir kerta žaibai. Tėvas gali padaryti vaikui - jeigu 
tik imsis - ko šiam tik reikia; ar tai būtų rogutės, ar vežimėlis, 
mažas grėblys, šakės (medinės) ar dalgelis, spaustukai riešutams 
gliaudyti ar bučius žuvims gaudyti. Daiktas visada bus atbaigtas 
ir be trūkumų. Tėvas žino gamtos paslaptis, žino dievų valią — 
yra išmintingas. 

Jeigu šiandien „sraigčius“ pareina namo ir sėdasi prie televi- 
zijos, ar jo vaikas gali jausti jam pagarbą ir entuziastiškai pavesti 
save jo autoritetui? Jo tėvo išmonė nėra didesnė negu jo pa- 
ties - dvylikamečio. Tėvas vargu ar yra turėjęs kirvį rankoje, ir 
ką jis žino be sraigtų? Jis negali nė paprasčiausios dėžės sukalti. 
Jo išmintis yra „televiziška“, ir kaipo tokia ji yra niekuo ne geres- 
nė, o dažniausiai menkesnė, negu sūnaus, nes šis turi daugiau 
laiko prie jos prasėdėti. 

Jeigu šitokį „sraigčių“ paleistume tarp kupinų Žemės išmin- 
ties artojėlių, neišvengiamai jis būtų tik papaikėlis. Žemė dejuo- 
tų jo mindoma, ir duona verktų jo valgoma. 


2. KOMPAKTIŠKA LIETUVIŲ KOLONIJA 


Šio straipsnelio pirmoje dalyje pateiktos kelios pastabos apie 
lietuviškosios būties šaknis tenka dabar papildyti irgi keletu 
pastabų apie būdą išlaikyti lietuviškumą čia, išeivijoje. 

Mūsų tarpe išeivijoje yra apstu aktyvių, gabių ir išsilavinusių 
žmonių. Visi jie, atrodo, sutaria ta prasme, kad lietuviškumo iš- 
laikymas išeivijoje yra patenkinamai atliekamas susigrupuojant 

lietuviams į įvairius vienetus įvairiose vietovėse Jungtinėse Ame- 
rikos Valstijose, Kanadoje, Australijoje, Vokietijoje ir t. t. Šitokie 
vienetai surengia laikas nuo laiko paskaitėles, minėjimus, išei- 
gas, garbingų svečių susitikimą ir mirusiųjų minėjimą. Retai kur 
pasigirsta balsai apie kompaktiškos kolonijos klausimą. Tiesa, a. 
a. prof. Pakštas buvo gyvai kėlęs ir propagavęs tokios kolonijos 
reikalingumą. Gaila tik, kad jis neįžvelgė klimatinio ir gamtinės 
aplinkos aspektų svarbos lietuviškajai buičiai išlaikyti. 

Išsimėčiusios lietuvių grupelės įvairiose pasaulio dalyse yra 
vadinamos kolonijomis. Ar šitokios lietuvių kolonijos atlieka 
savo užduotį? Yra dvi rimtos priežastys, dėl kurių šis klausimas 
tenka neigiamai atsakyti. Pirmoji yra ta, kad dabartinės „kolo- 
nijos“ yra skersai ir išilgai perskrostos svetimo elemento - jos 
nėra kompaktiškos! Antroji priežastis yra ta, kad šitų kolonijų 
gyventojai gyvena jas apsupančio ir jas skrodžiančio svetimo 
elemento gyvenimo būdu. 

Savitas lietuvių gyvenimo būdas yra žemdirbystė. Reikia 
tačiau tuoj pat priminti, kad žodis „žemdirbystė“ lengvai gali 
būti suprastas trumparegiškai, imant jį farming, kaip tam tikros 
„biznio“ šakos, prasme. „Žemdirbystė“ kaip farming priklauso 
grynai amerikietiškam, bet ne lietuviškam žodynui. Žemdir- 
bystė, kaip lietuviškojo buvimo būdas, yra tausojimas Gelmių 
tiesos, atvirumas didingai Gamtos tvarkai, lenkimas galvos Že- 
mei ir dievams priimant jų dėsnius tarpusavio santykiuosenoj ir 
santykiuosenoj su daiktais. Užsiėmimas, kad ir įvairuojąs pagal 
išimtinus individus, pagrinde turėtų būti tas pats, koks jis buvo 
Lietuvoje, nes tik šituo būdu šimtmečiais atsiekta žinija gali būti 
tęsiama tolyn. Prarandant šitą žiniją, neišvengiamai yra paten- 
kama į esminio subyrėjimo pavojų. 

Tauta, kuri per šimtmečius nebuvo ūkininkai, bet, pavyz- 
džiui, žvejai, kaip norvegai, galėtų įkurti koloniją, kuri nebūtų 
žemdirbių kolonija ir kuri vis dėlto būtų tikra prasme kolonija, 
būdama norvegiško gyvenimo būdo tęsinys. Taipgi, sakysime, 
pietvakarių Aliaskos eskimai, turi ypatingą gyvenimo būdą, ga- 
lėtų kolonizuotis ir be žemdirbystės aspekto. Salos, kuriose jie 
gyvena, yra vėjų galandamos. Vasaros tenai yra vėsios, o žiemos 

švelnios - bemaž nesiskiriančios nuo vasarų. Tos salos nėra tin- 
kamos ūkininkavimui. Gyventojų, vadinamų aleutais, pragyve- 
nimo šaltinis yra vandenynas. Pagrindinis gyvenimo įnašas vis 
dėlto nėra žvejyba, bet ruonių, o ypač banginių medžiojimas. 
Per šimtmečius aleutai gyveno savitame pasaulyje. Nežiūrint jo 
paprastumo, jis buvo įvairingas. Suvokiant šį įvairingumą visa- 
me jo paprastume, suvokiama Visuma, kuri įvairingumą saisto. 

Iš banginio odos eskimai (aleutai priklauso eskimų gentims) 
darėsi „kajakus“ (laivelius); ruonių ar banginių taukai buvo 
vartojami iezmpoms ar net kurui. Jie mito ruonių ir jūros liūtų 
mėsa. Banginio kaulai buvo vartojami durklams, šonkauliai — 
gegnėms ir kitoms jų gyvenamų namų dalims, kadangi medžiai 
jų salose neaugo. Stuburo kaulai buvo naudojami kėdėms, ment- 
kauliai - stalams ar net karstų uždengimams laidojant; mažesni 
lėkšti kaulai - lėkštėms ir t. t. Gyslos buvo vartojamos virvėms, 
žarnos - pintinėms, papuošalams, siūlams, pūslės - lietpalčiams 
ir t. t. Čia - panašiai kaip ir lietuviškame pasaulyje - įvairingu- 
me pasireiškia nelengvai apčiuopiamas „tas pats“, Visuma, kuri 
yra pats pagrindiniausias elementas tautos gyvavimo būdui iš- 
laikyti. Eskimai gyveno dorą, realybę respektuojantį gyvenimą. 
Jų pasaulyje buvo viskas giliai prasminga. Paviršutiniškumas 
bei nihilizmas - taip būdingas vėlyvajai Vakarų kultūros stadi- 
jai - jiems buvo svetimas. Šitokios eskimų tautos (aleutų) kolo- 
nija tad neturėtų būti ūkininkavimas, nes tuo būdu jų pasaulis, 
Visuma, kuris saisto juos ir jų aplinkos daiktus, būtų sužalotas, 
sugriautas. 

Aukščiausieji uždaviniai, palikti mums mūsų protėvių, 
šiandien mums yra sunkiau įvykdomi negu anksčiau, nes mes 
esame išblokšti iš savojo pasaulio ir, svarbiausia, esame prara- 
dę orientaciją manydami, kad ir be lietuviško gyvenimo būdo 
galime liktis lietuviais. Išsimėčiusios po visą pasaulį lietuviškos 
kolonijos turėtų būti nedelsiant sukoncentruotos į lietuviško 
pobūdžio gamtą, ir lietuviai turėtų nedelsiant grįžti į savitą gy- 
venimo būdą, jeigu nenori būti savo tautos išdavikais. 

Šių dienų situaciją, liečiančią lietuvius išeivijoje, galima pa- 
lyginti su priešmindauginiais laikais Lietuvos istorijoje. Anais 

laikais įvairūs lietuvių kunigaikščiai buvo visiškai nepriklauso- 
mi ir vedė savo politiką bemaž be atsižvelgimo į kits kitą. Tuo 
tarpu lietuvių gentys pamažu buvo supamos stiprėjančių priešų; 
joms grėsė pavergimas ar gal net sunaikinimas.Mienintelė prie- 
monė išsilaikyti buvo paskirų kunigaikščių susivienijimas, kuris 
ir buvo įvykdytas Mindaugo, pramačiusio anuo metu, kad jo 
tauta yra ant žūties ar būties slenksčio. 

Visiškai panašioje padėtyje mes randamės šiandien: mus 
supa išorinės jėgos, kurios, jeigu ir neagresyvios, sunaikins mus 
kaip lietuvius - sunaikins palengva, be kraujo. Išsilaikymo ke- 
lias yra susivienijimas. Susivienijimas negali vykti gaivalingos 
amerikinės, vokiškos ar kitos kurios kultūros apsuptyje, bet tik- 
tai gamtos apsuptyje - gamtos, kuri atitinka lietuvišką gyveni- 
mo būdą ir kuri yra tokia, kokioj augo ir vystėsi lietuviškasis 
artojėlis ir jo kultūra. 

Kralikausko „Titnago ugnyje“ pateikiamas kunigaikščio Tar- 
vilo ir žynio Viltauto pasikalbėjimas parodo, kad anuo metu 
Lietuvos sąvoka buvo neryški. Tik didieji, kaip Mindaugas, 
galėjo ją suvokti. Vėlesniais laikais kiekvienas paprasčiausias 
pilietis žinojo Lietuvos reikšmę ir svarbą. Panašiai ir šiandien 
gyvastingai svarbi lietuvių išeivijoje susivienijimo mintis gali 
daugeliui atrodyti nerealistiška ir nereikalinga pateisinti dau- 
gelio asmeniškų patogumų išsižadėjimui. Tačiau po kokio šim- 
tmečio, jeigu liks lietuviškos orientacijos asmuo čia ar tėvynėje, 
jam bus aišku, kad atsisakymas kolonizuotis ir tuo pačiu padėti 
savo asmenišką gerbūvį ant tautos dievų aukuro buvo išdavystė. 
Amžių tiesa, kad asmeninė nauda turi lenktis visumos tiesos 
šventumui, šiandien nebėra aiški. 

Kai netekome šaknų - kai gimtieji sodžiai, upės, piliakalniai 
ir gojai buvo prarasti - vienintelis ypatumas, likęs mumyse, 
šimtmečiais bujotas, buvo kantrus taupumas ir rūpinimasis ry- 
tojumi. Šituo būdu mes siekiam ir pasiekiam gerbūvio svetur. 
Šitas gerbūvio siekimas mumyse taip išbujojo, kad apėmė visą 
mūsų esybę. Mūsų tautiečiai, siekdami savo gerbūvio, yra geri 
amerikinės kultūros statytojai ir palaipsniui visa jų esybė darosi 
perdėm amerikietiška. 

Buvo laikai, kad mes aiškiai žinojom, kad negalime lieti savo 
kraujo ar aukoti savo jėgas rusams bei vokiečiams. Žinoma, ru- 
sai bei vokiečiai buvo mūsų priešai. Vis dėlto, kadangi esame 
maža tauta, negalime prarasti savų jėgų skolindami bei dovano- 
dami jas kad ir savo draugams. Tuo labiau kad šiandien esame 
padėtyje, kamę visos mūsų jėgos yra reikalingos mums išlikti 
kaip tautai. Tuo tarpu mūsų draugai toli gražu nėra tokiame pa- 
vojuje. 

Norint realizuoti lietuvišką koloniją, neišvengiamai tektų 
atsisakyti daugelio dalykų, susijusių su gerbūviu. Lietuvos su- 
sivienijimas Mindaugo laikais neįvyko be aukų, be išsižadėji- 
mo. Taipgi ir kompaktiškos lietuvių kolonijos įsteigimas nėra 
įmanomas be pasiaukojimo. Mes stovime kryžkelėje. Priklausys 
nuo mūsų - ir tik nuo mūsų! - ar mes pasirinksime asmenišką 
gerbūvį ir visiškai suamerikonėsime (suvokietėsime, suargenti- 
nėsime ir t. t.) - jeigu ir ne mūsiškėj kartoj, tai tikriausiai nedau- 
gely būsimųjų kartų, - ar gyvensime kietesnį gyvenimą, tačiau 
tokį, kad mes ir mūsų vaikai nešime lietuvišką fakelą, gautą iš 
mūsų protėvių ir jau tūkstančius metų liepsnojantį, ir perduosi- 
me jį savo ainiams. 

Lietuviškasis fakelas reiškia lietuvių tautinę gyvybę. Argi 
mes turime jį atiduoti svetimiesiems? Už ką? Už asmenišką ger- 
būvį? Senovės lietuviai žinojo, kad asmeniškas gerbūvis - ir tik 
jis - yra šventvagystė. Viskas priklauso dievams, viskas yra jų 
dovana; ir kai išaušta raudonų žarų diena - viskas turi būti de- 
dama vėl ant tautos dievų altorių. Ne mums priklauso gėris ir 
ne sau mes gyvename, bet dievams - lietuviškiesiems dievams. 
Apsiriboti vien tik savo asmenišku gerbūviu yra pasisavinti tai, 
kas priklauso dievams - yra šventvagystė. 

Šiandieninių mūsų „patriotų“ supratimu, svarbiausi ir visiš- 
kai pakankami veiksniai tautiškumui išlaikyti yra: 1) tautinė są- 
monė ir 2) lietuvių kalba. To neužtenka. Tautinė sąmonė ir lie- 
tuviškoji kalba tėra tik tautinio gyvenimo išdavos, ženklai. Būna 
atvejų, kad tautinė sąmonė nėra ryškiai suprasta, bet tvirtas ir 
nuodugnus gyvenimo būdas nedvejojamai byloja apie tvirtą lie- 
tuviškumą. Jokie pamokslai, pamokymai ar išvedžiojimai, kad 

ir sukrečiamai tvirti ir tikri, jokios individualinės, valingos pa- 
stangos, kad ir labai nuoširdžios ir ryžtingos - niekad o niekad 
neišlaikys lietuviškosios būties ilgesniam laikui. Tik lietuviška- 
sis buvimo ar gyvenimo būdas išlaikys ją kad ir be pamokymų 
ir išvedžiojimų, kad ir be ryžtingų, valingų pastangų. 

Pabrėždami tiktai tautinę sąmonę ir kalbos mokėjimą, kaip 
pakankamus bruožus lietuviškajai būčiai tęsti, mes elgiamės ly- 
giai kaip užsitikrindami, kad ankštoje dėžėje patalpintas kalnų 
aras ar sausame smėlyje besivartanti gilių vandenų žuvis yra pil- 
na žodžio prasme aras ar žuvis. Kalnų aras dėžėje nebėra aras. 
Gelmių žuvis, besiblaškanti sausame karštame smėlyje, nebėra 
žuvis. Lietuvis, išimtas iš savojo pasaulio, kuriame šimtmečiais 
ir tūkstantmečiais gyveno jo protėviai, ir patalpintas tarp dūz- 
giančių aliejuotų mašinų, kame jis funkcionuoja kaip „sraig- 
čius“, nebėra lietuvis. 

Vėlaisiais nepriklausomo gyvenimo metais buvo lietuvių, 
dirbančių fabrikuose ar įmonėse; jie tačiau jau buvo miesčionys, 
atitrūkę nuo lietuvio artojėlio aplinkos. Miesčioniškumas, kaipo 
toks, nebuvo lietuviškas; jis buvo internacionalinis, atseit „ame- 
rikietiškas“. Miesčionija nebūtinai turėtų būti internacionalinė: 
ji galėtų būti išaugusi iš Gelmių kultūžos. Tokia tad buvo graikų 
miesčionija, išaugusi iš graikiškojo mito - jų Gelmių tiesos. Ne 
vien tik rugio želmenyje ar lygiai suverstų dirvonų vagose pa- 
sireiškia Gelmių tiesa, bet ir plieno kardelyje, ir kario mirtyje, 
ir dainos žodyje, ir išminčiaus mintyje, ir vaidilutės kurstomoje 
ugnyje. Artojėlio kultūra nėra vien tik dirvonų kultūra. Ji gali 
pasireikšti ir būti objektyvizuota savo turtingame įvairingume, 
kurs klesti ne vien sodžiuj, bet ir mieste. Artojėliška miesčionija 
turi išaugti iš lietuviškų Gelmių. 

Šiandien išeivijoj šalia pasyviųjų tautiečių mes turime ak- 
tyvių visuomenininkų, turime nuoširdžių patriotiškai nusitei- 
kusių žmonių, turime šelpėjų, aukotojų ir įvairių lietuviškumo 
entuziastų. Vis dėlto, atidžiai įžvelgus į dalykų padėtį, tenka 
pasakyti, kad mūsų visuomenininkai, patriotai, šelpėjai, entu- 
ziastai, lygiai kaip ir pasyvieji, eina ta pačia kryptimi - į neiš- 
vengiamą nutautėjimą. Jie daro tai dėl to, kad paviršutiniškus 

lietuviškumo pasireiškimus laiko esminiais. Mes per akli ma- 
tyti, kad mūsų dukrelės, nors ir „gražiai“ kalbančios lietuviš- 
kai ir mokančios padeklamuoti Brazdžionio posmelį, esmėj jau 
plaukia svetimos kultūros srove. Mes patys - ar mes gyvename 
dar lietuvišku gyvenimu, ar „amerikonišku“ plačiąja to žodžio 
prasme? Kultūrinė aplinka, kuri mus supa, yra nepaprasta 
jėga - ne tik statanti, bet ir laužanti. Norisi dar kartą pabrėžti, 
kad visi pamokymai, patriotinio turinio apsiskaitymai ar valin- 
gos pastangos yra bejėgės prieš gyvenimo būdą. 

Kai palikome tėvynę, išnirom iš savojo elemento, kaip žu- 
vis iš vandens. Šitas nušaknėjimas, o ne kas kita, buvo priežas- 
tis mūsų sugebėjimų prekyboj Vokietijos stovyklose; jis taipgi 
buvo akstinas mūsų sėkmei amerikoniškoj plotmėj. Kai pra- 
randamos šaknys, žmogus tampa itin tinkąs internacionalinei 
veiklai. Tokie tad buvo žydai ar kad ir patys amerikiečiai. As- 
meniška sėkmė tačiau nėra atsakymas į misiją, uždėtą mums 
mūsų protėvių. 

Kadangi šių dienų lietuviai yra praradę lietuvišką būtį ir 
kadangi vienintelis kelias į jos susigrąžinimą yra kompaktiška 
lietuvių kolonija, tenka klausti, kokia yra svarbiausioji kliūtis 
kolonizavimuisi? Atsakymas yra gana aiškus: materialinis pa- 
togaus ir sotaus gyvenimo išsižadėjimas ir yra ši kliūtis. Sykiu 
su šituo atsakymu iškyla naujas klausimas, liečiąs tai, kas yra 
pats pagrindiniausias motyvas lietuvio patrioto gyvenime. „Ge- 
rai gyvenąs lietuvis, sakysime, Jungtinėse Amerikos Valstijose, 
palaipsniui įsibrauna į lengvą ir pelningą darbą. Kokia gi jo as- 
menybės svarba šito pasėkoj, žiūrint į ją iš lietuviškos misijos 
taško? Amerikietiškas gyvenimo būdas veda, pavyzdžiui, prie 
žmogaus svorio pakilimo maždaug 40 proc. Argi lietuviškoji 
misija, kurią mes nešame perimtą iš savo protėvių, yra tuomi 
išsemiama? Argi lietuvio paskirtis yra nutukimas? 

Pabandykime pažvelgti iš laiko perspektyvos į, sakysime, 
tautietį Obelių, atvykusį į Jungtines Amerikos Valstijas. Jis turi 
dvi galimybes, kurios nulemia jo ir jo ainijos ateitį. Viena šių 
galimybių yra pasivadinimas Mr. O'Bell įsteigiant kokią įmonę 
gerame kvartale kokiame didmiestyje. Jam jo įmonėje sekasi. 

Atliekamu laiku jis aktyviai dalyvauja lietuviškuose susirinki- 
muose ir yra žinomas kaip „patriotas“. Jis daug keliauja ir ap- 
lanko lietuviškas kolonijas įvairiose pasaulio dalyse. Laikraščiai 
plačiai apie jį rašo. 

Praeina 3 ar 4 generacijos. Lietuviškosios „kolonijos“ ir jų 
veikla nublanksta. Jeigu ir neišnyksta, jos tampa tuo pačiu, kuo 
šiandien yra, pavyzdžiui, „Moose Club“, „Lions Club“ ar „Elks 
Club“ etc. - tai yra vieta, kur sueinama paridinėti rutulį ar pa- 
gurkšnoti alų su tais, kurie yra pažįstami nuo seno. Kartkartė- 
mis O'Bell III ar O'Bell IV kokiame pokalbyje gali paminėti, 
kad jo senelis ar prosenelis buvo imigrantas iš Lietuvos. Jis gali 
net žinoti kelis žodžius lietuviškai. Paklauskime savęs rimtai: ar 
šis O'Bell III arba O'Bell IV yra kuo nors priklausąs lietuviš- 
kos būties pasauliui, ar kokiu nors būdu jis realizuoja šventąją 
lietuviškos būties visumą? Atsakymas: absoliučiai ne! O'Bell III 
arba O'Bell IV pilniausia žodžio prasme yra amerikietis. Jis yra 
gyvastinga dovana, kurią maža tauta yra suteikusi galingai tau- 
tai. Mes mylime savo vaikus, bet esant dabartinėms apystovoms 
ruošiame juos - brangiausią, ką turime - dovanai svetimie- 
siems. Argi mūsų tauta yra pertekusi sūnais ir dukromis, kad 
galime būti tokie dosnūs ir be svyravimo išstumti savo vaikus 
iš lietuviškojo pasaulio į svetimąjį? Ar mūsų dievai neuždės ant 
mūsų galvų bausmės už laužymą tūkstantmečius trukusių šven- 
tų įstatymų? 

Pažvelkime dabar į antrąją galimybę: Obelius įsijungia į 
kompaktišką lietuvių koloniją. Jis vargsta ir turi daug įvairių 
sunkumų, ir jo darbas nėra pelningas. Jis kenčia, bet jo pasaulis 
nuolat įgauna lietuvišką gyvastingumą. Palaipsniui jis pasijunta 
esąs tėvynėje. Jis brenda šaltą rasą. Jo rankos jaučia javo akuo- 
tus. Tolumoje girdėti lietuviška daina. Sugriaudžia griaustinis, 
gal jis neša stiprų lietų, kurs permerks jo tiesiose eilėse sustaty- 
tas auksines rugių gubas. Nėra lietuviškoje būtyje nė valandėlės, 
kuri būtų visiškai tikra — viskas priklauso nuo dievų. O tačiau 
žmogus yra laisvas. Kame glūdi laisvė? Laisvės esmė glūdi pri- 
klausyme nuo aukštesniųjų jėgų. Šitos jėgos suteikia žmogui 
pasaulį (lietuviškąją būtį), ir tik pasaulio atvirume žmogus gali 

gyventi pagal didžiųjų jėgų normas arba jų išsižadėti. Gi pri- 
klausymas nuo subjektyvios žmogiškosios sistemos, kuri tvarko 
ir valdo kiekvieną žmogaus gyvenimo žingsnį pagal laikrodį ir 
kalendorių, yra žmogaus sumechaninimas, jo tapimas funk- 
cija - rateliu komplikuotoj įmonėj. Taipgi ir priklausymas nuo 
asmeniškų užgaidų ar įgeidžių, asmeniškų patogumų noras, 
kaip tikslas savyje, nėra laisvė tikra prasme, bet jos deformacija. 
Tikroji laisvė nėra galima be dievų, be religijos. 

Vakare senyvas Obelius girdi griežiant muziką. Jaunimas 
šoka, ir jo sūnus sukasi su sveikatingom lietuvaitėm. Taip buvo, 
kai jis buvo jaunas; taip yra dabar ir bus, kai jo ainiai pasieks 
jaunystės žydėjimo amžių. Tokia jau yra dievų tvarka. 

Obelių antroji, trečioji, ketvirtoji ir t. t. karta gyvena esmiš- 
kai tuo pačiu gyvenimu - išlaikančiu lietuvišką gyvenimo būdą 
ir respektuojančiu - kad ir konkrečiai nesuvoktus - lietuviškuo- 
sius dievus. 

Šitokioj aplinkoj, esant pakankamai atidai, respektui ir pa- 
garbiam įsijautimui į lietuvišką pasaulį, yra galima organiškai 
susijungti su artojėliška lietuviška būtimi, kūryba. Šitokia kū- 
ryba nebūtų vėlyvosios Vakarų kultūros bei jos paviršutiniško 
charakterio perėmimas, bet gyvastingas objektyvizmas lietuviš- 
kosios būties - iškėlimas dieviškųjų Gelmės tiesų. 

Jeigu istorinės apystovos užgniaužtų Pabaltijo tėvynę, kom- 
paktiška kolonija liktų lietuviškumo židiniu. O jeigu laimingu 
atveju tėvynė ir būtų išlaisvinta, tokia kolonija būtų tėvynės 
ribų praplėtimas, kultūriškai ir ekonomiškai tėvynę paremiąs. 

Negalima abejoti lietuvių tautos gabumais. Kompaktiškos 
kolonijos įsteigimas, kaimų ir net miestų įkūrimas yra galimas, 
jeigu tik lietuviuose rastųsi pradinis ryžtas. Lietuvis yra lėtas, 
bet jame slypi daug galios; jis gali ir kalnus nuversti. Pats svar- 
biausias šiandien dalykas lietuviui yra sustojimas gaivalingai 
jį nešančioj modernaus gyvenimo srovėj ir susiorientavimas, 
kame jis, kaip lietuvis, stovi? Ar jo gyvenimo būdas yra toks, 
koks jis buvo lietuviškų dievų užbrėžtas nuo priešistorinių lai- 
kų, ar gal jis yra padiktuotas „amerikietiškos“ kultūros tėkmės? 
Ar jis yra pašauktas išlaikyti lietuviškąjį pasaulį ir kovoti už jį, 

ar jo misija yra išsižadėti ir su šypsena žengti į „amerikietišką“ 
pasaulį kaip nutukusiam meitėliui į skerdyklą? 

Kompaktiškos kolonijos įsteigimas yra hamletiškas klausi- 
mas būti ar nebūti. Mūsų rankose yra tautiškumo išlaikymas ar 
jo praradimas. Vien tik aukštesnės jėgos neiškovos mums pa- 
saulio. Jam reikalingos ir žmogiškos aukos. Nuo amžių lietuvis 
yra taupus ir rūpestingai globojąs savo užgyventas ekonomines 
vertybes. Deja, dėl stokos įžvalgumo jis nemato, kad šiandien 
jo sukauptos vertybės jeigu ne antroje, tai tikriausiai trečioje ar 
ketvirtoje kartoje bus svetimtaučių rankose, nežiūrint to, kad 
tie svetimtaučiai bent dalimi bus jo kraujo ainija. Kai senovėje 
vienatinis lietuvės motinos sūnus išjodavo į karą ir žūdavo mū- 
šio lauke, plyšdavo sūnų praradusios motinos širdis. Vis dėlto ji 
žinojo, kad sūnus žuvo už tėvynę, už savo tautą, ir kad tokia yra 
dievų valia. Žuvimas už tėvynę nėra žuvimas skerdykloje, nes 
didvyrio mirtis spindi dieviškumu. 

Asmeniškas gerbūvis, atrodo, daugumui yra stipriausias ar- 
gumentas kratymuisi bet kokio kolonijinio vargo. Suteikdami 
turtą ir lengvą gyvenimą sau, savo vaikams, anūkams ir proanū- 
kiams, bet laikydami save ir juos svetimųjų apsuptyje, mes tuo 
pačiu atimam iš savęs ir jų lietuviškumo branduolį - ištraukia- 
me save ir juos iš lietuviškųjų dievų rankų ir atiduodame sveti- 
miems dievams. Šiandien mes esame Abraomai, kurie vedame 
savo sūnus Izaokus aukai. Skirtumas tarp Abraomo ir mūsų 
yra milžiniškas: Abraomas buvo beaukojąs sūnų Dievui, o mes 
esame pasiruošę aukoti savo sūnus kitai, nieku ne geresnei už 
mus tautai. Mr. O'Bell yra savęs ir savo vaikų bei anūkų budelis. 
Niekas iš mūsų nebando protestuoti šitai profaniškai ir žiauriai 
aukai, tai kodėl tada protestuojame, kad raudonieji mongolai 
skerdžia mūsų vaikus tėvynėje? 

Valanda yra labai vėlyva. Dar keleto metų grandinė, ir mūsų 
išeivija praras tuos, kurie dar žino lietuvišką gyvenimo būdą. 
Mažai, palyginti, aimanų tepasigirsta, kai miršta asmuo, turįs 
lietuviškumo nuovoką, bet gana daug džiaugsmo yra pareiš- 
kiama, kai vienas ar kitas iš mūsų jaunųjų gauna aukštesnio- 
jo mokslo diplomą ir ima dirbti kokioj svarbesnėj amerikinėj 

institucijoj. Tai neva neša garbę mūsų tautai. Esmiškai tokio 
lietuvio (ar lietuvės) sugebėjimai yra skiriami ar atiduodami 
svetimiesiems, lyg kad lietuviškos kilmės produktas būtų patie- 
kiamas amerikietiškam supermarket'ui. 

Daug svarbiau negu džiaugtis gabiaisiais lietuviškosios kil- 
mės amerikiečiais yra susirūpinti savosios tautos išlaikymu. Tas, 
kuris meta savo ligšiolinio gyvenimo vietą ir būdą ir išvyksta į 
kompaktišką lietuvių koloniją būti joje pionierium, yra tikresne 
prasme herojus negu tas, kuris užima svarbią vietą kokioj ame- 
rikinėj įstaigoj ir atiduoda savo gabumus jai. 

